
1865. AASTA.- ORKAAN. KARJED ÕHUS. KEERIS-TORMIST KISTUD ÕHUPALL. 
PRAGUNENUD KEST. ÜMBERRINGI VAID ÄÄRETU MERI. VIIS REISIJAT. MIS JUHTUB 
OHUPALLIKORVIS. RANNIK HORISONDIL. DRAAMA ARENEMINE. 


«Kas me tõuseme?» 

«Ei! Vastupidi! Me laskume!» 

«Hullem veel, härra Cyrus! Me kukume!» 

«Heitke ballast alla!» 

«Tühjendasin just asja viimase koti!» 

«Kas õhupall tõuseb juba?» 

«Ei!» 

«Ma nagu kuuleksin lainete laksumist!» «Korvi all on meri!» «Veepinnani on ainult viissada 
jalga'!» Siis kaikus tuules võimas hääl ja kostsid järgmised sõnad: 


' Jalg- umbes 30 sm. Tõlk. 

«Üle parda kõik, mis kaalub! Kõik!» 

Need sõnad hüüti Vailse ookeani ääretu veevälja köhal 23. märtsil 1865 kelli nelja paiku 
õhtupoolikul. 

Kahtlemata mäletavad lõik kõhutavat kirdetormi, mis puhkes selle aasta pööripäeval ja mille 
kestel baromeeter langes seitsmesaja kümnele millimeetrile. Orkaan möllas vaheaegadeta 18. 
närtsist 26. märtsini. Ta põhjustas tohutut kahju Ameerikas, Euroopas ja Aasias — tuhande 
larfieksasaja miili laiusel maaribal, mis ulatus poolviltu üle ekvaatori 35 põhjaparalleelist 40. 
lõuna-paralleelini. | 


Purustatud linnad, juurttga väljakistud metsad, mäekõrguste tõusulainete poolt paljaks uhutud 
kaldad, sajad rannale paisatud laevad, iõike oma teel pihustavate keeristormide poolt maatasa 
tehtud piirkonnad, tuhanded maal lömastatud või merest neelatud inimesed — sellised olid selle 
hirmsa toimi tagajärjed. Ta tegi veelgi rohkem kahju kui tormid, mis nii kõhutavalt laastasid 
Havanna' ja Guadeloupe'i”, esimese 25. oktoobril 1810 ja teise 26. juulil 1825. 

Samal hetkel, kui maal ja merel nii palju katastrodfe aset leidis, toimus segamiripaisatud 
õhukihtides mitte vähem haarav draama. 


Keeristorm kandis oma turjal õhupalli, mis viskles pöörases maruhoos. Lakkanatult 
õhukeerises pööreldes kihutas ta edasi kiirusega üheksakümmend miili tunnis. 


Õhupalli all õõtsus korv viie reisijaga, kes olid vaevalt nähtavad tihedas veetolmus ja paksudes 
pilvedes, mis ulatusid otse merepinnani. 


Kust tuli see õhupall, koiutava tgrmi abitu mängukann? Milliselt paigalt maakeral oli ta õhku 
tõusnud? Mõistagi ei olnud ta orkaani ajal teele asunud. Orkaan kestis aga juba viis päeva ja tema 


esimesed tundemärgid avaldusid kahekssteistkümnendal kuupäeval. Seega oli põhjust arvata, et 
õhupall tuli väga kau- 


! Havanna — Suurte Antillde suurima saare Kuuba pealinn. Tõlk. 


* Guadeloupe (loe: guadluup) — Vaike-Antillide suurim saar. Tõlk. 
90 miili tunnis ehk 166 km tunnis (46 m sekundis). Tõlk. 

gelt, sest ööpäeva jooksul läbis ta vähemalt kaks tuhat milli. 

Igatahes ei olnud reisijail võimalik kindlaks määrata nende poolt läbitud tee pikkust, sest 
neil puudusid tähised orienteerumiseks. Ja nii imelik kui see ka ei ole, reisijad ei saanudki 
kannatada metsikust tormist, mille keskpunkti nad olid sattunud. Edasi liikudes ja õhus tii 
reldes ei tajunud nad ise oma kihutamist ning pöörlemist. Nende pilgud ei suutnud õhupalli 
alla kuhjuvaist paksudest udumassidest läbi tungida. Kõik oli nii tihedatesse pilvedesse 
mähitud, et reisijad ei teadnud öelda, ka s on öö või päev. Niikaua kui nad olid väga kõrgel 
õhus, ei tunginud ükski valguskiir läbi pimeda avaruse, ükski hääl asustatud maa-alalt ega 
ookeani kohin ei jõudnud nendeni. Alles kurel laskumisel selgusid reisijaile ohud, mis neid 
lainete köhal varitsesid. 

Õhupall, vabanenud raskeist esemeist, nagu laskemoon, relvad ja toidutagavarad, tõusis 
atmosfääri kõrgematesse kihtidesse, nelja tuhande viiesaja jala kõrgusele. Märgates, et 
õhupallikorvi all on meri, leidsid reisijad, et kõrgel on ohutum kui all, ja heitsid kõhklemata 
üle parda isegi kõige hädavajalikumad esemed ning püüdsid igati säästa gaasi, oma sõiduki 
hinge, mis neid hoidis sügaviku kohal. 

Öö vastu 24. märtsi möödus suures ärevuses, mis hingeliselt vähem karastatud inimestele 
oleks võinud hukatuslikuks saada. Siis saabus jälle päev ning koidu ajal andis orkaan vähehaaval 
järele. Hommikust alates hakkas torm ilmutama' esimesi raugemise tundemärke. Köidikul olid 
pilved juba hõredamad ja tõusid kõrgemale. Mõne tunni pärast tuulekeeris hajus. Torm vaibus 
«priskeks tuuleks», — õhuvoolu kurus' vähenes poole võrra. Tuul oli küll veel selline, mida 
meremehed hüüavad «kolme purjerehvi tuuleks», kuid ilm oli ikkagi märksa paremaks läinud. 

Kella üheteistkümne paiku olid alumised õhukihid juba tunduvalt selginenud. Atmosfäärist 
hoovas läbipaistvat niiskust, mida võib tunda ja isegi näha pärast tugevaid torme. Ilmselt polnud 
raju lääne suunas kau-gemale tungihudki. Ta näis olevat nii öelda iseendale otsa teinud. On 
mõeldav, et pärast vesipüksi kokkuvaju- 

mist hajus ta elektripurgete näol, nagu seda mõnikord juhtub India ookeani taifuunidega'. 

Samal ajal võis aga jälle märgata, et õhupall ikkagi aeglaselt ja pidevalt langes. Ta näis 
vähehaaval gaasist tühjenevat, tema kest kaotas kera kuju ja venis pikaks ning munataoliseks. 

Keskpäeva paiku oli õhupall veel ainult kähe tuhande jala korgusd merepinnast. Ta ruumala 
oli viiskümmend tuhat kuupjalga” ja ainult sellise mahu tõttu oligi ta nähtavasti suutnud nii kaua 
õhus püsida, saavutada suure kõrguse ja seejuures pidevalt edasi liikuda. 

Nüüd neitsid õhusõitjad üle parda viimased esemed, mis õhupallikorvile veel kaalu lisasid — 
natuke toiduaineid, mis nad olid alal hoidnud, ja väikseimadki tarbeesemed oma taskutest. Uks 
neist ronis üles võrule, millele olid kinnitatud võrgu otsad, ja püüdis õhupalli alumise gaasiklapi 
hästi tugevasti kinni siduda. 

Oli selge, et aerostaati ei suudetud enam kõrgenaates õhukihtides hoida ja et gaas oli 
lõppemas. 

Õhusõitjaid ootas hukkumine! 


Nende all ei olnud ju mannermaad ega isegi mitte saart. Ümberringi ei leidunud ühtki 
võimalust maabumiseks, ühtki kohta, kuhu ankrut kinnitada. 

Nende all laius vaid ääretu meri, kus lained veel nüüdki voogasid metsiku jõuga. Ei olnud 
näha piire sel veeväljal, isegi mitte neile seal kõrgel, kelle pilgule avanes neljakümnemillise 
raadiusega vaateväli. Rajust armutult piitsutatud lained tunglesid otsekui galopis üksteise järel 
üle veelagendiku, harjad valendavas vahus. Ei ühtki randa silmapiiril, ei ühtki laeva! 

Et õhupall vetevoogudesse ei vajuRs, selleks tuli langemine iga hinna, eest peatada. See 
pakiline töö oligi sõitjail nähtavasti käsil. Kuid hoolimata kõigist pingutusist laskus õhupall üha 
madalamale, liikudes ühtlasi tohutu kiirusega edasi tuule suunas, s. t, kirdest edelasse. 

' Taifuun — troopilistes ja lähistroopilistes vöotmetes esinev kiiresti liikuv tsüklon, mis oma 
teekonnal põhjustab ägedat raju. Tõlk. 

* 50 tuhat kuupjalga — umbes 1700 m. Tõlk. 

Hirmus oli nende õnnetute olukord! Ilmselt ei allunud õhupall enam nende tahtele. Nende 
püüded olid nurjumisele määratud. Õhupalli kest tõmbus üha enam koomale. Mitte kuidagi 
polnud võimalik peatada gaasi väljavoolu. Langemine kiirenes silmanähtavalt ja kell üks päeval 
rippus õhupallikorv veel vaid kuuesaja jala kõrgusel veepinnast. 


Gaas hoovas vabalt välja läbi prao õhupalli kestas ja võfmatu olkseda takistada. 


Olles tühjendanud õhupallikorvi kõigist seal leiduvaist esemeist, õnnestus  reisijail õhus 
'hõljumist mõnevõrra pikendada. Kuid see tähendas vaid paratamatu katast-roofi 
edasilükkamist lühikeseks ajaks. Kui enne öö tulekut maa nähtavale ei ilmunud, siis pidid 
õhusõttjad ja õhupall koos korviga jäädavalt vetevoogudesse kaduma. Jäi järele veel üks 
pääsemisvõimalus ja õhusõftjad kasutasidki seda. Nad olid nähtavasti tarmukad inimesed, kes 
oskasid surmale silma vaadata. Nende huulilt eitulnud kuuldavale ühtki kaevet. Nad olid 
otsustanud võidelda viimse hetkeni, teha, mis iganes võimalik, et pidurdada langemist. 
Õhupallikorvi moodustas pajuvitstest kast, mis ei sobinud veesõidukiks. Lainetesse langedes pidi 
see paratamatult põhja vajuma. 


Kella kähe ajal oli õhupall vaevalt neljasaja jala kõrgusel lainete kohal. 


Sel hetkel kostis mehine hääl — inimese oma, kelle süda ei tunne hirmu. Temale vastasid 
niisama kindlad hääled. 


«Kas kõik on heidetud üle parda?» 


«Ei! On jäänud veel raha — kümme tuhat franki kullas!» 


Raske kott kukkus otsekohe merre. 

«Kas õhupall tõuseb?» 

«Jah, natuke, aga ta vajub peagi jälle!» 

«On veel midagi välja visata?» 

«Ei midagi!» 

«Siiski! Õhupallikorv!» 

«Haarakem nööridest kinni ja — korv merre!» 

See oli tõesti ainus ja viimne võimalus õhupalli kaalu kõrgendamiseks. Köied, mis kinnitasid 
korvi võru külge, lõigati läbi ja õhupall kerkis kähe tuhande jala võrra. 

Viis reisijat ronisid võrku. Nööridest kinni hoides vaa-iasid nad sügavikku. 
On teada, kui tundlikult reageerivad õhupallid koormuse muutusele. Piisab kõige kergema 
eseme väljaheitmisest, et esile kutsuda tõusu. Õhus hõljuv aerostaat sarnaneb selles suhtes 


täpsuska-aluga. Seetõttu on mõistetav, et mingist suuremast raskusest vabanedes tõuseb ta äkki 
ja kiiresti. Nii juhtus ka seekord. 

Püsinud hetke ülemistes õhukihtides, hakkas aga aerostaat jälle laskuma. Gaas tungis välja 
rebenenud kohast, mida oli võimatu parandada. 

Reisijad olid teinud kõik, mida suutsid. Miski ei võinud neid enam päästa. Neil jäi veel 
ainult imele loota. 

Kell neli oli õhupall ainult viiesaja jala kõrgusel veepinnast. s 

Korraga kostis kõva haukumine. Reisijatega oli kaasas koer, kes oma peremehe kõrval 
klammerdus võrgu nööridesse. 

«Top nägi midagi!» hüüatas üks sõitjaist. Ja kohe kostis tugev hääl: 

«Maa! Maa!» 

Tuulest ühtesoodu edela poole aetuna oli õhupall hommikust saadik läbinud mitmesajamillise 
vahemaa ja "horisondil ilmus nüüd tõepoolest nähtavale mägine maariba. 

Kuid maa oli veel kolmekümne miili kaugusel. Selleni jõudmiseks tuli lennata vähemalt tund 
aega ja seejuures mitte kursist kõrvale kalduda. Terve tund! Kuid kas ei kaota õhupall enne 
kogu.gaasi, mis sinna veel oli jäänud? 

Selles just seisneski olukorra kohutavus. õhusõitjad nägid selgesti randa, kuhu tuli jõuda iga 
hinna eest. Nad ei teadnud, kas see oli saar või manner, sest vaevalt nad üldse teadsid, 
millisesse maailmajakku orkaan oli nad paisanud. Aga maani oli vaja jõuda, olgu see siis 
asustatud või mitte, külalislahke või vaenulik. 

Kella nelja paiku oli selge, et õhupall ei suuda enam õhus püsida. Juba riivas ta 
merepinda. Lainete harjad olid mitu korda võrgu alumist äärt uhtnud ja selle veelgi raskemaks 
muutnud ning õhupall käidus küljele .nagu läbilastud-tiivaga lind. 

Poole tunni pärast oli maa vaid ühe miili kaugusel, 

kuid õhupall oli lõplikult tühjaks jooksmas. Ta rippus lõdvalt ning vajus suurtesse 
voltidesse. Gaasi oli veel vaid ta ülemises osas. Võrgu külge klammerdunud reisijad olid liiga 
rasked ja peagi tuli neil vööni vees olles võidelda märatsevate voogudega. Lõpuks laskus õhu- 
palli kest veepinnale ning liikus purjena paisudes tuule tõukel edasi. VÕib-olla jõuab ta nii 
kaldale! 

Kuid nüüd, kus oldi vaid kähe kaabeltau' kaugusel kaldast, kereis korraga neljast rinnast 
hirmus kärje. Kuigi oli paistnud, et õhupall enam ei tõuse, põrkas ta hiigellainest tõuganuna 
ootamatult üles. Just nagu äkki veel mingist koormast vabanenud, tõusis tatuhande viiesaja 
jala kõrgusele ja sattus seal tugevasse keeri-sesse, mis ei viinud teda mitte otse maa poole, vaid 
kandis edasi peaaegu paralleelselt rannaga. Kähe minuti pärast lähenes õhupall lõpuks poolviltu 
rannikule ja kukkus liivale, kuhu lained enam ei ulatunud. 

Suure vaevaga õnnestus reisijail end üksteise abiga võrgunööridest vabastada. Kergenenud 
õhupall kandus tuulest haaratuna kaugusse nagu haavatud lind, kes hetkeks elustub. 

Õhupallikorvis olid olnud viis reisijat ja koer, kuid rannale olipaisatud ainult neli inimest. 

Puuduva reisija oli tõenäoliselt merre kiskunud hiigellaine, mis üle võrgu uhtis, ning see 
oligi võimaldanud kergenenud õhupallil viimast korda tõusta ja mõne hetke pärast maani jõuda. 

Vaevalt tundsid neli merehädalist — nii võib neid küll nimetada — kindlat pinda jalge all, 
kui nad hüüdsid, mõeldes puuduvale seltsimehele: 

«Ta püüab võib-olla ujudes randa jõuda! Päästame ta! Päästame ta!» 


Kaabeltau — mere pikkusmõõt; umbes 180 m. Tõlk. 


II PEATÜKK. 


EPISOOD AMEERIKA KODUSOJAST. INSENER CYRUS SMITH. GIDEON 
SPILETT. NEEGER NAB. MEREMEES PENCROFF. NOOR HARBERT. 
OOTAMATU ETTEPANEK. KOHTUMINE KELL KUMME OHTUL. PÕGENEMINE 
TORMIS. 


Inimesed, keda orkaan sellele rannale paiskas, polnud ei elukutselised õhusõitjad ega ka 
asjaarmastajad. Nad olid sõjavangid, keda nende uljus oli tõuganud põgenemisele nii 
erakordsel viisil. Sada korda oleksid nad võinud hukkuda. Sada korda oleks rebenenud õhupall 
võinud nad sügavikku paisata. Kuid neile oli määratud hoopis eriskummaline saatus. Põgenenud 
20. märtsil kindral Ulysses Granti' poolt piiratavast Richmondist, olid nad nüüd juba seitse 
tuhat miili eemal sellest Virginia osariigi pealinnast, lõunariiklaste* tähtsaimast kindlusest 
verises kodusõjas. Nende õhusõit oli kestnud viis päeva. 

Põgenemine, mis eelnes juba teadaolevale katastroofile, leidis aset järgmises imelikus 
olukorras. 1865. a. veebruaris langesid kindral Granti tagajärjetu katse ajal vallutada Richmond 
mitmed tema ohvitserid vaenlase kätte ja nad toimetati vangidena linna. Üks tähtsamaist 
vangidest kuulus põhjariiklaste staapi ja ta nimi oli Cyrus Smith. 

Cyrüs Smith, kes pärines Massachusettsist, oli elu- 


! Kindral Ulysses Grant (1822—1885) — Põhjariikide armee ülemjuhataja kodusõjas, juhtis 
vabatahtlike vägesid, mis koosnesid töölistest ja farmeritest, kes etendasid sõja käigus 
otsustavat osa. 1869—1877 oli Grant Ameerika Ühendriikide presidendiks. Tõlk. 

* Sõda lõunariiklaste ja põhjariiklaste vahel — Põhja-Ameerika kodusõda (1861.—1865). 
Põhjariiklased võitlesid neegrite vabastamise eest, lõunariiklased pooldasid orjust. Sõda 
lõppes 9. aprillil , 1865 põhjariiklaste võiduda.- Tõlk. 

kutselt insener ja esmajärguline teadlane. Sõja ajal usaldas Liiduvalitsus tema juhtimise alla 
raudteeliikluse, mille strateegiline tähtsus oli väga suur. Smith oli tüüpiline põhja-ameeriklane, 
kõhn, kondine ja kuivetunud. Ta oli umbes neljakümne viie aastane, halliks minevate lühikeeks 
lõigatud juuste ja tihedate vurrudega. Smithil oli kaunikjguline pea, mis oli nagu loodud 
metallrahadele löömiseks, leegitsevad silmad, tõsine suu ja sõjaväelise kooliga teadlasele omane 
näoilme. Ta kuulus nende inseneride «hulka, kes alustavad oma karjääri, töötades ise haamri ning 
kirkaga — nagu kindralid, kes astuvad sõjaväkke lihtsõdurina. Seepärast olid tal peale leidliku 
vaimu ka väga osavad käed. Ta musklid olid tähelepanuväärselt elastsed. Olles nii teoinimene kui 
ka mõtleja, ei valmistanud jniski talle raskusi. Lastes end juhtida pulbitsevast elujõust, omas ta 
raugematut püsivust, mis ei tunnustanud ebaõnnestumisi. Haritud, väga praktiline, «hästi 
hakkaja», kui kasutada prantsuse-sõdurikeeles tarvitatavat sõna, oli Cyrus Smith suurepärase 
iseloomuga inimene. Igasuguses olukorras säilitas ta enesevalitsuse. 

Kõige selle juures oli Cyrus Smith väga vapper. Kodu-sõja jooksul oli ta osa võtnud kõigist 
lahinguist. Alustanud sõjaväeteenistust Illinoisi vabatahtlikeüksustes kindral Granti 
ülemjuhatuse all, sõdis ta Paducah', Belmonti ja Pittsburg-Landingi all, võttis osa Corinthi 
piiramisest, lahinguist Port-Gibsoni all, Black-Riveri ääres, Chattanooga ja Wildernessi juures 
Potomacil, võitles kõikjal ja alati vapralt. Cyrus Smith oli vääriline sõdur oma kindralile, kes 
tavatses öelda: «Ma ei loenda iialgi oma langenuid!» 


Sadu kordi oleks Cyrus Smith võinud olla nende hulgas, keda julm Grant ei loendanud, kuid 
lahinguis,, kus ta end sugugi ei hoidnud, oli saatus ta vastu alati armuline — kuni momendini, 
kus ta Richmondi lahingus 

* haavata sai ning vangi langes. 


Cyrus Smithiga samal päeval ja tunnil sattus lõuna-riiklaste kätte veel teine tähtis isik. See ei 
olnud keegf muu kui lugupeetud Gideon Spilett, ajalehe «New-York Herald» reporter, kelle 
ülesandeks oli olnud jälgida sõjasündmusi Põhjariikide armees. 

Gideon Spilett oli üks neist imetlusväärseast inglise ja ameerika ajakirjanikest, kes ei 
kohku tagasi millegi ees, kui on vaja saada täpset informatsiooni ja toimetada see võimalikult 
kiiresti oma ajalehele edasi. 

Gideon Spilett oli andekas, .energiline, hakkaja ja leidlik mees. Sõdur ja artist ühes isikus, 
oli ta rännanud ringi terves maailmas, oskas alati anda head nõu ja otsustavalt tegutseda. 
Kui oli tarvis hankida täpseid andmeid endale ja oma ajalehele, ei kohutanud Spiletti 
raskused, väsimus ega hädaoht. Tüüpiline uudistekütt, 
keda võlus kõik senitundmatu, iga uskumatu ja trükis avaldamata kuuldus, oli ta üks neist 
kartmatuist vaatlejaist, kes kirjutavad kuulirahe all ja kellele hädaoht 
on alati teretulnud. 

Ka tema oli osa võtnud kõigist lahinguist, võideldes esimestes ridades, revolver ühes käes, 
märkmik teises, ning tulistamise ragin ei suutnud panna ta pliiatsit värisema. Ta ei koormanud 
lakkamatult telegraafi nagu need, kes saadavad teateid ka siis, kui neil pole midagi öelda, kuid 
iga tema lühike, täpne ja arusaadav telegramm tõi selguse mõnesse olulisse küsimusse. Ka ei 
puudunud Spilettil huumorimeel. See oli tema, kes peale Black-Riveri lahingut kaks tundi 
järjest dikteeris telegrafistile piibli esimesi peatükke, sest ta soovis iga hinna eest säilitada oma 
kohta telegraafiosakonna luugi ees, et peatada oma ajalehele lahingu lõpptulemus. «New-York 
Heraldile» läks see maksma kaks tuhat dollarit, kuid «New-York Herald? oli see-eest ka 
esimesena informeeritud. 

Gideon Spilett oli pikka kasvu, aastatelt mitte üle neljakümne. Ta nägu raamis punaka 
varjundiga blond põskhabe. Ta pilk oli rahulik, terav ja kõike märkav. See oli niisuguse 
inimese vaade, kes on harjunud hetkega haarama kõiki vaatevälja üksikasju. Spilett oli tugeva 
kehaehitusega, ta oli karastunud kõikide maailmajagude kliimas, nii nagu karastub teraskang 
külmas vees. 

Gideon SpHett oli juba kümme aastat «New-York Heraldi» ametlik reporter. Käsitsedes 
pliiatsit niisama »osavalt kui sulge, saatis ta ajalehele mitte ainult repor-taaže, vaid ka 
joonistusi. Vangistamise hetkel oli ta 

parajasti ametis lahingukirjelduse ja visandi valmistamisega. Viimased märkmikku kantud 
sõnad olid: «Uks lõunariiklastest sihib minu pihta ja ...» Vaenlane ei tabanud, sest nagu ikka, 
tuli Gideon Spilett ka sellest loost puhtalt välja, saamata vähimatki kriimustust. 

Cvrus Smith ja Gideon Spilett, kes tundsid teineteist ainult kuulu järgi, viidi mõlemad 
Richmondi. Inseneri haav parwies kiiresti ja tervenemise ajal tutvus, Smith Spilettiga. 
Sümpaatiatunne nende vahel oli vastastikune ja nad õppisid teineteist hindama. Peagi oli nende 
ühisel elul vaid üks eesmärk — põgeneda ja ühineda taas Granti armeega. 

Mõlemad ameeriklased otsustasid kinni haarata igast võimalusest, kuid Richmond oli 
niivõrd tugeva valve all, et põgenemine tundus mõeldamatuna, vaatamata sellele et mõlemad 
vangid võisid linnas vabalt liikuda. 

Vahepeal jõudis Cyrus Smithile järele teener, kes oli talle kõigest hingest ustav. See 
kartmatu mees oli inseneri maaomandil sündinud neeger. Tema isa ja ema olid olnud orjad, 
kuid Cyrus Smith, orjuse kaotamise veendunud pooldaja, oli nad juba ammu vabastanud. 
Vabaks lastud, eitahtnud ori oma peremehest lahkuda. Ta armastas teda niivõrd, et oli valmis 
tema eest elu andma. See oli umbes kolmekümne-aastane noormees, tugev, nobe, osav, arukas, 


maheda ning rahuliku iseloomuga, mõnikord veidi lihtsameelne, alati naeratav, tee- 
nistusvalmis ning heasüdamlik. Ta nimi oli Nabuchodonosor, kuid lühemalt ja kodusemalt kutsuti 
teda Nabiks. 

Kui Nab sai teada oma peremehe vangilangemisest, lahkus ta kõhklemata Massachusettsist 
ja jõudis Riehmondini. Kavaluse ja osavuse abil, oma elu kümneid kordi kaalule pannes, 
õnnestus tal ümberpiiratud linna tungida. Võimatu on kirjeldada, kui õnnelik oli Cyrus Smith 
teenrit jälle nähes ja kui suur oli Nabi rõõm peremehe taasleidmisel. 

Nabil oli küll õnnestunud Richmondi tungida, kuid väljuda sealt oli juba raskem, sest vange 
valvati väga suure hoolega. Õnnelikuks põgenemiseks oli vaja ebatavalist juhust. Seda juhust ei 
tulnud ja oli võimatu seda esile kutsuda. 

Samal ajal jätkas Grant energiliselt sõjategevust 

Võit Petersburgi all tõi kaasa raskeid kaotusi. Tema väed, ühinenud Butleri omadega, ei olnud 
Richmondi all veel midagi saavutanud ja miski ei ennustanud vangide peatset vabanemist. 
Reporter, kellele tüütu vangipõli ei pakkunud ülesmärkimiseks enam ühtki huvitavat üksikasja, 
ei suutnud siin kauem välja kannatada. Ta mõtles ainult üht: lahkuda Richmondist maksku mis 
maksab. Ta tegi isegi mitu põgenemiskatset, kuid põrkas seejuures ületamatutele takistustele. 

Piiramine aga jätkus, ja kui vangistatuil oli kiire põgenemisega, et taas ühineda Granti 
armeega, siis mõningail piiratuil polnud mitte vähem kiire, et pääseda linnast välja ja liituda 
lõunariiklastega. Viimaste hulgas oli keegi Jonathan Forster, tuline lõunariiklane. Separatistid' 
nagu nende vangidki ei saanud lahkuda Põhjariikide armee poolt piiratavast linnast. Juba 
pikemat aega polnud Richmondi kuberneril enam võimalik kindral Leega* ühendust pidada. Oli 
äärmiselt oluline informeerida kindralit linna olukorrast, et kiirendada abivägede saabumist. 
Jonathan Forster tuli mõttele õhupalliga õhku tõusta, üle piiramisrõnga lennata ja sel kombel 
separatistide laagrisse pääseda. 

Kuberner andis loa katset teha. Valmistati aerostaat ja anti Jonathan Forsteri käsutusse. 
Õhusõidul pidid teda saatma viis kaaslast. Nad olid varustatud relvadega — juhuks, kui 
maandumisel tuleb end kaitsta, ja toiduainetega — juhuks, kui õhusõit pikale venib. 

Aerostaadi õhkutõusmine oli määratud 18. märtsile. See pidi toimuma öösel ning keskmise 
tugevusega loodetuule puhudes kavatsesid õhusõitjad mõne tunniga jõuda Lee peakorterisse. 

Kuid oodatud loodetuul polnud seekord põrmugi harilik briis. 18-ndal kuupäeval oli selge, et 
tuul paisub orkaaniks. Peagi muutus torm niivõrd tugevaks, et Forsteri ärasõit tuli edasi lükata, 
sest oli võimatu usaldada aerostaati koos inimestega märatsevate loodusjõudude võimusesse. 


' Separatistid — lõunariiklased, pooldasid lõunariikide eraldumist vastupidiselt põhjariiKtastele 
(föderalistidele), kes olid Ameerika Ühendriikide ühtsuse pooldajad. 76/k. 

' Kindral Lee (loe: lii) — lõunariiklaste armee ülemjuhataja. 

Gaasiga täidetud õhupall seisis Richmondi suurel väljakul ning oli valmis tuule vaibudes 
otsekohe teele asuma. Linna elanike suureks meelepahaks jäi aga ilm endiseks. 

18. ja 19. märts möödusid, kuid torm möllas ühtesoodu edasi. Tuuleiilid peksid köitega platsile 
kinnitatud õhupalli vasti*maad ning hädavaevalt suudeti teda, hoida purunemast. 

Möödus öö vastu 20. märtsi, kuid hommikul märatses orkaan veelgi simrema hooga. Oli 
võimatu õhku tõusta. Sel päeval astus tänaval Cyrus Smithi juurde viimasele täiesti tundmatu 
mees. See oli meremees nimega Pencroff, umbes kolmekümne viie kuni neljakümne aastane, 
võimsa kehaehitusega, tugevasti päevitunud, elavate pilgutavate silmadega, kuid ausa näoga. 
Pencroff oli põhja-ameeriklane. Ta oli sõitnud kõigil maailma meredel ning teinud läbi kõik 
ebatavalised seiklused, mis kahejalgsele olendile iganes võivad juhtuda. Iseenesest mõista oli 
Pencroffil ettevõtlik loomus, ta .oli inimene, kes on valmis kõigega riskima ja keda miski ei 


üllata. PencrofFoli tulnud aasta algul ametiasjus Richmondi koos viieteistkümne-aastase Harbert 
Brow-niga New-Jerseyst, oma kapteni pojaga, kes oli orb ning keda ta armastas nagu oma last. Ta 
ei jõudnud enne piiramise algust linnast lahkuda ning leidis enese nüüd oma suureks meelepahaks 
siia suletuna. Ka teda valdas üksamus mõte: igal juhul põgeneda. Pencroff oli kuulnud insener 
Cyrus Smithist ja teadis, kuidas see julge mees vangistuse all kannatas. Seepärast astus ta 
kõhklemata tema juurde ning küsis ilma igasuguse ettevalmistuseta: 

«Härra Smith, kas teil on Richmondist isu täis?» 

Insener vaatas teraselt meest, kes pöördus tema poole niisuguse küsimusega. Pencroff lisas 
tasasel häälel: 

«Härra Smith, kas te tahate põgeneda?» 

«Millal? .. .» küsis insener kähku. See sõna libises tal tahtmatult üle huulte, sest ta polnud 
jõudnud veel silmitsedagi tundmatut, kes teda kõnetas. 

Kuid olles heitnud läbitungiva pilgu meremehe õiglasse näkku, ei kahelnud ta, et tema ees 
seisab aus mees. 

«Kes te olete?» küsis ta lühidalt. 

Pencroff tutvustas ennast. 

«Hästi!» vastas Cyrus Smith. «Ja mil viisil te soovitate mul põgeneda?» 

«Selle logelejast õhupalli abil, mida lastakse seal niisama seista ja mis nagu ootaks nimelt 
meid.» 

Meremekhel polnud vaja lauset lõpetada. Insener taipas sõna pealt. Ta haaras Pencroffil 
käsivarrest ja viis ta enda juurde koju. 

Seal esitas meremees oma plaani, mis tegelikult oli väga lihtne. Selle täideviimisel tuli ainult 
riskida eluga. Tõsi küll, orkaan möllas täie tugevusega, kuid selline osav ja julge insener 
nagu Cyrus Smith oskas kahtlemata aerostaati juhtida. Kui tema, Pencroff, oleks teadnud, 
kuidas õhupalli käsitseda, oleks ta kõhklemata teele asunud — muidugi koos Harbertiga. Torme 
oli ta küllalt näinud ja see praegunegi ei võinud teda kohutada. 

Cyrus Smith kuulas meremeest vaikides, kuid ta silmad sädelesid. Soodne juhus oli saabunud. 
Tema polnud mees, kes selle mööda laseks. Plaan oli väga kardetav, kuid siiski teostatav. 
Öösel võis valvest hoolimata õhupalli juurde hiilida, ennast korvi libistada ja siis kinnitus-kõied 
katki lõigata. Muidjjgi võisid nad surma saada, aga teisest küljest neil võis ka õnnestuda, ja 
kui -seda tormi poleks olnud... Kui seda tormi poleks olnud, oleks õhupall juba läinud ja 
kauaoodatud juhus polekski saabunud. 

«Ma ei ole üksi!» sõnas Cyrus Smith lõpuks. «Mitu inimest te siis tahate kaasa võtta?» 
«Kaks: oma sõbra Spiletti ja teenri Nabi.» 

«See teeb kokku kolm,» vastas Pencroff, «ja koos Harberti ning minuga viis. Noh, aerostaat 
oli ju määratud kuuele.» 

«Hästi! Meie sõidame!» sõnas Cyrus Smith. 

«Meie» käis ka Spiletti kohta. Reporter ei kuulunud kõhklejate kilda ja kui plaan talle 
teatavaks tehti, kiitis ta selle igati heaks. Teda üllatas ainult, et tema ise polnud sellele 
lihtsale mõttele tulnud. Mis puutub Nabisse, siis järgnes ta peremehele kõikjale, kuhu see 
minna tahtis. 

«Nägemiseni siis .õhtul!» ütles Pencroff. «Uitame kõik viiekesi palli ligiduses nagu 
uudishimulikud kunagi!» 

«Nägemiseni kell kümme!» vastas Cyrus Smith. «Peaks ainult tuul mitte vaibuma enne meie 
ärasõitu!» 

Pencroff jättis inseneriga hüvasti ja läks tagasi oma korterisse, kuhu oli jäänud noor 
Harbert Brown. Julge poiss oli teadlik meremehe plaanist ja ootas rahutusega läbirääkimiste 


tulemusi. Nagu näha, need viis, kes kavat-sesid söösta täie jõuga võimutsevasse orkaani, olid 
julge d mehed! 

Ei, orkaan ei lakanud ja Jonathan Forster ega tema kaaslased ei võinud mõeldagi selles 
hapras õhupallikorvis tormiga võitlusse astumisele. Ilm oli päev läbi äärmis“Jt halb. Insener 
kartis, et köitega maa külge kinnitatud aerostaat, mis peksles tuule käes, puruneb tuhandeks 
tükiks. Ta hulkus mitu tundi peaaegu tühjal väljakul, valvates õhupalli. PencrofFomakorda 
tegi sedasama, käed püksitaskus, ja haigutas vajaduse korral nagu mees, kes ei tea, kuidas oma 
aega surnuks lüüa. Ka tema kartis, et õhupall puruneb või et köied kätkevad ja aerostaat kaob 
taevalaotusse. 

Saabus õhtu. Järgnes väga pime öö. Maapinna kohal hõljus pilvetaoline tihe udu. Sadas 
lumesegast vihma. Ilm oli väga külm. Kogu Richmond oli mattunud udusse. 

Näis, nagu oleks torm teinud piirajate ja piiratute vahel vaherahu ja nagu oleksid kahurid 
orkaani kohutava mürina ees aupaklikult vaikinud. Linna tänavad olid 
tühjad. Selle hirmsa ilmaga ei peetud isegi vajalikuks valvata väljakut, mille keskel kõikus 
aerostaat. Kõik näis soodustavat vangide põgenemisi. Kuid reis keset taltsu 
tamatut raju... 

«Vilets ilm!» lausus PencrofF endamisi, vajutades rusikahoobiga pähe kaabu, mida tuul 
püüdis minema viia. «Kuid pole viga, me jõuame siiski eesmärgile!» 

Kell pool kümme hiilisid Cyrus Smith ja ta kaaslased mitmest eri suunast väljakule. 
Tuul oli kustutanud gaasi-laternad ja valitses pilkane pimedus. Isegi tohutut aerostaati 
polnud näha. Ta peaaegu lebas maapinnal. Peale võrku kinni hoidvate ballastikottide hoidis 
palli veel jäme tänava külge raudrõngasse kinnitatud köis, mille teine ots oli seotud korvi 
külge. 

Vangid kohtusid õhupallikorvi juures. Neid ei märgatud, ja pimedus oli selline, et isegi 
nemad üksteist ei näinud. 

Sõnagi lausumata istusid Cyrus Smith, Gideon Spilett, Nab ja Harbert pallikorvi, kuna 
Pencroff hakkas inseneri käsul ballastikotte ükshaaval lahti päästma. See oli mõne minuti 
töö ning meremees ronis varsti oma kaas astele järele. 

Nüüd hoidis aerostaati kinni veel ainult jäme köis ning Cyrus Smithil jäi vaid anda 
käsk õhkutõusmiseks. 

Sel hetkel kargas ühe hüppega õhupallikorvi koer. See oli Top, inseneri koer, kes oli 
purustanud oma keti ja järgnenud peremehele. Cyrus Smith kartis palli üle koormata ning 
tahtis vaese, looma tagasi ajada. 

«Ah, üks reisija rohkem või vähem!» ütles Pencroff ja kõrgendas õhupalli veel kahe 
liivakoti võrra. 

Siis päästis ta köie lahti ja õhupall kadus kõrgusse. Poolviltu ülespoole sööstes 
purustas ta kaks korstnat, mida korv oli riivanud. 

Orkaan möllas kohutava ägedusega. Öösel ei võinud insener mõeldagi laskumisele ja 
kui saabus päev, varjas maad udu. Alles viis päeva hiljem udu hõrenes ja selgemas 
köhas nägid õhusõitjad kohutava kiirusega tormava aerostaadi all mõõtmatut veevälja. 

Lugejale on juba teada, et neli neist viiest, kes 20-ndal teele asusid, heideti 24-ndal 
tühjale rannikule üle kuue tuhande miili nende kodumaast eemal. 

Ja see, kes puudus, see, kellele neli ellujäänut kõigepealt appi tõttasid, oli nende juht 

insener Cyrus Smith. 


III PEATÜKK. 


KELL VIIS ÕHTUPOOLIKUL. SEE, KES PUUDUB. NABI MEELEHEIDE. 
OTSINGUD PÕHJAS. LAID. ÖÖ TÄIS AHASTUST. HOMMIKUNE UDU. NAB 
UJUMAS. MAA SILMAPIIRIL. MEREKITSUSE OLETAMINE. 


Hiigellaine oli paisanud inseneri läbi laiaksvfcninud võrguaugu merre. Tema köe r kadus 
samuti. Truu loom oli vabatahtlikult sööstnud oma peremeest päästma. 

«Edasi!» hüüdis reporter. 

Ja kõik neli — Gideon Spilett, Harbert, Pencroff ja Nab — alustasid otsinguid, unustades 
rammestuse ja väsimuse. 


Vaene Nab nuttis vihast ja meeleheitest mõtte juures, et oli kaotanud kõige kallima 
inimese. 

Cyrus Smithi kadumise ja tema kaaslaste maabumise vahel polnud möödunud kahte 
minutitki. Seepärast võisid nad loota, et jõuavad inseneri veel päästa. 

«Otsime, otsime!» hüüdis Nab. 


«Jah, Nab,» vastas Gideon Spilett, «ja me leiame ta!» 

«Elusana?» 

«Elusana!» 

«Kas ta oskab ujuda?» küsis Pencroff. 

«Oskab küll,» vastas Nab. «Ja pealegi on seal Top.» 

Meremees kuulatis mere mühinat ja raputas pead. 

Insener kadus ranniku põhjaosas, umbes pool miili eemal köhast, kus ta kaaslased asja 
randusid. Kuital õnnestus jõuda lähimas köhas kaldale, siis ei tulnud teda otsida kaugemalt 
kui poole miili ulatuses. 

Kell oli varsti kuus. Udu oli asja tõusnud ja öö muutus kottpimedaks. Merehädalised 
kõndisid .põhja suunas mööda selle maa idarannikut, kilhu juhus oli nad paisa- 

nud ja mille geograafilist asendit nad ei teadnud. Nad sammusid liivasel, kohati kivisel 
pinnasel, mis näis olevat täiesti taimkatteta. Väga konarlik ja ebatasane maapind oli täis 
väikesi lõhke, mistõttu teekond kujunes üsna vaevaliseks. Iga hetk tõusis neist aukudest 
raskete tiivalöökidega lendu suuri linde, keda pimeduses polnud võimalik näha ja kes 
põgenesid igas suunas laiali. Teised — nobedamad — tõusid õhku hulgakaupa ja vuhisesid 
pilvena üle merehädaliste peade. Meremees arvas neis ära tundvat röövkajakad; nende terav 
häälitsus' kõlas võidu meremühinaga. 

Merehädalised peatusid aeg-ajalt, hõikasid kõigest jõust ja kuulatasid, kas ookeani poolt ei 
kosta vastu-hüüdu. Nad lootsid, et kui nad jõuavad inseneri maabumiskoha lähedusse, 
kostab nendeni vähemalt Topi haukumine, kui Cyrus Smith ei ole võimeline endast ise elu- 
märki andma. Kuid ükski hääl ei eraldunud rnere kohi-nast ja murdlainete laksumisest. Väike 
rühm liikus jälle edasi ja otsis läbi iga vähimagi rannasopi. 

Paarikümneminutilise käigu järel sundisid vahutavad lained neid äkki peatuma. 
Maismaa lõppes. Nad seisid terava neeme tipus, kus raevutses vihane meri. 

«See siin on neem,» lausus meremees. «Peame pöörduma tagasi ja hoiduma paremale.» 

«Aga kuita on seal!» hüüdis Nab, osutades ookeanile, mille lohutud lained pimeduses 
helendasid. 

«Hästi, hüüame veel kord!» 

Nad hüüdsid kooris ja kõvasti, kuid keegi ei vastanud. Nad ootasid, kuni tuul hetkeks 
vaikis, ja hüüdsid uuesti — jälle asjatult. 

Siis pöördusid nad mööda neeme läänekallast tagasi. Seal oli maapind samuti liivane ja 
kivine. Pencroff pani siiski tähele, et kallas on järsem kui enrie, et maapind tõuseb, ja ta 
oletas, et neem on pikliku nõlva kaudu ühendatud kõrge rannikuga, mille kontuurid olid 


pimeduses ähmaselt näha. Selles kaldaosas oli palju vähem linde. Merigi polnud siin nii 
tormine ega kärarikas ja lainete möll muutus tunduvalt vaiksemaks. Murdlainete kohinat 
oli vaevalt kuulda. See neemekülg moodustas väikese poolringikujulise lahe, mida neeme 
terav tipp ulgumere lainetuse eest kaitses. 

Samas suunas edasi minna tähendas aga liikuda lõunasse ja minna kaugemale köhast, kus 
Cyrus Smith võis kaldale jõuda. Poolteise miili pikkuse teekonna jooksul ei teinud rannajoon 
ühtki käänakut, mis oleks viinud põhja poole. Neem, mille tipul nad piid ara käinud, pidi 
siiskjf olema maismaaga ühenduses. Vaatamata sellele, et nende j“*õud oli otsakorral, 
sammusid merehädalised vapralt edasi, lootes lähemal hetkel jõuda mõne järsu käänakuni, 
mis pöörduks uuesti põhja. 

Milline oli aga nende pettumus, kui nad, olles käinud umbes kaks miili, seisid jälle 
libedal kaljuse pinnaga kõrgendikul ja nende ees laius uuesti meri. 

«Me oleme laiul,» ütles Pencroff, «ja kõndisime ta otsast otsani läbi.» 

Meremehe arvamus oli õige. Merehädalised ei olnud paisatud mandrile ja isegi mitte 
saarele, vaid laiule, mille pikkus ei ületanud kaht miili ja mis ei olnud nähtavasti ka kuigi 
lai. 

Kas kuulus see viljatu, kividega ülekülvatud, taimestikuta laid, merelindude metsik 
varjupaik, mõnesse suuremasse saarestikku? 

Keegi ei võinud seda öelda. Õhupallikorvist ei olnud reisijad udu tõttu saanud maa suurust 
kindlaks määrata. Kuid Pencroff, kelle teravad meremehesilmad pimeduses hästi nägid, arvas 
eraldavat läänes mingeid ähmaseid piirjooni ja talle näis, et see on kõrge rannik. Valitsevas 
pimeduses ei saadud otsustada, kas laid oli üksik või kuulus ta mõnda saarestikku. Ka ei 
olnud siit võimalik lahkuda, sest teidu ümbritses meri. Alles järgmisel hommikul võis 
hakata uuesti'otsima inseneri, kes õnnetuseks polnud andnud endast mingit elumärki. 

«Cyruse vaikimine ei ütle veel midagi,» lausus reporter. «Ta võib olla meelemärkuseta, 
haavatud, võimelu praegu vastama. EI maksa meelt heita.» 

Reporter tegi ettepaneku laiul tuld teha, et sellega insenerile märku anda. Kuid puid või 
kuiva raagu otsiti asjatult. Siin polnud muud kui liiv ja kivid. 

Võib arvata, kuidas kurvastasid neeger ja ta seltsimehed, kes olid vaprasse Cyrus 
Smithisse väga kiindunud. Oli enam kui selge, et momendil nad teda aidata ei saanud. Tuli 
oodata hommikut, fnsener oli kas ise suut- 

nud end päästa ja juba. leidnud rannal varjupaiga või kadunud igaveseks. 

Tunnid möödusid aeglaselt ja piinarikkalt. Oli väga külm. Merehädalised kannatasid 
hirmsasti, kuid nad märkasid seda vaevalt. Neil ei, tulnud isegi mõttesse hetkeks puhata. Juhi 
otsingul oma hädasid hoopis unustades ja lootust kaotamata kõndisid nad edasi-tagasi möõdg 
«Jühja ja viljatut laidu ning tulid ikka ja jälle tagasi põhjapoolsele kaldale, kus arvasid 
endid olevat õnnetuse köhale kõige lähemal. Nad kuulatasid, hüüdsid, püüdsid tabada 
vähimatki häälitsust. Nende hääled olid kahtle-rriata kaugele kuulda, sest ilm muutus 
vaiksemaks, ning tormi raugedes hakkas vaibuma ka mere mühin. 

Nabi ühele hüüdele oleks nagu järgnenud kaja. Harbert juhtis sellele Pencroffi tähelepanu 
ning lausus: 

«Kaja peaks tähendama, et läänes on kallas võrdlemisi lähedal.» 

Madrus noogutas jaatavalt. Tema silmad ei võinud teda petta. Kui ta oli kord juba näinud 
maad, olgugi ähmaselt, siis tähendas see, et maa oli tõepoolest olemas. 

See kauge kaja jäi ainsaks vastuseks Nabi hüüetele. Laiu idaosas valitses endiselt 
vaikus. 

Taevas selgines vähehaaval. Kesköö paiku süttisid mõned tähed ja kui insener oleks 
viibinud oma kaaslaste juiifes, siis oleks ta märganud, et need tähed pole enarn 


põhjapoolkera omad. Tõepoolest, Põhjanaela ei olnud taevalaotusel näha ja seniidi tähtkujud 
polnud need, mida ta oli harjunud vaatlema Põhja-Ameerika taevas. ning lõunapoolsel 
taevavõlvil säras Lõunarist. 

Öö möödus. Kella viie paiku hommikul helenes taevakaar pisut, kuid horisont jäi veel pime- 
daks, ja kui ilmusid esimesed valguskiired, tõusis merelt nii tihe udu, et polnud näha 
kahekümne sammu kauguselegi. Aeglaselt ja raskelt voogasid paksud udumassid. See pani 
merehädalised täbarasse olukorda, sest nüüd ei näinud nad enam midagi eneste ümber. Nab 
ja reporter suunasid pilgu ookeanile ning meremees ja Harbert otsisid kallast lääne poolt, 
kuid ühtki maalapikest polnud näha. 

«Ükskõik,» ütles Pencroff, «kui ma ka maad ei näe, siis vähemalt ma tunnen, et ta on 
olemas... Ta on 

seal. . seal... nii tõesti kui meie ei ole enam Richmondis.» 

Peagi hakkas udu tõusma. See ennustas head ilma. Hele päike soojendas uduloori 
ülemisi kihte ning sellest tekkiv soojus tungis laiule. 

Umbes poole seitsme ajal, kolmveerand tundi peale päikese tõjisu, muutuski udu palju 
hõredamaks. Üleval ta tihenesrkuid all hajus. Peagi tuli nähtavale kogu laid, nagu oleks ta 
pilvedest laskunud, ja siis kaarena laiuv meri, ääretu idas, kuid läänes piiratud kõrge ja 
järsu rannikuga. 

Jah, seal oli maa! Seal oli vähemalt esialgne pääsemine! Laidu eraldas rannikust umbes 
poole miili laiune kiire ja tugeva vooluga merekitsus. 

Üks merehädalistest hüppas silmapilkselt voogudesse, toimides vastavalt oma südame 
häälele, sõpradega nõu pidamata ja lausumata sõnakestki. See oli Nab. Ta tahtis 
võimalikult kiiresti jõuda rannale ja rutata põhja poole. Keegi poleks suutnud teda kinni 
hoida. Pencroff hüüdis teda küll tagasi, kuid asjata. Reporter valmistus Nabile järgnema. 

Pencroff astus reporteri juurde ja küsis: 

«Te tahate ujuda üle selle merekitsuse?» 

«Jah,» vastas Gideon Spilett. 

«Uskuge mind, parem on oodata. Nab suudab üksindagi oma peremeest abistada. Kui 
me talle järele ujume, võib tugev vool meid ulgumerele kanda. Kui ma ei eksi, 
on see vool tingitud mõõnast. Vaadake, vesi alaneb! Kannatame veidi, mõõna ajal võime 
leida koha, kust pääseb jalgsi üle.» 

«Teil on õigus,» vastas reporter. «Püüame võimalikult vähe üksteisest lahku minna.» 

Nab võitles sel ajal vapralt vooluga. Ta ujus poolpõiki üle merekitsuse. Iga kätelöögi 
juures tulid ta pruunid õlad veepinnal nähtavale. Kiire vool kandis teda suunast kõrvale, 
kuid ta lähenes siiski kaldale. Poole miili läbimiseks, mis laidu rannast lahutas, kulus tal 
rohkem kui pool tundi ja ta jõudis kaldale mitu tuhat jalga allpool kohast, kus ta vette 
hüppas. 

Nab astus maale kõrge graniitseina jajamil, raputas ennast tugevasti, hakkas jooksrrfa 
ja kadus varsti merre 

ulatuva kaljurahnu taha, mis oli peaaegu ühekõrgune laiu põhjatipuga. 

Mure ja hirmuga jälgisid kaaslased Nabi hulljulget üritust ja kui noormees silmist kadus, 
pöörasid nad oma pilgud maa suunas, kust mõtlesid otsida varjupaika. Maad vaadeldes sõid 
nad merikarpe, millega liiv oli tihedasti kaetud. See oli küll üsna kasin söömaaeg, kuid ikkagi 
midagi. 

Vastaskallas moodustas avara merekääru, mis lõppes lõunas väga terava, taimestikuta 
ning metsikuna näiva tipuga. Seda tippu ühendas mandriga võrdlemisi sakiline rannajoon 


ning ta toetus kõrgetele graniitkaljudele. Põhja suunas aga laienes merekäär ja moodustas 
ümarama, edelast kirdesse suunduva ranniku, mis lõppes pika kitsa neemega. Vahemaa 
nende kähe äärmise tipu vahel, milledele toetus abaja käär, võis olla umbes kaheks» milli. 
Rannast poole miili kaugusel asuv laid oli ainult kitsas, hiigelvaala tohutu skeletiga 
sarnanev riba. Laiuselt ei ületanud see peljandikku miili. 

Laiu vastas oli kallas liivane ning üle külvatud tumedate kaljudega, mis sel momendil 
mõõna tõttu aegamööda nähtavale ilmusid. Taamal kerkis järsk graniitsein, mida vähemalt 
kolmesaja jala kõrgusel kroonis sakiline hari. See vall oli umbes kolm miili pikk ning 
lõppes parempoolses osas järsu seinaga, mis näis nagu inimkäte raiutud. Vasakul neeme 
köhal seevastu alanes kaljukuhelikest ja kiviveereist moodustunud ebaühtlaste 
piirjoontega kaljurand, minnes üle prismataolisteks rahnudeks ning ühinedes pikliku 
nõlvana lõunapoolse maanina kaljudega. 

Ranniku kohal kõrguval platool' ei kasvanud ainustki 


! Platoo — kiltmaa, lava. Tõlk. 

puud. See oli lame pind, samasugune nagu Kaplinna juures Healootuse neemel, kuid väiksem. 
Vähemalt näis ta laiult vaadates sellisena. Kuid paremal, järsu mäeseina taga, ei puudunud 
siiski rohelus. Seal võis selgesti eraldada suurte puude ähmaseid kontuure, silmapiiri 
tahatkaduvat tihedat metsa. Rohelus rõõmustas kaljuse panoraami teravatest piirjoontest 
väsinud silma. Kaugel kiltmaa kohal, vähemalt seitsme miili Raugusel- loodes, helkis 
päikesekiirtest kullatud valge tipp. See oli lumi-müts, mis katti* mingit kauget mäge. 

Võimatu oli vastata küsimusele, kas maa siin oli saar või osa mandrist. Kuid nähes 
pahemal pool kuhjuvaid metsikuid kaljusid, oleks geoloog kõhklemata väitnud, et need on 
vulkaanilise päritoluga ja vaidlematult maaaluste jõudude töö tulemus. 

Gideon Spilett, Pencroff ja .Harbert vaatlesid maad tähelepanelikult. Võib-olla tuleb neil seal 
elada pikki aastaid, võib-olla isegi seal surra, kui maa ei asetse laevateede piirkonnas. 

«Noh, Pencroff, mis sina selle kohta ütled?» küsis Harbert. 

«Noh,» vastas meremees, «eks igal asjal ole oma head ja halvad küljed. Küllap näeme, mis 
edasi saab. Mõõn annab end juba tunda. Kolme tunni pärast katsetame üleminekuga, ja kord 
juba kaldal, püüame pääseda praegusest täbarast olukorrast ning leida härra Smithi.» 

Pencroffi oletus osutus õigeks. Kolme tunni möödudes oli suurem osa merekitsuse sängi 
moodustavast liivasest põhjast veest lage. Laiu ja ranniku vahele jäi vaid kitsas veeriba, 
millest oli kerge üle minna. 

Kella kümne paiku vabastasid Gideon Spilett ja ta mõlemad kaaslased end rõivastest ja 
astusid riidekompsu pea köhal hoides vette. Vesi oli vaevalt viis jalga sügav. Harbertil ulatus 
vesi siiski üte pea, kuid see ei tekitanud talle mingeid raskusi, sest poiss ujus nagu kala. Kõik 
kolm jõudsid kergesti vastaskaldale. Päikese käes kuivasid nad kiiresti, panid uuesti selga 
riided, mida nad olid suutnud hoida märjaks saamast, ja hakkasid nõu pidama. 


IV PEATÜKK. 


OHERDKARBID. JÕESUU. «KAMINAD». OTSINGUTE JÄTKAMINE. IGIHALJASTE 
PUUDE METS. KÜTTEMATERJALI TAGAVARA. MÖÖNA OOTEL. VAADE KÕRGELT 
RANNIKULT. PUUDE PARVETAMINE. TAGASITULEK KALDALE. 


Reporter käskis meremehel sinnasamasse tema tagasitulekut ootama jääda ning tõttas 
viibimata kallast mööda üles samas suunas, kuhu oli läinud mõni tund tagasi neeger Nab. Ta 
kadus kiiresti rannakääru taha, igatsedes võimalikult rutemini saada inseneri kohta teateid. 

Harbert tahtis reporteriga kaasa minna. 


«Jää siia, mu poiss,» ütles talle meremees. «Meil tuleb laagrisse jäämiseks ettevalmistusi 
teha ja ühtlasi vaadata, kas leidub hamba -alla panemiseks midagi merekarpidest toekamat. 
Kui rneie sõbrad tagasi tulevad, on neil vaja kehakinnitust. Igaühel olgu oma ülesanne.» 

«Olen nõus, Pencroff!» vastas Harbert. 

«Hüva,» lausus meremees, «see juba läheb. Tegutseme kindla kava järgi. Oleme väsinud, 
külmunud ning näljased. Tähendab, tuleb leida peavarju, tuld ja toitu. Metsas on puid, 
linnupesades mune, jääb üle vaid otsida ulualune.» 

«Hästi, otsin neis kaljudes mõne koopa,» ütles Harbert, «ja küllap juba leian uru, kuhu võime 
pugeda.» «Tubli,» vastas Pencroff, «asume teele, mu poiss!» Ja juba nad sammusidki 
hiigelmüüri jalamil, kuhu pärast mõõna oli tekkinud avar lagendik. Kuid selle asemel, et 
minna .põhja suunas, läksid nad lõunasse. Paarsada sammu allpool köhast, kus nad olid 
kaldale tulnud, märkas Pencroff kitsast avaust, mis tema arvates pidi olema jõe või oja suue. 
Oli oluline seada end sisse 

mageda vee lähedusse ja pealegi polnud sugugi võimatu, et vool oli kandnud Cyrus Smithi 
siiapoole. 

Nagu juba öeldud, oli müür kolmsada jalga kõrge, kuid konarusteta ning isegi müüri 
jalamil, kuhu lained vaevalt ulatasid, polnud vähimatki pragu, mida oleks võinud käsutada 
ajutise ulualusena. See oli väga kõvast graniidi*püstloodis sein ja veevood polnud seda 
kunagi õõnestanud. Müüri harja ümber lendles terve hulk peamiselt sõudjalaliste hulka 
kuuluvaid pika kitsa ja terava nokaga veelinde — äärmiselt käratsejad tiivulised, keda 
põrmugi ei hirmutanud inimese juuresolek, kes kahtle-mata esimest korda' häirisid nende 
rahu. Pencroff märkas lindude hulgas mitmeid suuri Rajakaid, keda mõnikord kutsutakse 
röövkajakaiks, ja väikesi aplaid Rajakaid, Res pesitsesid graniitseina lohkudes. Sellesse 
saagivasse linnuparve kihutatud laeng oleks neid suurel hulgal alla toonud, kuid selleks et 
tulistada, on vaja püssi «ja seda ei olnud ei Harbertil ega Pencroffil. Pealegi on need kajakad 
peaaegu mittesöödavad ja isegi nende munadel on jälk maitse. 

Harbert, kes oli vahepeal kõndinud kaugemale vasakule, juhtis peagi kaaslase tähelepanu 
mererohuga käetud kaljudele. Mõne tunni pärast pfdi tõus need üle ujutama. Neil kaljudel 
kubises libe adru kahe poolmega kärpidest, mida näljased inimesed ei võinud ara põlata. 
Harbert hüüdiski Pancroffi ja viimane ruttas köhale. 


«Näh, need on merikarbid!» hüüatas meremees. «Ongi, millega asendada mune.» 

«Need põie sugugi merikarbid,» vastas Harbert, vaadeldes kaljude külge kinnitunud 
molluskeid tähelepanelikult, «need on oherdkarbid.» 

«On's nad Söödavad?» 

«Täiesti!» 

«Eks hakkame siis sööma neid oherdkarpe!» 

Meremees võis Harbertit usaldada. Nooruk oli üsna hea asjatundja loodusteaduse alal ja" 
ta oli selle vastu alati lausa kirglikku huvi tundnud. Isa oli teda sellele teele suunanud, 
lastes tal kuulata Bostoni parimate 'professorite loenguid. Intelligentne ja töökas poiss 
meeldis õpetajaile väga. Harberti lopdfisteadus-likke oskusi läks 

hiljem tarvis rohkem kui üks .kord ning ta ei eksinud neid esimest korda rakendades. 
Ovaalse kujuga oherdkarbid kinnitusid kübaratena ja tihedalt kajjude külge. Nad 
kuulusid molluskite hulka, kes puurivad auke isegi kõige kõvematesse kividesse. Nende 
koda ümardub mõlemast otsast, tavaliste merikarpide juures seda ei esine. 
Pencroff ja. Harbert sõid ara hea hulga poollahtisi oherdkarpe ja leidsid, et neil on tublisti 
pipardatud maitse. Enam polnud kummalgi neist põhjust kahetseda 
pipra ega mingi muu vürtsi puudumist. 


Nälg oli peagi kustutatud, kuid janu suurenes veelgi peale loomuliku vürtsiga 
molluskite neelamist. Niisiis tuli otsida magedat vett, mida siin tujukalt künklikul 
maastikul kahtlemata pidi leiduma. Pencroff ja Harbert kogusid igaks juhuks rikkaliku 
tagavara oherdkarpe, täitsid nendega taskud ning taskurätikud ja pöördusid mäejalamile 
tagasi. 

Paarsada sammu kaugemal jõudsid nad lõheni, milles PencrofFf1 arvates pidi voolama väike 
veerikas jõgi. Kaljusein näis siin olevat võimsate maa-aluste jõudude tõukel avanenud. Müüri 
jalamisse lõikus väike teravnurkne abajas. Jõekese laius oli selles köhas umbes sada jalga ja 
kaldariba mõlemal pool vaevalt kakskümmend jalga lai. Jõgi kulges graniitseinte vahel 
peaaegu otsejoones. Ülalpool jõesuuet madaldusid kaldad pikkamööda. Kaugemal tegi jõgi 
äkilise käänaku ja kadus umbes pool 
miili eemal võssa. 

«Siin on vesi, seal puud!» ütles Pencroff. «Noh, Harbert, puudub ainult veel maja.» 

Jõe vesi oli selge. Pencroff märkas, et praegu, mõõna ajal, kui meri oli madal ja laine 
siia ei ulatunud, oli jões mage vesi. See tähtis asjaolu kindlaks tehtud, hakkas Harbert 
otsima õõnsust, mida võiks käsutada varjupaigana, kuid ta otsis asjatult. Müür oli igal 
pool sile, tasane ja järsk. 

Siiski olid allaveerenud kivid jõesuudmes veidi ülevalpool meretõusu piiri moodusta- 
nud midagi koobaste taolist, õigemini tohutute kaljude hunniku, nagu neid sageli leidub 
graniitpinnasega maades ja mida kutsutakse «kaminateks». 

Pencroff ja Harbert ronisid sügaval kaljude vahel asetsevaisse liivase 
pinnaga käikudesse. Käigud ei olnud pimedad, sest valgus tungis 
neisse kaljude vahelt, milledest mõned näisid, seisvat püsti otsekui 
imeväel. Kuid koos valgusega tungis - sisse ka tuul, tõeline 'tõmbetuul, 
ja koos tuulega külm välisõhk. Meremees arvas siiski, et kui sulgeda 
teatud osa neist käikudest, toppides mõned avaused kivide ja liivaga 
kinni, võib muuta «kaminad» elamiskõlblikuks. Oma kujult meenutasid 
käigud tüpograafilist märki £z, mis on lühendav märk sõnadele «et 
cetera»'. Kuisulgeda märgi ülemist keerdu meenutav auk, mille kaudu 
lõuna- ja läänetuul sisse tungisid, pidi kindlasti saama kasutada alumist 
osa. 

«Midagi sellist me just vajamegi,» ütles Pencroff, «ja kui me kunagi veel näeme härra 
Smithi, siis oskab tema juba seda labürinti kasutada.» 

«Me leiame ta, Pencroff!» hüüatas Harbert. «Ja kui ta tuleb, peab ta lerama eest enam- 
vähem korraliku eluaseme; Sellest koopast saab asja, kui meil õnnestub vasakpoolsesse käiku 
ehitada kolle ja jätta avaus suitsu jaoks.» 

«Me võime seda teha, mu poiss,» vastas meremees, «ja need Kaminad — Pencroff jättiski 
selle nimetuse nende 
cetera tähendab ladina keeles «ja nii edasi». Tõlk. 

ajutisele elamule — sobivad meite hästi. Kuid kõigepealt lähme kogume endile küttematerjali 
tagavara. Ma arvan, me vajame puid ka selleks, et sulgeda avaused, millede kaudu vanakurat 
oma pasunat puhub.» 

Harbert ja Pencroff väljusfd Kaminatest, pöördusid ümber nurga ja hakkasid jõe vasakut 
kallast mööda uuesti ülespoole sammuma. Jõe kiire vool kandis endaga kaasas mõningaid 
kuivanud puid. Tõus, mjs andis end juba tunda, pidi need kahtlemata uuesti kaugele tagasi 


tõrjuma. Meremees tuli mõttele, et tõusu ja mõõna võiks ära kasutada raskete esemete 
transportimiseks. 

Olles käinud veerand tundi, jõudsid Pencroff ja Harbert äkilise käänakuni, kus jõgi suundus 
vasakule. Siit alates kulges vool läbi imeilusa metsa. Vaatamata hilisele aasta-ajale olid puud 
säilitanud roheluse, sest nad kuulusid okaspuude hulka, mis levivad igalpool maakeral 
põhjamaadest kuni troopika-aladeni. Noor naturalist tundis ära deodaarid', puud, mida 
Himaalaja piirkonnas väga palju leidub ja mis levitavad meeldivat lõhna. Nende kaunite puude 
vahel moodustasid laia ja tiheda võraga männid väikesi salusid. Sammudes kõrges rohus, 
kuulis Pencroff, kuidas kuivad oksad ta jala all murdusid praginaga, millist kuuleb ilutulestiku 
puhul. 

«Hästi, mu poiss,» ütles ta Harbertile, «kui ma ka nende puude nime ei tea, siis vähemalt 
oskan nad põletispuude faulka liigitada ja praegusel korral ainult neid meil vaja lähebki.» 

«Kogume neist tagavata,» ütles Harbert ja asus kõhe tegevusse. 

Puude kogumine osutus kergeks. Polnud isegi vaja oksi murda, sest kuiva puud leidus 
külluses nende jalge ees maas. Küttematerjalist polnud puudus, ..kuid puudusid 
transpordivahendid. Kuna puu oli väga kuiv, pidi ta kahtlemata ruttu läbi põlema. Seepärast tuli 
Kamina-tesse kaunis suurel hulgal küttematerjali viia ja kähe mehe koormast poleks piisanud. 
Harbert juhtis Pencroffi tähelepanu sellele asjaolule. 

«Tead, mu poiss,» lausus meremees, «meil on vaja vahendit puude transportimiseks. Hea 
tahtmise juures 

! Deodaarid — seedritaolised okaspuud. Tõlk. 

saab alati kõigega hakkama. Oleks meil käru või paat, siis oleks asi korras.» 
«Kuid meil on jõgi,» tähendas Harbert. 

«Õigus,» lausus Pencroff. «Jõgi on meile iseliikuvaks teeks ja ega puude parvetaminegi 
pole asjatult välja mõeldud.» 

«Seda küll,» tähendas Harbert, «kuid käesoleval hetkel kulgeb meie tee meile 
mittevajalikus suunas, sest praegu on tõus.» 

«Ega's muud, kui jääme ootama mõõna,» lausus meremees, «ja küllap see viib ise meie 
küttematerjali Kaminate juurde. Nüüd aga valmistame parve.» 

Meremees ja Harbert pöördusid tagasi kohale, kus mets ulatus jõekääruni. Kumbki võttis 
selga jõukohase haokoo. Kaldal sügava rohu sees, kuhu inimjalg "tõenäoliselt kunagi polnud 
sattunud, leidus samuti suurel hulgal kuivi oksi. Pencroff hakkas kohe parve valmistama. 

Meremees ja Harbert asetasid mitu kaunis suurt kuivade liaanidega' kokkuseotud 
puuroigast kobrutavatesse voogudesse, mida tekitas terav laineid murdev kaldanukk. 

Ehitati midagi parve taolist ja sellele laoti riita kogu korjatud küttematerjal, mis moodustas 
vähemalt kahekümne mehe kandami. Tunni aja jooksul oli töö tehtud ja kalda külge köidetud 
parv jäi mõõna ootama. 

Pencroffil ja Harbertil oli nüüd paar vaba tundi ja nad otsustasid platoole ronida, et 
kõrgemast kohast ümbrust uurida. 

Umbes kahesaja sammu kaugusel jõekäänaku taga laskus allavarisenud kiviräbuga lõppev 
vall lauskja kallakuna metsaservale. See oli nagu loomulik trepp. Harbert ja meremees 
hakkasid üles ronima. Tänu tugevatele jalgadele jõudsid nad mõne minutiga valli harjale ja 
seisatasid jõesuudme kohale ulatuval kaljunurgal. 

Kõigepealt heitsid nael pilgu ookeanile, mille nad asja nii õudsetes tingimustes olid 
ületanud. Nad vaatlesid ärevusega põhjapoolset kallast, kus katastroof'oli toimunud. Seal oli 
läinud kaduma Cyrus Smith. Nad otsisid veepinnal õhupalli riismeid, mille külge inimene 
oleks 


' Liaan — troopiline väänkasv. Tõlk. 

võinud klammerduda. Mitte midagi! Nende ees laius avar ja lage meri. Mis puutub rannasse, 
siis oli see niisamuti tühi. Polnud näha ei reporterit ega Nabi. Tõenäoliselt viibisid mõlemad 
sel hetkel niivõrd kaugel, et neid oli võimatu märgata. 

«Mingi tunne ütleb mulle,» hüüatas Harbert, «et selline ettevõtlik mees nagu Cyrus Smith ei 
võinud sel kombel juhuslikult uppuda. Ta jõudis kindlasti kuskil kal-dale. Eks ole, 
Pencroff?» 

Meremees raputas kurvalt pead. Ta vaevalt lootis veel Cyrus Smithi näha, kuid et jätta 
Harbertile mõningat lootust, lausus ta siiski: 

«Loomulikult, loomulikult, meie insener on mees, kes rabeleb välja ka niisugusest olukorrast, 
kus ühelgi teisel ei oleks pääsu.» 

Kõneldes silmitses ta väga teraselt rannikut. Tema silme ees laius liivane rand, mida paremal 
pool jõesuuel piirasid karid. Kaljud ulatusid veel veest välja ja sarnanesid murdlaineil lebavate 
amfiibidega'. Karide aheliku taga sätendas meri päikesekiirtes. Lõunas sulges terav maanina 
horisondi ja oli raske aru saada, kas rannajoon sel-les suunas jätkus või pöördus kagusse või 
edelasse. Viimasel juhul oleks see rannaosa olnud midagi väga pikerguse poolsaare taolist. 
Kaugel merekääru põhjapoolses osas võttis rannajoon kaarjama kuju. Kallas oli seal madal ja 
ühetasane, laiade leetseljakutega, mis mõõnaga tulid veealt nähtavale. 

Pencroff ja Harbert'pöördusid ümber ja vaatasid läände. Kohe alguses köitis nende pilku lumise 
tipuga mägi, mis kerkis umbes kuus või seitse miili neist eemal.. Kahe miili kaugusel rannast 
tähistas igihaljaste puude laiguline rohelus metsaserva, mis ulatus mäejalamini. Metsaservast 
rannikuni haljendas lai platoo tujukalt siia-sinna külvatud puudesalkadega. Vasakul vilksatas 
kohati läbi lagendiku väike jõgi ja näis, nagu pöörduks selle looklev säng mäeharude suunas, 
millede vahelt jõgi tõenäoliselt sai alguse. Alates kohast, kuhu meremees oli jätnud parve, hakkas 
jõeke voolama kahe kõrge graniitseina vahel. Vasak sein püsis siledana ja järsuna, 


' Amfiib — kahepaikne loom. Tõlk. 

kuid parem madaldus vähehaaval, ühtlane müür läks üle üksikuteks kaljurahnudeks, kaljurahnud 
ränikivideks, ränikivid siledateks kivikesteks, millega rand oli kaetud kuni neeme tipuni. 

«Kas me pole viimaks mõnel saarel?» pomises meremees. 

«Kui nii, siis näib ta igatahes olevat võrdlemisi suur,» arvas Herbert. 

«Saar jääb ikka saareks, olgu ta nii suur kui tahes,» lausus Pencrotf 

Selles tähtsas küsimuses ei saanud veel otsusele jõuda ja probleemi lahendamine tuli jätta 
teiseks korraks. Pinnas — oli siis tegemist saare või kontinendiga — tundus viljakandvana, 
pilku rõõmustavana ja mitmekesisena oma saaduste poolest. 

Kaua silmitsesid Pencroff ja Harbert tähelepanelikult maad, kuhu saatus oli nad paisanud. 
Pealiskaudse vaatluse põhjal oli siiski raske pilti saada sellest, mida tulevik neile varuks võis 
hoida. 

Seejärel pöördusid nad tagasi, sammudes mööda graniitplatoo lõunapoolset serva, mida 
palistas pikk rida kummalise kujuga kaljusid. Kivide vahelistes pragudes pesitsesid sajad 
linnud. Harbert hüppas kaljult kaljule ja hirmutas lendu terve parve tiivulisi. 

«Oh,» hüüatas ta, «need ei ole ei tavalised ega ka röõvkajakad!» 

«Mis linnud need siis on?» küsis Pencroff. «Tõesõna, neid võib pidada tuvideks.» 

«Seda nad ongi, kuid metstuvid ehk kaljutuvid,» vastas Harbert. «Tunnen nad ära 
kahekordsest mustast triibust tiibadel, valgetest sabasulgedest ja sinakashallist sulestikust. Kuna 
kaljutuvi ise on väga maitsev, peavad ka ta munad olema suurepärased, olgu neid siis pesades nii 
vähe kui tahes!» 

«Me ei oota, kuni nad välja haudutakse, või olgu siis, et omleti kujul,» lausus Pencroff rõõmsalt. 

«Aga milles mõtled sa omletti valmistada?» küsis Harbert. «Kas kübaras?» 


«Noh, olgu pealegi,» vastas meremees, «nii suur võlur ma veel pole. Piirdume keedetud 
munadega, mu poiss, ja mina võtan kõige kõvemate valmistamise enda peale.» 

Pencroff ja Harbert uurisid tähelepanelikult iga nõgu graniidis ja leidsid tõepoolest 
mitmes õõnsuses mune. Nad korjasid neid mõne tosina ja panid need meremehe 
taskurätikusse. Kuna tõus lähenes, hakati tagasi jõe äärde laskuma. 


Kui Harbert ja Pencroff jõekäänakuni jõudsid, oli kell üks. Vool pöördus juba endisega 
vastupidisesse suunda. Mõõn tuli ära kasutada parve jõesuudmesse viimiseks. Pencroffei 
kavatsenud lasta parvel vabalt vooluga kaasa triivida ning ta ei mõelnud ka ise peale 
istuda ja seda nii juhtida. Mehemees ei ole ju kunagi kitsikuses, kui asi puutub köitesse. 
Kuivadest liaanidest põimis Pencroff kähku mitme sülla-pikkuse jämeda nööri. See looduslik 
köis kinnitati üht otsa pidi parve külge ja meremees hoidis teist otsa peos, kuna Harbert tõukas 
pika ridvaga parve edasi ja hoidis seda keset voolu. 

Kõik läks nii, nagu nad soovisid. Tohutu puukoorem, mida PencrofFfkaldal sammudes kinni 
hoidis, libises voolust kantuna edasi. Kallas oli väga järsk ja polnud karta, et parv sinna 
kinni jookseks. Ei läinud paari-tundigi, kuinad juba jõudsid jõesuudmesse, ainult mõne 
sammu kaugusele Kaminatest. 


V PEATÜKK* 


KAMINATE KORRASTAMINE. TULE KÜSTMUSE TÄHTSUS. TIKUTOOS. OTSINGUD 
RANNAL. REPORTERI JA NABI TAGASITULEK. AINUS TIKK. PRAKSUV TULI 
KOLDES. ESIMENE ÕHTUSÖÖK. ESIMENE ÖÖ MAAL. 
« 

Pärast puukoorma mahalaadimist oli Pencroffi esimeseks mureks muuta Kaminad 
elamiskõlblikuks, sulgedes need käigud, mille kaudu tõmbetuul sisse tungis. Liiv, 
kivid, läbipõimitud oksad ja niiske muld korkisid lõunatuultele avatud galeriid hermeetiliselt 
kinni ja sulgesid selle ülemise ava. Üksainus kitsas ja looklev käik avau 
sega külgmisse ossa jäeti sulgemata, et juhtida suits välja ja tekitada koldes õhutõmmet. Sel 
kombel jaotati Kaminad kolmeks või neljaks toaks, kui neid pimedaid 
urkaid, mis metslooma -vaevalt oleksid rahuldanud, nii võib nimetada. Kuid vähemalt katus 
oli siin peakohal ning «keskmises suuremas toas võis isegi püsti seista. 
Põrandat kattis peen liiv. Ühesõnaga, siin võis end esi algu sisse seada. 

Tehes tööd vestlesid Harbert ja Pencroff omavahel. 

«Võib-olla leidsid kaaslased meie omast parema elukoha,» lausus Harbert. 

«Väga võimalik,» vastas meremees, «kuid kahtlus argu meie tööd seisma pangu. Parem üks 
lind kotis kui kaks katusel.» 

«Oh,» sõnas Harbert, «tooksid nad härra Smithi tagasi, leiaksid nad ta ometi üles!» 

«Jah,» pomises Pencroff, «see oli vast mees, tõeline mees!» 

«Oli? ...» küsis Herbert. «Kas sa oled kaotanud lootuse teda kunagi veel näha?» 

«Hoidku taevas, ei!» vastas meremees. Sisemised tööd lõpetati kiiresti ja Pencroff jäi tule- 
mustega väga rahule. 

«Nüüd võivad me sõbrad tagasi tulla,» lausus ta. «Nad leiavad eest rahuldava ulualuse.» 

Jäi veel üle ehitada kolle ja teha süüa. See oli lihtne ja kerge töö. Esimese vasakpoolse 
koopa sulgemata jäetud kitsaskäigu avause juurde asetati laiad lamedad kivid. Soojusest, mida 
suits endaga kaasa ei tõmba, pidi tõenäoliselt piisama sobiva temperatuuri säilitamiseks. 

Puude tagavara viidi ühte tuppa. Meremees pani mõne halu ja pilpaid koldekividele. Ta oli 
parajasti sellega ametis, kui Harbert temalt küsis, kas tal on ka tikke. 

«Aga muidugi,» vastas Pencroff, «ja ma lisaksin: õnneks, sest ilma tikkudeta võitaelata 
oleksime täitsa kimpus.» 

«Mel on alati võimaljk metsinimeste kombel tuld teha,» lausus Harbert, «hõõrudes vastamisi 
kaht kuiva puutükki.» 

«Hästi, proovi, mu poiss, ja saame näha, kas saavutad midagi, kuigi hõõrud kas või 
nõrkemiseni.» 

«Kuid see on ometi väga lihtne ja Vaikse ookeani saartel laialt kasutusel.» 

«Ma ei vaidle vastu,» lausus Pencroff, «kuid arvatavasti teavad metslased, kuidas seda 
teha, või kasutavad selleks otstarbeks mõnd erilist puud. Rohkem kui üks kord olen ma tahtnud 
sel viisil tuld hankida, kuid kunagi pole see mul õnnestunud. Pean siiski tunnistama, et eelistan 
tikke. Kus on mu tikud?» 

PencrofFkobas kuue taskutes,«otsides toosi, millest tema kui kirglik suitsetaja kunagi ei 
lahkunud. Ta ei leidnud seda. Ta pööras püksitaskud pahupidi, kuid ta suurimaks 
hämmastuseks toosi ei olnud. 

«Küll on täbar lugu, otse hullem kui hull!» ütles ta Harbertile otsa vaadates. «Kärp on vist 
taskust välja kukkunud ja kadunud. Kuid kas sul, Harbert, pole midagi, millega saaks tuld 
teha, kas tulerauda või ükskõik mida?» «Ei, Pencroff» 

Meremees väljus pead kratsides. Harbert järgnes 
talle. 

Nad otsisid väga hoolikalt liiva seest, kaljude vahelt, jõekalda lähedusest, kuid tulemasteta. 
Toos oli vasest, ja nad oleksid seda kahtlemata silmanud. «Pencroff» küsis Harbert, «ega sa 
toosi gondlist välja ei visanud?» 

«Oh ei!» vastas meremees. «Kuid rappumises, mille me asja läbi tegime, võis see pisike ese 
kergesti kaduma minna. Isegi mu piip on mu maha jätnud. Neetud toos! Kus ta küll võiks 
olla?» 

«Meri taganeb,» ütles Harbert. «Jookseme sinna, kus maabusime!» 

Väljavaated toosi leidmiseks olid väikesed. Võis arvata, et tõusu ajal olid lained selle 
lamedate kivikeste vahele veeretanud. Harbert ja Pencroff' sammusid kiiresti koha suunas, kus 
nad eelmisel päeval olid maabunud. Neil ei tulnud astuda rohkem kui umbes kakssada sammu. 

Seal kivikeste keskel ja kaljuõõnsustes teostati äärmiselt põhjalik otsing. Ei mingit 
tulemust. Meremees otsis läbi vähimadki praod kaljudes, millelt vesi vähehaaval taganes, 
kuid ei leidnud midagi. Nende olukorras oli see raske ja antud hetkel parandamatu kaotus. 

Pencroffei varjanud sugugi oma sügavat pettumust. Ta otsaesisele ilmusid sügavad kortsud 
ja ta ei lausunud ainsatki sõna. Harbert tahtis teda lohutada tähendades, et tikud oleksid 
tõenäoliselt olnud mereveest märjad ja neid poleks niikuinii saanud käsutada, 

«Ei, mu poiss,» vastas meremees, «nad olid tihedasti sulguvas vaskkarbis. Ja mis siis nüüd 
teha?» 

«Kahtlemata leiame mõne vahendi, millega tuld hankida,» ütles Harbert. «Härra Smith ja 
härra Spilett juba poleks hädas nagu meie.» 

«Seda küll,» vastas Pencroff, «kuid kuni me neid ootame, oleme ilma tuleta, ja tagasi tulles 
leiavad nad eest kehva lõunasöögi.» 

«Neil on kindlasti kas tael või tikud,» lausus Harbert elavalt. 

«Ma kahtlen selles,» vastas meremees pead raputades «Esiteks Nab ja härra Smith ei 
suitseta ja teiseks kardan ma, et Spilett hoidis alal pigem oma märkmiku kui tikutoosi» 

Harbert ei vastanud. Toosi kadumine oli ilmselt kahetsemisväärne fakt. Nooruk lootis 
siiski, et neil nii või teisiti õnnestub, tuld hankida. Pencroff kui suuremate kogemustega 
inimene ei arvanud nõnda, ehkki ta polnud mees, kes kergesti kimpu jääb. Igatahes, ei 
jäänud muud üle kui oodata Nabi ja reporteri tagasitulekut. Tuli loobuda kõvakskeedetud 
munadest, mida Pencroffneile tahtis valmistada. Pidev toore liha dieet tundus viimasele nii 
tema enda kui ka ta seltsimeeste seisukohalt üsna ebameeldiva väljavaatena. 


Arvestades asjaolu, et tuletegemine oli täiesti võimatu, kogusid meremees ja Harbert enne 


Kaminatesse tagasiminekut uuesti karpe ja asusid siis vaikides koduteele 

Pencroff kõndis, pilk suunatud maha, ja otsis ikka veel ama kadunud toosi. Ta läks isegi 
jõesuudme juurest uuesti mööda vasakut kallast üles kuni käänakuni, kuhu nad olid 
kinnitanud parve, ronis taas üles platoole ja käis selle risti-põiki läbi, otsis metsaserval 
kõrges rohus — kõik asjata. 

Kell oli viis õhtupoolikul, kui nad Harbertiga Kaminate juurde tagasi tulid. Mõistagi 
tuhnisid nad käigud kuni kõige pimedamate nurkadeni põhjalikult läbi, enne kui nad 
otsimisest lõplikult loobusid. 

Kella kuue paiku, parajasti kui päike läänes kerkivate kinkude taha vajus, signaliseeris 
Harbert kaldalt, kus ta edasi-tagasi kõndis, Pencroffile, et Nab ja Gideon Spilett tulevad. 

Nad tulid üksinda! ... Harbert tundis, kuidas ta süda kirjeldamatus ängistuses kokku 
tõmbus. Eelaimused polnud meremeest petnud. Insener Cyrus Smithi ei leitud! 

Kohale jõudes istus reporter kivile ja ei lausunud sõnagi. Rammetu väsimusest ja peaaegu 
nälga suremas, puudus tal jõud rääkimiseks. 

Mis puutub Nabisse, siis tõendasid tema punased silmad, kui palju ta oli nutnud, ja 
uued pisarad, mida ta ei suutnud tagasi hoida, kõnelesid liigagi selgesti, et ta oli kaotanud 
lootuse. 

Reporter jutustas Cyrus Smithi leidmiseks ettevõetud otsingust. Nab ja tema olid piki 
rannikut läbi käinud rohkem kui kaheksamilise maa-ala, järelikult olid nad läinud 
veel tublisti kaugemale kohast, kus õhupall eel- 

viimast korda langes ning insener ja Top kaduma läksid. 
Rand oli tühi. Ei ühtki jälge, ei ühtki märki. Kogu sellel alal polnud näha ainsatki hiljuti 
ümberpööratud kivi, mitte, ühtki inimjala jälge. Ilmselt ei külastanud 
seda rannaosa ükski elanik. Meri oli niisama tühi kui kallaski ja seal, mõnisada jalga 
kaldast eemal, oligi insener leidnud külma haua. 
Seda kuuldes kargas Nab püsti ja hüüdis: 

«Ei, ei! Ta ei ole surnud! Ei ole! Seda ei ole! Tema! Mis te räägite! Võimalik, et mina või 
ükskõik kes, aga tema ei kunagi! See on mees, kes igalt poolt tagasi tuleb!» 
Nabi jõud lõppes ja ta pomises: 
«Ma ei suuda enam!» 
Harbert jooksis tema juurde ja lausus: 

«Nab, me leiame ta! Praegu on sul aga kindlasti kõht tühi. Söö, palun sind, söö veidi!» 

Ta ulatas neegrile mõne peotäie merikarpe — lahjat ja kasinat toitu! 

Nab keeldus, kuigi ta polnud tükk aega söönud. Ilma oma peremeheta ei jõudnud või ei 
tahtnud ta enam elada. 

Mis puutub Gideon Spilettisse, siis neelas ta aplalt molluskid alla ja heitis seejärel 
kaljujalamil liivale pikali. Ta oli roidunud, kuid rahulik. 
Harbert astus tema juurde, võttis ta käe ja sõnas: 

«Härra Spilett, avastasime peavarju, kus teil on parem olla kui siin. Öö on saabumas. 
Tulge puhkama! Homme vaatame, mis edasi saab!» 

Reporter tõusis ja hakkas koos noorukiga Kaminate suunas minema. 

Sel hetkel astus Pencroff tema juurde ja küsis kõige loomulikuma häälega, kas tal 
juhuslikult tikke pole. 

Reporter seisatas, otsis taskutes, ei leidnud sealt midagi ja ütles: 

«Tikud mul olid, kuid viskasin nad arvatavasti minema.» 

Siis kutsus meremees Nabi, esitas talle sama küsimuse ja sai ka sama-vastuse. 

«Neetud!» hüüatas meremees, suutmata seda sõna lagasi hoida. 

Reporter kuulis teda sajatamas ja küsis: 
«Ei ainustki tikku?» 
«Ei ainsatki, ja järelikult ka mitte tuld!» 
«Oh!» hüüatas Nab, «oleks mu peremees siin, küllap tema oskaks tuld teha!» 


Merehädalised seisid liikumatult ja vaatasid rahutusega üksteisele otsa. Harbert katkestas 
esimesena vaikuse lausudes: 


«Härra Spilett, teie olete suitsetaja, teil on alatitikud kaasas. Võib-olla te ei otsinud, 
põhjalikult? Otsige veel! Ühestainsast tikust piisaks meile.» 

Reporter otsis oma pükste, vesti ja mantli taskud uuesti läbi ja lõpuks — Pencroffi suureks 
rõõmuks ja oma piirituks üllatuseks — tundis ta, et vestivoodri vahele oli libisenud väike 
puutükike. Reporter hoidis tikku koos riidega sõrmede vahel, kuid ei saanud seda välja 
tõmmata. Kuna see oli kindlasti tikk ja pealegi üksainus, siis tuli olla ettevaatlik, et fosforit 
mitte maha kratsida. 

«Lubage, ma aitan,» ütles Harbert. Tegutsedes väga osavalt, õnnestus tal puutükike välja 
tõmmata ilma seda rikkumata. See vilets ja ühtlasi väärtuslik puu-killuke oli neile vaestele 
inimestele määratu suure tähtsusega. 

«Üks tikk!» — hõiskasPencroff. «See on sama hea, nagu oleks meil neidtervelaevatäis!» 

Ta võttis tiku oma kätte ja läks koos kaas-lastega tagasi Kamirtate juurde. 

Väikest puutükikest, millega tsiviliseeritud maades nii pillavalt ja ükskõikselt ümber käiakse ja 
millel seal pole mingit väärtust, tuli siin. 

tarvitada äärmiselt ettevaatlikult. Veendunud, et tikk on täiesti kuiv, lausus Pencroff: 
«Oleks vaja paberit!» 

«Siit saab,» sõnas Gideon Spilett ja rebis pärast hetkelist kõhklust oma märkmikust ühe 
lehe. 

Pencroff võttis paberitüki, mille reporter talle ulatas, ja kükitas kolde ette. Ta pani mõned 
peotäied kuivanud rohtu, lehti ja sammalt hagude alla ja seadis need nii, et õhk vabalt juurde 
pääseks ja kuiv puu kiirelt põlema süttiks. 

Siis pani Pencroff paberilehe torbikukujuliselt kokku, nagu seda teevad piibumehed suure 
tuulega, ja lükkas selle sambla vahele. Järgnevalt võttis ta pisut konarliku ränikivi, pühkis 
selle hoolega puhtaks ja tõmbas südame põksudes ning hinge kinni hoides tikuga õrnalt üle 
kivi pinna. 

Esimesel tõmbel polnud mingit tagajärge. Pencroff ei vajutanud tikku küllalt kõvasti, sest 
ta kartis fosforit maha kraapida. 

«Ei, ma ei saa, mu käsi väriseb,» sõnas ta. «Võin vääratada ... Ma ei suuda ... ma ei taha!» 

Ta tõusis püsti ja tegi Harbertile ülesandeks tema asemele asuda. 

Harbert polnud kahtlemata veel kunagi elus nii erutatud olnud. Ta süda tagus kõvasti. 
Prometheus, minnes röövima taeva tuld, ei võinud olla rohkem ärevil. Kuid Harbert ei 
kõhelnud ja tõmbas tikuga kiirelt üle kivi. Kuuldus tasane ragin ja sähvatas sinakas leegike, 
millest levis teravalõhnalist suitsuvina. Harbert pööras tiku ettevaatlikult teistpidi, et leeki 
toita, ja libistas selle siis pabertorbikusse. Mõne sekundi pärast võttis paber tuld ja sammal 
hakkas põlema. 

Hetk hiljem praksusid kuivad oksad ja tänu meremehe tugevale puhumisele kerkis pimeduses 
peagi lõbus leek. 

«Lõpuks ometi!» hüüdis Pencroff püsti tõustes. «Ma ei ole veel kunagi elus nii ärevil 
olnud.» 

Lamedatest- kividest koldel põles tuli suurepäraselt. Kitsa toru kaudu väljus suits hõlpsasti, 
korsten tõmbas ja varsti valgus mõnus soojus mööda ruuni laiali. 

Tuld oli vaja edaspidi silmas pidada, et see enam ei 

kustuks, ja söed tuha all alati hõõgumas hoida. See oli ainult hoolsuse ja tähelepanelikkuse 
küsimus, sest puic oli külluses ja vajaduse korral võis tagavara alati uuendada. 


Pencroff kavatses kõigepealt kolde kasutusele võtta ja valmistada toitvam õhtusöök kui 
oherdkarpidest roog. Harbert tõi kaks tosinat mune. Reporter nõjatus nurgas vastu seina ja 
vaatas toiduvalmistamist vaikides pealt Ta pingutas oma aju kolme küsimuse kallal. Kas 
Cyrus Smith elas veel? Kui ta elas, kus võis ta siis olla? Kui ta kukkudes ellu jäi, siis kuidas 
seletada seda, et ta polnud leidnud võimalust endast elumärki anda? Mis puutub Nabisse, siis 
hulkus ta mööda randa ja temas polnud enam õiget eluvaimu. 


Pencroff, kes tundis viitkümmend kahte munaroa valmistamise moodust, ei saanud oma 
teadmisi rakendada. Ta pidi leppima sellega, et asetas munad lihtsalt kuumale tuhale ja laskis 
neil pikkamööda kõvaks minna. 


Mõne minutiga olid munad küpsetatud ja meremees kutsus reporteri õhtusöögist osa võtma. 
Selliseks kujunes merehädaliste esimene söömaaeg tundmatul rannikul. Kõvaksküpsetatud 
munad maitsesid suurepäraselt ja kuna muna sisaldab kõiki inimese toiduks hädavajalikke 
põhiaineid, siis tundsid meie vaesed põgenikud endis jälle uut jõudu. 

Oh, kui ometi üks neist poleks puudunud! Oleksid kõik viis Richmondist põgenenud vangi 
olnud siin kaljumürakate varjus praksuva ja heleda tule ääres kuival liivalf Kuid puudus 
neist kõigist kõige leidlikum ja targem, puudus nende juht Cyrus Smith ja teda ei saadud 
isegi matta. 


Nii möödus 25. märts. Öö oli saabunud. Väljas vingus tuul ja murdlainel peksid vastu 
kallast. Lainetest uhutud kiviklibu veeres kõrvulukustava mirinaga edasi-tagasi. 


Reporter oli taandunud ühe pimeda koridori soppi, olles enne päevasündmused 
kokkuvõtlikult üles märkinud: tundmatu maa nähtavale ilmumine, inseneri kadu-mine, 
ranniku uurimine ja juhtumus tuletikkudega. Väsimus sundis teda lõpuks unes puhkust otsima. 

Ka Harbert jäi varsti magama. Meremees aga veetis öö kolde kõrval pooleldi tukkudes ja 
pooleldi valvaks, kusjuures ta polnud kokkuhoidlik küttepuudega. Ainult üks merehädalistest ei 
puhanud Kaminates — lohutamatu ja meelt heitev Nab, kes hoolimata kaaslaste kutsetest 
puhkama tulla, hulkus terve öö rannal, hüüdes oma peremeest. 


VI PEATÜKK. 


MEREHÄDALISTE VARANDUS. MITTE MIDAGI. KÕRBENUD RIIDETÜKK. RETK 
METSA. OKASPUUDE ALA. PÕGENEV JAKAMAR. METSLOOMADE JÄLJED. 
KURUKUUD. METSISED. ISEÄRALIK ÕNGITSEMINE. 


Oli kerge loendada esemeid, mis kuulusid merehädalistele, kes olid paisatud nähtavasti 
asustamata saarele. 

Peale katastroofi ajal seljas olnud riiete ei olnud neil midagi. Mainida võiks siiski 
märkmikku ja kella, mille Gideon Spilett oli kogemata alles jätnud, kuid ei ühtki relva, ei 
ühtki tööriista ja isegi mitte taskunuga. Nad olid heitnud kõik üle parda, et muuta aerostaati 
kergemaks 

Daniel Defoe või Wyssi väljamõeldud kangelased niisamuti kui Selkirk ja Raynal, 
merehädalised Juan-Fernandesil' või Aucklandi saarestikus? ei sattunud kunagi nii täielikku 
puudusse. Nad kas hankisid oma hukkunud laevalt rikkaliku tagavara teravilja, liha, 
tööriistade ja relvade näol või siis triivis rannale mõni peremeheta laev, mis aitas neil kõige 
olulisematest elumuredest üle saada. Juba algul ei seisnud nad, relvitult loodusega vastamisi. 
Kuid siin eiolnud mingit tööriista ega kööginõu. Mitte millestki tuli jõuda kõigeni. 

Oleks Cyrus Smith olnud nendega, oleks tema saanud rakendada oma praktilised teadmised 
jaleidliku mõistuse olukorra teenistusse, võib-olla ei oleks nad siis täielikult meeleheitesse 
sattunud. Kuid ei olnud enam väljavaateid 


! Juan Fernandes (loe: huan fernandes) — Tšiilile kuuluv vulkaaniliste saarte grupp 
Vaikse ookeani kaguosas. Aastatel 1704— 1709 viibis ühel neist saartest inglise madrus 
Selkirk (loe: sel-köök), kes sai Rohinson Crusoe prototüübiks. Tõlk. 

> Aucklandi (loe: ookländ) saarestik — saarestik Vaikses ookeanis Uus-Meremaast kagu 
pool 

Cyrus Smithi näha saada. Merehädalistel jäi üle ainult endi peale loota. 

Kõigepealt tuli jõuda otsusele, kas seada end siin rannikul sisse või püüda enne teada 

saada, millisele mandrile rannik kuulub ja kas ta on asustatud või on 
tegemist inimtühja saarega. 

Küsimus tuli tingimata lahendada ja võimalikult kiiresti. Sellest sõltusid järgnevad 
sammud. Nagu arvas Pencroff, näis kõige õigem olevat oodata mõni päev, enne kui võetakse 
ette uurimisretk. Oli tarvis valmistada toitu ja hankida jõuduandvamaid toiduaineid kui seda 
olid munad ja molluskid. Uurijail oli kõigepealt tähtis uuesti jõudu koguda, sest neil võisid 
ees seista pikad ja väsitavad rännakud ja võib-olla polnud nell siis isegi peavarju, kus puhata. 

Kaminad olid esialgu rahuldavaks puhkepaigaks. Tuli põles ja sütt oli kerge hoida 
hõõguvana. Mõneks ajaks oli kaljudel ja rannaliivas karpe ning mune külluses. Platoo 
serval sadadena lendlevate tuvide hulgast saab mõningaid kahtlemata kepihoobiga või 
kiviga tappa. Puud naabruses asuvas metsas kannavad võib-olla söödavat vilja. Lõppeks oli 
käepärast ka mage vesi. Niisiis lepiti kokku, et jäädakse mõneks päevaks Kaminate juurde ja 
valmistutakse siin ette retkeks mööda rannikut või sisemaale. 

See nõu oli eriti Nabile meeltmööda. Kangekaelne oma mõtetes ja eelaimustes, polnud tal 
mingit kiiret maha jätta seda rannikuosa, katastroofi paika. Cyrus Smithi hukkumist ta ei 
uskunud ega tahtnudki uskuda. Talle tundus võimatuna, et selline mees võis nii labasel 
kombel surra, et laine võis ta endaga kaasa viia ja et ta uppus voogudes, vaevalt mõnisada 
sammu kaldast eemal! Kuni lained polnud inseneri keha kaldale heitnud, kuni Nab polnud 
Cyrus Smithi laipa oma silmadega näinud ja oma kätega puudutanud, seni ei uskunud ta 
inseneri surma! See mõte juurdus tema kangekaelses peas üha kindlamini. Võib-olla oli see 
illusioon, kuid 'gatahes austamisväärne illusioon, mida meremees ei tahtnud purustada. 
Pencroffil endal ei olnud enam lootust. Ja ta oli kindel, et msener voogudes hukkus, kuid 
Nabiga ei tasunud vaielda. Nab oli kui koer, kes ei suuda lah- 

kuda kohalt, kus peremees on surma saanud. Ta valu oli kirjeldamatu ja paistis, et ta ei ela 
oma peremehe surma üle. 

26. märtsil asus Nab aovalgel uuesti teele piki randa põhja suunas ja läks tagasi kohale, 
kus meri oli neelanud õnnetu Smithi. 

Selle päeva hommikueine koosnes ainuüksi tuvimunadest ja karpidest. Harbert oli leidnud 
merevee auramisel kaljuõõnsustesse sadestunud soola ja see kulus otse marjaks ära. 

Pärast einet küsis Pencroffreporterilt, kas see ei tahaks tema ja Harbertiga metsa kaasa 
tulla, kus nad kavatsesid jahiga katsetada. Põhjaliku kaalutlemise järele leiti siiski, et keegi 
peab jääma tuld kohendama ja Nabile abiks, kui see — mis küll vaevalt tõenäoline oli — 
hätta peaks jääma. Niisiis jäi reporter kohale. 

«Küttima, Harbert!» ütles meremees. «Laskemoona leiame teel ja püssi lõikame endale 
metsast.» 

Olles juba teele asumas, märkis Harbert, et puuduvat taela oleks võib-olla otstarbekohane 
asendada mingi muu esemega. 

«Millega siis?» küsis Pencroff. 

«Kõrbenud riidetükiga,» vastas Harbert. «Hädakorral asendab seetaela.» 

Pencroff leidis, et ettepanek on üsna arukas. Halb oli vaid, ettuli taskurätik ohvriks tuua. 
Kuid seda tasus siiski teha ja nii muudetigi osa Pencroffi suurte ruutudega taskurätikust 
poolkõrbenud kaltsuks. See kergesti süttiv materjal pandi tallele keskmisse ruumi väikese 
kaljuõõnsuse põhja, tuule ja niiskuse eestkaitstud kohta. 

Kell oli üheksa hommikul. Ilm ähvardas halvaks muutuda. Kagust puhus vinge tuul. Harbert 
ja Pencroff läksid ringi ümber Kaminate, heites enne pilgu kaljuteraviku kohal looklevale 
suitsujoale ja sammusid siis mööda vasakut jõekallast ülespoole. 

Jõudnud metsaservale, murdis Pencroff esimese puu küljest kaks tugevat oksa teivasteks. 
Harbert tegi nende otsad vastu kaljut teravaks. Mis oleks ta küll andnud, kui tal oleks 
praegu nuga olnud! Seejärel liikusid mõlemad jahimehed kõrges rohus mpöda järsku kallast 
edasi. Alates kohast, kus jõgi teekäänaku edelasse, muutus 

jõesäng järjest kitsamaks ja kokkusurutumaks. Kaarena paindusid puud vee kohale. Et mitte 
eksida, otsustas Pencroff sammuda jõe äärt mööda: nii võidi alati lähtekohta tagasi jõuda. 
Kallas oli aga raskesti läbipääsetav: siin painutasid puud oma nõtkeid oksi otse veepinnani 
ja tihti tuli kepihoobiga rajada endale teed läbi väänkasvude ja okaspõõsaste. Mõnikord 
libistas Harbert enese noore kassi väledusega puutüügaste vahele ja kadus võssa, kuid Pencroff 
kutsus ta otsekohe tagasi ja palus teda mitte eemalduda. 

Pencroff vaatles teraselt ümbrust. Vasakul kaldal oli maapind tasane ja tõusis 
märkamatult sisemaa suunas. Kohati vesine, jättis ümbrus soise mulje. Siin näis olevat terve 
võrk maa-aluseid veeniresid, mis tõenäoliselt mõne lõhe kaudu jõkke valgusid. Siin-seal 
voolas läbi võsa mõni oja, nrs ületati raskusteta. Vastaskallas näis olevat palju künklikum 
ning org, mille põhjas jõgi lookles, tuli siin palju selgemini nähtavale. Astmetena tõusev puudega 
kaetud nõlv moodustas eesriide, mis varjutas väljavaate. Seda kallast mööda oleks olnud 
raskem käia, sest langus jõe suunas oli äärmiselt järsk. Vee kohale paindunud puud püsisid 
tasakaalus ainult tänu võimsatele juurtele. 

Pole mõtet lisadagi, etniihästi metsa kui ka juba läbikäidud rannikule polnud seni veel 
astunud inimese jalg. Pencroffei märganud siin muid jälgi kui neljajalgsete omi, värskeid 
jooksuradu, mis kuulusid loomadele, kelle liiki ta ei osanud määrata. Kahtlemata — nii arvas 
ka Harbert — oli osa jälgi jäetud tohutu suurte metsloomade poolt, kelle suhtes tuli kindlasti 
valvel olla. Ühelgi puutüvel polnud kirvehoobi täket ning kusagil ei leidunud ei kustunud 
tuleaset ega inimese jalajälge. Võibolla tasus selle asjaolu üle rõõmu tunda, sest siin, sellel 
maa-alal keset Vaikset ookeani, võis inimene osutuda pigem kardetavaks kui soovitavaks. 

Harbert ja Pencroff vahetasid harva mõne sõna, sest teekond oli raske. Nad liikusid väga 
aeglaselt edasi. Tunniajalise kõndimise järel oli neil. käidud vaevalt miil. Jahtpolnud seni 
olnud edukas. Mõned linnud siiski laulsid ja lendlesid puude okstel, ent nad näisid väga 
argadena ning oleksid nagu vaistlikult tundnud põhjendatud 
21 
hirmu inimese ees. Metsa ühes soises osas märkas Harbert teiste tiivuliste hulgas terava ja 
pikliku nokaga lindu, kes kehaehituselt sarnanes jäälinnuga', kuid erines viimasest siiski oma 
käreda ja metalse läikega sulestiku poolest. 

«See peaks olema jakamar,» lausus Harbert, püüdes linnule võimalikult lähedale minna. 

«Soodne juhus jakamari maitsmiseks,» vastas meremees, «kui see lind seal peaks tahtma end 
praadida lasta.» 

Sel hetkel tabas Harbert osavasti ning hoogsalt visatud kiviga lindu tiivanukist, kuid hoop 
polnud küllalt tugev ja jakamar põgenes nii kiiresti kui jalad kandsid ning kadus otsemaid. 

«Küll ma olen kohmakas!» hüüatas Harbert. 

«Sugugi mitte, mu poiss!» lausus meremees. «See oli hästi sihitud, mitte igaüks poleks 
suutnud lindu tabada. Noh, ära tusatse! Küll me ta teine kord kinni püüame!» 

Uurimisretk jätkus. Mida kaugemale jahimehed-jõudsid, seda harvemini kasvasid puud ja 
seda suurepärasemaks need muutusid, kuid ükski neist ei kandnud söödavat vilja. Pencroff 
otsis asjatult mõnda neist väärtuslikest palmidest, mida saab majapidamises nii mitmeks 
otstarbeks kasutada ja mida pidi leiduma põhjapoolkeral kuni neljakümnenda paralleelini ning 
lõunapoolkeral vaid kolmekümne viienda paralleelini. See mets aga koosnes ainult 
okaspuudest, nagu Harbertile juba tuntud deodaarid ja duglased*, mis tuletasid meelde 
Ameerika looderannikul kasvavaid puid, ning imetlusväärseast saja viiekümne jala kõrgustest 
kuuskedest. 

Sel hetkel laskus okstele parv väikesi kauni sulestiku ja pika sirendava sabaga linde, 
puistates maapinnale oma nõrgalt kinnitatud udusulgi. Harbert tõstis mõned suled üles — uuris 
neid ja lausus: 

«Need linnud on kurukuud.» 

«Mia eelistaksin neile pärlkana või metsist,» lausus Pencroff, «kuid lõppeks, kui nad süüa 
kõlbavad .. .» 


! Jäälind — väike särava puiestikuga lind, elutseb veekogude ääres ja on hea kalapüüdja. 
Tõlk. 

' Duglas — tsuugade perekonda «kuuluv okaspuu. Tõlk. 

«Nad kõlbavad süüa ja nende liha on pealegi väga õrn,» jätkas Harbert. «Muide, kui ma 
ei eksi, on neile kerge läheneda ning neid kepihoobiga tappa.» 

Meremees ja Harbert hiilisid puu juurde, mille madalad oksad olid täis väikesi linde. 
Kurukuud püüdsid tabada putukaid, mida nad tarvitavad toiduks. Oli näha, kuidas kõverdusid 
nende suliste jalgade keskmised küüned, mille abil nad okstest kinni hoidsid. 

Jahimehed ajasid end sirgu ja töötades keppidega nagu vikatitega, niitsid ridade kaupa 
kurukuusid, kes ei mõelnudki äralennule ning lasksid endid juhmilt maha nottida. Umbes 
sada neist kattis juba maapinda, kui teised lõpuks otsustasid põgeneda. 

«Tore,» ütles Pencroff, «just sellise saagini küünivad meiesuguste jahimeeste võimed. Neid 
võib paljaste kätegagi kinni püüda!» 

Meremees lükkis kurukuud nagu lihavad lõokesed painduva kepi otsa ja uurimisretk jätkus. 
Võis märgata, et jõgi kergelt kaardus, pöördudes lõunasse. Tõenäoliselt ei ulatunud käär 
kuigi kaugele, sest jõgi algas arvatavasti mäeharjalt ning sai oma vee seda katva lume sula- 
misest. 

Nagu juba teada, oli retke peamine eesmärk Kaminate elanike jaoks võimalikult suure 
jahisaagi hankimine. Ei võinud öelda, et eesmärk oleks juba saavutatud, ja meremees jätkas 
agaralt oma otsinguid. Ta kirus iga kord, kui loom, keda ta polnud veel äragi tundnud, 
kõrgesse rohtu põgenes. Kui vaid koer Top oleks olnud temaga! Top aga kadus samal ajal 
kui ta peremeeski ja hukkus arvatavasti koos temaga. 

Kella kolme paiku peale lõunat märkasid kütid mõnede puude okstel taas linde lõhnavaid 
kadakamarju nokkimas. Äkki kõlas metsas nagu trompetihüüd. Seda kummalist ja kõlavat 
fanfaariheli tegid kanalised, keda nimetatakse metsisteks. Peagi nägid jahimehed paari ruske 
ja pruuni sulestikuga ning pruuni sabaga lindu. Püsti-aetud suled lindude kaelal 
moodustasid kaks terava otsaga tutti ja selle järgi tundis Harbert kergesti ara isased. Pencroff 
leidis, et tuleks tingimata kinni püüda üks neist tiivulistest, kes kanast suuruselt maha ei jää 
ja kelle liha on niisama maitsev kui nuumkana oma. 

Seda oli aga raske teha, kuna metsised ei lasknud enestele läheneda. Peale mõningaid 
viljatuid katseid, mille ainsaks tulemuseks oli lindude ehmatamine, lausus Pencroff 
Harbertile: 


«Selge, et lennult ei ole neid võimalik tappa. Tähendab, peame proovima, kas saame 
neid õngega püüda.» 

«Nagn karpkala?» hüüatas .Harbert, keda ettepanek äärmiselt üllatas. 

«Nagu karpkala,» vastas meremees tõsiselt. 

Pencroff oli leidnud rohu seest umbes pool tosinat metsise pesa, igaühes kaks kuni kolm 
muna. Hoolega hoidus ta pesipuudutamast, sestomanikud ei võinud jääda tagasi 
tulemata. Nende ümber mõtleski ta oma õngenöörid välja panna — mitte püünispaelad, 
vaid tõelised õngenöörid õngedega. Ta viis Harberti pesadest veidi eemale ja hakkas seal oma 
imelikke lõkse valmistama. Pencroff töötas sellise hoolega, nagu oleks taolnud Isaac 
Waltoni' õpilane. Harbert jälgis tema tööd täiesti arusaadava huviga, entkogu aeg edus 
kaheldes. Õnge-nöörideks võeti peenikesed otsapidi kokku-seotud viieteistkümne kuni 

kahekümne jala pikkused väädid, mille külge kinnitati õngede asemel jämedad, väga 
tugevad ja kõverad kääbusakaatsia ogad. Mispuutub söödasse, = siis võeti selleks paksud 
punased ussikesed, kes roomasid maapinnal. Seejärel - kadus Pencroff sügava rohu sisse; end 
osavalt varjates pani taõnged metsiste pesade 


Isaac Walton - tuntud õngespordi käsiraamatu autor. Tõlk. 

lähedale, võttis nööriotsad kätte ja peitus koos Harbertiga jämeda puu taha. Mõlemad jäid 
kannatamatult ootama. Peab tunnistama, et Harbert ei asetanud oma leidlikule kaaslasele 
kuigi suuri lootusi. 

Möödus tubli pool tundi ja nagu Pencroff oli ette näinud, tuligi mitu paari metsiseid oma 
pesade juurde tagasi. Nad hüplesid ringi, nokkisid maad ja eiaimanud põrmugi jahimeeste 
lähedalolu, kes muide olid targu asetunud allatuult. 

Harbert oli aärmiselt põnevil. Ta hoidis hinge tagasi ja Pencroff, silmad pärani, suu 
lahti, huuled torus, nagu hakkaks ta juba maitsma metsisepraadi, julges samuti 
vaevalt hingata. 

Samal ajal jalutasid metsised õngede vahel ilma neist suuremat hoolimata. Pencroff 
raputas pisut nööre, nii etsöötliikus, nagu oleksid ussid olnud veel elus. 

Sel hetkel olid meremehe tunded kahtlemata hoopis teised kui tavalisel õngitsejal, kes ei näe 
saaki lähenemas. 

Raputused äratasid varsti lindude tähelepanu ja nad ründasid õngesid nokahoopidega. 
Kolm metsist, nähtavasti kõige aplamad, neelasid alla korraga nii sööda kui ka õnge. Pencroff 
«sulges» äkilise, järsu tõmbega oma lõksu ja tiivarabin tunnistas, etlinnud olid käes. 

«Hurraa!» hüüdis ta, sööstes oma jahisaagi juurde, ning hetke pärast oli see tema 
valduses. 

Harbert plaksutas käsi. See oli esimene kord, kus ta nägi linde õngega püütavat, kuid 
meremees, kes oli väga tagasihoidlik, avaldas talle, et seepolnud tema esimene katse ja et 
selle jahivõtte leiutamist ei tule lugeda tema teeneks. 

«Ja pealegi,» lisas meremees, «tuleb meie olukorras veel nii mõnegi sellise tembuga 
hakkama saada.» 

Metsised seoti jalgupidi kokku ja Pencroff, olles rõõmus, et eitarvitsenud tühjade 
kätega tagasi minna, ning nähes, et päike hakkab loojuma, leidis olevat paraja aja koju 
tagasi pöörduda. Kodutee suunda näitas jõgi. Tarvitses vaid sammuda piki kallast allapoole. 
Kella kuue paiku jõudsid Harbert ja Pencroff retkest üsna väsinult Kaminate juurde tagasi. 


VII PEATÜKK. 


NAB EI OLE VEEL TAGASI. REPORTERI MÕTISKLUSED. ÕHTUSÖÖK. ON 
SAABUMAS HALB ÖÖ. KOHUTAV TORM. MINEK ÖÖSSE. VÕITLUS VIHMA 
JA TUULEGA. KAHEKSA MIILI LAAGRIST EEMAL. 


Gideon Spilett seisis liikumatult kaldal, käed vaheliti, ja vaatas merele, kus horisont idas 
sulas ühte kiiresti tõusva musta pilvega. Tuul muutus valjuks ja päikese loojenedes ka 
jahedamaks. Taevas oli võtnud sünge ilme ja kõik märgid ennustasid tormi. 

Harbert astus Kaminatesse ja Pencroff' seadis sammud reporteri suunas. Viimane oli 
vajunud sügavaisse mõtteisse ja ei pannud tulijat tähelegi. 

«Meil seisab ees halb öö, härra Spilett!» sõnas meremees. «Tuult ja vihma tormilindude 
rõõmuks!» 

Reporter pöördus ümber ja märgates Pencroffi oli ta esimeseks küsimuseks: 

«Kui kaugel oli õhupall teie arvates kaldast, kui lained ta haarasid ja härra Smithi kaasa 
viisid?» 

Küsimus tuli Pencroffile ootamatult. Ta mõtles hetke ja vastas: 

«Kõige enam kahe kaabeltau kaugusel.» 

«Aga kui palju on üks kaabeltau?» küsis Gideon Spilett. 

«Umbes sada kakskümmend sülda ehk kuussada jalga.» 

«Niisiis,» sõnas reporter. «Cyrus Smith läks kaduina kõige enam tuhat kakssada jalga 
kaldast eemal.» 

«Umbes nii,» vastas Pencroff 

«Ja tema koer samuti?» 

«Koer samuti.» 

«Kui oletada, et meie kaaslane hukkus, siis üllatab 

mind iseäranis see, et ka Top surma sai ja et lained pole ei koera ega ta peremehe keha 
kaldale uhtnud.» 

«Nii tugeva lainetuse juures pole siin midagi imestada,» vastas meremees. «Muide, 
võib-olla kandis voolus nad kuskil kaugemal kaldale.». 

«Nisiis teie arvates on meie kaaslane voogudes hukkunud?» küsis reporter veelkord. 
«See ON MINU arvamus.» 

«Kõige austuse juures teie kogemuste vastu on minu arvamus siiski, et mõlema, Cyruse 
ja Topi täielikus kadumises, olgu nad siis elus või surnud, peitub midagi seletamatut ja 
ebatõenäolist.» 

«Tahaksin mõelda nagu teie, härra Spilett,» vastas Pencroff. «Kahjuks aga olen nende 
surmas kindlalt veendunud.» 

Nende sõnadega pöördus meremees Kaminate juurde tagasi. Koldes praksus hubane 
tuli. Harbert oli sinna äsja visanud sületäie kuivi puid ja leek heitis heledat kuma koopa 
pimedatesse nurkadesse. 

Pencroff asus viibimata lõunasööki valmistama. Ta pidas kohaseks täiendada menüüd 
paari toeka lihatükiga, sest kõigil oli tarvis uuesti jõudu koguda. Kepi otsa lükitud 
kurukuud hoiti järgmiseks päevaks, kuid Pencroff puhastas kaks metsist sulgedest ja varsti 
küpsesid linnud vardasse aetuna leegitseval tulel. 

Kell seitse õhtul polnud Nab veel tagasi. Tema pikaleveninud äraolek tegi Pencroffi 
tahtmatult rahutuks. Ta kartis, et Nabiga võis siin tundmatul maal õnnetus juhtuda või et 
neeger meeleheites ise endale lõpu tegi. Kuid Harbert järeldas Nabi äraolekust sootuks 
muud. Temale tähendas Nabi kauane eemalviibimine, et oli juhtunud midagi 
ettenägematut, midagi, mis sundis Nabi oma otsinguid pikendama. Iga uus asjaolu võis aga 
Cyrus Smithi suhtes ainult kasulik olla. Kui Nab poleks enam lootust hellitanud, oleks ta 
juba ammu tagasi pöördunud. Võib-olla oli ta leidnud mõne märgi, jalajälje, kaldale 
uhutud riisme, mis juhtis ta õigele teele. Võib-olla käis ta praegu mingeid kindlaid jälgi 
mööda. Võib-olla oli ta juba oma peremehe juures. 

Nii arutles Harbert ja nii ta ka rääkis. Teda kuulati vaikides. Ainult reporter noogutas 
nõusoleku märgiks, 

Pencroff aga arvas, et Nab oli oma otsingutel läinud kaugemale kui eelmine kord ja et ta 
seepärast ei võinud veeltagasi olla. 

Ebamäärased eelaimused tegid- Harberti äärmisel, rahutuks ja ta avaldas mitu korda 
soovi minna Nabile vastu. Pencroff tegi talle aga selgeks, et käik oleks asjatu, et sellises 

pimeduses ja sellise võimatult halva ilmaga ei suudaks ta leida Nabi jälgi ja et parem 
on oodata. Pencroff tõotas ise Harbertiga Nabi otsima minna, kui see järgmisel päeval 
tagasi ei tule. 

Spilett kiitis heaks meremehe mõtte, et ei tohi lahku minna, ja Harbertil tuli oma 
kavatsusest loobuda. Kaks suurt pisarat valgus ta silmist. 

Reporter ei suutnud hoiduda kaisutamast suuremeelset noorukit. 

Torm oli täielikult valla pääsenud. Kagust kihutas rannikule ennenägematult äge 
tuulesööst. Meri, taganes jaoli kuulda, kuidas lained paiskusid mühinal vastu kaugele merre 
ulatuvaid kaljusid. Rajus pihustunud vihm muutus tihedaks uduks ja näis, nagu 
ripuksid ranniku köhalaururibad. Kiviklibu rannal kõlises, nagu tühjendataks vankrite 
kaupa kivikoormaid. Tuul keerutas üles liiva ja see segunes vihmavalinguga, muutes raju 
väljakannatamatuks; õhus oliniisama palju mineraaltolmu kui udupiisku. Jõesuudme ja 
müüri vahel tekkis tuulekeeris ja õhuvool, mis sellest välja paiskus, ei leidnud muud 
väljapääsu kui tormata vastupanematu jõuga kitsasse orgu, mille põhjas voolas jõgi. Ka 
kitsasse korstnasse tagasi surutud koldesuits kaldus oma teesttihti kõrvale ja täitis koopad, 
muutes need elamiskõlbmatuks. 

Seepärast laskis PencrofFftulel kustuda, niipea kui metsised olid küpsetatud, ja hoidis 
alal ainult tuha alla maetud hõõguval söed. 

Kell kaheksa ei olnud Nab veel tagasi, kuid nüüd võis oletada, et halb ilm oli teda 
takistanud ja et ta oli pidanud mõnes koopas varju otsima ning ootama maru möödumist 
või vähemalt päeva saabumist. Mis puutub talle vastu minekusse, katsetesse teda 
praegustes tingimustes leida, siis oli see täiesti võimatu. 

Jahisaak moodustas õhtusöögi ainukese roa. Söödi 

hea isuga, sest liha oli suurepärane. Pencroff ja Harbert sõid eriti aplalt, kuna pikk retk 
oli teinud nad näljaseks. 

Peale sööki heitis igaüks oma asemele, kus oli puhatud juba eelmisel ööl. Harbert 
uinus kohe meremehe kõrval, kes oli enese kolde ette pikali sirutanud. 

Öö jooksul paisus torm üha kohutavamaks. Teda võis võrrelda orkaaniga, mis kandis 
vangid Richmondist siia Vaikse ookeani saarele. Sellised tormid on pööripäeva paiku 
sagedased ja õnnetusterohked, eriti õudsed olid nad aga selavaral veeväljal, kus nad 
said vabalt raevutseda. Onarusaadav, etrannikul, mille idaosa oli tormihoogudele 
täiesti kättesaadav, võis maru võimutseda sellise tugevusega, millest ükski kirjeldus ei 
anna ettekujutust. 

Õnneks olid Kaminaid moodustavad kaljukuhilad tugevad. Nad koosnesid suurtest 
graniidilahmakatest. Mõned neist ei seisnud siiski küllalt kindlal alusel ja näisid 
kõikuvat. Pencroff märkas seda, ja kätt vastu seina toetades tundis ta kerget võbisemist. Kuid 
ta kordas endale õigustatult, et karta pole midagi ja et nende ajutist puhkepaika ei saa 
tabada kokkuvarisemine. Siiski kuulis ta, kuidas tuulekeeris kiskus kaljuservalt kaasa 
lahtisi kive, mis kolinal kaldale kukkusid. Mõned neist veeresid isegi Kaminateni ja 
purunesid tükkideks, põrgates täisnurgi nende vastu. Kahel korral tõusis meremees üles ja, 
roomas koopa avause juurde, et välja vaadata, kuid allavarisenud kivihunnikud polnud 
kuigi suured ja ei tähendanud veel hädaohtu. Ta asus uuesti oma kohale kolde ees, kus söed 
tasa tuha all pragisesid. 

Vaatamata orkaani möllamisele, tormi mühinale ja isegi maru möirgamisele magas 
Harbert sügavalt. Uni vallutas lõpuks isegi Pencroffi, kes meremehena oli harjunud 
sellise loodusjõudude märatsemisega. Ainult Gideon Spilett, vallatud rahutusest, eisaanud 
magada; reporter tegi endale etteheiteid, etta polnud Nabiga kaasa läinud. Nagu me juba 

teame, polnud ta veeltäiesti lootust kaotanud. Teda erutasid needsamad aimused, mis 
Harbertitki. Ta mõtted olid koondunud Nabi ümber. Miks eitulnud Nabtagasi? Ta 
viskles oma liivast asemel, pöörates vaevalt tähelepanu loodusjõudude möllule. 
Vahetevahel sulgusid ta väsimusest roidunud silmad het- 

keks, kuid mõni järsk mõte sundis nad peaaegu otsekohe jälle avanema. 

Kell võis olla umbes kaks, kui sügavasse unne vaibunud Pencroff tundis, et teda 
tugevasti raputatakse. 

«Mis on?» hüüdis ta silmi avades ja meremehele omase kiirusega mõtteid kogudes. 

Reporter kummardus tema kohale ja sõnas: 

«Kuulake, Pencroff, kuulake!» 

Meremees kuulatas teraselt, kuid ei eraldanud midagi peale tormi kohina. 

«See on tuul,» sõnas ta. 

«Ei,» vastas Gideon Spilett uuesti kuulatades, «arvasin kuulvat...» 

«Mida?» 

«Koera haukumist!» 

«Koera haukumist!» hüüatas Pencroff, karates ühe hüppega püsti. 

«Jah ... kuulsin haukunist...» 

«See pole võimalik,» vaidles meremees. «Ja pealegi, kuidas te võite sellises tormis . . .» 

«Oodake ... kuulake ...» ütles reporter. 

Pencroff kuulatas veelgi terasemalt ja ühel vaiksemal hetkel arvas ta tõepoolest 
kuulvat kauget haukumist. 

«Näete nüüd,» lausus reporter, surudes kõvasti meremehe kätt. 

«Jah ... jah,» vastas meremees. 

«See on Top, see on Top!» karjatas Harbert, kes oli äsja ärganud. 

Kõik kolm tormasid Kaminate avause juurde. Väljumine osutus äärmiselt raskeks, 
sest tuul surus neid tagasi. Lõpuks õnnestus siiski välja pääseda, kuid püsti said nad 
seista ainult kaljudele toetudes. Vaikides vaatasid nad endi ümber, rääkida ei saanud. 

Öö oli pilkane pime. Ühesugune pimedus kattis merd, taevast ja maad. Tundus, 
nagu poleks atmosfääri tunginud kübetki valgust. 

Mõni minut seisid Pencroff ja ta mõlemad kaaslased, nagu oleks tuuleiil nad 
paigale naelutanud, läbimärjad ja pimestatud silma tungivast liivast. Kui maru 
hetkeks nõrgenes, kuulsid nad kaugusest uuesti koera haukumist. 

See ei võinud olla keegi muu kui Top. Kuid kas oli ta 

üksi või oli keegi temaga kaasas? Tõenäoliselt oli ta üksi, sest kui Nab oleks seal 
olnud, oleks ta viibimata Kaminatele tõtanud. 

Kuna sõnad poleks olnud kuuldavad, surus meremees reporteri kätt, mis pidi 
tähendama: «Oodake!» ja astus koopasse tagasi. 

Hetke pärast väljus ta, käes põlev oks, ja viskas selle pimedusse, ise läbilõikavalt 
vilistades. 

Just nagu vastusena signaalile kostis uuesti haukumine, nüüd juba ligemal, ja varsti 
tormas koopasse koer. 

Pencroff, Harbert ja Gideon Spilett läksid talle järele. 

Nad viskasid sütele sületäie kuivi puid. Hele leek muutis koopa valgeks. 

«See on Top!» hüüdis Harbert. 


620 


31 


See oli tõepoolest Top, suurepärane anglo-normandia tõugu koer. Tema jalgade 
väledus ja peen haistmismeel — jahikoera iseloomulikud omadused, pärinesid mõlema 
tõu ristumisest. 

See oli insener Cyrus Smithi koer. Kuid ta oli üksi, temaga polnud kaasas ei ta 
peremeest ega Nabi. 

Kuidas oli vaist teda Kaminatele juhtinud, kus ta kunagi varem polnud käinud? See 
tundus arusaamatuna, eriti kuna valitses selline pilkane pimedus ja möllas selline torm. 
Veelgi arusaamatum oli, et Top polnud ei väsinud ega kurnatud ja isegi mitte porine 
või liivane. Harbert tõmbas ta enda juurde ja surus ta pea oma käte vahele. Koer laskis 
seda sündida ja nühkis oma kaela vastu poisi käsi. 

«Kui on leitud koer, siis leiame ka peremehe,» ütles reporter. 

«Asume teele, Top juhib meid!» vastas Harbert. Pencroff ei vaielnud vastu. Ta 
mõistis väga hästi, et Topi ilmumine võis ta oletused ümber lükata. «Edasi, teele!» 
sõnas ka tema. 

Pencroff kattis söed koldes uuesti hoolega kinni. Tuha alla pani ta mõned puuhalud, 
et tagasi tulles oleks tuli yeel alles. See tehtud, võttis ta kaasa õhtusöögi ülejäägi ja 
tormas Topi järel välja, kes väikeste haugatustega näis teda kutsuvat. Reporter ja 
Harbert järgnesid talle. Torm möllas täie tugevusega ja oli tõenäoliselt saavutanud oma 
võimsuse haripunkti. Kuu oli alles loomata ja 

kuna ta siis järelikult asus maakera ja päikesega ühel joonel, ei saatnud ta nõrgimatki valguskiirt 
läbi pilvede. Otsejoones minna oli raske, kõige õigem oli usaldada Topi vaistu ja nii ka tehti. 
Reporter ja Harbert sammusid koera järel, kuna meremees kõndis kõige viimasena. Räätdda 
polnud üldse võimalik. Vihm ei olnud kuigi tihe, sest ta pihustus tormi-iilides. Tuul oli aga 
kohutav. 

Üks asjaolu tuli siiski meremehele ja tema kaaslastele tublisti kasuks. Tuul puhus kagust ja 
tõukas neid tagant. Liiv, mida ta tugeva jõuga õhku paiskas ja mis oleks olnud 
väljakannatamatu, langes neile nüüd selja tagant ja niikaua kui nad ümber ei pöördunud, ei 
seganud see nende edasiliikumist. Sageli astusid nad isegi palju kiiremini, kui tahtsid, 
ning lisasid sammu, et tuul neid ümber ei paiskaks. Võimas lootus kahekordistas nende jõudu 
ja seekord ei marssinud nad enam hea õnne peale piki kallast. Nad ei kahelnud, et Nab oli leid- 
nud oma peremehe ja saatnud truu koera neile järele. Kuid kas oli insener veel elus või, laskis 
Nab neil tulla ainult selleks, et õnnetu Smithi kehale viimast austust avaldada? 

Olles ületanud järsaku, mille servast nad ettevaatlikult eemale hoidusid, peatusid Harbert, 
reporter ja Pencroff, et hinge tõmmata. Etteulatuv kaljurahn kaitses neid tuule eest ja lõpuks 
ometi võisid nad end koguda pärast veerandtunnilist käiku, mis oli küll pigem olnud jooks. 

Ka kuulsid nad siin üksteist ja said omavahel rääkida. Niipea kui Harbert nimetas Cyrus, 
Smithi nime, haugatas Top, nagu tahtes öelda, et ta peremees on päästetud. 

«Ta on päästetud, eks ole, Top, päästetud?» kordas Harbert. 

Ja koer haukus otsekui vastuseks. 

Asuti uuesti teele. Kell oli umbes pool kolm hommikul. Merihakkas tõusma. Tõus ähvardas 
kujuneda üsna tugevaks nagu tavaliselt ikka, kui kuu on veel loomata. Suured lained lõid 
raksudes vastu kaljuserva, rünnates seda kohutava jõuga, ja oli vägagi tõenäoline, et nad 
ujutavad üle laiu, mis praegu oli mähitud täielikku pimedusse. Pikk muul ei kaitsnud 
nähtavaisti enam rannikut ja kallas jäi täielikult ulgumere hiigellainete valdusse. 

62 


620 


32 


Niipea kui meremees ja ta kaaslased järsaku varjust välja jõudsid, rabas tuul neid jälle metsiku 
jõuga. Kõveras ja selg vastu tuult, sammusid nad õige kiiresti Topi järel, kes suunas põrmugi ei 
kahelnud. Nadtungisid põhja poole. Neist paremal viskusid arvutud laineharjad 
kõrvulukustaval mürinal kaldale ja vasakul oli tundmatu maakoht, mille piirjooni silm pimedas 
ei seletanud. Maapind näis olevat suhteliselt tasane, sestorkaan mühises nüüd vabalt üle 
nende peade neid oma keerisesse haaramata, mis oleks tingimata juhtunud, kui ta oleks põrga- 
nud vastu mõnd kaljuseina. 

Kell neli hommikul võis arvata, et oli ära käidud viis miili. Pilved olid veidi kõrgemale 
tõusnud ja ei libisenud enam maad mööda. Ka ei olnud tuul enam nii niiske ja puhus nüüd 
väga kiirete, palju kuivemate ja külmemate iilidena. Kergeltriides, külmetasid Pencroff, 
Harbert ja Gideon Spilett kohutavalt, kuid ükski kaeve ei libisenud üle nende huulte. Nad 
olid otsustanud järgneda Topile, ükskõik kuhu tark loom neid ka viiks. 

Kella viie paiku hakkas valgenema. Seniidis, kusudu oli kõige hõredam, tungisid algul 
mõningad hallikad valgusevarjundid pilvede vahelt läbi ja varstiilmus 
tiheda uduloori alt särav valgusvihk ning joonistas selgelt mere kohale horisondi. 
Laineharjad sädelesid õmalt kollakaspunases kumas ja vaht helendas uuesti valgena. Samal 
ajal hakkasid kalda künklikud osad ähmaselt nähtavale ilmuma, kuid esialgu ainult hallide 
kontuuridena mustal taustal. 

Kell kuus hommikul oli juba täiesti valge. Pilved jooksid väga kiiresti ja nüüd juba küllalt 
suures kõrguses. Meremees ja ta kaaslased olid sel ajal umbes kuus miili Kaminatest eemal. 
Kallas, mida mööda nad sammusid, oli väga tasane ja palistatud ulgumere poolt kaljudega, 
mis vaevu veest välja ulatusid, sest oli tõus. Vasakul asus võrdlemisi metsik lai liivane ala, 
mille muutsid künklikuks üksikud ohakatega kaetud luited. Kallas oli käärudeta ja ta 
ainsaks kaitseks ookeani vastu oli ebakorrapärane küngaste ahel. Siin-seal paistis mõni kõver 
puu, oksad, sirutatud lääne poole. Taamal edelas ümardus metsaserv. 

Äkki muutus Top ilmselt rahutuks. Ta jooksis kord 

kaugemale, kord tuli tagasi meremehe juurde, otsekui paludes teda samme kiirendada. Ta lippas 
kaldast eemale, ja juhituna oma imelisest vaistust, kadus hetkegi kõhklemata luidete vahele. 

Mindi koerale järele. Paik näis olevat täiesti tühi. Polnud «näha ühtki elavat olendit. 

Esimene luidete ahelik oli üsna lai ja koosnes küngastest ning tujukalt laialipillatud 
mäekinkudest. See oli nagu väike liivane Šveits, ja et siin mitte ära eksida, pidi omama 
erakordset vaistu. 

Viis minutit pärast kaldalt lahkumist jõudsid reporter ja ta kaaslased augu juurde, mis oli 
õõnestatud kõrge luite tagakülge. Siin Top peatus ja haugatas kilavalt. Spilett, Harbert ja 
Pencroff tungisid koopasse. 

Nab oli siin põlvili maas ja tema kõrval rohust asemel lamas inimkeha ... 

See oli insener Cyrus Smith. 


VIII PEATÜKK. 


KAS CYRUS SMITH ON VEEL ELUS? NABI JUTUSTUS. JALAJÄLJED. 
LAHENDAMATU KÜSIMUS. CYRUS SMITHI ESIMESED SÕNAD. JALAJÄLGEDE 
KINDLAKSTEGEMINE. TAGASITULEK KAMINATESSE. PENCROFF ON LÖÖDUD. 


Nab ei liigutanud end. Meremees küsis ainult: 

«Elus?» 

Nab ei vastanud. Gideon Spilett ja Pencroff kahvatasid. Harbert jäi liikumatuks. Polnud 
kahtlust; et vaene neeger oli niivõrd vallatud murest, et ta ei näinud oma kaaslasi ega 
kuulnud meremehe sõnu. 

Reporter langes elutu keha ette põlvili, tegi inseneri riided eest lahti ja asetas oma kõrva ta 
rinnale. Möödus minut — terve sajand, mille jooksul ta püüdis tabada mõnda südamelööki. 

Nab oli end veidi sirutanud ja vaatas tardunud pilgul enda ette. Iial ei või meeleheide inimese 
nägu rohkem moonutada. Nabi oli võimatu ara tunda, niivõrd kurnatud oli ta väsimusest ja murtud 
valust. Nab arvas, et peremees oli surnud. 


Peale pikka ja tähelepanelikku vaatlust tõusis Spilett Püsti ja lausus: 

«Ta elab!» 
Pencroff põlvitas omakorda Cyrus Smithi kõrvale ja a kõrv püüdis samuti kinni nõrga 
südamelöögi. Oma huuli inseneri omadele asetades tundis ta, et viimane hingab. 


Reporteri käsul tormas Harbert välja vett otsima. Saja sammu kaugusel leidis ta liivas niriseva 
selge veega oja, mis hiljutiste vihmade tagajärjel oli nähtavasti tublisti paisunud. Kuid polnud, 
millega vett võtta. 

Luiteil ei leidunud ainustki konnakarpi. Tuli leppida taskurätiku vettekastmisega ja Harbert 
pöördus joostes koopasse tagasi. 

Õnneks piisas veega immutatud taskurätikust, sest Gideon Spilett tahtis ainult niisutada 
inseneri huuli. Käristavad veepiisad mõjusid peaaegu silmapilkselt. Cyrus Smithi rinnast 
libises ohe ja näis isegi, nagu püüaks ta midagi öelda. 

«Me päästame tema!» sõnas reporter. 

Need sõnad Sndsid Nabile lootuse tagasi. Ta riietas oma peremehe lahti, et näha, kas selle 
kehal ei leidu haavu. Kuid ei pea, keha ega jäsemed polnud saanud vigastada ega isegi mitte 
kriimustada. See oli üllatav, sest Cyrus Smith oli kahtlemata põrganud vastu kaljusid. Isegi 
inseneri käed olid vigastamata. Tundus arusaamatuna, miks neil polnud jälgegi pingutusist, 
mida talt nõudis kaljude ületamine. 

Ent kõik seespidi hiljem selguma. Kui Cyrus Smith saab tagasi kõnevõime, küllap ta siis 
jutustab, mis temaga juhtus. Praegu aga oli tarvis ta ellu äratada ja võibolla oli see 
teostatav hõõrumise abil. Seleks otstarbeks kasutati meremehe madrusepluusi. Tubli 
massaaži tagajärjel muutus inseneri keha uuesti soojaks, ta liigutas kergelt käsi ja hakkas palju 
korrapärasemalt hingama. Ta oli poolsurnud väsimusest ja kui reporter oma kaaslastega 
poleks kohale jõudnud, oleksid ta elupäevad kahtlemata olnud loetud. 

«Sa vist pidasid oma peremeest surnuks?» küsis meremees Nabilt. 

«Jah, pidasin küll,» vastas Nao, «ja kui Topp poleks teid leidnud, kui te poleks tulnud, 
oleksin matnud oma peremehe maha ja surnud ise sinnasamasse!» 

Nagu näha, oli Cyrus Smithi elu tõepoolest rippunud juuksekarva küljes. 

Siis jutustas Nab kõigest juhtunust. Eelmisel hommikul, kui ta juba koidu ajal Kaminatest 
ära läks, suundus ta mööda kallast põhja poole ja jõudis sellesse ranniku ossa, kus ta juba 
varem oli käinud. 

Seal oli ta otsinud, tõsi küll, ilma vähimagi lootuseta kaldal ja kaljude vahel liivas oli ta 
uurinud kõige pisemaidki jälgi. Ta oli silmas pidanud peamiselt seda osa 

kaldast, kuhu meri ei ulatunud, sest veejoone lähedalt olid tõus ja mõõn kahtlemata 

kõik jäljed ara pühkinud. Nab ei lootnud enam oma peremeest elavana leida. Ta otsis 

surnukeha, surnukeha, mida ta tahtis oma kätega matta. 

Nab otsis kaua. Ta pingutused jäid viljatuks. Näis, nagu poleks seda tühja rannikut 
iialgi külastanud inimolend. Merikarbid, milleni vesi ei ulatunud — ja neid leidus siin 

miljoneid — olid puutumata. Ükski neist polnud purustatud, kahe- või kolmesaja jardi' 
laiusel kalda-ribal polnud jälgegi ei varasemast ega hiljutisest randumisest. 

Nab otsustas minna veel mõni miil mööda randa edasi. Võimalik, et vool oli kandnud 
keha kaugemale. Kui surnukeha triivib tasase kalda läheduses, siis juhtub harva, et 
lained teda varem või hiljem kaldale ei heida. Nab teadis seda ja ta tahtis oma 
peremeest veel viimset korda näha. 

«Ma läksin veel paar miili piki kallast edasi, käisin mõõna ajal läbi kogu kaljude 
aheliku ja tõusu ajal kogu kalda. Oim lootust kaotamas, kuni lõpuks eile umbes kella viie 
paiku õhtupoolikul märkasin liival jalajälgi.» 

«Jalajälgi!» hüüatas Pencroff. 

«Jah,» vastas Nab. 

«Ja jäljed algasid kaljude juures?» 

«Ei, alles tõusujoone kohal, sest selle paiga ja kaljude vahel olid nad vist juba 
kadunud.» 

«Jätka, Nab!» sõnas Gideon Spilett. 

«Kui ma neid nägin, läksin lausa segaseks. Jäljed olid väga selged ja viisid luidetele. 
Läksin jälgi mööda joostes umbes veerand miili ja püüdsin neid seejuures mitte oma 
sammudega ära pühkida. Viis minutit hiljem, kui hakkas juba pimenema, kuulsin koera 
haukumist. See oli Top ja tema juhtiski mu siia, peremehe juurde.» 

Nab lõpetas ema jutustuse, rääkides, millist valu ta oli tundnud, leides selle hingetu 
keha. Ta oli asjatult püüdnud tabada temas elumärki. Ta oli leidnud oma peremehe, 
kuid mitte enam elavana! Kõik ta pingutused olid 


" Jard — 0,914 ü Tõlk. 

olnud kasutud. Jäi üle vaid avaldada viimset austust inimesele, keda ta nii väga 
armastas. 

Siis oli Nab mõelnud oma kaaslastele. Kahtlemata tahaksid ka nemad õnnetut veel 
kord näha. Top oli siin. Kas ta ei võiks usaldada truu koera meelteteravust? Nab 
hääldas mitu korda reporteri nime, sest inseneri kaaslastest tundis Top teda kõige 
paremini. Siis näitas ta piki randa lõunasse ja koer sööstis minema näidatud suunas. 

Me teame juba, kuidas Top peaaegu üleloomulikust vaistust juhituna Kaminateni 
jõudis, vaatamata sellele et ta seal veel kunagi polnud käinud. 

Nabi kaaslased kuulatasid ta jutustust ülima tähelepanuga. Neile tundus kuidagi 
mõistatuslikuna, et pärast pingutavat võitlust lainetega kaljude ületamisel ei lei- 
dunud Cyrus Smithi kehal isegi kriimustusi. Niisama seletamatu oli, et inseneril 
õnnestus jõuda sellesse enam kui miil rannast eemal asuvasse luidete vahele peide- 
tud koopasse. 

«Niisiis, Nab, sina ei toonud oma peremeest siia?» küsis reporter. 

«Ei, mina küll mitte,» vastas Nab. 

«Näib, et härra Smith on ise siia tulnud,» sõnas Pencroft. 

«See on ilmne,» märkis Gideon Spilett, «kuid ometi pole see usutav.» 

Selle asjaolu kohta võis selgitust anda ainult insener ise. Tuli oodata, kuni ta saab 
tagasi kõnevõime, õnneks hakkas insener juba toibuma. Hõõrumine pani vere 
uuesti käima. Cyrus Smith liigutas taas käsi, siis pead ja mõned arusaamatud 
sõnad libisesid üle ta huulte. 

Nab kummardus Cyrus Smithi köhale ja hüüdis teda, kuid insener näis mitte 
kuulvat ja ta silmad jäid endiselt suletuks. Elu avaldus temas ainult liigutuste kaudu, 
meeltel polnud siin veel mingit osa. 

Pencroff kahetses kibedasti, et tal polnud ei tuld ega vahendeid selle hankimiseks, 
sest õnnetuseks oli ta unustanud kõrbenud riidetüki kaasa võtta. Selle oleks ta kerge 


vaevaga põlema süüdanud, tagudes kaht kivi vastamisi. Inseneri taskud olid täiesti 
tühjad, välja arvatud 
69 


vestitasku, milles oli kell. Cyrus Smith tuli viia Kaminatele — ja võimalikult ruttu. Seda 
arvasid kõik. 
Insenerile osaks saanud hoolitsus tõi ta teadvusele kiiremini, kui võidi loota. Vesi, millega 
ta huuli niisutati, elustas teda vähehaaval. Pencroff tuli mõttele 
segada vette veidi mahla kaasavõetud metsise lihast. 
»»Harbert jooksis mere äärde ja tõi sealt suure kahe poolega merikarbi koja. Meremees segas 
mingi joogi ja valas seda inseneri huulte vahele, kes näis segu ahnelt 
imevat. 
Peagi avanesid Cyrus Šmithi silmad. Nab ja reporter kummardusid ta kohale. 
«Oo isand, oo isand!» hüüdis Nab. 
Insener kuulis teda. Ta tundis ära esiteks Nabi ja Spiletti, siis mõlemad teised kaaslased, 
Harberti ja meremehe, ja ta surus kergelt nende kätt. 
Uuesti libisesid mõned sõnad üle ta huulte, sõnad, mida ta kahtlemata oli juba enne 


öelnud ja mis näitasid, millised mõtted teda isegi nüüd vaevasid. Seekord saadi temast 
aru. 


Ta pomises: «Saar või manner?» 

«Ah,» hüüdis Pencroff, suutmata end taltsutada. «Kuradi pihta, see on meile päris 
ükskõik, kui aga teie elate, härra Cyrus. Saar või manner? Seda näeme hiljem.» 

Insener noogutas kergelt peaga ja näis jäävat magama. 

Tema und ei hakatud häirima ja reporter asus otsekohe tegema ettevalmistusi selleks, et 
inseneri võimalikult paremates tingimustes Kaminatesse toimetada. Nab, Harbert ja 
Pencroff väljusid koopast ja suundusid kõrge luite poole, mida kroonis paar kidurat puud. 
Teel sinna ei suutnud meremees jätta kordamata: 

«Saar või manner! Mõelda sellele, endal hing paelaga kaelas! On see vast inimene!» 

Jõudnud luite harjale, laasisid Pencroff ja ta kaaslased paljaste kätega ühe võrdlemisi 
viletsa tuultest vintsutatud meremännttaolise puu suurematest okstest puhtaks. 


Okstest valmistati kanderaam ja kui see kaeti lehtede ja okstega, siis pidi olema võimalik 
inseneri uude asupaika toimetada. 

See oli umbes neljakümne minuti töö ja kell oli kümme, kui meremees, Nab ja Harbert 

jõudsid tagasi Cyrus Šmithi juurde, kellest Gideon Spilett polnud minutikski lahkunud. 

Insener virgus unest või õigemini poolunest. Värv tuli tagasi ta põskedesse, mis seni 
olid olnud surnukahvatud. Ta kergitas end pisut, vaatas ringi ja näis küsivat, kus ta on. 

«Kas suudate mind kuulata, ilma et ennast väsitaksite, Cyrus?» küsis reporter. «Jah,» 
vastas insener. 

«Ma mõtlen,» sõnas meremees, «et härra Smithil on veelgi parem teid kuulata, kui ta 
enne natuke metsise-lihast kastet võtab. See on tõepoolest metsis, härra Cyrus,» lisas ta, 
pakkudes insenerile mahla, millele ta seekord lisas liharaasukesi. 

Cyrus Smith maitses pisut metsiseliha. Ülejäänu jagati tema kolme kaaslase vahel. 

Nad olid näljased ja leidsid eine olevat võrdlemisi kesise. 

«Mis sest,» lausus meremees, «Kaminates ootab meid söögipoolis. Ei tee viga, kui te 
teate, härra Cyrus, et meil on seal lõuna pool maja tubadega, vooditega ja koldega ja sahvris 
on meil paar tosinat linde, keda Harbert nimetab kurukuudeks. Kanderaam on teie jaoks val- 
mis ja niipea kui tunnete end küllalt tugevana, kanname teid oma eluaseme juurde.» 

«Tänan, mu sõber,» sõnas insener, «veel tund või kaks, ja me võime teele asuda. Nüüd 
aga, Spilett, rääkige!» Reporter jutustas lühidalt kõigest juhtunust. Ta jutustas neist 
sündmustest, millest Cyrus Smith midagi ei teadnud, õhupalli viimasest langemisest ja 
nende maandumisest tundmatule maale, mis näis olevat asustamata, oli ta siis saar või 
manner. Ta rääkis Kaminate avastamisest, inseneri leidmiseks ettevõetud otsingutest, 
Nabi kiindumusest ja kõigest sellest, mida võlgneti truu Topi taibukusele. 
«Aga kas teie siis ei leidnudki mind kaldalt?» küsis Cyrus Smith ikka veel nõrga 
häälega. «Ei,» vastas reporter. 
«Ja teie ei toonud mind siia koopasse? Kui kaugel on see koobas rannaäärsetest 
kaljudest?» 
7 
«Umbes pool miili,» vastas Pencroff, «ja meie pole põrmugi vähem üllatunud kui teie, 
nähes teid siin.» 
«Tõepoolest,» vastas insener, toibudes vähehaaval ja hakates nende üksikasjade vastu huvi 
tundma, «tõepoolest, see on alles imelik.» 
«Aga kas te võite meile öelda, mis toimus pärast seda, kui lame teid ara kandis?» 
Cyrus SnSth püüdis meenutada. Ta mäletas väga vähe, Hiigellaine tõmbas ta õhupalli võrgu 
küljest lahti. Ta vajus algul paari jala sügavusse. Uuesti veepinnale tõustes tundis ta 
poolhämaruses, et tema kõrval liigutab end elav olend. See oli Top, kes oli tormanud talle 
appi. Tõstnud silmad üles, ei märganud ta enam õhupalli, mis oli tema ja koera raskuse võrra 
kergenedes noolena minema sööstnud. Ta leidis end keset vihaseid vooge enam kui pool miili 
kaldast eemal. Ta tegi katset lainetega võidelda ja hakkas kõigest jõust ujuma. Top toetas 
teda, hoides hammastega tema riietest kinni, kuid välkkiire vool haaras inseneri ja tõukas 
teda põhja poole. Peale pooletunnilist pingutamist vajus ta põhja, tõmmates Topi endaga 
sügavikku kaasa. Sellest ajast peale kuni hetkeni, mil ta leidis end oma sõprade käte vahelt, ei 
mäletanud ta midagi. 
«Ometi heideti teid kindlasti kaldale ja teil oli jõudu siiatulekuks, sest Nab leidis teie 
jalajäljed,» sõnas Pencroff. 


«Jah, seda küll...» lausus insener mõtlikult. «Ja te pole näinud siin rannikul jälgegi 
inimolendeist?» 
«Mitte jälgegi,» vastas reporter. «Muide, kui seal juhuslikult oli just parajal ajal mõni- 
päästja, miks jättis ta teid siis maha, olles teid veest välja kiskunud?» 
«Teil on õigus, kallis Spilett. Ütle mulle, Nab,» lisas insener, pöördudes oma teenri poole, «ega 
sina see polnud, kes... Egasul pole olnud mõnd hajameelsuse momenti, kus... ei, see on 
rumalus. Kas mõni neist jälgedest on veel säilinud?» 
«Jah, isand,» vastas Nab, «seal, sissekäigu juures, otse luite ääres, tuule ja vihma eest 
kaitstud kohas. Teised on torm minema pühkinud.» 
«Pencroff,» sõnas Cyrus Smith, «võtke mu kingad ja vaadake, kas nad sobivad nende 
jälgedega.» 
72 
Meremees täitis inseneri käsu. Koos Harbertiga ja juhituna Nabist suundus ta kohta, kust 
neeger oli leidnud jäljed. Samal ajal sõnas insener reporterile: 
«On juhtunud seletamatuid asju.» 
«Seletamatuid tõepoolest,», vastas Gideon Spilett. 
«Kuid praegu ei maksa nende üle. pead murda, kallis Spilett, me räägime neist hiljem.» 
Hetke pärast astusid sisse meremees, Nab ja Harbert. 
Polnud enam võimalik kahelda — inseneri kingad sobisid täpselt säilinud jälgedega. Niisiis oli 
Cyrus Smith need ikkagi ise liivale jätnud. 

«Noh,» sõnas insener, «tähendab, mina ise nägin viirastusi ja arvasin, et see juhtus Nabiga. 
Kõndisin nagu kuutõbine, teadmata, mis ma tegin, ja Top juhtis mu vaistlikult siia, olles 
päästnud mu lainetest. Tule siia, Top! Tule, mu koer!» 

Tore loom hüppas haukudes oma peremehe juurde ja viimane polnud hellitustega kitsi. 

Jõuti üksmeelsele otsusele, et teisiti polnud võimalik seletada Cyrus Smithi pääsemisega 
seoses olevaid asjaolusid ja et kogu päästmise au langeb Topile. 

Lõuna paiku küsis Pencroff Cyrus Smithilt, kas võib teele asuda. Vastuse asemel tõusis 
Cyrus Smith jalule pingutusega, mis andis tunnistust ülimast tahtejõust. Ta pidi nõjatuma 
meremehe vastu, sest muidu oleks ta kukkunud. 

«Tubli, tubli!» sõnas Pencroff. «Härra inseneri kanderaam!» 

Kanderaam toodi kohale. Ristamisi pandud oksad olid kaetud sambla ja pikakõrrelise rohuga. 
Cyrus Smith asetati sinna pikali ja liiguti siis ranna poole. Ees kandis raami Pencroff, taga 
Nab. 

Tuli läbida kaheksa miili, aga kuna kiiresti käia polnud võimalik ja kuna tõenäoliselt tuli 
sageli peatuda, siis pidi arvestama Kaminateni jõudmiseks vähemalt viis tundi. 

Tuul oli ikka veel tugev, kuid õnneks ei sadanud enam. Pikali, nagu ta oli, vaatles insener 
küünarmnukile toetudes rannikut, peamiselt seda osa, mis asus sisemaa pool. Ta ei kõnelnud, 
ainult vaatles ja maakoha üldpilt, siinsed metsad, maapinna künklikkus ja mitme- 

sugused loodussaadused sööbisid talle kahtlemata mällu. Paaritunnilise teelviibimise järel 
võttis siiski väsimus ta üle võimust ja ta uinus raamil magama. 

Kell pool kuus jõuti järsu kaljuseina juurde ja pisut hiljem Kaminate ette. 

Kõik peatusid ja kanderaam asetati liivale. Cyrus Smith magas sügavasti. 

Pencroff märkas oma suurimaks üllatuseks, et äsja möllanud kohutav torm oli tunduvalt 
muutnud ümbruse ilmet. Oli toimunad võrdlemisi ulatuslikke varisemisi. Suured kaljulahmakad 
lamasid rannal ja kogu kallast kattis õhuke mererohust, adrust ja vetikatest vaip. Ilmselt oli 
meri ujutanud laiu üle ja tunginud tohutu graniitvalli jalamini. 

Kaminate sissekäigu ees lõhestasid sügavad uurded maapinda. Siit oli üle käinud võimas 
laine. 

Pencroffi valdas mingi eelaimus. Ta sööstis käiku. 

Kohe oli ta jälle tagasi ja jäi liikumatult seisma, vaadates oma kaaslastele otsa. 

Tuli oli kustunud. Veega üleujutatud tuhk oli muutunud poriks. Kõrbenud riidetükk, mis pidi 
täitma taela aset, oli kadunud. Meri oli tunginud käikude kaugeimate soppideni ja segamini 
paisanud ning rikkunud kogu Kaminate sisemuse. 


IX PEATÜKK. 


CYRUS ON TAGASI. PENCROFFI KATSETUSED. PUUOKSTE HÖÕRUMINE. SAAR 
VÕI MANNER? INSENERI KAVATSUSED. MILLISES KOHAS VAIKSEL OOKEA- 
NIL? METSASÜGAVUSES. PIINIA. JAHT VESISEALE. HEAENDELINE SUITS. 


Mõne sõnaga selgitas Pencroff Spilettile, Harbertile ja Nabile olukorra. Sündmus, millel 
võisid olla väga tõsised tagajärjed — nii mõtles vähemalt Pencroff — mõjus igaühesse 
erinevalt. 

Nab, üliõnnelik, et oli oma peremehe leidnud, ei kuulanud Pencroffi sõnu või õigemini ei 
tahtnud neile tähelepanu pöörata. 

Harbert näis mõningal määral jagavat meremehe kartusi. 
Mis puutub reporterisse, siis tema vastas Pencroffi sõnadele lihtsalt: 
«Ausõna, Pencroff, mulle on see päris ükskõik.» 

«Jah, kuid ma kordan teile, et rneil pole enam tuld.» 

«Päh!» 

«Ega ka mingit vahendit selle süütamiseks.» 

«Küllalt!» 

«Kuulake ometi, Spilett!» 

«Kas siis Cyrus pole siin?!» vastas 'reporter. «Kas meie insener pole siis elus? Küllap-tema juba 
leiab tuletegemiseks vahendi.» 

«Millest?» 

«Ei millestki!» 
Mis võis Pencroff vastata? Ta ei vastanud sõnagi, sest südamepõhjas usaldas ta inseneri samal 
määral kui ta kaaslasedki. Insener oli neile kõikide teadmiste ja inimliku arukuse kehastus. Kas 
olla Cyrusega tüh- 

jal saarel või ilma Cyruseta Ühendriikide kõige enam arenenud tööstuslinnas — see tegi üks 
välja. Koos temaga ei võinud millestki puudu tulla. Koos temaga ei saanud meelt heita. 
Kui neile tublidele inimestele oleks tuldud ütlema, et peagi hävitab vulkaaniline purse nende 
saere, et kogu saar vajub peatselt Vaikse ookeani sügavustesse.gsiis oleksid nad 
kõhklematult vastanud: «Cyrus on siin! Rääkige Cyrusega!» 

Teekond oli inseneris siiski esile kutsunud uue väsimushoo ja praegu et saanud arvestada 
tema leidlikkust. Paratamatult tuli leppida väga kasina õhtusöögiga,, Kogu metsiseliha oli 
ära söödud ja mistahes jahisaagi küpsetamiseks puudusid võimalused. Pealegi olid taga- 
varaks jäetud kurukuud kaotsi läinud. Hea nõu oli kal-lis. 

Kõigepealt viidi Cyrus Smith keskmisse koopasse. Seal õnnestus valmistada talle enam- 
vähem kuivaks jäänud mererohust ja adrust ase. Sügav uni, mis ta oma võimusesse oli 
haaranud, andis insenerile kahtlemata. kiiremini ja paremini jõu tagasi kui rikkalik toit. 

Saabus öö. Ilm, mis oli vahepeal tuule kirdesse pöördudes pehmenenud, muutus nüüd 
uuesti tunduvalt jahedamaks. Kuna vesi oli purustanud Pencroffi püstitatud vaheseinad, 
tekkis koridorikäikudes paiguti tõmbetuul ja Kaminad muutusid äärmiselt ebamugavaks. 
Insener oleks olnud võrdlemisi halvas olukorras, kui ta kaaslased poleks seljast võtnud 
oma kuued ja jakid ning ta nendega hoolikalt katnud. 

Seekordne õhtusöök koosnes ainuüksi tüütutest oherd-karpidest, mida Harbert ja Nab olid 
rannal rohkesti korjanud. Harbert lisas molluskeile mõned söödavad vetikad kõrgetelt 
kaljudelt, mille seinu meri niisutas ainult eriti kõrge tõusu ajal. Need adrude sugukonda 
kuuluvad sargassum-vetikad annavad kuivatatult võrdlemisi suure toiteväärtusega sültja aine. 
Reporter ja ta kaaslased neelasid alla hulga oherdkarpe ja asusid siis sargassum-vetikaid 
imema. Nad leidsid, et vetikail on täiesti meeldiv maitse. Peab ütlema, et Aasia rannikul 
moodustavad sargassum-vetikad olulise osa pärismaalaste toidust. 

«Olgu kuidas on,» lausus meremees, «aga härra Cyrusel on aeg meile appi tulla.» 

Vahepeal muutus külm väga teravaks, kuid õnnetuseks polnud käepärast vahendeid tema 
vastu võitlemiseks. 

Meremees oli väga löödud ja püüdis igal võimalikul viisil tuld hankida. Nab aitas teda 
selles ettevõttes. Ta oli leidnud mõned kuivad samblatutid ja lüües kokku kaht kivikildu sai 
ta sädemeid, kuid sammal ei olnud kuigi kergesti süttiv ja ei võtnud tuld. Pealegi olid 
sädemed vaid hõõguvad ränikiviosakesed ja neil polnud tavalisest terastulerauast välja 
lendavate sädemete süütejõudu. Katse ei õnnestunud. 

Ehk küll Pencroff isegi ei uskunud oma töö edusse, proovis ta siiski metsinimeste kombel 
kaht kuiva puutükki vastamisi hõõruda. Pole kahtlust, et kui tema ja Nabi poolt kulutatud 
energia oleks muundunud soojuseks, siis oleks sellest jätkunud aurulaeva katlas oleva vee 
keema ajamiseks. Siiski ei saavutatud midagi. Puutükid muutusid vaid soojaks — ja sedagi 
palju vähemal määral kui töötegijad ise — ning see oli ka kõik. 

Tunniajalise töö järel oli Pencroff higist läbimärg ja ta viskas puutükid pahaselt 
eemale. 

«Argu tuldagu mulle rääkima, et metslased niiviisi tuld teevad!» ütles ta. «Kui see nii 
oleks, võiksid inimesed ju talvegi soojaks kütta! Pigem ajan ma oma peod põlema neid 
vastamisi hõõrudes!» 

Pencroff siiski eksis, kui ta eitas sellist tuletegemise viisi. On kindel, et metslased panevad 
puutükid põlema neid kiiresti hõõrudes. Kuid mitte kõik puuliigid pole selleks sobivad, ja 
pealegi on tarvis tunda teatud võtet, mida PencrofFfei tundnud. 

Pencroffi halb meeleolu ei kestnud kaua. Harbert oli üles korjanud meremehe poolt maha 
visatud puutükid ja püüdis neid omakorda veelgi kõvemini vastamisi hõõruda. Tugev 
meremees ei suutnud naerupurset tagasi hoida nähes, kuidas nooruk ennast pingutades 
püüdis toime tulla sellega, millega tema oli läbi kukkunud. «Hõõru pealegi, mu poiss, 
hõõru!» sõnas ta. «Hõõrungi,» vastas Harbert naerdes, «kuid ainult selleks, et erid omakorda 
soojendada, selle asemel, et lõdiseda. Varsti on mul niisama soe kui sinul, Pencroff.» Peagi 
hakkas Harbertil tõepoolest soe. Kuid selleks 

ööks tuli igatahes tule hankimisest loobuda. Spilett kin- 

nitas juba kahekümnendat korda, et Cyrus Smith nii tühise asja pärast küll hädas ei 
oleks. Oodates viimase ärkamist heitis ta ühte käiku liivasele asemele pikali. Harbert, 
Nab ja Pencroff järgnesid tema eeskujule, kuna Top magas oma peremehe jalge ees. 
Järgmisel päeval, 28. märtsil, kui insener umbes kella kaheksa paik» silmad avas, 
nägi ta, et kaaslased olid ta ümber kogunenud, oodates ta ärkamist. Nagu eilegi olid 
ta esimesteks sõnadeks: 
«Saar või manner?» 
Nagu näha, oli see tema kinnisidee. 
«Tõtt öelda,» vastas Pencroff, «meil ei ole sellest aimugi, härra Smith.» 
«Teie ei teagi veel?.. .» 
«Ei, kuid me saame seda teada,» lisas Pencroff, «kui teie meile siin teejuhiks 
hakkate.» 
«Arvan, et olen võimeline seda proovima,» vastas insener, tõusis ilma erilise pingutuseta 
üles ja seisiski püsti. 
«Vaat see on kena!» hüüdis meremees. 
«Olen ainult väga jõuetu,» sõnas Cyrus Smith. «Veidi toitu, mu sõbrad, ja muud ma 
ei vajagi toibumiseks. Tuld teil muidugi on, eks ole?» 
Vastus sellele küsimusele viibis. Alles mõne hetke pärast lausus Pencroff: 
«Tuld meil kahjuks ei ole või õigemini meil ei ole teda nüüd enam, härra Cyrus.» 
Meremees jutustas Cyrus Smithile kõigest, mis juhtus eelmisel õhtul. Lugu ainsast 
tikust ja |pardunud katsest metslaste kombel tuld hankida lõbustas inseneri väga. 
«Me mõtleme midagi välja,» sõnas insener, «ja kui me midagi taelataolist ei leia ...» 
«Mis siis?» 
«Siis valmistame tuletikud.» 
«Keemilised?» 

«Keemilised.» 


«Näete» see polegi kes teab kui raske,» hüüdis reporter patsutades meremeest õlale. 
Viimasele ei tundunud asi nii lihtsana, kuid ta ei hakanud vastu vaidlema. Kõik 
väljusid. Ilm oli uuesti ilusaks läinud. Hele päike seisis merd horisondi kohal ja 
78 


tikkis kuldlitritega üle tohutu valli prismakujulised kaljud. 
Heitnud kiire pilgu enda ümber, istus insener kaljurahnule. Harbert pakkus talle 
mõne peotäie merikarpe ja sargassum-vetikaid, öeldes: 
«See on kõik, mis meil on, härra Cyrus.» 
«Tänan, mu poiss,» vastas Cyrus Smith. «Sellest jätkub — vähemalt täna 
hommikuks.» 
Ta sõi isukalt kehva toitu ja jõi peale värsket vett, mis oli toodud jõest suures 
teokarbis. 
Kaaslased vaatasid teda vaikides. Olles mõnevõrra nälga kustutanud, lausus Cyrus 
Smith käsi vaheliti asetades: 
«Niisiis, mu sõbrad, te ei tea veel, kuhu saatus meid paiskas — kas mannermaale 
või saarele?» 
«Ei, härra Cyrus,» vastas nooruk. 
«Homme on see meil teada,» jätkas insener. «Seni pole meil midagi teha.» 
«Siiski,» vaidles Pencroff. 
«Ja mida siis?» 
«Tuld peame saama,» sõnas meremees, kellel samuti oli oma kinnisidee. 
«Tuld me teeme, Pencroff,» kinnitas Cyrus Smith. «Eile, kui te mind siia 
kandsite, märkasin ma läänes kogu ümbrust valitsevat mäetippu.» 
«Teie ei eksi, ja see mägi on arvatavasti võrdlemisi kõrge,» vastas reporter. 
«Tore,» sõnas insener. «Homme ronime selle harjale ja saamegi teada, kas oleme 
saarel või mandril. Seni, kordan, pole meil midagi teha .. .» 
«Siiski, tuld!» sõnas uuesti kangekaelne meremees. 
«Tuld me muidugi teeme,» ütles Gideon Spilett. «Ainult veidi kannatust, Pencroff.» 
Meremees vaatas Spilettile otsa ilmel, mis näis ütlevat: «Kui see jääks teie 
ülesandeks, ei saaks me küll niipea praadi maitsta!» 
Kuid ta vaikis. 

Cyrus Smith ei olnud seni Pencroffi viimasele küsimusele sõnagi vastanud. 
Tuleküsimus näis talle väga vähe muret tegevat. Vajunud mõneks hetkeks sügavasti 
mõttesse, lausus ta: 


«Sõbrad, meie seisukord on võib-olla kahetsemisväärne, kuid igatahes pole see sugugi 
keeruline. Me oleme kas mandril ja jõuame kord suurema või väiksema vaevaga asustatud 
punktini välja või oleme saarel. Viimasel juhul üks kahest: kui saar on asustatud, siis püüame 
elanike abiga siit minema pääseda, ja kui ta on inimtühi, peame ise kuidagi olukorrast välja 
rabelema.» 

«Tõesti, pole midagi lihtsamat!» vastas Pencroff. 

«Olgu see nüüd manner või saar, aga mis teie arvate, Cyrus, millisesse maailmaossa 
orkaan meid on paisanud?» küsis Gideon Spilett. 

«Päris täpselt ei või ma seda teada,» vastas insener, «kuid kõikide eelduste kohaselt 
asume Vaiksel ookeanil. Kui Richmondist lahkusime, puhus tuul kirdest ja tormi ägedus 

kinnitab, et tuule suund ei võinud muutuda. Kuinüüd suund kirdest edelasse tõesti samaks 
jäi, siis oleme läbinud Põhja-Carolina, Lõuna-Carolina ja Georgia, Mehhiko lahe, Mehhiko 
enda tema kitsaimas osas ja osa Vaiksest ookeanist. Minu arvates läbis õhupall vähemalt kuus 

või seitse tuhat miili ja kui ka tuul pöördus ainult poole rumbi' võrra, kandis ta meid kas 
Mendana saarestikku või Pomotule* — või isegi Uus-Meremaale — kui tuule kurus oli 
arvatust suurem. Kui viimane oletus vastab tõele, siis on meil kerge kodumaale tagasi 
pöörduda. Kahtlemata kohtame siis kas inglasi või maoore, kelle poole võime pöörduda abi 
saamiseks. Vastupidi, kuirannik, kus asume, kuulub mõnele mimtühjale saarele 
Mikroneesia” saarestike rühmas — võibolla saame seda kindlaks teha sellelt kõrgelt 
koonusekujuliselt mäelt — siis peame end nii sisse seadma, nagu ei lahkuks me siit iialgi.» 
«Mitte iialgi?» hüüdis reporter. «Teie, kallis Cyrus, ütlete: mitte iialgi!» 
«Mõistlikum on kohe alguses valmistuda halvimaks, selle asemel et asjatuid lootusi 
hellitada,» vastas insener. 


! Rumb — mere nurgamõõdu ühik: 11°15'. 


* Mendana, Pornotu — saarestikud Vaikse ookeani lõunaosas. Tõlk. 
* Mikroneesia saarestikkude rühm Vaikses ookeanis. Tõlk. 

«Hästi öeldud!» märkis Pencroff. «Ja tuleb ka loota, et see saar, muidugi kui ta seda on, 
ei asu väljaspool laevateid. Noh, see oleks vast ebaõnn!» 

«Et taeda saada, kuidas lood on, tuleb kõigepealt ronida mäele,» sõnas insener. 

«Aga kas te juba homme suudate mäkketõusu vintsutusi välja kannatada?» küsis 
Harbert. 

«Ma loodan,» vastas msener, «kuid tingimusel, et isand Pencroff ja sina, mu laps, osutute 
mõlemad arukateks ja osavateks jahimeesteks.» 

«Härra Cyrus,» vastas meremees, «kuna jutt on jahisaagist ... Kui ma oleksin selle 
küpsetamise võimaluses niisama kindel kui selle kojutoomises, siis ...» 

«Tooge aga, tooge!» vastas Cyrus Smith. 

Niisiis otsustati, et insener ja reporter veedavad päeva Kaminate juures, et vaatluse alla 
võtta rannik ja platoo. Nab, Harbert ja meremees pöörduvad aga samal ajal tagasi metsa, 
uuendavad puutagavara jatungivad halastuseta kallale igale nende viskekaugusse 
sattuvale linnule või loomale. 


Kella kümne paiku hommiul asusid nad teele, Harbert lootusrikkana, Nab rõõmsana, 
ainult Pencroff pomises omaette: 


«Kui ma tagasi tulen ja leian, et kodus on tuli, siis on küll välk ise seda süütamas 
käinud.» 

Kõik kolm liikusid mööda kallast ülespoole. Jõekäänakuni jõudes seisatas meremees ja 
sõnas oma kaaslastele: 

«Kas alustame jahineestena või puuraiujatena?» 

«Jahimeestena!» vastas Harbert. «Top ajabki juba jälgi.» 

«Eks kütime siis pealegi!» nõustus meremees. «Ja tuleme hiljem siia tagasi puutagavara 
muretsema.» 


Harbert, Nab ja Pencroff tegid noore kuuse okstest kepid ja järgnesid siis kõrges rohus 
hüplevale Topile. 

Selle asemel et sammuda piki jõekallast, tungisid jahimehed seekord otse metsa südamesse. 
Puud olid ikka needsamad, enamasti mitmesugused männiliigid. Mõnes köhas, kus'nad 
kasvasid harvemini jaüksikute salkadena, olid nad õige suured ning näisid oma 


mõõtmetega osutavat, et antud maakoht asus palju kaugemal lõunas, -kui insener seda oletas. 
Ajahambast näritud kändudega 

ülekülvatud harvikud olid kaetud kuivanud puudega ja moodustasid sel viisil ammendamatu 
põletispuude lao. Harvikute taga muutus võsa tihedamaks ja peaaegu läbipääsematuks. 

Selles tihedas igasuguste teedeta rägastikus oli õige raske orienteeruda. Aeg-ajalt murdis 
meremees oksakesi tühisteks, et kergemini tagasiteed leida. Võib-olla tegi ta vea, kui ei 
läinud piki jõge ülespoole nagu siis, kui nad Harbertiga rännakul olid, sest tunniajalise 
käimise jooksul ei ilmunud nähtavale ühtki jahilooma. Joostes madalate okste all, hirmutas 
Top vaid linde õhku, kuid polnud mingit võimalust neid tabada. Isegi kurukuusid polnud 
kuskil näha ning paistis, et tuleb minna tagasi soisesse metsa, kus meremees nii edukalt oli 
metsiseid õngitsenud. 

«Noh, Pencroff,» sõnas Nab veidi sapiselt, «kui see ongi kogu jahisaak, mida tõotasite mu 
peremehele viia, siis selle küpsetamiseks küll kuigi suurt tuld vaja ei lähe!» 

«Kannatust, Nab,» vastas meremees, «koju jõudes ei ole igatahes meie need, kel puudub 
jahisaak!» 

«Teil nähtavasti pole usku Cyrus Smithi võimetesse?» 

«On küll.» 

«Kuid te eiusu, et ta tuld teeb?» «Siis usun, kui koldes puud põlevad.» 

«Ja nad põlevad, sest mu peremees ütles seda!» 

«Saame näha!» 

Päike polnud veel jõudnud oma teekonna kõrgeimale tipule. Uurimisretk jätkus. Peagi 
tegi Harbert kasuliku avastuse, leides puu, mis kandis söödavat vilja. See oli piinia, mis 
kasvatab A.meerika ja Euroopa parasvöötme-aladel väga hinnatud suurepäraseid seemneid. 
Seemned olid täiesti valminud. Harbert juhtis neile kaaslaste tähelepanu ning kõik kolm asusid 
isukalt sööma. 

«Miks ei, leiva asemel vetikad, liha asemel toored merikarbid ja magusroaks seemned — 
täiesti kohane toit inimestele, kel pole ainsatki tikku taskus!» sõnas Pencrof£ 
«Ei maksa siiski kurta!» sõnas Harbert. «Ma ei kurda, mu poiss!» vastas Pencroff. «Ma ainult 
kordan, et meie menüüs on liha veidi vähe.» 

«Top seda ei arva!» hüüdis Nab, ja jooksis padriku suunas, kuhu Top oli haukudes 
kadunud. Topi haukumisega segunes mingi imelik röhkimine. 

Meremees ja Harbert järgnesid Nabile. Kui seal oli mõni jahiloom, siis polnud praegu 
aeg arutada, kuidas teda küpsetada, vaid tuli ta kõigepealt kinni püüda. 

Vaevalt võsasse jõudnud, nägid jahimehed Topi võitlemas mingi loomaga, keda ta parajasti 
kõrvast sikutas. See neljajalgne sarnanes seaga ja oli umbes kaks ja pool jalga pikk. Teda katsid 
hõredad ja kõvad mustjaspruunid karvad, mis kõhu all olid veidi heledamad kui seljal. Ta 
kõigest jõust vastu maad surutud küünised näisid olevat ujulestadega varustatud. 

Harbert arvas tundvat selles loomas vesisea, kes on üks suuremaid närilisi. 
Vesisiga ei teinud katset koera haardest vabanemiseks. Ta pööritas juhmilt oma suuri, paksu 
rasvakihti vajunud silmi. Võib-olla nägi ta inimesi esimest korda. Nab haaras kepi kõvemini 
pihku ja tahtis närija surnuks lüüa, kuid see kiskus enese koera hammaste vahelt lahti, röhkis 
korra kõvasti, tormas Harbertile otsa, paisates viimase peaaegu pikali, ja kadus metsa. Topile 
jäi ainult kõrvajupp hammaste vahele. «Vaat kus närukael!» karjatas Pencroff. Kõik kolm 
tormasid otsekohe Topile järele ja just siis, kui nad olid looma kätte saamas, kadus see suurde 
lompi iidsete mändide varjus. 

Nab, Harbert ja Pencroff jäid liikumatult seisma. Top hüppas vette, kuid lombi põhja 
pugenud vesisiga ei ilmunud nä-htavale. 
«Ootame,» sõnas-nooruk, «ta tuleb peagi veepinnale õhku hingama.» 
«Ega ta ei upu?» küsis Nab. 

«Ei,» vastas Harbert, «sest ta jalad on varustatud uju-lestadega ja ta on peaaegu kahepaikne 
loom. Varitseme teda!» 

Top jäi vette Pencroff ja ta mõlemad kaaslased piirasid lombi sisse, et vesiseal kõik 
põgenemisteed ära lõigata. 

Harbert eiksinud. Mõne minuti möödudes tõusis loom veepinnale. Ühe hüppega oli Top tal 
seljas kinm jatakistas teda uuesti sukeldumast. Hetk hiljem oli vesi-siga kaldale lohistatud 
ja Nab lõi ta teibaga surnuks. - «Hurraa!» hüüdis Pencroff, kes meelsasti seda võidu-hüüdu 
käsutas. «Piisaks ühest ainsast hõõguvast söest ja see loom oleks kontideni puhtaks näritud.» 

Pencroff vinnas vesisea õlale, ja otsustanud päikese kõrguse järgi, et kell võis olla umbes 
kaks, andis matku tagasipöördumiseks. 

Topi arenenud vaist tuli jahimeestele igati kasuks. Tänu arukale loomale leiti üles tuldud 
tee. Poole tunni pärast jõuti jõekäänuni. 

Nagu eelmine kord valmistas Pencroff ka nüüd kiiresti parve ja laadis sellele koorma puid, 
kuigi see tule puudumise tõttu näis talle asjatu tööna. Parv ujumas mööda voolu, läheneti 
Kaminatele. 

Vähem kui viiskümmend sammu Kaminatest eemal jäi meremees äkki seisma, laskis uuesti 
kõlada vägeva hurraa ja hüüdis, näidates kaljunurga suunas: 

«Harbert! Nab! Vaadake!» 

Kaljude kohal tõusis keereldes suits. 


X PEATÜKK. 


INSENERI LEIUTIS. KÜSIMUS, MIS VAEVAB CYRUS SMITHI. TEEKOND 
MÄELE. METS. VULKAANILINE MAAPIND. TRAGOPAANID. MUFLOONID. 
ALUMINE PLATOO. ÖÖLAAGER. MÄEKOONUSE TIPP. 


Mõne hetke pärast seisid jahimehed praksuva tule ääres. Cyrus Smith ja reporter olid 
mõlemad seal. Pencroff, vesisiga käes, vaatas neile sõnagi lausumata otsa. 

«Noh, mu sõber,» hüüdis reporter. «Tuli, tõeline tuli, mis küpsetab toredasti teie 
suurepärase jahisaagi. Varsti hakkame pidutsema!» 

«Aga kes selle süütas?» küsis Pencroff. 

«Päike.» 

Gideon Spiletti vastus oli täpne. Päike oli andnud soojuse, mis Pencroffi nii väga 
vaimustas. Meremees ei tahtnud uskuda oma silmi ja ta oli niivõrd hämmastunud, et ei 
märganud inseneri küsitledagi. 

«Teil, tähendab, oli lääts?» küsis Harbert. 

«Ei, mu laps, kuid ma valmistasin endale selle,» vastas insener. 

Ja ta näitas seadeldist, mida ta oli kasutanud läätsena. Selleks oli lihtsalt kaks klaasi, 
võetud reporteri ja tema enda kellalt. Täites nende vahe veega ja liites ääred savi abil kokku, 
valmistas ta tõelise läätse, mis koondas päikesekiired kuivale samblale ja pani selle põlema. 

Meremees vaatles seadeldist tähelepanelikult ja pööras siis silmad insenerile, lausumata 
sõnagi. Kuid ta pilk ütles nii mõndagi. Cyrus Smith tundus talle kui mitte jumalusena, siis 
vähemalt üliinimesena. Lõppeks suutis ta end väljendada ja hüüdis: 

«Pange see kirja, härra Spilett! Pange see tingimata kirja!» 

«Ongi kirjas,» vastas reporter. 

Nabi kaasabil seadis meremees köhale praevarda ja korralikult puhastatud vesisiga 
küpses peagi heleda ja raksuva leegi köhal otsekui harilik põrsas. Kaminad olid muutunud 
uuesti elamiskõlblikuks — mitte ainult seetõttu, et koldetuli käike soojendas, vaid ka 
seetõttu, et kividest ja liivast vaheseinad olid uuesti korda seatud. 

Nagu näha, olid insener ja Spilett päeva hästi ara kasutanud. Cyrus Smith oli oma jõu 
peaaegu täiesti tagasi saanud. Ta veendus selles, ronides üles platoole. Harjunud mõõtma 
pilguga kõrgusi ja kaugusi, oli ta sealt kaua vaadanud mäge, mille tipule ta kavatses 
järgmisel päeval jõuda. Mägi asus ligikaudu kuue miili kaugusel loodes ja näis tõusvat 
umbes kolm tuhat viissada jalga üle merepmna. Järelikult pidi selle harjal seisva vaatleja 
pilk haarama ümbrust vähemalt viiekümnemiilise raadiusega sõõris. Seega oli arvata , et Cyrus 
Smith lahendab kerge vaevaga «saare või mandri» küsimuse, mida ta õigusega pidas 
tähtsamaks kui kõike muud. 

Õhtusöök oli üsna korralik. Vesisea liha tunnistati suurepäraseks. Sargassum-vetikad ja 
piiniaseemned moodustasid järelroa. Söögi ajal rääkis insener vähe. Ta tegeles peamiselt 
plaanidega järgmiseks päevaks. 

Paar korda tegi Pencroff mõne ettepaneku, kuid Cyrus Smith, kes oli nähtavasti kavakindel 
inimene, raputas ainult pead. 

Ta kordas: «Homme saame teada, kuidas lugu on, ja tegutseme sellele vastavalt.» 

Pärast õhtusööki visati koldesse uued sületäied puid ja Kaminate elanikud, truu Top kaasa 
arvatud, vajusid sügavasse unne. Ükski vahejuhtum ei häirinud nende öörahu. Järgmisel 
hommikul, 29. märtsil, ärkasid nad värsketena ja hakkajatena, valmis asuma teekonnale, mis 

pidi selgitama nende saatuse. 

Kõik oli teeleasumiseks valmis. Vesisea jäänustest piisas Cyrus Smithile ja ta kaaslastele 
veel üheks ööpäevaks. Pealegi lootsid nad end teel täiendavalt moonaga 

varustada. Kuna klaasid olid kelladele tagasi pandud, põletas Pencroff veidi taela aset 
täitvat riidetükki. Mis puutub tulekivisse, siis siin vulkaanilise päritoluga aladel ei tohtinud 
sellest puudust olla. 

Kell pool kaheksa lahkusid uurijad Kaminatest, olles end enne teivastega varustanud. 
Pencroffi nõuandel otsustati minna juba varemkäidud teed mööda läbi metsa ja tagasi tulla 
teistkaudu. See oli ka kõige lühem tee mäeni. Pöörduti ümber lõunapoolse müürinurga ja 
sammuti mööda vasakut kallast kuni kohani, kus jõgi käändus edelasse. Okasmetsa alla 
tallatud teerada leiti üles ja kell üheksa jõudis Cyrus Smith oma kaaslastega metsa 
läänepoolsele servale. 

Algul võrdlemisi tasane ja soine maapind muutus hiljem kuivemaks ja liivasemaks ning tõusis 
pisut sisemaa suunas. lidsete puude all vilksatas vahetevahel mõni kartlik loom. Top sööstis 
neile väledalt järele, kuid peremees kutsus ta silmapilk tagasi, sest aeg nende jälitamiseks 
polnud veel käes. See pidi jääma edaspidiseks. Insener ei olnud mees, kes laseb end oma 
kinnisideest kõrvale juhtida. Võiks isegi öelda, et ta ei pööranud tähelepanu ei ümbruse 
välisele ilmele ega loodusvaradele. Tema ainsaks sihiks oli tõusta mäkke ja ta läks otsejoones 
sinnapoole. 

Kella kümne ajal tehti mõneminutiline peatus. Metsast väljudes avanesid pilgule mäestiku 
piirjooned. Mägi koosnes kahest koonusest. Umbes kahe tuhande viiesaja jala kõrgusel 
võttis esimeene neist tüvikoonuse kuju ja teda toetasid tujukalt esileulatuvad seljandikud, 
mis sarnanesid harali maasse vajutatud röövlinnuküünistega. Nende vahel avanesid kitsad 
metsased orud. Ülemised puude-salgad ulatusid esimese koonuse tömbi harjani. Mäe 

kirdepoolses osas näis taimkate olevat siiski hõredam: seal paistsid võrdlemisi sügavad 
värvilised vöödid, küllap vist tardkivimid. 

Esimesel koonusel lasus teine kergelt ümarduva tipuga ja veidi viltu tõusev koonus. See 
oli nagu määratu kübar, mis oli viltu pähe nihutatud. Ta pinnas paistis olevat lage, kotkati 
tungisid sellest läbi punakad kaljud. 

Teise koonuse harjale oligi vaja tõusta ja kõige hõlp- 


87 
sam oli sinna jõuda, minnes piki etteulatuvate mäeseljandike harju. 

«Me oleme vulkaanilisel alal,» sõnas Cyrus Smith, Kaaslased sammusid talle järele ja 
vähehaaval hakati tõusma ülespoole mööda mäeselga, mis lookleva ja seetõttu hõlpsamini 
ületatava joonena viis alumise astanguni välja. 

Siin leidus rohkesti kühmi, mis nähtavasti olid tekitatud maa-aluste jõudude poolt. Siin-seal 
oli näha allaveerenud kaljurahna, rohkesti balsaldipanku, pimsskivi, obsidiaani'. Okaspuud 
sirutusid üksikute rühmadena hoogsalt ettepoole. Mõnisada meetrit madalamal, kitsaste 
kuristikkude põhjas, moodustasid puud päikesekiirtele peaaegu läbipääsematu tiheda padriku. 

Tõustes alumisele mäenõlvakule, juhtis Harbert kaaslaste tähelepanu jälgedele, mis 
osutasid, etssiit olid hiljuti läbi läinud mingisugused suured loomad. 

«Need loomad võib-olla ei loovuta oma valdusi meile just meelsasti,» lausus Pencroff. 

«Hüva,» vastas reporter, kes oli küttinud Indias tiigreid ja Aafrikas lõvisid, «küll me 
juba hoolt kanname, et neist vabaneda. Vahepeal aga oleme valvel.» 

Vähehaaval tõusti ülespoole, kuid tee oli pikk, seda enam, et käänakuist ja tõkkeist ei 
saadud otse üle minna. Mõnikord kadus äkki maa jalge eest ja rändurid leidsid end sügava 
lõhe servalt ning tuli ringi minna. Tagasipöördumine ja käidava jalgraja leidmine nõudis 
aega ja vaeva. Keskpäeval, kui peatuti, eteinestada kuusesalus kärestikulise oja kaldal, oldi 
alles poolel teel alumise platooni. Tõenäoliselt polnud võimalik enne öö tulekut sinna jõuda. 

Siit oli vaade merele avaram, kuid paremal varjas väljavaate terav kagupoolne maanina ja oli 
võimatu kindlaks määrata, kas ranniku järsu käänaku taga oli kaugemal veel maad. Vasakul 
ulatus pilk küll mõni miil põhja poole, kuid loodes tegi vaateväljale järsu lõpu kummaliselt 
tahutud mäestikuharu, mis moodustas keskmise koonuse võimsa toe. Küsimus, mida Cyrus 
Smith tahtis lahendada, jäi seega veel vastamata. 


! Obsidiaan — vulkaaniline klaas. Tõlk. 

Kella ühe ajal jätkati mäkketõusu. Esialgsest suunast tuli põigata edelasse ja astuda uuesti 
tihedasse padrikusse. Siin lendles puude varjus faasanite liiki kuuluvaid linde. Need olid 
tragopaanid', rasvalotid kurguall ja kaks peent silindrikujulist sarve silmade köhal. Nad 
olid umbes kuke suurused, emased ühtlaselt pruunid, isased säravpunase valgetäpilise 
sulestikuga. Osavalt ja jõuliselt visatud kiviga tappis Gideon Spilett ühe neist. Värskes õhus 
näljaseks muutunud Pencroff vaatas lindu ahne pilguga. 

Väljunud võsast, tõusid mäeronijad üksteise õlgadele toetudes umbes saja jala kõrgusel 
asuvale vaga järsule nõlvakule ja jõudsid kõrgemale, väheste puudega ja ilmselt 
vulkaanilise pinnasega alale. Nüüd tuli pöörduda itta ja käia siksakiliselt, sest ainult nii oli 
võimalik edasi liikuda mööda kallakuid, mis olid väga järsud. Igaüks pidi hoolikalt 
vaatama, kuhu jalga asetada. Nab ja Harbert ronisid kõige ees, taga tuli Pencroff kuna Cyrus 
ja reporter olid nende vahel. Loomad, kes neil kõrgustikel elutsesid — jälgedest polnud 
puudus — kuulusid kahtlemata kindla sammu ja painduva selgrooga liiki — kas kaljukitsede 
võimägikitsede hulka. Rändurid nägidki mõnda neist, kuid Pencroff nimetas neid hoopis teise 


nimega, hüüdes: 

«Lambad!» 
Kõik jäid seisma umbes viiekümne sammu kaugusel poolest tosinast suurest, tugevate 

tahapoole kaarduvate lamedaotsaliste sarvedega ja pika kollakaspunase siidja villaga loomast. 

Need polnud sugugi tavalised lambad, vaid tõug, mis harilikult levib paraskliimavöötme 
mägistel aladel. Harbert nimetas neid mufloonideks. 

«Kas nad praeks ja karbonaadiks kõlbavad?» küsis meremees. 

«Muidugi!» vastas Harbert. 

«Siis onnad lambad!» sõnas Pencroff. 

Loomad seisid liikumatult basaldipankade vahel ja vaatasid imestusega kahejalgseile, nähes 
neid arvatavasti, esimest korda. 


Tragopaan — liik India kanalisi. Tõlk. 

Äkki kartma hakates hüppasid nad üle kaljude ja kadusid silmist. 

«Nägemiseni!» hüüdis PencrofFneile järele nii naljaka häälega, et Cyrus Smith, Gideon 
Spilett, Harbert ja Nab ei suutnud naeru pidada.. 

Mäkketõus jätkus. Sageli oli mõnel kallakul märgata laava jälgi, segaminipaisatud 
tardkivimi triipe. Kohati sulgesid väikesed solfataarid' tee ja tuli minna mööda nende ääri. 
Mõnes kohas oli väävel sadestunud kõvaks massiks ja sellega segunesid mineraalid, mis tava- 
liselt paiskuvad välja tulemäest: vulkaaniline liiv ebakorrapäraste ja tugevate kõrbenud 
teradega ja lõpmatust hulgast põldpaokristallidest koosnev valkjas tuhk. 

Mida ligemale jõuti alumise koonuse harja moodustavale platoole, seda raskemaks 
muutus tõus. Kella nejja paiku jäi metsavööndi ülemine piir seljataha. Ainult siin ja seal 
kasvas veel mõni kõverdunud ja kidur mänd, mille elu selles kõrguses oli pidev ja visa 
võitlus ulgumere tuultega. Inseneri ja ta kaaslaste õnneks oli ilm ilus ja vaikne. Kolme 
tuhande jala kõrgusel oleks tugev tuul nende edasiliikumist kindlasti takistanud. Taevas oli 
selge ja nähtavus suurepärane. Ümberringi valitses täielik vaikus. Päikest ei olnud näha, seda 
varjas ülemine koonus, mis kattis läänes poole horisondist ja mille tohutu vari ulatus kaldani 
välja ning kasvas sedamööda, kuidas särav taevakeha oma päevasel teekonnal madalamale 
laskus. Idast kerkis kerge aur, pigem udu kui pilved, mille päikesekiired panid «kõigis 
vikerkaarevärvides sirendama. 

Amult viissada jalga lahutas uurijaid veel platoost, kuhu nad kavatsesid ööseks laagrisse 
jääda, kuid sikk-sakkide tõttu pikenesid need viissada jalga enam kui kahe miili võrra. 
Maapind lihtsalt kadus pidevalt jalge alt. Nõlvakud olid sageli niivõrd püstloodis, et kui 
uurded olid tuulest ja vihmast sel määral kulunud, et ei pakkunud jalale toetuspunkti, siis 
libiseti mööda tardunud laavat alla. 


! Solfataar — lõhe, millest kerkivad üles väävliaurud. Solfataarid esinevad 
vulkaanilistel aladel. Tõlk. 


90 


Märkamatult saabus õhtu ja oli juba peaaegu täiesti pime, kui Cyrus Smith oma 
kaaslastega seitsmetunnilise ronimise järel väga väsinult alumise koonuse harjale 
jõudis. 

Nüüd tuli püstitada laager ja siis süües ning puhates uut jõudu koguda. Kaljudelt, millede 
vahel oli kerge leida puhkepaika, kerkis uus, kõrgem mäemassiiv. Põletus-materjali polnud 

siin just eriti rikkalikult. Tuld sai siiski teha, sest kohati kasvas sammalt ja leidus kuivi padri- 
kuid. Sel ajal kui Pencroff kividest kollet meisterdas, varustasid Nab ja Harbert teda 
küttematerjaliga. Kumbki toimetas peagi kohale suure sületäie hagu. Pencroff lõi tuld, 
kõrbenud riidetükk püüdis sädemed kinni, Nab puhus tule lõkkele ja varsti loitis kaljude 
varjus hele leek. 

Tuli oli mõeldud ainult kaitseks külma vastu, faasanit küpsetama ei hakatud, sest Nab 
hoidis selle järgmiseks päevaks. Vesiseast järele jäänud osa ja paar tosinat piiniaseemneid 
moodustasid kogu õhtusöögi. Kell polnud veel pool seitse, kui söömine lõpetati. 

Cyrus Smithil tärkas mõte uurida enne pimeduse tulekut sõõrikujulist kivialust, millele 
toetus mäe ülemine koonus. Enne magamaheitmist tahtis ta teada saada, kas on võimalik 
minna ringi ümber koonuse, juhul kui see on tippu ronimiseks liiga järsk. See küsimus ei 
andnud talle rahu, sest väga võimalik, et platoo oli sealtpoolt, kuhu kübar kaldus, see 
tähendab põhjast, läbipääsematu. Kui mäetipule ronida ei õnnestu ja kui ei saa ka koonuse 
ümbert ringi minna, siis on võimatu maakoha läänepoolset osa vaatluse alla võtta ja retke 
eesmärk jääb osaliselt saavutamata. 

Hoolimata väsimusest hakkas insener minema piki sõõrikujulise platoo serva põhja 
poole, jättes Pencroffi ja Nabi asemeid valmistama ja Gideon Spiletti päevasündmusi kirja 
panema. Harbert läks temaga kaasa. 

Öö oli ilus ja vaikne, veel mitte väga pime. Cyrus Smith ja noormees sammusid vaikides 
teineteise kõrval. Paiguti oli platoo üsna lai ja võimaldas lahedasti kõrvuti käia, paiguti aga 
ummistasid allalangenud kivid tee, muutes selle kitsaks jalgrajaks, mida mööda sai kõndida 
ainult hanereas. Paarikümneminutilise käigu järel olid 

Cyrus Smith ja Harbert sunnitud peatuma. Mõlema koonuse küljed puutusid siin peaaegu kokku 
ja nende vahel ei olnud enam ruumi käimiseks. Teha ring ümber mäe mille nõlvad olid ligi 
seitsmekümne kraadi all kaldu, osutusmuidugi võimatuks. 

Ent kui inseneril ja noorukil tuli loobuda oma ringkäigu jätkamisest, siis avanes neile 
vastukaaluks uuesti võimalus otse üles ronida. Nende ees mäemassiivis avanes sügav õõnsus, 
lõhe ülemise kraatri kurgus, midagi pudelikaela taolist, mille kaudu vedel väljapurskav mass 
aua voolas, kui vulkaan oli veel tegevuses. Hangunud laava ja rabukoorik moodustasid laiade 
astmetega loodusliku trepi, mis pidi hõlbustama mäkketõusu .. Ainsa pilguga hindas Cyrus 
Smith olukorra ja astus siis üha tihenevas pimeduses kõhklematult hiigellõhesse Harbert järgnes 
talle. 

Tipuni oli veel tuhat jalga. Kas osutub võimalikuks mäe siseseina mööda üles ronida? See pidi 
varsti selguma. Igal juhul kavatses insener tungida nii kaugele kui võimalik. Õnneks moodustasid 
väga pikad ja looklevad nõlvakud vulkaani sisemuses laia keerdkäigu, mis kergendas 
ülesminekut. 

Mis puutub vulkaani endasse, siis polnud kahtlust et see on täiesti kustunud. Vähimatki 

suitsu ei tõusnud tema rüpest. Sügavaist õõnsustest ei paistnud ühtki tuleleeki. Tumedast 
sügavikust, mis ulatus võib-olla maa-kera sisemuseni, ei kuuldunud mingit kõminat, ei olnud tunda 


mingit mürinat ega vappumist. Isegi õhk kraatri sees polnud küllastunud väävliaurudest. Vulkaan ei 
olnud mitte ainult uinuvas olekus, ta oli täiesti kustunud. 


Cyrus Smithi katse tõotas õnnestuda. Ronides mööda siseseina ülespoole nägid Harbert ja 
Cyrus Smith, et kraater nende pea kohal vähehaaval laieneb. Ringikujuline osa taevast, mida 
raamis kraatri äär, suurenes tunduvalt iga sammuga ilmusid rändurite vaateväljale uued 
taevatähed. Kõrguses helkisid suurepärased lõuna-taeva tähtkujud. Seniidis kiirgas selgena 
särav Skorpioni Amares ja temast pisut eemal Kentauruse Beeta. Seda- 

Mööda kuidas kraater laienes ilmusid nähtavale Fomalhaut Kala tähtkujust, Lõuna-Kolmnurk 
ja lõpuks peaaegu 

lõunapooluse kohal — sätendav Lõunarist, lõunapoolkera Põhjanael. 

Kell oli kaheksa ümber, kui Cyrus Smith ja Harbert jõudsid mäeharjale, ülemise koonuse 
tippu. 

Valitses täielik pimedus ja isegi kahe miili kaugusele oli võimatu näha. Kas ümbritses 
tundmatut maad meri või ühines see maa läänes mõne Vaikse ookeani suurema maismaa- 
alaga? Seda küsimust ei saadud praegu veel lahendada. 

Läänes joonistus pilvevööt selgena silmapiirile, süvendades veelgi pimedust, ja silm ei 
seletanud, kas meri ühines taevaga. 

Äkki ilmus horisondile nõrk valgusjuga ja vajus aeglaselt seda madalamale, mida kõrgemale 
seniidi suunas tõusis pilv. See oli loojenev noorkuu. Kuid sellest valgusest piisas ning asja 
pilvest vabanenud horisont tuli selgesti nähtavale. Insener silmas veepinnal kuusirbi hetkelist 
peegeldust. 

Cyrus Smith haaras Harberti käe ja kuu vastuhelgi veepinnal kustudes sõnas ta sügavtõsiselt: 

«Saar!» 


XI PEATÜKK. 


KOONUSE TIPUL. KRAATRI SISEMUS. ÜMBERRINGI MERI. MAAD POLE NÄHA. 
RANNIK LINNULENNULT. SAARE HÜDROGRAAFIA JA OROGRAAFIA. KAS SAAR ON 
ASUSTATUD? NIMEANDMINE MEREKÄÄRUDELE, LAHTEDELE, NEEMEDELE JA 
JÕGEDELE. LINCOLNI SAAR. 


Pool tundi hiljem jõudsid Cyrus Smith ja Harbert laagriplatsile tagasi. Insener ütles kaaslastele 
ainult niipalju, et maa, kuhu juhus nad paisanud, oli saar ja et homme otsustatakse, mida ette 
võtta. Siis seadis igaüks end magama, nii hästi kui keegi sai, ja peagi vajusid «saarlased» 
sügavasse unne oma basaltkoopas, kaks tuhat viissada jalga merepinnast kõrgemal. Öö oli ilus ja 
vaikne. 

Järgmisel päeval, 30. märtsil, pärast kasinat einet, mis koosnes ainult küpsetatud tragopaanist, 
otsustas insener uuesti vulkaani harjale ronida. Ta tahtis tähelepanelikult uurida saart, kuhu temal ja 
ta kaaslastel tuli jääda võibolla eluks ajaks, juhul kui saar on igasugusest mandrist kaugel ja 
kui ta ei asetse Vaikse ookeani saarestikke külastavate laevade teel. Seekord läksid kaaslased 
temaga kaasa. Ka nemad tahtsid näha saart, mis pidi neid varustama kõige eluks vajalikuga. 

Kell võis olla umbel seitse, kui Cyrus Smith, Harbert,. Pencroff, Gideon Spilett ja Nab 
laagriplatsilt lahkusid. Ükski neist ei paistnud oma saatuse pärast mures olevat. Teadagi oli igaüks 
neist endas kindel, kuid tuleb tähendada, et Cyrus Smithi juures tugines see enesekindlus teisele 
alusele kui tema kaaslastel. Insener oli rahulik, sest ta tundis enese olevat võimelise võtma sellelt 
metsikult looduselt kõik kaaslaste ja oma elatiseks vajaliku. 

Ta sõbrad aga ei kartnud just nimelt seepärast, et Cyrus Smith oli nendega. See on muidugi 
arusaadav. Mis puutub eriti Pencroff,, siis pärast juhtumit tulega poleks ta isegi paljale kaljule 
sattudes hetkekski oma meelerahu kaotanud, kui vaid insener oleks olnud koos temaga. 

«Tühja kah!» sõnas ta. «Richmondist väljusime võimude loata! Oleks kurat lahti, kui meil ei 
õnnestuks lahkuda ühel heal päeval siit, kus meid keegi kinni ei hoia!» 

Cyrus Smith läks sama teed mööda kui eelmisel õhtul. Mindi ümber koonuse piki astangut 
moodustavat platood kuni tohutu lõhe suudmeni. Ilm oli suurepärane. Päike tõusis selgel 
taevalaotusel ja ujutas oma kiirtega üle kogu idapoolse mäekülje. 

Jõuti kraatri juurde. See oli just selline, millisena insener teda pimedas oli kujutlenud — avar 


lehter, mis järjest laienedes tõusis tuhande jala kõrgusele üle platoo. Lõhest väänlesid 
mäenõlvakule laiad hangunud laava-vöödid ja tähistasid väljapurskunud massi teed kuni saare 
põhjaosa läbivate orgudeni. 

Kraatri siseseinte kallak polnud suurem kui kolmküm-mend viis kuni nelikümmend kraadi, 
mistõttu tõus mäkke ei valmistanud raskusi. Siin oli märgata õige vana laava jälgi, mis 
arvatavasti oli voolanud välja koonuse tipust, enne kui külgmise lõhe kaudu avanes uus 
väljapääs. 

Maa-aluseid kihte kraatriga ühendava kuristiku sügavusi oli võimatu silmaga kindlaks 
määrata, sest põhjas valitses pilkane pimedus. Polnud siiski vähimatki kaht-lust, et vulkaan oli 
täiesti kustunud. 

Enne kella kaheksat jõudsid Cyrus Smith ja ta kaaslased kraatri tipule, koonuselisele 
kuhelikule, mis paisutas suureks kraatri põhjapoolse serva. 

«Meri! Kõikjal meri!» hüüdsid nad, nagu poleks neil olnud võimalik tagasi hoida seda sõna, 
rnis näitas, et nad on saarlased. 

Ümberringi laius tõepoolest meri, mõõtmatu ringikujuline veeväli. Võib-olla lootis Cyrus Smith 
uuesti koonuse tipule ronides näha siit mõnd rannikut või lähedalasuvat saart, mida ta eelmisel 
õhtul pimeduse tõttu polnud märganud. Kuid kuna horisondini, see tähendab rohkem kui 
viiekümne miili ulatuses, ei ilmunud nähtavale ainsatki randa ega purje. Ei mingit maad 
silmapiiril! Kogu 

mõõtmatu avarus oli tühi ja saar näis võtvat enda alla lõputuna tunduva ringi tsentrumi. 
Mõne minuti - seisidinsener ja ta kaaslased vaikides ning liikumatult, silmitsedes 
ookeani kogu ta avaruses. Nende pilgud tungisid vaatevälja kaugeimate piirideni. Kuid 
isegi Pencroff, kellel oli haruldaselt terav nägemine, ei silmanud midagi. Oleks 
horisondil, kerkinud nähtavale maa kas või ainult vaevalt märgatava udupilve 
kujul, oleks meremeesselle kahtlemata = ära tundnud, sest loodus oli kinnitanud ta 
kulmukaarte alla paar tõelist teleskoopi. 


Ookeanilt pöördusid pilgud uuesti saarele, mis paistis siit nagu peopesal. Gideon 
Spilett katkestas esimesena vaikuse, küsides: 
«Kui suur võiks meie saar olla?» 


Keset ääretut ookeani ei tundunud saar tõepoolest kuigi suurena. 


Cyrus Smith pidas natuke aega aru. Ta vaatles tähelepanelikult saare piirjooni, 
võttis arvesse kõrguse, kus taise viibis, ja lausus: 


«Sõbrad, ma vist ei eksi, arvestades saare rannajoone pikkuseks vähemalt sada miili.» 
«Ja järelikult onsaare pindala ...?» 


«Seda on raske kindlaks määrata,» vastas insener, «sest kaldad on liiga käärulised.» 


Kui Cyrus Smith arvas õigesti, siis oli saar peaaegu sama suur kui Vahemere saared 
Malta või Zante. Ta oli märksa ebakorrapärasemate piirjoontega, kuid samal ajal 
kaugeltki mitte nii rikas neemede, maaninade, teravike, abajate,täikeste merelahtede 
ja -soppide poolest. Saare lausa kummaline kuju tõmbas vaatleja tähelepanu taht- 
matult endale ja kui Gideon Spilett inseneri nõuandel saare piirjooned paberile 
joonistas, leiti, etseesarnaneb hiiglasliku molluskiga, kes on Vaikse ookeani pinnal 
magama uinunud. 

Järgnevalt anname üksikasjalise kirjelduse saarest, mille kaardi reporter otsekohe 
küllaldase täpsusega üles joonistas. 

Idapoolses rannikuosas, seal, kus merehädalised maabusid, joonistas kallas laia 
kaare ja moodustas avara lahe; kagus lõppes see terava neemega, mida etteulatav 
maanina esimesel uurimisretkel Pencroffi eest oli varjanud. Kirdes piirasid lahte kaks 
teist neeme ja nende vahele tegi endale teed kitsas abajas, mis oli otsekui kohutava 
pooleldi avatud lõugadega haikala kurk. 

Kirdest loodesse ümardus rannik, meenutades metslooma lamedat koljut, ja kerkis 
siis uuesti küürukujulisena, nii et see osa saarest, mille keskel asetses vulkaan, ei olnud 
kuigi liigestatud rannajoonega. 

Vulkaani juurest suundus rannik kaunis sirge joonena põhjast lõunasse. Selle joone 
teisel kolmandikul lõikus kaldasse kitsas meresopp ja rannik lõppes hiiglasliku 
alligaatori saba taolise pika maaribaga. 

See saba moodustas tõelise poolsaare, mis ulatus enam kui kolmekümne miili 
kaugusele merre, arvestades juba mainitud kagupoolselt neemelt, ja moodustas lahtise 
avara reidi, mida ääristas selle nii kummaliselt haralise saare edelapoolne kallas. 

Kitsaimas kohas, see tähendab Kaminate ja läänerannikul asuva meresopi vahel oli 
saare laius ainult kümme niili, kuna suurim pikkus lõualuutaolisest neemest kirdes 
kuni sabakujulise neeme tipuni edelas oli vähemalt kolmkümmend niii. 

Saare sisemaa pakkus järgmist pilti. Lõunaosa mäest rannikuni oli väga metsarikas, 
põhjaosa aga lage ja liivane. Cyrus Smith ja ta kaaslased olid äärmiselt ülla- 

tunud, märgates vulkaani ja idaranniku vahel rohelistest puudest piiratud järve, mille 
olemasolust neil seni polnud aimugi. Sellest kõrgusest paistis, nagu asuks järv merega ühel 
tasapinnal, kuid mõelnud veidi järele, selgitas insener oma kaaslastele, et väikese veevälja 
kõrgus merepinnast pidi olema kolmesaja jala ümber, sest järv asus platool, mis pokmd 
midagi muud kui kõrge kalda jätk. 

«Tähendab, see on magedavee järv?» küsis Pencroff. 

«Kindlasti,» vastas insener, «sest ta saab oma vee mäelt voolavaist ojadest.» 

«Näen üht väikest jõge, mis sinna suubub,» sõnas Harbert, osutades kitsale, arvatavasti 
mäe lääneküljelt algavale ojale. 

«Tõepoolest,» vastas Cyrus Smith, «ja kuna see oja toidab järve, siis võib arvata, et mere 
poole peab samuti avanema mõni äravoolutee, mille kaudu liigne vesi ära jookseb. Tagasi 
minnes saame seda teada.» 

Väike kääruline oja ja juba varem avastatud jõgi moodustasid saare kogu sisevete süsteemi, 
vähemalt näis see nii meie uurijatele. Oli siiski võimalik, et puude all, mis muutsid kaks 
kolmandikku saarest tohutu suureks metsaks, voolas veel teisi jõgesid mere poole. See oli 
isegi üsna tõenäoline, sest maapind oli siin väga viljakas ja rikas kõige lopsakama 
parasvöötme taimestiku poolest. Mis puutub saare põhjapoolsesse osasse, siis polnud seal 
jälgegi voolavast veest. Soistel aladel kirdes leidus võibolla mõni seisev veekogu, kuid see oli 
ka kõik. Muidu levisid seal ainult luited ja liivalagendikud — täiesti viljakandmatu maa, 
mille vaesus eriti esile kerkis ülejäänud saareosa lopsaka taimkatte kõrval. « 

Vulkaan ei asunud saare keskel, vaid selle loodepoolses osas ja näis nagu tähistavat kahe 
erineva ala piiri. Edelas, lõunas ja kagus kadusid mäeharude jalamid tihedasse rohelusse. 
Põhjas seevastu võis näha nende piirjooni liivalagendikega ühte sulamas. Selles suunas oli ka. 
väljapurskuv laava kunagi endale teed rajanud. Lai laavariba ulatus kuni lõualuutaolise 
neemeni, mis kirdes moodustas lahe. 

Cyrus Smith ja ta kaaslased viibisid mäeharjal terve tunni. Saar laius nende ees 
värviküllase füüsilise kaardina — metsaga kaetud alad rohelisena, liivalagendikud 

kollasena, ja sinisena kohad, kus leidus vett. Nad nägid saart kogu ulatuses, nende pilkudele 
jäi varjatuks ainult lai metsaalune, varjurikaste orgude põhi ja vulkaani jalamil asuvate 
kitsaste kuristike sisemus. 


Nüüd tuli lahendada veel üks tähtis küsimus. Sellest olenes mitmeti merehädaliste saatus. 


Kas saar on asustatud? 

Reporter asetas selle küsimuse. Tundus, et juba nüüd võis eitavalt vastata, sest nad olid ju 
saart hoolikalt ja põhjalikult vaadelnud. 

Kuskil polnud märgata inimese kätetööd. Ei ühtki asulat, eiühtkihurtsikut, isegi mitte 
kalapüügikohta kaldal. Kuskilt ei tõusnud suitsu, mis oleks reetnud inimese lähedalolekut. 
Tõsi küll,-umbes kolmekümnemiiline vahemaa eraldas vaatlejaid saare äärmisest tipust, 
edelas merre ulatuvast sabataolisest neemest, ja isegi Pencroffil oleks olnud raske sellises 
kauguses asulat avastada. Ei saanud ka kergitada rohelist eesriiet, mis kattis kolme 
neljandikku saarest, ja kindlaks teha, kas see ei varjanud mõnd külakest. Harilikult asuvad 
Vaikse ookeani voogudest kerkivate saarte elanikud rannikul, rannik aga näis olevat täiesti 
tühi. 

Kuni saare üksikasjalikuma uurimiseni võis oletada, et see on elaniketa. 

Ent kas ei käinud seal vähemalt aeg-ajalt naabersaarte päriselanikud? Sellele küsimusele oli 
raske vastata. Viiekümnemiili ulatuses polnud nähaainustki maariba. Kuid viiskümmend 
miili onmalai lootsikuile võipolüneesia suurtele piroogidele' hõlpsasti ületatavad. Kõik 
olenes saare asukohast, sellest, kas ta asus üksikuna keset Vaikset ookeani või oli ta läheduses 
mõni saarestik. Kas Cyrus Smithil õnnestub hiljem ilma vastavate abinõudeta saare pikkus- ja 
laiuskraadi kindlaks määrata? Kahtlemata oli see raske ülesanne. Esialgu oli igatahes kõige 
õigem võtta tarvitusele mõningad ettevaatusabinõud pärismaalaste võimaliku maaletuleku 
puhuks. 

Saare uurimine oli lõppenud, ta kuju kindlaks tehtud, pinnareljeef mällu vajutatud, suurus 
välja arvutatud ja 


! Piroog — ühest puutüvest valmistatud lootsik. Tõlk. 
100 


selgusele jõutud saare hüdrograafia' ja orograafia”. suhtes. Metsad ja tasandikud olid 
üldjoontes kantud reporteri kaardile. Nüüd jäi vaid üle mööda mäekülge alla laskuda ja 
uurida saart mineraalide, taimestiku ja loomastiku seisukohalt. 

Kuid enne kui insener allalaskumiseks märku andis, sõnas ta temale omase rahuliku ja 
tõsise häälega: 

«Siin, sõbrad, on see ahtake maanurk, kuhu saatus meid paiskas. Siin tuleb meil elada ja 
võib-olla isegi kaua. Võib ka olla, et meile saab osaks ootamatu pääsemine, kui mõni laev 
juhuslikult möödub ... Ma ütlen, juhuslikult, sest selle saare tähtsus on väike ja siin ei 
leidu isegi sadamat, kus laevad saaksid peatuda. On karta, et saar asub väljaspool tavalisi 
laevateid, see tähendab Vaikse ookeani saarestikke külastavate laevade jaoks liiga kaugel 
lõunas ja liiga kaugel põhjas nende laevade jaoks, mis ümber Kap Horni Austraaliasse 
purjetavad. Ma ei taha teie eest tõelist olukorda varjata ...» 

«Ja teil on õigus, kallis Cyrus,» vastas reporter elavalt. «Teil on tegemist täismeestega. Nad 
usaldavad teid ja te võite neid arvestada. On ju nii, mu sõbrad?» 

«Kuulan igas asjas teie sõna, härra Cyrus,» sõnas Harbert. 

«Oma isanda eest olen kõigeks valmis!» hüüdis Nab. 

«Mis minusse puutub,» lausus meremees, «siis argu olgu minu nimeks Pencroff, kui ma 
tööst kõrvale hoian. Kuid mul on teile üks palve.» 

«Milline?» küsis reporter. 

«Et me ei loeks end enam merehädalisteks, vaid kolonistideks, kes on tulnud siia 
kolooniat asutama.» 

Cyrus Smith ei suutnud naeratust tagasi hoida ja meremehe ettepanek võeti vastu. 
Insener tänas kaaslasi ja lisas, et arvestab nende energiat ja kaasabi. 

«Aga nüüd teele, Kaminatele!» hüüdis Pencroff. 

«Uks hetk, sõbrad!» lausus insener. «Arvan, et peak- ° 


' Hüdrograafia — vetekirjeldus. Tõlk. 

2Orograafia — pinnakirjeldus. Tõlk. 

” Kap Horn— Lõuna-Ameerika lõunapoolseim tipp (Tulemaa saarestikus). Tõlk. 

sime andma saarele nime ja samuti kõigile neemedele, maaninadele ja jõgedele.» 
«Täiesti õige,» sõnas reporter, «nii on meil tulevikus kergem korraldusi anda ja täita.» 


«Tõepoolest,» lisas meremees, «see on juba midagi, kui saad öelda, kuhu lähed ja kust tuled. 


Siis on vähemalt tunne, et ikka oled kuskil.» 

«Näiteks «Kaminad» meil juba on!» sõnas Harbert. 

«Täpselt!» vastas Pencroff. «See nimetus tegi meie olukorra mõnusamaks ja mina mõtlesin 
selle päris üksinda välja! Kas jätamegi oma Esimesele asupaigale selle nimetuse?» 

«Muidugi, Pencroff, kuna teie selle juba kord nii ristisite.» 

«Hüva! Ja mis puutub teistesse kohtadesse, siis on asi lihtne,» jätkas meremees õhinal. 
«Nimetame neid nii, nagu nimetasid robinsonid, kellest Harbert on mulle mitu korda ette 
lugenud: «Saatuse laht», «Kašeloti! neem»,, «Petetud lootuste neem» ...» 

«Pigem juba härra Smithi, härra Spiletti ja Nabi nimedega,» sõnas Harbert. 

«Minu nimega!» hüüatas Nab säravvalgete hammaste välkudes. 

«Miks mitte!» lausus Pencroff. ««Port Nab» kõlab suurepäraselt! Ja «Kap Gideon» ...» 

«Mia eelistaksin Ameerikast laenatud nimesid, mis meile kodumaad meelde tuletaksid,» 
sõnas reporter. 

«Jah, muidugi,» vastas Cyrus Smith, «vähemalt tähtsamate kohtade suhtes, nagu lahed ja 
mered, pean ma seda õigeks. Kui näiteks nimetakse selle avara idapoolse lahe Liidu laheks, 
lõunapoolse laia poolkuukujulise lahe Washingtoni” laheks, mäe, mille harjal me praegu 


! Kašelott — võidisvaal, elab peamiselt Vaikses ookeanis ja kas-vab kuni 25 m pikaks. 
Tõlk. 

? George Washington (1732—1799) — Põhja-Ameerika riigimees, Põhja-Ameerika kolooniate 
revolutsioonilise tegevuse organiseerija. Aastal 1775 valis Kongress Washingtoni Põhja- 
Ameerika kolo- 
nistide vägede ülemjuhatajaks sõjas iseseisvuse eest Inglismaa yastu (1775 —1782). Aastal 
1789 valiti Washington Ameerika Ühendriikide esimeseks presidendiks ja ta jäi selleks kuni 
aastani 
1797. Tõlk. 


seisame, Franklini' mäeks ja meie ees laiuva- järve Granti järveks? Me ei võiks teha paremini, 
mu sõbrad! Need nimed meenutavad meile meie kodumaad ja meie suuri kaaskodanikke. 
Kuid jõgede, lahtede, neemede ja maaninade jaoks, mida siit näeme, valime pigem nende 
kuju iseärasusi peegeldavad nimetused. Need jäävad paremini meelde ja on ühtlasi palju 
otstarbekamad. Saare kuju on küllaltki veider, nii et kerge vaevaga võib leida tabavaid 
nimesid. Mis puutub meile seni- tundmatutesse jõgedesse, seni läbiuurimata metsadesse ja 
mere-soppidesse, mis me veel avastame, siis ristime need sedamööda, kuidas nad meie teele 
satuvad. Mis te sellest arvate, sõbrad?» 

Inseneri ettepanek võeti ühel häälel vastu. Saar oli nende ees nagu laialilaotatud kaart ja 
oli vaja vaid anda nimi igale käärule, igale kõrgendikule. Gideon Spiletti ülesandeks jäi 
need vastavalt kirja panna. Nii määrati saare kohanimed lõplikult kindlaks. 

Kõigepealt anti nimetus Liidu lahele, Washingtoni lahele ja Franklini mäele, nagu insener 
oli teinud ettepaneku. 

«Nüüd,» sõnas reporter, «paneksin mina omaltpoolt ette nimetada poolsaar, mis ulatub 
merre saare edelaosas, Mao poolsaareks, ja kõver sabaots, millega ta lõpeb, Roomaja 
neemeks, sest see sarnaneb tõepoolest roomaja sabaga.» 

«Vastu võetud,» sõnas insener. 

«Ja selle täpselt avatud lõugade taolise lahe saare teises otsas nimetame Haikala laheks,» 
tegi Harbert ettepaneku. 

«Hästi leitud!» hüüdis Pencroff. «Ja me täiendame pilti, nimetades lõugade mõlemaid osi 
Lõualuu neemeks.» 

«Kuid neemi on kaks,» tähendas reporter. 

«Noh, olgu meil siis Põhja-Lõualuu neem ja Lõuna-Lõualuu neem,» vastas Pencroff. 


! Benjamin Franklin (1706—1790) — Põhja-Ameerika poliitik. Etendas tähtsat osa Põhja- 
Ameerika iseseisvussõjas Inglismaa vastu. Franklin oli abolitsionistide (neegrite orjusest 
vabastamise 


pooldajad) esimese ühingu rajaja. Füüsikuna tegeles ta äikesenähtuste uurimisega. Tõlk. 

«Kirja pandud,» ütles Gideon Spilett. 
«Nüüd jääb veel anda nimi saare kagupoolsele neemele,» lausus Pencroff. 
«Tähendab Liidu lahe äärmisele osale?» küsis Harbert. 

«Küüsneem!» hüüdis kähku Nab, kes ka tahtis olla oma saare mõnele osale ristiisaks. Ja 
tõepoolelt, Nab oli leidnud suurepärase nimetuse, sest neem sarnanes tublisti selle 
fantastilise looma võimsale küünele, keda veidravormiline saar kujutas. 

Pencroff oli vaimustatud asjade käigust ja peagi oli elav kujutlusvõime loonud veel rea 
nimetusi. 

Jõgi, mis varustas koloniste joogiveega ja mille lähedusesse õhupall nad oli heitnud, 
nimetati Tänumeele jõeks, tänutäheks tõesti õnnelikule juhusele. 

Laid, kus merehädalised kõigepealt olid kända kinnitanud, nimetati Pääsemise laiuks. 

Kõrget graniitmüüri kroonivale platoole Kaminate kohal, kust pilguga sai haarata kogu avarat 
lahte, anti nimeks Kaugvaate platoo. 

Lõpuks nimetati kogu Mao poolsaart katvad läbitungimatud laaned Metsiku Lääne 
metsadeks. 

Vulkaanilt nähtavatele jatuntud saareosadele olid nüüd nimed antud ja vastavalt uutele 
avastustele võis seda nimestikku hiljem täiendada. 

Mis puutub saare asendisse maailmakaarte suhtes, siis selle määras insener ligikaudu 
kindlaks päikese kõrguse ja seisu järgi, mille põhjal Liidu laht ja kogu Kaugvaate platoo 
jäid itta. Kuid järgmisel päeval lootis insener põhja-lõuna suuna täpselt kindlaks teiia, 
märkides üles päikese tõusu ja loojumise kellaaja ja päikese asukoha keskpäeval, sest 
lõunapoolkeral on päike oma näilisel teekonnal kulminatsioonipunkti jõudes põhjas, mitte lõu- 
nas nagu põhjapoolkeral. 

Kõik oli valmis, kolonistidel oli vaja ainult Franklini mäest alla laskuda, et Kaminatele 
tagasi jõuda. Järsku hüüdis Pencroff: 

«Noh, oleme meie aga hajameelsed!» 

«Kuidas nii?» küsis Gideon Spilett, kes oli sulgenud oma taskuraamatu ja tõusis, et 
minema hakata. 

«Ja meie saar? Sellele unustasime nime panemata!» 

Harbert tahtis teha ettepaneku, anda saarele inseneri 
104 
nimi ja kõik ta kaaslased oleksid mõtte heaks kiitnud, kuid Cyrus Smith sõnas lihtsalt: 

«Nimetagem saar suure kodaniku nimega, sõbrad, selle inimese nimega, kes praegu võitleb 
vabariigi ühtsuse eest! Nimetagem see Lincolni saareks!» 

Kolmekordne hurraa oli vastuseaks inseneri ettepanekule. 

Sel õhtul kõnelesid värsked asunikud, enne magamajäämist kaua oma kodumaast; nad 
rääkisid hirmsast sõjast, mis niisutas verega Ameerika pinda, ja nad ei kahelnud, et Lõuna 


sunnitakse peagi alistuma, et võidavad Põhjariigid, võidab õiglus — tänu Grantile ja Lincolnile. 


Kõik see leidis aset 30. märtsil 1865 ning neil polnud aimugi, et kuusteist päeva hiljem 
pannakse Washingtonis toime kohutav mõrv ja Abraham Lincoln langeb fanaatiku kuulist 
tabatuna. 


'Abraham Lincoln (1809 —1865) — Põhja-Ameerika riigimees. 1859. aastal valiti Lincoln 
Ameerika Ühendriikide presidendiks. Lõunariikide orjapidajad, kes vihkasid ja kartsid 
Lincolni, alustasid mässu. Aastal 1862 andis Lincoln välja orjuse kaotamise seaduse. 
Aastal 1864 sai Lincoln uuesti presidendiks valituna Karl Marxi poolt kirjutatud tervituse 1 
Internatsionaalilt. 14. aprillil 1865, viis päeva pärast sõja edukat lõpetamist, langes 
Lincoln orjapidajate poolt saadetud mõrtsuka käe läbi. Tõlk. 


XII PEATÜKK. 


KELLAD. PENCROFF ON RAHULDATUD. KAHTLANE SUITS. PUNAOJA. LINCOLNI SAARE 
TAIMESTIK. LOOMASTIK. MÄGIFAASANID. KÄNGURUTE JÄLITAMINE. AGUUTID. GRANTI 
JÄRV. TAGASITULEK KAMINATESSE. 


Lincolni saare asunikud heitsid veel viimase pilgu ümbrusele, tegid ringi ümber kraatri kitsa 
harja ja pool tundi hiljem olid nad uuesti alumisel platool, oma öölaagri juures. 


Pencroff arvas, et pruukostiaeg on käes, ja sellega ühenduses tuli kõne alla Cyrus Smithi 
ja reporteri kel-tade õigeksseadmine. 

Nagu me juba teame, pääses Gideon Spiletti kell kokkupuutest mereveega, sest reporter 
paisati kohe liivale, lainetele kättesaamatusse kaugusse. See oli oivaline kell, tõeline 
taskukronomeeter, mida Spilett ühelgi päeval polnud unustanud hoolikalt üles keeramast. 

Sel ajal kui insener lamas luiteil, oli tema kell mõistagi seisma jäänud. Nüüd keeras Cyrus 
Smith ta üles ja arvates päikese kõrguse järgi, et võis olla umbes üheksa ümber, seadis ta oma 
kella sellele ajale. 

Gideon Spilett tahtis teha sedasama, kuid insener peatas teda käeliigutusega, leides: 


«Ei, kallis Spilett, oodake! Teie kell näitab Richmondi aega, eks ole?» 

«Jah, Cyrus!» 

«Järelikult on teie kell seatud selle linna meridiaani järgi, mis Washingtoni omaga peaaegu 
ühte langeb.» 

«Loomulikult.» 

«Hästi, jätke ta nii. Keerake kell ainulfr hoolikalt üles ja ärge puudutage osuteid. See võib 
meile kasuks tulla.» 

«Ei tea kuidas! ?» mõtles meremees. Siis hakati nii hea isuga sööma, et kogu jahisaagist ja 
piiniaseemnete tagavarast ei jäänud midagi järele. Kuid .Pencroff ei muutunud põrmugi 
rahutuks. Küllap nad end teel juba uuesti toidumoonaga varustavad! Top, kelle portsjon oli 
olnud väga kehv, oskab metsa alt kaht-lemat]| uut jahisaaki leida. Pealegi kavatses meremees 
insenerilt paluda, et see valmistaks püssirohtu, ja paar jahipüssi, ning tema arvates ei 
tohtinud selline tellimus küll vähimatki raskust valmistada. 

Platoolt lahkudes tegi Cyrus Smith kaaslastele ettepaneku valida Kaminatele 
tagasiminekuks teine tee. Ta tahtis lähemalt vaadata seda nii suurepärase metsa-palistusega 
Granti järve. Niisiis sammuti piki neid mäestikuharusid, millede vahelt järve voolav jõeke sai 
tõenäoliselt oma alguse. Juttu ajades käsutasid asunikud nüüd ainult nende poolt asja valitud 
nimesid, mis märksa kergendas mõttevahetust. Harbert ja Pencroff — , üks noor ja teine pisut 
lapselik — olid vaimustuses. Üha edasi sammudes sõnas meremees: 

«Eh, Harbert, kui hästi kõik läheb! Võimatu on eksida, mu poiss, sest ükskõik, kas me 
läheme mööda Granti järve juurde viivat teed või Tänumeele jõe suunas läbi Metsiku Lääne 
metsade, igal juhul jõuame Kaugvaate platoole ja järelikult Liidu lahe äärde.» 

Oli kokkü lepitud, et kuigi ei käida tiheda salgana, ei minda ka üksteisest liiga kaugele. 
Tõenäoliselt elutsesid saare tihedates metsades* mõnedki kardetavad loomad, mistõttu oli 
mõistlik valvel olla. Enamasti kõndisid Pencroff, Harbert ja Nab kõige ees ja nende ees 
jooksis omakorda Top, nuuskides iga vähimatki urgu. Reporter ja insener sammusid kõrvuti, 
Gideon Spilett oli valmis kõiki vahejuhtumeid kirja panema, insener püsis enamasti vaiksena 
ja astus teelt kõrvale ainult selleks, et üles korjata mõnda kivi või taime, mille ta sõnalausu- 
mata tasku pistis. 

«Mida kurivaim ta ometi korjab?» pomises Pencroff. «Mina võin vahtida, et küll saab, kuid 
ei näe midagi, mis tasuks kummardamise vaeva.» 

Kella kümne paiku laskus väike salk Franklini mäe viimastelt nõlvakutelt alla. Siin 
kasvasid ainult põõsad 

ja üksikud puud. Sammuti kollakal kõrbenud pinnasel, mis moodustas umbes ühe miili laiuse, 
metsaservani ulatuva lagendiku. Kohati ülessongitud lagendik oli üle külvatud tohutute 

basaldipankadega. Enttardkivimeid ei märgatud; laava oli voolanud suuremalt osalt mööda mäe 
põhjanõltu. 

Cyrus Smij$ lootis vahejuhtumiteta jõeni jõuda, mis tema arvates pidi looklema puude 
varjus, lagendiku serval. Äkki nägi ta, et Harbert läheneb kiiresti, Nab ja meremees aga 
peidavad end kaljude taha. 

«Mis on, mu poiss?» küsis Gideon Spilett. 

«Suits!» vastas Harbert. «Nägime kaljude vahel suitsu, sada sammu meist eemal.» 

«Inimesed siin?» hüüatas reporter. 

«Hoidume end näitamast, kuni saame teada, kellega meil on tegemist,» sõnas Cyrus Smith. 
«Kui siin leidub pärismaalasi, — siis ma pigem kardan neid, kui tunnen nende üle rõõmu. 
Kus on Top?» 

«Top on eespool.» 

«Ja ta ei haugu?» . 

«Ell» 

«See on imelik. Püüame ta siiski tagasi kutsuda.» 

Mõne hetkega olid insener, Gideon Spilett ja Harbert kaaslastele järele jõudnud ja 
tõmbusid samuti kui nemadki basaldirahnude varju. Sealt nägid nad kollakat suitsujuga 
keereldes õhku tõusvat. 

Peremehe tasase vile peale tuli Top tagasi. Insener andis kaaslastele markii oodata ja 
kadus kaljude vahele. 

Liikumatult ja mureliku hirmuga eotasid kolonistid luurekäigu tulemusi, kuni insener nad 
enda juurde hõikas. Kohe jõudsid kõik talle järele ja neid üllatas kõigepealt õhku täitev 
vastik hais. 

Insenerile piisas selgest hõlpsasti äratuntavast lehast, et selgusele jõuda, mis suits see oli, 
mis teda algul päris õigustatult oli rahutuks teinud. 

«See suits,» seletas ta, «või õigemini aur on looduse enda tekitatud. Seal on lihtsalt 
väävliallikas, mis võimaldab tõhusalt ravida kurgupõletikku.» 

«Tore! Kui kahju, et ma pole külmetunud!» hüüatas 
Pencroff. 

Asunikud suundusid sinnapool,,kust suits tõusis. Nad 

nägid auravat allikat, mis voolas võrdlemisi laial alal kaljude vahel, levitades teravat 
väävelvesiniku lõhna. 

Cyrus Smith kastis käe allikasse ja leidis vee olevat õlise. Ta maitses vett ja selgus, et see 
on magusavõitu. Allikavee temperatuuri arvas insener olevat üheksakümmend viis kraadi 
Fahrenheiti' järgi (kolmkümmend viis kraadi üle nulli Celsiuse järgi). Kui Harbert temalt 
küsis, millele ta oma arvutuse rajab, vastas insener: 

«Väga lihtne, mu laps. Kätt vette pestes ei tundunud vesi ei soojana ega külmana. Järelikult 
vastab vee temperatuur inimese kehatemperatuurile, mis on umbes üheksakümmend viis 
kraadi Fahrenheiti järgi.» 

Kuna väävliallikat praegu käsutada ei saanud, suundušid asunikud tiheda metsaserva 
poole, mis asus mõni sada sammu eemal. 

Täpselt nagu arvati, lookles seal kiirevooluline selge põhjaga jõgi kõrgete punaste kallaste 
vahel, millede värvus osutas rauaoksüüdi olemasolule. Värvuse järgi pandi jõele viibimata 
nimeks Punaoja. 

See oli lai, sügav ja selge mägivetest sünnitatud oja, kohati vaikne, kohati käredavooluline, 
mis vulises kord tasases liivases sängis, kord tormas mürisedes üle kaljude või langes joana 

alla, voolates järve suunas. Oja pikkus oli poolteist miili ja laius kolmkümmend kuni 
nelikümmend jalga. Vesi ojas oli mage, mis laskis oletada, et seda on ka järve vesi — 
õnnelik asjaolu, juhul Icui järve kallastel leitakse Karninatest sobivam eluase. Mõnisada 
sammu allavoolu kadus jõgi varjuliste puude vahele, mis suuremalt osalt kuulusid 
Austraalia või Tasmaania” parasvöötme aladel külluses leiduvate liikide hulka ja mitte enam 
okaspuude hulka, mis kasvasid juba uuritud saareosas, Kaugvaate platoost mõni miil eemal. 
Praegu, aprilli algul, mis lõunapoolkeral vastab oktoobrile ja tähistab seega sügise tulekut, 
polnud puud veel raagus. Need olid peamiselt kasuariinid ja eukalüptid. 


! Füüsiku Fahrenheiti poolt kasutusele võetud termomeetri süsteem, mis kannab tema 
nime jaontarvituse! peamiselt anglo-saksi maades. 1° FShrenheiti on 0,536° Celsiust. 
Fahrenheiti 0° =17,8° C. Tõlk. 

* Tasmaania — saar Austraaliast lõuna pool. Tõlk. 

Kõrge rohuga kaetud harvikutes kasvas salkadena austraalia seedreid, ent kookospalm, 
mida Vaikse ookeani saarestikes nii rikkalikult leidub, näis siin puuduvat, sest saar asus 
tõenäoliselt liiga kaugel lõunas. 

«Kui kahju! Selline tulus puu ja veel nii heade pähklitega!» ohkas Harbert. 

Mis puutub lindudesse, siis neid sagis rohkesti eukalüptide ja kasuariinide oksastikus, mis oli 
võrdlemisi hõre ja kus sai vabalt tiibu laotada. Mustad, valged ja hallid kakaduud, isased ja 
emased papagoid kõigis vikerkaarevärvides, punaste tuttidega mürkrohelised kaeluspapagoid 
ja sinised loorid' lendlesid ringi kõrvulukustavalt kädistades ja pilt oli sillerdavalt kirev nagu 
läbi prisma vaadatuna. 

Äkki kostis ühest padrikust kummaline kassikontsert: linnulaul, neljajalgsete kisa ja mingi 
laksutamine, mida oleks võinud pidada mõne pärismaalase huultelt tulevaks. Nab ja Harbert 
sööstsid tihniku poole, unustades igasuguse ettevaatuse. Õnneks polnud seal ei kardetavat 
metslooma ega hädaohtlikku pärismaalast, vaid lihtsalt pooltosinat mägifaasaneid, kes 
jäljendasid teiste lindude ja loomade häälitsusi. Paar osavat kepihoopi tegid kontserdile lõpu 
ja nii saadi õhtusöögiks oivaline roog. 

Harbert juhtis kaaslaste tähelepanu veel toredatele, pronksjate tiivasulgedega tuvidele. 
Mõnedel neist oli uhke hari, teisi jälle kattis roheline sulestik nagu nende sugulasigi Port- 
Macguarie's°. Neid oli aga niisama võimatu tabada kui kaarnaid ja harakaidki, kes põgenesid 
parves. Ühe haavlilaenguga oleks nende hulgas võinud korraldada veresauna, kuid jahimehed 
pidid esialgu leppima kiviga kui viskerelvaga ja kepiga kui torke-relvaga ja need primitiivsed 
vahendid jätsid nii mõndagi soovida. 

Relvade ebatäiuslikkus ilmnes veelgi selgemini, kui üle padrikute põgenes kareldes ja 
hüpates kari neljajalgseid, tõelisi lendavaid imetajaid, kes tegid üle kolmekümne jala pikkusi 
hüppeid. Nad hüppasid nii kärmesti ja nii 


! Loori — teatav papagoitaoline Austraalias ning Malai saartel elutsev ronija lind. Tõlk, 
? Port-Macguarie — sadamalinn Tasmaania läänerannikul. Tõlk. 

kõrgele, et tundus, nagu kargaksid nad oravate kombel puult puule. 
«Kängurud!» hüüdis Nab. 
«Kas nad on söödavad?» päris Pencroff. 
«Hautatult ei jää nad maha parimast metsloomalihast,» vastas reporter. 

Gideon Snilett ei saanud seda tegevusele õhutavat lauset veel lõpetadagi, kui meremees 
juba sööstis känguruid jälitama, Nab ja Harbert tema järel. 

Asjatult hüüdis Cyrus Smith neid tagasi, entasjatult ajasid ka kütid taga nõtkeid 
loomi, kes põrkusid maast õhku nagu kummipallid. Pärast viieminutilist jooksu oüd 
jahimehed hingetud, loomad aga kadusid võssa. Topil polnud rohkem õnne kui ta 
peremeestel. 

«Härra Cyrus,» sõnas Pencroff, kui insener ja reporter olid neile järele jõudnud, 
«härra Cyrus, näete isegi, et on hädasti vaja valmistada tulirelvi. Kas see on võimalik?» 


«Võib-olla,» vastas insener, «kuid kõigepealt alustame vibu ja noolte valmistamisega ja ma 
ei kahtle, et te muutute nende käsitsemises niisama osavaks kui Austraalia kütid.» 

«Nooled, vibu!» sõnas Pencroff põlgliku grimassiga. «Need on laste jaoks!» 

«Ärge kelkige, sõber Pencroff!» kostis reporter. «Vibu ja nool on aastasadade jooksul 
inimkonda veristanud. Püssirohi on alles värske leiutis, sõda on aga niisama vana kui 
inimkond — kahjuks küll!» 

«See on tõepoolest nii, härra Spilett,» vastas meremees, «räägin alati liiga ennatult. 
Ärge pange pahaks!» 

Oma lemmikainest — loodusteadusest innustunult pöördus Harbert kängurute teema 
juurde tagasi, sõnades: 

«Pealegi on meil tegemist kõige raskemini püütava liigiga. Need olid pika halli 
karvaga hiiglased, ent kui ma ei eksi, on olemas musti ja punaseid känguruid, 
kaljukänguruid ja kukkurrotte, keda on palju hõlpsam oma võimusesse saada. 
Känguruid on umbes tosin liiki.» 

«Harbert,» sõnas meremees elutargalt, «minu jaoks on olemas ainult üks liik 
känguruid, «praevarda känguru», mis meil just parajasti puudub.» * 

Pencroffi uut liigitust kuuldes ei saanud keegi naeru tagasi hoida. Tubli meremees ei 
varjanud põrmugi oma pahameelt, et lõunaks pole midagi peale faasanite. Kuid saatus 
näitas end veel kord armulikuna. 

Top, kes tundis, et ka tema huvid on mängus, läks ja nuuskis kõikjal, juhituna 
metsiku isu tõttu kahekordistunud vaistust. Näis isegi, et kui talle mõni jahiloom hamba 
alla satub, ei jää küttidele midagi üle ja et seekord peab Top jahti isiklikes huvides. 
Kuid Nab pidas teda silmas, ja seda tegi ta hästi. 

Kella kolme paiku kadus koer rägastikku ja peagi kuulutas tume urin, et ta võitleb 
mingi loomaga. 

Nab tormas sinna, ja leidis tõepoolest Topi aplalt üht neljajalgset õgimas. Kümme 
sekundit hiljem poleks enam olnud võimalik looma Topi kõhus ära tunda. Kuid õnneks 
oli koer sattunud tervele pesakonnale, ta oli saanud kolmekordse saagi ja kaks ülejäänud 
ohvrit lebasid kägistatult maas. Loomad kuulusid näriliste seltsi. Nab ilmus 
võidurõõmsalt nähtavale, kummaski käes üks närilistest, kes olid kogult suuremad kui 
jänes. Nende kollasel karval olid kohati rohekad laigud ja saba-kasv oli hoopis kängu 
jäänud. 

Need olid maarad', liik merisigalasi, kes olid veidi suuremad kui nende sugulased 
troopika aladelt, tõelised ameerika jänesed pikkade kõrvade ja viie purihambaga 
mõlemal pool. Viimane tunnus eraldab neid aguutidest?. «Hurraa!» hüüdis Pencroff. 
«Praad on käes! Nüüd võime koju minna.» 

Jätkati uuesti hetkeks katkenud teekonda. Selge Punaoja voolas nagu ennegi 
kasuariinide, banksiate” ja hiiglaslike kummipuude võlvi all. Toredad liiliad ulatusid 
kahekümne jala kõrguseni. Mitmesugused noorele naturalistile tundmatud puud 
kummardusid jõe kohale, niis roheliste võlvkaarte all vaikselt vulises. 

Jõgi laienes märgatavalt ja see viis Cyrus Smithi mõttele, et varsti peaks jõudma 
jõesuudmesse. Ja kui 


' Maara — Ameerikas = ja Okeaanias elutsev jänesetaoline näriline. Tõlk. ,, Š 


? Aguuti — troopikas = ja lähistroopikas elutsev jänesetaoline näriline. Tõlk. 
* Banksia — Austraalias esinev eredate õitega taim. Tõlk. 

kolonistid ühest ilusast tihedast puudesalust väljusid, ilmuski suue äkki nähtavale. 

Uurijad olid jõudnud Granti järve läänekaldale. Kohta maksis vaadata! Järv, mille 
ümbermõõt võis olla umbes seitse miili ja pindala kakssada viiskümmend aakrit', puhkas fga 
liiki puude palistuses. Kohati tuli idas läbi maalilise roolise eesriide nähtavale sätendav 
meri. Põhjas moodustas kallas kergelt nõgusa kääru. Selle väikese Ontario” kaldaid külastas 
rohkearvuliselt veelinde. Ameerika nimekaimu «tuhat saart» olid siin esindatud lõunakaldast 
mõnisada jalga eemal kerkiva kalju näol. Seal elas koos rohkesti jäälinnupaare. Tõsiselt ja 
liikumatult kivil istudes varitsesid nad kalu, tõusid äkki lendu, sukeldusid heleda kisa saatel ja 
ilmusid uuesti nähtavale, saak noka vahel. Järve kallastel ja laiul uhkeldasid metspardid, 
pelikanid, vesikanad, punanokad, pintslikujulise keelega filemoonid” ja üks või kaks 
ülitoredat lüürataoliselt hargnevate sabasulgedega kannelsaba*. 

Vesi järves oli mage, selge, pisut turne. Veepinnal oli märgata kerget virvendust, tillukesi 
üksteist lõikavaid ringikesi ning see kihamine kinnitas, et järv oli kala-rikas. 

«Tõesti ilus järv!» lausus Gideon Spilett. «Selle kaldal oleks hea elada!» 

«Siin me hakkamegi elama,» vastas Cyrus Smith. 

Kolonistid tahtsid kõige lühemat teed mööda Kamnmatele jõuda ja laskusid seepärast järve 
lõunasopini. Suure vaevaga rajasid nad endile teed läbi tihnikute ja rägastikkude, kuhu 
inimene veel kunagi polnud tunginud, ja suundusid ranniku poole, et jõuda Kaugvaate platoo 
põhjaossa. Mindi paar miili selles suunas ja siis ilmus viimase metsariba tagant nähtavale 
tiheda muruga käetud platoo ja viimase taga lõputu meri. 


! Aaker — umbes 1/2 hektarit. Tõlk. 

? Ontario — idapoolseim Põhja-Ameerika suurtest järvedest, 318 km pikk. Tõlk. 

* Filemopn — meenäitajaliste sugukonda kuuluv lind, elutseb Austraalia ja Polüneesia 
nladel. Tõlk. 

* Kannelsaba — hall lind, kelle ainsaks ehteks on tema kauni-kujuline saba; teda nimetatakse 
ka lüürasabaks. Tõlk. 

Et Kaminatele tagasi jõuda, polnud nüüd rohkem vaja kui minna umbes üks mill põiki üle 
platoo ja laskuda siis Tänumeele jõe esimese kääruni. Kuid insener tahtis järele uurida, 
kuidas ja kust kaudu voolab järvest välja liigne vesi, ning uurimisretke pikendati poolteise 
miili võrra läbi metsa põhja suunas. Kuskil pidi kahtlemata olema äravoolukoht; kõige 
tõenäolisemalt voolas vesi välja mõne graniidis leiduva lõhe kaudu. Järv polnud ju tegelikult 
midagi muud kui Punaoja Veest vähehaaval, täitunud tohutu suur anum ja sellest pidi vesi 
mõne kose kaudu merre voolama. Kui see tõepoolest nii oli, siis lootis insener tulevikus 
kasutada veejõudu, mis praegu asjatult kaotsi läks. Mindi edasi piki Granti järve kallast, 

tõustes uuesti platoole. Olles käinud umbes miili, ei suutnud Cyrus Smith siiski avastada 
äravoolukohta, mis pidi ometi kuskil olema. 

Kell oli pool viis. Tuli minna koju tagasi ja hakata lõunasööki valmistama. Kolonistid 
pöördusid ümber ja mööda Tänumeele jõe vasakut kallast liiguti tagasi Kaminatele. 

Seal süüdati tuli ning neeger ja meremees, kellele üsna loomulikult olid usaldatud koka 
kohused, valmistasid aguutidest kiiresti röstprae, mida isukalt söödi. 

Peale sööki, kui kõik valmistusid magama heitma, tõmbas Cyrus Smith taskust mitu erinevat 
mineraalitükki 


kt ke sea 4 E + 3 kr 88 Tin 28 
«Sõbrad, see siin on rauamaak, see on püriit", see savi, see lubi ja see kivisüsi. Kõike seda 
annab meile loodus, see on tema osa ühises töös. Homme peame meie andma oma osa.» 


' Püriit — raudrähk, väävelrauamaak. Tõlk, 


XIII PEATÜKK. 


MIS TOPI KAELAST LEITAKSE. VIBUDE JA NOOLTE VALMISTAMINE. 
TELLISETEHAS. POTTSEPAAHI. MITMESUGUSED KÖÖGINÕUD. ESIMENE 
LIHASUPP. PUJU. LÕUNARIST. -TÄHTIS ASTRONOOMILINE VAATLUS. 


«Niisiis, härra Cyrus, millest me alustame?» küsis Pencroff'insenerilt järgmisel hommikul. 

«Algusest,» vastas Cyrus Smith. 

Ja tõepoolest, kolonistid olid sunnitud alustama just nimelt algusest. Neil polnud isegi 
vajalikke tööriistu tööriistade valmistamiseks ja nad olid veelgi halvemates tingimustes kui 
loodus, «kellel on küllaldaselt aega selleks, et jõudu säästa». Aega neil polnud, sest nad pidid 
otsekohe hakkama endile tarbeesemeid hankima ja kui neil, käsutades juba saavutatud 
kogemusi, ei tulnud midagi leiutada, siis vähemalt pidid nad kõik ise valmistama. Nende raud ja 
teras olid alles maagid, nende pottsepatooted — savi, nende pesu ja riided alles toormaterjal. 

Muide, peab ütlema, et asunikud olid mehed selle sõna tõsises mõttes. Insener Smith poleks 
võinud leida arukamaid, truumaid ja agaramaid abilisi. Ta oli nad proovile pannud ja ta 
tundis nende võimeid. 

Gideon Spilett, väga andekas reporter, kes kõike teadis ja kõigest oskas kõnelda, aitas 
kahtlemata saare asustamisele palju kaasa nii nõu kui ka jõuga. Ta polnud mees, kes oleks 
kohkunud tagasi ühegi töö ees, ja kirgliku kütina «muutis ta jahi nüüd oma ametiks. Seni oli 
see olnud talle ainult lõbu. 

Harbert oli tubli nooruk, kes omas juba praegu tähelepanuväärselt suuri teadmisi 
loodusteaduses ning aitas ühisele asjale samuti jõudsalt kaasa. 


116 


Nab oli truudus ise. Osav, arukas, väsimatu, tugev, raudse tervisega, oskas ta veidi 
sepatööd ja oli kindlasti kolooniale väga kasulik. 

Pendroff oli sõitnud meremehena kõikidel merecjel, teeninud puusepana Brookiyni' 
laevatehases, oli puhkuse ajal olnud aednik ja põlluharija. Nagu meremees kunagi, oli ta 
kohane igaks ametiks ja oskas kõike. 

Oleks tõepoolest olnud raske leida viit enesekindlamat meest, kes oleksid paremini sobinud 
võitluseks saatusega, 

«Alustagem algusest» oli öelnud Cyrus Smith. Algus, millest rääkis insener, seisnes 
selles, et konstrueerida seadeldis, mida saaks kasutada toorainete ümbertöötamiseks. 
Kõigile on teada, kui suur tähtsus on soojusel toormaterjali töötlemise protsessis. 

Küttematerjali — puid ja kivisütt — oli võimalik kohe kasutada. Selleks tuli aga ehitada 
ahi. 

«Milleks meil ahju tarvis läheb?» küsis Pencroff. 

«Vajalike savinõude valmistamiseks,» vastas insener. 

«Ja millest me ahju teeme?» 

«Tellistest?» 

«Ja tellised?» 

«Savist. Läki teele, sõbrad! Et vältida kandmist, püstitame oma töökoja sinnasamasse, kust 
võtame savi. Nab toob meile toidumoona ja tuli selle küpsetamiseks on meil olemas.» 
«Muidugi,» sõnas reporter, «aga kui toit jahiriistade puudumise tõttu otsa lõpeb?» 

«Oh, oleks meil vähemalt nugagi!» hüüdis meremees. 

«Ja siis?» 

«Ja siis! Silmapilk oleksid mul vibu ja nooled valmis ja sahver oleks varsti jahisaaki 
täis!» 

«Jah, nuga, lõikav tera ...» lausus insener nagu iseendale. 

Samal hetkel langes Cyrus Smithi pilk kaldal edasi-tagasi jooksvale Topile, äkki lõid ta 

silmad särama ja ta hüüdis: 
«Top, siia!» 
Koer tuligi peremehe kutse peale. Viimane võttis Topi 


' Brooklyn — tookordne Ameerika Ühendriikide linn, tänapäeval üks New-Yorgi 
linnaosasid; tähtis tööstuskeskus. Tõlk. 

pea oma käte vahele, päästis lahti kaelarihma ja murdis selle kaheks, sõnades: 

«Näe, Pencroff, noad on siin!» 

Kahekordne hurraa meremehe suust oli vastuseks inseneri sõnadele. Topi kaelarihm oli 
tehtud õhukesest karastatud terfiseribast. Jäi ainult teha äär liivakivil teravaks ja. lihvida seda 
siis mõnel peeneteralisemal kivil. 

Rannas leidus liivakivikaljusid külluses. Kahe tunni pärast koosnes asunike tööriistade 
tagavara juba kahest vahedast noaterast, mis kinnitati kerge vaevaga tugevate käepidemete 
külge. 

Esimese tööriista valmimist tervitati kui suurt võitu. See oli tõepoolest hinnaline saavutus ja 
tuli just parajal ajal. 

Asuti teele. Cyrus Smith kavatses minna tagasi järve lõunakaldale, kus ta eelmisel õhtul oli 
märganud savi ja mille proov olital kaasas. Liiguti piki Tänumeele jõe kal-last, mindi üle 
Kaugvaate platoo, ja olles käinud mitte rohkem kui viis miili, jõuti Granti järvest paarsada 
sammu eemal asuvasse harvikusse. 

Teel oli Harbert leidnud puu, mille okstest Lõuna-Ameerika indiaanlased valmistavad 
vibusid. See oli «krežimba», palmide sugulane, mis ei kasvata söödavat vilja. Puu küljest 
lõigati mõned pikad ja sirged oksad, laasiti need puhtaks ja tehti otstest peenemaks. Nüüd oli 
veel vaja leida taim, miskõlbaks vibunööriks. Liik kassi-naereid, «Hibiscus heterophyllus», 
millest saab sitkuse poolest loomakõõlustega võrdseid kiude, sobis hästi selleks otstarbeks. 
Pencroff valmistas endaje sel kombel mitu võrdlemisi tugevat vibu, millel eipuudunud enam 
midagi peale noolte. Viimaseid 0!1 sirgetest tugevatest ja sõlmedeta okstest kerge valmistada, 
kuid otste jaoks oli tarvis materjali, mis asendaks rauda, ja seda oli juba raskem leida. 
Pencroff ütles endale, et tema on oma osa tööst teinud, küllap juhus teeb ülejäänu. 

Kolonistid jõudsid maa-alale, mida nad eelmisel õhtul olid uurinud. Pinnas koosnes siin 
savist, millest valmistatakse telliseid ja katusekive ja mis kolonistidele järelikult väga hästi 
sobis. Töö polnud raske. Tarvitses vaid segada savi liivaga, vormida plonnid ja põletada neid 
tules. 


Harilikult pressitakse telliskive vastavates vormides, Kuid insener pidi leppima nende 
käsitsi valmistamisega. Töö kestis kaks tervet päeva. Veega immutatud ning käte ja jalgadega 
läbisõtkutud savi jagati võrdses suuruses tükkideks. Kaheteistkümne tunni jooksul võib 
vilunud tööline ilma masinata valmistada kuni kümme tuhat plonni, kuid Lincolni saare viis 
tellisepõletajat tootsid neid kahe tööpäeva jooksul ainult kolm tuhat. Valmisvormitud 
plonnid seati üksteise kõrvale ritta, kuni need kolme või nelja päeva pärast täiesti tahenenult 
muutusid põletamiskõlvulisteks. 

2. aprillil asus Cyrus Smith saare geograafilist asendit kindlaks määrama. 

Eelmisel õhtul oli ta täpselt üles märkinud aja, millal päike kadus horisondi taha, võttes 
sealjuures arvesse kurte murdumist. Hommikul märkis ta mitte vähema täpsusega üles 
päikesetõusu kellaaja. Päikese loojumise ja tõusu vahe oli üksteist tundi kolmkümmend kuus 
minutit. Niisiis pidi päike sel päeval minema läbi meridiaani kuus tundi kaksteist minutit 
peale tõusu ning suund, kust ta sel hetkel paistis, oligi põhi.' Nimetatud kellaajal märkis 
Cyrus Smith selle suuna ära, tähistades , seda kahe puuga, mis parajasti asetsesid päikesega 
ühel sirgel, ning sai sel kombel edaspidiste arvutuste jaoks kindla meridiaani. 

Kaks päeva, mis jäid kuni telliste põletamiseni, kasutati küttematerjali hankimiseks. Seda 

lõigati harvikust ja korjati üles kõik mahamurdunud oksad metsa alt. Muidugi ei unustatud 

ka ümbruses jahti pidada, seda enam, et Pencroffil oli nüüd paar tosinat väga teravate 
otstega noolt. Need teravikud oli hankinud Top, tuues 

kohale okassea, kes küll jahisaagina oli võrdlemisi keskpärane, kuid tänu teda katvaile 

okastele vaieldamatu väärtusega. Okkad kinnitati tugevasti noolte otsa ja 

nooled varustati kakaduusulgedega, mis pidid aitama lennusuunda säilitada. Reporterist ja 

Harbertist said lühikese aja jooksul väga osavad vibukütid ja Kaminais oli peagi külluses 

jahisaaki: vesisigu, tuvisid, aguutisid 
' Selaastaajal ja sellel laiusel tõusis päike tõepoolest hommikul 
kell 5.48 ja loojus õhtul kell 6.12. 

ja metsiseid. Suurem osa neist loomadest tapeti selles metsaosas, mis asus Tänumeele jõe 
vasakul kaldal ja millele anti nimeks Jakamari mets — linnu järgi, keda Pencroff ja 
Harbert esimese uurimisretke ajal olid jälitanud. 

Kaminatesse kogutud jahisaak SÖÖDI värskelt, alles hoiti ainult vesisea kintsud, mis 
suitsetati toore puu leegi köhalja vürtsitati lõhnavate lehtedega. See iseendast kosutav 
toit oli siiski ühekülgne ja kolonistid oleksid olnudõnnelikud, kuuldes koldel podisemas 
lihtsat lihasuppi Selleks oli vaja keedu-potti, mida aga ei saanud valmistada ilma 
põletisahjuta. 

Retkedel, mida teostati ainult tellisetehase kõige lähemasse ümbrusse, võisid kütid kindlaks 
teha, et hiljuti olid sealt läbi läinud suured loomad, kes olid varustatud 
võimsate küünistega, kuid mis loomad need olid, seda ei saadud kindlaks teha. Cyrus Smith 
soovitas olla äärmiselt ettevaatlik, sest arvatavasti varjasid end metsas mingid 
kardetavad kiskjad. 

Ja tal oli õigus. Ühel päeval märkasid Gideon Spilett ja Harbert looma, kes sarnanes 
Jaaguariga, õnneks eitulnud kiskja neile kallale, vastasel korral oleksid nad võinud saada 
raskesti haavata. Gideon Spilett tõotas kuulutada röövloomadele vihase sõja ja saare neist 

puhastada, niipea kuital on korralik relv, see tähendab üks neist püssidest, mida nõudis 
Pencroff: 

Mõne järgneva päeva jooksul ei seatud end Kaminates enam mugavamalt sisse, sest 
insener lootis avastada või hädakorral ehitada sobivama eluaseme. Lepiti sellega, et laotati 
käikude liivapõrandale värske kiht sam- 

it ja kuivi lehti, ja neil lihtsail asemeil magasid raskest tööst väsinud mehed õiglase und. 

Kolonistid märkisid üles Lincolni saarel veedetud päevad alates randumisest ja nüüdsest 
peale peeti järjekindlat arvet päevade kohta. Kesknädalal, 5. aprillil, möödus kaksteist päeva 
sellest, kui merehädalised rannikule paisati. 

6. aprilli köidikul kogunesid insener ja tema kaaslased harvikusse, kus pidi toimuma 
telliste põletamine. Loomulikult tuli seda teha lageda taeva allja mitte ahjudes; 
täpsemalt väljendudes, plonnikuhi oli tohutu ahi, mis põletas iseennast. Korralikult valmis 
seatud haokood asetati maha ja nende ümber laoti mitu rida kuivanud plonne, mis niiviisi 
moodustasid suure kuubi. Kuubi külgedesse jäeti augud tõmbuse jaoks. Töö kestis kogu 
päeva ja alles õhtul süüdati haokood põlema. 

Sel ööl ei heitnud keegi magama ja valvati hoolega, et tuli ei nõrgeneks. 

Kogu töö võttis nelikümmend kaheksa tundi aega ja õnnestus täielikult. Kuni suitsev mass 
jahtus, vedasid Slab ja Pencroff Cyrus Smithi juhtimisel okstest punutud surilatel kohale mitu 
koormat tavalisi lubjakive, mida järve põhjakaldal ohtrasti leidus. Need kivid lagundati 
kuumuses ja nii saadi suurepärane kustutamata lubi, mis kustutamisel tublisti paisus, ja mis oli 
niisama puhas, nagu oleks teda põletatud kriidist või marmorist. Segatuna liivaga, mille 
ülesandeks on vähendada hanguva segu kokkutõmbumist, saadi esmaklassiline mõrt. 

Tehtud töö tulemusena oli 9. aprillil inseneri käsutuses teatud hulk täiesti valmis lupja ja 
paar tuhat telliskivi. 

Hetkegi viivitamata asuti ehitama ahju, kus saaks põletada igapäevaseks tarvitamiseks 
hädavajalikke savinõusid. See õnnestus suurema vaevata. Viis päeva hiljem köeti ahju juba 
kivisöega, mille lademe insener oli leidnud lausa maapinnal Punaoja suudme juures, ja 
kahekümne jala kõrgusest korstnast tõusis esmakordselt suits. Harvikule oli kerkinud tehas 
ning Pencroff kaldus uskuma, et sellest ahjust tulevad peagi välja kõik moodsa tööstuse tooted. 

Kõigepealt valmistasid kolonistid lihtsaid, kuid toidukeetmiseks sobivaid savinõusid. 
Toormaterjaliks oli tavaline savi, millesse Cyrus Smith lisas veidi lupja ja kvartsliiva. 
Saadud segu moodustas tõelise «piibusavi», millest tehti potte ja tasse, voolides neid sobiva 
kujuga ränikivide järgi, samuti taldrikuid, suuri kruuse ja veeanumaid. Esemed olid 
kohmakad ja vigadega, kuid pärast seda, kui neid oli põletatud kõrges temperatuuris, sai 
Kaminate köök küllaldaselt niisama väärtuslikke kööginõusid, nagu "oleksid need valmistatud 
parimast kaolimnist!. 

Tuleb märkida, et Pencroff, kes tahtis näha, kas sel kombel segatud savi võib tõega 
«piibusaviks» nimetada, valmistas paar jämedat piipu ja leidis need olevat oivalised — kuid 
paraku puudus tubakas. See asjaolu tegi Pencroffile suuresti tuska. 

«Aga küllap me saame ka tubakat, nagu kõike muudki!» kordas meremees kindlas usus. 
Savinõude valmistamine kestis 15. aprillini ja iseenesestki mõista ei raisatud minutitki. 
Esialgu tegid kolonistid ainult pottsepatööd, aga kui Cyrus Smithil on vaja neid muuta seppadeks, 
saavad neist sepad. Kuna järgmine päev oli pühapäev, ja pealegi kevadpüha, siis otsustasid 

kõik sellel päeval puhkust pidada. 

15. aprilli õhtul pöörduti lõplikult Kaminatesse tagasi. Savinõud võeti kaasa ja ahi kustus 
pikkamisi, jäädes ootama järgmist ülesannet. Tagasipöördumist tähistas õnnelik vahejuhtum: 
insener avastas aine, mida saab kasutada taela asemel. Taela saadakse torikseente hulka 
kuuluvate seente poorsetest sametistest viljakehadest. Vastavalt töödelduna on ta äärmiselt 
kergesti süttiv, eriti kui hõõruda teda püssirohus või keeta kaaliumnitraadi ehk salpeetri või 
kaaliumkloraadi lahus. Seni polnud nad aga leidnud ühtki torikseent ega isegi mürklit, mis 
võib eelmist asendada. Sel päeval aga leidis insener teatud taime, mis kuulub pujude hulka, 
mille tähtsamateks liikideks on teatavasti koirohi, sidrunmeliss ja estragon. Insener murdis selle 
küljest mitu tuusti ja ulatas need meremehele, sõnades: 


*! Kaoliin — portselansavi. Tõlk. 

«Näete, Pencroff, siin on'midagi, mis teid rõõmustab.» 

Pencroff vaatas tähelepanelikult taime, mis oli kaetud pikkade siidiste karvadega ning mille 
lehti varjasid oehmed udemed, ja küsis: 

«Mis taim see on, härra Cyrus? Helde taevas, ega ometitubakas?» 

«Ei,» vastas Cyrus Smith, «see on puju; teadlased nimetavad seda hiina pujuks, aga meile 
on see taelaks.» 

Hästi kuivatatult andis puju tõepaolest väga kergesti süttiva aine, eriti kui insener teda 
hiljem immutas kaaliumnitraadiga, mille lademeid saarel leidus mitu ja mis on lihtsalt 
salpeeter. 

Kogunenud keskmisse ruumi, sõid kolonistid sel õhtul korralikku õhtueinet. Nab oli keetnud 
aguutilihast supi, ja toonud lauale vürtsitatud vesisea singi, millele lisati «Caladium 
macrorhizumi» keedetud mugulaid. See võhaliste sugukonda kuuluv rohttaim kasvab troopika 
aladel puutaoliseks ja selle juurikad maitsesid imehead, olid väga toitvad ja meenutasid ollust, 
mida Inglismaal müüakse «portlandi saago»' nime all. Mõningal määral asendasid nad 
leiba, mis Lincolni saare asunikel seni puudus. 

Pärast õhtusööki tegi Cyrus Smith oma kaaslastega rannal väikese jalutuskäigu. Kell oli 
kaheksa. Öö tõotas toila suurepärane. Kuu, mis viis päeva tagasi oli jõudnud täiskuufaasi, 
polnud veel tõusnud, kuid horisondil vinetas juba õm-kahvatu hõbedane valgushelk, mida võiks 
nimetada kuu koidukumaks. Peakohal sirendasid lähed, nende hulgas Lõunarist, mida insener 
oli mõni päev tagasi tervitanud Franklini mäelt. 

Cyrus Smith vaatles mõni aeg seda toredat tähtkuju, mille tipus ja alumises otsas säravad 
kaks esimese suuruse tähte, vasakul üks teise suuruse ja paremal üks kolmanda suuruse täht. 

Ta vajus pisut mõttesse ja küsis siis: 

«Harbert, kas täna on 15. aprill?» 

«On küll, härra Cyrus!» vastas Harbert. 


! Saago — teatavate palmide säsist valmistatud tärklisiahu. Tõlk. 

«Sel juhtumil, kui ma ei eksi, on homme üks neist neljast päevast aastas, kus tõeline ja 
keskmine päikeseaeg langevad ühte, teiste sõnadega, mu poeg, homme läbib päike 
meridiaani just kell kaksteist. Ilusa ilma korral saan arvatavasti saare pikkuskraadi 
mõnekraadilise täpsusega kindlaks määrata.» 


«Ilma vastajate riistadeta ja ilma sekstandita'?» küsis Grdeon Spilet” 


«Jah!» vastas insener. «Ja kuna öö on selge, siis katsun ma juba täna õhtul saare 
laiuskraadi kindlaks teha, arvutades välja Lõunaristi, see tähendab lõunapooluse kõrguse.” 
Te mõistate muidugi, sõbrad, et siia elama asumiseks ei piisa teadmisest, et oleme saarel, vaid 

tuleb võimalikult täpselt kindlaks teha, kui kaugel asetseb saar Ameerika või Austraalia 
mandrist ja Vaikse ookeani tähtsamaist saarestikest.» 

«Tõepoolest,» sõnas meremees, «võib-olla on meil hoopis kasulikum ehitada paat, selle 
asemel et ehitada maja. Ehk oleme ainult mõnisada miili asustatud rannikust eemal.» 


«Sellepärast ma tahangi katsuda veel täna õhtul Lincolni saare laiuskraadi määrata ja 
homme lõuna ajal püüan arvutada välja ka pikkuskraadi.» 

Ettevõte poleks valmistanud mingisuguseid raskusi, kui inseneril oleks olnud sekstant, 
riist, mille abil saab väga täpselt mõõta esemetevahelisi nurkkaugusi. Veel samal õhtul oleks 
ta pooluse kõrguse abil määranud laiuskraadi ja järgmisel päeval, fikseerides hetke, mil 
päike läbib meridiaani, oleks ta kigdlaks teinud geograafilise pikkuse. Aga kuna sekstant 
puudus, siis oli vaja see millegagi asendada. 

Cyrus Smith läks Kaminatele tagasi. Ta lõikas köidetule paistel kaks lamedat lauakest ja 
kinnitas need otsapidi kokku, saades nii liikuvate harudega sirklitaoiise riista. Liitekoha 
kinnitas ta põletispuu kuhjast võetud tugeva akaatsiaogaga. 

Mõõduriist valmis, tuli insener merekaldale tagasi. Et aga pooluse kõrgust pidi mõõtma 
selgepiiriliselt hori- 

 Sekstant — peegel-nurgamõõtja. 

? Pooluse kõrgus — nurk horisonditas»pinna ja maailmatelje 
vahel. Tõlk. 

sondijoonelt, see tähendab mere köhalt, ja et lõunapoolset horisonti varjas Küüsneem, siis 
tuli otsida sobivam vaatluskoht. Tõenäoliselt oleks otse vastu lõunat asuv rannik olnud selleks 
kõige parem, kuid sinnaminekut takistas kaunis sügav Tänumeele jõgi, mida oli raske ületada. 


Seepärast otsustas Cyrus Smith vaatlust toimetada Kaugvaate platool ja võtta hiljem 


selle kõrguse oma arvutustes arvesse. Platoo kõrguse üle merepinna kavatses ta järgmisel 
päeval lihtsate geomeetriaseadušte põhjal välja arvutada. 

Kolonistid läksid mööda Tänumeele jõe vasakut kallast ülespoole, ronisid platoole ja 
jäid peatuma loodest kagusse ulatuval lagendikul veidrakujuliste kaljude juures, mis 
kroonisid jõeoru kallast. 

See osa platoost ulatus ligi viiskümmend jalga üle parempoolsete kaldanõlvade, mis laskusid 
veerjalt Küüsneeme tipuni ja saare lõunarannikuni. Väljavaadet ei piiranud miski ja horisont 
avanes pilgule poolringikujulisena alates Küüsneemest kuni Roomaja neemeni. Lõunas 
joonistus esimestest kuukiirtest valgustatud horisont selgesti taevale. Silmapiiri võis nüüd 
küllaldase täpsusega kindlaks määrata. 

Sel hetkel näitas Lõunarist end vaatlejale ümberpööratud asendis, tähtkogu säravaim täht 
märkis nüüd ta alumist otsa ja oli seega poolusele kõige lähemal. 

Lõunarist ei asetse nii lähedal lõunapoolusele kui Põhjanael põhjapoolusele. Täht alfa' on 
lõunapoolusest umbes kakskümmend seitse kraadi kõrval, kuid Cyrus Smith teadis seda ja 
pidas seda nurka oma arvutustes silmas. Pealegi vaatles insener tähte hetkel, mil see läbis 
meridiaani kõige madalamas seisus, ja seetõttu oli tal tunduvalt kergem oma arvutusi 
teostada. 

Cyrus Smith seadis oma puust sirkli ühe haru mere horisondile, teise alfale ja harude 
vahe andis talle tähe alfa kõrguse horisondist. Et sirkli harud paigalt ei nihkuks, selleks 
kinnitas ta akaatsiaogade abil nende vahele pulgakese. 


i Alfa — kreeka tähestiku esimene täht, millega astronoomias märgitakse heledaimat 
tähte tähtkogudes. Tõlk. 

See tehtud, jäi ainult välja arvutada saadud nurk, sest ülalt vaadates oli horisont 
madalamal. Selleks oli vaja platoo kõrgus kindlaks teha. Nurk annaks alfa kõrguse ja 
järelikult ka pooluse kõrguse, see tähendab saare laiuskraadi, sest mistahes geograafilise 
punkti laiuskraad võrdub alati pooluse kõrgusega antud punktis. 


Need arvulised jäeti järgmiseks päevaks ja kell kümme magasid juba kõik sügavat und. 


XIV PEATÜKK 


GRANIITMOÜRI MÕÕTMINE. SARNASTE KOLMNURKADE TEOREEMI 
RAKENDAMINE. SAARE LAIUSKRAAD. RETK PÕHJA POOLE. AUSTRITE 
LEETSELJAK. TULEVIKUKAVATSUSED. PAIKE LÄBIB MERIDIAANI. LINCOLNI 
SAARE KOORDINAADID. 


Järgmisel päeval, 16. aprillil, esimesel kevadpühal, väljusid kolonistid koidu ajal Kaminatest 
ja hakkasid pesu pesema ning riideid puhastama. Seepi kavatses insener valmistada niipea, kui 
taonhankinud selleks vajalikke aineid: soodat või potast, rasva või õli. Samuti tuli õigeaegselt 
lahendada vägagi tähtis küsimus: kuidas uuendada riidevarustust? Igatahes lootsid nad 
olemasolevaga veel kuus kuud läbi tulla, sest nende riided olid tugevad ja pidasid vastu ka 
kehalise töö juures. Kõik aga olenes saare kaugusest asustatud maa-aladest. Kui ilm lubas, 
taheti see veel samal päeval kindlaks teha. 

Selgesse taevasse tõusev päike tõotas suurepärast ilma, üht neist kauneist sügispäevist, mis on 
nagu suve viimane hüvastijätt. 

Kõigepealt tuli täiendada eelmise päeva vaatlusandmeid ning mõõta Kaugvaate platoo kõrgus 
merepinnast. 

«Kas te ei vaja samasugust riista, nagu see, mida kasutasite eile?» küsis Harbert insenerilt. 

«Ei, mu poiss,» vastas insener, «me kasutame teist, peaaegu niisama täpset menetlust.» 

Õpihimuline Harbert järgnes insenerile, kes eemaldus graniitmüüri jalamist ja laskus kaldale. 
Pencroff, Nab ja reporter' tegelesid sel ajal mitmesuguste muude töödega. 

Cyrus Smith varustas end kaheteistkümne jala pikkuse sirge ridvaga, mille pikkuse ta väga 
hoolikalt ara mõõ- 

tis, võrreldes seda oma kasvuga, mida ta täpselt teadis. Harbert kandis loodi, see tähendab 

nõtke taimekiu otsa kinnitatud harilikku kivi, mille Cyrus Smith oli tema kätte andnud. 
Jõudnud kahekümne jala kaugusele kaldast ja umbes viiesaja jala kaugusele püstloodis 

tõusvast graniitmüürist, surus Cyrus Smith ridva kahe jala sügavuselt liivasse. Ta kinnitas ridva 

hoolikalt paigale ja loodi abil õnnestus tal see horisonditasapinnaga risti üles seada. 

See tehtud, taganes ta sellisesse kaugusse, et võis liivale pikali heites seada oma silma, 

ridva tipu ja müüri harja ühele sirgele. Selle sirge ja maapinna lõikepunkti märkis ta 

hoolikalt vaiakesega. 

Seejärel küsis ta Harberti poole pöördudes: «Kas sa tunned geomeetria põhialuseid?» 

«Veidi, härra Cyrus,» vastas Harbert, kes ei tahtnud oma teadmistega kiidelda. 

«Kas sul on veel meeles, millised omadused on sarnastel kolmnurkadel?» 
«Jah,» vastas Harbert, «nende vastavad küljed on võrdelised.» 


«Just nii, mu poiss. Ma moodustasin kaks sarnast täisnurkset kolmnurka. Esimese, 
väiksema, kaatetiteks on püstloodis ritv ja vaia kaugus ridva alumisest otsast ning 
hüpotenuusiks vaia kaugus ridva tipust. Teise kaatetiteks on püstloodis müür, mille kõrgust 
tahame mõõta, ja vaia kaugus selle müüri jalamist ning tema hüpotenuusiks on samuti 
mõeldav sirge, mis on esimese kolmnurga hüpotenuusi pikendus.» 


«Ahaa, härra Cyrus, sain aru!» hüüdis Harbert. «Samuti nagu vaia kaugus ridvast on 
võrdeline vaia kaugusega müüri jalamist, nii on ka ridva kõrgus võrdeline müüri kõrgusega.» 

«Nii see on, Harbert,» vastas insener, «ja kui me oleme mõõtnud kaks esimest pikkust ja 
teame ridva kõrgust, siis tuleb ainult koostada võrrand, mis annab meile müüri kõrguse ja 
säästab meid otsese mõõtmise vaevast.» 

Mõlemad horisontaalsed pikkused mõõdeti sama ridva abil, mille liivast väljaulatuv osa oli 
täpselt kümme jalga. 

Esimene kaugus, vahemaa vaia ja selle punkti vahel, kus ritv oli liivasse pistetud, oli 
viisteist jalga. 

Teine kaugus — vaia ja müüri jalami vahel — oli viissada jalga. 

Lõpetanud mõõtmise, tulid Cyrus Smith ja nooruk Kaminatele tagasi. 

Seal võttis insener lameda kivi, mille ta õli oma eelmiselt retkelt kaasa toonud. See oli 
kihiline kiltkivi, millele oli terava teokarbiga kerge numbreid kirjutada. 
Niisiis koostas ta järgmise võrrandi: 


2 200 
10. 15 
 10*500. 5000 
15 15 
x=333533 


Sellest selgus, et graniitmüüri kõrgus on kolmsada kolmkümmend kolm jalga. 

Siis võttis Cyrus Smith eelmisel päeval valmistatud riista, mille harude vahe andis talle tähe 
alfa nurkkauguse horisondist. Selle nurga mõõtis ta võimalikult täpselt kolmesaja kuuekümneks 
võrdseks osaks jagatud ringjoonel ja sai nurga suuruseks kümme kraadi. Niisiis, kui lisati 
kakskümmend seitse kraadi — tähe alfa kaugus lõunapoolusest — ja võeti arvesse platoo 
kõrgus, kus vaatlused tegelikult toimusid, siis selgus, et pooluse tegelik kõrgus oli 
kolmkümmend seitse kraadi.' Cyrus Smith järeldas sellest, et Lincolni saar asub kol- 

mekümne seitsmendal lõunalaiuskraadil. Arvestades mõõduriistade puudulikkusest tingitud 
võimalikku viie-kraadilist ebatäpsust, pidi saar asuma kolmekümne viienda ja neljakümnenda 
paralleeli vahel. 

Et mõlemad koordinaadid kätte saada, jäi ainult kindlaks määrata saare pikkuskraad. Selle 
kavatses insener välja arvutada veel samal päeval, kell kaksteist, hetkel, mil päike läbib 
meridiaani. 

Pühapäev otsustati kasutada jalutuskäiguks või õigemini selle saareosa uurimiseks, mis asus 
järve põhjakalda ja Haikala lahe vahel. Hea ilma puhul kavatseti retke pikendada Lõuna- 
Lõualuu neeme põhjatipuni, süüa hommikueinet luiteil ja tulla tagasi alles õhtuks. 

Kell pool üheksa hommikul liikuski väike salk juba piki merekitsuse kallast. Teisel pool, 
Pääsemise laful, jalutas tähtsalt suur hulk linde. Need olid pingviinitaolised tuukerlinnud, 

keda võis kergesti ära tunda nende ebameeldiva kisa järgi, mis meenutas eesli karjumist. 
Pencroffuuris linde ainult söödavuse seisukohalt ja kuulis teatava rahuldustundega, et nende 
liha on väga maitsev vaatamata selle mustale värvusele. 
Rannaliival ronisid hülged, kesolid nähtavasti valinud laiu oma pelgupaigaks. Neid loomi 
polnud mõtet söödavuse seisukohalt arvestada, sest nende traanine liha on vastiku maitsega. 
Cyrus Smith jälgis loomi siiski tähelepanelikult ja avaldamata oma kavatsust teatas ta 
kaaslastele, etlaidu tuleb külastada kõige lähemal ajal. Rand, mida mööda kolonistid 
liikusid, oliüle külvatud lugematute teokarpidega, milledest mõjied oleksid olnud suureks 
rõõmuks malakoloogia' harrastajaile, kuid meie koloniste rõõmustas palju rohkem mõõna tõttu 
nähtavale tulnud lai, austritest kubisev leetseljak, mida Nab märkas kaljude vahel, umbes 
nelja miili kaugusel Kaminatest. 
«Nab pole oma aega asjata kulutanud,» hüüdis Pencroff, vaadates leetseljakule, mis 
ulatus kaugele merre. «See on tõepoolest õnnelik avastus,» ütles reporter, «ja kui on tõsi, 
nagu kinnitatakse, et iga auster muneb 

! Malakoloogia. 


— zooloogia osa, mis tegeleb molluskite uurimisega. Tõlk 

aastas vähemalt kuuskümmend tuhat muna, siis on meil siin ammendamatu tagavara!» 
«Ma kardan ainult, et austrid ei ole eriti toitvad,» ütles Harbert. 

«Seda küll,» vastas Cyrus Smith. «Austrid sisaldavad üsna vähe lämmastikaineid. Inimene, 
kes toituks ainult austritest, peaks neid sööma vähemalt viisteist või kuusteist tosinat päevas.» 
«Hüva,» vastas Pencroff, «võime neid süüa kümnete tosinate kaupa, ilma et suudaksime 
leetseljakut tühjaks süüa. Kui õige võtaksime mõned hommikueineks kaasa?» Ja oma 
ettepanekule vastust ootamata, teades, et see on juba ette heaks kiidetud, korjasid 
meremees ja Nab hea hulga molluskeid. Nad asetasid need hibiskusekiududest' võrku, mille 
Nab oli valmistanud ja mis juba sisaldas toidumoona. Seejärel jätkasid kolonistid teekonda piki 
rannikut luidete ja mere vahel. 

Aeg-ajalt vaatas Cyrus Smith kella, et õigeaegselt valmistuda päikesevaatluseks, rnida 
taheti läbi viia täpselt kell kaksteist. 

Kogu see saareosa kuni maaninani, mis sulges Liidu lahe ja kandis nime Lõuna-Lõualuu 
neem, oli täiesti viljakandmatu. Siin polnud midagi peale liiva, teokarpide ja murenenud 
laava. Üksildasel rannal peatusid ainult mõned merelinnud: rõõvkajakad, suured 
albatrossid ja metspardid ning pole ime, et nad äratasid Pen-croffis jahikire. Pencroff 
püüdis linde nooltega tabada, kuid tulemusteta, sest nad ei laskunud üldse maha ja neid 
oleks pidanud tabama lennult. See sundis meremeest insenerile kordama: «Näete, Cyrus, nii 
kaua kui meil pole jahipüssi, jätab meie varustus soovida.» 

«Kindlasti, Pencrof£,» vastas reporter, «kuid kõik oleneb ainult teist. Hankige meile 
terast püssiraudade ja lukkude jaoks, salpeetrit, sütt ja väävlit püssirohu jaoks elavhõbedat ja 
lämmastikhapet padrunisütikute jaoks, lõppeks tina kuulide tarvis — ja Cyrus valmistab 
esmaklassilised püssid.» 

«Noh,» vastas kisener, «kõiki neid aineid me võime 


Hibiskus — hiina roos. Tõlk. 

kahtlemata saarelt leida, kuid tulirelv on peen riist ja vajab väga täpseid tööriistu. Aga eks 
edaspidi näe.» 

«Miks heitsite üle parda kõik relvad, mis meil kaasas olid, kõik tööriistad ja isegi 
taskunoad!» hüüatas Pencroff. 


«Aga kui me poleks neid ara visanud, siis oleks õhupall meid endki meresügavustesse 
paisanud,» ütles Harbert. 

«Tõepoolest, see on sulatõsi, mis sa ütlesid, mu poiss,» vastas meremees. 

Järgmisel hetkel tuli talle teine mõte: 

«Aga teate, küll Jonathan Forster ja ta kaaslased võisid olla jahmunud, leides järgmisel 
hommikul, et väljak oli tühi ja sõiduk ara lennanud.» 

«Mulle ei lähe see üldse korda, mida nad tundsid,» sõnas reporter. 

«Ja see olin mina, kes sellele mõttele tuli!» ütles Penscroff rahuloleva ilmega. 

«Kena mõte jah, Pencroff,» vastas Gideon Spilett, «ja see meid siia tõigi.» 

«Olen meelsamini siin, kui lõunariiklaste käes!» hüüdis meremees. «Eriti sest ajast peale 
kui härra Cyrus meiega lahkesti ühines!» 

«Ja mina ka, õigust öelda,» kinnitas reporter. «Pealegi, mis meil puudub? Mitte midagi.» 

«Või õigemini — kõik!» vastas Pencroff ja hakkas naerma, kehitades oma laiu õlgu. «Kuid 
varem või hiljem me leiame võimaluse siit lahkumiseks.» 

«Võib-olla isegi rutem, kui te seda arvate, mu sõbrad,» sõnas insener, «kui Lincolni saar ei asu 
mitte eriti kaugel mõnest asustatud saarestikust või mandrist. Vähem kui tunni aja pärast on see 
meil teada. Mul ei ole Vaikse ookeani kaarti, kuid minu mällu on jäänud väga selge 
ettekujutus tema lõunaosast. Eile väljaarvutatud laiuskraadi järgi on Lincolni saar lääne pool 
asuva Uus-Meremaa ja ida pool asuva Tšiili vahel. Kuid need maad on üksteisest vähemalt 
kuus tuhat miili eemal. Tuleb seega kindlaks teha, millises kohas nimelt sellel tohutul veeväljal 
paikneb meie saar. Ma loodan, et me saame 
selle pikkuskraadi abil peatselt ja küllaldase täpsusega kindlaks määrata.» 


«Eks ole vist Pomotu saarestik meie laiuskraadile kõige lähemal?» küsis Harbert. 

«Jah,» vastas insener, «kuid vahemaa, mis meid sellest lahutab, on vähemalt tuhat kakssada 
miili.» 

«Ja sealpool?» küsis Nab, kes jälgis vestlust äärmise huviga, näidates käega lõuna poole. 

«Seal pole mitte midagi,» vastas Pencroff. 

«Tõepoolest, mitte midagi,» lisas insener. 

«Aga kui Lincolni saar on Uus-Meremaast või Tsiilist ainult kahe- või kolmesaja miili 
kaugusel?» küsis reporter. 

«Eks me siis ehita maja asemel paadi ja Pencroff hakkab seda juhtima ...» vastas insener. 

«Miks mitte, härra Cyrus!» hüüdis mertmees. «Ma olen täiesti nõus kapteniks hakkama, 
niipea kui teie leiate võimaluse valmistada veesõiduk, mis merel vastu peab.» 

«Vajaduse korral me ehitame selle,» vastas Cyrus Smith. 

Selle aja jooksul, mil need enesekindlad mehed omavahel vestlesid, oli lähenenud hetk, mil 
pidi toimuma vaatlus. Harbert ei suutnud mõistatada, mida küll võtab ette Cyrus Smith, kes 
tahtis ilma ühegi instrumendita kindlaks määrata päikese läbimineku aja saare meri- 
diaanist. 

Vaatlejad olid kuue miili kaugusel Kaminaist, kaunis lähedal luiteile, kust leiti insener 
pärast tema mõistatuslikku pääsemist. Siin peatuti ja tehti ettevalmistusi hommikueineks, 
sest kell oli juba pool kaksteist. Harbert võttis kruusi, mille Nab oli kaasa toonud, ja tõi 
läheduses voolavast ojast vett. 

Samal ajal seadis Cyrus Smith oma astronoomiliseks vaatluseks kõik korda. Ta valis kaldal 
lageda koha, mille meri oli tagasi tõmbudes täiesti tasaseks teinud. Peenikese liiva kiht oli 
peegelsile, ainuski liivatera polnud teisest kõrgemal. Polnud tähtis, et maapind oleks hori- 

sontaalne,, samuti polnud tähtis, et kuue jala pikkune kepp, mis sinna püsti pandi, asetseks 
täiesti püstloodis. Otse vastupidi, insener kallutas teda koguni lõuna poole, päikesele 
vastupidises suunas. Ei tohi nimelt unustada, et Lincolni saare asunikud, nägid säravat 
päikeseketast 

oma päevasele teekonnale tõusmas põhjataevas, mitte aga lõunas, sest saar asus 
lõunapoolkeral. 

Nüüd alles mõistis Harbert, kuidas insener kavatses talitada, et kindlaks määrata päikese 
kulminatsioonipunkti, teiste sõnadega tema läbimineku aega saare meridiaanist, see tähendab 
keskpäeva. Ta tegi seda kepi varju abil. Paremate mõõduriistade puudumisel annab see vahend 
soovitava tulemuse küllaltki väikese veaga. 

Hetkel, mil vari on kõige lühem, on täpselt keskpäev jatuleb vaid jälgida varju tippu, et 
tabada silmapilku, millal see pärast pidevat lühenemist hakkab uuesti pikenema. Kallutades 
keppi päikesele vastupidises suunas, muutis Cyrus Smithi varju pikemaks, nii et ta pikkuse 
muutumist oli kergem jälgida. Mida pikem on kellaosuti, seda kergem on ju jälgida tema 
liikumist. Kepi vari oligi õigupoolest kellaosutiks. 

Kui Cyrus Smithi arvates õige aeg kätte jõudis, põlvitas ta liivale ja hakkas väikeste 
puupulgakeste abil, mida taliivasse pistis, märkima kepi varju järkjärgulist lühenemist. 
Kaaslased kummardusid inseneri kohale ja jälgisid toimingut äärmise huviga. 

Reporter hoidis oma kronomeetrit käes, valmis kindlaks määrama aega, mil vari on kõige 
lühem. Nende arvutust aitas lihtsustada veel see, et Cyrus Smithi katse toimus 16. aprillil, 
päeval, millal tõeline ja keskmine päikeseaeg kokku langevad, ja järelikult pidi Gideon 
Spiletti poolt fikseeritud aeg ühtima Washingtoni tegeliku päikeseajaga. 

Päike liikus taevavõlvil aeglaselt adasi. Kepi vari lühenes vähehaaval ja kui Cyrus Smithile 
näis, et see hakkab taas pikenema, küsis ta: 

«Mis kell on?» 

«Üks minut viis läbi,» vastas kähku Gideon Spilett. 

Nüüd tuli ainult arvutada. Polnud midagi lihtsamat. Vahe Washingtoni ja saare meridiaani 
vahel oli ligikaudu viis tundi. See tähendab, et Lincolni saarel oli kell kaksteist, kuf 
Washingtonis oli juba kell viis pärast lõunat. Oma näilisel liikumisel ümber maakera läbib 
päike nelja minuti kestel ühe kraadi, seega viisteist kraadi tunnis. Viisteist kraadi korrutatud 
viie tuaniga annab seitsekümmend viis kraadi. 


Kuna Washington asub pikkusel 77' 3' 11", ühesõnaga seitsmekümne seitsmendal 
pikkuskraadil Greenwichi' meridiaanist arvates, mille ameeriklased nagu inglasedki võtavad 
aluseks pikkuskraadide arvutamisel, siis järeldub sellest, et saar asus seitsekümmend seitse 
pluss seitsekümmend viis kraadi Greenwichi meridiaanist lääne pool, seega saja viiekümne 
teisel läänepikkuskraadil. 

Cyrus Smith tegi arvutuse tulemused oma kaaslastele teatavaks. Võttes arvesse vaatluse 
vigu, nagu ta oli teinud ka laiuskraadi määrates, arvas ta võivat kinnitada, et Lincolni saar 
asub kolmekümne viienda ja neljakümnenda lõunalaiuskraadi ning saja viiekümnenda ja 
saja , viiekümne viienda läänepikkuskraadi vahel. 

Vaatluse ebatäpsustest tingitud võimalik kõrvalekaldumine saare täpsest asukohast oli, 
nagu näeme, viis kraadi mõlemas suunas. Kuna kraad on kuuskümmend miili, võis viga olla 
kolmsada miili mõlemas suunas, nii laius- kui ka pikkuskraadide osas. 

Kuid see viga ei saanud mõjutada tulevikuplaane. Oli ilmne, et Lincolni saar asub niivõrd 
kaugel igasugusest mandrist ja saarestikust, et ei võiriskida seda kaugust 
lihtsas ja kergesti purunevas paadis ületada. 

Väljaarvutatud asukoha järgi oli saar vähemalt tuhande kahesaja miili kaugusel 
Tahiitist* ja Pomotu saarestikust, rohkem kui tuhande kaheksasaja miili kaugusel Uus- 
Meremaast ja rohkem kui nelja tuhande viiesaja miili kaugusel Ameerika rannikust! 

Ja kuidas ka Cyrus Smith oma mälu ei pingutanud, ei suutnud ta parimagi tahtmise juures 
meenutada, et Vaikse ookeani selles osas oleks mingi saar, mille koordinaadid vastaksid 
Lincolni saare omadele. 


! Greenwich (loe: grinidž) — Londoni eeslinn, kus asub Greenwichi observatoorium. 
Greenwichit läbiv meridiaan on võetud aluseks pikkuskraadide arvestamisel, nagu 
laiuskraadide osas on lähtepunktiks ekvaator. Lääne-Euroopas käsutusel olev keskmine aeg 
on Greenwichi aeg — 0-vöötme aeg. Tõlk. 

* Tahiiti' — saarterühm Vaikse ookeani lõunaosas, mille tähtsaimaks saareks on 
looduslikult kaunis Tahiiti. Tõlk. 

XV PEATÜKK. 


TALVITAMINE Oti KINDLASTI OTSUSTATUD. METALLIDE TÖÖTLEMISE KÜSIMUS. 
PÄÄSEMISE LAIU UURIMINE. HÜLGEJAHT. SIPELGASIILI SURMAMINE. «KUULA». 
NÕNDANIMETATUD KATALOONIA MEETOD. RAUA TOOTMINE. KUIDAS 
SAADAKSE TERAST. 


Järgmisel päeval, 17. aprillil, oli meremehel esimene asi küsida Gideon Spilettilt: 

«Kelleks me siis täna hakkame?» 
«Nendeks, keda Cyrus vajab,» vastas reporter. 

Tellisepõletajaist ja puuseppadest, mida nad seni olid olnud, tuli neil nüüd hakata 
metallitöölisteks. 

Eelmisel päeval oli uurimisretke pärast einet jätkatud Lõualuu neeme tipuni, mis asus Kamjnatest 
umbes seitsme miili kaugusel. Seal lõppesid luited ja maapind muutus vulkaaniliseks. Polnud enam 
kõrgeid kaljumüüre nagu Kaugvaate platool, vaid seda kähe maanina vahelist kitsast lahte 
ümbritses vulkaanist välja pursanud mineraalidest moodustunud omapärane palistus. Jõudnud 
neeme tippu, pöördusid kolonistid tagasi ja jõudsid õhtuhämaruses Kaminatele. Kuid enne 
magamaheitmist tuli neil lõplikult selgusele jõuda, kas jääda Lincolni saarele või katsuda minema 
pääseda. 

Tuhat kakssada miili, mis lahutasid saart Pomotu saarestikust, oli märkimisväärne kaugus. Selle 
ületamiseks põleks lootsik kõlvanud, eriti vihmase aastaaja tulekul. Seda kinnitas Pencroff 
kategooriliselt. Isegi lihtsa lootsiku ehitamine on raske töö, ka siis, kui omatakse vajalikke 
tööriistu. Kuna kolonistidel aga tööriistu polnud, tuli alustada haamrite, kirveste, saagide, puuride ja 
höövlite valmistamisega, mis nõudis mõnevõrra aega. 

Niisiis otsustati talvitada Lincolni saarel ja otsida talvekuudeks Kaminatest mugavam eluase. 

Kõigepealt tuli asuda töötlema rauamaaki, mille lademeid insener oli märganud saare 
loodeosos, et saada maagist kas rauda või terast. 

Tavaliselt ei leidu maapõues metalle keemiliselt puhtal kujul. Enamasti esinevad nad 
hapniku- või väävli-ühenditena. Cyrus Smithi proovidest oligi üks süsiniku-vaba 
magnetrauamaak, teine püriit ehk väävelraud. Järelikult tuli esimest neist, rauahapendit, 
süsiniku abil taandada, see tähendab vabastada hapnikust, et saada rauda puhtal kujul. 
Selleks kuumutatakse maaki koos söega kõrges temperatuuris, rakendades kas kiiret ja lihtsat 
kataloonia meetodit, mille eeliseks on, et ta muudab maagi rauaks üheainsa keemilise protsessi 

kestel, või kõrgahjumeetodit, mis muudab maagi algul malmiks, siis malmi rauaks, eemaldades 
sealt need kolm kuni neli protsenti süsinikku, mida malm sisaldab. 

Mida vajas Cyrus Smith? Rauda, mitte malmi ja seepärast pidi ta leidma taandamiseks 
kõige kiirema meetodi. Pealegi oli tema poolt kogutud maak iseenesest väga puhas ja 
rauarikas. See ebakorrapäraste tumehallide lademetena esinev hapnikuline rauamaak annab 
korrapärastest kaheksakandilistest kristallidest koosneva musta puru, mis on looduslikuks 
magnetiks. Sellest maagist toodetakse esmaklassilist rauda. Mitte kaugel rauamaagi leiukohast 
asusid kivisöelademed, mida kolonistid olid juba kasutanud. See, et tootmiseks vajalikud 
ained asusid lähestikku, kergendas tunduvalt maagi töötlemist. 

«Niisiis, härra Cyrus,» ütles Pencroff insenerile, «me hakkame rauamaaki ümber 
töötama?» 

«Jah, mu sõber,» vastas insener, «ja kui teil midagi selle vastu pole, siis alustame seda 
hülgejahiga laiul.» 

«Hülgejahiga!» hüüdis meremees Gideon Spiletti poole pöördudes. «Tähendab, raua 
valmistamiseks on vaja hülgeid?» 

«Ju siis on, kuna Cyrus seda ütleb!» vastas reporter. 

Insener oli aga juba Kaminatest lahkunud ning Pencroff valmistus hülgejahiks, ilma et ta oleks 

saanud lähemat seletust. 

Peatselt kogunesid Cyrus Smith, Harbert, Gideon Spilett, Nab ja meremees rannale, kohta, 
kuhu mõõn jättis koolmetaolise läbipääsu. Oligi just täielik mõõn ja jahimehed läbistasid 
laiu ja saare vahelise kanali, saades ainult põlvini märjaks. 

Cyrus Smith astus esimest korda laiu pinnale, tema seltsimehed teistkordselt, sest siia oli 
õhupall nad heitnud. 

Sajad pingviinid vaatasid nende maaletulekut süütu lihtsameelsusega. Keppidega 
varustatud kolonistid oleksid võinud neid kergesti surmata, kuid selline tapmine oleks olnud 
täiesti mõttetu, seda enam, et oli tähtis mitte ehmatada hülgeid, kes lebasid liival mõne 
kaabeltau kaugusel. Samuti säästsid nad tuukerlinde, kelle tiiva-köndid olid lamedad nagu 
uimed, kusjuures nende tiiva-suled sarnanesid pigem kalasoomusega. 

Kolonistid liikusid ettevaatlikult laiu põhjatipu suunas. Nad kõndisid maapinnal, mis oli täis 
väikesi lohukesi, kus pesitsesid veelinnud. Laiu tipu ümber meres oH näha suuri musti täppe, mis 
tundusid liikuvate veealuste kaljurüngaste harjadena. 

Need olidki loomad, keda kavatseti püüda. Hülged on oma kitsa vaagnaluu, lühikese ja 
libeda kärva ja värt-nakujulise keha tõttu suurepärased ujujad ning merel on neid raske 
püüda. Kuival maal aga saavad nad oma lühikestel ujunahkadega loibadel vaid aeglaselt ringi 
ronida. Seepärast jäid kütid ootama hüljeste rannale-tulekut. 

Pencroff tundis neid loomi ja ta soovitas oodata, kuni hülged liivale heidavad ja 
päikesepaistel sügavasti magama jäävad. Siis tuleb neil taganemistee ära lõigata ja surmata 
nad kepihoobiga koonu pihta. 

Jahimehed peitsid endid rannakaljude taha ja jäid luurama. 

Möödus tund, enne kui hülged liivale heitsid. Neid oli umbes «pool tosinat. Siis lahkusid 
Pencroff ja Harbert oma kaaslastest, et minna ümber laiu tipu, lõigata hüljestel taganemistee 
ära ja tungida neile selja tagant kallale. Cyrus Smith, Gideon Spilett ja Nab roomasid kaljude 
varjus võitluspaiga poole.» 

Meremehe kõrge kogu ilmus äkki nähtavale. Ta hüüdis midagi. Insener ja tema kaks kaaslast 
tormasid kiiresti mere ja hüljeste vahele. Tugevatest kepihoopidest tabatuna jäi kaks looma 
surnult liivale, teised jõudsid veeni ja ujusid ulgumerele. 

«Soovitud hülged on käes, härra Cyrus,» ütles meremees inseneri juurde astudes. 

«Tore!» vastas Cyrus Smith. «Neist me teeme sepa-lõõtsad.» 

«Sepalõõtsad!» hüüdis Pencroff. «Neil hüljestel veab!» 

Insener kavatses tõepoolest hülgenahkadest valmistada rauasulatamiseks vajalikku lõõtsa. 
Hülged olid keskmise suurusega, nende pikkus, ei ületanud kuut jalga ja nende pea sarnanes 
koera omaga. 

Kuna oli mõttetu kaht rasket looma kaasa vedada, otsustasid Pencroff ja Nab hülged kohe 

nülgida. Cyrus Smith ja reporter võtsid vahepeal ette veelkordse uurimisretke laiul. 
Meremees ja neeger tulid oma ülesandega kenasti toime ja kolme tunni pärast oli Cyrus 
Smithi käsutuses kaks hülgenahka, mida ta mõtles tarvitada parkimata kujul. 
Kolonistid ootasid, kuni saabus järgmine mõõn, läbisid siiskanali ja läksid Kaminatele. 
Nõudis hulk vaeva, et tõmmata nahad puuraamidele ja õmmelda nad taimekiududega kokku, 
nii et lõõts korralikult õhku peaks. Mitu korda tuli tööga uuesti otsast peale hakata. Cyrus 
Smithil oli vaid kaks Topi kaelarihmast tehtud terasest nuga, kuid ometi oli ta nii osav ja tema 
kaaslased abistasid teda nii taiplikult, etkolme päeva pärast täienes väikese koloonia 
tööriistade tagavara sepalõõtsaga, mis pidi puhuma õhku kuumutatavasse maagisse. Ilma 
selle vahendita poleks rauasulatamine olnud üldse mõeldav. 
20. aprilli varahommikul algas «metalli ajastu», nagu seda nimetas reporter oma märkmetes. 
Teatavasti oli insener otsustanud töö otse kivisöe- ja maagilademete juures läbi viia. Tema 
vaatluste kohaselt aga asusid need lademed Franklini mäe kirdepoolsete harude jalamil, seega 


kuue miili kaugusel. Ei võinud mõeldagi igal õhtul Kaminatele tagasi tulla. Lepiti kokku jääda 
okstest 

onni laagrisse, et tähtsat operatsiooni saaks jälgida päeval ja ööl. 

Hommikul, kui tegevuskava oli kindlaks määratud, asuti kohe teele. Nab ja Pencroff vedasid 
pajuvitstest purilatel lõõtsa ning taime- ja lihatoidu tagavarasid, mida kavatseti teel veel 
täiendada. Mindi põiki läbi Jakamari metsa kõige tihedama osa loode poole. Tuli rajada tee, 
mis tulevikus pidi saama peamiseks ühendusteeks Kaugvaate platoo ja Franklini rrtäe vahel. 
Suurepärased puud kuulusid juba tundma õpitud liikidesse. Harbert leidis ka mõningaid 
uusi, muuhulgas draakoni-puid, mida PencrofF nimetas «suurelisteks porrulaukudeks», sest 
vaatamata oma kõrgusele kuuluvad nad koos sibula, murulaugu ja spargliga ühisesse liilialiste 
sugukonda. Keedetult on draakonipuude juured väga maitsvad ja pärast käärimist annavad nad 
mõnusa joogi. Neid korjati tagavaraks. 

Rännak läbi metsa oli pikk. See kestis terve päeva, kuid võimaldas uurida looma- ja 
taimeriiki. Top, kes oli eriliselt huvitatud loomariigist, jooksis rohus ja põõsastikus, ajades 
liikvele igasuguseid metsloomi. Harbert ja Gideon Spilett tapsid nooltega kaks kängurut ja 
lisaks » looma, kes sarnanes väga siili või sipelgakaruga. Esimesega seepärast, et ta tõmbas 
end kerra ja ajas okkad turri; teisega, kuna tal olid tuhnimisküünised, pikk ja pitsas koon, 
mis lõppes linnunokaga, ning väikeste ogadega kaetud väljaulatuv keel, millega ta putukaid 
püüdis. 

«Ja kui ta on supikatlas, millega ta siis sarnaneb?» See oli loomulikult Pencroff, kes 
seda küsis. 

«Suurepärase loomalihatükiga,» vastas Harbert. 

«Rohkem me temalt ei nõuagi,» kostis meremees. 

Sel retkel märgati mõningaid metssigu, kuid need ei püüdnud väikest salka rünnata. 
Näis, et ohtlikke kisk-jaid ei kohatagi, kuni äkki reporter silmas mõni samm eemal tihedas 
padrikus okste vahel mingit looma, keda ta pidas karuks ja hakkas rahulikult joonistama. 
Gideon Spiletti suureks õnneks ei kuulunud loom siiski nende kardetavate tallulkõndijate' 
hulka. See oli vaid 


' Tallulkõndija — loom, kes ei kõnni varvastel, vaid toetub kogu tallale. Tõlk. 

«kuula», laiemalt tuntud laisklooma nime all. Tal oli suure koera kasv, turris ja määrdinult 
hall karv ning tugevate küünistega käpad, mis võimaldasid puude otsa ronida: ta toitub lehtedest. 
Mainitud looma liik tehti kindlaks, ilma teda tema tegevuses segamata. Gideon Spilett tõmbas 
maha «karu» oma visandile lisatud seletusest, pani asemele «kuula» ja teekond jätkus. "Kell 
viis peale lõunat andis Cyrus Smith märku peatumiseks. Mets lõppes ja matkajad jõudsid 
võimsate kõrgustike jalamile Franklini mäest ida pool. Mõnisada sammu eemal voolas Punaoja, 
järelikult polnud joogivesi kaugel. 

Kiiresti seati laagripaik korda. Vähem kui tunni aja pärast pakkus metsapiiril puude vahel 
seisev liaanidega läbipõimitud ja saviga tihendatud okstest onn küllaldast peavarju. 
Geoloogilised uurimused jäeti järgmiseks päevaks. Valmistati õhtusööki — onni ees leegitses 
tore tuli ja keerati praevarrast. Kella kaheksa ajal magasid kolonistid juba sügavatund. Ainult 
üks neist valvas tuld, mis pidi eemale peletama kardetavaid kiskjaid, kuv neid juhtus 
ümbruskonnas hulkuma. 

Järgmisel päeval, 21. aprillil, läks Cyrus Smith Harberti saatel otsima lademeid, kust ta oli 
võtnud proovid. Lademed asusid täiesti maapinnal, peaaegu Punaoja lätte juures, ühe 
kirdepoolse mäeharu nõlval. Maak oli väga rauarikas ja sobis inseneri kavatsustega. Ta tahtis 
nimelt kasutada lihtsustatud kataloonia meetodit, nagu seda käsutatakse Korsikal. 

Tegelikult nõuab kataloonia meetod kõrgahjusid, kuhu laotakse vahelduvate kihtidena 
maak ja kivisüsi. Cyrus Smith aga lootis toime tulla ilma keeruliste seadeldisteta. Ta kavatses 
lihtsalt moodustada maagist ja söest kuubiku, ning sellesse lõõtsast õhku puhuda. Seda menet- 
lust kasutasid kindlasti maailma esimesed metallisulatajad. Menetlus, mis oli õnnestunud 
Aadama lastelastel, andis veel nüüdki raua ja küttematerjali poolest rikastes maakohtades 
häid tulemusi. Ammugi ei võinud siis Lincolni saare kolonistide ettevõte äparduda. 

Samuti nagu maaki koguti ka kivisütt ilma suurema vaevata peaaegu maapinnalt. 
Kõigepealt murti maak väikesteks tükkideks ja puhastati * prahist. Siis asetati 


142 


kivisüsi ja maak vahelduvate, kihtidena hunnikusse, nagu teeb söepõletaja puudega. Sel viisil 
pidi süsi lõõtsast tuleva õhu toimel muutuma süsihappegaasiks, siis 
süsinik-alahapendiks', mille ülesandeks on taandada magnetrauamaak, see tähendab 
kõrvaldada sealt hapnik. 


Nii insener toimiski. Maagihunniku kõrvale seati hülgenahkadest lõõts, mille otsas oli 
varem pottsepa-ahjus valmistatud kuumusekindel savitoru. Raamist, kiudnööridest ja 
mitmesugustest raskustena kasutatud esemetest koosneva seadeldise abil liikuma pandud lõõts 
puhus maagihunnikusse õhku, mis tõstis temperatuuri ja aitas samaaegselt kaasa keemilise 
reaktsiooni tekkimisele, mille tulemusena pidi saadama puhast rauda. See oli raske töö. Oli vaja 
suurt kannatlikkust ja leid- 


' Süsinik-alahapend — vingugaas. Tõlk. 

likkust, et seda õnnelikult lõpule viia. Kuid viimaks õnnestus siiski kõik ja lõpptulemuseks 
oli poorne raua-kamakas, mida tuli veel taguda ja pressida, et kõrvaldada sitket šlakki! 
Loomulikult puudus meie isehakanud seppadel sepavasar, kuid tegelikult polnud nende olu- 
kord siieki halvem kui esimesel metallurgil ja nad toimisid nagu temagi. 

Puust varrega varustatud esimest rauakamakat kasutati vasarana ja sellega taoti graniidist 
alasil teist kamakat. Nii saadi toores, kuid kasutatav metall. 

Lõpuks, 25. aprillil, pärast suuri pingutusi ja rohket vaeva olid kolonistid valmis sepistanud 
hulga rauakange ja muutnud need tööriistadeks: pihtideks, tangideks, kirkadeks ja labidateks, 
mida Pencroff ja Nab nimetasid kuldaväärt asjadeks. 

Kolonistid vajasid mitte niivõrd rauda kui just terast. Teras on aga süsiniku ja raua ühend, 
mida saadakse kas malmist, kõrvaldades ülearuse süsiniku, või rauast, lisades juurde puuduva 
süsinikuhulga. Esimene menetlus, süsiniku kõrvaldamine malmist, annab hariliku ehk kon- 
verteeritud terase. Teine menetlus — raua karboniseerimine — annab tsementeeritud terase. 

Just seda viimast tootmismeetodit tuli Cyrus Smithil eelistada, kuna tema käsutuses oli 
puhas raud. Tal õnnestus see, kuumutades metalli koos söega tulekindlast savist tiiglis. 
Saadud terast sepistati vasaraga nii kuumalt kui ka külmalt. Nab ja Pencroff valmistasid 
inseneri oskuslikul juhtimisel kirveterasid, mis peale punaseks ajamist külma vette kastetjana 
suurepäraselt karastusid. 

Valmistati ka teisi riistu: höövliteri, kirveid, tapreid ja terasplaate, millest tuli teha saage ja 
peitleid, kablisid, labidaid, kirkasid, vasaraid ja naelu. Kõik need asjad olid muidugi üsna 
jämedalt välja töötatud. 

5. mail oli esimene metallurgia periood viimaks lõpule jõudnud. Sepad pöördusid tagasi 
Kaminatele. Peagi sundisid uued tööd neid uut eriala õppima. 


XVI PEATÜKK. 


ELAMU KÜSIMUS ON UUESTI ARUTUSEL. PENCROFFI MÕTTELEND. RETK 
JÄRVEST PÕHJA POOLE. PLATOO PÕHJASERV. MAOD. JÄRVESOPP. TOP ON 
ÄREVIL. TOP UJUMAS. VÕITLUS VEE ALL. DUGONG. 


Oli 6. mai, kuupäev, mis vastab 6. novembrile põhjapoolkeral. Udutas juba mitmendat 
päeva ja kolonistidel tuli hakata talveks ettevalmistusi tegema. Temperatuur polnud küll 
veel märgatavalt langenud ja kui Lincolni saarele oleks toodud termomeeter, siis oleks see 
näidanud keskmiselt kümme kuni kaksteist kraadi üle nulli. 

Selline keskmine temperatuur ei ole üllatav, kuna Lincolni saar asus tõenäoliselt 
kolmekümne viienda ja neljakümnenda paralleeli vahel ja siin valitsesid samad klimaatilised 
tingimused, mis põhjapoolkeral Sitsiilias ja Kreekas. Kuid nagu Kreekas ja Sitsiiliaski tuleb ette 
kõva külma, mis toob kaasa lund ja jääd, nii oli ka Lincolni saarel südatalvel kindlasti oodata 
temperatuuri langust, mille vastu tuli valmistuda. 

Ja kuigi külm veel ei ähvardanud, siiski oli lähedal vihmaperiood. Sellel kõigile rajudele 
avatud üksikul saarel keset Vaikset ookeani pidid halvad ilmad olema sagedased ja 
tõenäoliselt üsna kohutavad. 

Kaminatest mugavama eluaseme küsimus tuli seega tõsiselt läbi mõelda ja ruttu 
otsustada. 

Pencroffil oli loomulikult teatav nõrkus tema poolt leitud elukoha vastu, kuid ta mõistis 
väga hästi, et tuleb otsida teine. Nagu me teame, oli meri juba kord tunginud Kaniriatesse ja 
teist korda ei tohtinud end enam sellisesse ohtu asetada. 

«Pealegi,» lisas Cyrus Smith, kes tol päeval neist 
145 
asjust oma kaaslastega vestles, «pealegi tuleb meil mõned ettevaatusabinõud 
tarvitusele võtta.» 
«Mispärast? Saar ei ole ju asustatud,» sõnas reporter. 
«Arvatavasti mitte,» vastas insener, «kuigi me pole teda veel otsast otsani läbi 


uurinud. Inimolendeid siin vist ei leidu, aga ma kardan, et ei puudu kardetavad loomad. 


Niisiis tuleb end aegsasti kaitsta võimaliku kallaletungi vastu ja vabaneda igaöisest 
valvamisest tule juures. Ja üldse, sõbrad, tuleb kõike arvestada. Me oleme Vaikse 
ookeani osas, kus sagedasti liigub malai piraate...» 

«Kuidas? Nii kaugel mandrist on veel mereröövleid?» imestas Harbert. 

«Jah, mu poeg,» vastas insener. «Need piraadid on niihästi julged meresõitjad kui ka 
kardetavad kurjategijad ja me peame vastavad ettevaatusabinõud tarvitusele võtma.» 

«Noh, mis siis ikka,» vastas Pencroff, «eks kindlustame end kahe- ja neljajalgsete 
kiskjate vastu. Aga, härra Cyrus, kas poleks otstarbekohane uurida kogu saar iga- 
külgselt läbi, enne kui midagi ette võtame?» 

«Nii oleks tõepoolest õigem,» lisas Gideon Spilett. «Kes teab, võib-olla leiame 
vastaskaldal mõne sellise koopa, mida me siinpoolsel kaldal asjatult oleme otsinud?» 

«See on tõsi,» vastas insener, «kuid te unustate, sõbrad, et peame elama asuma 
voolava vee lähedusse ja Franklini mäe tipult ei näinud me lääne pool ühtki oja 
ega jõge. Siin me aga oleme Tänumeele jõe ja Granti järve vahel, mis on oluline eelis, 
ja seda ei tohi unustada. Pealegi ei ole idapoolne kallas avatud loodest 
puhuvatele tuultele nagu vastaskallas.» 

«Sellisel juhul, härra Cyrus,» vastas meremees, «ehitame järve kaldale maja. Nüüd ei 
puudu meiei telliskivid ega tööriistad. Kui oleme juba olnud tellisepõletajad, 
pottsepad, terasevalajad, sepad, siis, pagana pihta, võime väga hästi hakata ka 
müüritöölisteks.» 

«Jah, mu s«ber. Kuid enne kui midagi otsustada, tuleb ringi vaadata. Looduse poolt 
valmistatud eluase säästaks meile palju vaeva ja olles kaitstud nii sise- kui ka 
välisvaenlaste eest pakuks ta meile ka palju kindlama 
ulualuse.» 

«Seda küll, Cyrus,» vastas reporter, «kuid me oleme ranniku graniitmassiivi juba läbi 
uurinud, leidmata ühtegi auku, isegi mitte pragu.» 

«Jah, tõsi küll!» lisas Pencroff. «Kui suudaksime selle müüri sisse õõnestada eluaseme 
— küllalt kõrgele, et oleksime seal väljaspool igasugust hädaohtu — see õlaks vast tore! 
Ma juba näen vaimusilma ees viit või kuut tuba merepoolselt küljel...» 

Akendega, mille kaudu valgus sisse pääseks,» lisas Harbert naerdes. 

«Ja trepiga, et üles ronida!» jätkas Nab. 

«Te naerate!» hüüdis meremees. «Miks? Mis on siis minu ettepanekus võimatut? Kas 
meil pole kirkasid ja labidaid? Kas härra Cyrus ei oska valmistada püssirohtu graniidi 
purustamiseks? Eks ole, härra Cyrus, te ju teete püssirohtu, kui meil seda vaja läheb?» 

Cyrus Smith kuulas vaikides, kuidas vaimustatud Pencroff arendas oma mõnevõrra 
fantastilisi plaane. Selle graniitmüüri ründamine, isegi lõhkeaine abil, oli Herak-lese 
vääriline töö ja tuli tõesti kahetseda, et loodus ise polnud täitnud seda rasket 
ülesannet. Vastuseks meremehele tegi insener ettepaneku graniitsein selle põhjatipust 
kuni jõesuudmeni veel kord põhjalikult läbi uurida. 

Kolonistid läksid välja ja teostasid umbes kähe miili ulatuses ülihoolika uurimise. 
Ühtlases ja sirges seinas polnud aga kuskil näha mingit õõnsust. Müüri kohal lendlevate 

kaljutuvide pesad olid tegelikult vaid otse müüri harjale graniidi ebaühtlase ääre sisse 
uuristatud augud. 

See oli väga ebameeldiv asjaolu ja graniitmassiivi purustamisele piisava avause 
loomiseks, olgu kirka või püssirohu abil, eitasunud üldse mõelda. Õnneliku juhuse tõttu 
oli Pencroff avastanud Kaminad, ainsa ajutiselt elamiskõlbliku varjupaiga kogu selles 
rannikuosas. Kuid just sealt tuligi nüüd välja kolida. 

Kolonistid lõpetasid oma uurimisretke müüri põhjanurga juures. Kaljusein lõppes seal 
libamisi rannale laskuva nõlvakuga. Siit kuni oma kaugeima läänetipuni oli ta ainult 
neljakümne viie kraadi all tõusev nõlvak, kivide, mulla ja liiva hunnik, mida katsid 
taimed, väike- 

sed puud ja rohi. Siin-seal tungis veel esile graniit, mille teravad sakid ulatusid nõlvaku 
pinnast välja. Kallakul kasvasid tihedad puudesalgad ja teda kattis ühtlane rohuvaip. 
Kuid taimestikuga kaetud ala ei küündinud siit enam kaugemale ja nõlvaku jalamilt algas 
pikk liiva-lagendik, mis ulatus rannikuni välja. Cyrus Smithil oli põhjust arvata, et järve 
liigne vesi pidi just siitpoolt küljest joana alla langema. Oli ilmne, et Punaoja veel pidi 
kuskil olema äravoolu võimalus. Aga läbiuuritud kaldaosas ojasuudmest läänes kuni 
Kaugvaate platooni ei olnud insener seda kohta seni leidnud. 

Insener tegi oma kaaslastele ettepaneku ronida nõlvakule, mida nad parajasti 
vaatlesid, ja minna Kaminatele tagasi mööda platood, uurides järve põhja- ja idakallast. 

Ettepanek võeti vastu ja Nab ning Harbert olidki mõne minutiga üleval. Cyrus Smith, 
Gideon Spilett ja Pencroff järgnesid neile mõõdukamal sammul. 

Läbi lehestiku paistis paarisaja sammu kaugusel päikesekiirtes sädelev veepind. 
Maastik oli selles paigas suurepärane. Kuldkollased puudesalud rõõmustasid silma. 

Maad katval rohelisel vaibal tulid tohutu suured, vanadusest ümberkukkunud 
puutüved oma musta koore tõttu teravalt esile. Puude vahel kädistas parv kakaduusid, 
kes hüplesid oksalt oksale, sädeldes nagu kalliskivid. Tungides läbi selle kummalise 
lehestiku näis valgus jagunevat kõigiks spektrivärvideks. 

Selle asemel, et minna otse mööda järve põhjakaljast, läksid kolonistid ringi piki 
platoo äärt, et jõuda Punaoja suudmeni oja vasakpoolsel kaldal. See oli kõige rohkem 
poolteisemiiline ring. Käia oli kerge, sest harvalt kasvavad puud jätsid läbipääsu 
vabaks. Oli ilmne, et siin lõppes viljakandev piirkond. Taimekasv polnud enam nii 
lopsakas kui Punaoja ja Tänumeele vahelisel alal. 

Cyrus Smith ja tema seltsimehed liikusid ettevaatlikult neile seni tundmatul maa-alal. 
Nende ainsateks relvadeks olid vihud, nooled ja teravate raudotstega kepid. Ent ükski 
kiskja ei ilmunud nähtavale ja oli arvata, et need loomad asusid pigem saare lõunaosa 
tihedates metsades. Kuid kolonistide ebameeldivaks üllatuseks leidis Top suure mao, kelle 
pikkus oli neliteist või viisteist jalga. 

Nab lõi ta kepiga surnuks. Cyrus Smith uuris roomajat ja kinnitas, et see ei ole mürgine 
ning kuulub madude hulka, keda pärismaalased New-South-Wales”s' tarvitavad toiduks. 

Kuid oli võimalik, et siin leidus ka mürkmadusid, kelle hammustus on surmav, nagu 
kaheharulise sabaga «kurtmaod», kes end kogu pikkuses püsti ajavad, kui neile peale 

astuda, või «tiibmaod», kelle kaelal on jätkepaar, mille abilnad äärmiselt kiiresti edasi 
liiguvad. Esimese ehmatuse möödudes hakkas Top sellise agarusega madusid jälitama, et 

tuli karta tema pärast. Peremees hõikas teda korduvalt tagasi. 

Peagi jõuti Punaoja suudmesse. Vastaskaldal tundsid kolonistid ära paiga, kus nad olid juba 
käinud Franklini mäelt tulles. Cyrus Smith tegi kindlaks, et«oja oli kiire vooluga ja veerikas. 
Järelikult pidi kuskil ikkagi leiduma ka väljavoolukoht, mis tuli üles leida, sest äravool 

toimus kahtlemata joa kaudu, mille veejõudu võis ara käsutada. 

Kolonistid jätkasid nüüd oma retke mööda järsku järvekallast, liikudes vabalt, kuid nii, et 
nad üksteisest liiga kaugele ei sattunud. Järves näis olevat erakordselt 

palju kalu ja Pencroff tõotas valmistada mõned püügrriistad, et seda kalarikkust käsutada. 

Kõigepealt tuli minna ümber terava kirdepoolse järve-sopi. Võis oletada, et vee äravool 
toimub sealtkaudu, sest järve kaugeim nurk ulatus peaaegu platoo servani. Tegelikult 
polnud seenii ja kolonistid jätkasid oma uurimisretke piki järvekallast, mis tegi väikese 
käänaku ja kulges nüüd mererannikuga paralleelselt. 

Siinpoolne kallas oli metsa poolest vaesem, kuid üksikud siia-sinna külvatud puudesalgad 
andsid maastikule siiski maalilise ilme. Granti järv avanes nüüd matkajate pilgule kogu 
oma ulatuses. Vähimgi tuuleiil ei kibrutanud veepinda. Top, kes tihnikus ringi nuuskis, ajas 
lendu terveid parvi mitmesuguseid linde ja Gideon Spilett ning Harbert võtsid neid 
nooltega vastu. Osav nooruk tabas üht tiivulist ja see langes sootaimede vahele. Top sööstis 
kohe saagi juurde ja tõi kohale ilusa sinise veelinnu, lühikese nokaga, kõrge 
otsmikukühmuga, vähearenenud 


! New-South-Wales — kagupoolne osariik Austraalia riikideliidus. Tõlk. 

ujulestadega ja valgega äärestatud tiibadega. See oli priske põldpüü suurune vesikana 
kureliste hulgast, kes on üleminekuastmeks karklinnuliste ja sõudjalaliste vahel — vilets 
saak, mis jättis ka maitselt palju soovida. Kuna Top oli aga kahtlemata vähem nõudlik 
kui tema isandad, siis otsustati, et vesikana jääb talle õhtueineks. 


Kolonistid liikusid edasi mööda järve idakallast ja pidid peatselt jõudma juba tuttavatele 
aladele. Insener oli Väga üllatatud, sest ta ei näinud vähimatki märki äravoolu- 
kohast. Vesteldes reporteri ja meremehega ei varjanud ta nende ees oma hämmastust. 

Top, kes oli seni olnud täiesti rahulik, muutus äkki ärevaks. Taibukas: loom jooksis 
kallast mööda edasi-tagasi, peatus ootamatult ja vahtis vette, käpp püsti, nagu varitseks 
ta mõnd nähtamatut saaki. Siis hakkas ta metsikult haukuma nagu jälgi ajades ja jäi 
äkki uuesti vait. 

Kolonistid ei pööranud algul Topi käitumisele tähelepanu, kuid koera haukumine 
muutus nii elavaks, et insener hakkas juba huvi tundma. 

«Mis on, Top?» küsis ta. 

Ilmutades suurt ärevust tegi koer paar hüpet oma peremehe poole, tormas siis jälle 
kalda suunas ning sööstis äkki järve. 

«Siia, Top!» hüüdis Cyrus Srnith, kes ei tahtnud lasta oma koera sellesse kahtlasesse 
vette. 

«Mis seal all ometi toimub?» küsis Pencroff järvepinda uurides. 

«Top haistis vist mõnd kahepaikset,» vastas Harbert. 

«Küllap alligaatorit,» arvas reporter,. 

«Ma ei usu,» vastas Cyrus Smith, «et nii kaugel lõunas esineks alligaatoreid.» 

Top oli oma peremehe kutsel tagasi pöördunud ja kaldale tulnud, kuid ei suutnud 
rahuneda. Ta hüples kõrges rohus ja näis oma vaistu sunnil jälgivat mingit nähtamatut 
olendit, kes liikus vee all piki kalda äärt. Ometi oli vesi vaikne, ta pinnal ei paistnud 
mingit virvendust. Kolonistid peatusid mitu korda ja uurisid tähelepanelikult järve 
pinda. Midagi polnud näha. Siin peitus midagi salapärast. 

Insener oli elevil. 

«Viime retke siiski lõpuni,» lausus ta. 

Poole tunni pärast olid nad jõudnud järve kagunurka ja leidsid end taas Kaugvaate platoolt. 
Järvekallaste uurimine tuli nüüd lugeda lõpetatuks ja ometi polnud insener»avastanud, kus ja 
kuidas toimus vee äravool. 

«Ometi on äravoolukoht olemas,» kordas ta, «ja kui ta pole meile nähtav, siis peab ta plema 
uuristunud kalda graniitmassi sisse.» 

«Kuid miks te seda teada tahate, kallis Cyrus?» küsis Gideon Spilett. 

«Sellepärast,» vastas insener, «et kui äravool toimub läbi graniitmassiivi, siis on võimalik, 
et seal leidub mõni koobas, mida oleks kerge elamiskõlvuliseks muuta, kui vesi on kõrvale 
juhitud.» 

«Kuid kas pole võimalik, härra Cyrus, et järve põhjas on avaus ja vesi voolab merre maa- 
alust käiku pidi,» ütles Harbert. 

«See võib tõesti nii olla,» vastas insener, «ja sel juhul peame ise endale maja ehitama, kuna 


loodus pole seda meie eest teinud.» 
Kolonistid valmistusid minema üle platoo, et Kamina-tele tagasi jõuda, sest kell oli juba 
VIIS. 
Äkki hakkas Top jälle rahutuse tundemärke avaldama. Ta haukus vihaselt ja enne kui 
peremees jõudis teda tagasi hoida, sööstis ta uuesti järve. 
Kõik jooksid kalda äärde. Koer oli juba rohkem kui kahekümne jala kaugusel — kaldast ja 
Cyrus Smith kutsus teda karmilt tagasi, kui äkki ilmus veepinnale tohutu pea. Vesi ei 
paistnud selles köhas eriti sügav olevat. 
Harbert taipas kohe, millisesse seltsi kuulus see suurte silmade ja 

koonusekujulise peaga elukas, kelle lõusta ehitisid pikad siidised vurrud. «Lamantiin!» hüüdis 
ta. 
See ei olnud lamantiin, vaid samasse meriveiseliste seltsi kuuluv loom, kes kannab nime 
dugong) ja kelle sõõrmed avanevad koonu ülaosas. 
Hiigelsuur elukas sööstis Topi poole, kes tagajärjetult püüdis tema käest pääseda kalda 
suunas ujudes. Peremees ei suutnud midagi teha oma koera päästmiseks ja enne kui Gideon 
Spilettil või Harbertil tuli pähe kasutada oma vibusid, kadus Top dugongi haardes vee alla. 
Haarates raudotsaga jahioda kätte, tahtis Nab koerale appi tormata, valmis ründama kõhutavat 
elukat tema oma elukohas. 
«Ei, Nab!» ütles insener vaprat teenrit tagasi hoides. Vee all käis võitlus, seletamatu võitlus, 
sest neis tingimustes ei võinud Top kuigi kaua vastu pidada; võitlus, mis pidi olema 
kohutav — seda võis näha vahutavast järvepinnast. Heitlus sai lõppeda ainult koera surmaga. 
Kuid äkki ilmus Top vahukeerises taas nähtavale. Mingi tundmatu jõu poolt õhku paisatuna 
tõusis ta kümne jala kõrgusele veepinna kohale, kukkus uuesti sogasesse vette ja jõudis 
peatselt ning ilma tõsisemate vigastusteta kaldale, olles pääsenud nagu mingi ime läbi. 
Cyrus Smith ja tema kaaslased vaatasid seda lugu arusaamatuses. Lisandus veel üks 
seletamatu asjaolu — veealune võitlus näis veelgi jätkuvat. Ilmselt oli dugong mingi võimsa 
olendi poolt rünnatuna koera vabaks lasknud ja võitles nüüd oma elu eest. , 
Kuid see ei kestnud kaua. Vesi värvus verest punaseks ja üha laieneva verepunase laigu 
keskel ujuv dugongi laip kandus peatselt väikesele liivaribale järve lõunasopis. 
Kolonistid jooksid sinna. Dugong oli surnud. See oli tohutu, viieteistkümne kuni 
kuueteistkümne jala pikkune loom, kes võis kaaluda umbes kolm kuni neli tuhat naela. Ta 
kaelas oli haav, mis näis olevat terariistaga löödud. Millise kahepaikne oli ometi suutnud 
sellise hirmsa hoobiga hävitada kohutava dugongi? Keegi ei teadnud seda öelda ja nähtu üle 
mõtteid vahetades pöördusid Cyrus Smith ja tema kaaslased Kapiinatele tagasi. 
' Dugong meriveiseliste seltsi kuuluv loom, toitub ainult taimedest. Tõlk. 

XVII PEATÜKK. 


KÄIK JÄRVE ÄÄRDE. SUUNDA NÄITAV VEEVOOL. CYRUS SMITHI 
KAVATSUSED. DUGONGI RASV. PÜRIIDILADEMETE KASUTAMINE. 
RAUASULFAAT. KUIDAS VALMISTATAKSE GLÜTSERIINI. SEEP. SALPEETER. 
VÄÄVELHAPE. LÄMMASTIKHAPE. UUS KOSK. 


Järgmise! päeval, 7. mail, ronisid Cyrus Smith ja Gideon Spilett Kaugvaate platoole, jättes 
Nabi hommikueinet valmistama, kuna Harbert ja Pencroffläksid piki jõekallast ülespoole, 
et uuendada küttepuude tagavara. 

Insener ja reporter jõudsid peagi järve lõunasopis asuva liivikuni, kuhu vool oli kandnud 
dugongi laiba. Terve parv linde oli juba sööstnud lihahunniku kallale ja neid tuli kividega 
eemale peletada, sest Cyrus Smith tahtis dugongi rasva alal hoida ja kasutada seda koloonia 
tarvidusteks. Looma lihast sai valmistada head toitu, — mõningail malai aladel varutakse 
seda eriti pärismaalastest vürstide laua jaoks. Kuid see oli juba Nabi mure. 

Sel hetkel olid Cyrus Smithil teised mõtted peas. Eelmise päeva sündmused ei olnud tal 
meelest läinud ja sundisid teda pidevalt juurdlema. Ta oleks tahtnud veealuse võitluse 
saladusse tungida ja teada saada, milline mastodonide' või teiste merekoletiste hõimlane oli 
tekitanud dugongile nii kummalise haava. 

Insener seisis järve kaldal, vaatles ja uuris, kuid esimestes päikesekiirtes helkivas vaikses 
vees ei tulnud midagi nähtavale. 

Liiviku läheduses, kus dugong lebas, ei olnud vesi kuigi sügav, aga siit alates langes põhi 
pikkamööda ja 


! Mastodon — väljasurnud londiline. Tõlk. 

oli võimalik, et keskpaigas oli järv küllaltki sügav. Järve võis pidada laiaks basseiniks, mis 
kogus endasse Punaoja vee. 

«Noh, Cyrus,» arvas reporter, «mulle näib, et selles vees ei ole midagi kahtlast.» 

«Nähtavasti mitte, mu kallis Spilett,» vastas insener, «ja ma ei tea tõesti, kuidas seletada 
eilset juhtumit.» 

«Tunnistan,» jätkas Gideon Spilett, «et dugongile tekitatud haav on imelik, kui mitte 
rohkem öelda. Samuti ei oska ma seletada, kuidas võis juhtuda, et Top nii suure hooga veest 
välja paisati. Tekib tõesti mõte, et mingi tugev käsi paiskas ta õhku ja et sama käsi torkas 
dugongi pistodaga surnuks. 

«Jah,» vastas insener mõtteisse vajunult. «Selles on midagi seletamatut. Aga kas te suudate 
seletada, kallis Spilett, millisel viisil mina pääsesin. Kuidas oli see võimalik, et mind rebiti 
voogudest ja kanti luidetele? Te ei suuda seda seletada, eks ole? Sellepärast aiman siin mingit 
saladust, mille jälile me ükskord kahtlemata jõuame. Uurigem siis asja, kuid kaaslaste ees ei 
maksa neile kummalistele sündmustele tähelepanu pöörata. Jätame oma tähelepanekud enda 
teada ja jätkame tööd.» 

Nagu teada, polnud insener veel suutnud avastada, kust kaudu vesi järvest välja voolas, 
aga kuna ei leidunud märke sellest, et järv oleks kunagi üle kallaste tunginud, siis pidi kuskil 
mingi äravoolukoht olema. Selle küsimuse kallal juureldes märkas Cyrus Smith teatava 
üllatusega liiviku ääres kaunis tugevat veevoolu. Ta viskas vette mõned puutükikesed ja nägi, 
et need liiguvad järve lõunasopi suunas. Ta järgnes voolusele mööda kallast ja jõudis järve 
lõunasopini. 

Seal oli mingi veekeeris ja paistis, nagu oleks vesi äkki kadunud kuhugi maa-alusesse 
prakku. 

Cyrus Smith kuulatas, kõrv vastu järvepinda, ja kuulis väga selgesti maa-aluse joa kohinat. 

«Siin see ongi,» ütles ta püsti tõustes. «Selles kohas toimub vee äravool. Kahtlemata on 
graniitmassiivi uuristunud käik, mis viib mereni. Vesi voolab nähtavasti läbi õõnsuste, mida 
me saame ehk oma huvides ara käsutada. Hüva! Seda saame teada!» 

Insener lõikas pika oksa, «puhastas selle lehtedest ja nistis kalda ääres vette. Ta leidis, et 
ainult üks jalg allpool veepinda oli sügav auk. See auk oli seni asjatult otsitud äravoolukoha 
suue ja vool oli nii tugev, et kiskus oksa inseneri käest ja viis endaga kaasa. 

«Nüüd ei ole enam mingit kahtlust,» kordas Cyrus Smith. «Seal on äravoolukoha suue ja 
ma toon ta nähtavale.» 

«Kuidas?» küsis Gideon Spilett. 

«Alandades järve pinda kolrne jala võrra.» 

«Ja kuidas seda alandada?» 

«Avades veele teise, avarama väljapääsu.» 

«Kus kohas, Cyrus?» 

«Selles kaldaosas, mis on merele kõige lähamal.» 

«Kuid seal on ju graniitkallas,» märkis reporter. 

«Mis sellest,» vastas Cyrus Smith, «ma lasen graniidi õhku ja veepind alaneb jättes 
suudme vabaks.» 

«Ja äravoolav vesi tekitab rannikule langedes kose,» lisas reporter. 

«Kose, mille me ara kasutame,» vastas Cyrus. «Tulge, lähme!» 

Insener võttis reporteri endaga kaasa. Spiletti usk Cyrus Smithisse oli nii suur, et ta 
põrmugi ei kahelnud ettevõtte õnnestumises: Ent kuidas siiski lõhestada gra- 
niitkallast, kuidas purustada need kaljud ilma püssirohuta ja puudulike tööriistadega? Kas 
polnud see ülejõukäiv töö, mille kallale msener kangekaelselt tahtis asuda? 

Kui Cyrus Smith ja reporter Kaminatele tagasi jõudsid, leidsid nad Harberti ja Pencroffi 
puukoormat maha laadimas. 

«Puuraijujad on oma tööga valmis, Cyrus,» ütles meremees naerdes, «ja kui te vajate 
müürseppi...» 

«Müürseppi pole praegu vaja, küll aga keemikuid,» vastas insener. 

«Jah,» lisas reporter, «me hakkame saart õhku laskma ...» 

«Saart õhku laskma!» karjatas Pencroff. 

«Vähemalt osalisett,» kostis Gideon Spilett. 

«Kuulake mind, sõbrad,» lisas insener. 

Ta tegi teatajaks oma vaatluste tulemused. Tema 

arvates pidi Kaugvaate platood kandva graniitmassi sees olema enam või vähem 
ruumikas koobas ja ta kavatses selleni tungida. Et seda teha, tuli kõigepealt 
vabastada maa-aluse kanali avaus. Selleks oli vaja alandada järve pinda, luues veele 
laiema väljapääsu. Niisiis tuli valmistada lõhkeainet, mis võiks tekitada laia äravoolu- 
kanali teises rannikuosas. Lõhkeainet lootis Cyrus Smith valmistada tooraineist, mida 
saare loodus talle pakkus. 

Teadagi võtsid kõik, eriti Pencroff, selle ettepaneku vaimustusega vastu. "Käsutada 
suurejoonelisi vahendeid, lõhkuda graniiti, luua kosk — see juba sobis meremehele! Ja 
kuna insener vajas keemikuid, võis Pencroff olla keemik niisama hästi kui müürsepp 
võ| kingsepp. Ta ütles Nabile, et on nõus hakkama ükskõik kelleks, isegi tantsu- ja 
kommeteõpetajaks, kui seda kunagi peaks vaja tulema. 

Kõigepealt tehti Nabile ja Pencroffile ülesandeks eraldada dugongi rasv ja alal 
hoida liha, mis oli määratud toiduks. Ilma midagi pärimata asusid mõlemad kohe teele. 
Neil oli täielik usk inseneri võimetesse. 

Natuke aega hiljem suundusid Cyrus Smith, Harbert ja Gideon Spilett pajuvitstest 
purilaid järel vedades piki jõge ülespoole kivisöelademete suunas. Seal oli külluses kihilist 
püriiti, mida esineb kihtkivimite hilisemates lademetes ja millest Cyrus oli juba proovi 
kaasa toonud. 

Püriidi Kaminatele vedamiseks kulus terve päev. Õhtuks oli seda mitu tonni. 

Järgmisel päeval, 8. mail, alustas insener oma uut tööd. Kihilised püriidikamakad 
koosnesid peamiselt söest, ränimullast, alumiinium-oksüüdist ja rauasulfii-dist. Viimast 
oli siin kõige rohkem ja see oligi vaja kätte saada ning muuta võimalikult kiiresti 
rauasulfaadiks. Rauasulfaadist pidi lõpuks saadama väävelhape. 

Väävelhappe saamine oligi kogu ettevõtte eesmärgiks. Väävelhape on üks 
keemiatööstuse kõige tarvitatavamaid tooteid. See hape võis olla ka tulevikus 
kolonistidele väga kasulik küünalde valmistamisel, naha parkimisel ja mujal, kuid 
praegu vajas insener seda muuks otstarbeks. 

Cyrus Smith valis Kaminate taga koha, kus maapind hoolikalt tasandati. Sinna 
asetas ta hunniku oksi ja pee- 

neksraiutud puid, mille peale laoti püriidilahmakad, nii et nad toetusid üksteise vastu. 
Siis kaeti kõik pähklisuurusteks tükikesteks peenendatud püriidi õhukese kihiga. 
Seejärel pandi puud põlema. Kuumus kandus kihilise püriidi tükkidele, mis lõid 

lõkkele, sest nad sisaldasid sütt ja väävlit. Siis asetati peale uus kord peenendatud 
püriiti. Nii tekkis lõpuks kõrge kuhi, mis kaeti pealt mulla ja mätastega, jättes 
mõningad õhuaugud, nagu seda tehakse puusöe põletamisel miiliaugus. 

Nüüd lasti keemilisel reaktsioonil toimuda ja kulus vähemalt kümme kuni kaksteist 
päeva, enne kui raua-sulfiid muutus rauasulfaadiks, ja alumiiniumhapend 
alumiiniumsulfaadiks. Raua- ja alumiiniumsulfaat on lahustuvad ained, kuna teised — 
ränimuld ja kivisöe-tuhk — on lahustamatud. 

Vahepeal asus Cyrus Smith teise toimingu juurde. Seda tehti väga innukalt ning oldi 
ihu ja hingega asja juures. 

Nab ja Pencroff olid kogunud dugongi rasva suurtesse savinõudesse. Rasvast tuli 
seebivalmistamise juures eraldada glütseriin. Selle saavutamiseks piisas rasva töötle- 
misest sooda või lubjaga. Nende ainete toimel tekib rasvast seep, glütseriin eraldub 
ja just glütserüni tahtiski insener kätte saada. Nagu teada, polnud tal lubjast puudust, 
kuid rasva töötlemine lubjaga annab ainult lahustamatuid ja seega kasutuid 
lubjaseepe; soodaga töötlemine seevastu annab lahustuva seebi, mida kasutatakse 
koduses majapidamises. Praktilise inimesena eelistas Cyrus Smith kasutada soodat. 
Viimast oli kerge hankida, sest kalda ääres leidus rohkesti meretaimi: soolarohtusid, 
adrut ja meriheina. Neid taimi korjati suur hulk, kuivatati ja põletati nad siis 
maasse kaevatud augus lageda taeva all. Taimi põletati mitu päeva, kusjuures 
temperatuur tõsteti niivõrd kõrgele, et tuhk sulas ja selle tulemuseks oli tihe hallikas 
mass, mida ammust ajast tuntakse loodusliku sooda nime all. 

Nüüd töötles insener rasva soodaga ja nii saadi esiteks lahustuv seep ning teiseks 
neutraalne aine — glütseriin. 

Kuid see polnud veel kõik. Oma tulevase töö jaoks vajas Cyrus Smith veel üht ainet 
— kaaliumnitraati, mis on rohkem tuntud salpeetri nime all. 

Cyrus Smith oleks võinud saada seda ainet, töödeldes taimede tuhast kergesti eraldatavat 
kaaliumkarbonaati ehk potast lämmastikhappega. Kuid tal polnud lämmastikhapet, see aine 

tal just puuduski. Seega oli siin tegemist nõiaringiga, millest poleks kunagi välja pääsenud. 
Õnneks varustas loodus teda sel korral ise salpeetriga; inseneril poldid teha muud kui see 
üles korjata. Harbert avastas nimelt-saare põhjaosas, Franklini mäe jalamil salpeetrilademed 
ja seda ainet tuli ainult puhastada. 

Need mitmet laadi tööd kestsid nädalapäevad ja lõpetati enne, kui toimus sulfiidi 
muutumine rauasulfaadiks. Järgnevatel päevadel valmistasid kolonistid pehmest savist 
tulekindlad anumad ja ehitasid erilise konstruktsiooniga telliskiviahju, mida mõeldi 
käsutada rauasulfaadi destilleerimisel. Kõik see lõpetati 18. mai paiku, umbes selleks ajaks, 
kui juba nimetatud keemiline protsess lõppes. Inseneri oskusliku juhtimise all olid Gideon 
Spilett, Harbert, Nab ja Pencroff muutunud maailma kõige osavamateks töölisteks. Pealegi 
on häda parim õpetaja. 

Kui püriidihunnik oli tules lõplikult lagunenud, asetati keemilise protsessi rauasulfaadist, 
alumiiniumsulfaadist, ränimullast ja söejäänustest ning tuhast koosnev saadus veega 
täidetud anumasse. Seda segu liigutati, lasti selgida, kurnati läbi ja viimaks saadi selge 
vedelik, mis sisaldas lahustunud rauasulfaati jaalumiiniumsulfaati, kuna teised ained, olles 
lahustumatud, olid jäänud tahkeks. Ja kui vesi oli osaliselt ära auranud, tekkisid lõpuks 
rauasulfaadi kristallid. Vedelik, mis enam ära ei auranud ja mis sisaldas alumiiniumsulfaati, 
visati lihtsalt minema. 


Cyrus Smithi käsutuses oli niisiis küllalt suur hulk kristalliseerunud rauasulfaati, millest 
tuli ümbertöötamise teel saada väävelhape. 


Tööstuspraktikas käsutatakse väävelhappe valmistamiseks kulukaid seadeldisi. On vaja suuri 
ruumikaid tehaseid, spetsiaalseid riistu ja happekindlaid tinakambreid, milles toimub 
muundumisprotsess. Inseneril ei olnud selliseid töövahendeid, kuid ta teadis, et mõnelpool, 
eriti Böömimaal, valmistatakse väävelhapet palju lihtsamal viisil, kusjuures saadakse isegi 
kõrgema kontsentrat- 


158 


siooniga hape, mis on tuntud nordhauseni happe nime all. 

Väävelhappe saamiseks jäi Cyrus Smithil teostada veel vaid üks töö: kuumutada kinnises 
anumas rauasulfaadi kristalle, et väävelhape eralduks auruna, mis veeldudes 
annab väävelhappe. 

Selleks otstarbeks käsutati tulekindlaid savianumaid, millesse asetati rauasulfaat, ja ahju, 
mille kuumuses pidi toimuma väävelhappe eraldumine. Kõik õnnestus suurepäraselt ja 20. 
mail, kaksteist päeva pärast tööde algust oli inseneril käes aine, mida ta kavatses hiljem 
mitmel eri viisil kasutada. 

Kuid milleks ta seda ainet vajas? Lihtsalt lämmastik-happe saamiseks, ja see oli kerge, 
sest väävelhappega töödeldud salpeeter andis talle destilleerimised just soovitava happe. 

Aga milleks ta lõpuks vajas lämmastikhapet? Seda tema kaaslased veel ei teadnud, sest ta 
polnud neile selgitanud oma töö lõppeesmärki. 

Cyrus Smith oli eesmärgile jõudmas ja viimane operatsioon pidi andma talle keemilise 
ühendi, mis oli nõudnud nii palju tööd. 

Ta võttis lämmastikhapet ja väävelhapet ning segas neid glütseriiniga, mis oli enne 
vesivannis aurutamise teel kontsentreeritud. Jahutavat segu kasutamata sai ta lõpuks ikkagi 
mitu pinti' kollakat õlist vedelikku. 

Seda oli Cyrus Smith teinud üksinda kõrvalises kohas, Kaminatest eemal, sest võis tekkida 
plahvatus, Ta tõi oma sõpradele pudeli vedelikuga ja lausus lühidalt: 

«Noh, ongi käes nitroglütseriin!» See oli tõepoolest nitroglütseriin, kohutav aine, mille 
plahvatusjõud on umbes kümme korda suurem tavalise püssirohu omast ja mis on põhjustanud 
juba nii palju õnnetusjuhtumeid. Sellest ajast peale, kui õpiti nitroglütseriini muutma 

dünamidiks, teiste sõnadega seda segama mõne tahke ainega — savi või suhkruga — mis 
on küllalt urbne, et teda siduda, pole vedeliku kasutamine enam nii hädaohtlik. Kuid 
ajal, mil meie 


' Pint — õõnesmõõt, 0,931 1. Tõlk. 

kolonistid Lincolni saarel tegevuses olid, polnud dünamiit veel tuntud. 

«Ah see ongi siis vedelik, mis laseb õhku meie kaljud?» küsis Pencroff kaunis umbusklikult. 

«Jah, mu sõber,» vastas insener, «ja nitroglütseriini purustusjõud on seda võimsam, mida 
kõvem on graniit ja mida tugevamat vastupanu ta osutab.» 

«Ja millal me seda näeme, härra Cyrus?» 

«Homme, niipea kui oleme lõhkeaine jaoks augu uuristanud,» vastas insener. 

Järgmisel päeval, 21. mail, läksid sapöörid juba koidikul" kaldasopini Granti järve idaküljel, 
mis asus ainult viissada jalga merest eemal. Selles kohas oli platoo järve pinnast madalamal, 
vett pidas kinni ainult graniitsein. Oli ilmne, et kui see sein purustada, tungib vesi avause 
kaudu välja ja tekib oja, mis hakkab voolama mööda platoo kallakut pinda ja langeb 
liivasele merekaldale. Selle tulemusena alaneks järvepind ja praeguse äravoolukoha suue jääks 
vabaks. See viimane oligi kolonistide lõppsihiks. 

Järelikult tuli kaljusein purustada. Inseneri näpunäidete järgi ründas Pencroff graniitmüüri 
väliskülge kirkaga, mida ta käsitses osavalt ja jõuliselt. Augu uurista-mine pidi algama seina 
horisontaalse astangu kohalt ja selle süvendamine jätkuma põigiti, et jõuda allapoole 
järvepinda. Paisates kaljud laiali pidi plahvatus avama veele laia väljapääsu ja seega järve 
pinda tunduvalt alandama. 

Töö võttis hulk aega, sest insener soovis esile kutsuda tõesti kohutava jõuga plahvatust ja 
kavatses selleks otstarbeks kulutada vähemalt kümme liitrit nitroglütseriini. 


Kuid Pencroff ja Nab töötasid nii hästi, et kella nelja paiku pärast lõunat oli auk valmis. 
Tuli veel lahendada küsimus, kuidas lõhkeainet süüdata. Tavaliselt plahvatab nitroglütseriin 
paukelavhõbedat sisaldava sütiku abil. Et panna nitroglütseriin plahvatama, on vaja tõuget, 
sest kui vedelik lihtsalt süüdata, siis põleb ta ilma plahvatamata. 
Cyrus Smith oleks kindlasti võinud valmistada süüte-pulbrit. Püssirohu oleks ta võinud 
kergesti asendada 

nitrotselluloosiga, sest tal oli ju lämmastikhape käepärast. Selle ainega täidetud ja 
nitroglütseriinisse asetatud padruni oleks süütenööri abil võinud plahvatama panna. 
Kuid Cyrus Smithil oliteada, et nitroglütseriinil on omadus plahvatada ka löögist. Seda 
ta otsustaski käsutada, olles valmis äpardumise korral proovima mingit muud meetodit. 
Plahvatuse tekitamiseks piisab ainult haamrilöögist paarile nitroglütserini tilgale, mis on 
valatud kivisele pinnale. Kuid löögiandja peab ise paratamatult plahvatuse ohvriks lan- 
gema. Cyrus Smith tuli mõttele riputada augu kohale kiudnööriga kepi külge seotud raske 
rauatükk. Teine, vääveldatud nöör kinnitati üht otsa pidi esimese keskkohta, kuna teine ots 
tõmmati maad mööda august mõne jala kaugusele. Kui teine nööron süüdatud, põleb see, 
kunituli on jõudnud esimese nöörini. See süttib omakorda, katkeb ja rauatükk langeb 
nitroglütseriinisse. 

Seda meetodit kasutatigi. Pärast seda, kui insener oli 

oma kaaslased eemale saatnud, täitis ta puuraugu ääreni nitroglütseriiniga ja tilgutas 
mõne piisa kaljule, ülesriputatud rauatüki alla. 


620 


See tehtud, võttis Cyrus Smith väävlinööri otsa, süütas selle põlema ja läks tagasi 
Kaminatele oma kaaslaste juurde. 

Nöör pidi põlema kakskümmend viis minutit. Kahe-kümneviie minuti pärast kõlaski 
kohutav plahvatus. Näis, nagu kõiguks kogu saar oma alusel. Terve pilv kive lendas 
üles, nagu oleks vulkaan neid välja paisanud. 

Ohusurvest tekkinud tõuge oli nii tugev, et Kaminate kaljud vankusid. Asunikud 
paisati maha, kuigi nad olid plahvatuskohast enam kui kahe miili kaugusel. 

Nad tõusid püsti, ronisid uuesti platoole ja jooksid sinnapoole, kus plahvatus pidi 
olema lõhestanud järve kalda. 

Nende suust kõlas kolmekordne hurraa. Graniitseina oli tekkinud lai lõhe! Sealt 
tungis välja kiirevooluline veejuga, mis sööstis vahutades üle platoo, jõudis selle 
servani ja paiskus kolmesaja jala kõrguselt alla rannale. 


XVIII PEATÜKK. 


PENCROFF EI KAHTLE ENAM MILLESKI. ENDINE ÄRAVOOLUKOHT. 
LASKUMINE MAA ALLA. TEEKOND LÄBI GRANIIDI. TOP ON KADUNUD. 
KESKMINE KOOBAS. KAEV. SALADUS. KIRKAHOOOID. TAGASITULEK. 


Cyrus Smithi plaan oli õnnestunud, kuid oma harjumuse kohaselt ei lasknud ta 
paista vähimatki rahulolu märki. Ta seisis liikumatult paigal ning vaatas mõtlikult ja 
rangel ilmel enda ette. Harbert oli vaimustuses, Nab hüppas rõõmust, Pencroff 
vangutas oma suurt pead ja pomises: 

«Täitsa mees, see meie insener!» 

Nitroglütseriin oli tõepoolest olnud võimsa purustusjõuga. Lõhe oli lai ning vee hulk, 
mis nüüd uue äravoolukoha kaudu välja voolas, oli endisega võrreldes umbes 
kolmekordne. Seetõttu pidi järve pind peagi vähemalt kahe jala võrra alanema. 

Kolonistid tulid tagasi Kaminatele, et võtta kaasa kirkad, raudotstega jahiodad, 
kiududest nööri, tuleraua ja taela, ning siirdusid siis uuesti platoole. Top jooksis 
nendega kaasa. 

Teel ei saanud meremees hoiduda ütlemast: 

«Härra Cyrus, selle teie poolt valmistatud suurepärase vedelikuga võib ju terve meie 
saare õhku lasta!?» 

«Kindlasti, saare, mandrid ja isegi maakera,» vastas Cyrus Smith. «Kõik oleneb siin 
ju ainult kogusest.» 

«Aga kas ei saaks seda nitroglütseriini käsutada tulirelvade laadimiseks?» küsis 
meremees. 

«Ei, Pencroff, see on liiga suure purustava jõuga aine. Kuid nitrotselluloosi või isegi 
harilikku püssirohtu on; 

kerge valmistada, sest meil on lämmastikhapet, salpeetrit, väävlit ja sütt. See kõik on meil 
olemas, kuid kahjuks puuduvad relvad ise.» 

«Noh, härra Cyrus, hea tahtmise juures .. .» 

Ilmselt oli Pencroff Lincolni saare kolonistide sõnastikust ktistutanud sõna «võimatu». 
Kaugvaateplatoole jõudes suundusid kolonistid viivitamatult järvekääru poole, kus asus endise 
äravoolukoha suue, mis kõigi eelduste kohaselt pidi nüüd veepinnast kõrgemal asuma ja 
järelikult ligipääsetav olema, sest sinna ei voolanud enam vett. Nii oli võimalik maa-alust 
kanalit seestpoolt tundma õppida. 

Veidi aja pärast jõudsid kolonistid kohale ja veendusid otsekohe, et eesmärk oli 
saavutatud. 

Järve graniitkaldas oli tulnud nähtavale kauaotsitud suue, ja nüüd juba veepinnast 
kõrgemal. Suudme juurde võimaldas pääseda kitsas, vee alanemise tõttu kuivale jäänud 
astang. Avause laius oli umbes kakskümmend jalga, kuid kõrgus ainult kaks jalga. See oli 
nagu kanalisatsioonikaevu ava kõnnitee ääres. Kolonistidel poleks olnud sealt kuigi kerge läbi 
pääseda, aga Nab ja Pencroff võtsid kirkad ja vähem kui tunni ajaga muutsid nad läbipääsu 
küllalt kõrgeks. 

Insener lähenes avausele ja nägi, et käigu kallak ei ületa kolmekümmend või kolmekümmend 
viit kraadi. Järelikult oli käigus võimalik liikuda, ja eeldades, et kallak ei suurene, pidi olema 
kerge laskuda merepinnani. Kui nüüd graniitmassiivi sisemuses leidus mingi ruumikas koobas 
— ja seda võis julgesti pletada — siis sai seda ehk kuidagi kasutada. 

«Noh, härra Cyrus, mis meid enam takistab?» küsis meremees, kes kannatamatult kippus 
sisse ronima. «Näete, Top jõudis meist juba ette!» 

«Olgu pealegi! Kuid käiku tuleb valgustada. Nab, mine lõika mõned vaigused oksad!» 

Nab ja Harbert jooksid alla järvekaldale, kus kasvasid männid* ja teised okaspuud, ning 
tulid peagi tagasi okstega, mida võis tõrvikutena käsutada. Oksad süüdati 
tuleraua sädemetest põlema, ja Cyrus Smithiga eesotsas astusid kolonistid kitsasse käiku, mida 
veel hiljuti täitis 
järve vesi. 

Vastupidiselt oletustele laienes käik üha, nii et uurijad võisid kõndida kummardumata. 
Aegade kestel veest unutud graniit oli väga libe ja tuli hoiduda kukkumast. Kolonistid sidusid 
endid köiega üksteise külge, nagu seda teevad mägironijad, õnneks muutsid väljaulatuvad, 
trepiastmete taolised graniidinukid laskumise vähem ohtlikuks. Siin-seal helkisid tõrvikute 
valgusel vikerkaarevärviliselt veetilgakesed, mis veel polnud kaljudelt maha langenud, ja näis, 
nagu oleks käigu lagi kaetud lugematute stalaktiitidega'. Insener silmitses tähelepanelikult 
musta graniitlage. Ta ei näinud ühtki lõhet ega pragu. Seina graniitmass oli väga tihe ja 
ühtlane. Seega oli käik niisama vana kui saargi ja polnud mitte aegamööda veesurve toimel 
tekkinud. Mitte Neptun, yaid Pluton' oli selle oma käega uuristanud ja seintel võis märgata 
vulkaaniliste jõudude tegevuse jälgi, mida voolavad veed polnud suutnud täielikult kustutada. 

Kolonistid liikusid väga aeglaselt. Nad tundsid teatavat erutust, tungides tolle massiivi 
sügavustesse, kus ükski inimolend polnud kindlasti iialgi käinud. Nad ei rääkinud, vaid 
mõtlesid pingsalt, ja rohkem kui ühele neist pidi tulema mõte, et merega ühenduses 
olevates» kaugemates koobastes võis peituda kaheksajalg' või mõni tohutu peajalgne”. Igatahes 
ei tohtinud unustada ettevaatust. 

Top oli väikese rühma eesotsas ja koera vaistu võis usaldada. Hädaohu korral oleks Top 
kindlasti haukuma hakanud. 

Laskunud kaunis looklevat käiku mööda sadakond jalga, peatus teiste ees sammuv Cyrus 
Smith ja kaaslased jõudsid talle järele. Nad leidsid end avaras õõnsuses, mis moodustas 
keskmise suurusega koopa. Laest langes veetilku, kuid see polnud mitte läbi graniidi 
immitsev vesi, vaid lihtsalt viimased piisad siin koopas nii kaua 


! Stalaktiit —ubjakivi-purikas, mis tekib koobaste ja veealuste käikude võlvistikele. 


Tõlk. 

* Neptun — rooma merejumal. Tõlk. 

3 Pluton — kreeka-allmaaiima-jumal. Tõik. 

* Kaheksajalg — peajalgsete klassi kuuluv röövloom. Tõlk.. 

 Peajalgne — molluskite hulka kuuluv röövloom. Suurimad liigid kasvavad kuni 18 m 
pikaks. Tõtt. 

mühisenud veevoolust. Niiskevõitu õhus ei tundunud olevat mingeid mürgiseid 
aurusid. 

«Noh, kallis Cyrus,» ütles Gideon Spilett. «Olemegi leidnud ulualuse, millest kellelgi 
pole aimu ja mis on siin sügavustes kõigi eest kaitstud, kuid elada siin siiski ei saa.» 


«Miks ei saa?» küsis meremees. «Seepärast, et koobas on liiga väike ja liiga pime.» 
«Kas me ei saaks teda laiendada ja süvendada, teha avaused valguse ja õhu jaoks?» 
küsis Pencroff, kes ei pidanud enam midagi võimatuks. 

«Lähme edasi!» vastas Cyrus Smith. «Võib-olla allpool loodus vabastab meid sellisest 
suurest tööst.» 


«Oleme läbinud ainult ühe kolmandiku graniitmüürist,» tähendas Harbert. 


«Jah, umbes kolmandiku,» vastas Cyrus Smith, «sest me oleme laskunud sadakond 
jalga suudmest arvates ja on võimalik, et sada jalga allpool ...» 

«Kus on ometi Top?» küsis Nab inseneri katkestades. Otsiti koopast. Seal koera ei 
olnud. «Ta jooksis vist edasi,» sõnas Pencroff. «Lähme talle järele,» vastas Cyrus Smith. 
Uurimisretk jätkus. Käik oli väga käänuline, kuid insener pani kõiki pöörakuid 
hoolega tähele , ja tegi kindlaks, et üldine suund kulges mere poole. 

Kolonistid jõudsid veel umbes viiskümmend jalga allapoole. Äkki kuulsid nad mingeid 
kaugeid hääli, mis kõlasid massiivi sügavuses. Nad peatusid ja kuulatasid. Hääled 
kostsid selgesti nende kõrvu, kändudes tunneli kaudu edasi nagu läbi kuuldetoru. 

«Need on Topi haugatused!» hüüdis Harbert. 

«Jah,» vastas Pencroff, «ja meie tubli koer on ilmselt 
vihane!» 


«Meil on rautatud jahikepid,» ütles Cyrus Smith. «Olgem valvel — ja muudkui edasi!» 

«Asi läheb aina huvitavamaks,» sosistas Gidepn Spilett meremehele kõrva ja see noogutas 
peaga. 

Cyrus Smith ja tema kaaslased tormasid edasi, koerale appi. Topi haukumine muutus üha 
selgemaks. Tema kat-kendlikus hääles tundus kummalist ägedust. Kas Top tõesti võitles mõne 
loomaga, kelle peidupaiga rahu ta oli 

häirinud? Kolonistid ei mõelnud enam hädaohule, millesse nad end asetasid, neid 
kihutas tagant vastupandamatu uudishimu. Nad ei läbenud enam rahulikult laskuda, 
vaid libistasid end lihtsalt mööda käfgu põhja ja mõne minuti pärast jõudsid nad 
kuuskümmend jalga allpool Topile järele. 

Käik lõppes avara ja toreda koopaga. Top haukus metsikult, joostes edasi-tagasi. 
Tõrvikutega vehkides valgustasid Pencroff ja Nab kõik koopa nurgad läbi. Cyrus Smith, 
Gideon Spilett ja Harbert, jahiodad käes, = seadsid end - võitlusvalmis. 

Määratu suur koobas oli tühi. Kolonistid otsisid ta otsast otsani läbi. Keda-gi polnud 
näha, ei ühtki looma, ei ühtki elusolendit! Ja ometi jätkas Top haukumist. Ei silitamine ega 
ähvardused ei suutnud teda vaikima panna. 

«Kuskil peab olema väljapääs, mille kaudu järve veed merre suubusid,» ütles Cyrus 
Smith. 

«Küllap vist,» vastas Pencroff, «vaatame ette, et me mõnda auku ei kuku!» 

«Otsi, Top, otsi!» hüüdis Cyrus Smith. 

Ergutatuna peremehe sõnadelt jooksis koer koopa 

kaugeimasse otsa ja hakkas seal veelgi ägedamalt haukuma. 

Kolonistid järgnesid talle ja tõrvikute valgusel ilmus graniitpõrandas nähtavale kaevu suue. 
Sealtkaudu toimus varem vee äravool graniitkoopast ja seekord polnud enam tegemjst 
kergestiläbitava kaldkäiguga, vaid püstloodse kaevu«a, kuhu oli võimatu tungida. Tõrvikud 
tõsteti avause kohale. Näha polnud midagi. Cyrus Smith murdis tõrviku küljest põleva oksa ja 
viskas selle sügavikku. Leegitsev vaik, mis kiirel langemisel hakkas veelgi heledamalt põlema, 
valgustas kaevu sisemust, kuid ikkagi polnud midagi näha. Siis kustus leek kerge sisinaga, 
mis osutas, et oks oli jõudnud veepinnani, tähendab merepinna tasenieni. 

Arvestades välja aja, mis oksal kulus langemiseks, võis insener kindlaks teha kaevu 
sügavuse. Selgus, et see oli umbes üheksakümmend jalga. Järelikult asus avastatud koobas umbes 
üheksakümmend jalga üle merepinna. 

«Siin meie peavari ongi,» sõnas Cyrus Smith. 

«Aga siin elutses mingi olend,» vastas Gideon Spilett, kelle uudishimu polnud rahuldatud. 

«Kuid see «keegi», olgu ta siis kahepaikne või mõni muu loom, põgenes kaevu kaudu ja 
loovutas oma koha meile,» vastas insener. 


«Olgu kuidas on,» lausus Pencroff, «aga veerand tundi tagasi oleksin ma meelsasti olnud 
Topi asemel, sest ega ta põhjuseta haukunud.» 

Cyrus Smith silmitses koera ja kuic mõni kaaslastest oleks lähenenud, oleks ta kuulnud 
inseneri pomisevat: 


«Ma olen kindel, et Top teab paljudest asjadest rohkem kui meie.» 


Kolonistide soovid olid enamikus täide läinud. Juhus, millele oli kaasa aidanud nende juhi 
haruldane ettenägelikkus, osutas neile suure teene. Nende käsutuses oli ruumikas koobas, mille 
suurust tõrvikute puudulikus valguses oli raske kindlaks määrata, kuid rnida tellistest 
vaheseinte abil oli kahtlemata kerge tubadeks jaotada ja muuta ta sel kombel kui mitte 
majaks, siis vähemalt ruumikaks korteriks. Vesi oli siit ära voolanud ega saanud enam tagasi 
tulla. Koht oli vaba 

Jäi veel lahendada kaks rasket ülesannet: esiteks — juhtida sellesse graniitmassüvi 
uuristunud koopasse päevavalgus ja teiseks — teha ta kergemini ligipääsetavaks. "Valguse 
sissetoomine ülevalt ei tulnud üldse kõne alla, sest laeks oli tohutu paksusega graniitmass, kuid 
võib-olla oli võimalik läbi uuristada esikülg, merepoolne sein. Cyrus Smithil, kes laskumisel oli 
teinud kallaku üsna täpselt kindlaks ja arvestanud välja koridori pikkuse, oli põhjust arvata, et 
koopa esisein ei saanud olla eriti paks. Kui valgustuse küsimus on lahendatud, saab ka 
ligipääsu kergemaks muuta, sest ukse uuristamine ja välisredeli ehitamine on niisama lihtne 
kui aknaavade raiuminegi. 

Cyrus Smith tegi oma mõtted kaaslastele teatavaks. 

«Hakkame aga tööga pihta, härra Cyrus,» vastas Pencroff. «Mul on kirka ja küll ma juba 
oskan sellest müürist läbi murda. Kust alata?» 

«Siit,» vastas insener, näidates meremehele võrdlemisi suurt süvendit, kus graniitsein pidi 
olema õhem kui mujal. 

Pencroffasus graniidi kallale ja pool tundi lennutas ta tõrvikute valgusel graniidikilde. Kalju 
pildus ta kirka all sädemeid. Nab vahetas Pencroffi välja ja pärast Nabi asus tööle Gideon 
Spilett. 

Töö kestis juba kaks tundi ja oli karta, et müür on sõites köhas siiski paksem kirka 
pikkusest. Kuid seafandis Gideon Spilett viimase hoobi, kirka tungis läbi müüri ja kukkus 
teisele poole. 

«Hurraa! Hurraa!» hüüdis Pencroff. 

Seina paksus oli vaid kolm jalga. 

Cyrus Smith vaatas läbi tekkinud augu ja nägi, et see oli merekaldast umbes 
kaheksakümmend jalga kõrgemal Tema ees laius kaldaäär, laid ja taamal mõõtmatu veeväli. 

Tekkinud avaus oli küllaltki lai, sest kalju oli tublisti murenenud ja valgus tungis vabalt 
sisse, täites suurepärase koopa nõidusliku säraga. Kui koopa vasakpoolse osa kõrgus ja laius 
olid vaid kolmkümmend jalga ning pikkus sada jalga; siis parempoolne osa oli seevastu 
määratu suur ja tema võlv kaardus rohkem kui kaheksa-kümne jala kõrguseni. Mõnes kohas 
toetusid võlvkaared; 

korratult laialipillatud graniitsammastele, mis andsid ruumile kirikulöövi ilme. Võimsatele 
külgmistele sammastele toetuvad võlvid kõrgusid siin ümarkaartena, seal saledate 
teravkaartena, kadudes hämaratesse lae-orvadesse, mille tujukad kaarekesed poolvalguses 
ähmaselt paistsid. Võlvistik oli külluslikult ja imepäraselt kaunistatud (loodusliku ornamentikaga 
ning pakkus võrratu, oma maalilisusega haarava pildi kogu sellest ilust ja ülevusest, mida 
inimkäsi on loonud bütsantsi, romaani ja gooti arhitektuuris. Siin aga oli tegemist looduse 
enda loominguga! Loodusjõud olid siia graniitmassi uuristanud imelise Alhambra'. 

Kolonistid olid vaimustusest keeletud. Siin, kus nad olid arvanud olevat vaid kitsa koopa, 
leidsid nad võrratu palee ja Nab oli isegi paljastanud pea, nagu oleks ta sattunud templisse! 

Kõigi suust kostsid vaimustushüüded. Kõlas mitu vägevat hurraad, mis vaibusid 
mitmekordse kajana löövide kaugemates nurkades. 

«Sõbrad,» hüüdis Cyrus Srnith, «kui oleme selle massiivi sisemuse küllalt valgeks teinud 
ja tema vasakpoolsesse ossa toad, laod ja aidad sisse seadnud, jääb meile veel see võrratu 
ruum, mille muudame töötoaks ja muuseumiks!» 

«Ja kuidas me oma elamut nimetame?» küsis Harbert. 

«Graniitloss!» vastas Cyrus Smith. 

Kaaslased võtsid nimetuse uute elaguhüüetega vastu. 

Seks ajaks olid tõrvikud peaaegu lõpuni põlenud ja kuna tagasiteel tuli tõusta käiku 
mööda platoo harjale, siis otsustati uue korteri kordaseadmine jätta järgmiseks päevaks. 

Enne lahkumist kummardus Cyrus Smith veel kord sünge kaevu kohale, mis püstloodselt 
merepinnani laskus. Ta kuulatas tähelepanelikult. Polnud kuulda ühtki häält, isegi.mitte 
veevulinat. Siiski pidi lainetus vahete-vahel kanduma ka siia nendesse sügavustesse. Veel 
üks vaigune oks visati alla. Leek valgustas hetkeks kaevu seinu, kuid samuti nagu esimesel 
korral ei avastatud 


! Alhambra — kuulus mauri kuningate loss Granaadas — tuntud oma ilusate 
sammassaalide ja kaunite aedade poolest. Granaada linn asub Andaluusias, Lõuna- 
Hispaanias. Tõlk. 

midagi kahtlast. Kui vee alanemine oli ootamatult tabanud mingit merekoletist, siis oli see 
nüüd taas ulgumerele ujunud piki merekalda alla ulatuvat käiku, mida mööda Voolas järve 
vesi, enne kui talle rajati uus välja pääs. 
Insener seisis liikumatult ega lausunud sõnagi. Ta kuulatas vaid tähelepanelikult, pilk 
suunatud kuristikku. Meremees lähenes talle ja sõnas, teda käest puudutades: 

«Härra Smith!» 
«Mis on, mu sõber?» küsis insener otsekui unistuste maalt tagasi pöördudes. «Tõrvikud on 
kustumas.» 
«Asume siis teele!» vastas Cyrus Smith. 
Väike salkkond lahkus koopast ja hakkas mööda pimedat käiku üles ronima. Top tuli 
viimasena ja urises ikka veel iseäralikult. Tõus oli küllaltki raske. Kolonistid peatusid viivuks 
ülemises koopas, mis moodustas nagu vaheplatvormi pika  graniittrepi keskpaigas. 
Seejärel jätkasid nad tõusmist. 

Peagi muutus õhk värskemaks. Seintel ei sädelnud enam veetilku — need olid juba ara 
auranud. Tõrvikute * tuhm valgus muutus kahvatuks. Nabi tõrvik kustus. Tuli kiirustada, et 
mitte jääda täielikult pimedusse. 

Seda tehtigi ja veidi enne kella nelja, hetkel, millal tneremehe tõrvik omakorda kustus, 
väljusid Cyrus Smith ja tema kaaslased endise äravoolukoha suudmest. 


XIX PEATÜKK. 


CYRUS SMITHI PLAAN. GRANIITLOSSI FASSAAD. NÖÖRREDEL. 
PENCROFFI UNISTUSED. LÕHNAVAD TAIMED. JÄNESED. UUE ELAMU 
VEEVÄRK. VAADE GRANIITLOSSI AKNAST. 


Järgmisel päeval, 22. mail, hakkasid kolonistid end uues eluasemes sisse seadma. Kõik nad 
soovisid võimalikult pea lahkuda oma senisest viletsast varjupaigast ja asuda avarasse 
koopasse massiivses kaljus, mis oli kaitstud merevee ja vihma eest ja kus elamistingimused 
olid Kaminatega võrreldes hoopis tervislikumad. Kaminaid ei kavatsetud siiski veel täiesti 
maha jätta ja insener mõtles rajada sinna töökoja suuremate tööde jaoks. 

Cyrus Smithi esimeseks mureks oli täpselt kindlaks määrata, kus asus Graniitlossi 
fassaad. Ta läks kaldale hiigelmäüri jalamile ja kuna reporteri käest libisenud kirka pidi 
olema otse alla langenud, siis tuli see vaid üles otsida, et leida müüris kõht, kuhu oli 
raiutud auk. 

Kirka leiti kerge vaevaga ja otse tema köhal kaheksa-kümne jala kõrgusel haigutaski auk. 
Mõned kaljutuvid lendasid juba kitsast avausest sisse ja välja ning näis, nagu oleks 
Graniitloss just nende jaoks avastatudki! 

Inseneril oli kavatsus jaotada koopa parempoolne osa mitmeks toaks, jätta ühe neist 
eeskojaks ja valgustada ruume esiküljesse raiutud viie akna ja ühe ukse abil. Viie aknaga oli 
Pencroff täiesti nõus, kuid ta ei mõistnud, milleks oli vaja ust, sest endine äravoolujkanal oli 
ju loomulik trepp, mis võimaldas hõlpsasti Graniitlossi pääseda. 

«Sõber,» vastas talle Cyrus Smith, «kui meil on kerge selle tunneli kaudu oma elamusse 
tulla, «siis on see võõrastel niisama lihtne. Mõtlesm käigu suudme hoopis- 

kinni toppida, ta hermeetiliselt sulgeda, ja kui vaja, koguni sissekäigu maskeerida, tõstes tammi 
abil järve pinda.» 

«Ja kuidas»me siis sisse pääseme?» küsis meremees. 

«Redeli abil väljastpoolt,» vastas Cyrus Smith, «nöörredelit mööda, mis ülestõstetuna teeb, 
võimatuks igasuguse ligipääsu meie elukohale.» 

«Aga milleks nii palju ettevaatusabinõusid?» küsis Pencroff. «Seni pole loomad osutunud eriti 
kardetavateks. Ja mis puutub pärismaalastesse, siis neid meie saarel ju ei ole.» 

«Olete te selles täiesti kindel, Pencroff?» küsis insener meremehele otsa vaadates. 

«Jah, tõepoolest, täiesti kindlad saame selles olla alles siis, kui oleme läbi uurinud kogu saare,» 
vastas Pencroff. 

«Seda küll,» sõnas Cyrus Smith, «sest me tunneme alles väga väikest osa saarest. Kuid kui meil 
ka pole saarel vaenlasi, siis võivad nad tulla väljastpoolt, sest Vaikse ookeani kaldaid on alati 
loetud väga kahtlasteks. Parem on, kui oleme kõigeks ette valmistatud.» 

Cyrus Smith rääkis arukalt ja rohkem pärimata valmistus Pencroff tema korraldusi täitma. 

Graniitlossi eluruumide osa kavatseti niisiis valgustada viie akna ja ühe ukse kaudu. Tulevase 
suure saali seintesse otsustati raiuda üks suur ava ja hulk väiksemaid aknaid, mis pidid toredat 
kirikulöövi taolist koobast küllaldaselt-valgustama. Graniitlossi kaheksakümne jala kõrgusel asuv 

esikülg oli pööratud vastu idakaart ja tõusev päike tervitas teda oma esimeste kiirtega. Koobas 
asus müüri selles osas, mis ulatus kaljunurgast Tänumeele jõe suudme köhal kuni Kaminaid 
kujundavate kivihunnikuteni. Valjud kirdetuuled riivasid teda vaid küljelt, sest Graniitlossi 
fassaadi kaitses kaljunukk. Esialgu kavatses insener sulgeda avaused tugevate luukidega, mis ei 
lase läbi ei vihina ega tuult ja mida võis vajaduse korral maskeerida. 
Esimeseks tööks oli seega aknaavade raiumine. Kirkaga selle kõva kalju kallal töötades oleks 
liiga aeglaselt edasi jõutud ja pealegi on teada, et Cyrus Smith oli suurte võimetega mees. Tal oli 
veel tagavaraks teatav hulk nitroglütseriini ja ta oskas seda ära kasutada. 

Lõhkeaine koondati sinna, kuhu vaja ja ta purustas graniidi just inseneri poolt valitud 
kohtades. Seejärel anti kirka ja kiksu abil suurtele ja väikestele akendele ning ukseavale 
teravkaareline kuju. Piidad tahuti siledaks ja kaunikujuliseks. Mõni päev pärast tööde algust 
valgustas juba feele koidukuma Granittlossi, tungides selle kaugeimate soppideni. 

Cyrus Smithi plaani kohaselt pidi korter olema jaotatud viieks toaks vaatega merele. 
Paremale poole pidi tulema eeskoda ja väliseks, milleni ulatuks redel, siis kolmekümne jala 
laiune köök, neljakümne jala laiune söögituba, niisama suur magamistuba ja lõpuks — 
Pencroffi soovil — suure saali kõrval «sõprade tuba». 

Toad või õigemini tubade rida, mis moodustas Gra-niitlossis asuva korteri, ei võtnud enda 
alla tervet koopaõõnt. Piki koobast kulges koridor, mis eraldas tube -- avarast laost, kus oli 
küllalt ruumi tööriistade, toiduainete ja muude tagavarade jaoks. Seal võis säilitada? kõike, 
nii looma- kui ka taimeriigi tooteid, ja hoida neid niiskuse eest. Ruumi oli rohkesti ja igale 
asjale leidus sobiv koht. Pealegi oli kolonistide käsutuses äravoolu-kanali keskel asuv väike 
koobas, mis pidi täitma uue. elamu pööningu aset. 


Plaan valmis, jäi vaid üle asuda selle teostamisele;. Minöörid muutusid taas 
tellisepõletajateks; tellised toodi; kohale ja asetati Graniitlossi jalamile. 

Seni olid Cyrus Smith ja tema kaaslased pääsenud koopasse ainult endise äravoolukanali 
kaudu. Nituli neil kõigepealt Kaugvaate platoole tõusta, minnes ringi mööda jõekallast, ja 
laskuda siis kakssada jalga mööda käiku. Kui nad tahtsid platoole tagasi pöörduda, tuli 
pikk tee uuesti läbi käia. See kõik raiskas aega ja oli väga väsitav. Cyrus Smith otsustas 
asuda viivitamatult tugeva nöörredeli valmistamisele, mis ülestõstetult muudaks 
Graniitlossi sissekäigu täiesti ligipääsematuks. 

Redel valmistati äärmiselt hoolikalt. Redelmöör keerutati pöörpuu abil roo pikkadest 
sitketest kiududest, nii et tal oli jämeda kaabli tugevus. Redelipulgad tehti punase seedri 
kergetest ja tugevatest okstest ja kogu seadeldise valmistas Pencroff oma osavate kätega. 
Taimekiududest puntti veel teisi köisi ja ukse juurde 

seati üles kohmakas kraana. Sel viisil oli kerge telliseid Graniitlossi tõsta ja materjali 
transport muutus märksa lihtsamaks. Viivitamata alustati sisemisi korrastustöid. 

Lubjast polnud puudus ja asunikel oli kasutada mitu tuhat telliskivi. Vaheseinte sõrestik 
plaanitseti väga lihtsana ja püstitati kerge vaevaga ning peagi oli korter 

plaani kohaselt tubadeks ja laoruumiks jagatud. 

Kõik need tööd teostati kiiresti inseneri juhatusel, kes ise lõi kaasa haamri ja kelluga. 
Cyrus Smithile polnud ükski käsitöö võõras ja ta oli oma taibukatele ning usinatele sõpradele 
kõigiti eeskujuks. Töötati kindlameelselt, isegi lustakalt, sest Pencroffil oli alati mõni 
naljasõna tagavaraks. Tegutsedes kord puusepana, kord köie- 
punujana, kord müüritöölisena, nakatas ta kogu seda väikest seltskonda oma hea tujuga. 

Inseneri isik äratas Pencroffis täielikku usaldust ja ükski vägi ei võinud seda 
usku kõigutada. Meremees pidas Cyrust võimeliseks kõike ette võtma ja kõigega toime tulema. 
Riietuse ja jalatsite küsimus, mis oli üsna tõsine, valgustuse küsimus talveõhtutel, saare 
viljakandvate alade käsutamine, metsiku taimestiku muutmine kultuurtajmestikuks — kõik 
näis talle Cyrus Smithi juhtimisel hõlpsasti teostatavana. Küllap kõik tuleb omal ajal! 
Meremees unistas kanalitega ühendatud jõgedest, mis lihtsustavad loodusvarade transporti, 
kivimurdude kasutamisest ja kaevan- 
duste rajamisest, masinaist kõigi tööstusharude jaoks ja raudteest — jah, koguni 
raudteevõrgust, mis kindlasti kord katab Lincolni saart. 
Insener laskis Pencroffif segamatult unistada. Teades, kuivõrd nakatav on 
enesekindlus, ei piiranud ta millegagi tubli meremehe mõttelendu. Ta isegi naeratas, 
kuulates Pencroffi, ja ei väljendanud poole sõnagagi rahutust, mida ta tulevikule 
mõeldes mõnikord tundis. Cyrus Smith kartis õigusega, et sellest laevateedest kaugel 
asuvast Vaikse ookeani osast ei leita neid iialgi. Asunikel jäi üle loota ainult 
iseendile. Mandrist aga oli Lincolni saar nii kaugel, et oleks olnud liiga kardetav 
merele minna omatehtud nigelavõitu paadis. 
Kuid nagu meremees tihti kinnitas, andsid nad sada silma ette omaaegsetele 
robinsonidele, kelledele iga kordaminek tundus imena. 

Tõepoolest, nad olid «teadjad mehed» ja inimene, kellel on teadmisi, lööb alati läbi seal, kus 
teised vireleksid ja paratamatult hukkuksid. 

Harbert paistis nende tööde ajal eriti silma. Ta oli arukas ja agar, taipas kõike kiiresti ja 
täitis hästi oma ülesandeid ning Cyrus Smith kiindus temasse üha enam. Harbert suhtus 
iosenerisse palava armastuse ja austusega. Pencroff märkas küll, kuidas nad teineteisega sõb- 
runesid, kuid ei tundnud selle pärast kadedust. 

Nab jäi Nabiks. Ta oli selline nagu alati — vahvuse, usinuse, ustavuse ja ennastsalgavuse 
kehastus. Tal oli samasugune usk oma peremehesse nagu Pencroffil, aga ta ei väljendanud 
seda nii kärarikkalt. Kui meremees sattus vaimustusse, siis oli Nab alati sellise näoga, nagu 
tahaks ta öelda: «Pole midagi loomulikumat!» Pencroff ja neeger armastasid teineteist väga ja 
olid kohe sina-sõpradeks saanud. 

Mis puutub Gideon Spilettisse, siis võttis ta ühisest tööst osa ja polnud sealjuures sugugi 
saamatu — asjaolu, mis Pencroffi alati veidi imestama pani. Meremehel polnud põrmugi usku 
ajakirjanikesse, kuid siin oli üks, kes oli võimeline mitte ainult kõike taipama, vaid ka kõike 
teostama! 

28. mail seati redel lõplikult üles. Kaheksakümmend jalga kõrge, oli redelil mitte vähem kui 
sada astet. Õnneks oli Cyrus Smithil korda läinud ta kahte ossa jagada, 

ara kasutades kaljunukki, mis neljakümne jala kõrgusel massiivist välja ulatus. See astang 
tasandati hoolikalt kirkaga ja temast sai midagi platvormi taolist, mille 

külge kinnitati alumine redel, mida sai Graniitlossist vastava nööri abil üles tõmmata. Seega 
vähenes redeli raskus poole võrra. Teine, ülemine redel kinnitati alumist otsa pidi platvormi 
külge ja ülemist otsa pidi ukse külge. Niiviisi oli tunduvalt kergem üles rninna. Hiljem 
kavatses Cyrus Smith ehitada veejõul töötava tõstuki, 

mis säästaks Graniitlossi elanikke liigsest jõu- ja aja kulust. 

Kolonistid õppisid kiiresti redelit kasutama. Nad olid väledad ning osavad ja Pencroff, olles 
meremehena harjunud ronima mööda vante, võis neile selles õppust anda. Ka Topi tuli õpetada. 
Vaene loom oma nelja 

jalaga ei olnud loodud sellisteks harjutusteks. Aga PencrofFfoli nii agar õpetaja, et lõpuks 
läks Topil ülesminek päris korralikult, ja peagi tõusis ta redelit mööda niisama osavasti nagu 
tema suguvennad tsirkuses. Meremees võis õigustatult oma õpilase üle uhke olla. Siiski viis 
Pejjicroff Topi rohkem kui üks kord oma seljas üles, mis koerale väga meeltmööda oli. 
Siinkohal tuleb märkida, et nende tööde kestel, mida halva aasta-aja lähenemise tõttu väga 
agaralt teostati, polnud hooletusse jäetud ka toitlusküsimus. Harbert ja reporter, kes olid 
lõplikult muutunud koloonia varustajaiks, pühendasid iga päev mõned tunnid jahile. Siiani 
küttisid nad ainult Jakamari metsas jõe vasakul kaldal, sest kuna polnud silda ega paati, ei 
saanud nad Tänumeele jõge ületada. Kõik need tohutud metsad, millele oli antud nimeks 
Metsik Lääs, olid veel läbi uurimata. See tähtis retk oli edasi lükatud järgmise kevade esimes- 
tele ilusatele päevadele. Aga ka Jakamari mets oli küllalt saagirikas, seal leidus rohkesti 
känguruid ja metssigu. Jahimeeste raudotsaga jahiodad, vibud ja nooled tegid imet. Harbert 
avastas järve edelanurgas ala, mis näis eriti hästi sobivat jäneste eluasemeks. See oli veidi 
soine aas, mis oli kaetud paljude hästi lõhnavate rohttaimedega, nagu liivatee, basiilik, 
mägimünt — iga liiki huulõieliste sugukonna esindajatega, mille peale jänesed on väga maiad. 
Reporter arvas, et oleks üllatav, kui siin jäneseid eileiduks, oli ju neile kaetud nii rikkalik 
laud. Seepeale uurisid jahimehed piirkonna hoolikalt läbi. Igal juhul oli siin külluses 
kasulikke taimi ja loodusteadlasel oleks olnud võimalus uurida tameriigi kõige mitmekesisemaid 
esindajaid. Nii korjas Harbert teatud hulga basiiliki, rosmariini, melissi, arnika ja teiste taimede 
võrseid, milledel on mitmesugused tervistavaid omadusi: mõnedel rinnahaigusi parandav, 
limanahka kokkutõmbav, palavikku alandav toime, teised aitavad krampide ja reuma vastu. Ja 
kui Pencroff hiljem küsis, milleks on vaja tervet seda* taimekuhja, vastas nooruk: «Meie 
ravimiseks, kui haigeks jääme!» «Miks peaksime haigestuma, saarel ei ole ju arste?» küsis 
Pencroff väga tõsiselt. 

Selle peale polnud midagi vastata, aga Graniitlossi elanike suureks meeleheaks jätkas 
nooruk siiski rohtude kogumist. Pealegi korjas Harbert ravimtaimede kõrval rohkesti neid 
lõhnavaid rohtusid, mida Põhja-Ameerikas 
tuntakse osvego tee nime. all ja millest saab oivalist jooki. 

Sel päeval sattusid jahimehed hoolika otsimise peale lõpuks jäneste elupaigale. Maapind 
oli siin auke täis otsekui sõelapõhi. 

«Urud!» hüüatas Harbert. «Täitsa õige!» vastas reporter. «Aga kas 

neis keegi elutseb?» «Selles ongi küsimus.» 

Lahendus ei lasknud end oodata, sest sedamaid põgenesid sajad väikesed jänestele 
sarnanevad loomakesed nii kiiresti igasse külge laiali, et isegi Top poleks suutnud neile 
järele jõuda. Jahimehed ja koer võisid joosta niipalju kuitahtsid, närijad lipsasid neil 
ikkagi käest. Aga reporter oli kindlalt otsustanud sellest paigast mitte lahkuda, enne kui ta on 
kinni püüdnud -vähemalt pooltosinat neid neljajalgseid. Esialgu tahtis ta nendega 
täiendada toidutagavara, pärastpoole aga lootis väikesi loomakesi veelgi püüda ja 
kodustada. Urgude juurde ülesseatud püünispaelte abil pidi ettevõte kindlasti õnnestuma. Aga 
praegusel hetkel polnud püünispaelu, ega materjali, millest neid valmistada. Seetõttu tuli 
urud kepiga sorides ükshaaval läbi otsida ja kannatlik olla,, kuna muud üle ei Jäänud. 

Lõpuks pärast tunniajalist tuhnimist püüti urgudest kinni neli jänest. Need olid oma 
euroopa suguvendadega väga sarnased loomakesed, keda üldiselt tuntakse ameerika jäneste 
nime all. 

Jahisaak toodi Graniitlossi ja osa sellest kasutati õhtusöögiks. Jäneste piirkonna elanikke ei 
võinud põlata, nad olid väga maitsvad ning võisid osutuda tulevikus ammendamatuks ja 
väärtuslikuks toidulisaks. 

31. mail said vaheseinad valmis. Jäi vaid sisustada toad, kuid see pidi olema kolonistide 
tegevuseks pikkadel talvepäevadel. Esimesse, köögiks mõeldud tuppa tehti kolle. Korstna 
kallal tuli meie isehakanud ahju-meistritel tublisti vaeva näha. Cyrus Smithile näis liht- 

sam valmistada see savist. Kuna oli mõeldamatu suitsu välja juhtida läbi massiivse lae, siis 
raiuti köögiakna kohale graniidi sisse auk. Sellesse suubus poolviltune toru nagu raudahjudel. 
Võis arvata, jah, .oli isegi päris kindel, et tugevate, lausa vastu esikülge puhuvate idatuulte 
korral hakkab ahi suitsu sisse ajama. Õnneks aga oli selliseid tuuli harva ja pealegi ei 
pööranud koloonia kokk Nab niisugusele pisiasjadele suuremat tähelepanu. Kui sisemised 
korrastustööd olid lõpetatud, asus insener sulgema kunagise äravoolukanali järvepoolset 
suuet, ettäiesti takistada ligipääsu koopasse sealtpoolt. Avause juurde veeretati suured 
kaljupangad ja praod tambiti kõvasti kinni. Cyrus Smith ei teostanud veel oma kavatsust suuet 
järveveega üle ujutada, tõstes vee tammi abil endisele tasemele. Ta piirdus sissekäigu 
maskeerimisega rohu ja põõsastega, mis istutati kaljupragudesse ja mis pidid järgmisel 
kevadel lopsakalt kasvama hakkama. 

Insener kasutas siiski ka äravoolukanalit. Selle kaudu juhtis ta järvest uue eluasemeni 
veenire. Allapoole järvepinda raiutud väikese avause kaudu said kolonistid joogivett. See 
ammutamatu, puhta veega kunstlik allikas andis kakskümmend viis kuni kolmkümmend gallo- 
nit' vett päevas. Seega ei olnud Graniitlossis kunagi karta veepuudust. 

Viimaks oli kõik valmis — ja oli ka aeg, sest jõudis kätte vihmaperiood. Aknad suleti 
esialgu tugevate luukidega, kuna insener polnud veel leidnud aega aknaklaasi 
valmistamiseks. 

Kaljunukkidele akende ümber oli Gideon Spilett seadnud väga kunstipäraselt mitmesuguseid 
taimi ja vääte, nii et aknaavad olid piiratud kauni, maalilise rohelusega. 

Kolonistid võisid oma kätetööst ainult rõõmu tunda. Neil oli nüüd olemas tugev, kuiv ja 
kindel elamu. Aknast avanes nende pilgule ääretult avar vaade, mida põhjast piiras kaks 
Lõualuu neeme ja lõunast Küüsneem. Terve Liidu laht laius võrratuna nende ees. Tublidel 
kolonistidel oli põhjust rahul olla ja Pencroff jagas ohtralt kütust oma «kuuenda korruse 
korterile», nagu ta seda naljatades nimetas. 


! Gallon—inglise ja ameerika õõnesmõõduühik. umbes 4,5 liitrit. 
Tõlk. 


XX PEATÜKK. 


VIHMANE AASTA-AEG. RIIETE KÜSIMUS. HÜLGE-JAHT. KÜÜNALDE 
VALMISTAMINE. SISEMISED TÖÖD GRANIITLOSSIS. KAKS PURRET. 
TAGASI TULEK AUSTRITE LEETSELJAKULT. MIS HARBERT OMA TASKUST 
LEIDIS. 


Talv algas juunis, mis vastab põhjapoolkera detsembrile. Lakkamatud tormid ja vihmad 
kuulutasid külma aastaaja tulekut. Graniitlossi elanikud olid väga õnnelikud, tundes end oma 
uues elamus halva ilma eest täiesti kaitstuina. Kaminad poleks tõesti olnud küllaldaseks 
varjupaigaks talvetormide korral ja pealegi oli karta, et suured tõusuveed võivad meretuultest 
aetuna sinna sisse tungida. Seda võimalust ette nähes võttis Cyrus Smith isegi mõningad 
ettevaatusabinõud tarvitusele, et kaitsta nii palju kui võimalik sepikoda ja sinna ülesseatud 
ahjusid., 

Terve juunikuu kestel tegeldi mitmesuguste töödega, mis ei takistanud ei jahipidamist ega 
kalastamist, ja toidutagavarasid saadi küllaldaselt täiendada. Pencroff kavatses esimesel 
võimalusel kaevata erilised püünisaugud, milledest ta lootis suurt kasu. Seniks aga oli ta 

valmistanud' taimekiududest püünispaelad'ja ei möödunud päevagi, mil jäneste piirkond poleks 
andnud oma osa toidukambrisse. Nab tegeles peaaegu terve päev liha soolamise ja 
suitsetamisega, varudes sel kombel talvekuudeks maitsvat toidulisa. 
Siis võeti riiete küsimus tõsiselt arutusele. Kolonistidel polnud muid riideid peale nende, 
mis siis seljas olid, kui õhupall nad saarele heitis. Need riided olid soojad ja tugevad ning 
kolonistid olid nii pealisrõivaste kui ka pesu eest pidevalt hoolt ksndnud ja neid alati puh- 

tad hoidnud. Sellele vaatamata tuli siiski mõelda nende uuendamisele. Küsimus omandas 
erilise tõsiduse juhul, kuitalv tuli külm. 

Selles osas polnud alati nii leidlik Cyrus Smith midagi ette võtmed. Tal oli tulnud siiani 
tegelda kõige pakilisemaga: ehitadajeluase, kindlustada toitlustamine ja nüüd võfs külm 
neicffabada enne, kui riiete küsimus oli lahendatud. Pidi leppima paratamatusega .ja esimese 
talve kuidagi mööda saatma. Kevade tulekul tuli korraldada tõsine jaht mufloonidele, keda 
nad nägid retkel Frank-lini mäele. Kui vill on käes, küll siis insener juba oskab valmistada 
sooje ja tugevaid kangaid ... Aga kuidas ta seda teeb? Selle üle pidi veel järele mõtlema. 

«Mis siis ikka, Graniitlossis võime soojuses mõnulecra niipalju kui kulub!» ütles 
Pencroff «Kütet on meil külluses ja pole mingit mõtet seda kokku hoida.» 

«Pealegi,» vastas Gideon Spilett, «ei asu Lincolni saar väga kõrgel laiuskraadil ja seega on 
tõenäoline, et talved pole siin karmid. Kas te mitte ei öelnud, Cyrus, et meie kolmekümne 
viies paralleel vastab Hispaania omale teisel poolkeral?» 

«Kahtlemata,» vastas insener, «ent Hispaanias on mõnikord väga külmad talved. Seal on 
niihästi lund kui ka jääd ja Lincolni saart võib tabada sama armutu nuhtlus. Kuid saar on 
ikkagi saar ja ma loodan, et siin on temperatuur mõõdukam.» 

«Ja mispärast, härra Cyrus?» küsis Harbert. 

«Seepärast, mu poeg, et merd võib võrrelda suure reservuaariga, kuhu koguneb suve 
soojus.. Meri tagab ookeaniäärsetele maadele mõõduka kliima ja suvel on , seal temperatuur 
madalam, talvel aga kõrgem.» 

«Eks näe,» vastas Pencroff «Palun mind mitte ärritada selle jutuga pakasest, siis tuleb ja 
võib-olla üldse eitulegi. Kindel on, et päevad on juba lühemad ja õhtud pikemad. Ehk 
arutame natuke valgustuse küsimust.» 

«Pole midagi lihtsamat,» vastas Cyrus Smith. 

«Kuiarutada?» küsis meremees. 

«Ei lahendada!» 

«Ja millal me algame?» 

«Homme. Kõigepealt korraldame hülgejahi.» 

«Et teha rasvaküünlaid?» 

«Minge ikka, Pencroff, vahaküünlaid!» 

Inseneril oli tõepoolest selline plaan, täiesti teostatav plaan, kuna tal oli lupja ja 
väävelhapet ning laiu hülged varustasid teda küünalde valmistamiseks vajaliku rasvaga. 

Järgmisel päeval, 5. juunil, mindi laiule võrdlemisi kahtlase ilmaga. Jällegi tuli kasutada 
mõõna, et madalast kohast läbi merekitsuse minna. Lepiti kokku valmistada lootsik, mis 
kergendaks ühenduse pidamist ja võimaldaks ka mööda Tänumeele jõge ülespoole sõita, kui 
algab suur retk saare edelaossa, mis oli edasi lükatud esimeste ilusate ilmadeni. 

Hülgeid oli palju ja raudotsaga jahiodadega relvastatud kütid tapsid neid kerge 
vaevaga ppol tosinat. Nab ja Pencroffnülgisid loomad ja tõid Graniitlossi ainult rasva ja 
nahad. Nahka taheti kasutada tugevate saabaste valmistamiseks. 

Jahi tulemuseks oli umbes kolmsada naela rasva, mis kõik pidi minema küünalde 
valmistamiseks. 

See oli väga lihtne, ja kui küünlad ei tulnudki täiuslikud, siis olid nad igatahes 
tarvitamiskõlblikud. Kui Cyrus Smithi käsutuses oleks olnud ainult väävelhape, oleks ta 
võinud eraldada glütseriini, kuumutades väävelhapet koos neutraalsete rasvadega, antud 
juhul hülgerasvaga; siis oleks ta uuest ühendist keeva vee abil kergesti võinud eraldada 
oleim-, palmitiin- ja steariinhappe. Ent kuna käepärast oli lubi, siis eelistas insener menet- 
luse lihtsustamiseks» rasva seebistada lubja abil. Selkombel sai ta väävelhappe toimel 
kergesti lagunduva lubjaseebi; väävelhape sadestab lubja kaltsiumsulfaadi näol ja vabastab 
rasvhapped. 

Neist kolmest happest, oleiin-, palmitiin- ja steariin-happest, eraldati esimene tugeva 
surve abil, sest oli tegemist vedela ainega. Mis puutub kahesse ülejäänud happesse, 
palmitiin- ja steariinhappesse, siis moodustasid need just selle aine, mida küünalde 
valmistamiseks tarvis läks. 

Kogu protseduur ei kestnud üle kahekümne nelja tunni. Pärast mitmeid katsetusi tehti 


tahid taimekiudu-dest ja kui need olid vedelasse massi kastetud, saadi ehtsad käsitsi 
vormitud steariinküünlad — ainult nende 

siledus ja värvus jätsid soovida. Tahtidel puudus muidugi boorhappega immutatud tahtide 

omadus — põlemise kestel klaasistuda ja lõpuni põleda. Aga Cyrus Smith tegi toredad 

tahikäärid ja pikkadel õhtupoolikutel Graniitlossis peeti neist küünaldest väga lugu. 

Terve kfuu kestel ei olnud uues korteris tööst puudus. . Tehti tisleritööd. Täiustati tööriistu, 
mis olid väga algelised, ja valmistati ka uusi. 

Muuhulgas valmistati käärid ja kolonistid võisid lõpuks juukseid lõigata ja kui just mitte 
habet ajada, siis vähemalt seda oma tahtmise järgi kärpida. Harbertil polnud veel habet, 
Nabil ammugi mitte, aga nende kaaslased olid niivõrd habemesse kasvanud, et käärid 
olid üpris vajalikud. 

Lehtsae tüüpi käsisae tegemine maksis lõputut vaeva, aga viimaks valmis siiski tööriist, 
millega võis puid saagida, ehkki suure jõukuluga. Valmistati laudu, toole, kappe, mis 
mahutati suurematesse tubadesse ja voodi-raame, mille ainsaks katteks olid mererohuga 
täidetud madratsid. Köök telliskivist koldega ja riiulitega, millel asetsesid savist sööginõud, 
ning suurest kivist pesulauaga nägi väga kena välja ja Nab toimetas seal asjaliku näoga, 
nagu keemialaboratooriumis. - Kuid tislerite asemel tuli peatselt tarvis puuseppi. 
Lõhkeaine jõul loodud uus äravoolukanal tegi vajalikuks kähe sillakese ehitamise, ühe 
Kaugvaate platoole, teise alla rannikule. Voolateis järvest merre tõkestas kanal tee saare 
põhjaossa. Kolonistid olid sunnitud tegema suure ringi, tõustes läänes Punaoja lätteni. 
Lihtsam oli ehitada platoole ja rannale kaks kahekümne kuni kahekümne viie jala pikkust 
purret, mis koosneksid vaid jämedalt tahutud palkidest. See oli mõne päeva töö. Kui sillad olid 
paigale pandud, kasutasid Nab ja Pencroff neid selleks, et minna luidetel avastatud austrite 
leetseljakule. Nad võtsid kaasa kohmaka käru, mis asendas tõesti liiga ebamugavaid vitstest 
purilaid, ja tõid sealt mitu tuhat austrit, kes Tänumeele jõe suudmes kaljüdevahelistes 
looduslikes basseinides kiiresti kohanesid. Austrid olid väga maitsvad ja kolonistid sõid neid 


peaaegu iga päev. Nagu näeme, andis Lincolni saar oma elanikele juba peaaegu kõik eluks 
vajaliku, kui -— kolonistid olid seni 

läbi uurinud vaid üsna piiratud ala. Oli kindel, et kui asunikud oma saart kord põhjalikult 
tundma õpivad ja Tänumeele jõest kuni Roomaja neemeni laiuvad metsad risti ja põigiti läbi 
uurivad, siis avastavad nad külluses veelgi hinnalisemaid loodussaadusi. 

Ainult ühest asjast tundsid Lincolni saare elanikud veel suurt puudust. Neil oli küllalt 
lämmastikkusisaldavat lihatoitu, samuti taimetoitu, mis pidi eelmise tarvitamist 
tasakaalustama. Käärida lastud dräakonipuu juured andsid õlletaolise hapuka joogi, mis oli 
palju parem kui vesi ja vaatamata sellele et neil polnud suhkrupilliroogu ega suhkrupeete, 
olid nad muretsenud endile isegi suhkrut, kogudes mahla suhkruvahtraist, mis kasvavad kõigil 
parasvöötmealadel ja mida saarel rohkearvuliselt leidus. Jäneste piirkonnast toodud 
aromaatsetest rohtudest tegid nad väga maitsvat teed. Ka soola, seda ainukest toiduainete 
hulka kuuluvat mineraali, oli neil külluses. . . Puudus ainult leib. 

Kolonistid lootsid seda toiduainet hiljem -mingi muu samaväärse ainega — saagojahuga 
või leivapuu tärklisega asendada, sest saare lõunaosa metsades võis leiduda neid väärtuslikke 
aineid andvaid puid, kuigi neid seni Jakamari metsas polnud ette juhtunud. 

Kuid siin tuli saatus ise kolonistidele appi. See abi oli küll lõpmata väike, kuid kõige oma 
taibukuse ja leidlikklise juures poleks Cyrus Smith võinud luua seda, mis 
Harbert oma kuube parandades täiesti juhuslikult voodri vahelt leidis. 


Sel päevas sadas nagu oavarrest. Kolonistid olid kogu-nenud Graniitlossi suurde saali. 
Akki Harbert hüüatas: 


«Vaadake, härra Cyrus, viljatera!» 

Ja ta näitas oma kaaslastele viljaterakest, ühtainukest tera, mis ta katkisest taskust oli 
sattunud kuuevoodri vahele. 

Et tera oli seal, tuli sellest, et Richmondis oli Harbertil harjumuseks sööta tuvipaari, kelle 
PencrofF talle oli kinkinud. 

«Viljatera?» küsiy insener huvitatult. 

«Jah, härra Cyrus, kuid üksainuke, kõigest üksainuke!» 

«Noh, mu poiss!» hüüdis Pencroff naerdes. «Nüüd alles 

oleme tõesti hädast väljas! Mis me selle ühe viljateraga õige peale hakkame?» 
«Sellest teeme leiba!» vastas Cyrus Smith. 

«Leiba, kooke, pirukaid!» sähvas Pencroff. «Sellest leivast me end küll niipea lõhki, ei söö!» 
Harbert, kes ei pidanud oma leidu kuigi tähtsaks, tahtis juba teiu minema visata, kuid Cyrus 
Smith võttis selle pihku, uuris seda ja tegi kindlaks, et see polnud kannatada saanud. Vaadates 

meremehele teraselt otsa, küsis ta: 
«Pencroff, kas te teate, mitu pead võib anda üks viljatera?» 
«Ühe, ma arvan!» vastas meremees küsimusest üllatatuna. 


«Kümme, Pencroff. Ja kas te teate, mitu tera on igas viljapeas?» 
«Ausõna, ei tea!» 

«Keskmiselt kaheksakümmend,» lausus Cyrus Smith. «Tähendab, kui me selle tera maha 
paneme, siis saame esimesest lõikusest kaheksasada seemet, teisest kuussada nelikümmend tuhat, 
kolmandast viissada kaksteist miljonit ja neljandast rohkem kui nelisada miljardit tera. Vaat 
millised arvud!» 

Inseneri seltsimehed kuulasid teda vaikides. Arvud hämmastasid neid, kuid ometi oli arvutus 
õige. 

«Jah, mu sõbrad,» jätkas insener, «see on geomeetriline rida, mille me leiame viljakast 
loodusest. Ja edasi, — viljaiva paljunemine, mis annab kõigest kaheksasada tera, pole midagi 
võrreldes mooniseemnekesega, millest saame kolmkümmend kaks tuhat seemet, või 

tubakaseemnekesega, mis annab kolmsada kuuskümmend tuhat seemet. Ja kui miski neid taimi ei 
hävitaks ega takistaks nende paljunemist, siis kataksid nad mõne aastaga terve maakera.» 
Insener ei olnud oma väikest küsitelu veel lõpetanud. «Ja nüüd, Pencroff,» jätkas ta, «kas 
te teate, mitu vakka annavad nelisada miljardit tera?» 
«Seda ma ei tea,» vastas meremees, «tean ainult et olen rumal kui eesel!» 
«Üle kolme miljoni vaka, sada kolmkümmend tuhat tera ühes vakas, Pencroff!» 

«Kolm miljonit!» hüüatas meremees. 

«Kolm miljonit!» 

«Nelja aastaga?» 

«Nelja aastaga,» vastas Cyrus Smith, «ja isegi kahega, kui meil sellel laiuskraadil õnrfestub 

saada kaks lõikust aastas, nagu ma loodan.» 

Vastavalt oma harjumusele, ei saanud Pencroff teisiti vastata kui ainult võimsa hurraaga. 

«Nii, Harbert,» jätkas insener, «sa oled seega leidnud midagi, mis on meile äärmiselt tähtis. 
Sõbrad, kõik, tõesti kõik võib meile praegu kasulik olla. Palun ärge seda unustage.» 

«Ei, härra Cyrus, ei unusta!» vastas Pencroff. «Kui ma kunagi leian tubakaseemne ja see 
annab kolmsada kuuskümmend tuhat seemet, siis võite kindlad olla, et ma seda juba tuulde 
ei heida. Aga kas teate, mis me nüüd tegema peame?» 

«Nüüd peame tera maha külvama!» vastas Harbert. 

«Jah,» lisas Spilett, «ja suurima ettevaatusega, sest sellest olenevad meie tulevased 
külvid.» 

«Kui ta ainult kasvama hakkaks!» hüüdis meremees. 

«Hakkab kindlasti!» vastas Cyrus Smith. 

Oli 20. juuni. Seega oli aeg soodne väärtusliku tera mahakülvamiseks. Algul taheti see 

potti pista; pärast järelemõtlemist otsustati aga julgesti loodust usaldada 

jatera maa hoolde anda. Seda tehti juba samal päeval. Teadagi võeti tarvitusele kõik 

ettevaatusabinõud, et külv õnnestuks. 

Ilm oli läinud pisut selgemaks ja kolonistid ronisid Graniitlossi laele. Platool valisid nad 
tuulte eest hästi varjatud ja lõunapäikese kiirtele avatud köha. Koht puhastati, rohiti hoolega 
ja isegi kaevati läbi, et kõrvaldada putukaid ja usse. Sinna viidi vähese lubjaga segatud head 
mulda, paik piirati taraga ja torgati siis seeme niiskesse mulda. 

Kas ei tundunud, nagu paneksid kolonistid mingile ehitusele nurgakivi? Pencroffile meenus 
päev, mil ta nii ettevaatlikult oli süüdanud oma ainukese tiku. Aga praegu oli asi tõsisem. Tuld 
oleksid nad ühel või teisel viisil ikka kuidagi saanud, kuid ükski inimlik võim ei oleks saanud 
viljatera uuesti luua, kui see õnnetul kornbel oleks hävinud. 


XXI PEATÜKK. 


MÕNI KRAAD ALLA NULLI. SOISE KAGUTIPU UURIMINE. ŠAAKALREBASED. 


VAADE MERELE. VESTLUS VAIKSE OOKEANI TULEVIKUST. KORALLID. JAHT. 
KIVIPARTIDE RABA. 


Nüüdsest peale ei möödunud päevagi, mil Pencroff poleks külastanud oma «viljapõldu», nagu 
ta seda asjalikult nimetas. Ja häda putukatele, kes julgesid sinna, tungida! Neil polnud loota 
vähimatki halastust. 

Juuni teisel poolel, pärast lakkamatuid vihmasadusid, muutus ilm lõplikult külmaks ja 29-ndal 


oleks Fahren-heiti termomeeter kindlasti näidanud ainult kakskümmend kraadi üle nulli (6,67° 
alla nulli). 

Järgmine päev, 30. juuni, mis vastab põhjapoolkera 31. detsembrile, oli reede. Nab tähendas, et 
aasta lõpeb õnnetu päevaga, kuid Pencroff vastas seepeale, et järelikult uus aasta algab hea 
päevaga ja see on tähtsam. Igatahes algas aasta kõva külmaga. Tänumeele jõesuudmesse kuhjusid 
jääpangad ja peatselt külmus ka järv kogu ulatuses kinni. 

Küttetagavara tuli korduvalt uuendada. Seda Pencroff tegigi, parvetades enne jõe 
kinnikülmumist köhale tohutu puudevirna. Voolus oli väsimatuks jõuallikaks ja teda käsutati 
parvetamisdks, kuni külm ta aheldas. Metsast saadud rikkalikule küttematerjalile lisati veel mitu 
kärutäit kivisütt, mida tuli tuua Franklini mäeharude jalamilt. Kivisöe tugevast kuumusest peeti 
vägagi lugu, sest temperatuur oli madal ja langes 4. juulil koguni umbes kaheksa kraadini 
Fahrenheiti järgi (kolmteist kraadi alla nulli). 


Söögituppa oli ehitatud teine kolle ja seal töötati ühiselt. 

Nüüd, külmaperioodil, oli Cyrus Smith väga rahul, et ta oli juhtinud Granti järvest veenire 
Graniitlossf, Kuna see algas jäätanud järvepinnast allpool ja kulges vana veekaualit pidi, ei 
külmunud ta kinni ja vesi kogunes sisemisse reservuaari, mis. oli raiutud tagumise laoruumi 
nurka, kuna ülejäänud vesi voolas kaevu kaudu merre. 

Ilm oli väga kuiv ja kolonistid otsustasid panna end võimalikult soojast! riidesse ja 
pühendada ühe päeva Tänumeele jõe ja Kuusneeme vahelise saareosa uurimisele. See oli 
laialdane soine ala, mis pidi lausa kubisema veelindudest, ja seal võis avaneda häid võimalusi 
jahipidamiseks. 

Tuli arvestada kaheksa kuni üheksa miili sinnamine-kuks ning niisama palju tagasitulekuks 
ja järelikult oli vaja päev hästi ara kasutada. Kuna oli tegemist tundmatu saareosa 
uurimisega, pidi kogu koloonia sellest osa võtma. Cyrus Smith, Gideon Spilett, Harbert, 
Pencroff ja Nab asusid 5. juulil kell kuus hommikul, kui vaevalt hakkas köitma, Graniitlossist 
teele. Nad olid relvastatud jahiodade, püünispaelte, vibude ja nooltega ning varustatud vajaliku 
toidumoonaga. Kõige ees hüples Top. 

Valiti kõige otsem tee, mis kulges mööda jääpanku üle Tänumeele jõe. «Jää ei saa 
siiski. asendada silda,» tähendas reporter päris õigesti. .Tõelise silla ehitamine võeti niisiis 
tulevaste tööde plaani. 

See oli esimene kord, kus kolonistid astusid Tänumeele jõe paremale kaldale ja söandasid 
minna sealsete suurte ja võrratute okaspuude keskele, mis olid nüüd lumega käetud. 

Nad ei jõudnud poole miili kauguselegi, kui äkki kargas tihedast padrikust välja terve 
pesakond seal elunevaid neljajalgseid, keda Topi haukumine põgenema ajas. 

«Need oleksid nagu rebased!» hüüdis Harbert, kui ta nägi kogu karja kiiresti jalga laskvat. 

Need olid tõesti rebased, kuid väga suured ja nad tõid kuuldavale haukumise, mis näis isegi 
Topi üllatavat, sest ta peatus jälitamisel ja andis seega väledatele loomadele aega kaduda. 

Koeral oli õigus imestada, kuna ta ei tundnud loodusteadust. Kuid rebased, punakashalli 
karva ja valge tutikesega musta saba otsas, reetsid haukumisega oma päritolu. Harbert andis 
neile kõhklematult õige nime — šaakalrebased. Šaakalrebaseid 
esineb Tšiilis, Falklandi saartel" ja kõigil kolmekümnendal ja neljakümnendal paralleelil 
asuvail Ameerika aladel. Harbert kahetses väga, et Topil ei läinud korda ühtki neist laskjatest 
tabada. «Kasnad on söödavad?» küsis Pencroff kes hindas kõiki saare loomariigi 
esindajaid sellelt eriliselt seisukohalt. 


«Ei» vastas Harbert, «kuid zooloogid pole veel kindlaks teinud, kas nende rebaste silmad 
on päevase või öise nägemisega ja kas loomi ei tuleks arvata lihtsalt koerlaste sugukonda. 

Cyrus Smith ei suutnud hoiduda naeratamast, kuuldes noormehe arutlusi, mis ilmutas tema 
terast mõistust. Mis puutub meremehesse, siis sellest hetkest peale, kui rebaseid ei saanud 
arvata söödavate loomade liiki, eihuvitanud need teda enan. Siiski juhtis ta teiste 
tähelepanu sellele, et kui Graniitlossis rajatakse Ifnnüaed, siis oleks soovitav võtta tarvitusele 
mõningaid ettevaatusabinõusid nende neljajalgsete röövlite võimaliku sissetungi puhuks. 
Sellele ei vaielnud keegi vastu. 


Minnes ümber Laevahuku neeme jõudsid kolonistid pikale lagedale rannaosale, mida 
uhtis avar meri. Kell oli kaheksa hommikul. Taevas oli täiesti selge, nagu tavalisel" tugevate 
ja kestvate külmade puhul. Kuid Cyrus Smithil ja tema seltsimeestel oli käies soe hakanud ja nad 
peaaegu ei tundnudki külma näpistamist.. 


! Falklandi saared — saared Atlandi ookeani lõunaosas. Tõlk. 

Pealegi ei olnud üldse tuujt — asjaolu, mis muudab suure temperatuurilanguse palju 
talutavamaks. Mere-selja tagant tõusis särav, kuid külm päike tohutu kettana vaatepiiri köhale. 
Meri laius nii rahuliku ja sinise veeväljana nagu Vahemere lajit selge taeva all. Küüsneem,, 
kõver otsekui türgi mõõk, kulges,selgelt nähtava ribana umbes nelja miili pikkuselt kägu 
poole. Vasakul lõppes raba järsult väikese neemega, mis paistis päikesekiirtes leegitseva 
joonena. Idatuultest aetud laevad ei oleks leidnud igatahes mingit varjupaika Liidu lahe selles 
osas; mida isegi ükski liivane leetseljak mere poolt ei kaitsnud. Meri oli rahulik, ainuski 
veealune kalju ei pannud tema pinda virvendama ja ta ühtlast sina ei rikkunud vähimgi 
kollakas varjund; polnud näha ainustki kari... Kõigest sellest võis järeldada, et kallas oli 
järsk ja et ookean varjas siin põhjatuid sügavikke. Tagapool, läänes, laiusid Metsiku Lääne 
metsade esimesed puuderivid,, kuid need olid nelja miili kaugusel. Ümbrus meenutas mõnd 
antarktilise ala saart, kus võimutsevad jääpangad. Kolonistid peatusid hommikueineks. 
Hagudest ja kuivast mererohust tehti lõke ja Nab valmistas külmast lihast eine, mille juurde ta 
pakkus paar tassi osvego teed. 

Einetades vaadati ühtlasi ümbrust. See osa Lincolni saarest oli vastupidiselt 
läänepoolsetele aladele täiesti viljakandmatu. Reporter tuli mõttele, et kui saatus oleks 
merehädalised algul siia heitnud, oleks nende tulevane eluase jätnud väga viletsa mulje. 

«Arvan, et meil oleks vaevalt korda läinud kaldalegi jõuda,» vastas insener, «sest meri on 
siin sügav ja temas pole ainustki kaljut, kuhu varjule pääseda. Granütlossf'ees on vähemalt 
leetseljakud ja laid, mis suurendasid pääsemisvõimalusi. Siin pole mitte midagi peale põhjatu 
sügavuse.» 

«Paneb lausa imestama,» tähendas Gideon Spilett, «et sellel suhteliselt väikesel saarel on 
nii mitmekesine pinnaehitus. Selline mitmekesisus on omane ainult suurtele mandritele. Tekib 
tõesti mulje, et Lincolni saare läänepoolset õitsvat ja viljarikast osa uhuvad Mehhiko lahe 
soojad veed ja et Jema põhja- ja kagurannad laiuvad mimgi arktilise mere' ääres.» 

«Teil on õigus, mu kallis Spilett,» vastas insener, «ka 

mina panin seda tähele. See saar näib muita kummaline nii oma kuju kui ka looduse poolest. 


Võiks öelda, et siia on koondunud kõik mandri iseärasused ja ma ei imestaks, kui ta vanasti 
oleks olnud manner!» 


«Mis! Manner keset Vaikset ookeani!?» hüüatas Pen-croff. 


«Miks mitte!» vastas Cyrus Smith. «Mispärast ei võinud Austraalia, Sus-Iirimaa', kõik need 
maa-alad, mida inglise geograafid nimetavad Austraal-Aasiaks*, koos Vaikse ookeani 
saarestikega vanasti moodustada kuuenda maailmajao, mis oli niisama tähtis kui Euroopa, 

Aasfa, Aafrika ja Ameerika? Ma ei pea sugugi võimatuks, et kõik need avarast ookeanist 
väljaulatuvad saared kuuluvad mandrile, mis nüüd on vee alla vajunud, kuid mis 
eelajaloolisel ajal veest välja ulatus.» «Nagu muiste Atlantis,» sõnas Harbert. «Jah, mu 


poeg... kui Atlantis üldse olemas oli.» «Ja Lincolni saar oli siis selle mandri osa?» küsis 
Pencroff 


«Väga võimalik,» vastas Cyrus Smith, «ja see selgitaks siinse looduse mitmekesisuse.» 
«Ja siin veel praegugi elavate loomade suure arvu,» lisas Harbert. 


«Jah, mu poeg,» vastas insener, «sa andsid mulle uue 'argumendi, mis kinnitab minu 
väidet. Selle järgi, mida oleme näinud, on kindel, et saarel on palju loomi, ja mis kõige 
imelikum — nende liigid on äärmiselt mitmekesised. Sellel peab oma põhjus olema ja minu 
arvates seisab asi selles, et Lincolni saar oli vanasti osa suurest mandrist, mis on vähehaaval 
Vaiksesse ookeani vajunud.» «Siis ühel ilusal päeval võib see, mis on jäänud endisest 
mandrist, omakorda kaduda ja Ameerika ning Aasia vahel pole enam midagi!» väitis 
Pencroff, kes ei paistnud täiesti veendunud olevat. 


«Ei, mitte just nii!» vastas Cyrus Smith. «Tekivad uued mandrid, mille ehitamisel 
praegu töötavad miljardid ja miljardid mikroskoopilised loomakesed.>> ° 


! Uus-Iirimaa — väike saar Mikroneesias Uus-Guineast ida pool. Tõlk. 


! Austraal-Aasia — ala, mis hõlmab Austraaliat, Uus-Guinead ja 
Uus-Meremaad. Tõlk. 

«Ja kes need müürsepad siis on?» küsis Pencroff. «Need on korallid,» vastas Cyrus Smith. 
«Nemad oma väsimatu tööga on loonud Clermont Tonnerre'i saare ja arvukalt teisi korallsaari 
ning atolle Vaikses ookeanis. Kulub nelikümmend seitse miljonit loomakest, et saada neid üks 
graan', ja ometi, imedes endisse meresooli ja assimileerides teisi vees leiduvaid aineid, 
moodustavad need mikroskoopilised olevused lubjakivi, millest koosnevad kolossaalsed veealused 
ehitused, mis vastupidavuselt on võrdsed graniidiga. Maakera algaegadel tekitas loodus mandreid 
vulkaaniliste jõudude abil, kuid nüüd-on ta need asendanud mikroskoopiliste loomakestega. 
Tule dünaamiline võimsus maakera sisemuses on ilmselt vähenenud, seda näitab kustunud 
vulkaanide suur arv maakera pinnal. Ja ma pean täiesti võimalikuks, et kui sajandid järgnevad 
sajandeile ja korallid korallidele, siis võib Vaikne ookean ühel päeval muutuda avaraks mand- 
riks, mida uued inimpõlved omakorda asustavad ja tsiviliseerivad. 
«See kõik on väga ilus ja kena,» ütles Pencroff, kes oli kuulanud suure huviga, «aga öelge 
mulle, härra Cyrus, kas teie loomakesed ehitasidki Lincolni saare?» 
«Ei,» vastas Cyrus Smith, «see saar on täiesti vulkaanilise päritoluga.» 
«Tähendab, ta kaob siis kunagi?» 
«See on mõeldav!» 
«Ma loodan, et meid siis enam siin pole!» 
«Rahustuge, Pencroff, Sfts meid siin küll enam ei ole, sest meil pole ju vähimatki tahtmist surra 
ja pealegi loodame kord siit ikkagi minema pääseda!» 

«Seni seame endid sisse, nagu jääksime siia igaveseks,» vastas Gideon Spilett. «Kunagi ei tule 
midagi teha poolikult.» 
Sellega kätkes vestlus. Kolonistid lõpetasid hommikueine ja retke jätkates jõudsid nad peagi 
soise ala piinle. See oli raba, mis laius umbes kahekümne ruutmiili ulatuses kuni kaarja 
kaldani, millega saar kagus lõppes. Pinnas koosnes'.rohkete taimejäänustega segatud räni- 
savisest mudast. Teda katsid lemmel, pilliroog, järve- 

1 Graan — teatud kaaluühik, võrdub” 59 milligrammiga. 76/k. 

kõrkjas ja tarn ning siin-seal paistis rohupuhmi, tihedaid nagu paks plüüs. Paljudes kohtades 
särasid päikesekiirtes jäätunud loigud. Need ei võinud olla tekkinud ei vihmast ega äkilisest 
veetõusust jões. Sellest tuli loomulikult järeldada, et ala soine iseloom oli tingitud maapinnast 
immiteevast veest ja nii see tõepoolest oligi. Oli karta, et suvises kuumuses täitub õhk 
mürgise hõngusega, mis tekitab soopalavikku. 

Seisvas vees kasvavate vesitaimede köhal lendles palju linde. Elukutselised kütid poleks siin 
ainustki lasku asjatult raisanud. Metspardid, soopardid, piilpardid ja soo-nepid elutsesid 
seal parvedena. Nad olid üsna julged ning lasksid endale kergesti läheneda. 

Üksainus haavlilaeng oleks kindlasti mitu tosinat lindu alla toonud, sest nad lendasid 
ülitihedates parvedes. Tuli aga leppida nende küttimisega noolte abil. Edu oli väiksem, kuid 
hääletu noole eeliseks oli see, et ta ei hirmutanud linde, keda esimene pauk tulirelvast oleks 
igasse rabanurka laiali peletanud. Selleks korraks rahuldusid 
jahimehed tosina pardiga, kellel oli valge kere pruunika vöödiga keskkohal, roheline pea, 
musta, punast ja valgetkirja tiivad ja lame nokk. Harbert tundis neis ara «kivi- 
pardid». Top aitas osavalt küttida neid linde, kelle nime järgi hakatigi hüüdma soist saareosa. 
Kolonistid olid seega leidnud laheda võimaluse veelinde küttida. Seda 
tuli hiljem targu ara kasutada. Oli mõeldav, et mitmeid linnuliike läheb korda kui mitte 
kodustada, siis vähemalt järve ümbrusse üle tuua, mis teeks nad hoopis kergemini 
kättesaadavaks. 

Kella viie paiku peale lõunat asusid Cyrus Smith ja tema kaaslased üle Kivipartide 
raba koduteele ja läksid taas mööda jääst silda üle Tänumeele jõe. 

Kell kaheksa õhtul olid nad Graniitlossis tagasi. 


XXII PEATÜKK 


PÜÜNISAUGUD. REBASED. PEKAARID. TUUL PÖÖRDUB LOODESSE. 
LUMETORM. KORVIPUNUJAD. KÕIGE KÄREDAMAD TALVEKÜLMAD. VAHTRA- 
SUHKRU KRISTALLISEERIMINE. SALADUSLIK KAEV. KAVATSETUD RETK. 
TINAHAAVEL. 


Käredad külmad kestsid 15. augustini, kuid temperatuur ei langenud siiski allapoole juba 
mainitud miinimumi Fahrenhetti järgi. Vaikse ilmaga ei andnud külm end eriti tunda, aga kui 
puhus põhjatuul, näpistas pakane kerges riietuses koloniste üsna valusasti. Pencroff kahet-ses, 
et saarel ei pesitsenud kärusid rebaste ja hüljeste asemel, kelle nahad teda täiesti ei 
rahuldanud. 

«Karud on tavaliselt hästi riietatud ja suurima heameelega laenaksin ma endale talveks 
nende sooja kasuka,» sõnas Pencroff. 

«Kuid võib-olla kärud ei nõustuks sulle oma kasukat loovutama, Pencroff» lausus Nab 
naerdes. «Nad pole just eriti vagusad loomakesed.» 

«Küllap ma neid juba oleksin sundinud!» kostis PencrofF nõudlikul toonil. 

Neid kohutavaid kiskjaid saarel aga polnud; vähemalt ei olnud nad end seni näidanud. 

Sellest hoolimata kaevasid Harbert, Pencroff ja reporter püünisauke Kaugvaate platoole ja 
metsaservale. Meremehe arvates kõlbas igasugune jahisaak ja Graniitlossis võeti kahel käel 
vastu nii närijaid kui ka kiskjaid, kes uutesse püünistesse sattusid. 

Püünised olid äärmiselt lihtsad: masse kaevatud auk, selle kohal okstest ja rohust käte, mis 
avaust varjas, ja põhjas sööt, mille lõhn loomi ligi meelitas — see oli kõik. Püünisauke ei 
kaevatud mitte huupi, vaid teatud 

kohtadesse, kus arvukad jäljed reetsid sagedasti kasutatavaid radasid. Iga päev vaadati 
augud üle ja alguses leiti kolmel korral šaakalrebaseid, keda oli juba nähtud Tänumeele jõe 
paremal kaldal. 

«Küll on lugu! Siin ju liiguvad ringi ainult rebased!» hüüdis Pencroff, kui ta kolmandat 
korda ühe neist loomadest august välja tõmbas, kus see väga ehmunult kükitas. «Need loomad 
ei kõlba küll millekski.» 

«Siiski,» vastas Gidepn Spilett, «üheks asjaks nad kõlbavad ikkagi!» 

«Ja milleks siis?» 

«Söödaks, et teisi loomi ligi meelitada!» 

Reporteril oli õigus ja siitpeale pandi püünisaukudesse söödaks rebaste korjuseid. 

Meremees oli valmistanud ka püünispaelu, kasutades selleks rookiudusid. Harva möödus 
päev, ilma et mõni jänes poleks paeltesse kinni jäänud. Söödi kogu aeg jäneseliha, kuid Nab 
oskas mitmekesistada kastmeid ja sööjatel polnud põhjust nuriseda. 

Augusti teisel nädalal sattus püünistesse paar korda siiski ka loomi, kes olid palju 
kasulikumad kui šaakal-rebased. Need olid metssead, keda juba varem oli nähtud järve 
põhjapoolsel kaldal. Pencroffil polnud vaja küsida, kas need loomad on söödavad. Seda võis ta 
segi järeldada nende sarnasusest Euroopas ja Ameerikas leiduvate sigadega. 

«Aga need pole siiski mitte sead, Pencroff, ma kinnitan sulle seda!» sõnas Harbert. 

«Mu poiss,» vastas Pencroff, kummardudes püünisaugu köhale ja tõstes loomakese saba juppi 
pidi välja. «Jäta mulle see usk, et need on sead!» 

«Ja mispärast?» 

«Sellepärast, et see teeb mulle rõõmu.» . 

«Sa armastad siis väga sigu, Pencroff?» 

«Ma armastan väga sigu,» vastas meremees, «eriti nende jalgade pärast. Kui neil oleks 
nelja jala asemel kaheksa, ma armastaksin neid veel kaks korda rohkem.» 

Kõnealused loomad olid pekaarid', kes kuuluvad ühte 


! Pekaari — nabasiga (Kesk- ja Lõuna-Arrfterikas elutsev tnetssiga). Tõ/k. 

neljast alamsugukonnast, millesse jaguneb sigalaste sugukond. Täpsemalt öeldes olid nad 
«tajassud», keda võis ara tunda nende tumedast värvusest. Loomadel ei olnud pikki kihvu, 
millega on varustatud nende suguvendade lõuad. Pekaarid elavad tavaliselt karjakaupa ja 
saare metsarikastel aladel oli neid arvatavasti rohkesti. Igatahes olid nad söödavad ja rohkem 
Pencroff neilt ei nõudnudki. 

15. augusti paiku muutus ilm järsult, sest tuul pöördus loodesse. Temperatuur tõusis mõne 
kraadi võrra ja 'õhku kogunenud aurud muutusid otsekohe lumeks. Terve saar kattus valge 
vaibaga ja näitas end oma elanikele uuest küljest. Mitu päeva sadas tihedat lund ja selle 
paksus ulatus peagi kähe jalani. Varsti tõusis metsik tuul ja isegi Graniitlossis oli kuulda, 
kuidas meri mühinal vastu karisid peksis. Mõnes kaldakäärus tekkisid õhukeerised ja lumi 
moodustas kõrgeid keerlevaid sambaid, sarnanedes vesipüksiga, mida laevad kahuripaukudega 
ründavad. Loodest puhuv orkaan haaras saart küljelt ja Graniitloss pääses oma asendi tõttu 
otsesest kallaletungist. Lumetormiga, mis oli siin niisama kõhutav nagu mõnel polaaralal, ei 
saanud ei Cyrus Smith ega tema kaaslased välja minna, nii väga kui nad seda ka tahtsid. Nad 
jäid viieks päevaks tormivangideks — 20. kuni 25. augustini. Oli kuulda tuule ulgumist 

Jakamari metsades, mis arvata-vasy «ai tublisti kannatada. Kindlasti oli palju puid juurtega 
välja rebitud, kuid Pencroff lohutas end mõttega, et nüüd ei tule en,arn vaeva näha nende 
mahavõtmisega. 

«Tuul ise on hakanud puuraiujaks,» kordas ta tihti. Pealegi polnud tema võimuses tormi 
peatada. Kuitänulikud olid Graniitlossi elanikud saatusele, et see oli neile andnud selle 
kindla ja vastupidava peavarju! Palju tänu võlgneti ka Cyrus Smithile, kuid lõpuks oli ikkagi 
loodus ise uuristanud selle ruumika koopa ja Cyrus Smith oli tema ainult avastanud. Siin olid 
kolonistid hästi kaitstud ja tormi-iilid ei saanud neid kimbutada. Kui nad oleksid ehitanud 
Kaugvaate platoole tellistest ja puust maja poleks see orkaani märatsemisele kindlasti vastu 
pidanud. Võimsalt kostvast murdlainete mühast tuli järeldada, et Kaminad olid täiesti elamis- 

kõlbmatud. Vihaselt peksis neid üle laiu tunginud meri. Aga Graniitlossis, keset massiivi, 
mille vastu olid võimetud nii vesi kui ka tuul, polnud midagi karta. 

Mõnepäevase vangipõlve kestel ei jäänud , kolonistid tegevuseta. Laos oli värskelt saetud 
laudu ja vähehaaval täiendati sisseseadet toolide ja laudadega, mis said üsna tugevad, sest 
matcjali ei hoitud kokku. See pisut kohma-kas mööbel ei väärinud õigupoolest liikuva inventari 
nime, sest teda oli väga raske kohalt liigutada, kuid ka sellisena oli ta Nabi ja Pencroffi 
uhkuseks, kes teda poleks vahetanud isegi mitte Boule'i' mööbli vastu. 

Seejärel hakkasid tislerid' korvipunujaiks ja nad said selle uue tööga päris hästi hakkama. 
Järve põhjasopis oli avastatud tihe pajupõõsastik, kus kasvas palju puna-pajusid. Enne 
vihmase aasta-aja algust olid Pencroff ja Harbert lõiganud nende kasulike põõsaste küljest 
oksi ja puhastanud need hästi ara. Nüüd sai neid otstarbekalt käsutada. Esimesed katsetused 
ei kukkunud eriti hästi välja, kuid tänu taiplikele ja osavatele töölistele, kes üksteisega nõu 
pidasid ja omavahel võistlesid, täiendasid koloonia varustust peagi. mitmesuguse suuruse ja 
kujuga korvid. Ladu varustati nendega ja Nab pani korvidesse oma taimejuurikate, 
piiniaseemnete ja draakonipuu juurte saagi. 

Augustikuu viimasel nädalal toimus ilmastikus uus muutus. Temperatuur langes veidi ja torm 
vaibus. Kolonistid kiirustasid välja. Kaldal oli vähemalt kähe jala paksuselt lund, kuid selle 
kõvakstõmbunud pinnal võis ilma erilise raskuseta käia. Cyrus Smith ja tema kaas-lased 
tõusid Kaugvaate platoole. 

Milline muutus! Metsad, mida nad viimati nägid haljendavatena, eriti selles osas, kus 
valitsesid okaspuud, olid nüüd ühevärvilise kätte all. Kõik oli valge Franklini mäe tipust 
ranniirunr: metsad, aasad, järv, jõgi ja merekaldad. Tänumeele jõe vesi voolas jääkaane all, 
mis iga tõusu ja mõõna puhul, lagunes ja mürinal murdus. Kinnikülmunud järve köhal lendles 
suur hulk linde: metsparte, sooneppe, sooparte ja krüüsleid”. Neid oli 


! Andre-Charles Boule (elas XVII saj.) — prantsuse kunstnik, kelle poolt loodud mööbel 
on väga hinnatud. 

? Krüüsel — merelind algiliste seltsist, 

tuhandeid. Kaljud platoo serval, mille vahelt juga alla langes olid äärestatud jääpurikatega. 
Näis, nagu voolaks vesi tohutu suurest ja veidrast vihmaveetorust, mille on loonud renessansi- 
arhitekti erakordne fantaasia. Metsas oli orkaan teinud suurt kahju, kuid esialgu polnud 
selle ulatust võimalik kindlaks teha — tuli oodata, kuni sulab ääretu lumevaip. 

Gideon Spilett, Pencroff ja Harbert ei jätnud juhust kasutamata, et püünis-auke vaatama 
minna. Lõksud olid lumekatte all, nii et neid oli raske leida. Tuli koguni ettevaatlik olla, et 
mitte ise mõnesse, püünisesse kukkuda ja viga saada. Pealegi oleks olnud häbistav 
iseenda kaevatud auku langeda. Kuid asunikel läks siiski korda sellisest ebameeldivusest 

hoiduda. Nad leidsid püünised puutumatutena. Ükski loom polnud neisse kukkunud ja ometi 
oliümberringi palju jälgi, muuhulgas väga selgeid küünistejälgi. Harbert väitis 
kõhklematult, et sealt on möödunud mingi kaslaste sugukonda kuuluv toom, mis kinnitas 
inseneri arvamust ohtlike kiskjate olemasolu kohta Lincolni saarel. Need kiskjad  elut- 
sesid kindlasti Metsiku Lääne tihedates metsades, aga nälja sunnil olid nad julgenud tungida 
Kaugvaate platooni. Võib-olla aimasid nad Graniitlossi elanike lähedust. 

«Mis loomad need kaslased siis õige on?» küsis Pencroff. 

«Need on tiigrid,» vastas Harbert. 

«Ma mõtlesin, et tiigreid esineb ainult soojadel maadel.» 

«Ameerikas,» vastas nooruk, «leidubneid Mehhikost kuni Buenos Airesi pampadeni'. Kuna 
Lincolni saarasub umbes samal laiuskraadil La Plata” aladega, siis pole midagi imestada, 
kui ka siin mõni tiiger elab.» 

«Hüa, oleme siis«ettevaatlikud,» lausus Pencroff. Temperatuuri tõustes hakkas lõpuks lumi 
sulama. Vihmasajud kiirendasid seda ja peagi haihtus valge lumekate. Vaatamata halvale 
ilmale täiendasid kolonistid igakülgselt oma tagavarasid: taimede osas piiniaseemnete, 
draakonipuu juurte, söödavate taimejuurikate ja vahtramahlaga, liha osas jäneste, 
aguutide ja kängurutega. See nõudis mõningaid rännakuid metsa, kusjuures tehti kindlaks, et 
viimane orkaan oli maha murdnud suure hulga puid. Pencroff ja Nab tungisid käruga 
isegi, kuni kivisöelademeteni, ettuua paar tonni kütteainet. Möödudes 
tellisepõletamisahjust nägid nad, et selle korsten oli tuulest tugevasti kannatada saanud ja 
tublisti kuus jalga lühemaks jäänud. 

Üheaegselt kivisöetagavaraga uuendati ka Graniitlossi puutagavara ja kasutades jääst 
vabanenud Tänumeele jõge, toimetati köhale mitu parvetäit puid. Võib-olla ei olnud suurte 
külmade aeg veel lõppenud. 

Käidi ka Kaminates ja kolonistid võisid õnne tänada, etnad polnud tormide ajaks sinna 
jäänud. Merioli jätnud oma hävitustööst tunduvaid jälgi. Ulgumere tuultest mässama aetud 
vesi oli paiskunud üle laiu ja Kaminaid metsikult rünnanud, täites käigud poolest saadik 
liivaga. Kaljuskl kattis paks adrukord. Sellal kui Nab, Harbert ja Pencroff pffoasid jahti või 
uuendasid küttematerjali tagavara, tegelesid Cyrus Smith ja Gideon Spilett Kaminate 
koristamisega. Nad leidsid sepikoja ning ahjud peaaegu puutumatutena — neid oli kaitsnud 
peamiselt just kokkukuhjunud liiv. 


! Pampa — Lõuna-Ameerika rohtla. Tõlk. 
* La Plata — Uruguayja Pärana jõgede suudmelaht Lõuna-Ameerikas. Tõlk. 

Kütteainete tagavara polnud asjata uuendatud. Kolonistidel tuli veelgi käredamat külma üle 
elada. Nagu teada, on põhjapoolkeral iseloomulik suur temperatuuri langus talve lõpupoolel. 
Lõunapoolkeral on maksev samasugune seadus, kuid siin langeb külmaperiood augustikuule, 
mis vastab veebruarile põhjapoolkeral. 

25. augusti paiku, pärast vahelduvat lume- ja vihmasadu, pöördus tuul kagusse ja ilmad 
läksid erakordselt külmaks. Inseneri arvates oleks Fahrenheiti termomeetri elavhõbedasammas 
näidanud vähemalt kaheksa kraadi 
alla nulli (22,22° C alla nulli). See käre külm, mida vinge tuul veelgi talumatumaks tegi, 
kestis mitu päeva. Kolonistid olid sunnitud uuesti Graniitlossi taanduma ja kuna kõik 
esikülje avaused tuli õhukindlalt sulgeda ja 
jätta vaid hädavajalik pilu õhuvahetuseks, siis tarvitati ära suur hulk küünlaid. Et neid 
kokku hoida, kasutasid kolonistid valgustuseks sageli vaid koldetuld, sest puid ei säästetud. 

Mitmel korral laskus mõni kolonistidest alla 
rannale, kuhu iga tõus kuhjas jäälahmakaid. Kuid peagi ajas pakane nad Graniitlossi tagasi ja 
vaevu suutsid nende külmast kanged sõrmed redelipulkadest kinni hoida. 

Graniitlossi elanikel oli jälle palju vaba aega ja see tuli kuidagi ara käsutada. Cyrus 
Smith võttis nüüd ette töö, mida sai läbi viia ka kinnises ruumis. Kolonistidel polnud varuks 
mingit muud magusat ainet peale mahla, mida nad said vahtrast, täkkides selle tüvesse 
uurdeid. Mahl koguti nõudesse ja kolonistid tarvitasid seda vedelikku mitmesuguste toitude 
valmistamisel, seda enam, et seistes muutus mahl valkjaks ja siirupitaoliseks. 

Kuid asunike kasutuses oleva siirupi kvaliteeti sai veel parandada ja nii teatas Cyrus Smith 
ühel päeval oma kaaslastele, et nüüd hakkavad nad suhkrukeetja-teks. 

«Suhkrukeetjateks?!» imestas Pencroff. «See on minu arvates kuumavõitu amet!» 

«Päris kuum,» v«stas insener. 

«Siis sobib see hästi praeguse aasta-ajaga,» rõõmustas meremees. 

Sõna «suhkrukeetmine» argu siinkohal tuletagu meelde keerulise sisseseade ja hulga 
väljaõppinud töölistega tehaseid. Ei! Et seda siirupitaolist vedelikku kristallisee- 
rida, piisas tema puhastamisest väga lihtsa menetluse abil. Suurtesse savinõudesse valatuna 
pandi ta tulele ning lasti tal tihtsalt aurata. Varsti tekkis vedeliku pinnale vaht. Niipea kui 
siirup hakkas paksemaks minema tõttas Nab teda suure puulusikaga liigutama, mis pidi 
kiirendama auramist ja samal ajal hoidma segu kõrbemast. 

Mönetunnilise keemise järel heledal tulel, mis oli töötajatele sama kasulik kui töödeldavale 
ainele, oli vedelik muutunud paksuks siirupiks. See siirup kallati varem sealsamas köögis 
valmistatud mitmesuguse kujuga savivormidesse. Järgmisel päeval, kui siirup oli hangunud, 
saadi päris ehtsaid suhkrupäid ja tükikesi, mis olid peaaegu läbipaistvad ja puhta maitsega, 
kuigi värvilt veidi punakad. 

Külm kestis poole septembrini ja Graniitlossi vangidel hakkas nende vabadusekaotus juba 
liiga pikana tunduma. Peaaegu iga päev katsusid nad välja minna, ei saanud seal aga kuigi 
kaua olla. Seevastu töötati pidevalt elamu korrastamisel. Tööd tehes aeti juttu. Cyrus Smith 
õpetas oma kaaslasi igakülgselt ja tutvustas neid eeskätt teaduse praktilise rakendamise 
võimalustega. Kolonistidel polnud kasutada raamatukogu, kuid insener oli raamat, mis oli 
alati käepärast, alati avatud leheküljelt, mida parajasti vajati, raamat, mis lahendas kõik 
tekkivad küsimused ja mida nad tihti sirvisid. Nii möödus aeg ja tublid mehed ei paistnud 
sugugi muret tundvat tuleviku pärast. 

Siiski oli viimane aeg, et vangipõlv lõpeks. Kõik igatsesid kui just mitte kevadet siis 
vähemalt väljakannatamatu külma lõppu. Kui nad oma puudulikus riietuses 
poleks tarvitsenud külma karta, milliseid retki nad siis oleksid ette võtnud küll luidetele, küll 
Kivipartide rappa! Saagile oleks kerge vaevaga ligi pääsenud ja jaht oleks kindlasti olnud 
tulemusrikas. Ent Cyrus Šmith hoolitses väga selle eest, et keegi ei paneks kaalule oma ter- 
vist, sest ta vajas kõiki töökäsi. Tema nõuandeid arves 
tati. 

Kuid peab ütlema, et peale Pencroffi tegi vangipõli kõige kärsitumaks Topi. Truul koeral 
oli Graniitlossis väga kitsas. Ta jooksis ühest toast teise ja ilmutas omal viisil tüdimust 
vangisoleku üle. 

Cyrus Smith pani sageli tähele, et Top urises iga kord kummaliselt, kui ta lähenes merega 
ühenduses olevale sügavale kaevule, mille suue avanes lao tagasoppi. Koer keerles augu 
ümber, mis oli kaetud puust kaanega. Mõnikord püüdis ta isegi käppa kaane alla toppida, 

nagu oleks ta tahtnud seda üles tõsta. Ta klähvis siis isemoodi, mis oli ühtaegu viha ja erutuse 
märgiks. 

Insener jälgis Topi mitmel korral. Mis võis küll selles sügavikus peituda, mis arukat looma 
nii väga erutas? Kindel oli, et kaev suubus merre. Kas hargnes ta kitsaste käikudena saare 
sisemuses? Kas oli ta ühenduses teiste koobastega? Kas tuli mõni merekoletis aeg-ajalt 
kaevu põhja õhku hingama? Insener ei osanud midagi arvata, kuid ta kujutluses keerlesid 
kõige imelikumad võimalused. Olles harjunud elu tesdusemehe silmaga vaatama, ei andestanud 
ta endale, et laskis end viia kummalisse, peaaegu üleloomulikku maailma. Aga kas oli 
mõeldav, et nii terane koer nagu Top, kes kunagi ei raisanud aega mõttetu klähvimisega, uuris 
kangekaelselt seda kuristikku oma haistmis- ja kuulmismeele abil, ilma et tema rahutus oleks 
kuidagi põhjendatud? Koera käitumine Arutas inseneri rohkem, kui ta seda iseeneselegi 
tunnistada tahtis. 

Ta tegi oma muljed teatavaks ainult Gideon Spilettile, pidades asjatuks pühendada teisi 
neisse tahtmatutesse mõtisklustesse, mis olid esile kutsutud võib-olla ainult Topi tujust. 

Viimaks andis külm järele. Sadas vihma, tuuled vaheldusid lumega, rahe rajudega, kuid 
halvad ilmad ei kestnud kaua. Jää lagunes ja lumi sulas. Rannik, platoo, Tänumeele jõe kaldad 
ja mets muutusid uuesti läbipääsetavaks. Kevade tulek tegi asunikud üliõnnelikuks ja peagi 
veetsid nad Graniitlossis vaid une- ja eineaja. 

Septembri teisel poolel käidi palju jahil ja see andis Pencroffile põhjust uue 
kangekaelsusega nõuda tulirelvi, mida Cyrus Smith tema kinnituse järgi oli lubanud teha. 

Insener teadis väga hästi, et ilma spetsiaalsete tööriis- 

tadeta on peaaegu võimatu valmistada püssi, millest mingit kasu oleks, ja ta viivitas üha ning 
lükkas töö edasi. Tihti rõhutas ta, et Harbertist ja Gideon Spilettist on saanud osavad 
vibukütid ning etnende nooltest tabatuna langeb küllalt toredaid loomi: aguutisid; känguruid, 
vesisigu, tuvisid, trappe, metsparte, sooneppe — ühe sõnaga ,,kõige mitm(|;esisemaid tiivulisi ja 
neljajalgseid. Järelikult võis püsside valmistamisega oodata. Aga kangekaelne meremees ei 
tahtnud sellest midagi kuulda ja ei kavatsenud insenerile iftnselt enne rahu anda, kui see tema 
soovi täidab. Pencroffi toetas muide ka Gideon Spilett, lausudes: 

«Kui saarel leidub kiskjaid, nagu seda võib oletada, siis tuleb mõelda nende vastu 
võitlemisele, nende hävitamisele. Võib tulla hetk, kus see saab meie tähtsaimaks ülesandeks.» 

Kuid Cyrus Smithile ei teinud muret mitte niivõrd tulirelvade kui riiete küsimus. Selle talve 
olid kolonistide riided vastu pidanud, kuid nad ei võinud kesta järgmise-talveni. Tuli maksku 
mis maksab hankida loomanahku või villa ja et mufloonidest polnud puudus, siis pidf 
mõtlema sellele, kuidas soetada neist kari koloonia tarbeks. Luua ühes saareosas midagi 
farmitaolist, teha karjalaut koduloomadele ja linnuõu sulgloomadele — need olid kaks tähtsat 
üritust, mis tulid suve jooksul teostada. 

Arvestades tulevasi ettevõtteid oli tungivalt vajalik teostada retk Lincolni saare seni uurimata 
aladele — põlismetsadesse, mis laiusid nii saare läänerannikul kui ka Tänumeele jõe paremal 
kaldal, suudmest kuni Roomaja neeme kaugeima tipuni. Kuid selleks oli vaja püsivat head 
ilma ja tuli oodata veel kuu aega, enna kui retkesai tagajärjekalt läbi viia. 

Niisiis oodati teatava kärsitusega, kui äkki juhtus midagi, mis suurendas veelgi kolonistide 
soovi oma valdust tervenisti läbi uurida. 

Oli 24. oktoober. Pencroff oli läinud vaatama püünisauke, mida ta kogu aeg korralikult 
söödaga varustas. Ühes neist leidis ta kolm looma, mis pidid söögilaual 
väga teretulnud olema. See oli pekaari, oma kahe põrsaga. 

Pencrofftuli Graniitlossi tagasi suures vaimustuses püügist ja nagu alati, nii suurustas ta 
ka nüüd oma Jahisaagiga. 

«Täna saame tõesti priske söömaaja, härra Cyrus!» hüüdis ta. «Ja teie, härra Spiiett, 
võtate sellest samuti osa!» 

«Heameelega,» vastas reporter, «aga mida te mulle siis pakute?» 

«Põrsaliha!» 

«Ahaa! Kas tõesti põrsaliha, Pencroff? Teid kuulates võiks arvata, et tõite trühvlitega täidetud 
põldpüü.» 

«No-noh!» hüüdis Pencroff. «Kas teie tõesti põrsa-praest ei hooli?!» 

«Hoolin küll,» vastas Gideon Spilett pealtnäha täiesti ükskõikselt, «ja kui sealiha tarvitamisega 
ei liialdata, siis...» 

«Hästi, hästi, härra ajakirjanik!» katkestas teda meremees, kellele ei meeldinud, et tema 
jahisaak ei leia õiget hindamist. «Te olete nähtavasti söögiga suur norija. Seitse kuud tagasi, kui 
me saarel maabusime, oleksite te olnud väga õnnelik sellise maiuspala üle!» 

«Muidugi!» vastas reporter. «Aga inimene pole ju kunagi rahul.» 

«Ma loodan, et Nab töeb imet. Vaadake! Need väikesed pekaarid on vaevalt kolmekuised. Nad 
on pehmed nag'u linnuliha. Noh, Nab, lähme! Ma ise valvan küpsetamise järele,» seletas 
meremees õhinal ja läks Nabi-saatel kööki ning süvenes seal kokakunsti saladustesse. 

Tal lasti vabalt tegutseda. Nab ja tema valmistasid suurepärase söömaaja, mis koosnes 
kahest väikesest pekaarist, kängurusupist, suitsusingist, piiniaseemnetest, draakonipuu joogist 
ja osvego teest — ühesõnaga kõigest, mis neil oli parimat. Aukohal olid siiski maitsvad 
hautatud pekaarid. 

Kell viis toodi Graniitlossi saalis lauale lõunasöök. Laual auras kängurusupp, mis leiti 
olevat oivaline. 

Supile järgnesid pekaarid, mida Pencrofftahtis oma käega lahti lõigata. Ta jagas igale 
lauasistujale hiiglasuure portsjoni. 

Põrsad osutusid tõesti imeheadeks ja Pencroff hävitas 

oma osa hundiisuga. Äkki kostis ta suust karjatus koos vandesõnaga. 

«Mis on lahti?» küsis Cyrus Smith. 

«Ma... ma... ma murdsin hamba!» vastas meremees. 

«Tähendal», teie pekaarides on kive?» küsis Gideon Spilett. 

«Küllap vist!» vastas Pencroff, võttes suust eseme, mis maksis talle purihamba. 
See ei olnud kivi... See oli tinahaavel. 


II OSA MAHAJÄETU 
| PEATÜKK. 


TINAHAAVLI LUGU. PIROOGI VALMISTAMINE. JAHIRETKED. KAURIKUUSE 
LADVAS. MITTE ÜHTKI JÄLGE INIMESTEST. NABI JA HARBERTI SAAK. 
SELILIPÖÖRATUD KILPKONN. KILPKONN KADUNUD. CYRUS SMITHI SELETUS. 

Täpselt seitse kuud ülemöödunud päevast, mil õhusõitjad paisati Lincolni saarele. Vaatamata 
rohketele otsingutele polnud nad seni veel kohanud ühtki inimolendit. Kordagi ei tõusnud 
saare köhale suitsuvina, mis oleks tõendanud inimese sealviibimist. Miski ei kandnud inimeste 
kätetöö märki ega viidanud sellele, et siin oleksid kunagi elanud inimesed. Saar näis olevat 

asustamata ja võis isegi arvata, et ta oli seda alati olnud. Nüüd aga varises kogu see oletuste 
rida kokku ühe kahjutu närija kehast leitud lihtsa metallitera ees! 


Polnud kahtlust, et tinatükike oli pärit tulirelvast, ja kes muu kui inimolend oli seda relva 


tarvitanud? 
Kui Pencroff oli haavli lauale asetanud, silmitsesid kaaslased seda väga imestunult. Nad 
mõtlesid otsekohe 

tõsistele tagajärgedele, mida see näiliselt tähtsusetu sündmus võis endaga kaasa tuua. 
Mõne üleloomuliku olendi äkiline ilmumine poleks neid sugugi rohkem rabanud. 

Cyrus Smith osutas kohe probleemidele,, mis seoses selle üllataba ning ootamatu 
juhtumiga paratamatult üles kerkisid. Ta»võttis kuulikese laualt, veeretas seda pihus edasi- 
tagasi, katsus seda esimese sõrme ja pöidla vahel ja lausus: 

«Kas te olete täiesti kindel, Pencroff, et sellest haavlist haavatud pekaari oli vaevalt 
kolmekuune?» 

«Umbes jah, härra Cyrus,» vastas Pencroff. «Ema imetas teda parajasti, kui ma nad 
august leidsin.» 

«See näitab, et kõige rohkem kolm kuud tagasi on Lin-colni saarel püssi lastud,» sõnas 
insener. 

«Ja et haavel tabas seda väikest looma, kuid mitte surmavalt,» lisas Gideon Spilett.  , 

«Kahtlemata,» jätkas Cyrus Smith. «Ja sellest tuleb järeldada, et saar oli kas asustatud 
juba enne meie tulekut või randusid inimesed siin kõige enam kolm kuud tagasi. Kas tulid 
need inimesed saarele tahtlikult võitahtmatult, kasnad maabusid või paisati nad kaldale 
merehädalistena? Kõik see selgub hiljem. Praegu pole meil ka võimalik selgitada, kes nad 
on,, kas eurooplased või malailased, vaenlased või sõbrad ja me ei tea isegi seda, kas nad on 
veel saarel või juba lahkunud. Need küsimused aga puudutavad meid liiga lähedalt ja me 
ei saa selles suhtes kauem teadmatusse jääda.» 

«Ei! Sada korda ei! Tuhat korda ei!» hüüatas meremees lauast tõustes. «Lincolni saarel pole 
teisi inimesi peale meie! Tont võtku, saar pole ju suur ja kui siin oleks elanikke, siis oleksime 
kindlasti mõnda neist juba näinud!» 

«Üllatav tõepoolest, kui%ee oleks teisiti!» ütles Harbert, 

«Minu arvates oleks veelgi üllatavam, kui see pekaari oleks sündinud haavliga keres,» 
tähendas reporter. 

«Võib-oll",» ütles Nab tõsiselt, «et Pencroffil oli juba ...» 

«Noh, kuule ometi, Nab,» sähvas Pencroff vastu, «kas arvad, et kandsin ligi pool. aastat 
haavlit suus ja ei märganudki seda? Kus ta siis võis peituda?» 

Meremees avas suu, nii et nähtavale tulid kolmkümmend kaks suurepärast hammast. 

«Vaata teraselt, Nab, ja kui sa leiad mu suus üheainsagi katkise hamba, siis luban sul 
pool tosinat neid kihvu välja tõmmata!» 

«Nabi oletus ei pea tõesti paika,» lausus Cyrus Smith, kes tõsiseist mõtteist hoolimata ei 
suutnud naeratust "tagasi hoida. «Kindel on, et kõige enam kolm kuud tagasi on saarel püssi 
lastud. Kuid ma kaldun arvama, et inimesed, kes saarel randusid, ükskõik kes nad ka olid, 
saabusid siia alles hiljuti või viibisid siin ainult möödaminnes, sest kui saar oleks olnud 
asustatud sel ajal, kui me teda Frankiini mäelt uurisime, siis oleksime seda märganud või 
vähemalt oleks nähtud meid. Seega OH tõenäoline, et torm paiskas merehädalised siia 
rannikule alles mõni nädal tagasi. Olgu kuidas on, selles asjas peame jõudma selgusele.» 

«Arvan, etpeame tegutsema ettevaatlikult,» sõnas reporter. 
«Seda mõtlen minagi,» vastas Cyrus Smith, «sest kahjuks on karta, et saarel võisid 
randuda malai piraadid.» 

«Härra Cyrus,» päris meremees, «kas poleks soovitav ehitada enne luureretkele 
minekut lootsik, millega saaks sõuda mööda jõge üles või sõita vajaduse korral mööda 
ranna äärt? Peaksime olema igati ette valmistatud.» 

«See on hea mõte, Pencroff» vastas insener, «kuid me ei või viivitada. Lootsiku 
ehitamine võtab vähemalt kuis aega...» 

«Tõelise lootsiku ehitamine kindlasti,» vastas meremees, «kuid me ei vaja 
merepaati. Ma võtan endale kohustuse valmistada viie päeva jooksul piroog, millega 
saab sõita mööda Tänumeele jõge.» 
«Viie päevaga ehitada paat!» hüüdis Nab. 
«Jah, Nab, selline nagu indiaanlastel.» 
«Kas puust?» küsis neeger kahtlevalt. 
«Puust,» vastas Pencroff, «või õigemini puukoorest. Kinnitan teile,veel kord, härra 
Cyrus, et piisab viiest päevast.» 

«Viis päeva!» vastas insener. «Olgu, ehitame siis paadi.» 

«Ja me teeme targasti, kui oleme nüüdsest peale hästi ettevaatlikud.» 


«Peame olema äärmiselt ettevaatlikud, mu sõbrad,» kinnitas Cyrus Smith, «ja ma 
palun teid jahiretkeil piirduda Graniitlossi kõige lähema ümbrusega.» 


Lõunasöök ei lõppenud nii lõbusalt, kui Pencroff oli lootnud. 


Saarel elasid või olid elanud veel mingid inimesed peale kolonistide. Pärast juhtumit 
tinahaavliga oli see vaieldamatu tõsiasi ja selline avastus pidi koloniste õigustatult 
rahutuks tegema. 

Enne magamaminekut vestlesid Cyrus Smith ja Gideon Spilett pikalt-laialt neist 
asjust. Kerkis küsimus, kas nimetatud sündmus polnud kuidagi seoses inseneri seletamatu 
pääsemisega ja teiste kummaliste seikadega, mis oli neid juba varem mitmel korral 
hämmastama pannud. Olles küsimust igakülgselt arutanud, sõnas Cyrus Smith: 

«Kas tahate teada minu arvamust, kallis Spilett?» 

«Muidugi, Cyrus.» 


«Noh, teate, ma arvan, et ükskõik kui hoolikalt me ka saare läbi otsiksime, me ei leia 
midagi.» 

Kohe järgmisel päeval asus Pencroff tööle. Ta ei kavatsenud ehitada kaarte ja 
plangutusega lootsikut, vaid lihtsalt lamedapõhjalise veesõiduki, mis oleks kõigiti sobiv 
Tänumeele jõel sõitmiseks, eriti selle ülemjooksul, kus vesi oli madal. Kerget sõiduriista 
sai ehitada puukoore ribadest ja kui lootsikut teel ettetulevate looduslike takistuste 
tõttu oleks vaja kända, ei oleks ta raske ega takistaks edasiliikumist. Pencroff kavatses 
kooretükkide liitekohad naeltega kõvasti kinni lüüa ja teha paat sel kombel täiesti 
veekindlaks. 

Tuli leida puu, mille painduv ja sitke koor kõlbaks selleks otstarbeks. Hiljutine orkaan 
oli murdnud hulga duglaseid, mis andsid suurepärast materjali kerge paadi 
ehitamiseks. Mitmed puud lebasid maas ja neid oli vaja ainult koorida. See aga oligi 
kõige raskem, sest kolonistide tööriistad olid õige puudulikud. Lõpuks tuldi ülesandega 
siiski kuidagi toime. 

Sel ajal kui meremees ja insener minutitki kaotamata kõvasti töötasid, ei jäänud ka 
Gideon Spilett ning Harbert tegevuseta. Nad olid hakanud koloonia varustaja- 

teks. Reporter ei jõudnud küllalt imetleda nooruki tähelepanuväärset osavust vibu 
ja jahioda käsitsemisel. Peale selle oli Harbert väga julge ja omas tublisti seda 
laadi külma verd, mida võiks nimetada «kaalutlevaks südikuseks». 

Pidades silmas Cyrus Smithi soovitust, ei läinud kumbki jahimees Graniitlossist 
üle kahe miili eemale, kuid metsasügavusse tungimatagi tabasid kütid arvukalt 
aguutisid, vesisigu, känguruid ja pekaarisid. Pärast seda kui talvekülmad lakkasid, 
muutusid püünisaugud peaaegu kasutuks, ent jäneste piirkond andis ikkagi oma 
endise normi ja ainult sellestki oleks jätkunud kogü Lincolni saare kolooniale. 

Jahiretkedel vestlesid Harbert ja Gideon Spilett sageli juhtumist tinahaavliga ja 
järeldustest, mida insener sellest oli teinud. Ühel päeval — see oli 26. oktoobril — 
sõnas Harbert reporterile: 

«Härra Spilett, kas teile ei tundu imelik, et merehädalised, kui nad tõesti saarel 
randusid, pole end veel Graniitlossi läheduses näidanud?» 

«Kui nadon veel praegugi saarel, hämmastab see mind väga, kui neid aga siin 
enam pole, ei hämmasta see mind põrmugi,» vastas reporter. 

«Te arvate siis, et need inimesed on juba saarelt lahkunud?» küsis Harbert. 

«See on enam kui tõenäoline, mu poiss, sest kui nende siinviibimine oleks kestnud 
kauem ja eriti kui nad veel praegugi siin elaksid, oleks see ikka kuidagi välja tul- 
nud.» 


«Aga kui nad said ära minna, siis ei olnud nad ju merehädalised?» tähendas 
nooruk. 

«Ei, Harbert, või õigemini olid nad nii öelda ajutised merehädalised. On väga 
võimalik, et tormihoog paiskas nad saarele ilma nende laeva kahjustamata ja 
tormi möödudes võisid nad uuesti merele minna.» 

«Peab ütlema, et Cyrus Smith näib pigem kartvat kui soovivat, et meie saarel 
leiduks inimesi,» tähendas Harbert. 

«Sul on õigus, tema arvates liiguvad siinsetes vetes ainult malai piraadid ja neist 
röövlitest on tõesti parem eemale hoiduda,» vastas reporter. 


213 


«Pole sugugi võimatu, härra Spilett,» jätkas Harbert, «et ühel heal päeval leiame 
nende maabumiskoha ja jõuamegi nende suhtes selgusele.» 

«Miks ei, mu poeg. Mahajäetud laager ja kustunud tulease võivad meid juhtida 
õigetele jälgedele, ja neid me hakkamegi otsima oma eelseisval retkel.» 

Vestlus toimus Tänumeele jõe lähedal metsas, kus kasvasid tähelepanuväärselt 
ilusad puud. Mõned neist ulatusid peaaegu kahesaja jala kõrguseni. Need olid toredad 
okaspuud, mida Uus-Meremaa päriselanikud kutsuvad' kaurikuuskedeks.' 

«Teate, härra Spilett,» ütles Harbert, «mulle tuli üks mõte. Võiksin ronida kaurikuuse 
latva ja sealt peaks olema võimalik näha võrdlemisi suurt osa saarest.» 

«Mõte on hea,» vastas reporter, «aga kas sa suudad ronida nende hiiglaste latva?» 

«Teen vähemalt katset,» vastas Harbert. 

Kärmas ja osav nooruk vinnas ennast alumistele okstele, millede asetus tegi kaurikuuse 
otsa ronimise üsna kergeks ja mõne minuti pärast jõudis ta latva, kõrgele avara 
rohelise välja köhale, mille moodustas puude kähar oksastik. 

Sellest kõrgusest ulatus pilk üle kogu lõunapoolse sääreosa alates Kuusneemest kagus 
kuni Roomaja neemeni edelas. Loodes kerkis Franklini mägi, mis varjas tubli 
neljandiku horisondist. 

Oma kõrgest vaatetornist nägi Harbert selgesti kogu veel tundmatut säareosa, mis oli 
võib-olla andnud või andis isegi praegu varjupaika võõrastele, keda arvati saarel olevat. 

Nooruk vaatles kõike tähelepanelikult. Merel polnud midagi näha, ei ainustki purje 
silmapiiril ega saare lähistel. Kuid kuna kallast varjas tihe metsamassiiv, siis oli 
võimalik, et mõni laev, eriti selline, mis oli mastidest ilma jäänud, seisis täiesti kalda 
lähedal ja et Harbert teda ei näinud. 

Metsiku Lääne metsades polnud samuti midagi näha. Puud moodustasid silmale 
läbitungimatu kupli, mis võt- 


! Kaurikuusk — araukaarialiste sugukonda kuuluv suur okaspuu, kasvab Uus- 
Meremaal. Temast saadakse kauri-kopaalvaiku ja ta tüvi on hea ehituspuu. Tõlk. 

tis enda alla mitu ruutmiili, ja läänes ei paistnud ühtki harvikut ega lagendikku. Oli 
võimatu jälgida Tänumeele jõe kulgu ja isegi tema lätet Franklini mäe nõlvakul ei 
õnnestunud leida. Võib-olla voolas lääne suunas veel teisigi jõgesid, kuid seda ei saanud 
kmdlaks eha 

Suutmata avastada oletatava laagri jälgi, lootis Harbert märgata vähemalt suitsu, 

mis oleks tõendanud, et saarel on inimesi. Ohk oli puhas ja vähimgi suitsuvina oleks 
taevalaotusel selgesti nähtavale tulnud Hetkeks tundus Harbertile, nagu tõuseks 
laanes kerget suttsu kuid täpsemal vaatlusel selgus, et ta oli eksinud. Noormees uuris 
väga hoolikalt ja tal oli suurepärane nägemine Ei kindlasti polnud seal midagi. 

Harbert ronis kaurikuuse otsast alla ja mõlemad jahimehed tulid Graniitlossi 
tagasi. Cyrus Smith kuulas Harberti jutustust, raputas pead ja ei öelnud midagi. Oli 
täiesti selge, et seda küsimust saab lahendada alles 
pärast kogu saare läbiuurimist. 

Kaks päeva hiljem - 28. oktoobril - juhtus jällegi midagi seletamatut. 

Uidates rannikul kaks miili Graniitlossist eemal, tegid Harbert ja Nab õnneliku leiu. 
Nad sattusid suurepärasele supikilpkonnale, kelle rohekas seljakilp toredasti helkis. 

Harbert märkas looma, kui see kaljude vahel mere poole roomas. 

«Tule siia, Nab, tule siia!» hüüdis ta. Nab jooksis kohale. 

«Ilus loom!» sõnas Nab. «Aga kuidas teda kinnipüüda?» 

«Pole midagi lihtsamat, Nab!» vastas Harbert. «Keerame ta selili ja ta ei saa enam 
põge- 
neda. Võta oma jahioda ja tee nagu mina!» Aimates hädaohtu, oli 

roomaja tõmbunud oma seljakilbi ja kõhukilbi vahele. Polnud enam näha ei pead ega 

jalgu, kilpkonn oli liiku matu nagu kalju. 

Harbert ja Nab torkasid oma kepid loomale kõhukilbi alla ja tublisti vaeva nähes 
õnnestus neil ta ühisel jõul lõpuks selili keerata. Kilpkonn oli kolm jalga pikk ja kaalus 
kindlasti vähemalt nelisada naela. 

«Tore!» hüüdis Nab. «Küll nüüd sõber Pencroff alles rõõmustab!» 

Sõber Pencroff ei oleks tõepoolest saanud jätta röõmustamata, sest kilpkonnad toituvad 
adrust ja nende liha on Seetõttu äärmiselt maitsev. Sel hetkel oli näha ainult 
kilpkonna pea, mis oli väike ja lame, kuid luuvõlviga kaetud sügavate oimuluu sopiste 
tõttu tagantpoolt väga lai. 

«Ja mis me nüüd oma jahisaagiga ette võtame?» küsis Nab. «Graniitlossi me teda 
vedada ei jõua.» 

«Jätame ta siia, sest ta ei saa end ju ümber pöörata, ja tuleme talle käruga järele,» 
vastas Harbert. 

«Hästi!» 

Igaks juhuks veeretas Harbert loomale mõned kivid külje alla, olgugi et Nab pidas seda 
ülearuseks. Seejärel pöördusid jahimehed Graniitlossi tagasi, minnes mööda kallast, 
mis oli mõõna tõttu suures ulatuses veest väljas. Harbert tahtis Penceroffi üllatada ja ei 
lausunud talle sõnagi sellest «toredast kilpkonnaliste esindajast», kelle ta oli liivale 
selili keeranud. Kahe tunni pärast olid nad käruga tagasi seal, kuhu nad looma olid 
jätnud. «Tore kilpkonnaliste esindaja» oli aga kadunud» 

Nab ja Harbert vaatasid teineteisele imestunult otsa ja silmitsesid siis ümbrust. 
Polnud kahtlust, siia olid nad kilpkonna jätnud. Nooruk leidis isegi kivid, mis ta 
kilpkonnale oli alla veeretanud, ja ta oli veendunud, et ei eksi. 

«Tohoh,» imestas Nab, «need elukad saavad end siis ikkagi ümber pöörata!» 


«Näib nii,» vastas Harbert, kes ei saanud enam millestki aru ja vaatles rannaliivale 
laialipaisatud kive. 


«Pencroffi see nüüd küll ei rõõmusta!» 


ER härra Smithile toob see kadumine arvatavasti jälle-uut peamurdmist,» mõtles 
arbert. 

«Olgu pealegi,» sõnas Nab, kes tahtis juhtunud äpardust varjata, «me ei tarvitse 
ju sellest rääkida.» 

«Just vastupidi, Nab, me peame sellest rääkima,» vastas Harbert. 

Nad haarasid uuesti kinni kärust, mille olid asjatult kaasa toonud, ja läksid 
Graniitlossi tagasi. 

Jõudnud ehitusplatsile, kus meremees ja insener töötasid paadi kallal, jutustas 
Harbert, mis oji juhtunud. 
«Oh te saamatud!» hüüatas meremees. «Lasta käest lipsata vähemalt 
viiskümmend taldrikutäit lihaleent!» «Ega see meie süü ole, et loom jalga laskis. 
Utlesin ju sulle, et pöörasime ta selili,» vastas Nab. 

«Tähendab, teie ei pööranud teda küllaldaselt!» nöökas 
kangekaelne meremees. 


«Mitte küllaldaselt!» hüüatas Harbert. Ja ta jutustas, et lükkas kilpkonnale isegi 
kivid külje alla. 
«Noh, siis on see küll imetegu!» sõnas Pencroff. 


«Arvasin, härra Cyrus,» lausus Harbert, «et kilpkonnad, eriti suured kilpkonnad, ei 
suuda enam ise jalgu alla saada, kui nad on- kord selili pööratud.» 

«Nii see ongi, mu poeg,» vastas Cyrus Smith. 

«Aga kuidas siis võis juhtuda, et...?» 


«Kui kaugele merest te kilpkonna jätsite?» küsis insener, kes oli katkestanud töö ja 
hakanud juhtunu kallal juurdlema. 


«Kõige enam viieteistkümne jala kaugusele,» vastas Harbert. 
«Ja siis oli parajasti mõõn?» 
«Jah, härra Cyrus.» 


«Noh,» sõnas insener, «mida kilpkonn ei suutnud teha liival, seda suutis ta võib- 


olla vees. Kui tõus temani jõudis, pööras ta enese ümber ja ujus rahulikult 
merele.» 


«Oh meid saamatuid!» hüüatas Nab. 
«Just seda oli mul juba au teile öelda!» vastas seepeale 
Pencrofft. 


Cyrus Smith oli andnud seletuse, mis oli kahtlemata vastuvõetav. Aga kasta ise 
oli selles täiesti veendunud? Seda me küll kinnitada ei või. 


II PEATÜKK. 


PIROOGI ESIMENE PROOVISÕIT. LEID RANNIKUL. KAST PUKSIIRIS. 
LAEVAHUKU NEEM. KASTI SISU: TÖÖRIISTAD, RELVAD, INSTRUMENDID, 
RIIDED, RAAMATUD, KÖÖGITARBED. MILLEST PENCROFF PUUDUST TUNDIS. 


29. oktoobril oli puukoorest lootsik lõplikult valmis, Pencroff oli pidanud sõna ja valmistanud 
viie päevaga midagi piroogitaolist, mille kere hoidsid koos painduvatest krežimbaokstest ribid. 
Üks pink ahtris, teine keskel külgedele toeks, kolmas pink vööris, paksem laud parda äärel, 
mis kindlustas aerutulle, ja päramõla tüürimi-seks — selline oli too kaksteist jalga 
pikk ja vaevalt kakssada naela raske paat. Paadi vettelaskmine korraldati õige lihtsalt. Kerge 
piroog kanti Grafiiitlossi ette mere äärde ja tõusu ajal tõstsid lained ta oma turjale. 


Pencroff hüppas otsekohe sisse, proovis piroogi juhtimist päramõla abil ja nentis, etpaat sobis 
väga hästi otstarbeks, milleks ta oli määratud. 

«Hurraa!» hüüdis meremees tagasihoidmata võidurõõmuga. «Selle paadiga võiks sõita 
ümber...» 


«Maakera?» küsis Gideon Spilett. 

«E1, ümber saare. Mõned kivid ballastiks, mast vööri ja tükike purjeriiet, mille härra Smith 
meile kord valmistab, ja me võime sõita kaugele! Noh, aga teie, härra Cyrus, ja teie, härra 
Spilett, ja Harbert ja Nab, kas teie siis ei tahagi meie uut laeva proovima tulla? Pagan võtku, 
on ju vaja a kas ta meid kõiki kannab!» See tuli tõepoolest kindlaks teha. Uhe 
aerutõmbe tis Pencroff paadi mööda kitsast kaljudevahelist käiku tagasi kaldale. 
Lepiti kokku, si juba samal päeval tehakse piroogiga proovisõit ja soutakse piki rannikut 

kuni esimese neemeni, kus lõppesid lõunapoolsed kaljud. 
Paati astudes hüüdis Nab: 
«Aga sinu laevas on ju tublisti vett, Pencroff!» 
«Sellest pole midagi, Nab,» vastas meremees. «Puupeab tursuma veekindlaks. Kahe 


päeva pärast meie piiroog enam läbi ei lase ja tema põhjas pole siis rohkem vett kui joodiku 
kõhus. Ronige aga sisse!» 


Asuti paati ja meremees tõukas selle kaldast eemale. Ilm oli imeilus ja merepind nii 
tasane, nagu oleksid ta voogusid kätkenud väikese järve kaldad. Piroog võis siin sõita 
niisama julgelt nagu Tänumeele jõe vaikses voolus. 

Nab võttis ühe aeru, Harbert teise, kuna Pencroff jäi ahtrisse, et juhtida piroogi mõlaga. 

Meremees viis sõiduki algul üle merekitsuse ja liikus siis edasi piki laiu lõunapoolset 
kallast. Lõunast puhus, kerge briis. Ei merekitsuses ega ulgumerel polnud tõsist 
lainetust. Aeglased laineviirud, mis tõusid korrapäraste vaheaegade järele, andsid end 


raskelt koormatud paadis vaevalt tunda. Sõideti rannast umbes poole miili kaugu-sele, et 
Franklini mägi oleks näha kogu ulatuses. 


Siis muutis Pencroff kurssi ja tuli tagasi jõesuudme poole. Sõuti piki randa, mis 
kaugema neeme suunas kumerdudes varjas soist Kivipartide lagendikku. 

Rannajoone kõverus pikendas teed neemeni, mis oli umbes kolrn miili Tänumeele jõest 
eemal. Kolonistid otsustasid sõuda maanina tipuni ja sealt edasi ainult nii kaugele, et 
oleks võimalik silmitseda tervet rannikut kuni Küüsneemeni. 

Lootsik liikus umbes kahe kaabeltau kaugusel rannikust, põigates kõrvale tõusu tõttu 
vähehaaval vette kaduvaist karidest, mida kalda lähedal meres oli õige rohkesti. 
Jõesuudmest neemeni madaldus kaljusein pidevalt. See oli hunnik tujukalt laialipaisatud 
graniitrahne, mis tunduvalt erines Kaugvaate platoo mäevallist. Maastik näis väga 
metsikuna. Paistis, nagu oleks siia puistatud tohutu suur koorem kive. Pikal kaljuvallil, 


mis ulatus metsast kahe miili kaugusele välja, puudus igasugune taimestik ja ta meenutas 
rohelisest varrukast sirutuvat-hiiglase käsivart. 

Aerude tõukel liikus paat kergelt edasi. Gideon Spilett, pliiats ühes ja märkmik teises käes, 
joonistas rannikust visandit. Nab, Pencroff ja Harbert vestlesid, silmitsedes alasid oma 
valdusest, mis olid neile alles tundmatud. Sedamööda kuidas paat libises lõuna poole, näisid 
mõlemad Lõualuu neemed oma asendit muutvat ja sulgevat üha kitsamalt Liidu lahte. 


Cyrus Smith ei rääkinud, ta ainult vaatles ja ta pilgus oli umbusk, nagu silmitseks ta 
rannikul kogu aeg midagi eriskummalist. 


Pärast kolmveerandtunnilist sõitu jõudis piroog peaaegu neeme tipuni ja Pencroff 
valmistus sõitma ümber maanina. Äkki tõusis Harbert püsti ja lausus, näidates 
käega ühele tumedale laigule: 

«Mis asi see seal kaldal on?» 

Kõik vaatasid näidatud suunas. 

«Tõepoolest, seal on midagi,» sõnas reporter. «Paistab, nagu oleks see pooleldi liiva alla 
mattunud laevarusu.» 

«Aa, ma näen, mis see on!» hüüatas Pencroff. 

«Ja mis see siis on?» küsis Nab. 


«Need on vaadid! Jah, vaadid! Ja nad võivad olla isegi täidetud!» vastas meremees. 

«Kaldale, Pencroff!» sõnas Cyrus Smith. 
Mõne aerutõmbega randus piroopg väikeses lahesopis ja reisijad hüppasid kaldale. 


Pencroff polnud eksinud. Seal oli kaks vaati, mis olid pooleldi liiva alla mattunud, kuid 


veel tugevasti kinni suure kasti küljes, mida nad olid hoidnud vee peal kuni hetkeni, mil see 
kaldale uhuti. 


«Kas on siis saare lähedal juhtunud laevaõnnetus?» küsis Harbert. 
«Kindlasti!» vastas Spinett. 


«Aga mis selles kastis küll võiks olla?» hüüdis Pencroff täiesti mõistetava 
kannatamatusega. «Mis selles kastis küll võiks peituda? Ta on suletud ja meil pole 
midagi, millega kaant avada! Mis muud, kui anname kiviga pihta ...» 

Meremees haaraski sülle raske kivimüraka ja tahtis sellega ühe laua sisse lüüa, kuid 

insener peatas teda. 
sõnades: 

«Pencroff, taltsutage oma kajinatamatust veel ainult tunniks ajaks!» 

«Aga mõelge ometi, härra Cyrus! Seal sees võib olla kõike, millest me oleme seni 
puudust tundnud!» 

«Me saame seda teada, Pencroff» vastas insener, «aga kuulake mind, ärge purustage kasti, 
sest seda võib meil veel vaja minna. Toimetame ta Graniitlossi ja seal avame ta palju 
kergema vaevaga ilma seejuures midagi purustamata. Kast on ju meresõidu tarvis 
valmistatud ja kuna ta juba ujus siiani, siis ujub ta ka veel jõesuudmesse.» 

«Teil on õigus, härra Cyrus, ja mina eksisin, kuid iga kord ei ole ju võimalik enese üle 
valitseda,» vastas meremees. 

Inseneri nõu oli mõistlik. Esemeid, mis kastis arvatavasti leidusid, poleks tõesti saanud 
piroogi mahutada, sest kast pidi olema raske, kuna oli peetud vajalikuks kahe tühja tünni 
abil selle kaalu kergemaks muuta. Seega oli kasulikum ta puksiiri võttes Graniitlossi juurde 
toimetada. 

Aga kust tuli see varandus? See küsimus oli suure tähtsusega. Cyrus Smith ja ta 
kaaslased uurisid ümbrust tähelepanelikult ja käisid rannikul läbi mitmesaja sammu pikkuse 
maa-ala, kuid midagi muud nad enam ei leidnud. Meri uuriti samuti hoolikalt läbi. 
Harbert ja Nab ronisid kõrgele kaljule, kuid horisont oli lage. Polnud närA ei vrakki ega 
sõidukorras laeva. 

Laevahukk aga oli aset leidnud, selles polnud kahtlust. Võib-olla oli see juhtum isegi 
mingil moel ühenduses tinahaavli looga? Võib-olla olid võõrad randunud mõnes teises 
saareosas? Võib-olla olid nad veel praegugi saarel? Kolonistid jõudsid üsna loomulikult 
arvamusele, et võõrad ei võinud olla malai mereröövlid, sest randa paisatud esemed olid 
ilmselt ameerika või euroopa päritoluga. 

Kolonistid tulid tagasi kasti juurde, mis oli viis jalga pikk ja kolm jalga lai. Kast oli 
tammepuust, väga hoolikalt suletud ja üle löödud paksu nahkkattega, mida hoidsid kinni 
vasknaelad. Mõlemad kõhukad vaadid, mis olid õhukindlalt suletud, kuid kõla järgi 
otsustades tühjad, olid seotud tugevate köite abil kasti külge. Pencroff märkas kohe, et köied 
olid kinni tõmmatud «meremehe- 

sõlmedega». Kast näis olevat täiesti terve ja seda võis seletada sellega, et ta oli uhutud 
liivasele rannikule ja mitte kaljudele. Lähemal uurimisel torkas silma, et ta oli 
vees olnud ilmselt ainult lühikest aega ja siia rannikule heidetud alles äsja. Paistis, 
et vesi ei olnud kasti tunginud, j« asjad, mida ta sisaldas, pidid olema rikkumata. 


620 


118 


Oli ilmne, et kast oli heidetud üle parda mõnelt tormis rängalt kannatanud 
laevalt, mis triivis saare suunas. Lootuses, et kast jõuab rannikule, kust nad selle hil- 
jemleiavad, olid laevalviibijad kasutanud vaate, mispidid kasti kaalu kergendama 
ja seda vee peal hoidma. 

«Me pukseerime need asjad Graniitlossi juurde,» sõnas insener, «ja teeme kasti sisu 
kindlaks ning kui me peaksime leidma saarel mõne oletatavast laevahukust ellu- 
jäänu, siis anname kasti tagasi neile, kellele see kuulub. Kui me aga kedagi ei leia ...» 

«Siis hoiame selle endile!» hüüdis Pencroff. «Kuid taeva nimel, mis võiks küll seal 
sees olla?» 

Tõusuvesi ulatus juba peaaegu kastini ja tõusu haripunktil pidid lained selle 
kindlasti kaasa haarama. Üks köitest, mis vaate kinni hoidsid, keriti osaliselt lahti ja 
selle abil seoti kogu seadeldis lootsiku külge. Pencroff, ja Nab püüdsid aerudega liiva 
kaevates hõlbustada kasti kohalt nihutamist ja varsti hakkaski paat kasti oma järel 
pukseerides sõitma ümber neeme, millele anti nimeks Laevahuku neem. Koorem oli raske ja 
hädavaevalt suutsid vaadid kasti vee peal hoida. Meremees kartis kogu aeg, et kast 
pääseb lahti ja vajub põhja. Õnneks seda siiski eijuhtunud ja poolteist tundi pärast 
teeleasumist —nii palju aega kulus kolmemiililiseks sõiduks — jõudis piroog 
Graniitlossi juures kaldale. 


Lootsik ja leitud asjad tiriti liivale ja kuna meri juba taganes, olid nad peagi 
kuival pinnal. Nab tõi tööriistad, et kast lahtimurdmisel võimalikult vähem kannatada 
saaks, ja siis asuti selle sisu uurimisele. Pencroff ei püüdnudki varjaja oma äärmist 
erutust. 


Meremees päästis kõigepealt lahti vaadid, mida mõistagi sai veel kasutada, sest need 
olid üsna heas korras. Siis murti lukud raudkangiga lahti ja kast avanes. Kast oli 
seestpoolt vooderdatud tsinkplekiga, mis näh- 

tavasti pidi kaitsma kastis leiduvaid esemeid niiskuse eest. 
«Äkki on seal konservid?» hüüatas Nab. 
«Loodan, et ei,» vastas reporter. 
«Peaks seal vaid olema ...» pomises meremees enda ette. 
«Mida?» küsis Nab, kes seda kuulis. 
«Ei midagi!» 


Tsinkkate lõigati kogu pikkuses lõhki ja pöörati tagasi. Kastist võeti ükshaaval välja 
väga mitmet laadi esemeid ja asetati need liivale. Iga uue asja puhul hüüdis Pencroff 
hurraa, Harbert plaksutas käsi ja Nab tantsis . . . nagu neeger kunagi. Seal oli 
raamatuid, mis tegid Harberti rõõmust lausa meeletuks, ja kööginõusid, mida Nab oli 
valmis katma suudlustega. 


Muide võisid kolonistid tõesti väga rahul olla, sest kast sisaldas tööriistu, relvi, 
instrumente, riideid ja raamatuid. Toome siin ära täpse nimekirja, nagu Gideon 
Spilett selle oma märkmikku kandis. 

Tööriistad: 
3 mitme teraga nuga 2 puuraiumiskirvest 
2 puusepakirvest 
3 höövlit 
2 uurdekirvest 
1 ristkirves 
6raiepeitlit 
2 viili 
3 haamrit 
3 naelapuuri 

2 suurt puuri 

10 kotti naelu ja kruvisid 

3 mitmesuguses suuruses saagi 
2 karpi nõelu 


Relvad: 2tulelukuga püssi 
2sütikpüssi 
2 kesksalvega karabiini 
Slühikest laia mõõka 
4 meremehemõõka 
2 vaati püssirohtu, kummaski umbes kakskümmend viis naela ; 
12 karpi sütikuid 
Riided: 
2 tosinat särke mingist - erilisest riidest, mis sarnanes villasega, kuid oli nähtavasti 
siiski taimeriigi saadus 
3 tosinat sokke samast materjalist 
Köögitarbed: 


1 rauast keedupott 

6 tinutatud vaskkastrulit 
3plekktaldrikut 

10 alumiiniumist lauanõu 
2 katelt vee keetmiseks 

lI väike kantav pliit 

6 lauanuga 


Raamatud: 


l piibel (Vana ja Uus Testament) * 
latlas 
l mitmesuguste polüneesia kee-lemurrete sõnaraamat 
I loodusteaduslik sõnaraamat kuues köites 
3 riisi' valget paberit 
2 puhast kontoriraamatut 
Instrumendid: 
1 aneroidbaromeeter 
1 kast fotoaparaadi ja kõige selle juurde kuuluvaga: objektiivi, plaatide ja 
kemikaalidega 
sekstant 
1 binokkel 
pikksilm 
sirklikarp 
taskukompass 
I Fahrenheiti termomeeter 


«Peab tunnistama,» sõnas reporter, kui — nimestik oli koostatud, «et selle kasti 
omanik oli praktiline inimene. 


! Riis — paberkauba ühik, eri mail erineva suurusega. — kesk- 
miselt 500 lehte. Tõlk. 

Tööriistad, relvad, instrumendid, riided, köögitarbed, raamatud — kõik on siin olemas. 
Näib, nagu oleks ta ette näinud laevahukku ja selleks aegsasti valmistunud.» 

«Siin ei puudu tõepoolest enam midagi,» pomises Cyrus Smith mõtlikult. 

«Selge, et laev, mille pardal see kast ja tema omanik asusid, ei kuulunud malai 
piraatidele,» lisas Harbert. 

«Seda muidugi juhul, kui kästi omanik piraatide kätte vangi ei sattunud ...» sõnas 
Pencroff. 

«Ei, see pole võimalik,» vastas reporter. «Tõenäolisem on, et mõni ameerika või 
euroopa laev triivis siia ümbruskonda ja et reisijad, püüdes päästa vähemalt kõige 
hädatarvilikumat, täitsid kasti nende asjadega ja heitsid selle merre.» 

«Kas see on ka teie arvamus, härra Cyrus?» küsis Harbert. 

«Seda küll, mu poeg,» vastas insener. «See võis tõesti nii olla. Võimalik, et laeva 
hukkudes või laevahukku ette nähes koondati siia kasti kõige vajalikumad esemed, et 
neid hiljem kaldalt eest leida ...» 

«Isegi fotoaparaat!» tähendas meremees kaunis umbusklikult. 

«Mis puutub fotoaparaadisse,» vastas Cyrus Smith, «sus sellest ma küll aru ei saa, 
milleks seda vaja oli. Nii meile kui ka teistele merehädalistele oleks palju rohkem 
kasuks tulnud suurem valik rõivaid või ohtramalt laskemoona.» 

«Aga kas neil instrumentidel, tööriistadel ja raamatuil ei leidu mõnd märki või 
aadressi, mis võiks meile selgitada nende päritolu?» küsis Gideon Spilett. 

See tuli kindlaks teha. Iga ese vaadati hoolikalt läbi, eriti raamatud, instrumendid ja 
relvad. Vastupidiselt tavale ei kandnud ei relvad ega instrumendid vabriku-märki; siiski 
olid kõik asjad täiesti korras ja näis, et neid polnud tarvitatud. Töö- ja köögiriistade 
kohta võis sedasama öelda; need olid uued ja see tõendas, et kasti polnud visatud mitte 
esimesed ettejuhtuvad esemed, vaid otse vastupidi — asjade ja sordi valik oli tehtud 
kaalutletult ja hoolega. Seda näitas ka metallvooder, mis oli kaitsnud kästi sisu niiskuse 
eest ja mida poleks saanud kinni joota ülepeakaela rutates. 

. Loodusteaduslik entsüklopeedia ja polüneesia keele-murrete sõnaraamat olid mõlemad 
ingliskeelsed, kuid kumbki ei kandnud ka aa nime ega ilmumise aastat. 

' Piibli kohta tuleb öelda sedasama. See oli ingliskeelne trükitehnika seisukohalt silmapaistev 
kvartväljaanne' ja näis, et seda oli sageli lehitsetud. 

Atlas oli samuti suurepärane ja sisaldas kaarte kogu maakera kohta ning mitu planisfääri” 
Mercatori” projektsioonis. Nimetused õlid prantsuskeelsed, kuid ka siin puudus ilmumise 
aasta ja kirjastaja nimi. 

Seega polnud ühelgi neist mitmesuguseist esemeist vähimatki märki, mis oleks viidanud 
nende päritolule, ja järelikult ka mitte midagi, mille järgi oleks võinud teha oletusi siit 
arvatavasti hiljuti möödunud laeva kodumaa kohta. Kuid ükskõik kust see kast ka tuli, ta 
tegi Lincolni saare kolonistid rikkaks! Seni olid nad loodussaadusi ümber töötades kõik ise 
hankinud ja tänu oma mõistusele end kuidagi hädast välja aidanud. Kuid nüüd näis, et saatus 
tahtis nende kannatusi hüvitada, saates neile kõik need mitmesugused tööstustooted. 
Kolonistid olid väga tänulikud. 

Uks nende hulgast polnud siiski täiesti rahuldatud. See oli Pencroff. Paistis, et kast ei 
sisaldanud ühte asja, mille küljes ta näis väga rippuvat. Iga uue eseme näh- 
tavaleilmumisega muutusid ta hurraahüüded vaiksemaks ja kui ülevaatus lõppes, kuuldi teda 
pomisevat: 

a need asjad on head ja ilusad, kuid näete, minu jaoks pole selles kastis siiski mitte 
midagi!» 

Mida sa siis lootsid saada, sõber Pencroff?» oli Nab sunnitud küsima: 

«Pool naela tubakat,» vastas meremees tõsiselt. «Ja siis oleks mu õnn olnud täielik.» 

Meremehe soovi kuuldes hakkasid kõik tahtmatult naerma. 

Nüüd pärast kasti leidmist, oli saare põhjalik läbiuurimine olulisema tähtsusega kui kunagi 
varem Lepiti kokku et asutakse teele juba järgmisel paeval, kohe, kui 

päike tõuseb, ja sõidetakse mööda Tänumeele jõge läänerannikule Kui seal oli randunud 
merehädalisi, siis võis karta, et nad olid viletsas olukorras; ja neid tuli viibimata abistada. 
Päeva jooksul kanti leitud esemed Gramitlossi ja paigutati nad korralikult suurde saali. 


! Kvart — neljaks murtud paberipoogna suurus. Tõlk. 

? Planisfäär — maakera pinna või taevalaotuse vähendatud kujutis ringjoone või ellipsiga 
piiratud tasapinnal. Tõlk. 

* Gerhard Mercator (1512—1594) — hollandi matemaatik ja kartograaf; leiutas 
silindrilise kaardiprojektstooni, mida kasutatakse eriti merekaartide koostamisel. Tõlk. V. 


III PEATÜKK. 


TEELEMINEK. TÕUSU ALGUS. JALAKAD JA ÕLILOOTOSPUUD. MITMESUGUSED 
TAIMED. JAKAMAR. METSA ILME. HIIGELEUKALUPTID. MIKS NEID 
NIMETATAKSE «PALAVIKUPUUDEKS». AHVIKARJAD. KOSK. ÖÖLAAGER. 


Järgmisel päeval, 30. oktoobril, oli kõik valmis kavatsetud retkeks, mille hiljutised sündmused 
olid muutnud nii pakiliseks. Asjade käik oli võtnud uue pöörde ning Lincolni saare kolonistidel 
oli nüüd põhjust arvata, et nad ei vaja enam abi, vaid võivad seda koguni ise teistele pakkuda. 

Lepiti kokku, et sõidetakse Tänumeele jõge pidi üles nii kaugele, kui lootsikuga pääseb. 
Seega läbitakse suur osa teest end väsitamata ning toidumoona ja relvad saab raskusteta 
toimetada õige kaugele saare lääneossa. 

Pealegi oli vaja mõelda mitte ainult kaasavõetavaile esemeile, vaid ka võimalusele, et leitakse 
midagi, mida on vaja Graniitlossi tuua. Kui ranniku lähedal oli hukkunud mõni laev, nagu seda võis 
oletada, siis pidi kaldal olema palju peremeheta asju ja meie kolonistidele oleks see olnud 
teretulnud saak. Selles suhtes oleks käru kahtlemata olnud palju sobivam kui nõrk piroog, kuid 
rasket ja kohmakat veoriista oleks pidanud järel vedama ja see oleks olnud tülikas. Pencroff 
avaldas sel puhul kahetsust, et kast ei sisaldanud ühes «poole naela tubakaga» tema jaoks ka paari 
tugevaid New-Jersey hobuseid,, kes oleksid olnud kolooniale nii väga kasulikud! 

Toidutagavara, mille Nab oli juba paati laadinud, koosnes konserveeritud lihast, mõnest gallonist 
õllest ja kaljast. Söögimoona oli arvestatud kolmeks päevaks, millest Cyrus Smithi arvates täiesti 
piisas retke sooritami- 

seks. Muide loodeti end teel alles vajaduse korral veel täiendavalt moonaga varustada ja Nab oli 
kandnud hoolt, et väike kantav pliit maha ei jääks. 

Tööriistadest võeti kaasa mõlemad puurarumiskirved, millega kavatseti läbi tiheda metsa 
teed rajada, ja instrumentidest pikksilm ning taskukompass. 

Relvadeks valiti mõlemad tulelukuga püssid, mis olid saarel palju kasulikumad kui sütikpüssid, 
sest esimeste jaoks oli tarvis ainult ränikivi, mida oli kerge uuendada, kuna teised nõudsid sütikuid, 
mille tagavara oleks sagedasel tarvitamisel kiiresti lõppenud. Siiski võeti kaasa ka üks karabiin ja 
mõned padrunid. Püssirohtu, mida vaatides oli umbes viiskümmend naela, tuli muidugi teatav 
hulk kaasa võtta, kuid insener kavatses hiljerp valmistada mingit lõhkeainet, mis oleks 
võimaldanud püssirohtu kokku hoida. Peale tulirelvade võeti kaasa kõik viis lühikest laia mõõka 
tugevates nahktuppedes ja sellises varustuses võisid kolonistid tungida sügavasse metsa ilma oma 
elu hädaohtu asetamata. 

On tarbetu lisada, et Pencroff, Harbert ja Nab olid selles relvastuses ülimal määral 
õnnelikud, olgugi et Cyrus Smith oli võtnud neilt lubaduse mitte kordagi tulistada ilma 
vajaduseta. 

Kell kuus hommikul tõugati piroog vette. Kõik asusid paati, Top kaasa arvatud, ja nii 
suunduti Tänumeele jõe suudme poole. 

Tõus oli alanud alles pool tundi tagasi. Kõrge veeseis pidi püsima seega veel paar tundi ja 
seda asjaolu tuli ara kasutada, sest hiljem oleks mõõn muutnud ülesvoolu sõitmise palju 
raskemaks. Tõus oli tugev, sest kolme päeva pärast pidi olema täiskuu, ja piroog, mida tarvitses 
hoida ainult keset voolu, liikus kõrgete kallaste vahel kiiresti edasi, ilma et oleks tarvis olnud 
aerudega kaasa aidata. 

Mõne minutiga jõudsid uurijad Tänumeele jõe käänakuni, kus Pencroff seitse kuud 
tagasi oli meisterdanud oma esimese parve. 

Üsna järsu kääru taga ümardusid kaldad ja jõgi lookles suurte igihaljaste okaspuude 
varjus edelasse. 

Vaade Tänumeele jõe kallastele oli imekaunis. Cyrus Smilh ja ta kaaslased nautisid 
piiritu imetlusega tore- 

dat vaatepilti, mille loodus nii kerge vaevaga loob vee ja puude abil. Sedamööda kuidas nad 
edasi liikusid, muutus metsa ilme. Jõe paremal kaldal kerkisid suurepärased jalakaliste 
esindajad, ehitajate poolt nii väga otsitud väärisjalakad, millel on omadus vees kaua alal 
hoiduda. Siis järgnesid puuderühmad samast sugukonnast, teiste hulgas õlilootospuud, mille 
seemneist saadakse väga kasulikku õli. Eemal silmas Harbert vääntaimi, mille painduvad 
oksad annavad pärast vees leotamist suurepäraseid köisi, ja kahte või kolme ilusat musta 
eebenipuu tüve, millel looklesid tujukalt keerduvad sooned. 

Aeg-ajalt peatati paat kohtades, kus maabumine oli hõlpus. Gideon Spilett, Harbert ja 
Pencroff, püssid käes, uitasid siis Topi järel mööda kallast. Peale jahisaagi lootsid nad veel 
leida mõne kasuliku taime, mida ei tohtinud sugugi ära põlata. Noore naturalisti lootused 
täitusid; ta leidis mingi maltsaliste sugukonda kuuluva metsiku spinati ja hulga ristõieliste 
sugukonna liike, mida-kindlasti sai ümberistutamise teel kultuurtaimeks muuta: need olid 
kressid', rõikad, naerid ja lõpuks mingid haralised kerge udemega kaetud meetrikõrgused 
taimevarred, mis kasvatasid pruunikaid seemneid. 

«Kas sa tead, mis taim see on?» küsis Harbert meremekhelt. 

«Tubakas!» hüüatas Pencroff, kes oli oma lemmiktaime näinud arvatavasti ainult 
piibukahas. 

«Ei, Pencroff,» vastas Harbert, «see pole tubakas, vaid sinep!» 

«Käi metsa oma sinepiga!» vastas meremees. «Aga kui sa juhuslikult satud tubakataimele, 
mu poiss, siis ära seda mitte ara põlga!» 

«Küllap me ka selle ühel heal päeval leiame,» sõnas Gideon Spilett. 

«Õige!» hüüatas Pencroff. «Ja tol päeval ma tõepoolest enam ei tea, mis meie saarel veel 
puuduks!» 

Kõik need taimed kaevati koos juurtega hoolikalt välja 


! Prantsusmaal tarvitatakse kressi toiduaineks, peamiselt salati 
maitsestamiseks. Tõlk. 

ja toimetati piroogi, kust mõttesse vajunud Gyrus Smith polnud ikka veel lahkunud. 
Reporter, Harbert ja Pencroff läksid niiviisi mitu korda maale, kord Tänumeele jõe paremale, 
kord vasakule kaldale. Vasakpoolne kallas oli vähem järsk, kuid parempoolne oli 
metsarikkam. Insener tegi oma tasku-kompassi järgi kindlaks, et pärast esimest käänakut 
suundus jõgi edelast kirdesse ja voolas umbes kolme miili ulatuses peaaegu otsejoones. Võis 

aga oletada, et see suund kaugemal muutus ja et jõgi pöördus loodesse, Franklini mäe harude 
poole, kus oli arvatavasti ta läte. Kord jälle maal käies õnnestus Gideon Spilettil elavatena 
kinni püüda kaks paari kanaliste hulka kuuluvaid linde. Need tiivulised olid pika ja peenikese 
nokaga, pika kaelaga, lühikeste tiibadega ja ilma vähimagi sabajupita. Harbert andis neile 
kohe nende õige nime «tinamu» ja neist otsustati teha tulevase linnufarmi esimesed elanikud. 

Seni olid püssid vaikinud ja esimese paugu, mis kõlas Metsiku Lääne metsades, kutsus 
esile ühe ilusa, jäälinnuga väga sarnase linnu ilmumine. 

«Tunnen ta ära!» hüüatas Pencroff ja ta püss läks nagu iseenesest lahti. 

«Kelle te ära tunnete?» küsis reporter. «Tiivulise, kes meil esimesel retkel käest lipsas ja kelle 
järgi me sellele metsale nime andsime.» «jakamar!» hüüatas Harbert. 

See oli tõepoolest jakamar, ilus lind, kelle võrdlemisi kare sulestik helgib metalselt. Piisas 
paarist haavlist, et teda alla tuua, ja Top toimetas ta paati koos tosina «turako-looriga», 
tuvisuuruse rohelise ronilinnuga, kelle tiivad olid osalt tulipunased ja püstiseisev tutt 
valgega äärestatud. Harbert oli need linnud osavate laskudega alla toonud ja ta oli selle üle 
üsna uhke. Loorid olid parem saak kui jakamar, kelle liha on veidi vintske, kuid Pencroffile 
oli raske selgeks teha, et ta ei olnud surmanud söödavate lindude kuninga. 

Kell kümnle hommikul jõudis piroog Tänumeele jõe järgmise käänakuni umbes viis miili 
suudmest eemal. Siin peatuti, et einetada, ja suurte ning ilusate puude all venis peatus poole 
tunni pikkuseks. 

Jõgi oli ikka veel kuuskümmend kuni seitsekümmend jalga lai ja ta säng viis kuni kuus jalga 
sügav. Insener oli tähele pannud, et jõge toitsid arvukad lisajõed, kuid need olid paadi jaoks 
liiga madala veega. Niihästi Jakamari mets kui ka Metsiku Lääne laaned laiusid nii kaugele 
kui silm teatus. Mitte kuskil, ei kõrgete puude all ega Tänumeele jõe kadatihnikutes ei olnud 


märkigi inimesest. Uurijad ei suutnud leida ainustki kahtlast jälge ja oli ilmne, et iialgi polnud 


puuraiuja kirvest neisse tüvedesse löönud ja kunagi polnud kütinuga lõiganud läbi liaane, 
misulatusid puust puuni keset tihedat võsastikku ja kõrget rohtu. Kui saarel oli maabunud 
mõni merehädaline, siis polnud ta veel rannikult lahkunud ja mitte sellest padrikust ei tulnud 
otsida oletatavast laevahukust pääsenuid. 


Seepärast püüdis insener võimalikult kiiresti jõuda Lincolni saare läänerannikule, mis tema 
arvates oli vähemalt viis miili eemal. Asuti uuesti paati ja kuigi Tänumeele jõgi näis suunduvat 
mitte ranniku vaid pigem Franklini mäe poole, otsustati kasutada piroogi seni kuni tema põhja 
oli oli veel küllaldaselt vett. Nii säästeti vaeva ja võideti ühtlasi aega, sest tihedas 
padrikus oleks tulnud endale kirvega teed rajada. 

Kuid peagi muutis vool suunda — emb-kumb, kas oli kätte jõudnud mõõn - ja sel kellaajal 
see pidigi juba algama - või eiulatunud tõusu mõju Tänumeele jõe suudmest enam nii 
kaugele. Tuli asuda aerudele. Nab ja Harbert võtsid istet sõudepingil, Pencroff töötas pära- 
mõlaga ja sõit ülesjõge jätkus. 

Näis, nagu oleks tihnik muutunud Metsiku Lääne metsade piirkonnas hõredamaks. Puud ei 
kasvanud siin tihedalt ja seisid mõnikord päris üksikutena. Kuid just seetõttu said nad 
rohkem õhku ja olid imeilusad. 

Millised toredad esinejad selle laiuskraadi taimestikust! Nende nägemisest oleks botaanikule 
kindlasti piisanud et kõhklemata kindlaks määrata Lincolni saart läbiv paralleel. 

«Eukalüptid!» hüüatas.Harbert. 

Need olid tõepoolest need suurepärased puud viimased lähistroopika hiiglased. Sama liiki 
puid kasvab ka Austraalias ja Uus-Meremaal, mis asetsevad Lincolni 

saarega ühel laiuskraadil. Mõned neist tõusid kahesaja jala kõrguseni. Maapinna lähedal 
oli nende tüve ümbermõõt kakskümmend jalga ja nende lõhnava vaigu niredest vöödiline 
koor oli kuni viis tolli paks. Pole midagi imelisemat ega omapärasemat, kui need hiiglaslikud 
mürdiliste sugukonna esindajad, mille lehed on pööratud valguse poole serviti ja lasevad 
päikesekiiri tungida kuni maapinnani. 
Eukalüptide all kattis maad värske rohuvaip ja puhmastest tõusid õhku terved parved 
väikesi linde, kes sädelesid valguskiirtes nagu tiivulised rubiinid. 
«Küll on aga puud!» hüüatas Nab. «Aga kas neid saab ka kuidagi kasutada?» 
«Või veel!» vastas Pencroff. «Niisamuti nagu on hiiglasi inimeste hulgas, nii peab olema ka 
puuhiiglasi. Koljatid kõlbavad aga ainult laadapalaganidel näitamiseks.» 
«Mulle tundub, et te eksite, Pencroff,» vastas Spilett. «Eukalüpti hakatakse juba 
peentisleritöös edukalt kasutama.» 
«Ja ma lisaksin,» sõnas Harbert, «et eukalüptiga samasse sugukonda kuulub hulk kasulikke 
puid: guajaava-puu, mis kasvatab söödavat vilja; nelgipuu, millest saadakse, vürtsnelki; 
granaatpuu, mis kasvatab - granaatõunu; «Eugenia cauliflora», mille viljast saab üsna head 
veini; mirt «Ugni», mis annab imehead alkohoolset vedelikku; mirt «Caryophyllus», mille 
koorest saab maitsvat kaneeli; «Eugenia pimenta», millest saadakse jamaika vürtsi; tavaline 
mirt, mille marjad võivad asendada pipart; «Eucalyptus robusta», millest saab maitsvat 
mannataolist ainet; «Eucalyptus Guinei», mille mahl muutub käärimisel õlleks, ja lõpuks kõik 
need puud, mida tuntakse «elupuu» või «raudpuu» nime all ja mis kuuluvad samasse 
mirdiliste sugukonda, millel on nelikümmend kuus perekonda ja tuhat kolmsada liiki.» 
Keegi ei katkestanud noorukit, kes suure hooga kandis ette oma väikese botaanikaloengu. 
Cyrus Smith kuulas teda naeratades ja Pencroff otse kirjeldamatu uhkustundega. 
«Hästi, Harbert!» sõnas Pencroff. «Aga mina olen valmis vanduma, et kõik need kasulikud 
taimed, mis sa 

praegu üles lugesid, pole sugugi sellised hiiglased nagu need siin.» 

«Sul on õigus, Pencroff.» 

«Tähendab, see kinnitab minu sõnu, et hiiglastest ei ole mingit kasu,» märkis meremees. 

«Siin te küll eksite, Pencroff,» lausus nüüd insener. «Hiigeleukalüptid, mille all me 
praegu oleme, toovad ka teatavat kasu.» 

«Ja nimelt millist?» 

«Nad muudavad paikkonna, kus nad kasvavad, tervislikumaks. Kas te teate, kuidas neid 
Austraalias ja Uus-Meremaal nimetatakse?» 

«Ei, härra Cyrus.» 

«Seal nimetatakse neid «palavikupuudeks».» 

«Kas sellepärast, et nad tekitavad palavikku?» 

«Ei, vaid sellepärast, et nad seda ära hoiavad,» 

«Tubli. Märgin selle üles,» ütles reporter. 

«Märkige aga, märkige, kallis Spilett, sest näib olevat kindlaks tehtud, et eukalüptide 
lähedusest piisab sooaurude kahjuliku mõju neutraliseerimiseks. Seda looduslikku 
kaitsevahendit on järele proovitud mõningates Lõuna-Euroopa ja Põhja-Aafrika 
piirkondades, kus õhk oli väga ebatervislik. Nüüd on aga sealse rahvastiku tervislik olukord 
vähehaaval paranemas. Nende mirdiliste levikualal ei esine enam soopalavikku, see on 
täiesti kindel. Õnnelik asjaolu meile, Lincolni saare kolonistidele!» 

«Milline saar! Milline õnnistatud saar!» hüüdis Pencroff. «Ma ütlen teile, siin ei puudu 
mitte midagi. . .ainult...» 

«Saame ka selle, Pencroff, küllap me leiame ka selle,» vastas insener. «Kuid nüüd 
sõidame edasi ja tungime nii kaugele, kui jõgi meie piroogi kanda suudab!» 

Retke jätkati veel vähemalt kaks miili keset eukalüpte, mis oli siinses saareosas valdav 
metsaliik. Nende hiigel-puudega kaetud ala ulatus Tänumeele jõe mõlemalt kaldalt nii 
kaugele, kui pilk suutis haarata. Jõe looklev säng oli uuristanud kõrgete haljaste 
kaldajärsakute vahele; paiguti ummistasid seda pikad vesikasvud ja teravad kaljud, muutes 
paadisõidu üsna vaevaliseks. Sõuda enam ei saanud ja Pencroffil tuli paati ridvaga tagant 
lükata. Oli tunda, et põhi vähehaaval tõusis ja et polnud enam 

kaugel hetk, mil lootsik vee madaluse tõttu on sunnitud seisma jääma. Päike vajus 
madalamale ja puud heitsid maapinnale päratu suuri varje. Nähes, et nad sel päeval enam 
läänerannikule ei jõua, otsustas Cyrus Smith jääda laagrisse seal, kus madal vesi sunnib 
paadisõitu katkestama. Tema arvestuse järgi jäi rannikuni veel umbes viis või kuus miili ja 
see vahemaa oli liiga suur, et seda läbida öösel keset tundmatuid metsi. 

Niisiis tõugati paati üha edasi läbi metsa, mis muutus vähehaaval jälle tihedamaks ja näis 
rohkem asustatuna, sest kui meremehe silmad teda ei petnud, siis märkas ta ahvikarju 
puudel jooksmas. Vahel seisatusidki mõned neist loomadest teatud kauguses paadist ja 
vaatlesid koloniste vähimagi hirmuta, sest nad ei osanud veel karta inimest, keda nad nägid 
vist esimest korda. Neljakäelisi oleks olnud kerge maha lasta, kuid Cyrus Smith oli selle 
mõttetu tapmise vastu, mis oli kiusatuseks kärsitule Pencroffile. Nii oli ka kõige õigem, 
sest tugevad ja äärmiselt kärmed ahvid võivad üsna kardetavaks muutuda ja polnud mõtet 
neid täiesti tarbetu kallaletungiga ärritada. 

Tõsi küll, meremeest hüvitasid ahvid ainult söödavuse seisukohast ja need loomad, kes 
tarvitavad ainult taimtoitu, on tõepoolest suurepäraseks jahisaagiks; aga kuna toidumoona oli 
külluses, polnud mõtet asjata püssirohtu kulutada. 

Kella nelja paiku muutus sõitmine mööda Tänumeele jõge väga raskeks, sest voolu tõkestasid 
veetaimed ja kaljud. Kaldad muutusid üha kõrgemaks ja juba kaevas jõesäng endale teed läbi 
Franklini mäe esimeste kõrgendikkude. Jõe läte ei võinud olla enam kuigi kaugel, sest jõgi sai 
alguse mäe lõunanõlvadelt voolavatest ojadest. 

«Vähem kui veerand tunni pärast oleme, me sunnitud peatuma, härra Cyrus,» sõnas 
meremees. 

«Varsti peatume, Pencroff, ja lööme öölaagri üles.» 

«Kui kaugel me Graniitlossist võiksime olla?» = küsis Harbert. 

«Umbes seitsme miili kaugusel,» vastas mnsener, «võttes arvesse jõe kõverust, mis on meid 
toonud loodesse.» 

«Kas me läheme veel edasi?» küsis reporter. 

«Jah, ja nii kaugele kui vähegi saame,» vastas Cyrus Smith. «Homme koidikul jätame paadi 
maha ja ma loo- 

dan, et läbime kahe tunniga vahemaa, mis meid veel rannikust lahutab. Siis on meil peaaegu terve 
päev aega kallast uurida.» 

«Edasi!» hüüdis Pencroff. 

Peagi aga riivas lootsik kivist põhja ja jõe laius ulatus nüüd «vaevalt paarikümne jalani. Tihe 
roheline katus kumerdus võlvkia üle jõe ja mässis ta hämarusse. Üsna selgesti oli kuulda langeva 
vee kohinat, mis näitas, et umbes sada sammu ülesvoolu pidi olema looduslik tõke. 

Jõe viimase käänaku tagant ilmus puude vahel nähtavale kosk. Paat puudutas jõepõhja ja mõni 
hetk hiljem oligi ta juba paremal kaldal puutüve külge kinni köidetud. 

Kell oli umbes viis. Viimased päikesekiired libisesid läbi tiheda oksastiku ja riivasid väikest 
koske küljelt ning veetolm sädeles vikerkaarevärviliselt. Kaugemal kadus jõesäng võsastikku, 

kus ta sai alguse mingist nähtamatust allikast. Allpool, kus temaga liitusid mitmed ojakesed, 
voolas tõeline Jõgi, kuid siin oli ainult läbipaistev madal oja. 

Selles imekaunis paigas jäädigi laagrisse. Kolonistid astusid paadist välja ja süütasid 

lõkke suurte õlilootos-puude all, mille okste vahel nad tarbekorral võisid öösel 

varjupaika leida. 

õhtusöök neelati kiiresti alla, sest kõigil oli nälg, ja siis mõeldi vaid magamaminekule. Kuna 
pimeduse tulekul kostis kahtlast möirgamist, heideti ööseks tulle tublisti oksi, et praksuv leek 
kaitseks magajaid. Nab ja Pencroff jäid kordamööda valvama ja nad pol-nud küttepuudega 
kokkuhoidlikud. Nad arvasid nägevat metsloomade varje laagri ümbruses ringi hiilimas, küll 
võsas, küll oksastikus, ja võib-olla nad ei eksinud; kuid öö möödus siiski vahejuhtumiteta ning 
järgmisel päeval, 31. oktoobril, olid kõik juba kell viis jalul, valmis teele asuma. 


I V PEATÜKK. 


TEEL RANNIKULE. AHVIKARJAD. UUS JÕGI. MIKS TÕUS END SIIN TUNDA 
EI ANNA. METSANE RAND. ROOMAJA NEEM. HARBERT KADESTAB 
GIDEON SPILETTI. BAMBUSEVARTE PRAGIN. 


Kell oli kuus, kui kolonistid pärast hommikueinet teele asusid, et kõige lühemat teed mööda 
saare läänerannikule jõuda. Kui kiiresti võisid nad selle maa läbida? Cyrus Smith arvas, et kahe 
tunniga, kuid see olenes kahtlemata teel ette tulevate takistuste iseloomust. See Metsiku Lääne 
ala näis olevat kaetud tiheda metsaga; ta oli määratu suur mitmekesistest taimedest koosnev 
padrik. Võis arvata, et läbi kõrge rohu, võsastiku ning liaanide tuleb vaevaga teed rajada, 
kõndida, kirves käes, ja arvestades öösel kuuldud kiskjate möirgeid, hoida püss laskevalmis. 

Laagrikoha täpne asukoht määrati kindlaks Franklini mäe asendi järgi ja kuna vulkaan 
kerkis põhjas vähem kui kolme miili kaugusel, siis tuli läänerannikule jõudmiseks suunduda 
vaid otsejoones edelasse. 

Piroog seoti hoolikalt kinni ja asuti teele. Pencroff ja Nab kandsid toidumoona, millest pidi 
jätkuma väikesele salgale vähemalt kaheks päevaks. Jahipidamine ei tulnud enam kõne 
allagi ja insener soovitas oma kaaslastele vältida asjatut paugutamist, et ranniku läheduses 
võimalikele kuulatajaile oma sealviibimisest mitte teada anda. 


Esimesed kirvehoobid langesid võsastikus, mastiks-puude' puhmas, veidi ülalpool koske, ja 
kompass käes, määras Cyrus Smith kindlaks õige suuna. 


! Mastikspuu — Vahemere rannikul kasvav igihaljas põõsaspuu, mille vaiku kasutatakse 
lakitööstuses. Tilk. 

Mets koosnes siin puudest, mida oli enamasti juba nähtud järve ja Kaugvaate platoo 
ümbruses. Need olid deodaarid, duglased, kasuariinid, kummipuud, eukalüptid. draakonipuud, 
hibiskused', seedrid ja teised puuliigid, enamasti keskmise suurusega,-sest metsa tihedus 
takistas nende kõrgeks sirgumist. Kolonistid liikusid väga aeglaselt mööda teed, mida nad ise 
käies rajasid ja mida Cyrus Smith mõtles hiljem Punaoja teega ühendada. 

Teeleasumisest peale laskusid kolonistid piki saare mäestiku madalaid nõlvakuid. Maapind 
oli väga kuiv. Lopsakas taimestik laskis aimata veenirede võrku maa all või mõne oja 
lähedust, kuid Cyrus Smith ei mäleta 
nud, et ta retkel kraatrile oleks näinud muid jõgesid peale Punaoja ja Tänumeele jõe. 

Retke esimestel tundidel silmati jälle ahvikarju. Loomad paistsid olevat väga imestunud, 
nähes inimest, kelle välimus oli neile uudiseks. Spilett küsis naljatades, kas need kärmed ja 

tugevad neljakäelised ei pea neid, ta kaaslasi ja teda, oma mandunud sugulasteks! Ja tõtt 
öelda ei hiilanud jalakäijad, kes igal sammul jäid võsastikku kinni, takerdusid liaanidesse ja 
kõmistasid puutüvedele, põrmugi nende osavate loomade kõrval, kes hüplesid oksalt oksale 
ja kelle edasiliikumist miski ei peatanud. Ahve oli palju, kuid õnneks ei ilmutanud nad 
vähimatki vaenulikkust. 

Nähti ka mõningaid metssigu, aguutisid, känguruid ja teisi närilisi, samuti kahte või 
kolme laiskelajat, kellele PencrofFoleks meelsasti mõne tinalaengu kerre saatnud. 

«Aga ei,» sõnas ta, «jahihooaeg pole veel avatud. Kep-selge pealegi, sõbrad, hüpake ja 
lennake rahus! Me räägime teiega tagasitulekul!» 

Kell pool kümme hommikul tõkestas äkki teed, mis suundus otse edelasse, kolmekümne 
kuni neljakümne jala laiune jõgi. Selle kure vool tormas mühinal piki längus jõesängi ja lõi 
laksudes vastu arvukaid kaljusid. Jõgi oli sügav ja selge, kuid paadisõiduks täiesti sobimatu. 

«Oleme rannikust ära lõigatud!» hüüatas Nab. 


! Hibiskus — nimetatakse ka hiina roosiks. Kassinaeriliste sugukonda kuuluv suurte 
nägusate õitega põõsastaim. Tõlk. 

«Ei» vastas Harbert, «see on ju ainult väike jõeke ja me võime väga hästi üle ujuda.» 
«Aga milleks?» imestas Cyrus Smith. «Pole kahtlust, et jõgi voolab merre. Jääme vasakule 
poole, kõnnime piki kallast ja mind üllataks väga, kui see ei vii meid peagi rannikule. 
Asume teele!» 
«Üks hetk,» sõnas reporter, «aga millise nime me anname jõele, sõbrad? Ei maksa oma 
saare geograafiat lünklikuks jätta!» 
«Õige jah,» kinnitas Pencroff 
«Anna sina sellele nimi, mu poeg,» lausus insener Harberti poole pöördudes. 
«Kas poleks õigem oodata, kuni oleme seda suudmeni 
tundma õppinud?» tähendas nooruk. 
«Olgu pealegi,» vastas Cyrus Smith. «Lähme peatumata edasi.» 

«Oodake veel viivu!» ütles Pencroff. 

«Mis siis lahti on?» küsis reporter. 

«Jahipidamine on küll keelatud, aga kalastamine peaks olema lubatud, ma loodan,» küsis 
meremees. 

«Me ei või aega raisata,» vastas insener. 

«Aga ainult viis minutit!» nurus Pencrofft. «Ma ei küsi teilt rohkem kui viis minutit meie 

eine huvides.» 
Ja Pencroffheitis kaldale kõhuli, pistis oma käed küünamukii kiirevoolulisse vette ning 
pildus peagi kaldale paar tosinat ilusaid vähke, kelledest liiv kivide vahel kubises. 

«See on alles tore!» hüüdis Nab ja tõttas meremeest 

abistama. 

«Ma ju räägin, et peale tubaka leidub saarel kõike,» pomises Pencroff ohates. 

Vähem kui viie minutiga saadi erakordne saak, sest jõgi lausa kihas vähkidast. Kott topiti 
koobaltsiniseid ja sakilise hännaga koorikloomi täis ja asuti siis uuesti teele. 

Sellest ajast peale, kui kolonistid sammusid uue jõe kaldal, liikusid nad palju 
hõlpsamini ja kiiremini edasi. Kallastel polnud muide ainsatki märki inimestest. Vahetevahel 
võis küll näha mingite suurte loomade jälgi, kes tavatsesid käia jõe ääres janu kustutamas, 
kuid see oli ka kõik. Nähtavasti polnud pekaari küll mitte selles Metsiku 

Lääne osas saanud kerre tinahaavli, mis Pencroffile läks maksma purihamba. 

Vaadeldes mere suunas jooksvat kiirevoolulist jõge, tundus Cyrus Smithile, et nad olid palju 
kaugemal rannikust, kui nad seni arvasid. Praegu oli tõus ja kui jõe-suue asus ainult mõni miil 
eemal, siis oleks tõusuvesi pidanud jõekese voolu ümber pöörama. Seda aga ei juhtunud ja 
vool kulges endist viisi vastavalt jõesängi langusele. Insener oli väga imestanud ja vaatas 
sageli kompassi, et veenduda, kas mõni jõekäänak ei viinud teda tagasi Metsiku Lääne 
metsade sügavusse. 

Vahepeal oli oja veidi laienenud ja ta vool muutus järjest rahulikumaks. Paremal kaldal 
kasvas niisama tihe mets kui vasakulgi ja oli võimatu kaugemale näha. Neis metsapadrikuis 
ei elanud aga nähtavasti kedagi, sest Top ei haukunud. Tark loom poleks jätnud märku and- 
mata, kui jõe läheduses oleks leidunud elusolendeid. 

Kell pool üksteist seisatas Harbert, kes oli läinud veidi ettepoole, ja hüüdis Cyrus Smithi 
suureks üllatuseks: «Meri!» 

Mõni hetk hiljem peatusid kolonistid metsaserval ja nägid enda ees laiumas saare 
läänekallast. 

Kuid milline vahe selle ranniku ja idaranniku vahel, kuhu juhus nad alguses oli paisanud! Ei 
graniitvalli, ei ulgumerele ulatuvaid karisid ja isegi mitte liivast randa! Kallas oli kaetud 
metsaga ja mereäärsed puud, mida uhtsid lained, kummardusid vee kohale. See ei olnud 
tavaline rannik, nagu seda loodus harilikult kujundab, laotades laiali avaraid liivavaipu 
või kuhjates kalju-rahne, vaid imekaunis metsaserv maailma kõige ilusamate puudega. 
Kaldajärsak tõusis nii kõrgele, et ulatus ka kõige suurema tõusu ajal üle merepinna, ja 
viljakal maapinnal, mida kandis graniitalus, näisid suurepärased puud kasvavat niisama 
kindlalt nagu saare sisealadelgi. Kolonistid seisid imeväikesel lahekäärul, kuhu ei oleks 
mahtunud isegi mitte kaks-kolm kalurilaeva ja mis oli hiljuti avastatud oja suudmekohaks; 
aga selle asemel et lauskjalt merre voolata, langes jõgi huvitaval kombel kosena rohkem kui 
neljakümne jala kõrguselt — ja see selgitaski, miks tõus end ülevalpool tunda ei andnud. 
Vaikse ookeani tõusud, isegi oma maksimaalse kõrguse 

juures, ei ulatunud kunagi selle jõe tasemeni, mille säng moodustas nagu lüüsi ülemise osa. 
Kahtlemata pidi mööduma miljoneid aastaid, enne kui vesi suudab graniit-aluse läbi uuristada 
jarajada laevasõiduks kõlbliku suudme. Seepärast anti uuele jõele nimeks «Kosejõgi». 

Metsaga kaetud kaldariba jätkus umbes kähe miili pikkuselt põhjapoole; siis muutusid puud 
harvemaks ja nende taga tulid nähtavale väga maalilised seljandikud, mis kulgesid peaaegu 
otse põhjast lõunasse. Seevastu kogu rannikuosa Kosejõe ja Roomaja neeme vahel oli kaetud 
tiheda metsaga. Seal kasvasid suurepärased puud, ühed sirged, teised lookas, ja kõrgemad 
lained uhtsid nende juuri. Retke tuli jätkata just selles suunas, piki Mao poolsaart. 
Merehädalised, kes nad ka iganes olid, võisid siin leida varjupaika, mida viljatu ning metsik 
põhjapoolne kallas neile kindlasti ei võimaldanud. 

Ilm oli ilus ja selge ning kõrgelt rannakaljult, kus Nab ja Pencroff einet valmistasid, 
avanes kauge vaade. Silmapiir oli selgesti näha ja ulgumerel polnud ainustki purje. Kogu 
rannikul, nii kaugele kui silm ulatus, ei olnud ühtki laeva ega selle riismeid. Insener arvas 
aga võivat alles siis lõplikult kindel olla, kui ta on ranniku kuni Mao poolsaare kaugeima 
tipuni läbi uurinud. 

Einetati kiiresti ja kell pool kaksteist andis Cyrus Smith märku teeleasumiseks. Siin 
polnud pankrannikut ega ka liivast randa ja kui kolonistid tahtsid sammuda piki kallast, tuli 
neil liikuda metsa all. 

Vahemaa, mis lahutas Kosejõe suuet Roomaja neemest, oli umbes kaksteist miili. Mööda 
lagedat randa oleksid kolonistid selle maa nelja tunniga hõlpsasti ja kiirustamata ara käinud, 
kuid nüüd kulus neil sihile jõudmiseks poole rohkem aega, sest sageli tuli teha puude vahel 

sik-sakke, raiuda teed läbi võsastiku ja rebida puruks liaane. Kõik see võttis tublisti aega ning 
muutis tee hoopis pikemaks. 

Miski ei andnud tunnistust hiljutisest laevahukust ranna lähedal. Võis ju olla, nagu tähendas 
Gideon Spilett, et vesi kandis kõik jälle ulgumerele tagasi, ja kuigi midagi ei leitud, ei 
tarvitsenud see veel sugugi tähendada, et selles Lincolni saare osas pgjnud mõni laev kaldale 
paisatud. 

Reporter arutles päris õigesti ja pealegi tõendas tina-haavli lugu ümberlükkamatult, et 
kõige enam kolm kuud tagasi oli saarel püssi lastud. 

Kell oli juba viis ja Mao poolsaare tipuni jäi veel umbes kaks miili. Oli selge, et kui 
Cyrus Smith ja ta kaaslased jõuavad Roomaja neemeni, ei suuda nad tulla enne 
päikeseloojangut tagasi laagrikohale, mis asus Tänumeele jõe lähte juures. Seega tuli öö 
veeta neemel. Toidumoona neil jätkus ja see oli õnneks, sest neljajalgsed jahiloomad ei 
näidanud end enam metsaveerul, mis oli ju õigupoolest mererand. Seevastu aga kubises 
siin lindudest: jakamaridest, kurukuudest, tragopaanidest, metsistest, looridest, papagoidest, 
kakaduudest, faasanitest, tuvidest ja sadadest teistest. Polnud ühtegi puud, millel ei oleks 
leidunud pesa, ja ühtegi pesa, kust poleks kuuldunud tiivarabinat. 

Kell seitse õhtul jõudsid kolonistid puruväsinult Roomaja neemele, mis sirutus imelikult 
kõverdudes merre. Siin lõppes mets ja kogu poolsaare lõunapoolne kallas omandas uuesti 
tavalise mereranna ilme kaljurahnude, karide ja liivase kaldaga. Polnud võimatu, et mõni 
tormist purustatud laev oli siin kaldale jooksnud, kuid öö lähenes ja ümbruse uurimine tuli 
järgmise päevani edasi lükata. 

Pencroff ja Harbert ruttasid otsekohe sobivat kohta otsima, kuhu ööseks laagrisse jääda. 
Siin lõppesid Metsiku Lääne metsad ja viimaste puude vahel märkas nooruk tihedaid 
bambusepuhfni. 

«Küll on tore,» hüüdis ta, «see on vast väärtuslik leid!» 

«Väärtuslik?» küsis Pencroff. 
«Kahtlemata!» jätkas Harbert. «Sa tead ju kindlasti isegi, et painduvateks laastudeks lõhestatud 
bambusekoorest saab punuda korve ja kastikesi ja et peenendatult ning pudruks leotatult 
tarvitatakse seda koort hiina paberi: = valmistamiseks; et bambusevartest saab vastavalt nende 
jämedusele jalutuskeppe, piibuvarsi ja veetorusid; et suured bambused on oivaline 
ehitusmaterjal, mis on kerge ja vastupidav ja mida putukad iialgi ei hävita. Pole mõtet 
lisadagi, et kui bambus sõlmede vahelt läbi saagida ja säilitada põhjana põikvahesemn, mis 
moodustab 

sõlme, saab tugeva ja mugava veenõu, mida hiinlased laialt kasutavad. Sind see 
muidugi ei rahulda, aga...» 

«Aga?» 

«Aga ma ütlen sulle, kui sa seda veel ei tea, et Indias süüakse bambust spargli 
asemel.» 

«Kolmekümne jala kõrgused sparglid!» hüüatas meremees. «On's nad maitsvad?» 

«Imehead!» vastas Harbert. «Ei sööda aga mitte kolme-kümne jala kõrgusi 
bambusetüvesid, vaid noori võrseid.» 

«Suurepärane, mu poiss, suurepärane!» vastas Pencroff. 

«Lisaks olgu veel öeldud, et äädikas hoitud noorte võsude säsi on väga hinnatud 
maitseaine.» 

«Taga paremaks läheb, Harbert!» 

«Ja lõpuks eritab bambus magusat vedelikku, millest saab valmistada väga 
maitsvat jooki.» 

«Kas see on kõik?» küsis meremees. 

«See on kõik!» 

«Aga kas teda ehk juhuslikult ei suitsetata?» 

«Ei, mu vaene Pencroff, teda ei suitsetata.» 

Harbertil ja meremehel ei tulnud sobivat ööbimiskohta kuigi kaua otsida. 
Rannakaljud olid täis pragusid, sest edelatuulega piitsutas meri neid tugevasti, ja 
seal leidus õõnsusi, kus kolonistid võisid halva ilma eest kaits-tult rahulikult puhata. 
Kuid parajasti, kui nad tahtsid tungida ühte koopasse, peatas neid kohutav 
mõirgamine. 

«Tagasi!» hüüatas Pencroff. «Meil on püssides vaid peened haavlid ja elukad, kes 
nii kõvasti möirgavad, hoolivad neist niisama vähe kui soolateradest!» 

Meremees haaras Harbertil käsivarrest ja tõmbas ta kalju varju just hetkel, kui 
koopa suudmesse ilmus võimas loom! 

See oli jaaguar, kasvult vähemalt niisama suur kui ta Aasia sugulased, teiste 
sõnadega oli ta pikkus ninast kuni sabajuureni rohkem kui viis jalga. Tal oli 
korrapäraste mustade laikudega punakaskollane karv, mis teravalt eraldus looma 
valgest kõhualusest. Harbert tundis kohe ära tiigri julma võistleja. Jaaguar on 
hoopis kardetavam kui puuma, kes võib võistlejaks olla ainult hundile. 

Jaaguar lähenes ja vaatas ringi,» karv turris, silmad põlevad, haistes inimest 
arvatavasti esimest korda. 

Sel hetkel ilmus reporter kõrgete kaljurahnude tagant nähtavale. Harbert, arvates, et ta 
pole jaaguari märganud, tahtis tormata talle vastu, kuid Gideon Spilett andis noorukile 
käega märku ja astus edasi. See polnud esimene tiiger, kellele ta vastu sammus. 
Lähenenud loomale kümne sammu kaugusele, jäi Spilett liikumatult seisma, karabiin 
palges ning ükski muskel ta kehas ei liikunud. 

Jaaguar võttis hoogu ja sööstis jahimehe poole, kuid hüppel tabas kuul teda silmade 
vahelte ja ta langes surnult maha. 

Harbert ja Pencroff tormasid jaaguari poole. Nab ja Cyrus Smith jooksid teiselt poolt 
kohale ja mõneks hetkeks jäid nad vaatlema sirulijäänud looma, kelle suurepärasest 
nahast pidi saama seinailustus Graniitlossi suurde saali. 

«Oh, härra Spilett, imetlen ja kadestan teid hullupööra!» hüüdis Harbert täiesti 
mõistetavas vaimustuse-hoos. 

«Noh, mu poeg, sina oleksid teinud täpselt sedasama!» vastas reporter. 

«Mina! Nii külmavereliselt! .. .» 

«Kujutle, Harbert, et jaaguar on jänes, ja sa sihid tema pihta suurima rahuga.» 

«Vaata, vaata!» ütles Pencroff. «Niisama lihtne see siis ongi!» 

«Ja nüüd,» sõnas Gideon Spilett, «kuna jaaguar on oma urkast lahkunud, ei leia ma 
enam ühtki põhjust, miks meie ei võiks seal ööd veeta.» 

«Aga siia võivad tulla teised jaaguarid,» tähendas Pencroff. 


«Tarvitseb vaid koopasuus tulelõke süüdata,» sõnas reporter, «ja nad ei julge üle läve 
tulla.» 

«Eks astume siis jaaguaride kodusse!» lausus meremees, vedades looma keha enese 
järel. 

Kolonistid suundusidki mahajäetud koopa poole. Kohale jõudes hakkas Nab looma 
nülgima ja ta kaaslased kuhjasid «koopasuu ette suure hunniku kuiva hagu, mida metsas 
rikkalikult leidus. 

Cyrus Smith märkas bambusepuhmast, lõikas sealt mõned varred ja segas need 
hagudega. 
Seejärel seati end koopas sisse. Liivane põrand oli 

siin kaetud kontidega. Arvestades ootamatu kallaletungi ohtu, laeti püssid ja söödi siis õhtust. 
Kui magamaheitmise aeg kätte jõudis, süüdati koopasuhu kogutud haod 
põlema. 

Otsemaid kostis kõva ragin. Põlevad bambusevarred tekitasid praginat, nagu seda kuuleb 
ilutulestiku puhul. Juba sellest praginast üksi oleks piisanud kõige julgemate kiskjate 
eemalepeletamiseks. 

See paugutamisviis polnud inseneri leiutis, sest Marco Polo' andmetel kasutasid tatarlased 
seda juba sajandeid suure eduga, et hoida Kesk-Aasia kardetavaid kiskjaid oma laagriplatsist 
eemal. 


! Marco Polo (1254—1324) — itaalia avastusreisija. Aastal 1271 siirdus Marco Polo koos isa 
ja vennaga Hiinasse. Reis Veneetsiast Hiinasse läbi Armeenia, Pärsia, Pamiiri, Samarkandi ja 
Kašgari kestis kolm ja pool aastat. Marco Polo astus Mongoolia khaani Hubilai teenistusse, 
kus ta veetis 17 aastat. Hubiiai ülesandel külastas Marco Polo Indiat, Indo-Hiinat ja Jaapanit, 
mis olid tollal veel 
Euroopale tundmatud piirkonnad. Tõlk. 


V PEATÜKK. 


ETTEPANEK MINNA TAGASI PIKI LÕUNARANNIKUT. RANNIKU PIIRJOONED. 
OLETATAVA LAEVAHUKU JÄLGEDE OTSIMINE. KATASTROOFI JÄLJED 
OHUS. VÄIKESE LOODUSLIKU SADAMA AVASTAMINE. KESKÖÖL TÄNUMEELE 
JÕE KALDAL. TRIIVIV LOOTSIK. 

Koopas, mille jaaguar nii viisakalt oli jätnud nende käsutada, magasid Cyrus Smith ja ta 
kaaslased sügavat ja rahulikku und. 

Kui päike tõusis, olid kõik juba mere ääres neeme tipus ja suunasid oma pilgu veel kord 
silmapiirile, rnille sõõrist oli näha kaks kolmandikku. Insener võis lõplikult veenduda, et 
merel ei olnud näha ainustki purje ega laevakere. Isegi läbi pikksilma polnud näha ühtki 
kahtlast täppi. 

Rannikul polnud samuti midagi märgata, vähemalt selles sirgjoonelises osas, mis võttis enda 
alla kolmemililise ala ja moodustas neeme lõunaranniku. Kaugemal varjas etteulatuv 
kaldakõverus ülejäänud osa rannikust ja isegi Mao poolsaare kõige kaugemast tipust polnud 
näha Küüsneeme, sest see jäi kõrgete kaljude varju. 

Läbi uurida jäi seega veel lõunapoolne kallas. Kas asuda retkele otsekohe ja pühendada 
sellele kogu 2. november? 

See ei sobinud esialgse plaaniga. Piroogi Tänumeele jõe lättele, maha jättes lepiti kokku, et 
pärast lääneranniku läbiuurimist tullakse piroogile järele ja pöördutakse Graniitlossi 
tagasi mööda Tänumeele jõge. Cyrus Smith oli siis arvamisel, et läänekallas võis anda varju 
kas mõnele vigastatud või ka täiesti sõidukõlvulisele 

laevale. Kuna seal ei leidunud aga ühtki randumiskohta, tuli seda otsida saare lõunakaldalt. 


Gideon Spilett tegi ettepaneku retke jätkata, et lõplikult lahendada oletatava laevahuku 
küsimus. 

«Kui kaugel võiks olla Küüsneem poolsaare kõige kaugemast tipust?» küsis ta. 
- «Umbes kolmkümmend miili,» vastas msener, «kui võtame arvesse rannajoone käänakud.» 

«Kolmkümmend miili!» imestas Gideon Spilett. «See on tubli päevateekond, kuid ma arvan 
siiski, et peaksime Graniitlossi tagasi pöörduma piki lõunakallast.» 

«Aga Küüsneemelt Graniitlossi on ka vähemalt kümme miili,» tähendas Harbert. 

«Arvestame kokku nelikümmend miili,» vastas reporter. «Võtame selle teekonna siiski 
kõhklemata ette. Nii vaatame vähemalt tundmatu ranniku läbi ja hiljem pole meil seda enam 
vaja teha.» 

«Õige küll,» sõnas Pencroff, «aga kuidas jääb siis piroogiga?» 

«Kui piroog on Tänumeele jõe lättele jäänud üheks päevaks, siis võib ta sinna väga hästi ka 
kaheks päevaks jääda. Seni me ei või just öelda, et saar kubiseks varastest!» 

«Aga siiski,» sõnas meremees, «kui mulle meenub lugu kilpkonnaga, pole ma selles eriti 
veendunud.» 

«Kilpkonn! Kilpkonn!» vastas reporter. «Kas te siis eitaipa, et meri pööras ta ümber?» 

«Kes teab?» pomises insener. 

«Aga...» algas Nab. 

Nabil oli midagi öelda, see oli selge, sest ta avas suu, et rääkida, aga ei rääkinud siiski. 

«Mida sa tahtsid öelda, Nab?» küsis insener. 

«Kui me läheme piki rannikut kuni Kuusneemeni,» vastas Nab, «ja pöördume ümber 
selle, siis jääb meile teele ette ...» 

«Tänumeele jõgi! Tõepoolest! Ja meil pole ei paati ega silda, et temast üle minna!» jätkas 
Harbert. 

«Pole viga, härra Cyrus, mõne ujuva puutüve abil et valmista selle jõe ületamine meile 
mingeid raskusi!» lausus Pencroif. 

«Oleks siiski kasulik ehitada sild, kui me tahame hõlp- 

sasti pääseda Metsiku Lääne metsadesse,» sõnas Gideon Spilett. 

«Sild!» hüüatas Pencroff. «Noh, kas härra Smith pole erialalt insener? Kui meil silda vaja 
tuleb, ehitab ta meile silla! Kuidas teid aga täna õhtul teisele kaldale toimetada ainsatki 
niidikest teie riietes märjaks tegemata, selle võtan mina enda peale. Toiduaineid jätkub meil 
veel üheks päevaks ja see on kõik, mida vajame. Pealegi ei jää me ehk tänagi ilma jahisaagita. 
Asume siis teele!» 

Reporteri ettepanek, mida meremees nii elavalt toetas, sai üldise poolehoiu osaliseks, sest 
igaüks tahtis kahtlustele lõppu teha, ja Kuusneeme kaudu tagasi minnes oleks saare rannik 
täielikult läbi uuritud. Kuid ühtki tundi ei tohtinud raisata. Nelikümmend milli oli pikk 
teekond ja polnud lootust jõuda Graniitlossi enne öö tulekut. 

Kell kuus hommikul asus väike salk teele. Arvestades ebameeldivate kohtumiste võimalust nii 
kahejalgsete kui ka neljajalgsetega, laeti püssid kuuliga ja Top, kes jooksis kõige ees, sai 
korralduse metsaveer läbi otsida. 

Alates neeme tipust, mis moodustas just nagu poolsaare saba, ümardus rannik umbes viie 
miili ulatuses, mis kiiresti läbiti. Vaatamata väga hoolikale otsimisele ei leitud sealt ei 
värskeid ega vanemaid jälgi maabumi-sest, ei mingeid laevarususid ega mahajäetud 
laagrikohta, ei kustunud tuleaset ega ühtki jalajälge! 

Jõudnud kääruni, kus kalda kumerus lõppes ja rannajoon suundus kirdesse ning algas 
Washingtoni laht, võisid kolonistid silmitseda saare lõunarannikut kogu ulatuses. Kahekümne 
viie miili kaugusel lõppes rannik Küüsneemega, mis oli hommikuses udus vaevalt nähtav ja 
mille petlik õhupeegeldus tõstis nii kõrgele, nagu oleks ta rippunud maa ja mere vahel. 
Kohast, kus kolonistid sel momendil seisid, kuni suure lahe kaugeima sopini, laius kallas — 

väga sile ja lame avar liivarand, mida tagaplaanil äärestasid puud; edasi muutus kallas 
ebakorrapäraseks, sirutades merre teravaid neemi, ja lõpuks Kuusneeme tipus kuhjusid 
mustendavad kaljurünkad maalilises korratuses. 
Niisugused olid selle saareosa piirjooned, mida uurijad nägid esimest korda; ja hetkeks 
peatudes lasksid nad oma pilgul ringi rännata. 

«Laev, mis siin kaldale jookseks, oleks pääsematult kadunud. Siin on ju aina merre ulatuvad 
leetseljakud ja kaugemal karid. Halb rannik!» sõnas Pencroff. 
«Aga sellest laevast jääks ikkagi midagi järele,» tähendas reporter. 
«Temast jääksid puutükid kaljudele, liivale aga mitte midagi.» 
«Mispärast?» 
«Sellepärast, et leetseljakud on veel palju kardetavamad kui kaljud ja neelavad endasse kõik, 
mis neile satub. Mõnest päevast on küllalt, et mitmesajatonnise laeva kere täielikult liiva sisse 
vajuks.» 
«Seega, Pencroff, kui mõni laev satuks neile leetseljakuile, poleks sugugi üllatav, kui temast 
ei jääks järele vähimatki jälge?» küsis insener. 
«Nii see on, Cyrus, kui aeg ja torm kaasa aitavad. Kuid isegi sel juhul peaksid mõned 
mastitükid või saalingud olema kaldale paisatud, kaugemale lainete ulatusest.» 
«Eks jätkame siis otsinguid!» lausus Cyrus Smith. 
Kell üks päeval jõudsid kolonistid Washingtoni lahe kaugeimasse soppi ja olid nüüd läbinud 
kakskümmend milli. 
Peatuti, et einetada. 
Siit alates oli rannik ebakorrapärane, veidralt kääruline ja palistatud pika rea karidega ning 
leetseljaku-tega. Oli tõusu ja mõõna vaheaeg ning peagi pidi uus mõõn karf' täiesti nähtavale 
tooma. Kerged lained purunesid vasi ' kaljude harju ja hargnesid pikkadeks vanusteks 
narmasteks. Kuni Kuusneemeni polnud rand kuigi lai, ta oli surutud metsaveere ja karide 
aheliku vahele. 
Edasiminek näis üha raskenevat, sest rannale oli hulgaliselt kuhjunud allavarisenud 
kaljurahne. Graniit-sein muutus järjest kõrgemaks ja tema harja kroonivatest puudest olid 
näha vaid haljendavad ladvad, mida ainuski tuulepuhang ei liigutanud. 
Pärast pooletunnilist puhkust asusid kolonistid uuesti teele, silmitsedes hoolikalt iga kari ja 
maalapikest kalda ääres. Pencroff ja Nab ronisid isegi kaljude vahele, kui 
' Saaling — masti ja tengi (teng — masti pikendus) ühendav Tistpuu. Talk. 

seal miski nende tähelepanu köitis. Laevarusudest polnud seal aga jälgegi — neid oli ninapidi 
vedanud veidrakujuline rahn. Veendut! vähemalt selles, et rannal leidus ülikülluses söödavaid 
merikarpe, kuid neid võis alles siis rohkemal arvul koguma hakata,, kui Tänumeele jõe mõ- 
lema kaMa vahel seatakse sisse ühendus ja kui on täiustatud traifipordivahendeid. 

Rannikul ei leidunud seega midagi, mis oleks võinud olla ühenduses oletatava laevahukuga., 
Iga suurem ese, näiteks laevakere, oleks aga kahtlemata silma hakanud. Selle rusud oleksid 
kaldale uhutud, nagu heideti kaldale kast, mis leiti umbes kakskümmend miili siit eemal. Näha 
polnud aga mitte midagi. 

Kella kolme paiku jõudsid Cyrüs Smith ja ta kaaslased kitsa ja hästi varjatud abajani, 
millesse ei suubunud ühtki veeniret. Abajas moodustas väikese loodusliku sadama, mida polnud 
ulgumerelt näha ja kuhu viis kitšas karidevaheline läbipääs. 

Abaja kaugemas sopis oli mingi tugev vapustus kal-juse käida lõhki käristanud ja lauskjaks 
nõlvakuks kulunud lõhang võimaldas pääseda kiltmaale, mis oli vähemalt kümme miili 
Kuusneemest eemal ja järelikult Kaug-vaate platoost sirgjoont mööda nelja miili kaugusel. 

Siin tegi Gideon Spilett kaaslastele ettepaneku peatuda. Kõik olid nõus, sest rännak oli 
igaühe isu tublisti suurendanud, ja kuigi polnud lõunaaeg, ei keeldunud keegi tüki 
ulukilihaga keha kinnitamast. See lõunaeine võimaldas oodata õhtusöögiga Graniitlossi 
jõudmiseni. 

Mõni minut hiljem istusidki kolonistid juba suurepärase meremändide salu varjus ja sõid 
ahnelt toidumoona, mille Nab oli oma seljakotist välja otsinud. 

Kõht, kus nad viibisid, oli viiskümmend kuni kuuskümmend jalga merepinnast kõrgemal. 
Vaatepiir oli seega võrdlemisi lai ja ulatus üle neeme kaugeimate kaljude Liidu laheni. Laidu 
ega Kaugvaate platood polnud aga naha ja ei võinudki olla, sest künklik maapind ja kõrged 

puus varjasid järsult põhjapoolse horis'ondi. 

Vaevalt tarvitseb lisada, et kuigi pilk ulatus kaugele avarale merele ja insener uuris 


pikksilmaga punkt-punktilt läbi kogu selle kääre, kus taevas»ühtis veega, ei märgatud ühtki 
laeva. 

Cyrus Smith libistas oma pikksilma siiski niisama suure hoolega ka üle selle rannaosa, mis 
oli veel läbi nürimata, silmitses kallast ja karisid, kuid mingit laeva-rusu ei ilmunud ta 
instrumendi vaateväljale. 

«Noh, mis siis ikka,» sõnas Gideon Spilett, «tuleb sellega leppida ja tröösti leida mõttest,» et 
keegi ei hakka tweiega Lincolni saare omandiõiguse pärast tülitsema!» 

«Aga haavel?» küsis Harbert. «Ega see ometi ainult meie kujutlus ei olnud?» 

«Tuhat ja tuline, ei!» hüüdis Pencroff, mõeldes oma puuduvale purihambale. 
«Mida sellest siis järeldada?» küsis reporter. «Seda, et kõige enam kolm kuud tagasi randus 
siin laev, kas vabatahtlikult või mitte,» vastas insener. 

«Kas te siis tõesti oletate, Cyrüs, et ta vajus põhja, jätmata endast ainustki jälge?» hüüdis 
reporter. 

«Seda ma ei arva, mu kallis Spilett, aga nõustuge, et kuigi siin mõni inimolend kindlasti 
randus, siis näib olevat niisama kindel, et ta on nüüd saarelt lahkunud.» 

«See tähendab, kui ma teid õigesti mõistan, härra Cyrüs,» sõnas Harbert, «et laev on uuesti 
merele sõitnud?» «See on ilmselt nii.» 
«Ja niisiis oleme selle kojupöördumise võimaluse lõplikult maha maganud,» ütles Nab. 
«Kardan, et lõplikult.» 

«Noh, kui see võimalus on kaduma läinud, eks asume siis "uuesti teele!» lausus Pencroff, 
kes tundis juba igatsust Graniitlossi järele. 

Vaevalt oli ta aga püsti tõusnud, kui kostis Topi vali haukumine 
ja koer jooksis metsast välja, hoides suus porist riideräbalat. 

Nab kiskus räbala koera suust. See oli tükk jämedat 
Imast riiet. 

Top haukus edasi ja näis siia-sinna jooksmisega kutsuvat 
peremeest endale metsa järgnema. 

«Seal on midagi, mis võib minu tinahaavli loosse selgust 
tuua!» hüüdis Pencroff. 

«Mõni merehädaline!» arvas Harbert. 

«Võib-olla haavatudh». lausus Nab. 

«Või surnud!» ütles reporter. 

Kõik tormasid koerale järele suurte mändide alla, mis 


233 


seisid metsa serval. Igaks juhuks olid Cyrus Smith ja ta kaaslased 
seadnud püssid laskevalmis. 

Nab Harbert ja meremees 
päästsid õhupallikesta puu* t 
otsast lahti. 


Kolonistidel tuli tungida kaunis sügavale metsa, kuid nende suureks pettumuseks ei olnud 
näha mitte mingisuguseid jalajälgi. Võsastik ja liaanid olid puutumata ja neid tuli kirvega 
maha raiuda, nagu seda oli tehtud kõige paksemas metsatihnikus. Oli raske uskuda, et siit 
oleks mõni inimene juba läbi läinud. Ometi jooksis Top edasi-tagasi, ja nagu paistis, mitte hea 
õnne peale, vaid teatud eesmärki jälgides. 

Kui oli käidud seitse või kaheksa minutit, jäi Top seisma. Kolonistid jõudsid suurte puudega 
palistatud harvikule ja vaatasid ringi, kuid ei näinud midagi ei põõsaste all ega puutüvede 
vahel. 

«Aga mis siis lahti on, Top?» küsis Cyrus Smith. 

Top haukus veelgi kõvemini ja kargles ümber ühe hiiglasuure männi. 

Äkki hõiskas Pencroff: 

«Oh, kui tore! Oh, kui suurepärane!» 

«Mis asi?» küsis Gideon Spilett. 

«Meie otsime laevarususid merelt ja maalt!» 

«Noh, ja siis?» 

«Nad on aga hoopis õhus!» 

Meremees osutas suurele valkjale riidetükile, mis oli männi latva kinni jäänud. Selle küljest 
rebenenud ja maha kukkunud räbala oligi Top kaasa toonud. 

«Aga need pole ju sugugi laevariismed!» hüüatas Gideon Spilett. 

«Siiski!» vastas Pencroff. 

«Kuidas? Need... » 

«See on kõik, mis on järel? jäänud meie õhulaevast, meie balloonist, mis sinna kõrgele 
puulatva puruks jooksis.» 

Pencroff ei eksinud. Ta tõi kuuldavale märiseva hurraa ja lisas: 

«Siit saame alles ilusa riidekanga! Nüüd on, millest end aastate jooksul pesuga varustada! 
Nüüd on, millest teha taskurätte ja särke! Noh, härra Spilett, mis te ütlete sellise saare kohta, 
kus särgid kasvavad puu otsas?» 

Lincolni saare kolonistidele oli tõepoolest õnneks, et aerostaat, olles teinud viimase hüppe 
õhku, langes 

saareie ja et nad ta üles leidsid. Nad võisid õhupallikesta alal hoida sellisena nagu ta oli — 
juhuks kui neil tekib soov veel kord õhuteed mööda põgeneda, aga nad võisid ka need 
mitusada küünart heakvaliteedilist puuvillast riiet tulusalt ära kasutada, kui nad olid sellelt 
lakikorra maha võtnud. Nagu juba isegi võib arvata, jagasid kõik üksmeelselt ja elavalt 
Pencroffi rõõmu. 

Kuid = õhupallikest tuli kõigepealt maha võtta puu otsast, kus see rippus, ning toimetada 
kindlasse kohta. See polnud aga sugugi kerge töö. Nab,. Harbert ja meremees ronisid puu 
latva ja pidid näitama lausa osavuse imesid, et suurt tühjaksjooksnud õhupalli lahti päästa. 
See kõik kestis peaaegu kaks tundi ja siis lebasid maas mitte ainult õhupallikest 
sulgemisklapi, vedrude ja vask-osadega, vaid ka võrk — suur hulk köisi ning nööre — ja 
kõigele lisaks palli pidevõru ja ankur. Kui mitte arvestada üht rebenenud kohta, oli 
õhupallikest täiesti korras — ainult kesta alumise osa jätk oli katki kärisenud. Taevast oli 
kukkunud terve varandus. «Aga olgu mis on, härra Cyrus,» sõnas meremees, «kui 

1 Küünar - siin on mõeldud vana prantsuse küünart, mis on 1,188 m. Tõlk. 

299 

me kunagi otsustame saarelt lahkuda, siis igatahes mitte õhupallis, eks ole? Nemad ei lähe 
sinna, kuhu tahad, need õhulaevad, meil on nendega juba kogemusi! Uskuge, me ehitame veel 
tubli paarikümnetonnise laeva ja te lubate mul sellest lõuendist lõigata suurpurje ja klüüvri. 
Ülejäänud osa aga läheb meile rõivastuseks!» 

«Eks me näe, Pencroff,» vastas Cyrus Smith, «eks me näe!» 

«Seniks aga tuleb see kõik toimetada kindlasse kohta,» sõnas Nab. 

Muidugi ei võinud mõeldagi sellele, et viia Graniitlossi kogu see lõuendi, köite ja nööride 
koorem, mis oli küllaltki raske. Kuni hangitakse sobiv veoriist, millele kõik laadida, ei 
tohtinud varandust aga tormi hooleks jätta. Kolonistidel õnnestus see ühisel jõul kaldale 
lohistada. Seal leidsid nad ruumika kaljukoopa, kuhu tema asendi tõttu ei pääsenud ei tuul, 
vihm ega merevesi. 

«Vajasime kappi ja kapp meil ongi,» sõnas Pencroff. «Kuna teda aga ei saa lukustada, siis 
oleks mõistlik avaus maskeerida. Ma ei räägi seda kahejalgsete, vaid neljajalgsete varaste 
pärast.» 

Kella kuueks õhtul oli kõik kohale paigutatud ja olles andnud väikesele merekäärule, mis 
moodustas abaja, sobiva nime «Õhupalli sadam», asuti uuesti Küüsneeme suunas teele. 
Pencroff ja insener vestlesid plaanidest, mis tulid võimalikult kiiresti teostada. 

Kõigepealt tuli Tänumeele jõele ehitada sild, et luua hõlpus ühendus saare lõunaosaga, ja 
seejärel pidi käruga aerostaadile järele tuldama, sest lootsikust ei piisanud selle 
transportimiseks. Siis kavatseti ehitada tekiga luup', mille Pencroff varustaks kutri2 taglasega, 
ja lõpuks teha ringreis ümber saare. Ja siis. .. 

Vahepeal aga Jahenes öö. Taevas oli juba tumenenud, kui kolonistid jõudsid Laevahuku 
neemele, kohta, kust nad olid leidnud väärtusliku kasti. Kuid seal nagu mujalgi ei leidunud 
midagi, mis oleks viidanud laevahukule, ja selles küsimuses tuli paratamatult omaks võtta 
Cyrus Smithi seisukoht. 

1 Luup — suur paat. Tõlk. 

2 Kutter — väike ühemastiline purjekas, Tõlk. 

Laevahuku neemelt jäi Graniitlossini veel neli miili ja need marsiti kiiresti läbi. Oli siiski juba 
üle kesköö, kui kolonistid saabusid piki mereranda tulles Tänumeele jõe suudme juurde ja 
jõudsid jõe esimese käänakuni. 

Seal oli jõesäng umbes kaheksakümmend jalga lai ja seda polnud kerge ületada, kuid Pencroff 
oli võtnud endale kohustuse sellest raskusest üle saada ja nüüd oli ta sunnitud asuma antud 
lubaduse täitmisele. 

Tõtt öelda olid kolonistid väga väsinud. Retk oli olnud pikk ja lugu õhupalliga polnud ka just 
jalgadele ja kätele puhkuseks olnud. Nad olid kärsitud, soovides Graniit-lossi tagasi jõuda, et 
õhtust süüa ja magama heita. Kui sild oleks juba valmis olnud, oleksid nad veerand tunni 
pärast koju jõudnud. 

Öö oli väga pime. Pencroff valmistus täitma oma lubadust ja asus ehitama parve, millega 
oleks saanud sõita üle jõe. Tema ja Nab, kirved laes, valisid jõe läheduses kaks puud, millest 
nad kavatsesid teha midagi parvetao-list, ja hakkasid neid maha raiuma. 

Cyrus Smith ja Spilett ootasid kaldal istudes, kuni on paras aeg kaaslastele appi minna, 
Harbert aga kõndis edasi-tagasi, minemata liiga kaugele. 

Äkki tuli Harbert, kes oli sammunud piki kallast ülespoole, kiiresti tagasi ja hüüdis, näidates 
ülesvoolu: 

«Mis seal triivib?» 

Pencroff jättis töö pooleli ja nägi mingit liikuvat eset ööpimeduses ähni iselt nähtavale 
ilmuvat. «Lootsik!» sõnas ta. 

Kõik tulid lähemale ja nägid oma suurimaks üllatuseks, et mingi paat liikus pärivett allapoole. 
«Paat, ahoi!» hüüdis meremees oma vana, elukutsele vastava harjumuse kohaselt ja 
mõtlemata, et võib-olla oleks olnud mõistlikum vaikida. 

Ei mingit vastust. Sõiduk triivis üha lähemale ja kui see oli veel ainult kümmekond sammu 
eemal, hüüdis meremees äkki: 

«Aga see on ju meie piroog! Ta on enese lahti kiskunud ja pärivett alla ujunud. Peab ütlema, 
ta saabus just parajal ajal!» 

«Meie -piroog? ... » pomises insener endamisi. Pencroffil oli õigus. See oli tõesti kolonistide 
lootsik, 

ta kinnitusköis oli katkenud ja nii ta siis tuligi päris üksinda Tänumeele jõe lättelt! Paat tuli 
kinni püüda, enne kui jõe kiire vool jõudis ta suudmest merele viia. Pika ridva abil täitsid 
Pencroff ja Nab osavasti selle ülesande. 

Lootsik tõmmati kaldale. Astudes esimesena sisse, haaras insener kinnitusköie ja veendus 
seda katsudes, et see oli kaljude vastu hõõrdudes läbi kulunud. 

«Tõepoolest,» ütles reporter insenerile tasasel häälel, «see juhtum on alles .. .» 
«Kummaline!» jätkas Cyrus Smith. 

Kummaline või mitte, aga igatahes õnnelik! Harbert,. reporter, Nab ja Pencroff astusid 
omakorda paati. Nad ei kahelnud põrmugi, et kinnitusköis oli läbi kulunud, kuid kõige 
üllatavam kogu loos oli see, et piroog saabus-just hetkel, mil kolonistid olid kohal, et seda 
möödumisel kinni püüda! Veerand tundi hiljem oleks ta kadunud merele. 

Kui see oleks juhtunud ajal, mil usuti kaitsevaimudesse, siis oleks loost võinud järeldada, et 
saarel kummitas mingi üleloomulik olend, kes kasutas oma võimu merehädaliste aitamiseks! 
Mõne aerutõmbega jõudsid kolonistid Tänumeele jõe suudmesse. Lootsik veeti mööda 
kaldaliiva Kaminate juurde ja kõik suundusid Graniitlossi viiva redeli poole. 

Sel hetkel aga hakkas Top vihaselt haukuma ja Nab, kes otsis redeli alumist pulka, tõi 
kuuldavale karjatuse .. . 

Redelit ei olnud enam. 


VI PEATÜKK. 


PENCROFFI HÕIKED. ÖÖ KAMINATES. HARBERTI NOOL. 
CYRUS SMITHI PLAAN. OOTAMATU LAHENDUS. MIS 
GRANIITLOSSIS VAHEPEAL JUHTUS. KUIDAS KOLONISTID 
SAID UUE TEENRI. 


Cyrus Smith oli seisma jäänud ja ei lausunud sõnagi. Ta kaaslased kompasid pimedas seina, 
arvates, et tuul võis redeli eemale nihutada, Jä otsisid maapinnalt, oletades, et ta võis lahti 
pääseda... Kuid redel oli jäljetult kadunud. Pilkases pimeduses ei saanud ka kindlaks teha, kas 
mõni tuulehoog polnud tõstnud redelit poolel müüri-kõrgusel asuvale platvormile. 

«Kui see on nali, siis ig tahes väga paha nali,» hüüdis Pencroff vihaselt. «Jõuda; koju ja mitte 
leida treppi, mis tuppa viib, see pole väsinud inimestele põrmugi naljakas!» 

Nab tõi kuuldavale ainult hüüatusi. 

«Aga tuult pole ju olnudki!» tähendas Harbert. 

«Hakkan arvama, et Lincolni saarel juhtub imelikke asju!» sõnas Pencroff. 

«Imelikke?» küsis Gideon Spilett. «Sugugi mitte, Pencroff, pole midagi loomulikumat. Meie 
äraolekul on keegi tulnud siia, asunud meie korterisse ja tõmmanud redeli üles.» 

«Keegi!» hüüatas meremees. «Aga kes siis?» 

«Eks ikka jahimees haavliga,» vastas reporter. «Teisiti pole meie äpardust võimalik seletada.» 


«Kui seal ülal tõepoolest keegi on,» lausus Pencroff kirudes, sest ta kannatus hakkas katkema, 


«siis hõikan teda ja küllap ta vastab.» 
Müriseval häälel tõi Pencroff kuuldavale pika «ahoi», millele vastas võimas kaja. 

Kolonistid kuulatasid ja neile tundus, nagu oleks kostnud ülalt Graniitlossist irvitav naer. Kes 
see naerja oli, seda ei saanud nad kindlaks teha. Ükski teine hääl ei vastanud aga Pencroffile, 
kes oma jõulist hüüet asjata kordas. 

Terve see lugu oleks ka maailma kõige ükskõiksemaid inimesi imestama pannud, seda vähem 
võisid aga kolonistid rahulikuks jääda. Nende olukorras oli iga sündmus küllaltki suure 
tähtsusega ja selle seitsme kuu jooksul, mis nad saarel olid viibinud, polnud kahtlemata 
midagi , nii üllatavat juhtunud. 

Olgu kuidas oli, kuid nüüd seisid nad väsimust unustades Graniitlossi jalal, teadmata, mida 
mõelda kummalisest sündmusest ja mida ette võtta. Nad asetasid endale küsimusi, millele nad 
ei osanud vastata, ja tegid kõikvõimalikke oletusi, üks ebatõenäoliseni kui teine. Nab hädaldas 
lohutamatult, kuna ta ei saanud minna oma kööki, seda enam, et teemoon oli otsas ja praegu 
puudusid igasugused võimalused seda uuendada. 

«Sõbrad,» sõnas Cyrus Smith, «meil ei jää muud üle kui oodata hommikut ja tegutseda siis 
vastavalt olukorrale. Seniks aga läheme Kaminatesse. Seal on meil katus pea kohal ja kuigi 
me ei saa õhtust süüa, siis saame vähemalt magada.» 

«Aga kes on see häbematu, kes meile selle vingerpussi mängis?» küsis uuesti Pencroff, kes 
kuidagi ei suutnud olukorraga leppida. 

Oli see häbematu kes tahes, ikkagi ei jäänud muud üle kui minna Kaminatesse ja oodata seal 
hommikut, nagu insener oli soovitanud. Topile aga anti käsk jääda Gra-niitlossi akende alla 
valvama ja kui juba Top sai käsu, siis täitis ta selle ka kõhklematult. Tubli koer jäi müüri 
jalale, tema peremees ja selle kaaslased aga pugesid kaljude varju. 

Väita, et üliväsinud kolonistid Kaminates hästi magasid, oleks tõe väänamine. Viimane tähtis 
sündmus — õli selle siis esile kutsunud inimene või juhus — tegi nad väga rahutuks. 
Hommikul pidi igatahes kõik selguma. Magamine oli väga ebamugav, kuid praegu oli nende 
eluase hõivatud ja sinna ei saanud tagasi minna. 

Graniitloss oli rohkem kui kolonistide eluase. See oli 

nende varaait. Seal oli koloonia kogu varustus: relvad, instrumendid, tööriistad, laskemoon, 
toidutagavarad jne. Kui.see kõik on riisutud, tuleb uuesti otsast alata, uuesti relvi ja tööriistu 
valmistada. Olukord oli tõsine. Rahutus sundis neid ühtelugu ükshaaval väljuma, et vaadata, 
kas Top hästi valvab. Ainult Cyrus Smith ootas oma tavalise kannatlikkusega, kuigi ta visalt 
juurdlevat mõtet üliväga ärritas teadmine, et tegemist oli täiesti seletamatu looga, ja ta tundis 
suurimat meelepaha, et tema ümber ja võibolla tema kohal tegutses mingi võim, millele ta ei 
osanud nime anda. Selles jagas Gideon Spilett täiesti tema arvamust ja mitu korda öö jooksul 
rääkisid nad kahekesi poolsosinal seletamatuist asjaoludest, millede lahendamiseks ei 
piisanud ei teravast mõistusest ega elukogemustest. Saarega oli kahtlemata seotud mingi 
saladus, aga kuidas sellesse tungida? Harbert ei teadnud, mida arvata, ja meelsasti oleks ta 
küsitleda Cyrus Smithi. Mis puutub Nabisse, siis tuli ta otsij pele, et see kõik pole üldse tema, 
vaid peremehe asi, ja kui tubli neeger poleks kartnud oma kaaslastele meelepaha valmistada, 
oleks ta sel ööl maganud niisama rahulikult kui oma asemel Graniit-lossis! 

Pencroff raevutses kõige enam. Ta oli tõepoolest maruvihane. 

«See on vingerpuss,» sõnas ta, «keegi on mänginud meile vingerpussi! Noh, vingerpusse ma 
ei armasta ja häda sellele vembumehele, kui ta mulle pihku satub!» 

Niipea kui idas esimene koidukuma helendama lõi, ilmusid kolonistid hästi relvastatult 
kaldale kaljurahnude juurde. Graniitloss, mis asus otse vastu hommikupäikest, pidi varsti 
koidukiirtes nähtavale ilmuma. Kell polnud veel viis, kui rohelusekanga tagant hakkasidki 
paistma luukidega suletud aknad. 

Sellest küljest oli kõik korras. Äkki aga libises kolonistide suust karjatus, sest uks, mille nad 
enne äraminekut olid sulgenud, oli pärani lahti! 

Keegi oli tunginud Graniitlossi, selles polnud enam vähimatki kahtlust. 

Ülemine redel, mis tavaliselt rippus ukse ja platvormi vahel, oji oma kohal, kuid alumine 
redel oli tõmmatud üles ja tõstetud künnisele. Oli enam kui selge, et sissetungijad 
tahtsid endid kaitsta igasuguste üllatuste eest. 

Kes nad olid ja kui palju neid oli, seda ei saanud praegu kindlaks teha, sest ükski neist ei 
näidanud end. Pencroff hõikas uuesti. Ei mingit vastust. 

«Närukaelad!» hüüatas meremees. «Küll aga magavad rahulikult, just nagu oma kodus. Ahoi, 
piraadid, bandiidid, mereröövlid, John Bulli' pojad, ahoi!» 

Kui Pencroff, kes ise oli ameeriklane, nimetas kedagi, «John Bulli poegadeks», siis väljendas 
ta sellega oma suurimat põlgust. 

Hommik oli juba kätte jõudnud ja Graniitlossi esikülg säras päikesekiirtes. Kuid nii sees kui 
väljas oli kõik vaikne ja rahulik. 

Kolonistidele hakkas tunduma küsitavana, kas Graniit-lossis üldse oli kedagi. Ometi näitas 
redeli asend seda selgesti. Oli ilmne, et sissetungijad, kes nad ka olid, ei olnud veel jõudnud 
põgeneda. Kuidas aga pääseda nende juurde? 

Harbertil tuli mõte kinnitada noole külge nöör ja lasta nool läve kohal rippuva redeli alumiste 
pulkade vahelt läbi. Nööri abil oleks saanud redeli alla tõmmata ja ühenduse Graniitlossiga 
uuesti jalule seada. Nähtavasti ei jäänud tõesti muud üle ja kui toimida osavasti, pidi ettevõte 
õnnestuma, õnneks olid vibud ja nooled paigutatud ühte Kaminate käiku, kus leidus ka 
paarkümmend sülda hibiskusest punutud kerget nööri. Pencroff keris nööri lahti ja kinnitas 
selle otsa korraliku sulgedega varustatud noole külge. Siis tõmbas Harbert vibu pingule ja 
sihtis väga hoolikalt redeli allarippuva otsa pihta. 

Cyrus Smith, Gideon Spilett, Pencroff ja Nab olid astunud pisut tahapoole, et jälgida, mis 
toimub Graniitlossi akendel. Reporter, karabiin palges, sihtis uksele. 

Vibukaar lõdvenes järsku, nool vihises õhus, viies nööri endaga kaasa, ja lendas kahe alumise 
redelipulga vahelt läbi. 

Ettevõte oli õnnestunud. 

*John Bull — inglasele tema kohmakuse ja kangekaelsuse pärast antud pilkenimi. Tõlk. 

Otsekohe haaras Harbert nööri otsa oma pihku, kuid hetkel, mil ta nööri sikutas ja redel pidi 
alla kukkuma, vilksatas üks käsi müüri ja ukse vahel, haaras redelist kinni ja tõmbas selle 
Graniitlossi tagasi. 

«Kolmekordne närukael!» hüüatas meremees. «Kui sul on isu kuuli saada, siis kaua sul seda 
küll oodata ei ole!» 

«Aga kes see ometi on?» küsis Nab. 

«Kes? Kas sa siis aru ei saanud?» 

«Ei!» 

«See on ju ahv — makaak või kaputsiini ahv või määrkass või orangutang või paavian või 
gorilla või pintsel-ahv! Meie korterisse on tunginud ahvid! Kui olime ära, ronisid nad mööda 
redelit üles!» 

Sel hetkel, just nagu kinnituseks meremehe sõnadele, ilmusid akende juurde kolm või neli 
neljakäelist, lükkasid luugid eest ja tervitasid korteri pärisperemehi tuhande kehaväänamise ja 
rmomoonutusega. 

«Ma arvasin kohe, et see on ainult rumal vemp!» hüüdis Pencroff, «ja vähemalt üks 
vembumeestest maksab teiste eest!» 

Meremees pani püssi palge, sihtis kiiresti ühele ahvidest ja andis tuld. Kõik kadusid peale ühe, 
kes langes surmavalt haavatuna kaldale. 

See suur elukas kuulus kõrgemate ahvide hulka, selles ei olnud kahtlust. Kas šimpans, 
orangutang, gorilla või gibon — igatahes kuulus ta inimahvide hulka, kes on saanud oma 

nimetuse sarnasuse tõttu inimestega. Har-bert kuulutas, et tegemist on orangutangiga, ja me 
teame, et nooruk oli zooloogias asjatundja. 

«Tore loom!» hüüatas Nab. 

«Tore jah, kui sa just soovid!» vastas Pencroff. «Aga ma ei tea ikka veel, kuidas me koju sisse 
pääseme!» 

«Harbert on osav vibukütt,» sõnas reporter, «ja ta vibu on siin. Las ta katsub uuesti... » 

«Jah, aga need ahvid on kavalad!» hüüdis Pencroff. «Nad ei ilmu enam aknale, ja me ei saa 
neid tappa. Ja kui ma veel mõtlen kahjule, mida nad tubades ja laoruumis võivad tekitada! ... » 
«Kannatust,» vastas Cyrus Smith. «Kuigi kauaks me nende loomadega juba kimpu ei jää!» 

«Selles ma ei ole kindel enne, kui nad on tagasi maapinnal,» vastas meremees. «Ja pealegi, 
kas te teate, härra Smith, mitu tosinat neid vembumehi seal üleval õige on?» 

Sellele Pencroffi küsimusele oli raske vastata ja mis puutub Harberti katse kordamisse, siis 
polnud seda kuigi kerge läbi viia, sest redel oli tõmmatud tervenisti uksest sisse ja kui nooruk 
uuesti nöörist sikutas, katkes nöör, kuid redel ei langenud alla. 

Olukord oli tõepoolest täbar. Pencroff oli maruvihane. Kogu lool oli oma koomiline külg, 
kuid Pencroff ei leidnud midagi, mille üle oleks tasunud naerda. Polnud kahtlust, et kolonistid 
lõpuks siiski pääsevad oma elukohta , tagasi ja kihutavad sissetungijad välja, kuid praegu nad 
igatahes ei teadnud, millal ja kuidas see võiks sündida. 

Möödus kaks tundi. Ahvid hoidusid end näitamast, kuid nad olid ikka veel seal. Kolm-neli 
korda ilmus ukse vahele ja akendele koon või käsi, mida tervitati püssipaukudega. 

«Peidame end ära,» sõnas insener. «Võib-olla arvavad ahvid, et läksime minema, ja näitavad 
end uuesti. Kuid las Spilett ja Harbert jäävad kaljude taha varitsema ja tulistavad igaüht, kes 
nähtavale ilmub!» 

Inseneri käsk täideti ning sellal kui reporter ja nooruk, koloonia kõige osavamad laskurid, 
asetusid ahvidele nähtamatuks jäädes parajasse laskekaugusse, ronisid Nab, Pencroff ja Cyrus 
Smith platoole ning läksid metsa, et tappa mõni jahiloom, sest hommikueine aeg oli käes, 
kuid toit oli täiesti otsas. 

Poole tunni pärast tulid jahimehed tagasi paari kalju-tuviga ja kuidagiviisi küpsetati need ära. 
Ükski ahv polnud aga nähtavale ilmunud. 

Gideon Spilett ja Harbert läksid sööma, kuna Top jäi akende alla valvama. Pärast einet 
pöördusid nad oma valvepostile tagasi. 

Kaks tundi hiljem polnud olukord ikka veel põrmugf -muutunud. Ahvid ei andnud endast 
enam vähimatki elumärki ning võis peaaegu arvata, et nad olid jalga lasknud. Kõige 
tõenäolisem paistis aga siiski olevat, et kaaslase surmast kohutatud ja püssipaukudest 
hirmutatud ahvid olid vaikselt Graniitlossi tubadesse või isegi lao 

ruumi nurka pugenud. Mõeldes rikkalikkudele tagavaradele, mida laoruum sisaldas, ei 
jätkunud kolonistidel enam kannatlikkust, mida insener nii väga oli soovitanud. Oli küllaltki 
põhjust ägedaks meelepahaks. 

«See on tõepoolest rumal lugu,» sõnas viimaks reporter, «ja pealegi pole veel üldse lõppu 
näha!» 

«Need päevavargad tuleb sealt ometi minema kihutada!» hüüdis Pencroff. «Küll me sellega 
toime tuleme,, olgu ahve kas või paarkümmend. Kui ainultl saaks nendega käsitsi kokku 
minna. Kas siis tõesti ' ole 1 iingit võimalust nende juurde pääsemiseks?» 

«Üks võimalus on olemas,» vastas insener, kellele äkki tuli hea mõte. 

«Ah üks võimalus?» küsis Pencroff. «Noh, ainukesena on see siis meile ka vastuvõetav! 
Milline see küll võiks 

olla?» 

«Kui õige katsuksime veel kord vana äravoolukoha kaudu Graniitlossi laskuda,» vastas 
insener. 

«Tulise pihta!» hüüatas meremees. «Ja sellele ma ei tulnud!» 

See oli tõepoolest ainus võimalus Graniitlossi tungida, seal ahvikarjaga võitlusse astuda ja nad 
minema kihutada. Äravoolukanali avaus oli küll suletud tugeva kivimüüriga, mis tuli maha 
lõhkuda, kuid seda võis ju hiljem taastada. Õnneks polnud Cyrus Smith veel täide viinud oma 
kavatsust varjata avaus ja see veega üle uju-ada; vastasel korral oleks ettevõte nõudnud 
rohkesti aega. 

Oli juba üle keskpäeva, kui kolonistid tublis relvastuses ja kirkade ning kirvestega varustatult 
Kaminatelt ahkusid. Nad möödusid Graniitlossi akende alt, käskisid õpil oma valvepostile 
jääda ja hakkasid tõusma mööda änumeele jõe vasakut kallast ülespoole, et jõuda Kaug-vaate 
platoole. 

Nad polnud veel astunud viitkümmend sammugi selles -uunas, kui kuulsid koera vihast 
haukumist. See kõlas agu meeleheitlik kutse. Peatuti. 

«Jookseme!» sõnas Pencroff. 

Ja kõik tormasid nii kiiresti kui jalad kandsid kalda-"'ärsakult alla. Käänakule jõudes nägid 
nad, et olukord 

oli muutunud. Ahvid olid vallatud äkilisest hirmust, mille kutsus esile mingi tundmatu põhjus, 
ja püüdsid põgeneda. Kaks või kolm neist jooksid ja hüppasid klouni väledusega ühe akna 
juurest teise juurde. Nad ei teinud isegi katset redelit uuesti kohale asetada, mille abil oleks 
olnud kerge alla laskuda. Võib-olla olid nad kabuhirmus selle põgenemisvahendi unustanud. 
Varsti olid viis või kuus neist laskeulatuses ja kolonistid sihtisid rahulikult ning andsid tuld. 
Ühed, kas haavatud või surnud, langesid läbilõikavalt karjatades tubadesse tagasi, teised 
paiskusid välja ja kukkusid surnuks. Mõne hetke pärast võis juba oletada, et Graniitlossis pol- 
nud enam ühtegi elavat neljakäelist. 

«Hurraa!» hüüdis Pencroff. «Hurraa! Hurraa!» 

«Ei maksa nii palju hurraatada,» sõnas Gideon Spilett. 

«Miks? Neile on ju ots peale tehtud!» imestas meremees. 

«Seda küll, aga see ei võimalda meil veel koju sisse pääseda.» 


Kirves käes, tahtis Pencroff purustada looma pealuu. 

«Läheme äravoolukanali juurde!» vastas Pencroff. «Muidugi,» lausus insener. «Kuigi 
oleks olnud parem... » 

Sel hetkel — just nagu vastuseks Cyrus Smithi tähendusele — nägid nad, kuidas redel libises 
uksekünnisele, rullus lahti ja langes maapinnani. 

«Tohoh, tuhat piipu! See on vast alles vägev tegu!» "hüüdis meremees Cyrus Smtthile otsa 
vaadates. 

«Liiga vägev!» pomises insener ja tõttas esimesena redeli juurde. 

«Olge ettevaatlik, Cyrus!» hüüdis Pencroff, «võib-olla on seal veel mõni neist 
pintselahvidest... » 

«Saame näha,» vastas insener peatumata. 

Kaaslased järgnesid talle ja ühe minutiga olid nad ukselävel. 

Otsiti kõikjal. Ei tubades ega laoruumis, mille nelja-"käeliste kari oli jätnud puutumata, ei 
olnud kedagi. 

«Aga redel?» küsis meremees. «Kes oli see aumees, Ikes selle meile alla viskas?» 

Kuid sel hetkel kostis hädakisa ja suur ahv, kes oli põgenenud koridori, tormas saali, Nab 
kannul. 

«Ah sa röövel!» hüüdis Pencroff. 

Kirves käes, tahtis ta purustada looma pealuu, kuid Cyrus Smith peatas teda, sõnades: «Jätke 
ta ellu, Pencroff!» 

«Tahate, et annaksin sellele pruunivatimehele armu?» 

«Jah! Sest tema ju viskaski meile redeli alla!» 

Insener lausus seda nii imelikul häälel, et raske oli aru saada, kas ta rääkis tõsiselt või mitte. 
Kolonistid viskusid ahvi kallale ja kuigi loom end vapralt kaitses, paisati ta maha ja seoti 
kinni. 

«Äh!» hüüdis Pencroff. «Ja mis me temaga nüüd peale hakkame?» 

«Teeme temast majaabilise!» vastas Harbert. 

Nooruk ei öelnud seda mitte just täiesti naljatades, sest ta teadis, kui kasulikud võivad olla 
need targad loomad. 

Kolonistid astusid ahvile lähemale ja vaatlesid teda tähelepanelikult. See oli orangutang, kel 
ei ole ei paaviani tigedust, et makaagi mõtlematust, ei pintselahvi' räpasust, ei magoti kärsitust 
ega koerapea-ahvide halbu instinkte. Orangutangid on inimahvid, kellele on omased paljud 
jooned, mis näitavad peaaegu inimlikku arukust. Majapidamises tööle rakendatuna võivad nad 
teenida laua juures, koristada tube, kanda hoolt riiete eest, puhastada saapaid, osavalt 
käsitseda nuga, lusikat ja kahvlit ning isegi veini juua ... Ja kõike seda mitte põrmugi 
halvemini kui parim kahejalgne sileda nahaga teener. On teada, et Buffonil' oli üks selline 
ahv, ja see teenis teda kaua ustavalt ning innukalt. 

See, kes Graniitlossi suures saalis köidikuis lamas, oli suur sell, kuus jalga pikk, suurepärase 
kehaehituse, laia rinna, keskmise suurusega pea, ümmarguse kolju ja etteulatuva ninaga ning 
teda kattis sile pehme ja läikiv karv — ühesõnaga täiuslik inimahvi tüüp. Ta silmad, veidi 
väiksemad kui inimese omad, sädelesid arukast elavusest, ta valged hambad helkisid vurrude 
alt ja tal oli väike kähar pähkelpruun habe. 

«Kena poiss!» sõnas Pencroff. «Kui vaid oskaks tema keelt, siis saaks temaga juttu ajada!» 
«Ilma naljata, kas võtame ta endile majaabiliseks?» küsis Nab. 

«Jah, Nab!» vastas insener naeratades. «Ära ainult kadedaks mine!» 

«Loodan, et temast saab oivaline teener,» lisas Harbert. «Ta näib olevat noor, teda on kerge 
kasvatada ja tema sõnakuulmisele sundimiseks pole meil vaja kasutada jõudu ega tal kihvu 
välja kiskuda, nagu seda tavaliselt tehakse. Kindlasti kiindub ta oma peremeestesse, kui need 
ta vastu head on.» 

«Ja seda me oleme,» vastas Pencroff, kes oli juba. unustanud viha, mida ta «vembumeeste» 
vastu tundis. 

Ta küsis, lähenedes orangutangile: 

«Noh, mu poiss, kuidas käsi käib?» 

1 Georges-Louis-Leclerc Buffon (loe: žorž luii lökläär toüfoon) (1707—1788) — prantsuse 
loodusteadlane ja kirjanik, oli Pariisi; botaanikaaia direktor. Tõlk. 

Orangutang vastas vaikse urinaga, mis ei kõlanudki kuigi pahuralt. 

«Tähendab, me astume koloonia liikmeks?» küsis meremees. «Me astume härra Cyrus 
Smithi teenistusse?» Uus heakskiitev mõmin. «Ja rahuldume toiduga rahapalga asemel?» 
Kolmas nõusolev mõmin. 

«Tema jutt on pisut monotoonne,» tähendas Gideon 

«Pole viga,» vastas Pencroff, «kõige paremad maja-abilised ongi need, kes räägivad vähe. Ja 
pealegi ei ole talle vaja palka maksta! Kas kuulete, mu poiss? Alguses me teile palka ei 
maksa, aga hiljem, kui oleme teiega rahul, tõstame teie palga kahekordseks!» 

Niiviisi suureneski koloonia uue liikme võrra, kes osutus hiljem mitmeti kasulikuks. Mis 
puutub nimesse, siis palus meremees, et ta ristjaks Jupiteriks, lühendatult Jupiks — ühe teise 
ahvi mälestuseks, keda ta kunagi oli tundnud. 

Ja nõnda saigi isand Jup pikema jututa Graniitlossi elanikuks 


VII PEATÜKK. 


KAVATSUSED, MIS TULEB TEOSTADA. SILD TÄNU-MEELE JÕELE. 
KAUGVAATE PLATOO MUUDETAKSE SAAREKS. TÕSTESILD. 
VILJALÕIKUS. OJA. PURDED. LINNUÕU. TUVILA. KAKS 
ONAAGAT. SÕIDU-VALMIS VEOVANKER. RETK ÕHUPALLI 
SADAMASSE. 


Lincolni saare kolonistid olid oma elukorteri tagasi võitnud, ilma et neil oleks tulnud ronida 
läbi endise äravoolukanali, ning seega pääsesid nad müürilõhkumisest. Oli tõepoolest õnneks, 
et hetkel, kui kolonistid olid juba teele asumas, haaras ahve äkiline ning seletamatu kabuhirm, 
mis peletas nad Graniitlossist minema. Kas loomad aimasid, et neile teiselt poolt kallale 
tungitakse? Teisiti oli nende põgenemist võimatu seletada. 

Sama päeva õhtul kanti ahvide laibad metsa, kus nad maha maeti, ja asuti siis sissetungijate 
poolt tekitatud segadusse korda looma. Õnneks oli tegemist ainult segadusega ja mitte tõsise 
kahjuga, sest kuigi ahvid olid tubade mööbli ümber paisanud, polnud nad midagi purustanud. 
Nab tegi tule pliidi alla ja sahvris leidus küllalt tagavarasid, et valmistada tubli eine, millest 
kõik oskasid lugu pidada. 

Ka Juppi ei unustatud ja ta sõi isukalt piiniaseemneid ning juurikaid, mida talle ohtralt pakuti. 
Pencroff oli ahvi käed köidikutest vabastanud, kuid pidas siiski vajalikuks jätta looma jalad 
nii kauaks kammttsasse, kuni ta polnud veel täiesti taltsas. 

Enne magamaheitmist arutasid Cyrus Smith ja ta kaaslased laua ümber istudes veel 
mõningaid plaane, mis tuli kiiresti teostada. 

Kõige tähtsamad ja kõige kiireloomulisemad tööd olid silla ehitamine Tänumeele jõele, mis 
ühendas saare lõunaosa Graniitlossiga, ning karjatara rajamine mufloonide ja teiste 
villakandjate jaoks, keda kavatseti kinni püüda. 

Nende kahe plaani elluviimine pidi lahendama riiete' küsimuse, mis tollal oli kõige tähtsam. 
Üle silla oleks, hõlpsasti võimalik kohale toimetada õhupallikesta, millest saaks Õmmelda 
pesu, ja lambakari annaks villa talveriieteks. 

Cyrus Smith kavatses rajada karjatara otse Punaoja, lätte juurde, kus mäletsejad leiaksid 
karjamaid, mis kindlustaksid neile värske ja küllaldase toidu. Kaugvaate platoo ja Punaoja 
lätte vaheline tee oli juba osalt rajatud ja uue parema vankriga oleks olnud vedu hoopis hõlp- 
sam, eriti kui õnnestuks kinni püüda mõnd looma, kes-sobis rakkessepanemiseks. 

Kui karjatara asus Graniifiossist kaugel, ei valmistanud see kolonistidele veel mingit tüli, ent 
linnuõuega olf lugu sootuks teine ja Nab juhtis sellele oma kaaslaste tähelepanu. Oli vajalik, 
et linnud asuksid ülemkoka käeulatuses, ja ükski teine koht ei tundunud linnuõue rajamiseks 
soodsamana kui see osa järvekaldast, mis asus endise äravoolukanali suudme läheduses. 
Veelindudel oleks seal olnud niisama hea põli kui teistelgi sulgloo-madel ja eelmisel retkel 
püütud tinamupaariga taheti; teha esimene katse kodustamiseks. 

Järgmisel päeval, 4. novembril, tehti uute töödega algust ja asuti silda ehitama. Selle tähtsa 
toimingu juures läks vaja kõiki töökäsi. Saed, kirved, peitlid ja haamrid võeti kaasa ning 
puuseppadeks hakanud kolonistid" laskusid alla kaldale. 

Seal lausus Pencroff mõtlikult: 

«Aga kui isand Jupil tuleb meie äraolekul äkki tuju redel üles tõmmata, mille ta meile eile nii 
galantselt alla viskas?» 

«Seome redeli otsa alla kinni!» vastas Cyrus Smith. 

Seda tehtigi kahe vaia abil, mis löödi kõvasti liivasse. Minnes mööda Tänumeele jõe vasakut 
kallast, jõudsid kolonistid peagi jõekäänakuni. 

Nad peatusid, et vaadata, kas sild ei tuleks teha sinnasamasse. Koht näis olevat sobiv. 

Sealt kuni Õhupalli sadamani, mille nad üle-eelmisel päeval lõunarannikul olid avastanud, 
polnud rohkem kui kolm ja pool milli ja silla juurest oli kerge rajada sadamani sõidukõlblik 
tee, mis muudaks kergeks ühendusepidamise Graniitlossi ja saare lõunaosa vahel. 

Cyrus Smith tegi oma kaaslastele teatavaks plaani, mis oli kergesti läbiviidav ja väga 
otstarbekas ning mille kallal ta oli juurelnud juba mõnda aega. Ta kavatses Kaugvaate platoo 
saare ülejäänud osast täiesti eraldada, nii et Graniitloss oleks kaitstud neljajalgsete ja nelja- 
käeliste loomade kallaletungi eest. Sel kombel oleksid Graniitloss, Kaminad, linnuõu ja kogu 
platoo ülemine osa, mis oli määratud külvideks, kindlustatud loomade rüüsteretkede vastu. 
Plaan oli hõlpsasti teostatav. Insener mõtles toimida järgmiselt. 

Kolmest küljest oli platoo juba kaitstud kunstlike või looduslike veekogudega. 


Loodes, alates rannakäärust endise äravoolukanali suudme kohal kuni idakaldasse murtud uue 


äravoolu-kohani, piiras platood Granti järv. Põhjas, alates läbi-murrukohast kuni mereni, 
voolas uus oja, mis oli õõnestanud endale sängi platoole ja merekaldale nii ülevalpool kui ka 
allpool koske, ning selle jõekese sängi süvendamisest piisas, et teha ta loomadele 
läbipääsematuks. Idakallast kaitses meri ülalnimetatud jõekese suudmest kuni Tänumeele jõe 
suudmeni. Lõpuks lõunas takistas läbipääsu Tänumeele jõgi oma suudmest kuni käänakuni, 
kuhu pidi ehitatama sild. 

Jäi üle ainult platoo lääneosa, mis asus «jõekääru ja järve lõunanurga vahel ja oli igale tulijale 
läbipääsetav. Järve ja jõe vaheline kaugus oli vähem kui üks miil ja polnud midagi lihtsamat 
kui kaevata lai ja sügav kraav, mis täituks järve veest, kusjuures üleliigne vesi langeks kosena 
Tänumeele jõkke. Järve pind alaneks küll veidi uue äravoolu tõttu, kuid Cyrus Smith oli 
kindlaks teinud, et juurdevool Punaojast oli täiesti küllaldane, et seda plaani läbi viia. 


«Nisiis,» lisas insener, «Kaugvaate platoost saab tõeline, igast küljest veega ümbritsetud saar. 


Meie valduse rmuu osaga oleks ta ühenduses ainult silla kaudu, mille 

me Tänumeele jõele ehitame, ja kahe purde abil, mis on juba ehitatud nii äravoolukanali 
järvepoolsesse kui ka merepoolsesse ossa, ja lõpuks veel kahe purde kaudu, mistuleb ehitada, 
üks üle kraavi, mille me edaspidi kae-vame, ja teine Tänumeele jõe suudmesse. Kui need 
sillad ja purded teha ülestõstetavad, on Kaugvaate platoo igasuguste üllatuste vastu täiesti 
kindlustatud.» 

Et kaaslased temast paremini aru saaksid, joonistas Cyrus Smith platoo kaardi ja ta kavatsus 
oli kõigile otsekohe kogu ulatuses arusaadav. Plaan kiideti üksmeelselt heaks ja Pencroff 
hüüdis puusepakirvest viibutades: 

«Läki siis silda ehitama!» 

See oligi kõige pakilisem töö. Sobivad puud valiti välja, raiuti maha, laasiti ja tahuti 
palkideks, plankudeks ning laudadeks. See osa sillast, mis tugines jõe paremale kaldale, pidi 
tulema liikumatu, kuna vasakule kaldale ulatuv osa pidi olema lahtikäiv, nii et seda võis üles 
tõsta, nagu tõstetakse teatavaid lüüside sildu. 

Mõistagi oli see suur töö, mis nõudis isegi osava juhtimise juures palju aega, sest Tänumeele 
Jõgi oli umbes kaheksakümmend jalga lai. Jõe põhja tuli taguda vaiad, mis toetaksid silla 
liikumatut osa, ja selleks tuli ehitada ramm. Vaiad olid alustugedeks kaheie sillakaarele ja 
pidid tegema silla küllalt tugevaks, et kanda suuri koormusi. 

Õnneks polnud puudust ei tööriistadest puu töötlemiseks ega rauamaterjalist puuosade 
kinnitamiseks. Samuti ei puudunud leidlikkus inimesel, kes neid töid oivaliselt tundis, ega 
innukus ta kaaslastel, kes seitsme kuu jooksul olid märkamatult omandanud küllaldase 
osavuse. Ja peab ütlema, et Gideon Spilett polnud sugugi mitte kõige saamatum ning ta 
võistles osavuses meremehe endaga, kes «ühest tühipaljast ajakirjanikust» iialgi midagi see- 
sugust polnud oodanud. 

Silla ehitamine Tänumeele jõele kestis kolm nädalat, mille jooksul tehti kibedasti tööd. 
Einestati sealsamas töökohal, ja kuna ilmad olid suurepärased, mindi Gra-niitlossi tagasi alles 
õhtusöögiks. 

Pandi tähele, et isand Jup kohanes ja kodunes kergesti oma uute peremeestega, keda ta alati 
vaatles suurima uudishimuga. Ettevaatuse mõttes ei andnud Pencroff 

talle siiski veel täielikku liikumisvabadust, eelistades põhjendatult oodata, 
kuni platoo piirid on ettenähtud tööde lõpuleviimisega muudetud 
läbipääsematuks. Top ja Jup olid head sõbrad ja nad mängisid meelsasti 
koos, kuid Jup oli ka mängus alati tõsine. 

20. novembril oli sild valmis. Liikuv osa, mis oli tasakaalustatud ühte otsa 
kinnitatud raskuse abil, töötas hästi ja selle ülestõstmiseks polnud vaja end 
kuigi palju pingutada. Tõstesilla pöördliigendist kuni liikumatu osa viimase 
ristpalgini, millele liikuv osa allalastuna toetus, oli kakskümmend jalga ja 
sellest oli küllalt, et loomad üle ei pääseks. 

Nüüd kerkis üles õhupallikesta äratoomise küsimus; pidi kiirustama selle 
kindlasse kohta toimetamisega. Kesta kohalevedamiseks oleks tulnud aga 
rajada veo-vankri jaoks tee läbi Metsiku Lääne tiheda metsamassiivi kuni 
Ohupalli sadamani. See nõudis omajagu aega. Seepärast võtsid Nab ja 
Pencroff esialgu ette ainult uurimisretke sadamasse ja kuna ilmnes, et 
«lõuenditaga-vara», mille nad olid koopasse varjule pannud, polnud 
põrmugi kannatada saanud, siis otsustati töid Kaug-vaate platool Lindude — eemalepeletamiseks piisas 
katkestamatult jätkata. käristitest ja = hirmutistest. 

«See võimaldab meil rajada linnuõue juba paremates tingimustes, sest siis pole enam vaja 

karta ei rebaste külaskäiku ega teiste kahjulike loomade kallaletungi,» tähendas Pencroff. 

«Rääkimata sellest,» lisas Nab, «et siis saame platoo üles harida ja metsikuid taimi sinna 

ümber istutada . .. » 

«Ja ette valmistada meie teist viljapõldu!» hüüdis meremees võidurõõmsal ilmel. 

Esimene põld, kuhu oli külvatud üksainus seeme, oli tänu Pencroffi hoolitsusele andnud 
suurepärase saagi. Seemnetera oli kasvatanud kümme pead, nagu insener ette kuulutas, ja 
kuna iga pea sisaldas kaheksakümmend tera, siis olid kolonistid saanud kuue kuu jooksul 
kaheksasada viljatera. Niisiis oli saarel võimalik saada igal aastal kaks lõikust. 

Need kaheksasada viljatera, välja arvatud umbes viiskümmend, mis ettevaatuse mõttes alal 
hoiti, tuli külvata uuele põllule ja sugugi mitte vähema hoolega kui esimene ainuke viljatera. 

Põld hariti üles ja ümbritseti tugeva kõrge taraga ning aiateibad tehti otsast teravaks, et 
neljajalgsed ei saaks tõkkest üle ronida. Lindude eemalepeletamiseks piisas käristitest ja 
hir-mutistest, mis said üsna kohutavad tänu (Pencroffi kummalisele kujutlusvõimele. 
Seitsesada viiskümmend - viljatera külvati väikestesse kor-rapärastesse vagudesse ja kõik 
edaspidine jäeti looduse hooleks. 

21. novembril .hakkas Cyrus Smith ajama sihti kraavi jaoks, mis pidi kaitsma platood lääne 
poolt alates Granti järve lõunanurgast kuni Tänu- 

meele jõe käänakuni. Seal oli kaks või kolm jalga kohedat mulda ja selle all graniit. Tuli 
uuesti valmistada nit-roglütseriini ja lõhkeaine avaldas oodatud toimet. Vähem kui kahe 
nädalaga rajati kiltmaa kõvasse pinda kaheteistkümne jala laiune ja kuue jala sügavune 
kraav. Samal meetodil lõhuti järve kaljusesse kaldasse ära-vooluavaus ning vesi tormas 
uude sängi, kujundades väikese jõekese, millele anti nimeks «Glütseriini oja» ja mis sai 
Tänumeele jõe haruks. Nagu insener oli öelnud, alanes järve pind, kuid ainult 
vaevumärgatavalt. Et tõkkeringi lõplikult sulgeda, laiendati rannikuoja sängi tublisti ja 
liivased kaldad kindlustati kahe rea postidega. 

Detsembri esimesel poolel viidi need tööd lõpule ja Kaugvaate platoo, see ebakorrapärase 
viisnurga taoline maa-ala, mille ümbermõõt oli umbes neli miili ja mida ümbritses veevöönd, 
oli täiesti kaitstud igasuguse kallaletungi eest. 

Detsembris valitses suur kuumus. Kolonistid ei tahtnud 

oma plaanide läbiviimist siiski edasi lükata, ja et linnuõue oli hädasti vaja, siis asuti kohe selle 
rajamisele. 

Pärast seda kui platoo oli täiesti eraldatud, anti Jupile muidugi vabadus tagasi. Ta ei lahkunud 
enam oma peremeeste juurest ega ilmutanud vähimatki soovi põgeneda. Ta oli vagane loom, 
kuid väga tugev ja üllatavalt nobe. Kui tuli redelit mööda Graniitlossi ronida, ei suutnud keegi 
temaga võistelda. Teda kasutati juba mõningatel töödel: ta vedas puid ja kärutas kive, mis 
võeti välja Glütseriini oja põhjast. 

«Müürsepp ta veel ei ole, küll aga juba «ahv»!» sõnas Harbert naljatades, viidates hüüdnimele 
«ahv», millega müürsepad kutsuvad oma õpipoisse. Ja kui ükski hüüdnimi on kunagi olnud 
õigustatud, siis just see. 

Linnuõu võttis enda alla umbes kahesaja ruutjardi suuruse maa-ala järve kagukaldal. Ta 
ümbritseti piht-aiaga ja sinna püstitati ulualused lindudele, kes pidid siia elama asuma. 
Okstest ehitati onnid, mis jaotati vaheseintega kambrikesteks. Nüüd puudusid veel vaid 
elanikud. 

Esimesteks asukateks olid kaks tinamut, kes tõid varsti suure hulga tibusid. Nendega seltsis 
pool tosinat parti, kes elutsesid järve kaldal. Viimaste hulgas olid ka mõned hiina pardid, kelle 
tiivad avanevad lehvikuna ja kes oma sulgede ereduse ja värvikülluse poolest võistlevad kuld- 
faasanitega. Paar päeva hiljem püüdis Harbert kinni paari ümariku pikasulelise sabaga 
kanalisi. Need olid suurepärased «alektorid», kes peagi kodunesid. Pelikanid, jäälinnud ja 
vesikanad tulid ise linnuõue randa ja kogu see pisike kudrutav, piiksuv ja loksuv maailm, 
olles veidi tülitsenud, sobis omavahel hästi ja paljunes sellisel määral, et edaspidi oli koloonia 
toitlustamine kindlustatud. 

Oma töö täienduseks rajas Cyrus Smith linnuõue ühte nurka tuvila. Sinna pandi elama umbes 
tosin tuvisid, kes elutsesid platoo kõrgetel kaljudel. Nad harjusid ruttu igal õhtul oma uude 
elamusse tagasi tulema ja ilmutasid rohkem kalduvust kodunemiseks kui nende hõimlased 
kaelustuvid, kes pealegi siginevad ainult metsikuina. 

Nüüd oli lõpuks tulnud paras aeg hakata õhupallikesta pesu õmblemiseks kasutama. Ei olnud 
mõtet aerostaati 

alal hoida, lootuses seda kord sooja õhuga täita ja teha katset saarelt lahkuda. Ainult äärmisse 
hätta sattunud inimesed oleksid võinud asuda niisugusele retkele üle samahästi kui piiritu 
mere; praktilise vaimulaadiga Cyrus Smithile ei tulnud selline mõte pähegi. 

Kest tuli Graniitlossi toimetada ja kolonistid asusid oma rasket käru kergemaks ja 
käepärasemaks muutma. Sõiduk oli küll olemas, kuid vedaja tuli veel leida! Kas ei elutsenud 
saarel mõni loom, kes võis asendada hobust, eeslit, härga või lehma? See oli vaja välja uurida. 
«Tõepoolest,» sõnas Pencroff, «veolooma oleks meil hädasti vaja, kuni Cyrus Smith arvab 
heaks ehitada auru-veovankri või isegi veduri, sest ühel päeval on meil kindlasti raudtee 
Graniitlossist Ohupalli sadamani, haruteega Franklini mäele!» 

Tubli meremees uskus ise täiesti, mida rääkis. Oh suurepärast kujutlusvõimet, kui tepiaga 
seltsib enesekindlus) 

Kuid üht harilikku vankri ette rakendatavat neljajalgset oleks Pencroffii tõesti kibedasti tarvis 
läinud ja kuna saatus näis olevat talle armuline, siis ei tulnud meremehel kaua oodata. 

Ühel päeval — see oli 23. detsembril — kuulsid parajasti Kaminate juures tööl olevad 
kolonistid äkki Nabi karjumist ja Topi haukumist: mõlemad tegid kisa, mis jõudsid. 
Kolonistid jooksid kiiresti kohale, kartes, et oli juhtunud mingi tõsine õnnetus. 

Ja mida nad nägid? Kaht ilusat suurt looma, kes olid ettevaatamatult tulnud kiltmaale, sest 
sillad polnud üles tõstetud. Neid oleks võinud pidada hobusteks või vähemalt eeslipaariks. 
Nad olid ilusa kehaehitusega ja kolla-kashalli karvaga, valgete jalgade ning sama värvi 
sabaga, mustavöödilise pea, kaela ja kerega. Nad tulid rahulikult lähemale, ilmutamata 
vähimatki kartust, ja vaatasid inimesi erksal pilgul, tundmata neis veel oma isandaid. 

«Need on onaagad!» hüüatas Harbert. «Loomad, kes on midagi sebra ja kvaaga vahepealset!» 
«Ja miks mitte eeslid?» küsis Nab. 

«Sellepärast, et neil pole pikki kõrvu ja et nende kuju on palju.graatsiliseni.» 

«Ükskõik, kas eeslid või hobused!» vastas Pencroff. 

«Aga igatahes on nad «veomasinad», nagu ütleks härra Smith, ja nad tuleb kinni püüda.» 
Meremees hillis läbi rohu Glütseriini oja purdeni, püüdes loomi mitte hirmutada, tõmbas 
purde üles ning onaagad olidki vangis. 

Kas tuleks nad nüüd väevõimuga kinni võtta ja sunniviisil kodustada? Ei. Otsustati, et paar 
päeva lubatakse neil kiltmaal vabalt luusida, sest rohtu oli seal külluses. Insener laskis 
otsekohe linnuõue kõrvale ehitada talli, kus onaagad leiaksid eest hea aluspõhu ja ulualuse 
ööks. 

Toredale paarile anti täielik liikumisvabadus ja kolonistid hoidusid neid isegi oma 
lähenemisega hirmutamast. Onaagad näisid siiski korduvalt tundvat vajadust lahkuda 
kiltmaalt, mis oli neile liiga kitsas, sest nad olid harjunud avarate väljade ja sügavate 
metsadega. Neid võis näha kõndimas piki veeriba, mis moodustas üle-pääsematu tõkke, 
mõned korrad läbilõikavalt hirnatamas ja siis kihutamas läbi rohu. Kui nad jälle rahunesid, sil- 
mitsesid nad tundide viisi suuri metsi, mis olid neile jäädavalt suletud. 

Vahepeal valmistati taimekiududest rakmed ning ohjad ja mõni päev pärast onaagade 
kinnipüüdmist polnud mitte ainult veovanker rakendamist ootamas, vaid läbi Metsiku Lääne 
metsade oli Tänumeele jõe käärust Õhupalli sadamani rajatud ka sirge tee või õigemini siht. 

Veovankriga oli seda mööda võimalik sõita. Detsembri lõpupoole tehti onaagadega esimene 
proovisõit. 

Pencroff oli loomi juba niipalju meelitanud, et nad tulid tema pihust sööma ja lasksid endile 
kergesti läheneda. Kui nad aga ette rakendati, tõusid nad tagumistele jalgadele püsti ja suuri 
vaevu suudeti neid vaos hoida. Loodeti siiski, et nad peatselt täiesti kohanevad, sest onaaga 
pole nii tõrges kui sebra. Lõuna-Aafrika mägistel aladel rakendatakse teda sageli vankri ette ja 
isegi Euroopas, suhteliselt jahedates vöötmetes, on suudetud teda kodustada. 

Sel päeval istus kogu koloonia veovankrisse, välja arvatud Pencroff, kes kõndis loomade ees, 
ja asus teele Ohupalli sadama suunas. Mõistagi saadi äsjarajatud teel tublisti raputada, kuid 
veok jõudis äpardusteta pärale 

ning veel samal päeval võidi õhupallikest ja muud osad peale laadida. 

Kell kaheksa õhtul, olles ületanud Tänumeele jõe silla laskus vanker prki jõe vasakpoolset 
kallast allaga pea tus rannaliival. Onaagad rakendati lahti ja viidi talli Pencroff aga toi 
kuuldavale rahuldushüüde, mil Granü lossis kominal vastu kajas. 


VIII PEATÜKK. 


PESU. HÜLGENAHAST JALATSID. PUROKSÜLIINI 
VALMISTAMINE. MITMESUGUSED KOLVID. KALAPÜÜK 
KILPKONNAMUNAD. ISAND JUPI EDUSAMMUD. KARJATARA. 
MUFLOONIJAHT. UUED RIKKUSED TAIME- JA LOOMARIIGIST. 
MÄLESTUSED KAUGEST KODUMAAST. 


Jaanuari esimene nädal pühendati kolooniale vajaliku pesu valmistamisele. Kastist leitud 
nõelad liikusid mitte just osavate, küll aga tugevate näppude vahel ja kõik, mis õmmeldi, sai 
vastupidav. 

Niiti oli küllaldaselt tänu Cyrus Smtthi leidlikkusele, kes pani ette kasutada õhupallikesta 
ribade kokkuõmblemiseks tarvitatud niiti. Imetlusväärse kannatlikkusega harutasid Gideon 
Spilett ja Harbert need ribad lahti. Pencroff pidi sellest tööst loobuma, sest see ärritas teda 
liialt. Kui aga asuti õmblema, ei leidunud talle võrdset. Igaüks ju tunneb meremeeste 
tähelepandavat osavust rätsepatöös. 

Lõuenditükid, millest aerostaadi kest koosnes, puhastati taimede põletamisel saadud sooda ja 
potase abil lakist ning riie sai tagasi oma loomuliku painduvuse ja vetruvuse ja pleegitamisel 
muutus ta täiesti valgeks. 

Niiviisi valmistati paar tosinat särke ja sokke — loomulikult polnud sokid kootud, vaid riidest 
õmmeldud. Oli see vast rõõm, panna lõpuks jälle selga valge pesu — jämedakoeline küll, kuid 
sellest pisiasjast kolonistid ei noolinud — ja heita puhkama linade vahele, mis muutsid 
Graniitlossi magamisasemed päris tõelisteks vooditeks. 

Umbes samal ajal valmistati ka hülgenahksed jalatsid, mis õigeaegselt asendasid Ameerikast 
kaasa toodud 

kingi ja saapaid. Need uued jalatsid olid õige suured ja lahedad ning ei vaevanud sugugi 
käijate jalgu. 

1866. aasta saabudes muutus kuumus püsivaks, kuid küttimisega ei peetud põrmugi vahet. 
Metsas lausa kubises aguutidest, pekaaridest, vesisigadest, kängurutest, kõige 

mitmekesisematest loomadest ja lindudest ning Gideon Spilett ja Harbert olid liiga head 
laskjad selleks, et kas või ainustki kuuli asjata raisata. 

Cyrus Smith soovitas neil alati laskemoonaga kokkuhoidlik olla. Ta tegi ettevalmistusi kastist 
leitud püssirohu ja tinakuulide asendamiseks, kavatsedes neid hoida edaspidiseks. Ei võinud 
ju teada, kuhu saatus võib paisata tema ja ta kaaslased, kui nad kord peaksid oma valduselt 
lahkuma. Tuli valmistuda tundmatu tuleviku vastu, olla laskemoonaga säästlik ja võimaluse 
piirides kasutada püssirohu ja tina asemel teisi aineid, mille tagavara sai kergesti uuendada. 
Tinast polnud Cyrus Smith saarel leidnud jälgegi ja nii hakati võrdlemisi edukalt tarvitama 
raudhaavleid, mida oli kerge valmistada. Kuna neil puudus tinahaavlite raskus, siis tuli nad 
teha palju suuremad. Laengus oli neid seega vähem, kuid jahimeeste osavus tegi selle puuduse 
tasa. Püssirohtu oleks Cyrus Smith võinud küll valmistada, sest tal oli salpeetrit, väävlit ja 
sütt, kuid see toiming nõuab äärmist hoolt ja ilma vastavate riistadeta on raske tagada head 
kvaliteeti. 

Seepärast eelistas Cyrus Smith valmistada püroksü-liini, see tähendab nitropuuvilla — ainet, 
mille saamiseks pole ilmtingimata vajalik puuvill, vaid puuvillas leiduv tselluloos. Tselluloos 
on taimkoe põhiollus ja teda leidub peaaegu puhtal kujul peale puuvilla ka kanepi- ja lina- 
kiududes, paberis, kaltsudes ja leedripuu säsis. Leedripuid leidus saarel Punaoja suudme 
läheduses õige rohkesti ja kolonistid tarvitasidki juba selle kuslapuuliste sugukonda kuuluva 
põõsa marju kohvi asemel. 

Seega oli vaja korjata leedripuu säsi, teiste sõnadega tselluloosi. Teine püroksültini 
valmistamiseks vajalik aine oli suitsev lämmastikhape. Kuna Cyrus Smithil oli vää-velhapet, 
siis oli ta ilma suurema vaevata saanud läm-mastikhapet, töödeldes väävelhappega salpeetrit, 
mida talle andis loodus. 

Nii otsustaski Cyrus Smith valmistada ja kasutusele võtta püroksüliini, kuigi ta oli täiesti 
teadlik selle halbadest omadustest. Nimelt on püroksüliini toime äärmiselt ebaühtlane, ta 
süttib väga kergesti — juba 170° juures 240° asemel ja põleb liiga kiiresti, mis võib halvasti 
mõjuda laskeriistale. Püroksüliini paremuseks aga on, et ta niiskuses ei rikne, ei määri 
püssiraua õõnt ja et ta lõhkejõud on tavalise püssirohu lõhkejõuga võrreldes neljakordne. 
Püroksüliini valmistamiseks piisab, kui leotada tselluloosi veerand tundi suitsevas 
lämmastikhappes, loputada seda siis rohkes vees ja kuivatada. Nagu näha, pole midagi 
lihtsamat. 

Cvrus Smithil oli käepärast ainult tavalist lämmastik-hapeA, mitte aga suitsevat ehk 
monohüdreeritud lämmas-tikhapet, millest kokkupuutel niiske õhuga eraldub valkjat auru. 
Kuid asendades suitseva lämmastikhappe tavalise lämmastikhappega, millesse on segatud 
kontsentreeritud väävelhapet vahekorras 3:5, pidi tulemus olema sama. Ja nii oligi. Peagi oli 
kolonistide kasutada eeskujulikult valmistatud aine, mis ettevaatliku tarvitamise juures andis 
suurepäraseid tulemusi. 

Umbes samal ajal harisid kolonistid üles kolm aakrit1 uudismaad, kuna ülejäänud osa jäeti 
onaagadele karjamaaks. Jakamari ja Metsiku Lääne metsadesse voeti ette mitu retke ja sealt 
toodi kaasa terve hulk metsikuid taimi: spinateid, kresse, rõikaid ja naereid. Kui nendega 
oskuslikult ümber käia, pidid nad varsti muutuma kul-tuurtaimedeks ja mitmekesistama 
Lincolni saare kolonistide seni liiga lämmastikurikast söögisedelit. Samuti veeti kohale 
võrdlemisi suurel hulgal puid ja kivisütt. Iga retkega paranesid ühtlasi ka teed, sest rattad 
tasandasid neid vähehaaval. 

Jänesed andsid Graniitlossi toidukambrile endiselt kindlat lisa. Kuna nad elutsesid veidi 
kaugemal kohast, kus algas Glütseriini oja, siis ei saanud nad tungida ülesharitud platoole ega 
rüüstata hiljuti rajatud istandusi. Rannakaljude vahel asuvast austrikasvandusest sai iga päev 
suurepäraseid molluskeid. Pealegi oli kalasta- 

1 Aaker — 4046,8 m2. Tõlk. 

mine niihästi järves kui ka Tänumeele jões õige tulemusrikas, sest Pencroff oli pannud sisse 
raudkonksu-dega varustatud pohjaõnged, kuhu sageli hakkasid otsa kaunid forellid ja mingid 
teised äärmiselt maitsva lihaga kalad, kelle hõbedasi külgi katsid väikesed kollakad täpid. 
Isand Nab, kelle hooleks oli köögi asjandus, võis seega menüüd meeldivalt mitmekesistada. 
Ainult leib puudus veel- kolonistide laualt ja see, nagu juba tähendatud, oli puudus, mis end 
teravalt tunda andis. 

Peeti jahti ka merikilpkonnadele, kes ilmusid vahetevahel Lõualuu neeme kallastele. Seal oli 
rannaliiv kaetud mügerikkudega, mis sisaldasid täiesti ümmargusi valge ja kõva koorega 
mune, mille valge erinevalt linnumunade valgest ei hüübi. 

Päike võttis enda peale munade väljahaudumise ja loomulikult oli neid väga rohkesti, sest iga 
kilpkonn võib munejda kuni kakssada viisküfuinend muna aastas. 

«Toeline munadeväli!» tähendas Gideon Spilett. «Ja meile jääb vaid korjamise vaev.» 

Ent kolonistid ei rahuldunud ainult munadega, vaid pidasid jahti ka munejaile. Selle 
tulemusena viidi Graniitlossi tosin kilpkonna, kes on toitlustamise seisukohalt väga 
hinnatavad. Lõhnavate rohtudega vürtsitatud ja mõne ristõielise taimega maitsestatud 
kilpkonnaleem kutsus sageli esile teenitud kiituse selle valmistajale köögi-meister Nabile. 
Siinkohal tuleks veel nimetada üht õnnelikku asjaolu, mis võimaldas hankida talveks uusi 
tagavarasid. Tänumeele jõkke ilmus parvedena lõhekalu, kes liikusid mitme miili kaugusele 
ülesvoolu. Emakalad, otsides kudemiseks sobivaid kohti, ujusid isakalade eel ja tekitasid 
vaikses vees suurt kohinat. Jõkke tungis umbes tuhat kala, kes lid kuni kaksja pool jalga 
pikad, ja tarvitses ainult ehitada mõned tõkked, et neid suurel hulgal kinni pidada. Sel kombel 
püüti neid mitusada, soolati sisse ja varuti ajaks, mil talv katab veekogud jääga ning teeb lõpu 
iga-ugusele kalapüügile. 

Samal ajal tõsteti äärmiselt taibukas Jup toapoisi ametisse. Talle oli pandud jakk selga, 
lühikesed valged linased püksid jalga ja põll ette. Põlle taskud valmistasid alle suurimat 
heameelt, ta toppis sinna oma käed ja ei 

sallinud, et keegi neis tuhniks. Nab oli osava orangutangi suurepäraselt välja õpetanud ja kui 
neeger ja ahv omavahel vestlesid, siis näis, nagu mõistaksid nad teineteist. Jup tundis muide 
Nabi vastu suurt poolehoidu ja Nab vastas talle samaga. Kui ei vajatud Jupi abi kas kütte- 
puude kärutamisel või puu otsa ronimisel, veetis ta suurema osa oma ajast köögis ja püüdis 
jäljendada Nabi kõiges, mida ta nägi. Oma õpilasele teadmisi jagades näitas õpetaja üles suurt 
kannatlikkust ja isegi ülimat indu ning taibukas õpilane tegi oma peremehe juhatusel suuri 
edusamme. 

Võib kujutleda, millist heameelt isand Jup ühel päeval Graniitlossi elanikele valmistas, kui ta 
ilmus, salvrätik käsivarrel, ootamatult söögituppa, et laua juures teenida. Osav ja 
tähelepanelik, täitis ta oma teenistuskohuseid täiusliku oskusega: vahetas taldrikuid, kandis 
lauale roogi, kallas juua ja tegi kõike seda sellise tõsidusega, et kolonistid olid naerust 
lõhkemas ja Pencroff lausa vaimustuses. 

«Jup, lihaleent!» 

«Jup, tükike aguutiliha!» 

«Jup, üks taldrik!» 

«Jup, tubli Jup, vahva Jup!» 

Muud polnud kuuldagi ja kordagi segadusse sattumata, täitis Jup kõik korraldused, valvas 
kõige järele ja noogutas targalt pead, kui Pencroff, korrates oma kunagist nalja, sõnas: 
«Tõepoolest, Jup, teie palka tuleb kahekordistada!» 

On tarbetu lisada, et orangutang oli Graniitlossis juba täiesti kodunenud ja et ta sageli oma 
peremehi metsas saatis, ilmutamata kunagi vähimatki himu põgeneda. Oleks pidanud nägema, 

kui kentsakalt ta siis sammus, Pencroffi tehtud kepp nagu püss õlal! Ja kui kiiresti ta puu otsa 
ronis, kui sealt oli tarvis korjata mõnd puuvilja, kui jõuliselt ta üheainsa õlatõukega veovankri 
ratta tagasi kindlale teele lükkas, kui see juhtus porri kinni jääma! 

«Küll on aga vennike!» hüüatas Pencroff sageli. «Kui tal oleks niisama palju kurjust kui 
praegu headust, siis temaga küll hakkama ei saaks!» 

Jaanuari lõpul alustasid kolonistid suuri töid saare 

keskosas. Punaoja allika lähedusse, Franklini mäe jalale oli otsustatud rajada karjatara. See oli 
mõeldud mäletsejate loomade jaoks, keda oleks olnud tülikas pidada Gra-niitlossi läheduses, 
eriti mufloonide jaoks, kes pidid andma villa talveriietuse valmistamiseks. 

Igal hommikul läksid kolonistid, mõnikord terves koosseisus, enamasti aga ainult Cyrus 
Smith, Harbert ja Pencroff, oja lätteile. Onaagadega sõites oli see nüüd vaid viie miili pikkune 
jalutusretk rohelise okstevõlvi all mööda äsjarajatud teed, mis sai nimeks «Karjatara tee». 
Mäe lõunanõlval oli välja valitud avar maa-ala. See oli üksikute saludega aas, mida ühest 
küljest piiras mäe-seljandik. Mäelt algav väike ojake jooksis poolpõiki läbi aasa ja suubus 
Punaojja. Rohi oli hea ja siin-seal kasvavad salud ei pidanud kinni värsket tuuleõhku. Piisas 
sellest, kui ümbritseda nimetatud aas kaarekujulise piht-aiaga, mis otstes toetuks vastu 
mäerinnakut ja mis oleks küllalt kõrge, et isegi kõige osavamad loomad üle ei pääseks. Selline 
karjatara võis mahutada sadakond sarvlooma, mufloone või metskitsi ning ka nende 
ilmaletulevaid järglasi. 

Insener tõmbas karjatara piirjooned ja siis tuli asuda pihtaia ehitamiseks vajalike puude 
"mahavõtmisele. Et sõidutee rajamisel oli niikuinii hulk puid raiutud, siis veeti need kohale ja 
saadi umbes sada posti, mis löödi tugevasti maasse. 

Pihtaia esikülge jäeti võrdlemisi lai sissekäik ja see suleti paksudest plankudest kahe poolega 
värava abil, mis väljastpoolt põiklattidega veelgi tugevamaks tehti. 

Karjatara ehitamine nõudis mitte vähem kui kolm nädalat aega, sest peale pihtaia püstitas 
Cyrus Smith ka paar avarat palkidest sara, kus mäletsejad võisid varju leida. Aed tuli muide 
teha väga vastupidav, sest mufloo-nid on tugevad loomad ja oli karta, et nad alguses 
perutavad. Teravate tules põletatud otstega postide külge naelutati põiklatid ja teatava 
vahemaa järel asetsevad toed muutsid tara veelgi kindlamaks. 

Karjatara valmis, tuli asuda ajujahti pidama Frank-lini mäe jalamil laiuvatel rohumaadel. See 
toimus 7. veebruaril, ilusal suvepäeval, ja kõik koloonia liikmed võtsid sellest osa. 
Onaagad, kelle seljas ratsutasid 

Gideon Spilett ja Harbert, olid juba hästi välja õpetatud ja neist oli palju kasu. 

Ülesanne seisis ainult selles, et ajujahi rõngast vähehaaval koomale tõmmates mufloonid ja 
kitsed kokku ajada. Sel eesmärgil asetusid Cyrus Smith, Pencroff, Nab ja Jup metsas igaüks 
ise kohta valvepostile, kuna mõlemad ratsanikud ja Top kihutasid ringi umbes poole milli 
kaugusel karjatarast. 

Selles saareosas oli mufloone rohkesti. Need kaunid loomad olid isahirve suurused ja palju 
tugevamate sarvedega kui oinad. Oma hallika villkattega, millesse segunesid üksikud pikad 
karvad, sarnanesid nad arga-litega.1 

Küll oli see jahipäev alles väsitav! Kui palju sinna-tänna käimist, kui palju edasi-tagasi 
jooksmist, kui palju pingutavat karjumist! Sajast kokkuaetud loomast lipsas enam kui kaks 
kolmandikku ajajate käest minema, kuid umbes kolmkümmend muflooni ja kümmekond 
metskitse, keda vähehaaval aeti karjatara poole, mille lahtijäetud uks näis nagu väljapääsu 
pakkuvat, tormasid lõpuks sinna sisse ja võeti vangi. 

Tulemused olid üldiselt rahuldavad ja kolonistidel polnud põhjust nuriseda. Suurem osa 
mufloone olid emased ja mõned neist pidid varsti poegima. Seega oli kindel, et kari kasvab ja 
et lähemas tulevikus on külluses mitte ainult villa, vaid ka nahka. 

Puruväsinult pöördusid jahimehed sel õhtul Graniit-lossi tagasi. Kuid juba järgmisel päeval 
läksid nad jälle karjatara vaatama. Vangid olid küll katsunud pihtaeda ümber paisata, kuid see 
polnud neil õnnestunud ja nad olid juba palju rahulikumad. 

Veebruarikuu jooksul ei juhtunud midagi tähelepanuväärset. Igapäevased tööd jätkusid 
kavakindlalt ja üheaegselt karjatara ja Ohupalli sadama juurde viivate teede parandamisega 
alustati kolmanda tee rajamist, mis viis karjatara juurest läänerannikule. Seni oli ikka veel läbi 
uurimata Lincolni saare lõunaosa — Mao poolsaart katvad põlised laaned, kus leidsid 
varjupaika metsloomad, 

* Argali - liik metsikuid lambaid; elab Kesk-Aasia kõrgmäestikes. 

kellest Cyrus Smith kavatses oma valdkonna tingimata puhastada. 

Enne külma aastaaja tulekut hoolitseti väga agaralt ka metsikute taimede aretamise eest, mis 
olid metsast Kaug-vaate platoole ümber istutatud. Harbert ei tulnud üheltki retkelt tagasi 
mõnd kasulikku taime kaasa toomata. Kord olid need siguritaolised taimed, mille 
seemnetest saadi pressimise teel suurepärast õli; kord tavalised hapuoblikad, mille 
skorbuudivastaseid omadusi ei tohtinud põlata; kord jälle väärtuslikud mugulad, mida 
Lõuna-Ameeri-kas juba ammust ajast1 on kasvatatud, nimelt kartulid, ja mida tänapäeval 
esineb rohkem kui kakssada sorti. Juurviljaaed, nüüd juba hästi korras, hästi kastetud ja 
lindude eest kaitstud, oli jaotatud väikesteks peenardeks, kus kasvasid salat, kartul, 
hapuoblikas, naeris, rõigas ja teised ristõielised. Maapind oli siin haruldaselt viljakandev ja 
võis loota rikkalikku saaki. 

Ei puudunud ka mitmesugused joogid ja kui just mitte nõuda veini, siis poleks ka kõige 
nõudlikumad tohtinud nuriseda. Peale osvego tee, mida saadi teatud mirdiliigist, ja 
draakonipuu juurtest saadud käärinud vedeliku valmistas Cyrus Smith veel tõelist õlut. Ta 
pruulis seda musta nulu noortest võrsetest, mis annavad pärast keetmist ja käärimist meeldiva 
maitsega ja väga tervisliku 

joogi. 

Suve lõpupoole toodi linnuõue ilus trapphanepaar «hubaara» liigist, mida iseloomustab 
iselaadne sulgkrae; tosin luitsnokk-parte, kelle ülemist nokapoolt laiendab mõlemal pool 
kilejas serv; toredad kuked, kelle hari, lokutid ja sulestik olid mustad, nagu mosambiki 
kukkedel. Kõik nad kõndisid uhkeldades mööda järve kallast. 

Õhtuti pärast kuuma suvepäeva, kui töö oli lõpetatud ja kui tõusis kerge meretuul, armastasid 
kolonistid istuda Kaugvaate platoo serval väänkasvudest ümbritsetud lehtlas, mille Nab oli 
oma kätega ehitanud. Seal nad vestlesid, andsid üksteisele edasi oma teadmisi, sepitsesid 
plaane ja meremehe lopsakas nali rõõmustas alalõpmata 

*Lõuna-Ameerikas on kartul tuntud juba igivanast ajast, kuna Euroopasse toodi ta alles 16. 
sajandi keskel. Tõlk. 

seda väikest ühiskonda, kus iialgi ei lakanud valitsemast täielik üksmeel. 

Räägiti ka kodumaast, kallist ja suurest Ameerikast. Kuidas olid lood kodusõjaga? Kindlasti 
ei võinud sõda pikale venida! Polnud kahtlust, et Richmond oli kiiresti langenud kindral 
Granti kätte. Konföderatsiooni pealinna vallutamine oli kahtlemata olnud selle hukatusliku 
võitluse lõppvaatus. Põhjariigid olid muidugi juba võitnud, sest nad võitlesid õige asja eest. 
Oo, kui teretulnud oleks Lincolni saare pagulastele olnud kas või üksainuski ajaleht! Juba 
üksteist kuud polnud neil enam vähimatki ühendust muu maailmaga ja peagi, 24. märtsil, pidi 
mööduma aasta sellest päevast, mil õhupall nad siia tundmatule rannikule paiskas. Tookord 
olid nad vaid merehädalised ja nad ei teadnud isegi seda, kas nad üldse suudavad võitluses 
loodusjõududega ellu jääda. Ent nüüd olid nad tänu oma juhi teadmistele, tänu nende endi 
taibukusele tõelised kolonistid, varustatud relvade, tööriistade ja instrumentidega. Nad olid 

osanud oma kasuks ümber kujundada saare looma- ning taimeriigi ja eluta looduse, ühesõnaga 
looduse kõik kolm valdkonda. 

Sellest kõigest vestlesid nad sageli ja sepitsesid palju uusi tulevikuplaane. 

Cyrus Smith oli harilikult sõnaaher ja ta kuulas rohkem oma kaaslaste juttu, kui rääkis ise. 
Mõnikord ta naeratas mõne Harberti mõttemõlgutuse või Pencroffi nalja üle, kuid alati ja 
kõikjal mõtiskles ta neist seleta-matuist asjust, sellest kummalisest mõistatusest, mida tal ikka 
veel ei õnnestunud lahendada! 


IX PEATÜKK. 


HALVAD ILMAD. VEEJÖUL TÖÖTAV TÕSTUK. AKNAKLAASI JA 
JOOGINÕUDE VALMISTAMINE. LEIVAPUU. SAGEDASED SÕIDUD 
KARJATARASSE. KARJA JUURDEKASV. REPORTERI 
KÜSIMUS. LINCOLNI SAARE TÄPSED KOORDINAADID. 
PENCROFFI ETTEPANEK. 


Märtsi esimesel nädalal muutus ilm. Kuu algul oli olnud täiskuu ja ilm oli ikka veel äärmiselt 
kuum. Tundus, et õhk on täis elektrit, ja võis tõsiselt karta lühema-või pikema-ajalist 
äikeseperioodi. 

Teisel kuupäeval müriseski juba tugev kõu. Tuul puhus idast ja raheterad peksid raginal ja 
nagu püssist lastud otse vastu Graniitlossi esikülge. Uks ja aknaluugid tuli tihedalt sulgeda, 
sest muidu oleks tubade sisemuses kõik üle ujutatud. 

Nähes langemas raheteri, milledest mõned olid tuvi-muna suurused, ei mõelnud Pencroff 
enam muule kui vaid oma viljapõllule; see oli tõsises ohus. 

Kiiresti jooksis ta põllulapile, kus vili hakkas juba tõstma väikesi rohelisi päid, ja suure 
riidetüki abil õnnestus tal oma tulevast lõikust kaitsta. Raheterad peksid teda küll tublisti, kuid 
ta ei kaevanud. 

Halvad ilmad kestsid nädal aega, mille kestel kõu ei lakanud mürisemast. Kahe äikesehoo 
vahelgi võis teda kuulda silmapiiri taga kõmisemas ja varsti algas äike jälle uue hooga. 
Lakkamatult sähvisid taevas välgud ja pikselöök tabas mitmeid puid saarel, teiste hulgas 
tohutu suurt mändi, mis kasvas järve ääres metsaserval. Kaks-kolm korda lõi välk isegi 
mererannikusse, sulatades üles liiva ja muutes selle klaasiks. Neid fulguriite1 leides tuli 

1 Fulguriit — välgulõögist ülessulatatud ja seejärel hangunud liivast tekkjnud klaasitaoline 
kivi. Tõlk. 

insener mõttele, et aknaavad saaks katta paksude ja tugevate klaasidega, mis ei karda ei tuult, 
vihma ega rahet. 

Kuna väljas polnud enam sooritada pakilisi töid, kasutasid kolonistid halba ilma Granittlossis 
töötamiseks. Lossi majapidamine täienes ja täiustus iga päevaga. Insener valmistas treipingi, 
mis võimaldas treida mõningaid tarbeesemeid, eriti nööpe, mille puudumine andis end teravalt 
tunda. Relvi hoiti äärmise hoolega ja nende jaoks seati üles riiulid. Riiulid ja kapid ei jätnud 
midagi soovida. Saeti, hööveldati, villiti, treiti, ja nii kaua kui kestsid halvad ilmad, oli 
Graniitlossis kuulda vaid tööriistade kriginat ning treipingi vurinat vastuseks kõuemürinale. 
Isand Jup polnud põrmugi unustusse jäetud, temale kuulus omaette tuba üldlao kõrval, 
kajutitaoline ruum koikuga, mis oli alati täidetud hea aluspohuga, ja seal tundis ta end 
suurepäraselt. 

«Meie tubli Jup ei räägi kunagi vastu,» ütles Pencroff sageli, «ja kunagi ei anna ta ebasündsat 
vastust.Milline majaabiline, Nab, milline majaabiline!» 
«Minu õpilane,» vastas Nab, «ja varsti ei ole ta enam minust sugugi halvem.» 
«Vaid isegi parem,» vastas meremees naerdes, «sest sina, Nab, ju räägid, tema aga vaikib!» 
Mõistagi oli Jup nüüd kursis kõigi oma teenistus-kohustustega. Ta kloppis riideid, keeras 
praevarrast, pühkis tube, teenis laua juures, ladus küttepuid virna, ja — pisiasi, mis Pencroffi 
eriti vaimustas — ta ei heitnud iialgi enne magama, kui ta polnud meremeest tema voodis 
vaibaga hoolikalt kinni katnud. 
Mis puutub koloonia liikmete tervisesse, olid nad siis kahejalgsed või kahekäelised, 
neljakäelised või neljajalgsed, siis ei jätnud see midagi soovida. Nende eluviisi juures värskes 
rõhus, tervislikus mõõdukas kliimavöötmes, töötades pea ja kätega, polnud usutav, et neid 
kunagi haigus tabada võiks. 
Kõik tundsid end suurepäraselt. Harbert oli aasta jooksul kasvanud kahe tolli võrra. Ta 
muutus välimuselt palju mehisemaks ja tõotas kujuneda niihästi kehalt kui ka vaimult 
täiuslikuks inimeseks. Ta kasutas muide iga 

vaba hetke, mis kehalisest tööst üle jäi, et teadmisi omandada: luges kastist leitud raamatuid ja 
peale praktiliste õppetundide, mis tulenesid paratamatult kolonistide olukorrast, leidis ta 
inseneris õpetaja täppisteaduste alal ja reporteris keeleõpetaja. Nii insener kui ka reporter aita- 
sid meelsasti kaasa tema hariduse täiendamisel. 
Inseneri sihiks oli anda noorukile edasi kõik, mida ta ise teadis, õpetada teda eeskuju ja 
sõnaga ning Harbert sai oma õpetaja tundidest suurt kasu. 
«Kui ma suren,» mõtles Cyrus Smith, «siis saab temast minu asemik.» 
Torm rauges 9. märtsi paiku, kuid kogu viimase suve-kuu jooksul oli taevas pilvedega kaetud. 
Äikesest põhjalikult segamini paisatud atmosfäär ei saanud endist rahu agasi ja peaaegu kogu 
aeg sadas vihma või udutas, välja arvatud kolm voi neli ilusat päeva, mis olid soodsad 
igasugusteks retkedeks. 
Sel ajal tõi emaonaaga ilmale varsa, kes oli samuti emane ja seega teretulnud. Karjataras oli 
järelkasvu ka mufloonide hulgas ja katusealustes määgis mitu talle Nabi ja Harberti suureks 
rõõmuks, sest neil mõlemal oli vastsündinute hulgas oma lemmik. 
Tehtikatset kodustada ka pekaarisid ja see õnnestus hästi. Linnuõue juurde ehitati laut ja 
peagi oli seal mitu orsast Nabi hoolitsusel nuumal. Isand Jup, kelle ülesandeks oli tuua neile 
igapäevast toitu — nõudepesuvett ja toidujäätmeid — täitis korralikult oma kohustust. 
=. Mõnikord küll juhtus, et ta lõbustas end väikeste kasvandike 
%% kulul ja tiris neid sabast, kuid seda tegi ta vallatusest ja mitte 
 tigedusest, sest rõngassabad valmistasid talle nalja nagu 

mänguasjad, ja eks Jup olnud ju nagu laps. 
K Ühel märtsikuu päeval meenutas Pencroff inseneriga esteldes 
W/| viimasele lubadust, mida see polnud veel jõudud täita. 
1// «Te rääkisite kord seadeldisest, mis muudaks tarbetuks 
1 JA Graniitlossi pikad redelid, härra Cyrus,» sõnas ta. Millal te seda 
(/ ehitama hakkate?» 
y «Kaste mõtlete tõstukit?» küsis Cyrus Smith. 
«Nimetame seda pealegi tõstukiks, kui soovite,» vastas 
meremees. «Nimetus ei mängi siin mingit osa, pea 

asi, et ta viib meid meie elukorterisse ja meil pole tarvis end 
e väsitada.» 

11*39, «Pole midagi lihtsamat, Pencroff, aga kas see on väga vajalik?» 


Tõstuk töötas suurepäraselt. 

«Teadagi, härra Cyrus! Kõige tarvilikuma oleme endale muretsenud, nüüd mõtleme pisut ka 
mugavusele. Olgu tõstuk pealegi inimestele luksus, kui soovite, aga esemete ülesvinnamiseks 
on see hädavajalik. Pole sugugi lihtne ronida mööda pikka redelit, raske koorem seljas!» 
«Olgu pealegi, Pencroff, me püüame teie soovi rahuldada,» vastas Cyrus Smith. 

«Aga teil ei ole ju vastavat mootorit käepärast?» 

«Me ehitame selle!» 

«Aurumasina?» 

«Ei, veejõul töötava masina.» 

Seadeldise töölepanemiseks oli inseneri käsutuses looduslik jõuallikas ja ta sai seda 
võrdlemisi hõlpsasti tarvitada. 

Piisas vaid veehulga suurendamisest väikeses haruvoo-lus, mis varustas Graniitlossi veega. 
Kivide vahele ja rohu sisse peidetud äravoolu ava suurendati ja selle tagajärjel voolas piki 
koridorikäiku tugev juga, mille vesi valgus sisemise kaevu kaudu merre. Joa alla asetas 
insener labidatega varustatud silindri, mis oli ühendatud rattaga; ratta ümber oli mähitud tugev 
köis, mille otsas rippus tõstekorv. Pika, maapinnani ulatuva nööri abil sai seda veejõul 
töötavat seadeldist käivitada või seisma panna ja tõstekorvis Graniitlossi ukse juurde tõusta. 
17. märtsil pandi tõstuk esimest korda tööle ja kõik jäid sellega väga rahule. Siitpeale vinnati 
kõik raskused — küttepuud, süsi, toiduained ja kolonistid ise — üles selle lihtsa vahendi abil, 
mis asendas endist primitiivset redelit, mida keegi ei mõelnudki taga leinata. 

Top näis uuenduse üle eriti rõõmu tundvat, sest tal ei olnud ega võinudki olla isand Jupi 
osavust mööda redelit ronimisel ja nii mõnigi kord oli tal tulnud Graniit-lossi jõuda kas Nabi 
või Isegi orangutangi seljas. 

Umbes samal ajal katsetas Cyrus Smith klaasi valmistamisega. Kõigepealt tuli kunagine 
pottsepaahi selleks uueks otstarbeks korda seada. See oli kaunis raske 

ülesanne, kuid peale mitmeid viljatuid katseid õnnestus lõpuks klaasitöökoda sisse seada ja 
Gideon Spilett ning Harbert, inseneri tavalised abilised, ei lahkunud sealt mitmel päeval. 
Klaasi tootmiseks vajalikud ained on liiv, kriit ja sooda. Liiva sai kaldalt, kriiti sai lubjast, 
soodat meretaimedest, väävelha-pet püriidist ja kivisütt ahju kütmiseks vajaliku 
temperatuurini andis maapind. Cyrus Smithil olid seega kõik vajalikud eeltingimused 
tööle asumiseks. 

Tööriist, mille valmistamine nõudis kõige enam vaeva, oli klaasipuhumispiip — viie kuni 
kuue jala pikkune raudtoru, mille ühte otsa võetakse vedelas olekus klaasimass. Pikast ja 
peenest raudribast, mis püssirauataoliseks kokku rulliti, õnnestus Pencroffil siiski meisterdada 
vajalik instrument ja peagi võidi seda tarvitama hakata. 

28. märtsil köeti ahi hästi kuumaks. Segu, mis asetati tulekindlast savist sulatuspottidesse, 
koosnes sajast osast liivast, kolmekümne viiest osast kriidist ja neljakümnest osast 
väävelhappe naatriumist, kuhu oli segatud kaks või kolm osa söepulbrit. Kui ahju kõrge 
temperatuur oli selle muutnud vedelaks või õigemini poolvedelaks, võttis Cyrus Smith 
klaasipuhumispiibu ja teatud hulga maini- 

tud segu. Ta keerutas viimast varem valmistatud metallplaadil, et anda sellele puhumiseks 
sobiv kuju, ulatas siis piibu Harbertile ja käskis tal teisest otsast puhuda. 

«Kas nii, nagu puhutakse seebimulle?» küsis nooruk. 

«Täpselt nii!» vastas insener. 

Harbert ajas põsed punni ja toru vahetpidamata pöörates puhus ta nii kõvasti ja hästi, et 
klaasimass hakkas ta hingeõhust paisuma. Esimesele annusele lisati veel teatud hulk 
sulaklaasi, mille tulemusena saadi varsti umbes ühe jala pikkuse läbimõõduga mill. Siis võttis 
Cyrus Smith Harberti käest piibu tagasi ja pani selle pendlitaoliselt võnkuma, kuni mull 
hakkas pikergust kuju omandama. 

Lõpuks saadi klaassilinder, mille mõlemad otsad olid poolkerakujuliselt kumerad. Külma 
vette kastetud terava rauatüki abil kõrvaldati need otsad kerge vaevaga, samasuguse võttega 
lõigati silinder pikuti lahti, tehti teistkordse kuumendamise abil pehmeks, tõmmati plaadil 
sirgeks ja tasandati puurulliga. 

Esimene aknaruut oli niisiis valmis ja oli vaid tarvis korrata seda toimingut viiskümmend 
korda, et saada viiskümmend ruutu. Peagi olid Graniitlossi aknad varustatud läbipaistvate 
ruutudega, mis polnud küll võib-olla täiesti selged, kuid lasksid siiski küllalt valgust läbi. 

Mis puutub jooginõudesse—- klaasidesse ja pudelitesse, siis nende valmistamine oli 
lapsemäng. Klaasimass jäeti lihtsalt selliseks, milliseks ta klaasipuhumispiibu otsas kujunes. 
Pencroff oli palunud luba omakorda puhuda ja see valmistas talle suurt lõbu, kuid ta puhus nii 


kõvasti, et tema tooted võtsid kõige naljakama kuju, mis oli talle endale kangesti meeltmööda. 


Ühel sel perioodil ettevõetud retkel avastati uus puu, mille saadused suurendasid veelgi 
koloonia toidutagavarasid. 

Küttides olid Cyrus Smith ja Harbert ühel päeval tunginud Metsiku Lääne metsadesse 
Tänumeele jõe vasakule kaldale ja nagu tavaliselt, esitas nooruk insenerile tuhandeid 
küsimusi, millele viimane väga meelsasti vastas. Ent küttimisega on samasugune lugu nagu 
iga muu tegevusega siin maailmas: kui sellesse ei panda täit indu, siis pole sellel ka õiget edu. 
Kuna Cyrus Smith polnud 

just jahimees ning Harbert aina rääkis keemiast ja füüsikast, siis pääses sel päeval nii mõnigi 
laskekaugusse sattunud känguru, vesisiga voi aguuti nooruki kuulist. Nii juhtuski, et päev 
hakkas juba õhtusse jõudma, kuid küttide retk näis jäävat tulemusteta. Äkki jäi Harbert 
seisma, karjatas rõõmust ja hüüdis: 

«Härra Cyrus, kas näete seda puud?» 

Puu, millele ta osutas, oli küll pigem põõsas, sest see koosnes vaid tüvest, mis oli kaetud 
soomuselise koorega, ja mille küljes kasvasid peente rööpsete roodudega lehed. 

«Mis puu see küll on?» küsis Cyrus Smith. «Ta sarnaneb väikese palmiga.» 

«See on «Cycas revoluta», mille pilt on mul loodusteaduslikus sõnaraamatus.» 

«Aga ma ei näe sellel puukesel vilju.» 

«Seda küll, härra Cyrus,» vastas Harbert, «kuid ta tüvi sisaldab jahu, mille loodfcs meile 
annab juba pee-neksjahvatatud kujul.» 

«See on siis leivapuu?» 

«Leivapuu jah!» 

«Noh, mu poeg,» lausus insener, «see on hinnaline leid, eriti praegu, kus meie vili pole veel 
lõigatud. Asume tööle ja annaks taevas, et sa ei eksi!» 

Harbert ei eksinud. Ta murdis katki ühe puukese tüve, mis koosnes näärmelisest ja jahusest 
säsist. Läbi jahuse südamiku kulgesid kontsentriliste ringidena puitunud kiudude kimbud. 
Tärkliserikas säsi sisaldab ebameeldiva maitsega limast mahla, kuid pressimise teel saab 
mahla hõlpsasti kõrvaldada. See sõre aine on tõeline kõrgekvaliteediline jahu, mis on 
äärmiselt toitev ja mille väljavedu Jaapani seadused varem keelasid. 

Olles põhjalikult uurinud seda Metsiku Lääne metsade osa, kus kasvasid «Cycased», 
tähistasid Cyrus Smith ja Harbert tee märkidega ja pöördusid Graniitlossi tagasi, kus nad oma 
leiu ka teistele teatavaks tegid. 

Järgmisel päeval läksid kolonistid leivapuid lõikama ja Pencroff, kes oma saarest üha enam 
vaimustus, sõnas Insenerile: 

«Härra Cyrus, kas te usute, et on olemas merehäda-iste saari?» 

«Mida te nende all mõtlete, Pencroff?» 

«Noh, ma mõtlen niisuguseid saari, mis on loodud just selleks, et laevahukk toimuks nende 
juures mugavalt ja kus vaesed merehädalised alati igast olukorrast väljapääsu leiavad!» 

«See on võimalik,» vastas insener naeratades. 

«See on kindel,» vastas Pencroff, «ja samuti see, et Lincolni saar on üks neist saartest!» 
Võttes kaasa suure hulga «Cycase» tüvesid, pöördusid kolonistid Graniitlossi tagasi. Insener 
valmistas pressi, millega limane mahl tärklisest välja pigistati, ja nii saadi kaunis suur hulk 
Jahu, mis Nabi käte all muutus kookideks ja pudingiteks. See polnud küll veel tõeline jahust 
tehtud leib, aga ta oli sellega siiski väga sarnane. 

Sel ajajärgul andsid onaaga, kitsed ja lambad iga päev kolooniale vajalikku piima. Vankriga 
või õigemini väikese kaarikutaolise kerge sõidukiga, mis nüüd vankrit asendas, tehti sageli 
sõite karjatarasse ning kui Pencroffi kord kätte jõudis, siis võttis ta Jupi kaasa ja laskis tal 
juhtida. Piitsa laksutades tegi Jup ka seda oma tavalise taibukusega. 

Kõik õnnestus niihästi karjataras kui ka Graniit-lossis ja kolonistidel polnud tõepoolest 
millegi muu üle nuriseda kui ehk vaid selle üle, et nad olid oma kodumaast kaugel. Nad 
sobisid nii hästi siinse eluga ja olid saarega niivõrd harjunud, et nad poleks lahkunud selle 
külalislahkelt pinnalt mitte ilma kahetsustundeta. 

Ent siiski, nii tugev on kodumaa-armastus inimese südames, et kui mõni laev oleks ootamatult 
ilmunud vaateväljale, oleksid kolonistid sellele märku andnud, nad oleksid ta randa kutsunud 
ja ära sõitnud .. . Vahepeal aga elasid nad oma õnnelikku elu edasi ja pigem kartsid, kui 
soovisid, et mingi sündmus selle katkestaks. 

Aga kes võiks kiidelda, et ta on oma õnnes kindel ja igasuguste saatuselöökide eest kaitstud? 
Lincolni saar, kus kolonistid elasid juba üle aasta, oli sageli nende kõneluse teemaks ja ühel 
päeval märgati midagi, mis hiljem tõi endaga kaasa tõsiseid tagajärgi. 

Oli 1. aprill — pühapäev, esimene kevadpüha — ja Cyrus Smith ning ta kaaslased tähistasid 
seda puhkusega. Ilm oli väga ilus, selline, nagu võiks olla ilus oktoobriilm põhjapoolkeral. 

Õhtupoolikul, pärast lõunasööki istusid kõik verandal Kaugvaate platoo veerel ning jälgisid 
öö saabumist horisondi kohal. Nab oli serveerinud mõne tassitäie leedripuu marjadest 
keedetud jooki, mis asendas kohvi. Vesteldi saarest ja tema eraldatud asendist Vaiksel 
ookeanil, kui Gideon Spilett äkki sõnas: 

«Kallis Cyrus, kas te olete juba meie saare asukoha uuesti kindlaks teinud, nüüd, kus meil on 
kastist leitud sekstant?» 

«Ei ole,» vastas insener. 

«Aga võib-olla tuleks seda teha, sest see riist on palju täiuslikum kui see, mida te eelmine 
kord kasutasite.» 

«Aga milleks?» küsis Pencroff. «Saar jääb ju ikkagi sinna, kus ta on?» 

«Loomulikult,» vastas Gideon Spilett, «kuid võis juhtuda, et ebatäiuslikud mõõteriistad ei 
võimaldanud täpset vaatlust, ja kuna seda on kerge kontrollida . .. » 

«Teil on õigus, kallis Spilett,» vastas insener, «ja ma oleksin pidanud seda juba palju varem 
kontrollima, ehk küll, kui ma tõesti vea tegin, see ei tohiks olla suurem kui viis kraadi 
pikkuses ja laiuses.» 

«Aga kes teab?» jätkas reporter. «Kes teab, kas me viimaks pole mõnele asustatud alale palju 
ligemal, kui me seda arvame?» 

«Homme saame seda teada,» vastas Cyrus Smith, «ja kui mul poleks olnud nii palju tegemist, 
et tõesti aega üle ei jäänud, siis me juba teaksimegi seda.» 

«Tubli,» sõnas Pencroff, «härra Cyrus on liiga hea vaatleja, et eksida, ja kui saar pole paigalt 
nihkunud, siis on ta praegugi seal, kuhu insener ta asetas!» 

«Saame näha.» 

Selle vestluse tagajärjeks oli, et insener teostas järgmisel päeval sekstandi abil vaatluse, mis 
oli vajalik juba kindlakstehtud koordinaatide kontrollimiseks. Tulemus-oli järgmine: 

Tema esimene vaatlus oli andnud saare asukohaks: 150°%—155° läänepikkust, 30°— 35° 
lõunalaiust. Viimane vaatlus andis täpselt: 150°30' läänepikkust, 34°57' lõunalaiust. 

Seega vaatamata mõõduriistade ebatäiuslikkusele oli Cyrus Smith teostanud mõõtmise nii 
suure täpsusega, et viga ei ületanud viit kraadi. 

«Kuna meil on peale sekstandi ka veel atlas, siis nüüd, kallis Cyrus, vaatame järele, millises 
kohas Vaiksel ookeanil Lincolni saar täpselt asub,» sõnas Gideon Spilett. 

Harbert läks tooma atlast, mis, nagu me teame, oli välja antud Prantsusmaal, ja järelikult 
prantsuskeelne. 

Vaikse ookeani kaart laotati lahti ja insener, sirkel käes, valmistus saare asukohta kindlaks 
tegema. 

Äkki peatus sirkel kaardil ja insener lausus: 

«Kuid selles Vaikse ookeani osas on juba üks saar!» 

«Üks saar?» hüüatas Pencroff. 

«Meie oma muidugi?» küsis Gideon Spilett. 

«Ei,» vastas Cyrus Smith. «See saar asub 153. pikkus- kraadil ja laiusel 37°11', see tähendab 
kaks ja pool kraadi kaugemal läänes ja kaks kraadi kaugemal lõunas kui Lincolni saar.» 
«Ja mis saar see on?» küsis Harbert. 

«Tabori saar.» 

«Kas ta on suur?» 

«Ei, see on Vaiksesse ookeani eksinud saareke, kus keegi pole võib-olla iialgi käinud.» 
«Noh, siis meie käime seal ära!» sõnas Pencroff. 

«Meie?» 

«Meie jah, härra Cyrus. Ehitame tekiga luubi ja mina võtan enda peale selle juhtimise. Kui 
kaugel me Tabori saarest oleme?» 

«Umbes sada viiskümmend milli kirde, pool,» vastas Cyrus Smith. 

«Sada viiskümmend miili! Mis see ka on?» vastas Pencroff. 

«Kui puhub soodne tuul, läbime selle neljakümne kaheksa tunniga!» 

«Aga milleks seda?» küsis reporter. 

«Ei või kunagi teada. Läheme ja vaatame!» 

Ja selle vastuse peale otsustatigi ehitada laev, et järgmise oktoobri paiku, suve tulekul, teele 
asuda. 


X PEATÜKK 


LAEVA EHITAMINE. TEINE VILJALÕIKUS. KUULA-JAHT. UUS 
TAIM, PIGEM MEEDLIV KUI KASULIK. VAAL NÄHTAVAL. 
HARPUUN VINEYARDIST. VAALA TÜKELDAMINE. VAALALUUDE 
KASUTAMINE. MAIKUU LOPP. PENCROFFIL EI OLE ENAM 
MIDAGI SOOVIDA. 


Kui Pencroff oli midagi pähe võtnud, siis ei andnud a rahu ei endale ega teistele, kuni ta oma 
mõtte oli teostanud. Nüüd tahtis ta sõita Tabori saarele ja et selleks vajati juba suuremat laeva, 
siis tuli see laev ehitada. 

Insener ja meremees töötasid koos välja järgmise plaani: 

Laeva kiilu pikkus peaks olema kolmkümmend viis jalga ja keskmine piim! üheksa jalga — 

ja kui veealune kereosa hästi välja kukub, saab laevast üsna kiire sõiduk. Ta ei pidanud 
sügavamalt vees istuma kui kuus jalga, sellest süvisest piisas, et hoida teda triivimast. Laev oli 
plaani kohaselt kogu pikkuses tekiga kaetud. Tekis oli ette nähtud kaks luuki, mille kaudu 
pääses kahte vaheseinaga eraldatud ruumi. Laev taageldataks2 luubiks. 

Millist puud kasutada laeva ehitamiseks, kas jalakat või kuuske — mõlemaid kasvas saarel 
külluses? Otsustati kuuse kasuks, mis kaldub küll «lõhki kuivama», kui kasutada puuseppade 
väljendit, kuid on kergesti töödeldav ja kannatab vett niisama hästi kui jalakaski. 

Need üksikasjad otsustatud, lepiti kokku, et kuna ilus aastaaeg ei saabu enne kuut kuud, 
töötavad laeva ehita- 


1 Piim — teki kandetala. Tõlk. 

2 Taageldama — taglasega varustama. Tõlk. 

misel ainult Cyrus Smith ja Pencroff. Gideon Spilett ja Harbert pidid jätkama küttimist ja Nab 
ning tema abiline isand Jup nende hooleks jäetud majapidamistöid. 

Puud valiti kohe välja, langetati, sorteeriti ja saeti laudadeks, nagu seda oleksid teinud vilunud 
laualõikajad. Nädal hiljem oli Kaminate ja kaljumüüri vahelises nõos laevaehituskoht sisse 
seatud ja liival lamas kolmekümne viie jala pikkune ahtritäävi ja vööritääviga varustatud 
kiil. 

Cyrus Smith polnud selles töös toiminud umbropsu. Ta tundis laevaehitust niisama hästi nagu 
peaaegu kõiki muid alasid ja ta oli oma laeva kavandi enne paberil valmis teinud. Pealegi 
abistas teda Pencroff, kes oli töötanud mõni aasta ühes Brooklyni laevatehases ja tundis tööd 
praktiliselt. Kaared kinnitati kiilu külge alles pärast täpseid kalkulatsioone ja põhjalikku 
kaalutlemist. 

Võib juba isegi arvata, et Pencroff põles soovist oma uut ettevõtet edukalt läbi viia ja et ta ei 
tahtnud selle juurest hetkekski lahkuda. 

Leidus siiski toiming, mis oli niivõrd tähtis, et kiskus meremehe laevaehitusest eemale, kuigi 
vaid üheks päevaks. See oli teine viljalõikus, mis toimus 15. aprillil. Lõikus õnnestus nagu 
eelminegi ja andis ettearvestatud hulga teri. 

«Viis vakka, härra Cyrus!» sõnas Pencroff, olles oma varanduse piinliku täpsusega mõõtnud. 
«Viis vakka!» vastas insener. «Sada kolmkümmend tuhat tera vakas, see teeb kokku kuussada 
viiskümmend tuhat tera.» 

«Noh, seekord külvame kõik maha,» lausus meremees, «muidugi väike tagavara välja 
arvatud!» 

«Oige, Pencroff, ja kui järgmine lõikus annab samasuguse saagi, siis on meil juba neli tuhat 
vakka.» 

«Ja siis me sööme leiba?» 

«Siis me sööme leiba.» 

«Aga selleks tuleb ehitada veski?!» 

«Veski me ehitamegi.» 

Kolmas viljapõld sai võrreldamatult suurem kui mõlemad esimesed ja äärmise hoolega 
ettevalmistatud maapind võttis vastu kallihinnalise külvi. Seejärel pöördus Pencroff oma 
poolelijäänud laevaehituse juurde tagasi. 

Gideon Spilett ja Harbert aga küttisid ümbruskonnas — püssid laetud ja valmis igaks 
ebameeldivaks kohtumiseks, tungisid nad võrdlemisi sügavale Metsiku Lääne metsade 
tundmatutesse osadesse. See oli läbipääsmatu rägastik, kus suurepärased puud olid nii tihedalt 
kokku surutud, nagu poleks neil olnud levimisruumi. Nende metsamassiivide uurimine oli 
äärmiselt raske ja reporter ei riskinud iialgi sinna tungida, võtmata kaasa tasku-kompassi, sest 
päikesekiiredki poetusid vaid hädavaevu läbi tiheda oksastiku ja tagasiteed oli raske leida. 
Loomulikult oli neis paigus vähem jahisaaki, sest loomadel polnud seal küllaldaselt 
liikumisvabadust. Siiski tapeti aprilli kahel viimasel nädalal kolm paksukarvalist rohusööjat 
looma. Need olid kuulad, millise liigi ühte esindajat kolonistid olid juba näinud järve 
põhjakaldal ja kes lasksid end juhmilt surmata jämedate okste vahel, kuhu nad olid peitu 

pugenud. Nahad viidi Graniitlossi ja väävelhappe abil pargiti need kuidagi ära ning tehti 
tarvitamiskõlvuliseks. 

Ühel retkel avastati midagi, mis oli väärtuslik hoopis teiselt seisukohalt, ja selle avastuse eest 
võlgneti tänu Gideon Spilettile. 

See juhtus 30. aprillil. Mõlemad jahimehed olid tunginud Metsiku Lääne metsade edelaossa. 
Reporter, kes oli Harbertist umbes viiekümne sammu võrra ees, jõudis harvikusse, kus puud 
kasvasid hõredamini ja kuhu seetõttu pääsesid päikesekiired. 

Gideon Spiletti üllatas kõigepealt lõhn, mida levitasid sirgete, torukujuliste ning hargnevate 
vartega taimed, mis kandsid kobaratena asetsevaid õisi ja tibatillu-kesi seemneid. Reporter 
murdis kaks või kolm taime ja pöördus nooruki juurde tagasi, sõnades: 

«Vaata ometi, Harbert, mis see on!» 

«Ja kust te selle taime leidsite, härra Spilett?» 

«Harvikust. Seal kasvab teda ülikülluses!» 

«Noh, härra Spilett,» sõnas Harbert, «see on leid, mis kindlustab teile Pencroffi tunnustuse!» 
«Tähendab, see on tubakas?» 

«Jah, ja kui ta ka pole just esimest sorti, on ta ikkagi tubakas!» 

«Küll meie tubli Pencroff alles rõõmustab! Aga ega ta, 

pagan võtku, kõike üksinda ära ei suitseta! Küllap ta jätab ka meile meie osa!» 

«Härra Spilett, mulle tuli üks mõte,» sõnas Harbert. «Ei maksa Pencroffile sellest sõnagi 
lausuda, jätame endile aega tubakalehti vajalikul viisil prepareerida ja ühel heal päeval 
pakume talle täistopitud piibu!» 

«Oleme rääkinud, Harbert, ja sel päeval ei jää meie tublil kaaslasel siin maailmas enam 
midagi soovida.» 

Reporter ja nooruk kogusid tubli tagavara neid väärtuslikke taimi ja pöördusid tagasi 
Graniitlossi, kuhu nad oma «salakauba» nii ettevaatlikult sisse toimetasid, nagu oleks 
Pencroff olnud rangeim tolliametnik. 

Cyrus Smith ja Nab pühendati saladusse ja meremees ei aimanud midagi kogu võrdlemisi 
pika aja jooksul, mis kulus õhukeste lehtede kuivatamiseks, peenendamiseks ja kõrvetamiseks 
kuumadel kividel. See vältas kaks kuud ja kõik need toimingud sooritati Pencroffi teadmata, 
sest tegeldes laevaehitusega tuli meremees Graniitlossi alles magamamineku ajaks. 

Kord pidi Pencroff siiski tahes-tahtmata oma lemmik-töö uuesti katkestama. 1. mail toimus 
erakordne kalapüük, sündmus, millest kõik kolonistid pidid osa võtma. 

Juba mitmendat päeva nähti Lincolni saare vetes, kaks või kolm milli kaldast eemal, ujumas 
tohutut looma. See oli ebatavaliselt suur vaal, kes nähtavasti kuulus lõunamere vaalaliiki, 
mida nimetatakse «Kap Horni vaalaks». 

«Küll oleks õnn, kui selle kätte saaksime!» hüüatas meremees. «Kui meil oleks vastav 
veesõiduk ja korralik harpuun, siis ma kamandaksin kohe: «Kallale talle!», sest see loom 
väärib püügivaeva.» 

«Noh, Pencroff,» sõnas Gideon Spilett, «tahaksin teid näha harpuuni käsitsemas! See võib 
tõesti huvitav olla!» 

«Väga huvitav ja sugugi mitte ohutu,» sõnas insener. «Kuna meil pole aga võimalust looma 
rünnata, siis on mõttetu tema pärast pead murda.» 

«Ma imestan,» sõnas reporter, «et sel suhteliselt kõrgel laiuskraadil võib näha vaala.» 

«Miks ei, härra Spilett,» lausus Harbert. «Oleme just selles Vaikse ookeani osas, mida inglise 
ja ameerika vaa- 

lapüüdjad kutsuvad «Whale-Field»1, ja nimelt siin, Uus-Meremaa ja Lõuna-Ameerika vahel, 
on lõunapoolkera kõige vaalarikkam piirkond.» 

«Täiesti õige,» kinnitas Pencroff, «ja mind üllatab just see, et me neid juba varem ei ole 
näinud. Aga ükskõik, kuna me neile ligi ei pääse, pole see ka tähtis.» 

Ja Pencroff pöördus tagasi oma töö juurde, kuid mitte ilma kahetsusohketa, sest igas 
meremehes peitub kalur, ja kui kalastamise lõbu kasvab vastavalt saagi suurusele, siis võib 
kujutleda, mida tunneb vaalapüüdja vaala nähes! 

Ja kui see oleks olnud ainult lõbu! Ei saa salata, et selline saak oleks olnud kolooniale väga 
kasulik, sest õli,, rasva ja luid saab tarvitada väga mitmeks otstarbeks. 

Siiski paistis, et vaalal polnud nagu tahtmistki saare vetest lahkuda. Harbert ja Gideon Spilett, 
kui nad just polnud jahil, ja Nab, valvates.cma praeahju, ei lasknud käest pikksilma ja jälgisid 
kas Graniitlossi akendest või Kaugvaate platoolt looma iga liigutust. Vaal oli tunginud 
sügavale avarasse Liidu lahte ja kihutas oma võimsa sabauime tõukel kiiresti Lõualuu 
neemest Kuusneemeni.. Ta liikus järskude tõugetega, kiirusega, mis ulatus mõnikord 
kaheteistkümne miilini tunnis. Taoti tuli ta laiule nii lähedale, et teda võis täiesti selgesti näha. 
See oli tõepoolest lõunamere vaal, kes on täiesti must ja kelle pea on palju lamedam kui 
põhjamerede vaalal. 

Võis näha, kuidas ta paiskas sõõrmete kaudu kõrgele õhku aurupilvi. .. või veepilvi, sest nii 
imelik, kui see ka: ei tundu, pole loodusteadlased ja vaalapüüdjad selles küsimuses veel 
ühisele arvamusele jõudnud. Kas see on aur või vesi, mis niiviisi üles paiskub? Üldiselt kehtib 
arvamus, et tegemist on auruga, mis äkki külma õhuga kokku puutudes tiheneb ja nagu vihm 
alla langeb. 

Meres elutsev imetaja köitis kolonistide kogu tähelepanu. Eriti häiris ta Pencroffi ja segas teda 
töö juures. Asi lõppes sellega, et Pencroffil tekkis himu vaala järele nagu lapsel mänguasja 
järele, mida talle keelatakse. Öösiti rääkis ta vaalast kõva häälega ja kui tal oleksid olnud 
abinõud vaala ründamiseks, kui luup oleks olnud 


1 Whale-Field - (ingl. k.) vaalaväli. Tõlk. 

juba sõidukõlvuline, siis oleks ta kõhklemata asunud 

looma jälitama. 

Ent mida kolonistid ise ei olnud suutelised tegema, seda tegi nende heaks õnnelik juhus. 3. 
mail kuulutas Nab, kes seisis köögiaknal valvepostil, valju kisaga, et vaal oli rannal kuivale 
jäänud. Harbert ja Gideon Spi-lett, kes ( olid jahile minemas, panid püssid käest, Pencroff 

Vaal oli kaldal kuivale jäänud. 


viskas kirve kõrvale, Cyrus Smith ja Nab ühinesid kaaslastega ja kõik suundusid kärmesti 
sündmuskohale. 

Vaal oli Laevahuku neeme liivasel kaldal kolm milli Graniitlossist eemal tõusuvee ajal 

kuivale jäänud. Seega võis arvata, et ta ei suuda kuigi kergesti merre tagasi pääseda. 

Igal juhul tuli kiirustada, et loomal tarbekorral taganemistee ära lõigata. Kirkad ja raudotstega 
Jahiodad käes, joosti üle Tänumeele jõe silla, tuldi mööda jõe paremat kallast tagasi ja 
kiirustati siis edasi piki mereranda. 

Vähem kui kahekümne minuti pärast olid kolonistid hiigeleluka juures, kelle kohal tiirles juba 
musttuhat lindu. 

«Küll on aga koletis!» hüüatas Nab. 

Väljendus oli tabav, sest lõunamere vaal oli nelikümmend viis jalga pikk, oma liigi hiiglane, 
kes ei võinud kaaluda vähem kui sada viiskümmend tuhat naela! 

Kuid liival lamav elukas ei liigutanud end ega püüdnudki uuesti vette pääseda, kuni oli veel 
tõus. 

Vaala liikumatuse põhjus selgus peagi. Kui kolonistid vee alanedes tegid ringi ümber looma, 
nägid nad, et ta oli surnud ja et ta vasakus küljes oli harpuun. 

«Tähendab, meie kandis on vaalapüüdjaid?» sõnas otsekohe Gideon Spilett. 

«Miks te seda arvate?» küsis meremees. 

«Sellepärast, et harpuun on ju veel seal. .. » 

«Ei, härra Spilett, see ei tõenda veel midagi,» vastas Pencroff. «On nähtud vaalu, kes läbivad 
tuhandeid miile, harpuun seljas, ja kui seda siin haavati Atlandi ookeani põhjaosas ja ta tuli 
surema Vaikse ookeani lõunaossa, siis pole selles midagi imestada.» 

«Kuid siiski. . .» lausus Gideon Spilett, keda Pencroffi seletus ei rahuldanud. 

«See on täiesti võimalik,» lausus Cyrus Smith, «kuid vaatame natuke seda harpuuni. Võib- 
olla on vaalapüüd-jad võrdlemisi levinud kombe kohaselt lõiganud sellesse oma laeva nime.» 
Ja tõepoolest, kui Pencroff oli harpuuni looma küljest välja tõmmanud, võis sellel lugeda: 
MARIA-STELLA, VINEYARD.1 

«Laev Vineyardist! Laev minu kodumaalt!» hüüatas meremees. ««Maria-Stella»! Ilus 
vaalapüügilaev, tõesõna, ma tunnen teda hästi! Oh, sõbrad, laev Vineyardist, vaalapüügilaev 
Vineyardist!» 

Ja harpuuniga vehkides kordas meremees liigutatult nime, mis oli talle südamelähedane, oma 
kodukoha nime! 

Kuna polnud oodata, et «Maria-Stella» tuleks nõudma tema poolt tabatud looma, siis otsustati 
asuda vaala tükeldamisele, enne kuita hakkab roiskuma. Röövlinnud, 

1 Vineyard — sadam New Yorgi osariigis. Tõlk. 

kes juba mitmendat päeva rikkalikku saaki varitsesid, tahtsid selle viibimata enda omaks 
tunnistada ja neid tuli püssipaukudega eemale peletada. 

Vaal oli emane ja ta nisadest saadi tublisti piima, mida. mõnede loodusteadlaste arvates võib 
pidada lehmapiimaga võrdseks, ja tõesti ei erine ta sellest ei maitselt,, värvuselt ega erikaalult. 
Pencroff oli kunagi teeninud vaalapüügilaeval ja ta oskas tükeldamistööd kavakindlalt juhtida. 
See küllaltki ebameeldiv töö vältas kolm päeva, kuid ükski kolonistidest ei hakanud tõrkuma, 
isegi mitte Gideon Spilett, kellest meremehe sõnade järgi «sai lõpuks üsna hea merehädaline». 
Vaala pekk lõigati esiteks kahe ja poole jala paksusteks lõikudeks, milledest igaüks võis 
kaaluda umbes tuhat naela. Need sulatati sealsamas selleks otstarbeks kohaletoodud 
savipottides, sest Kaugvaate platoo ümbrust ei tahetud reostada. Sulatamisel läks kaduma 
umbes kolmandik peki kaalust. Rasva oli aga vaalal rohkesti, keelest üksinda saadi kuus tuhat 
naela õli ja alumisest huulest neli tuhat naela. Peale rasva, mis kindlustas tükiks ajaks steariini 
ja glütseriini tagavara, saadi loomast veel vaalaluid, mis kahtlemata pidid leidma kasutamist, 

olgugi et Graniitlossi elanikud ei kandnud ei vihmavarje ega korsette. Vaala suulagi on 
mõlemal küljel varustatud kaheksasaja sarvliistakuga, mis on väga painduvad, kiudja 
ehitusega ja teravate äärtega. Need moodustavad nagu kaks suurt kammi, mille kuue jala 
pikkuste piide taha jäävad kinni tuhanded pisiloomad, väikesed kalad ja molluskid, millest 
vaal toitub. 

Kui kõikide suureks rahulduseks vaala tükeldamisega lõpule jõuti, jäeti looma jäänused 
lindude hooleks, kes hävitasid need viimse raasuni. Kolonistid pöördusid tagasi oma 
igapäevase tegevuse juurde Graniitlossi. 

Enne laevaehitusplatsile tagasiminekut tuli Cyrus Smithil siiski veel mõte valmistada eriline 
püügivahend, mis äratas tema kaaslastes elavat uudishimu. Ta võttis tosina vaalaluid, lõikas 
need kuueks võrdseks osaks ja tegi otsad teravaks. 

«Ja milleks te neid vajate?» küsis Harbert, kui see toiming oli lõpetatud. 

«Huntide, rebaste ja isegi jaaguaride tapmiseks,» vastas insener. 

«Nüüd?» 

«Ei, vaid talvel, kui meil on jääd.» «Ma ei saa aru,» vastas Harbert. 

«Küllap sa peagi aru saad, mu poeg,» vastas insener. «See püünis ei ole minu leiutis, Alaskas 
kasutavad aleuudil kütid seda õige sageli. Noh, sõbrad, kui külmetab, painutan ma looka 
vaalaluud, mida te siin näete, ja valan veega üle, kuni nad on täiesti kaetud jääkorraga, mis 
hoiabki nad kõveratena. Siis katan ma nad rasva-korraga ja piilun sinna-tänna lumele. Ja mis 
juhtub, kui näljane loom niisuguse sööda alla neelab? Ta kõhu soojus sulatab jää üles, 
vaalaluu ajab end sirgu ja surmab looma oma teravate otstega.» 

«Vaat see on alles nupukalt tehtud!» sõnas Pencroff. 

«Ja hoiab kokku püssirohtu ,ning kuule,» jätkas Cyrus Smith. 

«See on rohkem väärt kui püünisaugud,» lisas Nab. «Jääme siis talve ootama!» «Jah, jääme 
talve ootama!» 

Laevaehitamine jätkus ja kuu lõpul oli pool laeva kerest plangutusega kaetud. Võis juba näha, 
et laev tuleb imehea kujuga. 

Pencroff töötas võrreldamatu innuga ja sellistele pingutustele võis ainult tema tugev 
kehaehitus vastu panna. Ta kaaslased aga valmistasid talle salaja hüvitust kogu selle vaeva 
eest ja 31. mail tuli tal üle elada üks oma elu suurimaid rõõme. 

Tol päeval pärast lõunasööki, kui Pencroff parajasti tahtis lauast tõusta, tundis ta kellegi kätt 
oma õlale laskuvat. 

Käsi kuulus Gideon Spilettile, kes sõnas: 

«Üks hetk, isand Pencroff. Ei maksa ometi niisama ära minna! Kuhu jääb magustoit?» 
«Tänan, härra Spilett,» vastas meremees, «lähen tagasi töö juurde.» 

«Aga üks tass kohvi, mu sõber?» 


1 Aleuudid — Alaska edelanukist Kamtšatka suunas kulgev vulkaaniliste saarte ahelik. Tõlk. 

«Ka seda mitte.» 

«Siis vast piibutäis tubakat?» 

Pencroff kargas püsti ja ta heasüdamlik ümmargune nägu kahvatas, kui reporter ulatas talle 
täistopitud piibu ja Harbert hõõguva söe. 

Meremees tahtis midagi öelda, kuid ei saanud sõnakestki suust. Ta haaras piibu, pani selle 
suhu, süütas söe abil põlema ja tõmbas viis-kuus mahvi järgemööda. 

Tõusis lõhnav sinakas suitsupilv ja selle pilve keskelt kostis õnnest joobunud hääl, mis 
kordas: 

«Tubakas, tõeline tubakas!» 

«Jah, Pencrof£,» lausus Cyrus Smith, «ja pealegi suurepärane tubakas!» 


620 


«Oo, helde saatus!» hüüdis meremees. «Nüüd ei puudu meie saarel tõepoolest enam mitte 
midagi!» 

Ning Pencroff popsutas ja popsutas! 

«Ja kes selle leidis?» küsis ta lõpuks. «Kindlasti sina, Harbert?» 

«Ei, Pencroff, härra Spilett.» 

«Spilett!» hüüatas meremees, surudes reporteri oma rinnale. 

Viimane polnud veel kunagi sattunud nii tugevasse kaisutusse. 

«Uhh! Pencroff!» lausus Gideon Spilett, kui ta viimaks jälle hingata sai. «Andke osa oma 
tänutundest Harber-tije, kes taime ära tundis, Cyrusele, kes seda preparee-ris, ja Nabile, kes 
nägi küllaltki vaeva, et saladust hoida!» 

«Noh, mu sõbrad, küllap ma ühel heal päeval teile selle tänuvõla tasun!» vastas meremees. 
«Tänasest peale aga olen ma ihu ja hingega tefe päralt!» 


XI PEATÜKK. 


TALV. VILLA VANUTAMINE. VESKI. PENCROFFI KINNISMÕTE. 
VAALALUUD. MILLEKS SAAB ALBATROSSI KASUTADA. 
TULEVIKU KÜTTEMATERJAL. TOP JA JUP. TORMID. 
KAHJUSTUSED LINNUÕUFS. RETK RABASSE. CYRUS SMITH 
JÄÄB ÜKSINDA KAEVU UURIMINE. 


Talv tuli juunis, mis vastab põhjapoolsete alade detsembrile. Nüüd oli tähtsamaks tööks 
soojade ja vastupidavate riietusesemete valmistamine. 

Karjatara mufloonidelt oli vill maha pügatud ja see väärtuslik toormaterjal tuli nüüd muuta 
riideks. 

Mõistagi polnud Cyrus Smithil ei kraasimis- ega kammimisvahendeid, ei silumis-, venitamis- 
ega heietamis-seadeldisi, ei ketrusmasinat villa ketramiseks ega kan-gastelgi riide 
kudumiseks. Ta pidi toimima lihtsamalt ning ajama läbi ketramiseta ja kudumiseta. Ta 
kavatses lihtsalt ära kasutada villakiudude omadust igast küljest pressituna sasineda ja kokku 
põimuda — sel kombel saadaksegi ju materjali, mida nimetatakse vildiks. Vilti võis seega 
valmistada lihtsa vanutamise teel ja kuigi see töötlemisviis vähendab riide painduvust, teeb ta 
selle tunduvalt soojapidavamaks. Pealegi koosnes muflooni-vill lühikestest karvadest, mis on 
vildi valmistamisel heaks eelduseks. 

Insener, keda abistasid ta kaaslased, kaasa arvatud Pencroff, kes pidi veel kord laevaehituse 
katkestama, asus tegema eeltöid, mille eesmärgiks oli puhastada vill õlisest ning rasvasest 
ainest, millega see oli läbi imbunud ja mida nimetatakse villarasvaks. Rasva kõrvaldamine 
toimus toobrites, mis olid täidetud seitsmekümne kraadini kuumendatud veega. Villal 
lasti toobris liguneda 

kakskümmend neli tundi ja siis pesti see soodavees põhjalikult puhtaks. Kui vill oli küllalt 
kuivaks pigistatud, võis seda vanutama hakata, see tähendab, sellest võis hakata valmistama 
tugevat riiet, mis oli küll õige kare ja millel mõnes Euroopa või Ameerika tööstuskes-kuses 
poleks olnud mingisugust väärtust, kuid mis «Lincolni saare turgudel» oli vägagi hinnas. 
Kahtlemata tunti sedalaadi riiet juba muistsetel aegadel ja esimesed villased riided valmistati 
kindlasti meetodil, mida tahtis kasutada Cyrus Smith. 

Villa vanutamiseks vajaliku seadeldise ehitamisel tulid talle tublisti kasuks teadmised inseneri 
erialalt. Cyrus Smith kasutas osavasti ära seni rakendamata mehaanilise jõu, mis peitus 
kaldaäärses koses, ja pani selle abil käima vanutamisveski. 

See veski oli kõige algelisem. Vinnadega varustatud puust voll, mis püstloodseid tambitsaid 
kord üles tõstis, kord langeda laskis, künad, kuhu pandi vill ja kuhu tam-bitsad langesid, tugev 
puuraamistik, mis ümbritses kogu seadeldist ja hoidis seda koos — selline oligi kõnealune 
masin ja selline oli ta olnud juba sajandeid, kuni tuldi mõttele asendada tambitsad 
kompressorsilindritega ja töödeldavat materjali mitte enam tampida, vaid väitsida. 

Cyrus Smithi oskuslikul juhtimisel õnnestus ettevõte lausa suurepäraselt. Vill immutati 
seebilahusega, mis pidi muutma selle siledamaks, tihedamaks ja pehmemaks ning takistama 
selle rikkumist tampimisel. Riie väljus veskist paksu villakangana. Villakiud olid neile omaste 
kurdude ja ebatasasuste tõttu nii hästi kokku takerdunud ja läbi põimunud, et moodustasid 
kanga, mis kõlbas niihästi rõivaste õmblemiseks kui ka voodivaipade valmistamiseks. 
Teadagi ei olnud see ei meriino ega musliin, ei šoti kašmiir ega inglise kalev, ei rips ega hiina 
satään, ei orleanss ega alpaka, ei kalev ega flanell! See oli linkolni vilt ja Lincolni saar oli 
jälle uue tööstusharu võrra rikkam! 

Seega olid kolonistidel peale tubli riietuse ka veel paksud voodivaibad ja nad võisid 1866.— 
1867. aasta talvele julgelt vastu minna. 

Käredad külmad hakkasid end tunda andma 20. juuni 

paiku ja Pencroff oli oma suureks kurvastuseks sunnitud katkestama laeva ehitamise, mis 
muide pidi kindlasti järgmiseks kevadeks lõpetatama.' 

Meremehe kinnisideeks oli ette võtta luureretk Tabori saarele, olgugi et Cyrus Smith seda 
reisi heaks ei kiitnud, sest retke ajendiks oli ainult uudishimu. Sellelt lagedalt ja pooleldi 
viljakandmatult kaljusaarelt polnud kahtlemata mingit abi leida. Saja viiekümne miili pikkune 
sõit suhteliselt väikesel laeval üle tundmatu mere — see valmistas talle kaunikesti muret. Kui 
nende laev, kord juba ulgumerel, ei suuda jõuda Tabori saarele ja Lincolni saarele tagasi 
pöörduda ka enam ei saa, mis saab siis temast keset Vaikset ookeani, kus varitseb nii palju 
ohte? 

Cyrus Smith vestles Pencroffiga sageli selle kavatsuse üle, kuid meremees jäi veidra 
kangekaelsusega oma soovi juurde reis ette võtta, kangekaelsusega, mille üle ta võibolla isegi 
endale aru ei andnud. 

«Juhin teie tähelepanu sellele, mu sõber,» sõnas insener ühel päeval, «et kuigi te olete 
Lincolni saare kohta öelnud nii palju kiitvat ja mitu korda rääkinud kahetsusest, mida 
tunneksite saarelt lahkudes, kipute te nüüd ometi esimesena minema.» 

«Aga ainult mõneks päevaks,» vastas Pencroff, «ainult mõneks päevaks, härra Cyrus! Ainult, 
et sõita sinna ja tagasi, vaadata, mis saar see on!» 

«Lincolni saarega ta ikka võrdne ei ole.» 

«Selles olen ma juba ette kindel.» 

«Milleks siis riskida?» 

«Et teada saada, mis Tabori saarel toimub.» «Kuid seal ei toimu ju mitte midagi. Seal ei 
saagi midagi toimuda.» «Kes teab?» 

«Ja kui te satute tormi kätte?» 

«Ilusal aastaajal pole seda karta,» vastas Pencroff. «Kuna aga -kõike tuleb arvestada, siis 
paluksin ma teilt luba võtta sellele reisile kaasa ainult Harbert.» 

«Pencroff,» vastas insener, pannes oma käe meremehe õlale, «kui aga juhtub õnnetus teiega ja 
selle lapsega, kellest juhus on teinud teie poja, kas arvate, et me siis kunagi suudaksime end 
trööstida?» 

«Härra Cyrus,» vastas Pencroff kaljukindlas veendumuses, «seda muret me teile ei valmista. 
Kuid eks me veel räägi sellest reisist, kui saabub aeg seda ette võtta. Pealegi usun ma, et kui te 
olete näinud meie laeva varustatuna taglase ja tekiga nagu kord ja kohus, ja kui te olete kord 
näinud, kuidas ta merd kannab, kui te olete sõitnud temaga ümber meie saare — sest selle 

sõidu me teeme kõik koos — sus ma olen kindel, et te ei kõhkle enam ja lasete mind sõita. Ma 
ei salga, teie laevast saab otse meistriteos.» 

«Öelge vähemalt «meie» laev, Pencroff!» vastas insener, kellelt meremehe sõnad võtsid 
hetkeks kõik relvad. 

Vestlus lõppes, et peagi uuesti alata, ilma et meremees või insener oleksid oma arvamust 
muutnud. 

Esimene lumi tuli juunikuu lõpu poole. Enne seda varustati karjatara rikkaliku toiduga ja nii 
polnud vaja. sinna iga päev soita, kuigi otsustati, et ei lasta mööduda ühtki nädalat ilma 
karjataras käimata. 

Püünisaugud seati uuesti korda, samuti tehti katset Cyrus Smithi poolt valmistatud 
söötadega. Kõveraks painutatud ning jääümbrisesse kätketud vaalaluud kaeti aksu 
rasvakorraga ja asetati metsaservale, kohta, kust loomad järve äärde minnes tavaliselt 
möödusid. 

Inseneri suureks rahulduseks õnnestus aleuudi kalurite leiutise rakendamine täielikult. Tosin 
rebaseid, mõned metssead ja isegi üks jaaguar langesid selle ohvriks ja ad leiti surnult, koht 
sirgeks tõmbunud vaalaluudest läbi torgatud. 

Sellesse ajajärku langeb ettevõte, mis väärib märkimist kui kolonistide esimene katse 
välismaailmaga ühendusse astuda. 

Gideon Spilett oli juba korduvalt mõelnud heita merre pudelisse suletud teade, mille lained 
võib-clla kannaksid mõnele asustatud rannikule, või usaldada kiri tuvide hoolde. Kas võis aga 
tõesti loota, et tuvid või pudel ületavad tuhande kahesaja miili pikkuse vahemaa, mis lahutas 
saart lähemast mandrist? See oleks olnud lausa meeletus. 

30. juunil, pärast seda kui oli nähtud hulk vaeva, püüti inni albatross, keda Harberti kuul oli 
jalast kergesti aavanud. See oli suurepärane lind tormilinnuliste hulgast, 

kelle väljasirutatud tiibade ulatus oli kümme jalga ja kes võis ületada isegi Vaikse ookeani 
tohutu veevälja. 

Harbert oleks toreda linnu meeleldi endale jätnud. Albatrossi haav paranes kiiresti ja 
noormees kavatses teda kodustada, kuid Gideon Spilett tegi talle selgeks, et ei või jätta 
kasutamata juhust selle kulleri abi Vaikse ookeani asustatud rannikuga ühendusse astuda. 
Harbert pidi nõustuma, sest kui albatross oli tulnud mõnelt alalt, kus elab inimesi, siis lendab 
ta vabanedes sinna kindlasti tagasi. 

Gideon Spilettis ärkas vahetevahel kirjasaatja ja ta oleks ehk päris meelsasti saatnud hea õnne 
peale teele mõne haarava artikli Lincolni saare kolonistide seiklustest. Ja kui see oleks kunagi 
jõudnud direktor John Ben-netti kätte, milline menu oleks saanud osaks «New York Heraldi» 
alalisele reporterile ja ajalehenumbrile, kus leiduks artikkel! 

Gideon Spilett koostas napisõnalise teadaande, mis pandi tugevast kummeeritud lõuendist 
kotikesse koos tungiva palvega leidjale, kes see ka oleks, teadaanne «New York Heraldi» 
toimetusse edasi saata. Kotike kinnitati albatrossile kaela ja mitte jala külge, sest neil lindudel 
on harjumuseks puhata veepinnal; siis lasti õhukuller vabadusse ja kolonistid jälgisid 
liigutatult, kuidas ta kadus läänes hõljuvasse uttu. 

«Ei tea, kuhu ta lendab?» küsis Pencroff. 

«Uus-Meremaa poole,» vastas Harbert. 

«Head teed!» hüüdis meremees, kes ei uskunud, et sellisel kirjavahetusel võiks olla kuigi 
suuri tulemusi. 

Talve tulekuga olid kolonistid uuesti alustanud töid Graniitlossis, riiete parandamist ja 
mitmesuguste esemete valmistamist. Muuseas õmmeldi ka laeva jaoks purjed, kasutades 
selleks ammendamatut lõuenditagavara, mille andis aerostaadi kest. 

Terve juulikuu valitses käre külm, kuid ei puid ega sütt ei hoitud kokku. Cyrus Smith oli 
ehitanud suurde saali veel teise kamina ja selle ümber veedeti pikad talve-õhtud. Kui töötati, 
siis vesteldi, kui käed puhkasid, loeti — ja nii kulges aeg kõigile kasulikult. 

Kolonistidel oli tõeline nauding istuda küünaldest heledasti valgustatud ja kivisöega 
tublisti köetud saalis 

pärast kosutavat lõunasööki, leedripuukohv tassides auramas, popsutada lõhnavat tubakat ning 


kuulatada, kuidas torm väljas möllas. Kolonistide rahulolu oleks olnud täielik, kui seda ei 
oleks vähendanud teadmine, et nad olid omataolistest kaugel eemal ja et neil oli täiesti 
võimatu välismaailmaga ühendusse astuda. Ikka ja jälle vestlesid nad kodumaast ja sõpradest, 
kes olid sinna maha jäänud. Cyrus Smith, kes oli Ameerika Ühendriikide poliitilisest elust 
aktiivselt osa võtnud, äratas kuulajais elavat huvi oma jutustustega, oma ülevaadetega ja 
arvamustega tuleviku kohta. 

Ühel päeval juhtus Gideon Spilett küsima: «Aga lõpuks, kallis Cyrus, kas ei ähvarda kogu 
tööstuse ja kaubanduse arengut, millele teie ennustate pidevat tõusu, varem või hiljem täielik 
seisak?» «Seisak? Ja mispärast?» 

«Sellepärast et tuleb puudt.s kivisöest, mida võib pidada maapõuevaradest kõige 
väärtuslikumaks.» 

«Kõige väärtuslikumaks, seda küll,» vastas insener, «ja näib, et loodus ise on tahtnud seda 
kinnitada, luues tee-mandi, mis ei ole midagi muud kui puhas kristalne süsinik.» 

«Ega te ometi ei taha öelda, härra Cyrus,» segas end kähku vahele Pencroff, «et tulevikus 
põletatakse katlaah-judes kivisöe asemel teemante?» 

«Ei, mu sõber,» vastas Cyrus Smith. 

«Ma siiski jään oma arvamuse juurde,» jätkas Gideon Spilett. «Ega te ei eita, et ühel päeval 
on kivisüsi täielikult ära tarvitatud?» 

«Kivisöelademed on veel ulatuslikud ja sada tuhat töölist, kes iga aasta välja kaevavad sada 
miljonit tsentne-rit sütt, ei ammenda neid veel niipea.» 

«Kivisöe tarbimise üha suurenedes on ette näha, et saja tuhande töölise asemel on varsti 
kakssada tuhat töölist ja et toodang kahekordistub,» vastas Gideon Spi- 

lett. 

«Kahtlemata, aga peale lademete Euroopas, mida uued masinad võimaldavad peagi veelgi 
põhjalikumalt ära kasutada, varustavad Ameerika ja Austraalia kivisöe-lademed. tööstust veel 
kaua.» 

«Kui kaua?» küsis reporter. 

«Vähemalt kakssada viiskümmend või kolmsada aastat.» 

«Meile on see teadmine rahuldav,» sõnas Pencroff, «aga meie lastelastele murettekitav.» 
«Küllap leitakse mõni muu aine,» lausus Harbert. 

«Seda tuleb loota,» vastas Gideon Spilett, «sest ilma kivisöeta ei ole masinaid ja ilma 
masinateta ei ole raudteid, aurulaevu ega tehaseid, ei ole enam üldse midagi, mida nõuab 
tänapäeva elu.» 

«Aga milline see uus aine võiks olla?» küsis Pencroff. «Kas te oskate seda arvata, härra 
Cyrus?» 

«Umbes jah, mu sõber.» 

«Ja mida siis põletatakse kivisöe asemel?» 

«Vett,» vastas Cyrus Smith. 

«Vett!» hüüatas Pencroff. «Veega köetakse aurulaevu ja vedureid, vee kuumutamiseks 
tarvitatakse vett!» 

«Jah, aga vett, mis on lahutatud algosadeks,» vastas Cyrus Smith, «ja lahutatud kahtlemata 
elektri abil, mis on siis saanud võimsaks ning hõlpsasti kasutatavaks jõuks, sest kõik suured 

leiutised näivad mingi seletamatu seaduse põhjal kooskõlas olevat ja samal ajal üksteist 
täiendavat. Jah, mu sõbrad, ma usun, et ühel päeval kasutatakse vett kütteainena, et vesinik ja 
hapnik, mis kuuluvad vee koosseisu, moodustavad — kas koos või eraldi - ammendamatu 
soojuse ja valguse allika, veel palju võimsama, kui seda on kivisüsi. Saabub päev, kus auri- 
kute söepunkrid ja vedurite tendrid täidetakse kivisöe asemel nende kahe kokkusurutud 
gaasiga, mis annavad küt-tekoldeis hiiglasuure põlemissoojuse. Niisiis pole midagi karta. 
Kuni maakera on asustatud, varustab ta oma elanikke ja neil ei tule kunagi puudu ei valgusest 
ega soojusest, niisamuti nagu neil ei tule ka puudu taime- või loomariigi saadustest ega 
maapõuevaradest. Ma olen veendunud, et kui kivisöelademed on ammendatud, köetakse ja 
soojendatakse end veega. Vesi on tuleviku kivisüsi.» 

«Ma tahaksin seda näha,» sõnas meremees. 

«Selleks oled sa liiga vara sündinud, Pencroff,» lausus Nab, kes ainult selle lausega 
kõnelusest osa võttis. 

Kõnelus ei lõppenud aga mitte Nabi sõnadega, vaid selle katkestas Topi haukumine, milles 
kostis jälle see kummaline alatoon, mis oli inseneri juba varemgi rnõtlema 

pannud. Samal ajal hakkas Top keerlema ümber kaevu suudme, mis avanes sisemise koridori 
lõpus. 

«Mis tal ometi jälle on, et ta niimoodi haugub?» küsis Pencroff. 

«Ja mis on Jupil, et ta niimoodi uriseb?» küsis Har-bert. 

Orangutang oli läinud koera juurde, avaldades ilmseid ärevuse tundemärke, ja mis kõige 
imelikum, mõlemad loomad näisid olevat pigem erutatud kui vihased. 

«Tundub, et kaev on otseses ühenduses merega,» ütles Gideon Spilett, «ja et mõni mereelukas 
tuleb aeg-ajalt kaevu põhja hingama.» 

«Tundub küll,» vastas meremees, «ja ega teisiti seda seletada saagi. .. Noh, ole vait, Top,» 
lisas Pencroff, pöördudes koera poole, «ja sina, Jup, mine oma kambrisse!» 

Ahv ja koer jäid vait. Jup läks uuesti magama, kuid Top jäi saali ja kogu õhtu urjses ta 
tumedalt. 

Sellest juhtumist ei räägitud enam, kuid inseneri laup tõmbus mõtteist kipra. 

Ülejäänud juulikuu päevadel vaheldusid vihmad külmadega. Temperatuur ei langenud siiski 
nii madalale kui eelmisel talvel ja külm ei ületanud 8° Fahrenheiti (13,33° alla nulli Celsiuse 
Järgi). Ent kuigi talv oli soojem, möllasid marud ja tormi-iilid palju sagedamini. Meri tungis 
ägedasti peale ja ohustas korduvalt Kaminaid. Tundus, nagu oleks hiigellaineid pannud 
mässama veealune maaväring, mis paiskas hävitava voogude tulva vastu Graniitlossi müüri. 
Akende juurde kummardudes Vaatlesid kolonistid tohutu suuri veemägesid, mis nende 
silmade ees pihune-sid, ja tahes-tahtmata pidid nad imetlema ookeani võimetu raevu 
suurepärast vaatemängu. Veevood põrkasid tagasi pimestav-valges vahus, kogu merekallas 
kadus märatseva tõusulaine alla, kaljumassiiv näis kerkivat otse merest, ning veepiisad 
tuiskasid rohkem kui saja jala kõrgusele. 

Nende tormidega oli saare teedel raske ja isegi elukardetav liikuda, sest sageli murdusid puud. 
Kolonistid ei jätnud siiski ühelgi nädalal karjatarasse minemata. Õnneks varjas seda Franklini 
mäe kagupoolne haru, nii et see ei kannatanud liialt tormi ägeduse all, ning seal- 

sed puud, kuurid ja pihtaed jäid terveks. Kuid linnuõu, mis asetses Kaugvaate platool ja oli 
järelikult täiesti idatuulte võimuses, sai üsna tõsiselt kannatada. Tuvila katus lendas kahel 
korral pealt ja tara paiskus ümber. See kõik tuli taastada palju vastupidavamana; oli ilmne, et 
Lincolni saar asus Vaikse ookeani kõige halvema kliimaga paigas. Näis, nagu oleks ta 
moodustanud ulatuslike tsüklonite keskpunkti, mida vahetpidamata piitsutasid rajud. 
Augustikuu esimesel nädalal raugesid tormi-iilid vähehaaval ja atmosfääris valitses jälle 
vaikus, mis vahepeal näis otsekui alatiseks kadunud olevat. Vaikne ilm tõi kaasa temperatuuri 

languse, külm muutus uuesti väga teravaks ja elavhõbedasammas langes 8° alla nulli Fah- 
renheiti järgi (22° alla jää sulamistemperatuuri Celsiuse järgi). 


3. augustil sooritati juba mitme päeva eest kavatsetud retk saare kaguossa, Kivipartide rappa. 


Jahimehi meelitasid veelinnud, kes olid jäänud sinna talvekorterisse. Seal leidus rohkesti 
metsparte, kurvitsaid, sooparte, rägaparte ja tuttparte ning kolonistid otsustasid pühendada 
terve päeva nende tiivuliste küttimisele. 

Sellest retkest võtsid osa mitte ainult Gideon Spilett ja Harbert, vaid ka Pencroff ja Nab. 
Ainult Cyrus Smith ei ühinenud nendega ja jäi Graniitlossi, vabandades end mingi tööga. 
Jahimehed hakkasid minema piki Õhupalli sadamasse viivat teed raba suunas ja lubasid 
õhtuks tagasi tulla. Top ja Jup läksid nendega kaasa. Niipea kui nad olid jõudnud üle 
Tänumeele jõe silla, tõstis insener selle üles ja pöördus Graniitlossi tagasi, et teostada plaani, 
mille läbiviimisel ta tahtis olla üksinda. 

Nimelt kavatses ta hoolikalt uurida sisekaevu, mille suue avanes Graniitlossi koridori 
põrandas ja mis pidi olema ühenduses merega, sest see oli ju kunagi olnud järvevee 
äravooluteeks. 

Miks keerles Top nii sageli kaevu suudme ümber? Miks haukus ta nii kummaliselt, kui 
mingisugune rahutus tõmbas teda selle kaevu juurde? Miks laskis Jup end Topi ärevusest 
kaasa tõmmata? Kas oli kaevul veel teisi harusid peale püstloodse ühenduse merega? Kas see 
hargnes 

saare teiste osade suunas? Seda kõike sooviski Cyrus Smith teada ja pealegi nii, et esialgu 
oleks kõik teiste eest varjatud. Ta oli otsustanud katsetada kaevu uurimisega kaaslaste 
äraolekul ja nüüd saabuski juhus seda teha. 

Kasutades nöörredelit, mida pärast tõstuki ehitamist enam ei tarvitatud ja mis oli küllaldaselt 
pikk, oli lihtne kaevu põhja laskuda. Nii insener tegigi. Ta lohistas redeli auguni, mille 
läbimõõt oli umbes kuus jalga, ja laskis selle alla libiseda, olles redeli ülemise otsa enne tuge- 
vasti kinni sidunud. Siis süütas ta laterna, võttis revolvri, pistis vöö vahele lühikese mõõga ja 
hakkas mööda esimesi redelipulki allapoole laskuma. 

Kaevu seinad olid pragudeta, kuid siin-seal tungisid esile mõned kaljunukid ja neile toetudes 
võis mõni osav olend tõepoolest tõusta kaevu suudmeni. 

Insener pani seda tähele, ent kuigi ta neid kaljunukke laterna valgusel hoolikalt uuris, ei 
märganud ta seal ühtki jälge ega murdunud kohta, mis oleks lasknud oletada, et neid oli 
kunagi kasutatud ronimisel. 

Insener laskus üha sügavamale, valgustades iga kohta kaevu seinal. Ta ei näinud 
midagi kahtlast. 

Kui ta oli jõudnud redeli alumiste pulkadeni, märkas ta veepinda, mis sel hetkel oli täiesti 
tasane. Ei veepinna tasemel ega üheski muus kaevu osas ei avanenud mingit kõrvalkäiku, 
mis oleks võinud hargneda kaljumassiivi sisemusse. Kui Cyrus Smith lõi mõõgapidemega 
vastu seina, ei kõmisenud see õõnsalt. See oli paks, tihe müür, kuhu ükski elusolend 
poleks suutnud endale läbikäiku uuristada. Et jõuda kaevu põhja ja tõusta selle suudmeni, 
selleks tuli tingimata läbida kalda kaljusesse aluspin-nasse uuristunud kanal, mis oli 
alaliselt vee all ja ühendas kaevu merega. Seda aga võisid teha ainult mereloomad. Kus oli 
kanali suudme täpne asukoht rannikul, ning kui sügaval veepinna all see asus — need 
küsimused jäid samuti lahendamata. 

Lõpetanud uurimise, ronis Cyrus Smith üles, tõmbas redeli tagasi, kattis kaevu suudme kinni 
ja läks mõtteisse vajunult Graniitlossi suurde saali, lausudes endamisi: 

«Ma ei näinud seal mitte midagi, kuid midagi peab seal siiski olema!» 


XII PEATÜKK. 

LAEVA TAAGELDAMINE. SAAKALREBASTE KALLALETUNG. JUP 
SAAB HAAVATA. JUPPI RAVITAKSE. JUP ON TERVE. 
LAEVAEHITUSE LÕPULEVIIMINE. PENCROFFI VÕIDURÕÕM. 
«BONADVENTURE». ESIMENE PROOVISÕIT PIKI 
LÕUNAKALLAST. OOTAMATU LEID. 


Jahimehed tulid tagasi juba samal õhtul. Kolonistidel oli olnud hea jahiõnn, nad olid saagiga 
lausa üle koormatud ja tõid kaasa nii palju linde, kui neli meest üldse uudavad kanda. Topil 
oli soopartidest pärg ümber kaela ja Jupil kurvitsatest vööd ümber keha. 

«Vaadake, peremees!» hüüdis Nab. «Nüüd on meil hulaks ajaks tegevust! Konserve, pasteete 
— saame endile maitsva tagavara! Aga keegi peab mind aitama. Ma loodan sinu peale, 
Pencroff!» 

«Ei, Nab,» vastas meremees. «Mind ootab laeva taageldamine, ja sul tuleb ilma minuta läbi 
ajada.» 

«Aga teie, noorhärra Harbert?» 

«Ma pean homne karjatarasse minema,» vastas noormees. 

«Niisiis aitate mind teie, härra Spilett?» 

«Sinu meeleheaks, Nab,» vastas reporter. «Aga hoiatan sind ette, kui sa mind oma 
retseptide saladusse pühendad, avaldan ma nad ajakirjanduses.» 

«Tehke, nagu soovite, härra Spilett,» = vastas Nab, tehke, nagu soovite!» 

Ni saigi Gideon Spilettist järgmisel päeval Nabi abiline ja ta asus tööle tema kokakunsti 
laboratooriumis, nne seda aga tegi insener talle teatavaks eelmisel päe-al ettevõetud uurimise 
tulemused ja reporter tuli sama- 

sugusele järeldusele kui Cyrus Smith — kuigi seekord midagi ei leitud, jäi siiski lahendada 
mingi saladus. 

Külmad püsisid veel nädala ja kolonistid väljusid' Graniitlossist ainult selleks, et hoolitseda 
linnuõue eest. Nende elamut täitsid meeldivad lõhnad, mida levitasid Nabi ja reporteri 
kokakunsti keerukad protseduurid. Ent kaugeltki mitte kogu jahisaaki ei muudetud 
konservideks, sest säärase käreda külmaga säilis liha suurepäraselt;, metspardid ja teised 
linnud söödi värskelt ning kõik kinnitasid, et nad on palju maitsvamad kui kõik muud vee- 
linnud maailmas. 

Harbert oli õppinud osavasti purjenõela kasutama ja ta abistas Pencroffi, kes töötas nii suure 
innuga laeva purjede kallal, et need said veel sama nädala jooksul valmis. Kanepnööridest ei 
olnud puudu tänu õhupalli tag-lasele, mis leiti koos pallikestaga. Köied ja võrgunöörid olid 
suurepärasest materjalist ja meremees oskas need . ära kasutada. Purjed äärestati tugevate 
trossidega ja failide1, vantide, sootide2 jne. valmistamiseks jäi veel küllalt köit üle. Plokid 
treis Cyrus Smith Pencroffi näpunäidete järgi juba varem meisterdatud treipingil. Niiviisi 
juhtuski, et laeva taglas sai tublisti varem valmis kui laev ise. Pencroff valmistas isegi sini- 
puna-valge lipu, mille juures ta kasutas teatud värvitaimi, mida saarel rohkesti leidus. 
Esialgu heisati lipp Graniitlossi keskmise akna kohale ja kolonistid tervitasid seda 
kolmekordse hurraaga.- 

Külm aastaaeg hakkas siiski lõpule jõudma ja näis, et teine talv möödub ilma tõsisemate 


sündmusteta. Ent ööl vastu 11. augustit sattus Kaugvaate platoo äkki täieliku laastamise ohtu. 


Pärast töörohket päeva magasid kolonistid sügavat und, kui äkki kella nelja paiku hommikul 
äratas neid Topi haukumine. 

Seekord ei haukunud koer kaevu suudme juures, vaid lävel ja ta viskus vastu ust, nagu tahtes 
seda purustada. Jup omakorda kiljus heleda häälega. 

1 Fall — köis purje tõstmiseks. Tõlk. 

2 Soot — köis purje asendi muutmiseks (purje seadmiseks)-Tõlk. 

«Noh-noh, Top,» hüüatas Nab, kes ärkas esimesena. 

Ent koer hakkas veelgi raevukamalt haukuma. 

«Mis on lahti?» küsis Cyrus Smith. 

Kolonistid panid end kiiruga riidesse, tormasid akende juurde ja lükkasid need lahti. 

Nende silmade ees laius lumevaip, mis sellel pilkasel pimedal ööl näis vaevalt valgena. 
Kolonistid ei näinud midagi, kuid nad kuulsid pimeduses imelikku haukumist. Nähtavasti oli 
hulk loomi, keda ei võinud näha, tunginud merekaldale. 

«Kes need on?» küsis Pencroff. 

«Hundid, jaaguarid või ahvid!» vastas Nab. 

«Tohoh tont! Aga nad võivad ju tungida üles platoole!» sõnas reporter. 

«Ja meie linnuõu!» hüüdis Harbert. «Ja meie istandused? ... » 

«Kust nad ometi sisse pääsesid?» imestas Pencroff. 

«Nad on tulnud nähtavasti üle kaldaäärse purde,» vastas insener. «Keegi meist on unustanud 
selle üles tõstmata.» 

«Tõepoolest,» sõnas Spilett, «mulle meenub, et jätsin purde, üles tõstmata.» 

«Sellega olete meile küll mänginud toreda vembu, härra Spilett!» hüüdis meremees. 

«Mis tehtud, see tehtud,» vastas Cyrus Smith. «Nüüd aga vaatame, mis saab edasi.» 

Polnud kahtlust, et loomad olid ületanud purde ja et nad olid tunginud rannikule. Ükskõik kes 
nad ka olid, nad võisid jõuda Kaugvaate platoole, minnes piki Tänu-meele jõe vasakut kallast 
ülespoole. Tuli neist ette jõuda ja tarbekorral nendega võitlusse astuda. 

«Aga mis loomad need on?» küsiti juba teist korda, kui haukumine tugevamaks muutus. 
Haukumine pani Harberti värisema ja talle meenus, et ta kuulis neid hääli juba oma esimesel 
retkel Punaoja lätteile. 

«Need on rebased, šaakalrebased!» hüüdis ta. «Edasi!» hõikas meremees. 

Relvastudes kirvestega, karabiinidega ja revolvritega, tormasid kõik tõstukikorvi ning 
maabusid merekaldal. 

Saakalrebased on väga kardetavad, kui nad on hulgakaupa 

koos ja kui nälg neid tagant kihutab. Sellest hoolimata 

tormasid kolonistid kõhklematult loomakarjale vastu ja 

nende revolvripaugud, mis heitsid pimedusse kiireid 

sähvatusi, sundisid esimesi pealetungijaid taganema. 

, Kõigepealt oli tingimata vaja takistada riisujaid ronimast 

° Kaugvaate platoole, sest vastasel korral oleksid istandused 

- ja linnuõu langenud nende võimusesse ja tohutud, võib-olla 
isegi parandamatud kahjud, eriti viljapõllu osas, oleksid 
olnud vältimatud. Kuna platood oli aga võimalik vallutada 
ainult Tänumeele jõe vasaku kalda kaudu, siis piisas 
ületamatu tõkke püstitamisest kitsale kaldaribale jõe ja 

Mädapea t graniitmüüri vahel. 

8 Seda taipasid kõik ja Cyrus Smithi korraldusel tõtati sinna, 

sellal kui šaakalrebaste kari sagis pimeduses. 

Cyrus Smith, Gideon Spilett, Harbert, Pencroff ja Nab asetusid nii, et nad kujundasid 

läbipääsematu aheliku. Top, hambad irevil, käis kõige ees ja temale järgnes Jup, relvastatud 

pahkliku malakaga, mida ta vibutas nagu sõjanuia. 

öö oli äärmiselt pime. Ainult revolvrilaskude valgusel, milledest igaüks pidi märki tabama, 
võis näha kallaletungijaid — neid oli vähemalt saja ümber ja nende silmad hõõgusid nagu 
söed. 

«Nad ei tohi läbi pääseda!» hüüdis Pencroff. 

«Nad ei pääsegi läbi!» vastas insener. 

Ent kui loomad ei pääsenud läbi, siis mitte sellepärast, et nad poleks seda katsetanud. 
Tagumised read surusid esimestele peale ja tekkis äge võitlus, kajasid revolvri-paugud ning 
langesid kirvehoobid. Hulk rebaste korju-seid lamas juba maas, kuid salk ei paistnud 
vähenevat ja võis arvata, et loomi tuli purde kaudu üha juurde. 

Peagi tuli kolonistidel asuda lähivõitlusse ja nad said nii mõnegi haava, kuid õnneks olid need 
kerged. Revolvrilasuga päästis Harbert Nabi ühest šaakalrebasest, kes. oli talle tiigri kombel 
selga hüpanud. Top võitles tõelise raevuga, karates rebastele kõri kallale ja kägistades neid 
korrapealt. Malakaga relvastatud Jup tagus nagu meeletu ja kolonistid nägid asjatut vaeva teda 
tahapoole hoides. Kuna ta pimeduses kahtlemata hästi nägi, oli ta alati 

324 

seal, kus toimus kõige ägedam võitlus, ja vilistas aeg-ajalt teravalt, mis tema juures oli 
suurima võidurõõmu tunnus. Kord tungis ta isegi nii kaugele ette, et revolvrilasu 

valgusel = võisteda näha ümbritsetuna viiest või kuuest suurest = Šaakalrebasest, kellega 
ta võitles erakordse külmaverelisusega. 

Võitlus lõppes siiski kolonistide kasuks, kuid alles pärast seda, kui nad olid vastu pidanud 
kaks pikka tundi! Esimene aovalgus sundis kallaletungijaid lõplikult taganema. Nad lippasid 
põhja poole, ületades uuesti silla, ning viibimata jooksis Nab seda üles tõstma. 

Kui koidukiired võitlusvälja juba piisavalt valgustasid, võisid kolonistid loendada umbes 
viiskümmend laipa, mis lebasid siin-seal kaldaliival. 

«Aga Jup!» hüüdis Pencroff. «Kus on ometi Jup?» 

Jup oli kadunud. Tema sõber Nab hüüdis teda ja esimest korda ei vastanud Jup oma sõbra 
hüüdele. 

Kõik asusid Juppi otsima, värisedes mõttest, et teda tuleb lugeda surnute hulka. Võitlustander 
puhastati laipadest, mis muutsid lume verest laiguliseks, ja Jup leiti sõna tõsises mõttes 
rebaste kuhja keskelt, kelle purustatud lõualuud ja murtud selgrood tunnistasid, et neil oli 
olnud tegemist kartmatu ahvi hirmuäratava malakaga. Vaene Jup hoidis veel praegugi käes 
murdunud malaka juppi, kuid oma puuduliku relvaga oli ta arvulisele ülekaalule alla jäänud ja 
ta rinda lõhestasid sügavad haavad. 

«Ta on elus!» hüüatas Nab, kummardades ahvi kohale. 

«Ja me päästame ta!» lausus meremees. «Me hoolitseme tema eest, nagu oleks ta üks meie 
hulgast.» 

Näis, nagu oleks Jup Pencroffi sõnadest aru saanud, 

sest ta nõjatas oma pea tema Õlale, nagu tahtes teda tänada. Meremees oli ka ise haavatud, 
kuid niihästi tema kui ka ta kaaslaste haavad osutusid kergeteks, sest tänu tulirelvadele olid 
kolonistid peaaegu kogu aeg suutnud hoida kallaletungijad parajas kauguses. Tõsine oli ainult 
orangutangi seisukord. 

Nab ja Pencroff kandsid Jupi tõstukini ja ainult paar korda libises nõrk oie ta suust. 
Ettevaatlikult tousti temaga Graniitlossi. Seal asetati ta madratsile, mis oli võetud ühelt 
magamisasemelt, ja pesti ta haavad suurima hoolega puhtaks. Ükski tähtsam elund ei paistnud 
olevat vigastatud, kuid Jup oli verekaotuse tagajärjel väga nõrgaks jäänud ja palavik tõusis 
üsna kõrgele. Kui haavad olid kinni seotud, pandi ta lamama ja määrati talle range dieet — 
just nagu päris inimesele», leidis Nab. Talle anti juua mõni tassitäis karastavat ravijooki, mis 
oli valmistatud Graniitlossis leiduvatest ravimtaimedest. 

Siis Jup uinus. Algul magas ta rahutult, kuid pikkamööda muutus hingamine korrapärasemaks 
ja tal lasti rahulikult puhata. Aeg-ajalt tuli Top oma sõpra vaatama — tema kohta oleks 
võinud peaaegu öelda, et ta kõndis kikivarvul — ja ta näis Jupile osaks saanud hoolitsuse 
heaks kiitvat. Jupi üks käsi rippus üle aseme ääre ja Top lakkus seda nukral ilmel. 

Samal hommikul asusid kolonistid matma rebaste korjuseid. Nad tassisid need Metsiku Lääne 
metsa ja matsid seal sügavale maasse. 

See kallaletung, millel oleks võinud olla väga rasked tagajärjed, oli kolonistidele heaks 
õppetunniks ja nad ei heitnud enam kunagi enne magama, kui üks neist polnud järele 
vaadanud, kas kõik sillad on üles tõstetud ja igasugune sissetung võimatu. 

Jup valmistas kolonistidele paar päeva tõsist muret, kuid ta võitles haigusega vapralt. Ta tugev 
kehaehitus võitis, palavik langes vähehaaval ja Gideon Spilett, kes tundis veidi arstiteadust, 
leidis peagi, et ta oli väljaspool hädaohtu., 16. augustil hakkas Jup sööma. Nab valmistas talle 
maitsvaid magustoite ja haige soi neid nautides. Ahvil oli nimelt üks väike nõrkus: ta oli 
maiasmokk ja Nab polnud kunagi midagi ette võtnud, et teda sellest pahest võõrutada ... 

«Mis seal parata,» sõnas Nab Gideon Spilettile, kes tegi talle mõnikord etteheiteid ahvi 
hellitamise pärast, «vaesel Jupil pole ju muud rõõmu kui söömine ja mul on väga hea meel, et 
saan talle niiviisi ta teenete eest tasuda.» 

Kümme päeva pärast voodisse heitmist, 21. augustil, tõusis isand Jup üles. Ta haavad olid 
kinni kasvanud ja polnud kahtlust, et ta saab peagi tagasi oma endise nõtkuse ja jõu. Nagu 
tervenejail kunagi nii oli ka temal hiiglaisu ja reporter laskis tal süüa nii palju, kui ta tahtis, 
usaldades vaistu,, mis mõistusega olendeil sageli puudub ja mis pidi orangutangi hoidma 
enesele liiga tegemast. Nab rõõmustas, nähes oma õpilase isu tagasi tulevat. 

«Söö, mu Jup,» rääkis Nab ahvile, «ja ära keela endale midagi! Sina valasid meie eest oma 
verd ja mina aitan sul vähemalt uuesti kosuda!» 

Lõpuks, 25. augustil, kuuldi Nabi oma kaaslastele hüüdvat: 

«Härra Cyrus, härra Gideon, Harbert, Pencroff, tulge siia, tulge siia!» 

Kolonistid, kes olid kogunenud suurde saali, tõusid Nabi hüüde peale. Nab oli Jupile 
määratud kambris. 

«Mis on?» küsis reporter. 

«Vaadake!» vastas Nab, puhkedes valjusti naerma. 

Ja mida nad nägid? Isand Jup istus, jalad ristis, Gra-niitlossi uksekünnisel ja suitsetas 
rahulikult ning tõsiselt piipu! 

«Minu piip!» hüüatas Pencroff. «Ta on võtnud minu piibu! Aga olgu pealegi, mu tubli Jup, 
kingin selle sulle, suitseta pealegi, mu sõber, suitseta!» 

Ja Jup puhus tähtsalt pakse suitsupilvi ning see näis talle valmistavat ülimat naudingut. 

Cyrus Smith ei ilmutanud vähimatki üllatust ja ta võis tuua näiteks mitu kodustatud ahvi, 
kellele suitsetamine oli saanud harjumuseks. 

Ja sellest päevast peale oli isand Jupil oma piip — meremehe endine piip — ning see riputati 
tema tuppa tubakatagavara kõrvale. Jup toppis ise oma piibu täis, süütas selle hõõguva söega 
ja näis olevat kõigist maailma ahvidest kõige õnnelikum. On loomulik, et Pencroffi 

ja Jupi ühine lemmikharrastus tihendas veelgi neid tugevaid sõprussidemeid, mis köitsid 
toredat ahvi ja tublit meremeest. 

«Võib-olla on ta inimene,» sõnas vahel Pencroff Nabile. «Kas see üllataks sind, kui ta ühel 
päeval hakkaks meiega rääkima?» 

«Mitte põrmugi,» vastas Nab. «Mind üllatab pigem see, et ta ei räägi, sest tal ei puudu ju 
lõppeks mitte midagi peale kõnevõime.» 

«Küll oleks aga naljakas,» jätkas meremees, «kui ta ühel heal päeval mulle ütleks: «Kas me ei 
vahetaks piibud, Pencroff»!» 

«Seda küll,» vastas Nab. «Kui kahju, et ta on sündinud tummana!» 

Septembrikuuga jõudis talv täiesti lõpule ja tööd jätkusid uue hooga. 

Laevaehitamine edenes kiiresti. Plangutamine lõpetati ja luup tõestati seestpoolt painduvaks 
aurutatud kaartega, mis sidusid kõiki laevakere osi ja vastasid täpselt plaanile. 

Et ehitusmaterjali oli külluses, andis Pencroff insenerile nõu varustada laevakere veekindla 
vooderdisega, mis muudaks laeva veelgi vastupidavamaks. 

Cyrus Smith, teadmata, mida tulevik toob, kiitis heaks meremehe nõuande teha laev nii 
vastupidavaks kui vähegi võimalik. 

Laevakere, tekk ja sisevooderdis valmisid lõplikult 15. septembri paiku ja need tihendati 
kuivast mererohust takkudega, mis taoti puuhaamriga kõvasti pragudesse kinni ja valati üle 
kuuma puutõrvaga — viimast saadi külluses ümbruskonna mändidest. 

Laeva sisseseade ja varustus olid ülilihtsad. Ballastiks võeti esialgu rasked graniidikamakad, 
mis müüriti kinni lubimördiga; ballasti kogukaal oli umbes kaksteist tuhat naela. Selle peale 
asetati alumine tekk ja laeva sisemus jaotati kaheks kajutiks. Piki kajutite seinu asetsesid pin- 
gid, mida ühtlasi kasutati panipaikadena. Mastijalg pidi olema tugipostiks vaheseinale, mis 
lahutas mõlemaid kajuteid, kuhu pääses kahe tekile avaneva kattega luugi kaudu. 

Sobiva' mastipuu leidmine ei valmistanud Pencroffile 

mingeid raskusi. Ta valis ühe noore hästi sirge ja oksa-pahkadeta kuuse, mida oli vaja ainult 
mastiauku ulatuvast otsast neljakandiliseks tahuda ja ülemisest otsast ümmarguseks teha. 
Mast, tüür ja laevakere raudosad, mis valmistati Kaminates asetsevas sepikojas, tulid koh- 
makad, kuid tugevad. Oktoobrikuu esimesel nädalal said kahvel, teng, poom, saalingud ja 
aerud lõpuks valmis ning lepiti kokku teha proovisõit saare lähedal, et näha, kuidas laev merd 
kannab ja kuivõrd teda võib usaldada. 

Kogu selle aja kestel polnud teised vajalikud tööd põrmugi unustusse jäänud. Karjatara 
korraldati uuesti ümber, sest muflooni- ja kitsekarjas oli hulk tallesid, kellele tuli ehitada 
ulualune ja muretseda toitu. Kolonistid polnud jätnud käimata ei austrite leetseljakul, ei 
jäneste piirkonnas, ei kivisöe- ning raualademeil ega ka Metsiku Lääne metsade seni uurimata 
osades, kus leidus rikkalikult jahiloomi. 

Avastati veelgi kohalikke taimi, mis ei olnud just tingimata vajalikud, aitasid aga siiski 
mitmekesistada Graniitlossi köögiviljatagavarasid. Mõned neist kasvatasid lihavaid söödavaid 
lehti, teised andsid seemneid, mis sisaldasid midagi jahutaolist. 

10. oktoobril lasti laev vette. Pencroff säras heameelest. Koik õnnestus suurepäraselt. Täies 
taglastuses laev eeretati rullidel kalda äärde, kus tõusuvesi ta üles tõstis. Laev hakkas ujuma 
saadetuna kolonistide käteplaksutusest. Pencroff avaldas oma rõõma eriti kärarikkalt. Tal oli 
põhjust uhkustada ka pärast laeva valmimist, sest ta oli mitte ainult laeva ehitanud, vaid 
nimetati ka selle komandöriks. Kõigi üksmeelsel otsusel määrati talle kap-an 1 aukraad. 

Et kapten Pencroffi rahuldada, tuli kõigepealt anda laevale nimi ja pärast mitmeid 
ettepanekuid, mida pikalt-aialt arutati, jõuti üksmeelsele otsusele «Bonadventure'i» 
kasuks, mis oli tubli meremehe eesnimi. 

Niipea kui tõusuvesi «Bonadventure'i» üles tõstis, selgus, et laev istus suurepäraselt vees, ja 
oli ilmne, et ta sõidab hästi ükskõik millise tuulega. 

Laeva pidi muide proovitama juba samal päeval, tehes etke piki randa. Ilm oli ilus, õhk 
vaikne ja meri sile, 

eriti lõunarannikul, sest tuul puhus juba terve tunni loodest. 

«Laevale asuda! Laevale asuda!» hüüdis kapten Pencroff. 

Kuid enne ärasõitu oli tarvis einetada ja näis isegi olevat vajalik toiduaineid pardale kaasa 
võtta — juhuks, kui retk peaks kestma õhtuni. 

Cyrus Smith ootas samuti kärsitult proovisõitu, sest laeva plaan oli tema tehtud, olgugi et ta 
meremehe nõuandel oli tihti mõne üksikasja muutnud. Inseneril aga polnud laevasse sellist 
usku nagu Pencroffil ja kuna viimane ei rääkinud enam sõidust Tabori saarele, siis lootis 
Cyrus Smith koguni, et meremees oli sellest mõttest loobunud. Inseneril oleks tõesti olnud 
vastumeelt näha, et mõned tema kaaslastest oleksid asunud pikale teekonnale nii väikesel, 
vaevalt viieteistkümnetonnisel purjekal. 

Kell pool üksteist olid kõik pardal, isegi Jup ja Top. Nab ja Harbert hiivasid ankru, mis oli 
heidetud Tänu-meele jõe suudme lähedale, siis heisati purjed, linkolnlaste plagu lõi lehvima 
mastitipus ning Pencroffi juhtimisel sõitis «Bonadventure» merele. 

Et väljuda Liidu lahest, tuli purjetada pärituult ja kolonistid leidsid, et laeva kiirus oli 
seejuures täiesti rahuldav. 

Olles sõitnud ümber Laevahuku neeme ja Küüsneeme, tuli Pencroffil loovida tihedalt vastu 
külgtuult, et purjetada piki saare lõunarannikut. Olles paar korda ühelt halsilt teisele 
pööranud, pani ta tähele, et «Bonadven-ture» võis purjetada vastu tuult umbes viie rumbi 
piirides ja et ta pani triivimisele üsna hästi vastu. Laev loovis väga hästi vastu tuult ja läks 
edasi isegi vallamisell, sest tal oli küllaldaselt «hoogu», nagu ütlevad meremehed. 
«Bonadventure'i» reisijad olid lausa vaimustuses Nende käsutuses oli tubli laev, mis 
vajaduse korral võis neile osutada suuri teeneid, ja sellise ilusa ilmaga ning mõõduka tuulega 
oli väike meresõit väga mõnus. 

Pencroff purjetas Õhupalli sadama kohal ulgumerele, kolm või neli miili kaldast eemale. 
Saar tuli kogu ula- 


1 Vallamine — purjelaeva allatuule pööramine. Tõlk. 

tuses nähtavale, ent nüüd juba hoopis uue vaatenurga all. Kolonistide silme ees hargnes 
ranniku vaheldusrikas panoraam Kuusneemest kuni Roomaja neeme-  «Bonadventure» 


sõitis merele. ni. Kaldaäärsetes metsasaludes olid lehtpuud alles vaevalt rohetama 
löönud ja nende taustal paistsid okaspuud teravalt välja. Pilti kroonis Franklini mägi, mille 
harjal veel valendas lund. «Kui ilus!» hüüdis Harbert. 

«Jah, meie saar on ilus ja helde!» vastas Pencroff. «Armastan teda, nagu armastasin oma vaest 
ema! Eks võtnud ta meid ju vastu vaestena ja purupaljastena, aga mis tema taevast 
allakukkunud viiel lapsel nüüd puudub?» 

«Mitte midagi, kapten! Mitte kui midagi!» vastas Nab. 

Ja mõlemad tublid mehed lasksid saare auks kolada kolmekordse vägeva hurraa. 

Gideon Spilett, nõjatudes vastu masti, joonistas samal ajal vaatepilti, mis avanes ta silmade 
ees. 

Cyrus Smith vaatas vaikides ümbrust. 

«Noh, härra Cyrus,» küsis Pencroff, «mis te ütlete meie laeva kohta?» 

«Ta näib olevat tubli,» vastas insener. 

«Tore! Ja kas te nüüd usute, et temaga võib pikemat reisi ette võtta?» 

«Missugust reisi, Pencroff?» 

«Näiteks Tabori saarele!» 

«Kallis sõber,» vastas Cyrus Smith, «ma usun, et vajaduse korral võiksime kõhklemata 
«Bonadventure'i» pardale asuda ja sõita isegi veel pikemale retkele, kuid te teate ju isegi, et 
ma ei näeks just meeleldi teid Tabori saarele sõitmas, sest selleks ei ole mingit vajadust.» 
«Meeldiv on oma naabreid tundma õppida,» vastas Pencroff, kes jäi kangekaelselt oma 
kavatsuse juurde. «Tabori saar on meie naaber, meie ainus naaber. Juba ainult viisakus nõuab, 
et me teda külastaksime.» 

«Tont võtku!» kirus Gideon Spilett, «meie sõbra Pencroffi eriharrastuseks on peened 
viisakuskombed!» 

«Mul pole mitte mingit eriharrastust,» vastas meremees, keda inseneri vastuseis veidi 
pahandas, kuid kes siiski ei tahtnud talle tuska teha. 

«Aga mõelge sellele, Pencroff,» lausus Cyrus Smith, «et üksinda te Tabori saarele minna ei 
saa.» 

«Ühest kaaslasest oleks küllalt.» 

«Hea küll,» vastas insener. «Tähendab, teie riskiksite Lincolni saare viiest kolonistist ära võtta 
kaks!» 

«Kuuest!» vastas Pencroff. «Te unustate Jupi.» 

«Seitsmest!» lisas Nab. «Ka Top väärib kolonisti nime.» 

«Ei ole ju mingit riski, härra Cyrus,» jätkas Pencroff. 

«Väga võimalik, Pencroff, kuid ma kordan: see oleks enese hädaohtu saatmine ilma mingi 
vajaduseta.» 

Kangekaelne meremees ei vastanud ja lõpetas jutuajamise, ent otsustas kindlalt selle asja 
edaspidi uuesti üles võtta. Ta ei aimanudki, et üks sündmus tuleb talle 

appi ja et humaansuse nõuded muudavad paratamatuks selle, mis muidu oli vaid üsna 
kahtlane tuju. 

Purjetanud mõnda aega ulgumerel, lähenes «Bonad-venture» rannikule ja suundus Õhupalli 
sadama poole. Oli tarvis uurida leetseljakute ja rannakaljude vahelisi läbisoidukohti, et neid 
tarbekorral varustada meremärkidega, sest sellest väikesest meresopist pidi saame nende 
laevale sadam. 

Oldi veel ainult poole miili kaugusel rannikust ja tuli loovida, et vastu tuult edasi jõuda. 
«Bonadventure'i» kiirus oli nüüd väga väike, sest kerge tuul, mida järsk rannik osaliselt kinni 
pidas, paisutas hädavaevalt purjesid ja meri oli sile nagu peegel ning virvendas ainult mõnest 
harvast tujukast puhangust. 

Harbert seisis laevaninas, et näidata teed madalike vahel. Äkki ta käsutas: 

«Luhva, Pencroff! Luhva!»1 

«Mis seal on?» küsis meremees püsti karates. «Kas kari?» 

«Ei... oota .. .» vastas Harbert, «ma ei näe hästi. .. Hoia rohkem vastu tuult. .. Hüva. .. Veidi 
rohkem kalda poole ... » 

Seda öeldes heitis Harbert parda äärde pikali, sirutas käe kärmesti vette ja tõusis püsti, 
hüüatades: 

«Pudel!» 

Ta hoidis käes kinnist pudelit, mille lained olid veeretanud nende teele mõne kaabeltau 
kaugusel rannast. 

Cyrus Smith võttis pudeli enda kätte. Sõnalausumata eemaldas ta korgi ja tõmbas välja niiske 
paberilehe, millel seisid järgmised sõnad: 

Merehädaline — Tabori saar: 

153° idapikkust, 37°H' lõunalaiust. 


1 Luhvama — purjelaeva vastu tuult pöörama. Tõlk. 

TABORI SAAR. OTSINGUD KALDAL. OTSINGUD METSAS. 
MITTE KEDAGI. LOOMAD. TAIMED. MAHAJÄETUD ELAMU. 


«Merehädaline!» hüüatas Pencroff. «Üksinda Tabori saarel mõnisada miili meist eemal! Noh, 
härra Cyrus, ega te nüüd enam ei seisa vastu minu kavatsusele sõita sinna?» 

«Ei, Pencroff,» vastas Cyrus Smith, «ja te asute teele niipea kui võimalik.» 

«Kas või homme?» 

«Kas või homme.» 

Insener hoidis pudelist võetud paberilehte ikka veel käes. Ta vaatles seda viivu mõtlikult ja 
lausus: 

«Sellest teatest, sõbrad, ja teate sõnastusest võib kõigepealt järeldada järgmist: esiteks, et 
Tabori saare merehädaline on mees, kellel on kaunis suured teadmised mereasjanduses, sest 
tema poolt osutatud saare laius- ja pikkuskraad ühtivad minuti pealt nendega, mis meie 
määrasime; ja teiseks, et ta on inglane või ameeriklane, sest kiri on kirjutatud inglise keeles.» 
«See on täiesti loogiline,» vastas Gideon Spilett, «ja selle merehädalise olemasolu seletab ka 
kaldale heidetud kasti päritolu. On toimunud laevahukk, sest on olemas merehädaline. Ja 
ükskõik, kes see merehädaline ka on, igatahes on temale suureks õnneks, et Pencroffil tuli 
mõte ehitada laev ja proovida seda just täna, sest päev hiljem oleks pudel võinud juba 
puruneda vastu kaljusid.» 

«Jah,» sõnas Harbert, «see oli õnnelik juhus, et «Bonadventure» möödus just sealt ja nimelt 
just siis, kui pudel veel pinnal ujus.» 

«Ja kas see ei tundu teile kummalisena?» küsis Cyrus Smith Pencroffilt. 

«Mina leian, te see on õnnelik juhus, see on kõik,» vastas meremees. «Kas teie näete selles 
midagi ebatavalist, härra Cyrus? Pudel pidi ju kuhugi ujuma ja ta võis sattuda siia niisama 
hästi kui mujalegi.» 

«Võib-olla on teil õigus, Pencroff,» vastas insener, «kuid siiski... » 

«Aga miski ei tõenda, et pudel on ujunud meres juba pikemat aega,» tähendas Harbert. 
«Seda küll,» vastas Gideon Spilett, «ja teade näib pealegi olevat alles äsja kirjutatud. Mis teie 
sellest arvate,. Cyrus?» 

«Seda on raske kindlaks teha, aga küllap me juba teada saame,» vastas Cyrus Smith. 

Selle kõneluse ajal polnud Pencroff jäänud tegevuseta. Ta oli muutnud sõidusuundat ja 
«Bonadventure» liikus täis purjes ning pärituult kiiresti Kuusneeme suunas. Kõik mõtlesid 
Tabori saare merehädalisele. Kas jõuavad nad teda veel päästa? Tähtis sündmus kolonistide 
elus! Nemad ise olid ka ainult merehädalised, kuid oli karta, et igaühel polnud nii soodsaid 
võimalusi kui neil ja nende kohus oli õnnetule appi rutata. 

Sõideti ümber Kuusneeme ja kella nelja paiku heitis «Bonadventure» Tänuneeme jõe 
suudmes ankrusse. 

Veel samal õhtul arutati üksikasjaliselt läbi eelseisva retkega seotud küsimused. Näis kõige 
õigemana, et Pencroff ja Harbert, kes oskasid laeva juhtida, asuvad teele ainult kahekesi. Kui 
nad järgmisel päeval, 11. oktoobril, välja sõidavad, võivad nad 13. oktoobri keskpäeval 
kohale jõuda, sest parajasti puhuva soodsa tuulega ei nõuaks saja viiekümne miili ületamine 
rohkem kui nelikümmend kaheksa tundi. Üks päev kuluks saarel olemiseks, kolm või neli 
päeva tagasitulekuks ja seega võis arvestada, et 17-ndal ori laev Lincolni saarel tagasi. Ilm oli 
ilus, baromeeter tõusis pidevalt, tuul näis olevat püsiv — seega olid kõik asjaolud nende 
vaprate meeste kasuks, keda kohustused kaasinimeste vastu viisid oma saarest kaugele 
eemale. 

Oli küll otsustatud, et Cyrus Smith, Nab ja Gideon Spilett jäävad Graniitlossi, ent Gideon 
Spilett, kes ei jätnud 

põrmugi unustusse oma «New York Heraldi» reporteri ametit, hakkas protestima, kinnitades, 
et ta on pigem valmis kas või ujudes kaasa minema kui laskma mööda sellist võimalust, ja tal 
lubatigi reisist osa võtta. 

õhtupoolik kasutati mõningate magamistarvete, köögiriistade, relvade, laskemoona, kompassi 
ja nädalapäevadeks jätkuva toidutagavara toimetamiseks «Bonadven-ture'i» pardale. 
Laadimine lõpetati kiiresti ja siis pöördusid kolonistid uuesti Graniitlossi tagasi. 

Järgmisel päeval kell viis hommikul jäeti hüvasti, kusjuures nii ärasõitjad kui ka mahajääjad 
olid liigutatud. Pencroff heiskas purjed ja tüüris Kuusneeme poole, et sõita ümber maanina, ja 
võtta siis kurss otse edelasse. 

«Bonadventure» oli juba umbes veerand miili kaldast eemal, kui reisijad silmasid Graniitlossi 
harjal kaht inimest, kes neile hüvastijätuks viipasid . .. Need olid Cyrus Smith ja Nab. 

«Meie sõbrad!» hüüdis Gideon Spilett. «See on meie esimene lahkuminek viieteistkümne 
kuu jooksul! .. .» 

Pencroff, reporter ja Harbert viipasid veel viimast korda ja varsti 


Harhort soisis tiiiiril 


kadus Gra-niitloss neeme kõrgete kaljude taha. 
Esimestel hommikutundidel oleks veel võinud «Bo-nadventure'it» Lincolni saare 
lõunarannikult näha; laevale aga paistis saar peagi vaid rohelise laiguna, millest ulatus välja 
Franklini mägi. Kõrgustikud, mida kaugus küll vähendas, andsid saarele ilme, mis vaevalt 
võis laevu ligi meelitada. 
Roomaja neemest sõideti mööda kella ühe paiku, kuid nüüd oldi juba kümne miili kaugusel 
ulgumerel. Lääne-kallast, mis ulatus Franklini mäe - seljandikeni, 

polnud sellest kaugusest enam võimalik selgesti näha ja kolm tundi hiljem oli Lincolni saar 
tervenisti kadunud silmapiiri taha. 
«Bonadventure» purjetas laitmatult. Ta lõikas hästi laineid ja tegi kiiret sõitu. Pencroff oli 
heisanud kõik purjed ja laev asus kursile, mis oli kompassi abil kindlaks määratud. 
Aeg-ajalt asendas Harbert Pencroffi tüüril ja nooruki käsi oli nii kindel, et meremehel polnud 
talle ette heita vähematki kursist kõrvalekaldumist. 
Gideon Spilett vestles kord ühega, kord teisega ja vajaduse korral abistas neid töös. Kapten 
Pencroff oli oma meeskonnaga täiesti rahul ja ta rääkis isegi sellest, et jagab meeskonnale 
«kortel veini iga halsi eest». 
Õhtul ilmus hämarale taevalaotusele kuusirp, mis alles 16-ndal pidi jõudma esimesse 
veerandisse, ja kustus peagi, öö oli pime, kuid tähed sirasid ja järgmisel päeval tõotas samuti 
tulla väga ilus ilm. 

Ettevaatuse mõttes laskis Pencrofftopselli alla, sest ta ei tahtnud riskida võimalusega, et 
ootamatu tuuleiil tabab laeva purjega mastitipus. Nii vaiksel ööl oli see võib-olla liigne 
ettevaatus, kuid Pencroff oli hoolikas meremees ja seda ei saa talle süüks panna. 

Reporter magas osa ööst. Iga kahe tunni tagant vahetasid Pencroff ja Harbert teineteist tüüri 
juures välja. Meremees usaldas noorukit nagu iseennast ja poisi kül-maverelisus ning arukus 
õigustasid seda usaldust täielikult. Pencroff näitas talle kursi nagu kapten tüürimehele ja 
Harbert ei lasknud «BonadventureMl» sellest kriipsu-võrragi kõrvale kalduda. 

Öö möödus hästi ja järgmine päev, 12. oktoober, samuti. Kogu päev hoidis Pencroff rangelt 
kurssi edelasse ja kui «Bonadventure» ei olnud sattunud mõnda tundmatusse hoovusse, pidi ta 
jõudma otse Tabori saare juurde välja. 

Meri oli täiesti lage. Aeg-ajalt möödus laskekauguses mõni suur lind, albatross või fregattlind 
ja Gideon Spi-lett küsis endalt, kas mõni neist polnud seesama, kellele ta oli usaldanud oma 
viimase «New York Heraldile» adresseeritud teate. Linnud olid nähtavasti ainsad elus- 

olevused, kes liikusid Tabori saare ja Lincolni saare vahelisel ookeani osal. 

«Ja ometi,» tähendas Harbert, «on praegu aeg, mil vaa-lapüügilaevad tavaliselt Vaikse 
ookeani lõunaossa suunduvad. Tõepoolest, ma ei usu, et kuskil leiduks mahajäetumat merd 
kui see.» 

«Noh, nii väga mahajäetud see ka ei ole,» vastas Pen-croff. 

«Mis te sellega öelda tahate?» küsis reporter. 

«Aga meie oleme ju siin! Ega te ometi ei pea meie paati mõneks vrakiks ja meid endid 
delfiinideks?» 

Ja Pencroff hakkas oma nalja üle valjusti naerma. 

Õhtul arvestati, et alates lahkumisest Lincolni saarelt, see tähendab kolmekümne kuue tunni 
jooksul, oli «Bon-adventure» läbinud umbes sada kakskümmend milli ja et ta sõidukiirus oli 
seega üle kolme miili tunnis. Tuul oli nõrk ja näis sootuks raugevat. Võis siiski loota, et kui 
arvestused olid täpsed ja kui kurss oli õige, ilmub Tabori saar järgmise päeva varahommikul 
nähtavale. 

Seepärast ei saanud ei Gideon Spilett, Harbert ega Pencroff ööl vastu 13. oktoobrit sõba 
silmale. Oodates päeva saabumist ei suutnud nad alla suruda tugevat erutust. Nende ettevõttes 
oli ju nii palju ebakindlat ja riskantset. Kas nad on Tabori saare ligidal? Kas merehädaline, 
kellele nad appi tõttavad, viibib veel saarel? Kes see inimene on? Kas tema ühinemine 
kolooniaga ei too mingit ebakõla nende ellu, kus seni oli valitsenud nii suur üksmeel? Ja kas 
ta on üldse nõus vahetama oma vanglat teise vangla vastu? Kõik need küsimused, millele 
järgmine päev kahtlemata pidi andma vastuse, hoidsid neid ärkvel ja aovalguse saabudes 
suunasid nad oma pilgud läänepoolsele horisondile. 

«Maa!» hüüatas Pencroff kella kuue paiku hommikul. 

Kuna oli mõeldamatu, et Pencroff võiks eksida, siis ei tarvitsenud kahelda, et silmapirril oli 
tõepoolest maa. 

Võib kujutleda, kui rõõmus oli «Bonadventure'i» väike meeskond! Ei möödu enam paari 
tundigi, kui nad on juba saare kaldal! 

Tabori saar oli madal maariba, mis vaevu lainetest välja ulatus. Ta ei asunud kaugemal kui 
viisteist milli. 

«Bonadventure'i» kurss, mis kaldus saarest veidi lõuna poole, võeti nüüd otse saarele ja 
sedamööda kuidas päike idas üha kõrgemale tõusis, ilmusid saarel siin-seal nähtavale üksikud 
kõrgendikud. 

«See on hoopis pisem saareke kui Lincolni saar,» tähendas Harbert, «ja tõenäoliselt samuti 
vulkaanilise päritoluga.» 

Kell üksteist hommikul oli «Bonadventure» saarest veel vaid kaks milli eemal ja otsides 
maabumiskohta, sõitis Pencroff nendes tundmatuis vetes nüüd äärmiselt ettevaatlikult. 

Juba võis pilk haarata kogu saarekest. Siin-seal eraldusid haljendavad akaatsiasalud ja mõned 
teised suured puud, samalaadsed kui Lincolni saarelgi. Hämmastama pani aga see, et kuskil ei 
kerkinud suitsu, mis oleks näidanud, et saareke oli asustatud, ja et rannal polnud näha mingeid 
märke, mis oldzksid signaliseerinud mere-hädalistest. 

Ent dokument ei lubanud kahelda: saarel oli merehädaline; ta oleks aga pidanud olema valvel! 
«Bonadventure» oli vahepeal jõudnud kitsastesse läbi-käikudesse karide vahel ja Pencroff 
uuris väikseimatki käänakut äärmiselt hoolikalt. Ta oli pannud Harberti tüüri juurde ja seisis 
ise vööris, uurides veepinda. Meremees hoidis faili peos ja oli iga hetk valmis purje alla 
laskma. Gideon Spilett silmitses kallast läbi pikksilma, kuid ei märganud seal midagi 
tähelepanuväärset. 

Lõpuks, umbes keskpäeva paiku, jooksis «Bonadven-ture» vööritääviga liivasele kaldale. 
Ankur heideti merre, purjed võeti maha ja väikese laeva meeskond läks maale. 

Polnud kahtlust, et see tõesti oli Tabori saar, sest uusi-matelgi kaartidel polnud selles Vaikse 
ookeani osas, Uus-Meremaa ja Ameerika ranniku vahel, märgitud ühtki teist saart. 

Laev kinnitati korralikult, et mõõnavesi teda kaasa ei viiks; siis sammusid Pencroff ja ta 
mõlemad kaaslased hästi relvastatult mööda kallast üles, et jõuda kuhiku-taolise künkani, mis 
oli kakssada viiskümmend kuni kolmsada jalga kõrge ja mis kerkis umbes poole milli 
kaugusel. 

«Selle künka harjalt saame kindlasti saarekesest ülevaate ja see hõlbustab meie otsinguid,» 
sõnas Gideon Spilett. 

«Tähendab, me toimime siin niisamuti nagu Lincolni saarel, kus härra Cyrus Smith seadis 
meie esimeseks ülesandeks ronida Franklini mäele,» märkis Harbert. 

«Täpselt,» vastas reporter. «Ja nii ongi kõige õigem.» 

Kogu aeg vesteldes liikusid uurijad piki aasa äärt, mis ulatus künka jalamini. Nende ees tõusid 
lendu terved parved kaljukivisid ja meripääsukesi, kes ei erinenud Lincolni saare omadest. 
Metsa alt, mis piiras aasa vasakult, kuulsid nad okste sahinat ja nägid, et taimed kergelt 
kõikusid; see tõendas, et seal liikusid väga kartlikud loomad. Kuid inimeste olemasolust siin 
saarekesel polnud siiski veel miski tunnistust andnud. 

Jõudnud künka jalamile, ronisid Pencroff, Harbert ja Gideon Spilett mõne hetkega selle otsa 
ja lasksid pilkudel libiseda üle kogu horisondi. 

Nad olid saarekesel, mille ümbermõõt ei ületanud kuut miili ja mille kaldajoont ei teinud 
sakiliseks neemed, maaninad, lahekesed või abajad — tal oli väljavenitatud ovaali kuju. 
Ümberringi laius täiesti lage meri kuni taevapiirini. Polnud näha ainustki maariba ega ühtki 
purje. 

Saareke oli kogu ulatuses metsaga kaetud ega pakkunud nii vahelduvat pilti kui Lincolni saar, 
mis oli ühes osas lage ja metsik, teises aga viljakas ja rikkaliku taimkattega. Seda saarekest 
siin varjas ühtlane rohelusevaip, millest kerkisid kaks-kolm madalat küngast. Saare ovaali 
lõikas põiki pooleks väike oja, mis voolas läbi avara aasa ja jõudis läänerannikul kitsa suudme 
kaudu merre. 

«Saare pindala on väga väike,» sõnas Harbert. 

«Seda küll,» vastas Pencroff, «meile oleks see olnud natuke kitsas.» 

«Ja kõigele lisaks näib saar olevat elaniketa,» lausus reporter. 

«Jah,» tähendas Harbert, «miski ei näita, et snn elaks inimene.» 

«Laskume alla ja hakkame otsima,» ütles Pencroff. 

Meremees ja ta mõlemad kaaslased tulid tagasi kaldale, kuhu nad olid jätnud 
«Bonadventure”i». Enne kui tungida sisemaale, otsustasid nad kõndida ümber saare. 

nii et ükski koht ei jääks uurimata. Piki randa oli hõlpus käia ja ainult paaris kohas olid ees 
kaljurahnud, kuid nende ümbert mindi kerge vaevaga ringi. Uurijad läksid lõuna poole. Nad 
peletasid lendu terveid parvi veelinde ja hirmutasid hüljeste salku, kes sööstsid merre, niipea 
kui silmasid inimest. 

«Need loomad ei näe inimest sugugi esimest korda,» tähendas reporter. «Nad kardavad teda ja 
see näitab, et nad teda tunnevad.» 

Tunni aja pärast jõudsid kolonistid saarekese lõunatippu, mis lõppes terava neemega, ja nad 
hakkasid uuesti liikuma põhja poole, seekord piki läänekallast, kus liivarand samuti vaheldus 
kaljudega ja mida tagaplaanil palistas tihe mets. 

Kuskil ei leidunud jälgi inimasulast ja tervel saarekese rannikul, mis nelja tunni jooksul kogu 
ulatuses läbi käidi, ei nähtud ainustki* inimjala jälge. 

See oli vägagi kummajine ja laskis oletada, et Tabori saar polnud asustatud voi õigemini 
polnud enam asustatud. Lõpuks võis ju kiri ikkagi olla mitu kuud või isegi mitu aastat vana ja 
sellisel juhul polnud sugugi võimatu, et merehädaline oli kas koju tagasi pääsenud või vilet- 
susse surnud. 

Kiiresti «Bonadventure'b> pardal einetades tegid Pen-croff, Gideon Spilett ja Harbert 
igasuguseid võimalikke ja võimatuid oletusi, et siis uuesti asuda otsingule ja jätkata seda öö 
tulekuni. 

Kell viis õhtupoolikul tungisid nad metsa. 

Hulk loomi põgenes nende lähenemisel ja need olid peamiselt, võiks isegi öelda — eranditult 
kitsed ja sead. Vaevata võis ära tunda, et nad pärinesid Euroopast. Kahtlemata oli mõni 
vaalapüügilaev nad saarele toonud, kus nad kiiresti paljunesid. Harbert otsustas ühe või kaks 
paari elusalt kinni püüda, et viia nad Lincolni saarele. 

Seega polnud enam kahtlust, et kunagi olid saarekesel käinud inimesed. See ilmnes veelgi 
selgemini, kui metsa all leiti teeradasid, kirvega maharaiutud puutüvesid ja muid jälgi 
inimeste kätetööst; kuid need puud olid langetatud hulk aastaid tagasi ja juba kõdunemas, 
lõikekohad olid kaetud samblaga ja teeradadel kasvas kõrge ning tihe rohi, nii et neid oli raske 
üles leida. 

«See kõik aga näitab,» tähendas Gideon Spilett, «et inimesed mitte ainult ei tulnud siin 
saarekesel korraks maale, vaid nad ka elasid siin teatud aja. Aga kes need inimesed olid? Kui 
palju neid oli? Kui palju on neid veel siia järele jäänud?» 

«Kirjas ei räägita rohkem kui ühest merehädalisest,» lausus Harbert. 

«Noh, kui ta veel praegu peaks saarel olema,» vastas Pencroff, «siis pole võimalik, et me teda 
ei leia.» 

Niisiis jätkati otsinguid. Meremees ja ta kaaslased sammusid mööda jalgrada, mis viis põiki 
läbi saarekese, ja sel kombel liikusid nad peagi kõrvuti ojakesega, mis suundus mere poole. 
Kui Euroopa päritoluga loomad ja mõningad inimese kätetöö jäljed näitasid 
vastuvaidlematult, et saarekesel oli juba kord käinud inimesi, siis paljud taimeriigi esindajad 
tõendasid seda samuti üsnagi selgesti. Mõnes kohas keset metsalagendikke oli näha, et sinna 
oli kunagi istutatud juurvilja, kuid tõenäoliselt juba hulk aastaid tagasi. 

Ja kui õnnelik oli Harbert, kui ta tundis ära kartulid, sigurid, hapuoblikad, porgandid, kapsad 
ja naerid! Tarvitses vaid korjata nende seemneid, et rikastada Lincolni saare põldusid! 

«Kui tore!» sõnas Pencroff. «See alles rõõmustab Nabi ja meid kõiki. Kui me merehädalist ei 
leia, siis vähemalt ei jää meie sõit kasutuks ja saatus tasub meile.» 

«Kahtlemata,» vastas Gideon Spilett, «aga istanduste praeguse seisukorra järgi otsustades on 
karta, et saarel pole juba ammu enam elanikke.» 

«Ka ainus elanik, ükskõik kes ta ka on, poleks nii väärtuslikke taimi hooletusse jätnud,» 
vastas Harbert. 

«Jah,» sõnas Pencroff, «merehädaline on lahkunud! ... Seda võib oletada .. .» 

«Tuleb vist arvata, et kiri on kirjutatud juba väga ammu.» 

«Seda küll.» 

«Ja et pudel jõudis Lincolni saare juurde alles pärast kauast veepinnal ujumist?» 

«Ja miks ei?» vastas Pencroff. «Kuid öö on tulemas ja ma arvan, et oleks parem, kui 
katkestaksime otsingu.» 

«Läheme laevale tagasi ja jätkame homme uuesti,» sõnas reporter. 

Nii oli kõige õigem ja juba tahetigi toimida reporteri nõuande järgi, kui Harbert näitas käega 
mingi tumedale kogule puude vahel, hüüatades. 

«Maja!» 

Kõik kolm sammusid otsekohe näidatud suunas. Hämaruses võis näha, et elamu oli ehitatud 
laudadest, mida kattis paks tõrvatud purjeriie. 

Pencroff tõukas pooleldi suletud ukse pärani lahti ja astus kähku sisse ... 

Maja oli tühi! 


XIV PEATÜKK. 


MAJA SISUSTUS. ÖÖ. MÕNED KIRJATÄHED. OTSINGUTE JÄTKAMINE. TAIMED 
JA LOOMAD. HARBERT 

SUURES OHUS. PARDAL. ÄRASÕIT. TORMINE ILM. MÕISTUSE HETKELINE 
VÄLGATUS. EKSIMINE MEREL. ÕIGEL AJAL SÜÜDATUD TULI. 


Pencroff, Harbert ja Gideon Spilett seisid vaikides pimeduses. 

Pencroff hõikas valjusti. Keegi ei vastanud. 

Siis lõi meremees tulerauast tuld ja süütas põlema kuiva puuoksa. Hetkeks valgustas leek 
väikest ruumi, mis paistis olevat täiesti maha jäetud. Tagapool oli kohmakas kolle ning 
kustunud tuleasemel sületäis kuivi puid. Pencroff viskas sinna põleva oksa, puud süttisid 
praksudes ja andsid heledat valgust. 

Nüüd nägid meremees ja ta mõlemad kaaslased üles-tegemata voodit, mille niisked ja 
kollakad linad tõendasid, et seda polnud enam pikemat aega kasutatud. Kolde-nurgas 
vedelesid kaks roostetanud veekeedukatelt ja kummulikeeratud pada; kapis leidusid mõned 
poolhallita-nud madruserõivad, laual tinast sööginõud ja niiskusest rikutud piibel, ühes nurgas 
mõningad tööriistad: labidas, kõblas, kirka ja kaks jahipüssi, milledest üks oli katkine. Laual, 
mis täitis riiuli aset, seisis avamata püssirohutünnide, vaadike haavlitega ja mitu karpi 
sütikuid. Kõik need esemed olid kaetud paksu tolmukorraga, mis oli võib-olla kogunenud 
sinna pikkade aastate jooksul. 

«Siin ei ole kedagi,» ütles reporter. 

«Mitte kedagi,» vastas Pencroff. 

«Selles toas pole juba hulk aega enam elatud,» tähendas Harbert. 

«Jah, hulk aega. ..» vastas reporter. 

«Härra Spilett,» sõnas nüüd Pencroff, «selle asemel, et laevale tagasi minna, võiksime minu 
arvates veeta öö siin majakeses.» 

«Teil on õigus, Pencroff,» vastas Gideon Spilett. «Ja kui selle omanik peaks tagasi tulema, 
noh, võib-olla ta ehk ei nurise, kui leiab oma eluaseme hõivatuna.» 

«Ta ei tule tagasi,» sõnas meremees pead raputades. 

«Kas te arvate, et ta on saarelt lahkunud?» küsis reporter. 

«Kui ta oleks saarelt lahkunud, siis oleks ta oma relvad ja tööriistad kaasa võtnud,» vastas 
Pencroff. «Teate ju küll, kui kõrgelt hindab merehädaline esemeid, mis on laevahukust järele 
jäänud.» «Ei, ei!» kordas meremees veendumusega hääles. «Ei, ta pole saarelt lahkunud! Kui 

ta oleks sõitnud minema omatehtud paadis, siis poleks ta hoopiski neid hädavajalikki esemeid 
maha jätnud! Ei, ta on saarel!» 

«Ja elus?. .. » küsis Harbert. 

«Kas elus või surnud. Aga kui ta on surnud, siis minu arvates pole ta ometi saanud end ise 
maha matta,» vastas Pencroff, ja meie leiame vähemalt ta maised jäänused.» 

Niistis lepiti kokku, et öö veedetakse mahajäetud elamus, mida nurgas leiduv puudetagavara 
võimaldas soojaks kütta. Sulgenud ukse, jäid Pencroff, Harbert ja Gideon Spilett pingile 
istuma ja vahetasid ainult üksikuid sõnu, kuid mõtlesid seda rohkem. Nende meeleolu oli 
selline, et nad olid valmis kõike oletama ja kõike võimalikuks pidama ning nad kuulatasid 
pingsalt, kas väljast ei kosta mingit müra. Kui uks oleks äkki avanenud ja nende ette ilmunud 
mõni inimene, nad polekski olnud eriti üllatatud, kuigi majake näis täiesti mahajäetuna. Ja nad 
olid valmis suruma selle inimese, selle merehädalise, selle tundmatu kätt, keda nad ootasid 
kui sõbrad sõpra. 

Polnud aga kuulda vähimatki häält, uks ei avanenud ja nii möödus tund tunni järel. 

Kui pikk tundus see öö meremehele ja ta mõlemale-kaaslasele! Ainult Harbert uinus paariks 
tunniks, sest tema eas on uni väga vajalik. Kõik kolm tahtsid võimalikult kiiresti jätkata oma 
eilset retke ja saarekese selle 

salajasemate soppideni läbi otsida. Pencroffi järeldused olid täiesti õigustatud ja kuna maja oli 
maha jäetud, aga tööriistad, tarbeesemed ning relvad olid veel siin, siis oli peaaegu kindel, et 
nende omanik oli surma saanud. Tuli üles otsida ta jäänused ja need vähemalt korralikult 
mulda sängitada. 

Koitis päev. Pencroff ja ta kaaslased hakkasid otsekohe majakest üksikasjalisemalt uurima. 
See oli püstitatud väga sobivasse kohta väikese künka nõlvale, mida varjasid viis või kuus 
toredat akaatsiat. Maja esikülje vastas oli läbi metsa raiutud lai siht, mistõttu siit avanes vaade 
merele. Väike muruplats, mida piiras lagunenud puutara, ulatus kuni rannikuni; sellest veidi 
vasakul oli oja suue. 

Majake oli ehitatud laudadest ja polnud kahtlust, et need pärinesid kas laevakerest või tekist. 
Seega oli tõenäoline, et mingi sõidukõlbmatuks muutunud laev oli paisatud saare- kaldale ja 
et vähemalt üks meeskonnaliige oli pääsenud ning et see mees — kes ilmselt ei olnud 
tööriistadeta — oli laevariismeist ehitanud elamu. 

Selles veenduti veelgi kindlamini, kui Gideon Spilett, kõndides ümber majakese, nägi ühel 
laual — arvatavasti oli see võetud hukkunud laeva vöörist — juba pooleldi kustunud tähti: 
BR.TAN..A 

«Britannia!» hüüatas Pencroff, kelle reporter oli kohale kutsunud, «seda nime kannavad 
paljud laevad ja ma ei tea öelda, kas see siin on olnud inglise või ameerika laev.» 

«See pole ka tähtis, Pencroff.» 

«Ega ole küll,» "vastas meremees, «ja me päästame meeskonnaliikme, kui ta praegu veel 
peaks elus olema, olgu ta siis pärit milliselt maalt tahes! Enne kui me aga oma retke jätkame, 
peame pöörduma tagasi «Bonadven-ture'ile».» 

Pencroffi oli vallanud rahutus laeva pärast. Kui saarel siiski leidus elanikke ja kui mõni neist 
oli laeva oma võimusesse võtnud? ... Ta kehitas õlgu, sest see oletus oli liiga ebatõenäoline. 
Igatahes polnud meremehel midagi selle vastu, et einetada pardal. Teekond polnud pikk — 
vaevalt miil — 

346 

ja pealegi mindi mööda juba rajatud teed. Kõndides silmitseti hoolikalt teeäärset metsa ning 
võsastikku, kus sajad kitsed ning sead inimest nähes põgenesid. 

Kakskümmend minutit pärast majakesest lahkumist nägid Pencroff ja ta kaaslased uuesti saare 
idakallast ja «BonadventureM», mida hoidis kinni sügavale liivasse tunginud ankur. 

Pencroff ei suutnud rahuldusohet tagasi hoida. See paat oli ju lõpuks tema laps ja isad on juba 
kord sellised, et muretsevad sageli üleliia. 

Roniti pardale ja söödi tublisti, et enne õhtut ei tarvitseks lõunastada. Pärast söömist jätkati 
otsinguid ja tehti seda suure põhjalikkusega. 

Paistis väga tõenäoline, et saarekese ainuke elanik oli surma saanud. Seega otsisid Pencroff ja 
tema kaaslased pigem surnu kui elava jälgi. Kuid nende otsingud jäid asjatuks ja pool päeva 
tuhnisid" nad tulemusteta saarekest katvas paksus metsas. Tuli oletada, et kui merehädaline 
«oli surnud, polnud tema laibast enam midagi järele jäänud, et mõni kiskja oli selle viimase 
kondini ära söönud. 

«Homme päikesetõusul asume tagasiteele,» ütles Pen-croff' oma mõlemale kaaslasele, kes 
kella kahe paiku pärast lõunat männisallu pikali heitsid, et viivuks puhata. 

«Arvan, et võime üsna rahulikult merehädalisele kuulunud tarbeesemed kaasa võtta,» sõnas 
Harbert. 

«Mina arvan seda ka,» vastas Gideon Spilett, «ning need relvad ja tööriistad on heaks 
täienduseks Graniit-lossi varudele. Kui ma ei eksi, on püssirohu- ja haavli-tagavarad siin 
küllaltki märkimisväärsed.» 

«Seda küll,» vastas Pencroff. «Ja ka mõned sead peame kinni püüdma, ärge seda unustage, 
sest Lincolni saarel sigu ju eiole.. .» 

«Ja seemneid tuleb koguda,» lisas Harbert, «millest saame kasvatada kõiki vana ja uue 
maailma aedvilju.» 

«Võib-olla oleks siis kõige õigem jääda veel üheks päevaks Tabori saarele, et korjata kokku 
kõik, mis võiks meile vajalik olla,» arvas reporter. 

«Ei, härra Spilett,» vastas Pencroff, «mina soovitaksin välja sõita homme varahommikul. Tuul 
näib pöörduvat läände ja nii saame ka tagasi sõita pärituult.» 

«Ei maksa siis enam aega raisata,» sõnas Harbert tõustes. 

«Ega maksa jah,» kinnitas Pencroff. «Sina, Harbert. korja seemneid, sest tunned neid kõige 
paremini. Härra Spilett ja mina läheme samal ajal sigu püüdma ja loodan, et saame ka ilma 
Topita mõne kätte.» 

Harbert hakkas sammuma mööda teerada, mis viis saarekese ülesharitud osa poole, kuna 
meremees ja reporter suundusid otse metsa. 

Hulk sigu põgenes nende eest ja näis, et need kummaliselt väledad loomad ei lase endile 
sugugi läheneda. Pärast pooletunnilist jälitamist õnnestus küttidel siiski kinni püüda paar siga, 
kes olid endale tihedasse võsas-tikku pesa teinud. Ent äkki kostsid mõnisada sammu eemalt, 
saarekese põhjaosast appihüüded. Karjatustega segunesid kohutavad kähedad häälitsused, 
milledes polnud midagi inimlikku. 

Pencroff ja Gideon Spilett kargasid püsti ja sead kasutasid juhust, et põgeneda, just hetkel, kui 
meremees oli tahtnud neid nööriga kinni siduda. 

«See on Harberti hääl,» ütles reporter. 

«Jookseme!» hüüdis Pencroff. 

Ja otsekohe panid meremees ja Gideon Spilett kõigest jõust jooksma, tormates sinnapoole, 
kust kostsid karjatused. 

Oli õnn, et nad kiirustasid, sest jalgraja käänakul ühe harviku juures märkasid nad noorukit, 
kelle mingi metsik olend — nähtavasti hiiglaslik ahv — oli pikali paisanud ja Harberti elu oli 
tõsises ohus. 

Viskuda selle koletise peale, ta omakorda pikali paisata, Harbert tema käest ära kiskuda ja 
kallaletungija siis kõvasti maha suruda — see kõik läks Pencroffi ja Gideon Spiletti käes ühe 
hetkega. Meremehel oli tohutu jõud ja reporter oli samuti üsna tugev ning vastupanust 
hoolimata seoti koletis kõvasti kinni, nii et ta ei saanud -end enam liigutadagi. 

«Ega sa ei ole vigastatud, Harbert?» küsis Gideon Spilett. 

«Ei, oh ei!» 

«Noh, kui see ahv oleks sind haavanud .. .» hüüatas Pencroff. 

Pencroff ja Gideon Spilett paiskasid metsmehe pikali. 

«Aga ta polegi ju ahv,» sõnas Harbert. 

Nende sõnade juures vaatasid Pencroffja Gideon Spilett maas lamavat kummalist olevust 
terasemalt. 

Tõepoolest, see ei olnud ahv. See oli inimolend, see oli inimene! Aga milline inimene! 
Metslane selle sõna kõige koledamas mõttes ja seda kohutavam, et ta näis olevat 
langenud"nürimeelsuse kõige viimase astmeni. 

Juuksed sassis, rinnuni ulatuv habe, keha peaaegu paljas, ainult tekiräbal ümber niuete, silmad 
metsikud, käed tohutu suured, küüned määratu pikad, näonahk tume nagu mahagonipuu, 
jalatallad nagu sarvest — selline oli see haletsusväärne olend, keda kõigest hoolimata tuli 
nimetada inimeseks. Kuid õigusega võis küsida, kas selles kehas peitus veel inimlik hing või 
ainult metslooma toores vaist! 

«Kas te olete päris kindel, et see on inimene või et ta on seda kord olnud?» küsis Pencroff 
reporterilt. 

«Kahjuks ei saa selles kahelda,» vastas viimane. 

«Ja tema ongi siis see merehädaline?» küsis Harbert. 

«Jah,» vastas Gideon Spilett, «kuid selles õnnetus olendis pole enam jälgegi inimesest.» 
Reporteril oli õigus. Oli ilmne, et kui merehädaline ka kunagi oli olnud tsiviliseeritud olend, 
siis üksindus oli temast teinud metslase, tõelise metsinimese. Kähedaid hääli tuli ta kurgust 
hammaste vahelt, mis olid teravad nagu lihasööjatel loomadel ja just nagu loodud toore liha 
rebimiseks. Mälu oli ta kahtlemata kaotanud juba kaua aega tagasi ja juba ammu .ei osanud ta 
enam kasutada oma tööriistu, oma relvi ega teha tuld. Oli näha, et ta oli väle ja nõtke, kuid 
kõik füüsilised omadused olid tema juures arenenud vaimsete omaduste arvel. 

Gideon Spilett püüdis temaga rääkida. Ta näis mitte aru saavat ja isegi mitte kuulvat. . . Kuid 
vaadates talle sügavalt silma, arvas reporter ometi märkavat, et ta mõistus ei olnud veel täiesti 
kustunud. 

Vang ei hakanud enam vastu ega püüdnudki end köidikuist vabastada. Kas oli ta masendatud, 
nähes inimesi, kelle sarnane ta ka ise oli olnud? Kas oli ta ajusopis veel säilinud mingi põgus 
mälestus, mis teda inimesele lähendas? Kui ta oleks olnud vaba, kas oleks ta siis katsunud 
põgeneda või oleks kohale jäänud? See oli teadmata ja 

seda ei püütudki järele proovida. Viletsat metslast väga teraselt vaadeldes lausus Gideon 
Spilett: 

«Ükskõik, kes ta ka on, milline ka on olnud ta mine-vik-ja mis temast ka võiks saada 
tulevikus, meie kohus on ta endaga Lincolni saarele kaasa võtta.» 

«Muidugi, muidugi!» vastas Harbert. «Ja kui tema eest hoolitseda, võib olla õnnestub siis 
temas äratada mõistuse sädet!» 

«Oleks suur õnn, kui suudaksime sellele nürimeelsusest halvatud inimolendile mõistuse tagasi 
anda,» lausus reporter. 

Pencroff raputas kahtlevalt pead. 

«Igatahes tuleb seda katsetada,» jätkas reporter, «inimsus nõuab meilt seda.» 

Muidugi oli see nende kui tsiviliseeritud inimeste kohus; kõik kolm mõistsid seda 
ja teadsid, et Cyrus Smith kiidab nende teguviisi heaks. . 

«Kas jätame ta köidikuisset» küsis meremees. 

«Võib-olla kõnnib ta ise, kui vabastame ta jalad?» arvas Harbert. 

«Teeme katset!» vastas Pencroff. 

Vangi jalgu kammitsais hoidvad nöörid päästeti lahti, kuid ta käed jäeti tugevasti köidikuisse. 
Vang tõusis ise püsti ega ilmutanud vähimatki soovi põgenemiseks. Ta läiketa silmad heitsid 
terava pilgu kolmele tema kõrval kõndivale mehele ja ükski mälestuskiir ei näinud vangile 
ütlevat, et ta oli nende taoline või et ta vähemalt oli seda kunagi olnud. Ta hingas vihinal läbi 
hammaste ja ta ilme oli metsik, kuid ta ei püüdnud vastu hakata. 

Reporteri nõuandel viidi õnnetu tagasi oma majakese juurde. Võib-olla avaldab temale 
kuuluvate esemete nägemine talle mingisugust mõju. Võib-olla piisab vaid ühest sädemest, et 
elustada ta tuhmunud mõistus, et lööks uuesti lõkkele ta kustunud vaim! 

Majake ei olnud kaugel. Mõne minutiga jõudsid nad sinna, kuid vangile ei näinud miski 
tunduvat tuttavana ja paistis, et ta ei suutnud enam üldse midagi meenutada. 

Mida muud võis järeldada sellest nüristumisest, millesse õnnetu oli langenud, kui seda, et 
vangipõlv saarekesel oli kestnud juba pikka aega ja et üksindus oli 

viinud sellise kahetsusväärse seisukorrani inimese, kes siia tulles oli olnud usutavasti täie 
mõistuse juures? 

Siis tuli reporterile mõte, et võib-olla avaldab tule nägemine mingit mõju, ja hetke pärast 
lõkendas koldes hele leek, mis isegi loomi ligi meelitab. 

Algul näis tuli paeluvat õnnetu tähelepanu, kuid peagi tõmbus ta nurka ja ta segane pilk 
kustus. 

Nähtavasti ei jäänud — vähemalt praegu — midagi muud üle kui viia ta «Bonadventure'i» 
pardale. Nii ka tehti ja seal jäi ta Pencroffi valve alla. 

Harbert ja Gideon Spilett pöördusid saarekesele tagasi, et seal oma töö lõpule viia, ja mõne 
tunni pärast tulid nad uuesti kaldale, tuues kaasa tööriistad ja relvad, aed-viljaseemneid, 
mõned linnud jahisaagina ja kaks paari sigu. See kõik toimetati laevale ja «Bonadventure» oli 
valmis ankrut hiivama, niipea kui tõus end järgmisel hommikul tunda annab. 

Vang oli paigutatud eesruumi, kus ta püsis endiselt rahulikuna, vaikivana, kurdina ja 
tummana. 

Pencroff pakkus talle sööki, kuid ta lükkas küpsetatud liha tagasi, sest see talle nähtavasti 
enam ei maitsenud. Kui aga meremees näitas talle üht Harberti poolt tapetud parti, viskus ta 
sellele loomaliku aplusega ja kugistas linnu alla. 

«Te arvate, et ta tuleb uuesti mõistusele?» küsis Pencroff pead vangutades. 

«Võib-olla,» vastas reporter. «Pole sugugi võimatu, -et meie hoolitsus avaldab talle mõju, sest 
üksindus on teinud ta selliseks, nagu ta praegu on. Nüüdsest peale aga ei ole ta enam 
üksinda.» 

«Kahtlemata on see vaene mees juba ammu sellises seisukorras,» ütles Harbert. 

«Võib-olla,» vastas Gideon Spilett. 

«Kui vana ta võiks olla?» küsis nooruk. 

«Seda on raske öelda,» vastas reporter, «sest selle tiheda habeme all, mis ta nägu katab, on 
võimatu näha näojooni, kuid noor ta igatahes enam ei ole ja ma arvan, et ta on vähemalt 
viiekümne aastane.» 

«Kas te olete tähele pannud, härra Spilett, kui sügaval silmakoobastes asuvad ta silmad?» 
küsis nooruk. 

«Jah, Harbert, kuid ma lisaksin, etnende vaade on 

palju inimlikum, kui seda võiks uskuda ta üldise väljanägemise järgi.» 

«Noh, eks me näe,» vastas Pencroff. «Mind huvitab väga, mida härra Smith meie metslasest 
arvab. Me läksime otsima inimolendit ja toome kaasa koletise! Aga mis siis ikka, tegime, 
mida suutsime.» 

Öö möödus ja pole teada, kas vang magas või ei, kuid igatahes ta ei liigutanud end, kuigi ta 
oli köidikuist vabastatud. Ta käitus nagu metsloomad, keda esimesed vangistuse hetked 
masendavad ja kes alles hiljem hakkavad raevutsema. 

Järgmine päev oli 15. oktoober. Päikesetõusu ajal toimuski ilmastikus Pencroffi poolt 
ennustatud muutus. Tuul oli pöördunud loodesse ja see oli «Bonadventu-re'ile» tagasisõiduks 
soodus; kuid ühtlasi 'kõvenes tuul, tehes purjetamise raskemaks. 

Kell viis hommikul hiivati ankur. Pencroff rehvis oma suurpurje ja võttis kursi ida-lcirdesse, 
et purjetada otse Lincolni saare suunas. 

Esimene tagasisõidu päev möödus vahejuhtumiteta. Vang püsis rahulikuna esikajutis, ja et ta 
oli varem olnud meremees, siis näis, nagu oleks avaldanud mere õõtsumine talle tervendavat 
mõju. Kas meenus talle midagi ta endisest ametist? Igatahes oli ta rahulik ja pigem 
hämmastunud kui löödud. 

Järgmisel päeval, 16. oktoobril, kõvenes tuul tublisti, pöördudes veelgi enam põhja, järelikult 
suunda, mis polnud lainetel hüplevale «BonadventureMle» enam nii soodus. Pencroff oli 
sunnitud hoiduma rohkem vastu tuult ja sellest küll sõnagi rääkimata hakkas talle olukord 
muret valmistama, sest lained paiskusid juba üsna tugeva hooga vastu laevanina. Kui tuul ei 
pöördu, kulub Lincolni saarele jõudmiseks kahtlemata palju rohkem aega, kui neil oli läinud 
Tabori saarele sõitmiseks. 

17. oktoobri hommikul oli «Bonadventure'i» teeleasumisest möödunud juba nelikümmend 
kaheksa tundi, kuid miski ei osutanud, et ta oleks jõudnud saare lähedale. Läbisõidetud tee 
pikkust oli võimatu välja arvestada, sest kurss ja sõidukiirus olid olnud liiga muutuvad. 
Kakskümmend neli tundi hiljem polnud ikka veel maad silmapiiril. Tuul puhus nüüd otse 
vastu ja meri 

läks metsikuks. Tuli kiiresti manööverdada purjedega, mida lained alatasa niisutasid, rehvida 
ja tihti halssida. 18. kuupäeval juhtus isegi, et laine ujutas «Bonadven-ture'i» täiesti üle ja kui 
reisijad poleks end juba aegsasti ettevaatuse mõttes laevalaele kinni sidunud, oleksid nad 
minema uhutud. 

Hetkel, mil Pencroff ja ta kaaslased vee kõrvaldamisega kibedasti ametis olid, tuli neile 
ootamatu abi vangilt, kes tormas luugi kaudu tekile, nagu oleks ärganud temas meremehe 
instinkt, ja lõi tugeva pootshaagihoobiga reelingusse augu, et laevalage kattev vesi saaks 
kiiremini ära voolata. Seejärel laskus ta uuesti oma kambrisse, ilma et oleks kogu selle aja 
kestel sõnakestki lausunud. 

Pencroff, Gideon Spilett ja Harbert olid ülimal määral jahmunud ja ei teinud katset tundmatut 
takistada. 

Nende seisukord oli aga ikkagi halb ja meremees arvas juba, et ta on eksinud mõõtmatul 
veeväljal, kus neil polnud ühtegi võimalust teed uuesti leida! 

Öö vastu 19. oktoobrit oli pime ja külm. Kella üheteistkümne paiku tuul siiski nõrgenes, 
lainetus alanes ja «Bonadventure», mis enam nii tugevasti ei kõikunud, saavutas jälle suurema 
kiiruse. Ta oli muide tormile suurepäraselt vastu pannud. 

Ei Pencroff, Gideon Spilett ega Harbert ei mõelnud isegi tunnikeseks puhkama heita. Nad 
valvasid äärmise hoolega. Kui Lincolni saar ei olnud enam kaugel, siis võisid nad teda juba 
aovalgel näha. Kui aga «Bonadventure» oli voolustest ja tuulest kõrvale kantud, siis oli 
peaaegu võimatu õiget kurssi leida. 

Pencroff oli äärmiselt rahutu, ent karastatud iseloom ei lubanud tal siiski meelt heita ja istudes 
tüüri juures, püüdis ta kangekaelselt oma pilguga ümbritsevast pimedusest läbi tungida. Kella 
kahe paiku hommikul kargas ta äkki püsti, hüüdes: «Tuli! Tuli!» 

Ja tõepoolest, kahekümne miili kaugusel kirdes ilmus nähtavale hele tuli. Seal oli Lincolni 
saar ja leek, mille oli süüdanud kahtlemata Cyrus Smith, näitas neile teed. 

Pencroff, kes oli kaldunud liiga kaugele põhja, võttis nüüd kursi tulele, mis sädeles horisondi 
kohal nagu esimese suuruse täht. 


XV PEATÜKK. 


TAGASITULEK. JUHTUNU ARUTAMINE. CYRUS SMITH JA 


TUNDMATU. ÕHUPALLI SADAM. INSENERI HOOLITSUS. LIIGUTAV 
KATSE. PISARAD. 


Järgmisel päeval, 20. oktoobril, kell seitse hommikul randus «Bonadventure» pärast neli 
päeva kestnud sõitu õnnelikult Tänumeele jõe suudmes. 

Cyrus Smith ja Nab, kes olid tormise ilma ja oma kaaslaste pikaleveninud äraoleku tõttu väga 
rahutud, ronisid juba aovalgel Kaugvaate platoole ja lõpuks ometi ilmus nähtavale laev, mille 
tagasitulek oli nii kaua viibinud. 

«Tänu taevale, seal nad ongi!» hüüatas Cyrus Smith. Nab tantsis rõõmu pärast, keerles 
ringi, plaksutas käsi ja hüüdis: 

«Oo peremees, 00 peremees!» — pantomiim, mis oli palju liigutavam kui parim ilukõne. 
Kui insener «Bonadventure'i» tekil seisvad inimesed üle luges, oli ta esimene mõte, et 
Pencroff polnud leidnud Tabori saare merehädalist või et see polnud nõustunud oma saarelt 
lahkuma ja oma vanglat teise vangla astu vahetama. 

«Tõepoolest, «Bonadventure'i» tekil olid ainult Penroff, Gideon Spilett ja Harbert. Kui 
laev randus, ootasid insener ja Nab juba kaldal 'a veel enne, kui reisijad jõudsid liivale 
hüpata, sõnas Cyrus Smith: 

«Olime teie hilinemise pärast juba üpris mures, sõbad! Kas juhtus teiega mingi õnnetus?» 
«EL» vastas Gideon Spilett, «otse vastupidi, kõik läks suurepäraselt. Jutustame teile 
otsekohe.» 

«Aga teie otsingud jäid siiski tulemusteta, olete kolmekesi nagu teele asudeski.» 
«Vabandage väga, härra Cyrus,» vastas meremees, «meid on neli!» 

«Te siis leidsite selle merehädalise?» 

«Jah!» 

«Ja tõite ta kaasa?» 

«Jah!» 

«Elusana?» 

«Jah!» 

«Kus ta on? Missugune ta on?» 

«Ta on inimene,» vastas reporter, «või õigemini ta oli inimene. Ja see ongi kõik, Cyrus, mida 
võime teile öelda.» 

Insenerile jutustati otsekohe kõigest, mis reisi kestel oli juhtunud. Talle räägiti, kuidas 
toimusid otsingud, kuidas nad leidsid saare ainukese elamu juba ammu mahajäetuna ja kuidas 
lõpuks kinni võeti merehädaline, kes nagu ei paistnud enam inimeste hulka kuuluvatki. 

«Ta sarnaneb inimesega niivõrd vähe, et ma tõesti ei tea, kas toimisime õigesti, kui ta siia 
tõime,» lisas Pencroff. 

«Kahtlemata toimisite õigesti, Pencroff,» vastas insener elavalt. 

«Praegu võib-olla küll mitte,» vastas Cyrus Smith, «kuid vaevalt mõni kuu tagasi oli ta veel 
inimene nagu meie kõik. Ja kes teab, missuguseks võib muutuda pärast pikka üksindust siin 
saarel see, kes meist kõige kauem elab! Häda sellele, kes jääb üksinda, sõbrad, ja võib juba 
arvata, kui kiiresti riisub üksindus mõistuse, kui te leidsite selle vaese olendi niisuguses olu- 
korras!» 

«Aga mis sunnib teid arvama, härra Cyrus, et mehe nõdrameelsus on kestnud ainult mõned 
kuud?» küsis Harbert. 

«See, et kiri, mille me leidsime, oli kirjutatud alles äsja,» vastas insener, «ja et ainult tema 
võis selle kirjutada.» 

«Kui seda mitte ei teinud mõni tema kaaslastest, kes ise hiljem suri,» tähendas Gideon Spilett. 
«See pole võimalik, kallis Spilett!» 

«Aga miks mitte?» küsis reporter. 

«Sellepärast, et siis oleks dokumendis olnud juttu kahest merehädalisest, seal aga räägitakse 
ainult ühest,» vastas Cyrus Smith. 

Paari sõnaga jutustas Harbert tagasisõidu sündmustest ja peatus eriti sellel huvitaval asjaolul, 
et vang oli nagu ajutiselt mõistuse tagasi saanud ja kõige ägedama tormimöllu ajal hetkeks 
tõelise meremehena käitunud. 

«Tubli, Harbert,» lausus insener, «teed õigesti, lugedes seda asjaolu väga tähtsaks. Õnnetut 
saab arvatavasti ravida, sest meeleheide on teinud temast selle, kes ta praegu on. Siin leiab ta 
aga eest omataolised ja kuna temas on veel olemas hing, siis peame selle päästma.» 

Tabori saare merehädaline toodi laevaninas asuvast kajutist välja. Ta äratas inseneris sügavat 
kaastunnet ja Nabis kutsus ta esile ääretu hämmastuse. Astunud maale, ilmutas ta kõigepealt 
Lähet põgeneda. 

Kuid Cyrus Smith astus tema juurde, pani käe sugestiivse kindlusega tema õlale ja vaatas talle 
otsa pilguga, mis oli täis lõpmatut headust. Just nagu alistudes mingile silmapilkselt mõjuvale 
võimule, rahunes mees vähehaaval, lõi silmad maha, langetas pea ja ei osutanud enam 
vähimatki vastupanu. 

«Vaene hüljatu!» ütles insener vaikselt. Cyrus Smith vaatles teda tähelepanelikult. Välimuse 
järgi otsustades polnud selles õnnetus olendis enam midagi inimlikku, kuid nii insener kui ka 
reporter tabasid tema pilgus siiski nagu põgusalt välgatava mõistuse-tulukese. 

Niisiis otsustati, et tundmatu — nõnda hakkasid tema uued kaaslased teda edaspidi kutsuma 
— asub elama ühte Graniitlossi tubadest, kust ta muide ei saaks põgeneda. Ta laskis end 
rahulikult sinna juhtida ja võis loota, et hea hoolitsuse juures saab temast ühel päeval Lincolni 
saare kolonistidele tõeline seltsimees. 

Hommikueine ajal, mille Nab oli kiiruga valmistanud — reporter, Harbert ja Pencroff olid 
nälga suremas, — laskis Cyrus Smith endale üksikasjaliselt jutustada kõigest, mis 
uurimisretkel oli juhtunud. Ta oli oma sõpradega ühel arvamisel, et tundmatu pidi olema kas 
inglane või ameeriklane, nagu seda laskis oletada laeva 

Corus Smith nani tundmatulo 


nimi «Britannia», pealegi arvas insener tundmatu sugemata habeme taga ning sassis 
juuksepuhma varjus ära tundvat anglosakside iseloomulikke näojooni. 

«Aga tegelikult sa ei ole meile veel rääkinudki, kuidas sa selle metslasega kohtusid,» sõnas 
Gideon Spilett Harberti poole pöördudes, «ja me teame seni ainult seda, et ta oleks su 
kägistanud, kui meil poleks õnnestunud õigeaegselt appi jõuda.» 


«Pean tunnistama,» vastas Harbert, «et mul oleks kaunis raske teile jutustada, mis õieti juhtus. 


Olin vist parajasti ametis taimede kogumisega, kui äkki kuulsin, nagu langeks ühe väga kõrge 
puu otsast midagi rasket alla. Jõudsin end hädavaevalt ümber pöörata.. . See õnnetu, kes oli 
kindlasti puu otsas varitsenud, langes mulle selga. Kõik see võttis vähem aega, kui mul teile 
jutustamiseks kulub, ning kui härra Spiletti ja Pencroffi poleks olnud ... » 

«Mu poeg!» lausus Cyrus Smith, «sa olid tõsises ohus, aga ilma selle juhtumita poleks te 
võib-olla seda vaest meest üles leidnud ja meil ei olekski uut kaaslast.» 

«Te siis loodate, Cyrus, et teil õnnestub temast uuesti inimene teha?» küsis reporter. 
«Loodan,» vastas insener. 

Pärast hommikueinet väljusid Cyrus Smith ja ta kaaslased Graniitlossist, tulid kaldale tagasi ja 
hakkasid «Bonadventure'i» lasti maale toimetama. Uurinud relvi ja tööriistu, ei leidnud 
insener vähimatki märki, mis oleks võimaldanud tundmatu isikut kindlaks teha. 
Saarekesel püütud sead võeti rõõmuga vastu kui Lincolni saare majapidamisele väga 
kasulikud loomad ja viidi lauta, kus nad pidid kiiresti kodunema. 

Mõlemad vaadid, mis sisaldasid püssirohtu ja haavleid, ja samuti sütikute pakid olid väga 
teretulnud. Otsustati rajada väike püssirohukelder kas väljaspool Graniitlossi või selle 
ülemises koopas, kus polnud plahvatust karta. Püroksüliini kavatseti siiski veel edaspidigi 
tarvitada, kuna sellega saavutati suurepäraseid tulemusi. 

Kui laev oli tühjaks laaditud, lausus Pencroff: 

«Härra Cyrus, ma arvan, et peaksime oma «Bonad-venture'!» kindlasse kohta 
toimetama.» 

«Kas siis Tänumeele jõe suue ei ole küllalt sobiv?» küsis Cyrus Smith. 

«Ei, härra Cyrus,» vastas meremees. «Suurema osa ajast istub ta liival ja see tuleb talle 
kahjuks. Te mõistate, et ta on ju hea laev ja pidas suurepäraselt vastu tugevale tormile, mis 
meid koduteel tabas.» 

«Aga kas teda ei saaks hoida jões?» 

«Saaks küll, härra Cyrus, kuid jõesuue ei paku talle varju, ja ma kardan, et idatuulte korral 
saaks «Bonad-venture» lainetest tublisti kannatada.» 

«Aga kuhu te siis tahate ta paigutada, Pencroff?» 

«Õhupalli sadamasse,» vastas meremees. «Ma arvan, et see väike kaljudest kaitstud abajas on 
talle just sobiv sadam.» 

«Aga kas see pole natuke kaugel?» 

«Tühja kah! Graniitlossist on see ainult kolme miili kaugusel ja sinna viib ilus sirge tee.» 
«Tehke siis, nagu arvate, Pencroff, ja viige oma «Bonadventure» pealegi sinna,» vastas 
insener, «kuigi mina näeksin meelsamini, et laev oleks meie otsese valve all. Kui aega saame, 
tuleb talle ehitada väike sadam.» 

«Tore!» hüüatas Pencroff. «Sadam tuletorniga, muuli ja kuivdokiga! Jah, härra Cyrus, teiega 
on kõik nii imelihtne.» 

«Seda küll, mu tubli Pencroff,» vastas insener, «kuid ainult siis, kui te mind aitate, sest te 
teete alati kolm neljandikku kõigist töödest.» 

Harbert ja meremees asusid uuesti «Bonadventure'i» pardale, hiivasid ankru, heiskasid purje 
ja ulgumerelt puhuv tuul viis-laeva kiiresti Kuusneeme poole. Kaks tundi hiljem puhkas ta 
juba Ohupalli sadama rahulikes vetes. 

Kas oli tundmatu esimeste päevade jooksul, mis ta Graniitlossis veetis, juba näidanud, et ta 
metsik loomus hakkab inimlikumaks muutuma? Kas põles tema nürinenud mõistuse 
sügavaimas sopis juba heledam tuluke? Kas tuli hing lõpuks sellesse kehasse tagasi? Kahtle- 
mata, ja isegi sel määral, et Cyrus Smith ja reporter seisid küsimuse-ees, kas õnnetu mõistus 
oligi täiesti kustunud olnud. 

Harjunud eluga vabas õhus, piiritu vabadusega, mida ta Tabori saarel nautis, ilmutas tundmatu 
algul tumma viha ja oli karta, et ta end Graniitlossi aknast alla kaldale heidab. Kuid 
vähehaaval ta rahunes ja talle võidi liikumisvabadus tagasi anda. 

Tundmatu äratas juba üsna suuri lootusi. Unustades oma kiskjalikud instinktid, võttis ta juba 
vastu sööki, mis oli sobivam inimesele kui see, millega ta end saarekesel toitis, ja küpsetatud 
liha ei äratanud temas enam vastikustunnet nagu tookord «Bonadventure'i» pardal. 

Cyrus Smith oli kasutanud hetke, mil tundmatu magas, et pügada lühemaks ta sugemata 
juuksed ja habe, mis moodustasid midagi laka taolist ja andsid talle väga metsiku välimuse. 
Insener oli samuti ära võtnud teda katnud riideräbala ja pannud ta sobivamalt riidesse. Tänu 
sellele hoolitsusele hakkas tundmatu omandama inimese välimust ja näis isegi, nagu oleks ta 
pilk muutunud palju mahedamaks. Varem, kui mõistus veel ta ilmet elustas, oli selle inimese 
nägu kahtlemata olnud omamoodi ilus. 

Cyrus Smith võttis endale kohustuse veeta iga päev mõned tunnid tundmatu seltsis. Tä tuli 
tema lähedusse töötama ja tegeles seal mitmesuguste toimetustega, et köita tema tähelepanu. 
Võib-olla suutis ta vaimu elustada üksainus mõttevälgatus ja ta mõistuse võis ehk üksainuski 
äkiline mälestusesäde tagasi tuua. Seda olid nad juba kogenud tormi ajal «Bonadventure'i» 
pardal. 

Insener ei unustanud tema kuuldes valju häälega rääkimast ja püüdis tungida õnnetu uinuva 
mõistuse sügavusteni üheaegselt nii kuulmis- kui ka nägemismeele-kaudu. Inseneriga ühines 

kord üks, kord teine tema kaaslastest, vahel tulid isegi kõik. Kõige sagedamini vestlesid nad 
merendusse puutuvaist asjust, mis võisid' meremeest kõige enam huvitada. Mõnikord näis 
tundmatu nende kõnelust kauge, laokil tähelepanuga jälgivat ja kolonistid jõudsid peagi 
veendumusele, et ta mõistab neid osaliselt. Mõnikord oli ta näoilmes isegi sügavat kurbust, 
mis ei võinud olla teeseldud ja mis näitas, et ta sisemiselt väga kannatas. Ta püsis endiselt 
vaiksena, kuigi vahel näis, nagu oleks ta tahtnud midagi öelda. 

Oli sellega, kuidas oli, kuid igatahes püsis vaene olend vaikivana ja kurvana. Kas oli see 
rahulikkus ainult näiline? Kas oli ta kurb ainult üksinduse tagajärjel? Esialgu oli veel vara 
midagi öelda. Ta nägi praegu ainult teatud kindlaid esemeid ja ta vaateväli oli piiratud. Ta 
puutus pidevalt kokku kolonistidega, kellega ta lõpuks paratamatult pidi harjuma; ükski ta 
soov ei jäänud rahuldamata, ta oli nüüd paremini toidetud, paremini riides ja oli päris 
loomulik, et ta füüsiline pale vähehaaval muutus; aga kas oli temasse tulnud uus elu või — 
kui piltlikult väljendada — oli ta ainult taltsas nagu peremehe silma all vagusaks jäänud 
loom? See küsimus oli olulise tähtsusega ja Cyrus Smith püüdis seda võimalikult kiiresti 
lahendada, kuid ei tahtnud sealjuures oma haigele vähimatki survet avaldada. Oli ju tundmatu 
tema jaoks vaid haige. Kas hakkab see haige aga kunagi paranema? 

Ja insener jälgis teda kogu aeg erilise hoolega, varitses ja püüdis tabada vähimatki 
mõttetegevuse välgatust. 


Siira osavõtuga jälgisid kolonistid kõiki Cyrus Smithi poolt rakendatava raviprotseduuri järke. 


Nad aitasid teda selles humaanses töös ja kõik, välja arvatud võibolla ainult umbusklik 
Pencroff, jagasid inseneri lootust ja usku. 

Nagu juba öeldud, püsis tundmatu äärmiselt rahulikuna ja ta oli insenerisse isegi omamoodi 
kiindunud, alludes silmanähtavalt tema mõjule. Cyrus Smith otsustas ta proovile panna ja viia 
ta teise ümbrusse, ookeani kaldale, mida tundmatu varem oli harjunud vaatlema, ja 
metsaservale, mis pidi talle meenutama neid metsi, kus oli möödunud nii palju aastaid tema 
elust. 

«Aga kas me võime kindlad olla, et ta vabadusse lastuna ei põgene?» küsis Gideon Spilett. 
«Tuleb teha katset,» vastas insener. 

«Noh,» ütles Pencroff, «niipea kui see vennike on vabaduses ja saab hingata värsket õhku, 
laseb ta jalga nii kiiresti, kui suudab.» 

«Seda ma ei usu,» vastas Cyrus Smith. 

«Proovime!» lausus Gideon Spilett. 

«Proovime,» vastas insener. 

Oli 30. oktoober ja seega oli Tabori saare merehädaline olnud juba üheksa päeva Graniitlossis 
vangis. Ilm oli soe ja hele päike kuldas saare oma kiirtega üle. 

Cyrus Smith ja Pencroff läksid tuppa, kus elas tundmatu, ja leidsid ta akna juures 
pikutamas ja taevast vaatlemas. 

«Tulge, sõber,» ütles insener talle. 

Tundmatu tõusis silmapilk püsti. Ta suunas pilgu Cyrus Smithile ja järgnes talle, kuna tema 
taga kõndis meremees, kellel ei olnud kuigi palju usku katse heasse kordaminekusse. 

Ukse juurde jõudes panid Cyrus Smith ja Pencroff tundmatu tõstukisse istuma, kuna Nab, 
Harbert ja Gideon Spilett ootasid neid Graniitlossi jalal. Tõstekorv laskus alla ja mõne hetke 
pärast olid kõik rannaliival. 

Kolonistid eemaldusid tundmatust veidi, et jätta talle rohkem vabadust. 

Tundmatu astus mõned sammud mere poole. Ta pilk nagu vabanes tardumusest ja elustus, 
kuid ta ei teinud mingit katset põgeneda. Ta vaatles laineid; põrganud vastu laidu, rullusid 
need kaldaliivale, et seal hääbuda. 

«See on ju ainult meri,» tähendas Gideon Spilett, «ja on loomulik, et meri ei sisenda talle 
soovi põgeneda.» 

«Võib küll olla,» vastas Cyrus Smith. «Ta tuleb viia platoole, metsaservale. Seal annab katse 
palju kindlamaid tulemusi.» 

«Ja pealegi ei saa ta põgeneda, sest sillad on üles tõstetud,» tähendas Nab. 

«Oh, temasugune mees nüüd küll juba Glütseriini oja taolise jõekese pärast hätta ei jää!» 
arvas Pencroff. «Tema käes käib selle ületamine kähku — ühe hüppega on ta teisel kaldal!» 
«Eks saame näha,» vastas Cyrus Smith lühidalt ja ta silmad ei lahkunud haige omadest. 
Tundmatu viidi Tänumeele jõe suudme poole ja mööda jõe vasakpoolset kallast jõuti 
Kaugvaate platoole. 

Metsaserval kasvavate toredate puude juures, mille lehestikus tuul vaikselt sahistas, näis 
tundmatu joobumusega sisse hingavat teravat lõhna, millest õhk oli kül-Jastunud, ja ta rinnast 
libises sügav ohe. 

«Oo,» hüüatas Cyrus Smith, «sa nutad, tähendab, sa oled uuesti muutunud inimeseks!» 
Kolonistid seisid tagapool, valmis teda kinni hoidma, kui ta peaks tegema katset põgeneda. 
Ja tõepoolest, vaene olend oli peaaegu viskumas ojasse, mis teda metsast lahutas, juba 
nõtkutas ta põlvi hoovõtuks ... Sealsamas aga vajus ta küüru ja oli peaaegu kokku varisemas. 
Ta silmist veeres suur pisar! 


XVI PEATÜKK. 


LAHENDAMIST NÕUDEV SALADUS. TUNDMATU ESIMESED 
SÕNAD. KAKSTEIST AASTAT SAAREKESEL! ÜLESTUNNISTUSED. 
TUNDMATU KADUMINE. CYRUS SMITH USUB TEMASSE. VESKI 
EHITAMINE. ESIMENE LEIB. ENNASTSALGAV TEGU. AUSAD 
KÄED. 


õnnetu nuttis tõesti. Kahtlemata läbis ta aju mingi mälestus ja nagu ütles Cyrus Smith, oli ta 
pisarate läbi uuesti saanud inimeseks. 
Kolonistid jätsid ta mõneks ajaks platoole ja isegi eemaldusid pisut, et ta tunneks end vabana, 
kuid ta ei mõelnudki seda vabadust kasutada, ja Cyrus Smith otsustas ta varsti Graniitlossi 
tagasi viia. 
Kaks päeva pärast seda juhtumit näis, nagu tahaks tundmatu end vähehaaval ühisesse ellu 
lülitada. Polnud enam kahtlust, et ta kuulis ja sai aru, kuid oli ka selge, et ta kangekaelselt 
püüdis kolonistidega mitte rääkida, sest ühel õhtul kuulis Pencroff tundmatu ukse taga kuu- 
latades teda lausuvat: 
«Ei! Siia? Mina! Ei iialgi!» 
Meremees teatas neist sõnadest oma kaaslastele. 
«Siin peitub mingi kurb saladus!» sõnas Cyrus Smith. 
Tundmatu oli hakanud kasutama põllutööriistu ja töötas juurviljaaias. Kui ta oma töös peatus, 
ja seda juhtus sageli, vajus ta sügavaisse mõtteisse. Inseneri soovil ei segatud teda ta 
eraldatuses, mida ta näis tahtvat säilitada. Kui keegi kolonistidest temale lähenes, taganes ta ja 
ta rinnast tõusid nuuksed, nagu oleks otsinud südamevalu endale väljapääsu. 

" Kas vaevas teda südametunnistus? Arvatavasti küll, ja ühel 
päeval ei suutnud Gideon Spilett enam jätta märkimata: 

Tundmatu vaatas insenerile otsa. 

Tuli olla kannatlik ja oodata. 

Mõni päev hiljem, 3. novembril, jäi tundmatu platool töötades jälle seisatama ning laskis 
labida maha kukkuda. Cyrus Smith, kes teda veidi kaugemalt .silmitses, nägi veel kord pisa- 
raid ta silmist voolavat. Vastupandamatu kaastunne tõmbas teda tundmatu juurde ja ta 
puudutas kergelt tema käsivart, öeldes: «Mu sõber!» 

Tundmatu püüdis inseneri pilku vältida ja kui Cyrus Smith tahtis ta kätt oma pihku haarata, 
taganes ta kähku. 

«Mu sõber,» sõnas Cyrus Smith kindlal häälel, «ma tahan, et te vaataksite mulle otsa!» 
Tundmatu suunas oma pilgu insenerile ja ta näis langevat tema mõju alla, nagu 
hüpnotiseeritav langeb hüpnotiseerija mõju alla. Ta tahtis põgeneda. Kuid siis toimus ta näos 
muudatus. Ta silmad hakkasid sädelema. Sõnad tungisid ta huultele. Ta ei suutnud end enam 
tagasi hoida ... Lõpuks asetas ta käsivarred vaheliti ja küsis kõlatul häälel: 

«Kes te olete?» 

«Merehädalised nagu teiegi,» vastas Cyrus Smith, kes oli sügavasti liigutatud. «Tõime teid 
siia, omataoliste keskele.» 

«Omataoliste! ... Neid mul ei ole!» 

«Te olete sõprade keskel... » 

«Sõprade! ... Mina! Sõprade keskel!» hüüatas tundmatu, peites pea käte vahele... «Ei... ei 
ilalgi... Jätke mind! Jätke mind!» 

Ja ta põgenes platoo servale, mis kõrgus mere kohal, ja jäi sinna kauaks liikumatult seisma. 
Cyrus Smith läks tagasi oma kaaslaste juurde ja jutustas neile juhtunust. 

«Jah, selle inimese elus peitub mingi saladus,» lausus-Gideon Spilett, «ja näib, et just 
südametunnistuse piinad tegid temast uuesti inimese.» 

«Ma tõesti ei tea, mis inimese me küll siia kaasa tõime!» sõnas meremees. «Tal on saladusi... 
» 

«Mida meie respekteerime,» lisas Cyrus Smith kiiresti. 

«Kui ta ka on mõne süüteo korda saatnud, siis on ta juba kandnud karmi karistust ja meie 
silmis on ta süüst puhas.» 

Tundmatu jäi kaheks tunniks üksinda rannale ja ilmselt oli ta mälestuste mõju all, mis viisid 
teda tagasi möödunud ellu — ellu, mis oljj kahtlemata olnud sünge. Kolonistid, laskmata teda 
silmist, ei seganud ta üksindust. 

Kahe tunni pärast näis ta aga olevat jõudnud mingile otsusele ja tuli Cyrus Smithi otsima. Ta 
silmad olid punased valatud pisaraist, kuid ta ei nutnud enam. Ta ilme väljendas sügavat 
alandlikkust. Ta oli kartlik, häbelik nagu alaväärsustundest rusutud ja ta pilk oli pidevalt maha 
suunatud. 

«Härra, kas teie ja teie kaaslased olete inglased?» küsis ta Cyrus Smithilt. 

«Ei» vastas insener, «oleme ameeriklased.» 

«Oo!» lausus tundmatu ja pomises tasakesi: «See ongi parem.» 

«Ja teie, mu sõber?» küsis insener. «Inglane,» vastas küsitu kiiresti. 

Ta eemaldus kaldast ning sammus suures ärevuses kosest Tänumeele jõe suudmeni. Näis, 
nagu oleks selle paari sõna kuuldavaletoomine nõudnud temalt suurt pingutust. 

Möödudes veidi hiljem Harbertist, peatus ta, ja küsis, lämbuval häälel: 

«Mis kuu praegu on?» 

«November,» vastas Harbert. 

«Mis aasta?» 

«1866.» 

«Kaksteist aastat! Kaksteist aastat!» hüüatas ta ja lahkus siis kähku. 

Harbert rääkis kolonistidele tundmatu küsimustest ja oma vastustest. 

«Sel õnnetul,» tähendas Gideon Spilett, «pole enam aimu ei kuudest ega aastatest!» 
«Jah,» vastas Harbert, «ja kui me ta leidsime, oli ta elanud saarel juba kaksteist aastat.» 
«Kaksteist aastat!» lausus Cyrus Smith. «Kaksteist aastat üksindust — ja seejuures väga 
võimalik, et pärast nurjatult elatud elu — võivad tõepoolest inimese mõistuse tumestada.» 
«Ma kaldun arvama,» sõnas seepeale Pencroff, «et mees sattus Tabori saarele mitte laevahuku 
tagajärjel, vaid et ta jäeti sinna maha karistuseks mingi süüteo eest.» 

«Teil on arvatavasti õigus, Pencroff,» vastas reporter, «ja kui see on nii, siis pole sugugi 
võimatu, et need, kes ta saarele jätsid, tulevad talle ühel päeval järele.» 

«Ja ei leia teda enam,» sõnas Harbert. 

«Aga sel juhul tuleks sinna tagasi minna ja ... » alustas Pencroff. 

«Sõbrad,» sõnas Cyrus Smith, «ei maksa seda küsimust puudutada enne, kui saame teada, 
milles asi seisab. Ma usun, et õnnetu on palju kannatanud, et ta on oma süüteod vaevarikkalt 
lunastanud, ükskõik millised need ka poleks, ja et teda nüüd vaevab tarvidus südant puistata. 
Ei maksa teda sundida meile oma lugu jutustama. Ta räägib meile sellest isegi ja kui see on 
meil kord teada, siis vaatame, mida ette võtta. Muide, ainult tema võib meile öelda, kas ta 
ainult loodab või on tal kindel teadmine, et ta kord kodumaale tagasi pääseb, kuigi mina 
viimases kahtlen.» 

«Aga miks?» küsis reporter. 

«Sellepärast, et kui ta oleks olnud kindel, et ta teatud aja pärast vabastatakse, siis oleks ta 
oodanud oma vabanemise tundi ja poleks kirja merre heitnud. Ei. 

on pigem tõenäoline, et ta oli määratud saarekesel surema ja et ta ei pidanud enam iialgi 
inimesi nägema!» 

«Aga ühte ei oska ma endale ikkagi seletada,» tähendas meremees. 

«Ja nimelt?» 

«Kui see inimene jäeti Tabori saarele juba kaksteist aastat tagasi, siis võib väga hästi olla, et 
ta on juba mitu aastat metsistunud olekus, milles me ta leidsime.» 

«Väga võimalik,» vastas Cyrus Smith. 

«Ja järelikult peaks sellest mitu aastat möödunud olema, kui ta kirja kirjutas.» 

«Kahtlemata. .. kuigi teade näib siiski olevat alles äsja kirjutatud... » 

«Ja muide, kuidas seletate seda, et pudelil, milles oli kiri, kulus mitu aastat, et Tabori saarelt 
Lincolni saare juurde jõuda?» 

«See ei ole täiesti võimatu,» vastas reporter. «Kas ta ei võinud olla juba pikemat aega saare 
lähedal?» 

«Ei,» vastas Pencroff, «sest ta ujus veel veepinnal. Ei saa isegi oletada, et ta lamas lühemat 
või pikemat aega kaldal ja et meri ta siis uuesti haaras, sest lõunarannik koosneb ju lausa 
kaljudest ja pudel oleks seal tingimata purunenud.» 

«Jah, seda küll,» vastas Cyrus Smith, kes oli ikka veel mõtteisse vajunud. 

«Ja pealegi,» lisas meremees, «kui kiri oleks mitu aastat vana, kui ta oleks olnud juba aastaid 
selles pudelis, siis oleks ta olnud niiskusest rikutud. Seda polnud aga juhtunud, paber oli 
suurepäraselt säilinud.» 

Meremehe tähelepanek oli õige, kogu selles loos oli midagi seletamatut, sest kolonistide poolt 
leitud teade näis tõesti olevat alles äsja kirjutatud. Kõigele lisaks olid seal täpselt ära toodud 
Tabori saare asukoha pikkus-ning laiuskraadid, mis eeldas kirja koostaja võrdlemisi suuri 
teadmisi mereasjanduses, ning lihtsal meremehel ei võinud neid olla. 

«Siin on jälle mingi saladus,» ütles insener, «kuid ei maksa meie uut kaaslast sundida 
kõnelema. Kui tal endal peaks tulema tahtmine rääkida, sõbrad, siis oleme valmis teda 
kuulama.» 

Järgnevail päevil ei lausunud tundmatu ainustki sõna ja ei lahkunud korrakski platoolt. Ta 
kaevas maad, laskmata hetkegi kaotsi minna, ega jäänud viivukski puh- 

kama, kuid hoidus kogu aeg teistest veidi eemale. Söögi-aegadeks ei tulnud ta üles 
Graniitlossi, kuigi teda korduvalt kutsuti, ja rahuldus ainult toore aedvilja söömisega. Öö 
saabudes ei läinud ta temale määratud tuppa, vaid jäi sinnasamasse salusse, ja kui ilm oli halb, 
otsis varju mõnest kaljuõõnsusest. Niiviisi elas ta nagu varemgi, kui tal polnud muud peavarju 
"kui Tabori saare metsad. Kuna igasugune pealekäimine, et ta oma eluviisi muudaks, oleks 
olnud asjatu, siis ootasid kolonistid kannatlikult. Kuid lõpuks saabus hetk, kus ta, ilmselt 
mitte suutes vastu panna südametunnistuse käsule, tahtmatult tunnistas asju, mis olid üsna 
kohutavad. 

10. novembril kella kaheksa paiku õhtul, kui hakkas juba pimenema, ilmus tundmatu 
ootamatult kolonistide ette, kes olid kogunenud verandale. Ta silmad hiilgasid kummaliselt ja 
ta ilme oli niisama metsik nagu endistel halbadel päevadel. 

Cyrus Smith ja ta kaaslased märkasid õudusega, kuidas tundmatu hambad erutusest plagisesid 
nagu palavikuhaigel. Mis tal ometi oli? Kas oli talle omataoliste nägemine väljakannatamatu? 
Või piisas talle juba elust korralike inimeste keskel? Võib-olla tundis ta igatsust oma endise 
metsiku eluviisi järele? Mida muud võidi arvata, kui kuuldi tema katkendlikku kõnet: 

«Miks olen ma siin? Mis õigusega te kiskusite mu ära minu saarekeselt?. .. Kas teie ja minu 
vahel võib olla midagi ühist? ... Kas te teate, kes ma olen ... mis ma olen teinud... miks ma 
olin seal... üksinda? Ja kes teile ütleb, et mind sinna mitte maha ei jäetud, et ma polnud 
määratud seal surema? Kas teie tunnete minu möödunud elu? ... Kust te teate, et ma ei ole 
varastanud, tapnud ... et ma ei ole vilets inimene .. . nurjatu olend. .. määratud elama 
metsloomana . .. eemal kõigist. . . Ütelge ... kas see on teile teada?» 

Kolonistid kuulasid vaikides õnnetut, kelle suust libisesid sõnad nagu vastu tahtmist. Cyrus 
Smith tahtis teda rahustada ja astus talle lähemale, kuid tundmatu taganes kähku. 

«Ei, ei!» hüüatas ta. «Tahan teada vaid ühte... kas ma olen vaba?» 

«Te olete vaba,» vastas insener. 

«Hüvasti siis!» hüüatas ta ja põgenes nagu meeletu. Nab, Pencroff ja Harbert jooksid 
otsekohe talle kuni metsaservani järele ... kuid tulid üksi tagasi. 

«Tuleb lasta tal teha, mida ta tahab,» sõnas Cyrus Smith. 

«Ta ei tule enam kunagi tagasi!» hüüatas Pencroff. 

«Küllap ta juba tuleb,» vastas insener. 

Möödus hulk päevi, kuid Cyrus Smith — kas oli tal mingi kindel eelaimus? — püsis visalt 
arvamuse juures, et varem või hiljem tuleb mees tagasi. 

«See on selle karmi loomuse viimne vastuhakk,» sõnas ta. «Teda närivad nüüd 
südametunnistuse piinad ning üksindus juba kohutab teda.» 

Vahepeal jätkati . mitmesuguseid töid niihästi Kaug-vaate platool kui ka karjataras, kuhu 
Cyrus Smith kavatses rajada karjafarmi. Iseenesestki mõista olid seemned, mis Harbert 
Tabori saarelt gli korjanud, hoolikalt maha külvatud. Platoo moodustas nüüd avara 
juurviljaaia, mis oli oskuslikult planeeritud ning eeskujulikus korras ja ei jätnud kolonistide 
käsi kunagi tööta. Sealolialati midagi teha. Sedamööda kuidas keeduviljad 

paljunesid, tuli laiendada esialgseid peenraid, mis olid muutumas tõelisteks põldudeks 
ja tõrjusid rohumaad kaugemale. Kuid saare teistes osades leidus loomadele rohtu külluses 
ja onaagadel eitarvitsenud karta, et nende toidu-hulka kunagi piirama hakatakse. Oligi 
kõige otstarbekam muuta juurviljaaiaks just Kaugvaate platoo, mida piiras sügav 
veevöönd, ja jätta rohumaad kaugemale, sest neid polnud vaja kaitsta neljajalgsete ja 
neljakäe-liste röövlite rüüsteretkede vastu. 

15. novembril toimus kolmas viljalõikus. Poolteise aasta jooksul, mis järgnes esimese 
viljatera mahakülva-misele, oli põld tohutult laienenud. Teine viljalõikus, kuussada tuhat tera, 
oli andnud mahakülvatuna neli tuhat vakka, see tähendab enam kui viissada miljonit tera. 

Koloonia oli nüüd vilja poolest rikas, sest umbes kümne vaka mahakülvamisest piisas, et 
kindlustada igaaastast lõikust, millest jätkuks kõigile, nii inimestele kui ka loomadele. 
Lõikus oli niisiis läbi ja novembrikuu teine pool kasutati leivaküpsetamise eeltöödeks. 

Vilja neil oli, kuid veel mitte jahu, ja nii sai veski ehitamine paratamatuks. Selle 
töölerakendamiseks oleks Cyrus Smith võinud kasutada teist koske, mis langes Tänumeele 
jõkke — esimene pani liikuma villavanutus-veski tambitsad, — kuid pärast asja igakülgset 
arutamist otsustati siiski püstitada Kaugvaate platoole lihtne tuuleveski. Seda polnud sugugi 
raskem ehitada kui vesiveskit ja polnud karta, et ulgumere briisidele avatud platool poleks 
küllaldaselt tuult. 

«Ja pealegi näeb tuuleveski hulga lõbusam välja ning sobib siinsesse maastikku,» sõnas 
Pencroff. 

Asuti tööle ja valiti välja veskihoone raamistikuks ning mehhanismideks sobivad puud. 
Suured liivakivilahmakad, mida leidus järve põhjapoolsel kaldal, lasksid endid hõlpsasti 
veskikivideks tahuda ja tiibade katmiseks vajalikku riiet sai jälle õhupalli kesta 
ammendamatust tagavarast. 

Cyrus Smith joonistas plaanid ja veski asukoht valiti linnuõuest veidi paremale, üsna järve 
lähedale. Kogu raamistik pidi asetsema pöördteljel, mis toetus tugevale puualusele ja 
võimaldas mehhanismi pöörata vastavalt tuulele. 

Töö edenes kiiresti. Nabist ja Pencroffist olid saanud väga osavad puusepad ja neil tuli vaid 
hoolsalt jälgida inseneri poolt tehtud joonist. Peagi kerkis ettenähtud kohta silindrikujuline 
teravatipulise katusega majake, mis sarnanes vahiputkaga. Neli raami, mis olid tiibadeks, 
kinnitati kõvasti ristvõlli väljaulatuva otsa sisse, nii et nad moodustasid võlliga teatava nurga, 
ja kindlustati raudpoltidega. Seesmise mehhanismi tähtsamad osad olid kast, mis sisaldas 
mõlemaid veskikive, liikumatut ja liikuvat; veskikolu — suur nelinurkne ülalt lai ja alt kitsas 
küna, mille kaudu terad pidid veskikividele langema; võnkuv mollike, mis reguleeris terade 
juurdevoolu ja mida tema pideva tik-taki pärast kutsutakse «lõkatsiks», ja lõpuks püülikast, 
mis sõelumise teel lahutab kliid jahust. Neid kõiki oli kerge valmistada. Tööriistad olid head 
ja töö ei olnud raske, sest veski osad on ju lõpuks väga lihtsad. Küsimus seisis vaid ajas. 
Kõik võtsid veski ehitamisest osa ja 1. detsembril jõuti töödega lõpule. 

Nagu tavaliselt oli Pencroff ka seekord oma tööst suures vaimustuses ja ta ei kahelnud 
põrmugi, et nende veski on täiuslik. 

«Nüüd on vaja ainult head tuult,» sõnas ta, «ja me jahvatame toredasti oma esimese 
viljasaagi!» 

«Head tuult küll, Pencroff, kuid ainult mitte liiga tugevat,» lausus insener. 

«Sest pole midagi, meie veski töötab siis seda kiiremini.» 

«Tiibadel ei tarvitse sugugi väga kiiresti pöörelda,» vastas Cyrus Smith. «Kogemuste põhjal 
on teada, et veski jahvatab kõige paremini, kui tiibade tiirude arv minutis on kuus korda 
suurem tuule kiirusest ühes sekundis, mõõdetuna jalgades. Keskmise tuulega, mille kiirus on 
kakskümmend neli jalga sekundis, saame kuusteist tiiru minutis ja rohkem pole meil vajagi.» 
«Õige! hüüatas Harbert. «Praegu puhub kenakese tugevusega kirdetuul ja selline meile just 
sobib.» 

Veski käikulaskmisega polnud põhjust viivitada, sest kolonistid ootasid kärsitusega esimest 
Lincolni saare leiba. Veel sama päeva hommikul jahvatati kaks kuni kolm vakka vilja ja juba 
Järgmise päeva hommikueineks jõudis Graniitlossi lauale tore leivapäts, veidi nätske küll, 
kuigi tainast oli õllepärmiga kergitatud. Võib juba kujutleda, kui suure mõnuga kõik seda 
leiba sõid! 

Tundmatu aga ei olnud veel tagasi ilmunud. Gideon Spilett ja Harbert olid küll mitu korda 
Graniitlossi läheduses metsa läbi otsinud, kuid nad polnud teda kohanud ega leidnud temast 

ühtki jälge. Nad olid ta pikaleveninud äraoleku pärast juba tõsiselt mures. Metsiku Lääne jahi- 
saagi poolest rikkas laanes ei võinud Tabori saare endine metslane küll hätta jääda, aga kas ei 
võinud juhtuda, et ta pöördub tagasi oma vanade harjumuste juurde ja et piiramatu vabadus 
äratab uuesti ellu ta metsikud instinktid? Kuid Cyrus Smith jäi oma veendumuse juurde ja 
kinnitas endiselt, et põgenik tuleb tagasi. 

«Jah, ta tuleb tagasi!» kordas ta veendunult, kuigi kaaslased ei saanud seda usku temaga 
jagada. «Kui õnnetu oli Tabori saarel, siis teadis ta, et ta on üksi. Siin ei saa ta aga unustada, 
et omataolised teda ootavad. Kuna vaene patukahetseja on juba mõndagi rääkinud 

oma elust, siis tuleb ta tagasi, et meile kõik jutustada, ja sel päeval oleme ta endi poole 
võitnud.» 

Peagi näitasid sündmused, et Cyrus Smithil oli õigus. 

3. detsembril lahkus Harbert Kaugvaate platoolt ja läks järve lõunakaldale kalastama. Relvi 
tal kaasas ei olnud ja seni polnud tal tarvitsenud ettevaatlik olla, sest saare selles osas kiskjaid 
ei liikunud. 

Pencroff ja Nab töötasid linnuõues, kuna Cyrus Smith ja reporter valmistasid Kaminatel 
soodat, sest seebitaga-vara oli otsakorral. 

Äkki kostsid hüüded: 

«Appi! Appi!» 

Cyrus Smith ja reporter olid liiga kaugel ja nad ei kuulnud midagi. Pencroff ja Nab aga 
tormasid linnu-õuest välja ja sööstsid järve poole. 

Kuid neist jõudis ette Tabori saare tundmatu, kelle sealviibimisest kellelgi polnud aimu; ta 
ületas Glütseriini oja, mis lahutas Kaugvaate platood metsast, ja hüppas vastaskaldale. 

Seal seisis Harbert vastamisi kohutava jaaguariga, kes sarnanes Roomaja neemel tapetud 
kiskjaga. Ootamatult hädaohtu sattunud noormees surus end vastu puud, kuna küürutõmbunud 
loom valmistus hüppeks ... Kuid tundmatu, kellel polnud muud relva kui nuga, sööstis karde- 
tava kiskja suunas ja viimane pöördus uue vastase poole. 

Võitlus oli lühike. Tundmatu oli uskumatult tugev ja väle. Pööramata vähimatki tähelepanu 
sellele, et kiskja küüned talle lihasse tungisid, haaras ta jaaguari kõrist nagu pihtidega kinni ja 
teise käega lõi ta loomale mitu korda noaga südamesse. 

Jaaguar langes maha. Tundmatu tõukas teda jalaga ja tahtis just ära joosta, kui kolonistid 
võitluspaigale jõudsid, kuid Harbert klammerdus tema külge ja hüüdis: 

«Ei, ei, ärge minge ära!» 

Cyrus Smith lähenes tundmatule, kes inseneri nähes tõmbas kulmud kortsu. Ta õlg jooksis 
verd rebenenud kuue all, kuid ta ei teinud sellest väljagi. 

«Mu sõber,» lausus Cyrus Smith, «oleme teile palju tänu võlgu. Et meie last päästa, panite te 
kaalule oma elu.» 

«Minu elu!.. .»» pomises tundmatu. «Mis on ta väärt? Mitte kui midagi!» «Te olete 
haavatud?» 

«Tühine asi.» 

«Kas te annaksite mulle oma käe?» 

Harbert püüdis haarata käest, mis oli ta elu päästnud, kuid tundmatu asetas oma käsivarred 
vaheliti, ta rind paisus, ta pilk looritus ja ta näis tahtvat põgeneda, kuid ta võttis end kokku ja 
küsis järsult: 

«Kes te olete? Kes te minu jaoks olla tahate?» 

Esmakordselt väljendas ta soovi kolonistide elust midagi teada saada. Kui seda soovi täita, siis 
võib-olla räägib ta ka oma elust? 

Cyrus Smith jutustas lühidalt kõigest, mis oli nendega juhtunud pärast nende lahkumist 
Richmondist, kuidas nad endid hädast välja aitasid ja millised võimalused olid nüüd nende 
käsutuses. 

Tundmatu kuulas teda äärmise tähelepanuga. 

Siis tutvustas insener oma kaaslasi — Gideon Spiletti, Harbertit, Pencroffi, Nabi ja iseennast, 
ning lisas, et suurimat rõõmu kogu Lincolni saarel elatud aja jooksul tundsid nad siis, kui nad 
Tabori saarele tehtud reisil uue kaaslase võrra rikkamaks said. 

Nende sõnade juures tundmatu punastas, ta pea vajus rinnale ja ta näis äärmiselt erutatuna. 
«Ja nüüd, kuna te teate, kes me oleme,» lisas Cyrus Smith, «andke meile oma käsi!» 

«Ei» vastas tundmatu sumbunud häälel, «ei! Teie olete ausad inimesed, aga mina! ... » 


XVII PEATÜKK. 


IKKA VEEL TEISTEST EEMAL. TUNDMATU PALVE. MAJAKESE 
EHITAMINE KARJATARASSE. KAKSTEIST AASTAT TAGASI! 
«BRITANNIA» POOTSMAN. ÜKSINDA TABORI SAAREL. CYRUS 
SMITHI KÄEPIGISTUS. SALAPÄRANE KIRI. 


Need viimased sõnad näitasid, et kolonistid polnud oma oletustes eksinud. Õnnetu elus oli 
juhtunud midagi sünget. Inimeste silmis oli ta võib-olla oma süü juba lunastanud, kuid 
südametunnistus vaevas teda ikka veel. Igatahes kahetses süüdlane kibedasti, ta oli meelt 
parandanud, ning ta uued sõbrad oleksid südamlikult ta kätt surunud, kuid ta ei lugenud end 
ausate inimeste käepigistuse vääriliseks. Pärast juhtumit jaaguariga ei pöördunud ta siiski 
enam metsa tagasi ja sellest päevast peale ei lahkunud ta Graniitlossi piiridest. 

Milles seisis tema elu saladus? Kas räägib ta sellest kunagi? Tulevik pidi seda näitama. Lepiti 
igatahes kokku, et seda saladust temalt iialgi ei küsita ja et temaga käitutakse nii, nagu ei 
kahtlustaks teda keegi. 

Mõned päevad läks elu tavalist rada. Cyrus Smith ja Gideon Spilett töötasid kord 
keemikutena, kord füüsikutena. Reporter lahkus insenerist ainult selleks, et koos Harbertiga 
Jahti pidada, sest ettevaatuse mõttes ei lastud noorukit üksinda metsa ning peeti teda silmas. 
Nab-ja Pencroff töötasid lautades või linnuõues, vahel jälle karjataras, rääkimata toimetustest 
Granittlossis, ja tööst ei tulnud neil kunagi puudus. 

Tundmatu aga töötas teistest eemal ja ta oli oma tavalise eluviisi juurde tagasi pöördunud — 
ei võtnud osa ühistest söögiaegadest, magas platool puude allja ei 

377 

seltsinud kunagi oma kaaslastega. Näis tõesti, et ta ei talunud oma päästjate seltskonda. 
«Aga miks otsis ta siis kaasinimeste abi?» tähendas Pencroff. «Miks viskas ta siis merre 
pudeli kirjaga?» 

«Küllap ta sellest meile kord kõneleb,» vastas Cyrus Smith muutumatu kindlusega. 

«Aga millal?» 

«Võib-olla isegi varem, kui te seda arvate, Pencroff.» Ja tõepoolest, ülestunnistuste päev ei 
olnud enam kaugel. 

10. detsembril, nädal aega pärast Graniitlossi tagasipöördumist, astus tundmatu Cyrus Smithi 
juurde ja sõnas rahulikult ja alandlikult: 

«Härra, mul on teile üks palve.» 

«Rääkige,» vastas insener, «kuid enne lubage mul teile midagi öelda.» 

Neid sõnu kuuldes tundmatu punastas ja tahtis eemalduda. Cyrus Smith mõistis, mis toimus 
tema hinges. Ta nähtavasti kartis, et insener hakkab talle esitama küsimusi ta mineviku kohta. 
Cyrus Smith haaras ta käe ja hoidis teda tagasi. 

«Sõber,» lausus ta, «meie ei ole mitte ainult teie kaaslased, vaid ka teie sõbrad. Seda ma 
tahtsingi teile öelda ja nüüd olen ma valmis teid kuulama.» 

Tundmatu tõmbas käega üle silmade. Teda haaras värin ja mõne hetke jooksul ei saanud ta 
sõnagi suust. 

«Härra,» ütles ta lõppeks, «paluksin teilt üht heategu.» 

«Ja nimelt?» 

«Siit neli või viis miili eemal mäejalal on teil karja-tara koduloomadele. Need loomad vajavad 
talitamist. Kas te lubaksite mul elada seal nende juures?» 

Cyrus Smith vaatas õnnetut viivu sügava kaastundega ja sõnas: 

«Sõber, karjataras pole midagi peale lautade, mis loo-madelegi vaevalt kõlbavad.» 

«Mulle on nad head küllalt, härra.» 

«Sõber,» jätkas insener, «me ei takista teid iialgi milleski. Teile meeldib elada karjataras. 
Olgu siis pealegi. Kuid Graniitlossis olete te alati teretulnud. Kui te aga tahate" elada 
karjataras, siis teeme vajalikud ettevalmistused, et saaksite end seal mugavalt sisse seada.» 

«Seda pole vaja, tunnen end seal niigi hästi.» 

«Sõber,» vastas Cyrus Smith, kes seda südamlikku imetust meelega korduvalt tarvitas, «jätke 
see meie otsustada, mis seal ette võtta.» 

«Tänan, härra,» vastas tundmatu ja eemaldus. 

Insener tegi tundmatu ettepaneku oma kaaslastele -otsekohe teatavaks ja nad otsustasid, et 
ehitavad karja-tarasse puust majakese ja sisustavad selle võimalikult mugavalt. 

Veel selsamal päeval läksid kolonistid sinna ja võtsid kaasa vajalikud tööriistad ning ei 
möödunud nädalatki, kui majakesse võis juba asuda elanik. Majake oli ehitatud lautadest 
umbes kahekümne jala kaugusele ja sealt oli hõlpus silmas pidada mufloonikarja, milles nüüd 
oli juba üle kaheksakümne looma. Valmistati mõned -mööbliesemed — voodi, laud, pink, 
kapp ja kirst — ning toimetati kohale ka relvad, laskemoon ja tööriistad. 

Tundmatu polnud muide kordagi oma uut elamut vaatama tulnud ja laskis kolonistidel seal 
üksi töötada, viibides ise samal ajal platool ja soovides nähtavasti oma töö seal lõpule viia. 
Tänu temale olid varsti kõik põllu-lapid läbi kaevatud ja kui paras aeg kätte jõudis, võis 
'hakata külvama. 

20. detsembriks olid ehitustööd karjataras lõpetatud. Insener teatas tundmatule, et ta uus 
elamu on valmis, ja tundmatu vastas, et ta läheb juba samaks ööks sinna magama. 

Sel õhtul olid kolonistid kogunenud Graniitlossi suurde -saali. Kell oli kaheksa — sel 
kellaajal pidi nende kaaslane nende juurest lahkuma. Et teda mitte kimbatusse viia ja oma 
sealviibimisega hüvasti jätma sundida, mis oleks talle võib-olla raske olnud, olid nad jätnud ta 
üksinda ja läinud ise Graniitlossi. 

Nad olid suures saalis juba viivu vestelnud, kui kostis kerge koputus uksele. Sisse astus 
tundmatu ja sõnas ilma igasuguse sissejuhatuseta: 

«Härrad, on parem, kui jutustan teile oma loo, enne kui teie juurest lahkun.» 

Need lihtsad sõnad liigutasid Cyrus Smithi ja ta kaaslasi sügavalt. 

Insener tõusis püsti. 

«Meie ei nõua teilt midagi, mu sõber,» sõnas ta. 

«Teil on täielik õigus vaikida ... » 

«Minu kohus on rääkida.» «Aga istuge ometi!» 

«Meelsamini seisaksin.» 

«Oleme valmis teid kuulama,» lausus Cyrus Smith. 

Tundmatu seisis saali nurgas, jäädes pooleldi hämarusse. Ta oli palja päi, käed rinnal vaheliti, 
ja selles poosis alustas ta kõlatul häälel oma lugu. Ta kõneles nagu inimene, kes sunnib end 
rääkima, ja kuulajad ei katkestanud teda kordagi. 

«See juhtus 20. detsembril aastal 1854. Soti maaomanikule lord Glenarvanile kuuluv 
lõbusõiduks määratud aurujaht «Duncan» heitis ankrusse Bernouilli neeme juures Austraalia 
läänerannikul, kolmekümne seitsmendal laiuskraadil. Jahi pardal oli lord Glenarvan, ta abi- 
kaasa, üks major inglise sõjaväest, üks prantsuse geograaf, üks tütarlaps ja üks nooruk. Kaks 
viimast olid kapten Granti lapsed — nende isa laev «Britannia» oli aasta tagasi hukkunud 
koos meeskonna ja laadungiga. «Duncanit» juhtis kapten John Mängles ja selle meeskond 
koosnes viieteistkümnest inimesest. 

Ja nüüd ma räägin, miks see jaht viibis Austraalia vetes. 

Kuus kuud tagasi oli Iiri merest leitud pudel, mis sisaldas inglise, saksa ja prantsuse keeles 
kirjutatud kirja, ja selle leidja oli «Duncan». Kirjas teatati, et «Britannia» hukkudes pääsesid 
kolm inimest eluga ja et need ellujäänud olid kapten Grant ja veel kaks tema meeskonnast 
ning et nad olid varju leidnud kohas, mille laiuskraad oli paberilehel selgesti loetav, kuna 
pikkuskraadi oli merevesi kustutanud. 

Antud laiuskraad oli 37°11' lõunalaiust. Kuna pikkus-kraad ei olnud teada, siis loodeti 
kindlasti leida kapten Granti ja ta kaaslaste asupaik, liikudes piki mainitud paralleeli läbi 
mandrite ja merede. 

Inglise admiraliteet kõhkles reisi ette võtmast ja lord Glenarvan otsustas teha ise koik 
võimaliku, et kaptenit leida. Ta astus ka ühendusse Mary ja Robert Grantiga. Jaht «Duncan» 
seati valmis pikemaks reisiks, millest tahtsid osa võtta ka lordi perekond ja kapteni 
lapsed. 

«Duncan» väljus Glasgowst, suundus Atlandile, sõitis läbi Magalhäes'i väina ja purjetas 
mööda Vaikset ookeani kuni Patagooniani, kus kapten Grant pidi teate -esialgse tõlgenduse 
järgi olema pärismaalaste käes vangis. 

«Duncani» reisijad astusid maale Patagoonia läänerannikul ja jaht asus uuesti teele, et neid 
idarannikul Corrientese neeme juures taas peale võtta. 

Järgides kolmekümne seitsmendat paralleeli, läbis lord Glenarvan Patagoonia, leidmata 
kaptenist jälgegi, ja 13. novembril asus ta uuesti laevale, et jätkata otsinguid ookeanil. 

Olles käinud tagajärjetult Tristan da Cunha ja Amsterdami saartel, mis jäid ta sõiduteele, 
jõudis «Duncan» 20. detsembril 1854, nagu ma juba ütlesin, Austraalia rannikule Bernouilli 
neeme juurde. 

Lord Glenarvan kavatses mh]na läbi Austraalia, nagu ta oli läbinud Ameerika, ja maabus. 
Mõni mill kaldast eemal asus farm, mis kuulus ühele iirlasele, ja viimane võttis rändajad 
külalislahkelt vastu. Glenarvan jutustas iirlasele asjaoludest, mis teda nendesse vetesse tõid, ja 
küsis temalt, kas ta on kuulnud, et vähem kui kaks aastat tagasi oleks Austraalia läänerannikul 
hukkunud inglise kolmemastiline purjekas «Britannia». 

Iirlane polnud sellest laevahukust sõnakestki kuulnud, kuid koigi suureks üllatuseks segas end 
jutusse üks iirlase teenijaist, öeldes: 

«Milord, kui kapten Grant peaks veel elus olema, siis on ta Austraalia pinnal.» 

«Kes te olete?» küsis lord Glenarvan. 

«Šotlane nagu teiegi, milord,» vastas küsitu, «ja ma olen üks kapten Granti kaaslasist, üks 
«Britannia» mere-hädalistest.» 

Mehe nimi oli Ayrton. Ta oli tõepoolest «Britannia» pootsman, nagu seisis ka ta paberitel. 
Kaotanud kapteni silmist, kui laev vastu karisid purunes, olevat ta seni arvanud, et ta kapten 
hukkus koos meeskonnaga ja tema, Ayrton, oli ainuke ellujäänu. 

«Kuid «Britannia» ei hukkunud mitte Austraalia läänerannikul, vaid idarannikul ja kui kapten 
Grant on veel «lus, nagu nähtub kirjalikust teatest, siis on ta 

austraalia päriselanike käes vangis ja teda tuleb otsida selle mandri idapoolselt rannikult,» 
lisas ta. 

Mees rääkis seda kõike siiral toonil ja ta pilk oli avameelne. Tema sõnades ei saanud kahelda. 
Iirlane, kelle teenistuses ta oli juba üle aasta, vastutas tema eest täielikult. Glenarvan uskus 
selle inimese ausameelsusesse ja tema nõuandel otsustas ta läbida Austraalia piki kolme- 
kümne seitsmendat paralleeli. Väikest reisisalka, mis koosnes lord Glenarvanist, tema naisest, 
kapten Granti mõlemast lapsest, majorist, prantslasest, kapten Mang-lesist ja mõnest 
madrusest, pidi hakkama juhtima Ayr-ton, kuna «Duncan» pidi samal ajal sõitma esimese 
tüürimehe Torn Austini komando all MelbourneM ja jääma sinna lord Glenarvani 
edaspidiseid korraldusi ootama. 

Nad asusid teele 23. detsembril 1854. 

On aeg öelda, et Ayrton oli reetur. Ta oli küll tõepoolest «Britannia» pootsman, kuid läinud 
kapteniga tülli, oli ta püüdnud meeskonda vastuhakule õhutada, et laeva oma võimusesse 
saada, ja 8. aprillil 1852 oli kapten Grant saatnud ta Austraalia läänerannikul maale ja sõitnud 
ise minema —mis oli ka täiesti õiglane tegu. 

See nurjatu ei teadnud seega mitte midagi «Britannia» hukkumisest. Ta kuulis sellest alles 
Glenarvani jutustuse kaudu. Pärast laevalt maalesaatmist hakkas ta Ben Joyce'i nime all 
põgenenud sunnitööliste juhiks ja kui ta häbematult kinnitas, et laev hukkus idarannikul, ja 
soovitas Glenarvanil selles suunas sõita, siis tegi ta seda selleks, et Glenarvani laevalt 
eemaldada, laeva oma võimusesse haarata ja muuta see mereröövlite laevaks Vaiksel 
ookeanil!» 

Siin katkestas tundmatu hetkeks oma jutustuse. Ta hääl värises, kuid ta jätkas: 
«Ekspeditsioon asus teele ja suundus põiki läbi Austraalia. Lgomulikult ei saanud tal olla edu, 
sest teda juhtis Ayrton ehk Ben Joyce, ükskõik kumba nime te eelistate, ja teda seiras 
kavatsetavast röövist juba teadlik sunnitööliste jõuk, rutates kord ette, kord jälle kaugemalt 
järgnedes. 

«Duncan» oli vahepeal Melbourne'i dokki saadetud. Nüüd tuli mõjutada lord Glenarvani, 
et ta teeks Tom 

Austinile korralduse Melbourne'ist välja sõita ja laev Austraalia idarannikule viia, kus oleks 
olnud kerge seda oma võimusesse haarata. Juhtinud ekspeditsiooni üsna ranniku lähedale 
suurte metsade keskele ja eemale inim-asulaist, õnnestus Ayrtonil Glenarvani nii kaugele viia, 
et see nõustus kirjutama kirja, mille Ayrton pidi edasi toimetama «Duncani» tüürimehele ning 
milles anti jahile korraldus sõita viivitamata idarannikule Twofoldi lahte, mis asus mõne 
päevateekonna kaugusel kohast, kus ekspeditsioon oli peatuma jäänud. Sinna oli Ayrton 
määratud ka kokkusaamise oma röövjõuguga. Aga just siis, kui kiri pidi Ayrtoni kätte 
antama, paljastati ta reeturlikud plaanid ja tal ei jäänud muud üle kui põgeneda. Kuid kirja, 
mis võis laeva tema võimusesse anda, tahtis ta siiski iga hinna eest enda kätte saada. 
Ayrtonil õnnestuski kiri röövida ning kaks päeva hiljem oli ta juba Melbourne'is. 

Seni olid kurjategijal ta nurjatud plaanid õnnestunud. Ta kavatses viia «Duncani» Twofoldi 
lahte, kus röövlitel oleks kerge seda vallutada ja meeskond tappa, ning seejärel oleks Ben 
Joyce saanud siinsete merede valitsejaks. Saatus aga ajas ta roimarlikud kavatsused viimsel 
hetkel nurja. 

Melbourne'! jõudes andis Ayrton kirja üle tüürimehele Torn Austinile, kes luges selle läbi ja 
asus otsekohe teele. Aga kujutlege nüüd Ayrtoni pettumust ja viha, kui ta järgmisel päeval 
pärast teeleasumist teada sai, et tüürimees ei vii laeva mitte Austraalia idarannikule Twofoldi 
lahte, vaid hoopis Uus-Meremaa idarannikule. Ta püüdis vastu vaielda, ent Austin näitas talle 
kirja! ... Ja tõepoolest, prantsuse geograaf, kes kirja koostas, oli nagu saatuse näpunäitel 
teinud vea ja sihtkohana oli kirjas märgitud Uus-Meremaa idarannik! 

Kõik Ayrtoni kavatsused nurjusid! Ta proovis vastu hakata — ja pandi luku taha. Ayrton viidi 
kaasa Uus-Meremaa rannikule ja tal polnud aimugi, mis sai tema kaassüüdlastest ja lord 
Glenarvanist. 

«Duncan» ristles selle ranniku lähedal 3. märtsmni. Sel päeval kuulis Ayrton pauke. Tulistasid 
«Duncani» kahurid ja peagi tuli lord Glenarvan oma sõpradega pardale. 

Ja nüüd kuulake, mis oli vahepeal juhtunud. 

Ületades tuhandeid raskusi ja astudes vastu tuhandeile «ohtudele, õnnestus lord Glenarvanil 
viimaks oma reis lõpule viia ja jõuda Austraalia idarannikule Twofoldi lahte. «Duncanit» seal 
ei olnud. Glenarvan telegrafeeris .MelbourneM. Talle vastati: ««Duncan» sõitis välja 
kaheksateistkümnendal. Sihtkoht teadmata.» 

Lord Glenarvanil ei jäänud enam muud üle kui arvata, et tema aus jaht oli langenud Ben 
Joyce'i kätte ja saanud mereröövlite laevaks. 

Lord Glenarvan ei tahtnud mängu siiski veel kaotatuks lugeda. Ta oli kartmatu ja suuremeelne 
inimene. Ta asus ühele kaubalaevale, laskis end viia Uus-Meremaa läänerannikule, läbis selle 
piki kolmekümne seitsmendat paralleeli, leidmata kapten Grantist ainsatki jälge. Kuid ida- 
rannikul leidis ta oma suureks üllatuseks «Duncani», mida juhtis tüürimees ja mis ootas teda 
seal juba viis nädalat! 

Oli 3. märts 1855. Lord Glenarvan oli niisiis jälle «Duncani» pardal, kuid ka Ayrton oli seal. 
Ta ilmus lordi ette ja viimane tahtis temalt kapten Granti kohta teada saada kõik, mida bandiit 
kapteni kohta teada võis. Ayr-ton keeldus rääkimast. Siis ütles Glenarvan talle, et esimeses 
peatuskohas antakse ta inglise võimude kätte. Ayrton vaikis endiselt. 

«Duncan» jätkas sõitu piki kolmekümne seitsmendat paralleeli. Leedi Glenarvan püüdis nüüd 
omakorda ban-diidi vastupanu murda. Lõpuks tal õnnestuski teda mõjutada. Ayrton tegi lord 
Glenarvanile ettepaneku jätta ta vastutasuks selle eest, mida tal on öelda, mõnele Vaikse 
ookeani saarele ning teda mitte inglise võimudele üle anda. Lord Glenarvan, kes oli valmis 
kõigeks, et aga kapten Granti kohta andmeid saada, nõustus ettepanekuga. 

Nüüd jutustas Ayrton kogu oma eluloo ja selgus, et sellest päevast, kui kapten Grant ta 
Austraalia rannikul maale saatis, ei teadnud ta viimasest enam midagi. 

Kõigest hoolimata pidas lord Glenarvan antud sõna. «Duncan» jätkas teekonda ja jõudis 
Tabori saare juurde. Sinna taheti Ayrton jätta ja nagu mingi ime läbi leiti kapten Grant ja kaks 
tema meeskonna liiget just siit, täpselt kolmekümne seitsmendal paralleelil. Kurjategijal 

tuli jääda üksikule saarele nende asemele ja kui ta jahilt lahkus, ütles talle lord Glenarvan: 
«Ayrton, te jääte siia kaugele eemale igasugusest rannikust ja ei saa inimestega ühendusse 
astuda. Te ei saa põgeneda saarekeselt, kuhu «Duncan» teid jätab. Te jääte üksinda, kuid te 
pole siin ei jäljetult kadunud ega inimeste teadmata, nagu seda oli kapten Grant. Ükskõik kui 
vähe te ka väärite, et inimesed teid mäletaksid, nad peavad teid siiski meeles. Ma tean, kus te 
olete, Ayrton, ja ma tean, kust teid leida. Seda ma ei unusta kunagi.» 

«Duncan» seadis end sõiduvalmis ja kadus peagi silmist. 

See oli 18. märtsil 18551. 

Ayrton oli üksi, kuid tal ei puudunud ei laskemoon, ei relvad, ei tööriistad ega seemned. 
Tema, kurjategija kasutada oli maja, mille ehiUs auväärne kapten Grant. Tal jäi vaid üle seal 
elada ja üksinduses lunastada kuriteod, mis ta oli sooritanud. 

Mu härrad, ta kahetses sügavasti, tal oli häbi oma kuritegude pärast ja ta oli väga õnnetu. Ta 
ütles endale, et kui inimesed teda ühel päeval sellelt saarekeselt otsima tulevad, siis peab ta 
olema vääriline nende hulka tagasi pöörduma. Kuidas see õnnetu kannatas! Kuidas ta töötas, 
et töö läbi uuesti ausaks inimeseks saada! 

Nii kestis see kaks aastat, kolm aastat, kuid Ayrton vaatas üksindusest rusutuna ikka veel 
silmapiirile, ootas laeva ja küsis endalt, kas tema karistusaeg ei hakka juba lõppema. Ta 

kannatas nii rängalt, nagu veel keegi enne teda ei ole kannatanud. Kui karm on üksindus 
hingele, keda närib südametunnistuse piin! Kuid nähtavasti polnud karistus veel küllaldane. 
Õnnetu tundis, kuidas ta pikkamööda metsistus. Ta tundis, kuidas ta üle võttis vähehaaval 
võimust nürimeelsus. Tal on raske teile öelda, kas see toimus kaks või neli aastat pärast 
üksi- 


Need kokkuvõtlikult jutustatud sündmused on võetud raamatust, mis kannab pealkirja 
«Gapten Granti lapsed». Lugejaile ei jää märkamata, et esineb lahkuminekuid aastaarvudes 
kuid küllap nad hiljem mõistavad, miks ei saadud kohe ära tuua õigeid aastaarve. 

jäämist, kuid lõpuks sai temast see vilets olend, kelle teie leidsite. 

Mul ei tarvitse teile öelda, et Ayrton ehk Ben Joyce — see olen mina!» 

Jutustuse lõpul olid Cyrus Smith ja tema kaaslased püsti tõusnud. Raske on kirjeldada, kui 
liigutatud nad olid. Nii palju viletsust, r.ii palju valu ja meeleheidet maaliti nende silmade 
ette! 

«Ayrton,» lausus seepeale Cyrus Smith, te olite suur kurjategija, kuid pole kahtlust, et te olete 
oma süüteod juba lunastanud. Seda näitab kas või seegi, et sattusite uuesti inimeste hulka. 
Ayrton, teile on andestatud! Kas tahate nüüd pila meie kaaslane?» 

Ayrton oli astunud mõned sammud tagasi. 

«Siin on mu käsi!» sõnas insener. 

Ayrton jäi üksi kapter. Granti poolt ehitatud majja. 

Ayrton haaras Cyrus Smithi väljasirutatud käe ja ta silmist veeresid suured pisarad. 

«Kas te ei tahaks meie juures elada?» küsis Cyrus Smith. 

«Härra Smith, jätke mulle veel veidi aega!» vastas Ayrton. «Laske ma elan üksinda karjatara 
majakeses!» 

«Nagu soovite, Ayrton,» vastas Cyrus Smith. 

Ayrton oli juba väljumas, kui insener esitas talle veel ühe küsimuse: 

«Üks hetk, sõber. Kui te soovisite elada üksinduses, miks te siis viskasite merre kirja, mis 
meid teile jälile viis?» 

«Kirja?» imestas Ayrton, kes nähtavasti ei mõistnud, millest oli jutt. 

«Jah, pudelisse suletud kirjaliku teate, mille me leidsime ja kus oli ära toodud Tabori saare 
täpne asukoht.» 

Ayrton tõmbas käega üle otsaesise ja sõnas siis, olles viivu järele mõelnud: 
«Ma ei ole kunagi ühtki kirja merre visanud.» 

«Mitte kunagi?» hüüatas Pencroff. 

«Mitte kunagi!» 

Ja Ayrton tegi kummarduse, astus ukse juurde ning väljus. 


XVIII PEATÜKK. 


KÕNELUS. CYRUS SMITH JA GIDEON SPILETT. INSENERI IDEE. 
ELEKTRITELEGRAAF. TRAADID. PATAREI TÄHESTIK. ILUS AASTAAEG. 
KOLOONIA ÕITSENG. FOTOGRAFEERIMINE. MIDA PEETI LUMEKS. KAKS 
AASTAT LINCOLNI SAAREL! 


«Vaene mees!» sõnas Harbert, kes oli sööstnud ukse juurde, kuid tuli tagasi, nähes, et Ayrton 
libistas enese mööda tõstuki köit alla ja kadus pimedusse. 

«Ta tuleb tagasi,» sõnas Cyrus Smith. 

«Tuhat ja tuline, härra Cyrus,» hüüatas Pencroff, «mida see küll peaks tähendama? Kuidas, 
kas see polnudki siis Ayrton, kes pudeli merre viskas? Aga kes seda siis tegi?» 

Meremehe küsimus oli muidugi täiesti põhjendatud. 

«See oli tema,» vastab Nab, «ainult ta vaeseke oli siis juba poolhull.» 

«Jah,» ütles Harbert, «ja ta polnud enam teadlik sellest, mida tegi.» 

«Teisiti seda seletada ei saa, sõbrad,» vastas Cyrus Smith kiiresti. «Ja nüüd ma mõistan, 
kuidas Ayrton võis Tabori saare asukoha täpselt ära tuua. — See oli tal teada sündmuste 
kaudu, mis eelnesid ta saarele jätmisele.» 

«Aga kuidas see tuli, et paber niiskuse käes ei riknenud, kui Ayrton kirjutas teate seitse- 
kaheksa aastat tagasi ning heitis selle merre siis, kui ta ei olnud veel metslaseks muutunud?» 
tähendas Pencroff. 

«See näitab, et Ayrton kaotas mõistuse palju hiljem, kui ta seda arvab,» vastas Cyrus Smith. 
«Küllap see nii on,» vastas Pencroff, «sest teisiti ei saa ju seda lugu kuidagi seletada!» 

«Ei saa tõesti,» vastas insener, kes nähtavasti ei soovinud kõnelust enam jätkata. 

«Ent kas Ayrton rääkis tõtt?» küsis meremees. 

«Kindlasti! Lugu, mille ta jutustas, oli algusest lõpuni õige,» vastas reporter. «Mäletan väga 
hästi, et ajalehtedes kirjutati lord Glenarvani ettevõttest ja tulemustest, mida ta saavutas.» 
«Ayrton rääkis tõtt,» kinnitas ka Cyrus Smith, «selles ei maksa kahelda, Pencroff, sest see oli 
küllaltki karm tõde tema enda kohta. Kui ennast nii rängalt süüdistatakse, siis juba ei 
valetata!» 

Järgmisel päeval, 21. detsembril, laskusid kolonistid alla merekaldale ja ronisid siis platoole, 
kuid Ayrton ei olnud enam seal. Ta oli öösel oma karjatara majakesse läinud ja kolonistid 
pidasid õigemaks teda mitte segada. Küllap aeg teostab selle, mida ei suutnud teha nende 
julgustavad sõnad. 

Harbert, Pencroff ja Nab asusid taas oma igapäevase tegevuse juurde. Samal päeval hakkasid 
ka Cyrus Smith ja reporter Kaminate töökojas üheskoos tööle. 

«Kas teate, kallis Cyrus,» ütles Gideon Spilett, «et seletus, mille te mulle tolle pudeli kohta 
andsite, ei rahulda mind põrmugi. Kuidas saab oletada, et Ayrton kirjutas teate, viskas pudeli 
merre ja ei mäleta sellest enam midagi?» 

«Aga see polnudki tema, kes pudeli merre viskas, kallis Spilett.» 

«Te siis ikkagi arvate ... » 

«Ma ei arva mitte midagi ja ma ei tea ka midagi!» vastas Cyrus Smith reporterit katkestades. 
«Rahuldun selle juhtumi liigitamisega nende hulka, mida ma pole seni veel suutnud 
selgitada.» 

«Tõepoolest, Cyrus,» lausus Gideon Spilett, «siin juhtub lausa uskumatuid asju! Teie 
pääsemine, kaldaleuhu-tud kast, Topi seiklused ja lõpuks see pudel.. . Kas me siis tõesti 
nende saladuste lahendust kunagi teada ei 

saa?» 

«Siiski,» vastas insener elavalt, «siiski, ja kui ma peaksin selleks ka terve saare üles 
kaevama!» 

«Võib-plla annab juhus meile selle müsteeriumi võtme.» 

«Juhus! Spilett! Ma ei usu põrmugi juhusesse ja veel vähem usun ma müsteeriumidesse. Igal 
seletamatul sündmusel, mis siin juhtub, on oma põhjus ja selle põhjuse ma kord avastan! Seni 
aga oleme tähelepanelikud ja teeme oma tööd!» 

Jaanuar jõudis kätte. Algas 1867. aasta. Suviseid töid tehti suure agarusega. Mõni päev hiljem 
käisid Harbert ja Gideon Spilett karjataras ja leidsid, et Ayr-ton oli asunud tema jaoks valmis 
seatud majakesse. Ta tegeles arvurikka karjaga, mis oli tema hoolde usaldatud, ja säästis 
seega oma kaaslastele iga kahe-kolme päeva tagant karjataras käimise vaeva. Et aga Ayrtonit 
siiski mitte liiga kauaks üksinda jätta, külastasid kolonistid teda võrdlemisi sageli. 

Arvestades inseneri ja Gideon Spiletti teatavaid ühiseid kahtlustusi, oli üsna oluline, et see 
saareosa oleks valve all ja kui seal midagi juhtus, võis Ayrton sellest Graniitlossi elanikele 
teatada. 

Mõnikord võisid aga ootamatud asjaolud nõuda inseneri viivitamatut informeerimist. Lisaks 
Lincolni saare saladusega seoses olevatele sündmustele võis ju juhtuda veel palju muudki, mis 
samuti nõudis kolonistidelt kiiret tegutsemist — näiteks mõne laeva nähtavaleilmumine 
lääneranniku kohal ulgumerel, laevahukk sealsel rannal või mereröövlite maabumine. 
Seepärast otsustas Cyrus Smith luua kiire sideühenduse karjatara ja Graniitlossi vahel. 

10. jaanuaril rääkis ta oma kavatsusest kaaslastele. 

«Aga kuidas te seda mõtlete teha, härra Cyrus?» küsis Pencroff. «Ega te ometi kavatse 
telegraafi sisse seada?» 

«Just seda ma kavatsen,» vastas insener. 

«Elektritelegraafi?» hüüatas Harbert. 

«Elektritelegraafi,» vastas Cyrus Smith. «Patarei valmistamiseks on meil kõik vajalikud 
elemendid olemas. Kõige raskem on raudtraadi venitamine, kuid loodan, et traaditõmberaua 
abil tuleme ka sellega toime.» 

«Noh,» tähendas meremees, «nüüd ma ei kahtle enam põrmugi, et me siin ühel heal päeval 
raudteel sõidame!» 

Hakatigi tööle ja alustati kõige raskemast, see tähendab traadi valmistamisest, sest kui see 
oleks ebaõnnestunud, 

poleks olnud mõtet patarei ja muude seadmetega vaeva nähagi. 

Nagu me juba teame, oli Lincolni saare raud kvaliteedilt suurepärane ja järelikult täiesti sobiv 
traadiveni-tamiseks. Cyrus Smith alustas sellega, et valmistas traaditõmberaua — terasplaadi, 
milles olid mitmesuguse suurusega koonusekujulised augud. Traati öli vaja neist järjestikku 
läbi tõmmata, kuni ta saavutab soovitud läbi-mõõdu. Seda terasplaati karastati «kõvaduse 
piirini», nagu metallurgias öeldakse, ja see kinnitati tugevasti raamistikku, mis oli kõvasti maa 
sisse tambitud ainult mõni samm eemal suurest kosest, mida insener kavatses kasutada 
jõuallikana. 

Seisis ju seal villavanutamisveski, mis hetkel ei töötanud ja mille võimsa hooga pöörlevat 
võlli võis ära kasutada traadi venitamisel ja kerimisel. 

Töö oli tülikas ja nõudis< palju hoolt. Rauast tehti esmalt pikad ja peenikesed vardad, mille 
otsad viiliti peenemaks. Siis torgati vardad otsapidi venitusraua kõige suuremasse auku ja võll 
venitas nad kahekümne viie kuni kolmekümne jala pikkuseks ning keris enda ümber; seejärel 
keriti vardad võlli ümbert lahti ja tõmmati rieed järjestikku läbi kõikide aukude kuni kõige 
väiksemani. Lõpuks sai insener neljakümne kuni viiekümne jala pikkused traaditükid, mida 
oli kerge omavahel ühendada ja nii karjatara ning Graniitlossi vahel viie miili pikkust liini 

üles tõmmata. 

Selleks tööks kulus ainult mõni päev ja varsti pärast traadivenitusmasina käimapanemist jättis 
Cyrus Smith töö selle juures oma kaaslaste hooleks ja hakkas ise elektripatareid valmistama. 
Käesoleval juhul oli tarvis alalisvoolu patareid. Teatavasti on moodsa patarei elementideks 
retordisüsi, tsink ja vask. Vaske inseneril ei olnud. Vaatamata otsinguile polnud ta leidnud 
sellest metallist saarel jälgegi ja tal tuli selleta läbi ajada. Retordisütt, teiste sõnadega kõva 
grafiiti,mis jääb gaasivabrikutes pärast vesiniku kivisöest eemaldamist retortidesse, oleks 
võinud valmistada, kuid selleks oleks tulnud sisse seada spetsiaalsed aparaadid, mis oleks 
nõudnud rohket tööd. Mis puutub Isingisse, siis lugeja mäletab, et Laevahuku neemelt lei- 

tud kast oli sellest metallist vooderdisega ja nüüd sai seda kõige otstarbekohasemalt ära 
kasutada. 

Pärast põhjalikku kaalumist otsustas Cyrus Smith valmistada väga lihtsa patarei, mis sarnanes 
sellega, mille Becguerel1 aastal 1820 leiutas ja milles kasutati metallidest ainult tsinki. Teised 
ained — lämmastikhape ja potas — olid inseneril käepärast. 

Elektripatarei, mille funktsioneerimine pidi põhinema happe ja potase vastastikusel toimel, 
ehitati järgmiselt. 

Valmistati teatud hulk klaas-purke ja täideti need lämmastikhappega. 
Siis sulges insener purgid korgiga, mida läbis klaastoru, mille alumine 
ots oli lapi-kesse mähitud savitü-kiga kinni topitud ja pidi ulatuma 
happes-se. Torusse valas ta ülemisest otsast pota-selahust — potast oli 
ta juba varem valmistanud mitmesuguste taimede tuhast — 
ning hape ja potas võisid sel kombel läbi savi reageerima 
hakata. 

| Tetegraafilin tõmmati — üles. 

| Siis võttis Cyrus Smith kaks tsinkplaati ja pistis ühe neist 

| || lämmastikhappesse, teise potaselahusesse. Otsekohe tekkis 

i -elektrivool, mis läks plaadikeselt purgis plaadikesele torus, ja 
kui plaadid metalltraadiga ühendati, sai toru plaadist aparaadi 
positiivne poolus ja purgi plaadist negatiivne poolus. 
Vooluallikaid oli niipalju, kuipalju oli 

1 Antoine Cesar Becguerel (loe: antuaan sezaar bekrell) 


(17881878) — prantsuse füüsik. 
392 

purke, ja ühendatult pidi neist piisama elektritelegraafi töölerakendamiseks. 

Selline oligi Cyrus Smithi poolt lihtsalt ja leidlikult konstrueeritud aparaat, mis võimaldas 
Graniitlossi ning;, karjatara vahel telegraafi teel ühendust pidada. 

6. veebruaril hakati karjatarasse viiva tee äärde püstitama klaasisolaatoritega varustatud poste, 
millede vahele pidi tõmmatama traat. Paari päeva pärast oli traat üles tõmmatud ja valmis 
edasi andma elektrivoolu kiirusega sada tuhat kilomeetrit sekundis. Maapind pidi elektrivoolu 
uuesti lähtekohta tagasi juhtima. 

Valmistati kaks elektripatareid, üks Graniitlossi ja teine karjatara jaoks, et mitte ainult 
karjatara ei saaks Graniitlossiga sidet pidada, vaid et ka Graniitlossil oleks võimalik 
karjataraga ühendusse astuda. 

Vastuvõtja ja saateaparaat tehti väga lihtsad. Kummaski saatejaamas oli juhe keritud 
elektromagnetile, teiste sõnadega pehme raua tükile, mille ümber oli mähitud traat. Kui 
vooluring ühendati, jõudis elektrivool positiivselt pooluselt juhtme kaudu elektromagnetisse,. 
mille ta ajutiselt magnetiseeris, ja pöördus maapinda mööda negatiivsele poolusele tagasi. Kui 
vool katkestati, kaotas elektromagnet otsekohe magnetilised omadused. Seepärast oli vaja 
ainult asetada elektromagnet! ette pehmest rauast plaat, mis tõmbas magneti külge, kui vool 
seda läbis, ja kukkus tagasi, kui vool katkestati. Sel kombel liikuma pandud plaadi külge 
polnud Cyrus Smithil kuigi raske kinnitada sõõrikujulisele plaadile seatud nõela; plaadi äärele 
olid reastatud tähed alfabeetilises järjekorras ja nii saigi üks jaam teisega ühendusse astuda. 
Kogu see seadeldis valmis leplikult 12. veebruariks. Sel päeval laskis Cyrus Smith juhtmesse 
voolu ja küsis järele, kas karjataras on kõik korras, ning mõne hetke pärast sai ta Ayrtonilt 
jaatava vastuse. 

Pencroff ei suutnud oma rõõmu ohjeldada ja saatis igal hommikul ja igal õhtul 
karjatarasse telegrammi, mis ei jäänud kunagi vastuseta. Sellel sidepidamisviisil oli kaks 
olulise tähtsusega eelist: esiteks võimaldas see kindlaks teha, kas Ayrton oli karjataras, 
ja teiseks ei 

jätnud see Ayrtoni täielikku üksindusse. Cyrus Smith ei lasknud muide mööda ühtki nädalat, 
minemata Ayrtonit vaatama, ja viimane tuli ka ise vahetevahel Gra-niitlossi, kus teda alati 
südamlikult vastu võeti. 

Suvi möödus igapäevaste tööde tähe all. Koloonia tagavarad, eriti juurvilja ja teravilja osas, 
suurenesid päev-päevalt ja Tabori saarelt toodud seemneist olid kasvanud toredad taimed. 
Kaugvaate platoo pakkus üpris rõõmustavat vaatepilti. Neljas viljasaak oli olnud suurepärane 
ja võib juba isegi arvata, et keegi ei hakanud lugema, kas ikka tõepoolest saadi nelisada 
miljardit tera. Pencroffil oli küll olnud niisugune soov, aga Cyrus Smith tegi talle selgeks, et 
kui ta ka suudaks lugeda kolmsada tera minutis, see tähendab kaheksateist tuhat tera tunnis, 
siis kuluks ikkagi ligi viis tuhat viissada aastat selle tegevuse lõpuleviimiseks, ja tubli 
meremees oli sunnitud oma kavatsusest loobuma. 

Ilmad olid toredad, päeval oli väga soe, kuid õhtul leevendasid ulgumerelt puhuvad tuuled 
päevast kuumust, tuues endiga kaasa jahedaid öid. Suve jooksul sadas paar korda ka 
äikesevihma ja kuigi need vihmad olid lühiajalised, piitsutasid nad Lincolni saart erakordse 
jõuga. Välgud sähvisid mitu tundi järjest taevalaotusel ja kõu kõmises järelejätmatult. 

Väike koloonia oli nüüd tõelisele õitsengule jõudnud. Linnuõue elanikud paljunesid kiiresti ja 
kolonistid tarvitasid neid ohtrasti söögiks, sest nende arvu oli hädasti vaja mõnevõrra 
vähendada. Sead olid juba põrsaid toonud ja mõistagi nõudis nende loomade eest 
hoolitsemine Nabilt ja Pencroffilt võrdlemisi suure osa nende ajast. Onaagasid, kelledel oli 
juba kaks ilusat varssa, kasutasid ratsudena kõige sagedamini Gideon Spilett ja Harbert — 
viimasest oli reporter teinud tubli ratsaniku — kuid loomi rakendati ka vankri ette, et vedada 
Graniitlossi puid ja kivisütt või mitmesuguseid mineraale, mida insener vajas. 

Sel perioodil sooritati mitmeid uurimisretki sügavale Metsiku Lääne metsadesse. 
Uurijad võisid sinna tungida, tarvitsemata karta liigset palavust, sest päikese" kiired 
murdsid endile vaevu teed läbi tihedalt kokku-põimunud oksastiku. Kolonistid uurisid 
põhjalikult Tänumeele 

jõe vasakpoolset kalda-ala, mida läbis karjatarast Kosejõe suudmeni viiv tee. 

Kolonistid kandsid hoolt, et nad nende retkede ajal oleksid tublis relvastuses, sest sageli 
kohati väga tigedaid ning sõjakaid metssigu, kellega tihti tuli tõsisesse võitlusse astuda. 
Suve jooksul jätkati halastamatut sõda jaaguaridega. Gideon Spilett kandis nende vastu erilist 
viha ja tema õpilane Harbert oli talle kõikjal tubliks kaaslaseks. Kuna nad olid hästi 
relvastatud, ei olnud põhjust karta nende kiskjatega kohtumist. Harbert oli äärmiselt julge ja 

reporter hämmastavalt külmavereline. Graniitlossi suure saali seinu kaunistasid juba 
paarkümmend toredat nahka ja kui see nii jätkus, pidi jaaguaride sugu varsti saarelt kaduma 
— ja seda jahimehed just taotlesidki. 

Insener võttis mõnikord osa retkedest saare senitundmatutesse paikadesse ja uuris neid väga 
tähelepanelikult. Ta otsis ulatuslike metsade tihnikust teisi jälgi peale loomade omade, kuid ei 
märganud iialgi midagi kahtlast. Ei Top ega Jup, kes teda saatsid, ei andnud oma olekuga 
kordagi märku millestki erakordsest; ent ometi oli koer veel korduvalt haukunud kaevu juures, 
mille sügavusse insener oli kord tulemusteta laskunud. 

Kastist leitud fotoaparaadiga, mis seni oli seisnud kasutamata, tegi Gideon Spilett Harberti 
kaasabil hulga ülesvõtteid saare kõige maalilisematest kohtadest. 

See võimsa objektiiviga aparaat oli varustatud kõige vajalikuga. Kastis leidusid ka kõik 
ilmutamiseks tarvilikud ained — kolloodium klaasplaatide katmiseks, hõbenitraat selle 
valgustundlikuks tegemiseks, naatriumsulfiit saadud pildi kinnistamiseks, ammooniumkloriid 
positiivi jaoks määratud paberi leotamiseks, naatriumatsetaat ja kuldkloriid viimase 
immutamiseks. Ei puudunud ka juba klooriga immutatud paberid, ja enne nende kopeerimis- 
raami negatiivi taha asetamist tarvitses neid vaid mõneks minutiks hõbenitraadi vesilahusesse 
kasta. 

Reporterist ja tema abilisest said lühikese aja jooksul osavad fotograafid ja nad tegid üsna 
ilusaid maastiku-votteid, muuhulgas pildi saare üldvaatega Kaugvaate platoolt ja Franklini 
mäega tagaplaanil, võtteid Tänu-meele jõe suudmest, mida kõrged kaljud nii maaliliselt 

raamistasid, harvikust ja karjatarast, mis toetus vastu esimesi mäeseljakuid, tervest 
Küüsneeme nii huvitavast rannajoonest, Laevahuku neemest ja palju teisi. 

Fotograafid ei unustanud ka eranditult kõiki koloonia liikmeid üles võtmast. 

«Päevapildid on seltsiks,» tähendas Pencroff. 

Ja meremees oli lausa vaimustuses, nähes oma õnnestunud päevapilte, mis kaunistasid 
Graniitlossi seinu, ja ta seisatas sageli nende väljapanekute ees nagu Broad-way kõige 
toredamate vaateakende juures. 

Kuid peab ütlema, et kõige õnnestunum oli kahtlemata isand Jupi portree. Isand Jup poseeris 
tõsidusega, mida on võimatu kirjeldada, ja tema pilt tuli tõesti elav. 

«Tundub, nagu hakkaks ta grimassi tegema!» hüüatas Pencroff. 

Kui isand Jup poleks oma pildiga rahule jäänud, siis oleks ta küll olnud liiga nõudlik, 
tegelikult aga oli ta sellega väga rahul ja silmitses seda sentimentaalsel ilmel, millest paistis 
läbi väike annus edevust. 

Palavad ilmad lõppesid märtsis. Vahetevahel sadas vihma, kuid õhk püsis veel üsna soojana. 
Märtsikuu, mis vastab põhjapoolkera septembrile, ei tulnud nii ilus, nagu oleks võinud loota. 
Võib-olla ennustas see varajast ja karmi talve. 

Ühel hommikul — see oli 21. märtsil — näis kolonistidele, et esimene lumi on juba maha 
tulnud. Harbert, kes varavalgel Graniitlossi akna juurde läks, hüüatas: 

«Tulge vaadake, laid on lumega kaetud!» 

«Juba lumi?» imestas reporter, kes oli astunud noormehe juurde. 

Varsti olid ka nende kaaslased akende juures ja koik pidid oma suureks üllatuseks nägema, et 
mitte ainult laid, vaid ka kogu kallas Graniitlossi jalamil oli kaetud valge vaibaga, mis oli 
ühtlaselt maapinnale laotunud. 

«See on tõesti lumi!» sõnas Pencroff. 

«Või midagi, mis sellega väga sarnaneb,» arvas Nab. 

«Aga termomeeter näitab ju viiskümmend kaheksa kraadi (14° C üle nulli)!» tähendas 
Gideon Spilett. 

Cyrus Smith vaatas valget vaipa vaikides, sest ta tõepoolest ei teadnud, kuidas seletada seda 
nähtust sellel aastaajal ja sellise temperatuuri juures. 

«Tuhat ja tuline!» hüüatas Pencroff. «Külm võtab ju meie istandused ära!» 

Ja meremees valmistus alla laskuma, kuid kärmas Jup jõudis temast ette ja libistas enese 
kiiresti maapinnani. 

Orangutang ei jõudnud aga veel maad puudutadagi, kui tohutu lumevaip õhku tõusis ja 
loendamatuiks hel-vesteks hajus, varjates mõneks minutiks isegi päikese. 

«Linnud!» hüüatas Harbert. 

Need olid säravvalge sulestikuga merelindude parved! Neid oli laskunud laiule ja rannikule 
sadade tuhandete kaupa ning nüüd kadusid nad kaugusse, jättes kolonistid suurde 
hämmastusse. Kolonistidele tundus, nagu oleksid nad näinud dekoratsioonide vahetust 
muinasjutu-näidendis, kus talv nagu nõiaväel muutus suveks. Kahjuks oli see koik toimunud 
nii kiiresti, et ei reporter ega nooruk ei jõudnud lasta mõnda neist lindudest, kelle lii-kigi nad 
polnud nii kiiresti suutnud kindlaks teha. 

Moni päev hiljem, 26. märtsil, möödus kaks aastat päevast, mil meie merehädalised paisati 
Lincolni saarele 


XIX PEATÜKK. 


MÄLESTUSED KODUMAAST. PÄÄSEMISVÕIMALUSED. SAARE 
RANNIKU LÄBIUURIMISE KAVATSUS. TEELEMINEK 16. 
APRILLIL. MAO POOLSAAR MERELT VAADATUNA. 
LÄÄNEKALDA BASALTKALJUD. ILM HALVENEB. ÖÖ SAABUB. 
UUS MÕISTATUS. 


Kaks aastat! Juba kaks aastat polnud kolonistidel enam vähimatki ühendust omataolistega. 
Neil puudusid teated tsiviliseeritud maailmast ja nad olid oma saarel niisama eraldatud, nagu 
oleksid nad olnud mõnel päikesesüsteemi pisikesel asteroidil1. 

Mis toimus nende sünnimaal? Kodumaa seisis neil alati silme ees, kodumaa, mis nende sealt 
lahkudes oli kodusõjast lõhki käristatud ja kus võib-olla lõuna-osarii-kide vastuhakk ikka veel 
maad verega niisutas. See mõte tegi neile suurt valu ja nad vestlesid sellest sageli, kuid ei 
kahelnud hetkegi, et võidavad põhja-osariigid, kes võitlesid Ameerika osariikide liidu eest. 
Nende kahe aasta jooksul ei olnud ainuski laev saare lähedale sattunud, vähemalt polnud 
kolonistid silmanud ühtki purje. Oli ilmne, et Lincolni saar asus väljaspool tavalisi laevateid 
ja et keegi selle olemasolust midagi ei teadnud — seda näitasid muide ka merekaardid, sest 
kuna lähedal ei olnud ühtki sadamat, oleks saarel leiduv mage vesi pidanud ligi meelitama 
laevu, millel oli vaja uuendada veetagavara. Kuid meri saare ümber jäi ikka lagedaks, nii 
kaugele kui silm ulatas, ja kodumaale taga-sipääsemise suhtes tuli kolonistidel loota vaid 
iseendile. 


1 Asteroid — väike taevakeha. Asteroidid tiirlevad ümber päikese-peamiselt Marsi ja Jupiteri 
orbiidi vahel. Nende läbimõõt kõigub 10 ja 800 kilomeetri vahel. Tõlk. 

Üks pääsemisvõimalus oli siiski olemas ja seda kolonistid arutasidki ühel aprillikuu 
esimestest päevadest, olles kogunenud Graniitlossi saali. 

Oli parajasti juttu Ameerikast, kodumaast, mida oli nii vähe lootust jälle näha. 

«Mel on kahtlemata ainult üks võimalus Lincolni saarelt lahkumiseks: ehitada laev, mis oleks 
küllalt suur, et sellega võiks ette võtta mõnesajamiilise sõidu. Mulle tundub, et kui me 
suutsime ehitada luubi, suudame ehitada ka toelise laeva!» ütles Gideon Spilett. 

«Ja kui me sõitsime Tabori saarele, siis saame sõita ka Pomotule!» lisas Harbert. 

«Ma ei vaidle vastu,» lausus Pencroff, kel oli alati kaaluv sõna öelda mereasjandusse 
puutuvais kvsimusis, «ma ei vaidle vastu, kuigi lühike retk ja reis kauge maa taha on kaks 
iseasja! Kui meie luupi oleks sõidul Tabori saarele ähvardanud tugev tormikeeris, oleks meil 
ikkagi olnud see teadmine, et sadam ei ole kaugel ei ühel ega teisel pool. Aga ületada tuhat 
kakssada miili, see on tubli tükk teed ja kõige lähem rannik on vähemalt nii kaugel.» 

«Aga kas te vajaduse korral siiski riskiksite, Pencroff?» küsis reporter. 

«Riskin kõigega, mida otsustate ette võtta, härra Spi-lett,» vastas meremees, «ja te teate väga 
hästi, et mina pole mees, kes kartma lööb!» 

«Ja ärge unustage, et meie hulgas on veel üks meremees!» tähendas Nab. 

«Kes?» küsis Pencroff. 

«Ayrton.» 

«Õigus jah,» sõnas Harbert. 

«Kui ta vaid nõustub kaasa tulema,» tähendas Pen-croff. 

«Kas te siis arvate, et kui lord Glenarvani jaht oleks Tabori saare juurde ilmunud, kui Ayrton 
veel seal elas, ta oleks keeldunud ära sõitmast?» küsis reporter. 

«Te unustate, sõbrad,» sõnas seepeale Cyrus Smith, «et Ayrton polnud oma viimastel 
sealveedetud aastatel enam mõistuse juures. Aga praegu ei seisa küsimus mitte selles. On vaja 
selgusele jõuda, kas võime arvestada ühe pääsemisvoimalusena selle šoti laeva tagasitulekut? 
Lord Glenarvan lubas ju Ayrtonile, et tuleb talle Tabori saa- 

rele järele, kui Ayrton tema arvates on juba oma patud lunastanud, ja ma usun, et ta ka tõesti 
tuleb.» 

«Jah,» nõustus reporter, «ja ma lisaksin, et ta tuleb varsti, sest Ayrtoni saarele mahajätmisest 
on möödunud juba kaksteist aastat.» 

«Olen teiega täiesti ühel arvamisel, et lord tuleb tagasi, ja isegi õige pea,» ütles Pencroff. 
«Aga kuhu ta läheb? Muidugi Tabori saarele, aga mitte Lincolni saarele.» 

«Seda enam, et Lincolni saar pole isegi kaardile kantud,» tähendas Harbert. 

«Niisiis, sõbrad, tuleb hoolitseda selle eest, et Tabori saarel oleks mingi teade Ayrtoni ja meie 
viibimisest Lincolni saarel,» sõnas insener. 

«Kindlasti,» vastas reporter. «Ja pole midagi lihtsamat kui jätta hurtsikusse, kus kapten Grant 
ja Ayrton elasid, sedel, kuhu on märgitud meie saare asukoht, ning lord Glenarvan ja tema 
meeskond leiavad selle kindlasti.» 

«Kahju, et me oma esimesel retkel Tabori saarele unustasime seda teha!» lausus meremees. 
«Aga miks me oleksime pidanud seda tegema?» küsis Harbert. «Meie ei tundnud siis veel 
Ayrtoni lugu, me ei teadnud, et teda ühel heal päeval otsima tullakse, ja kui ta meile endast 
jutustas, oli juba liiga hiline aastaaeg, et Tabori saarele tagasi minna.» 

«Seda küll,» vastas Cyrus Smith, «oleme hiljaks jäänud. See retk tuleb järgmise kevadini 
edasi lükata.» 

«Aga kui šoti jaht tuleb varem?» küsis Pencroff. 

«Ma ei usu,» vastas insener, «sest vaevalt tahab lord Glenarvan talvisel aastaajal nii pikka 
reisi ette võtta. Ta on kas juba käinud Tabori saarel selle aja jooksul, kus Ayrton on olnud 
meie juures, see tähendab viimase viie kuu jooksul, ja on juba ära sõitnud — või tuleb ta alles 
hiljem ja sel juhul jõuame veel minna Tabori saarele, niipea kui saabuvad oktoobrikuu 
esimesed ilusad ilmad, ja jätta sinna teate.» 

«Oleks tõesti väga kahju, kui «Duncan» viimaste kuude jooksul siinsetes vetes ära käis,» ütles 
Nab. 

«Ma loodan, et seda ei ole veel juhtunud,» vastas Cyrus Smith, «ja et saatus ei ole meilt 
võtnud parimat pääsemisvõimalusi» 

«Ma arvan,» tähendas reporter, «et kui me oleme saarel ära käinud, siis teame kõige paremini, 
kuidas on lood. Kui šotlased on vahepeal seal viibinud, on nad endist sinna kindlasti mõne 
märgi jätnud.» 

«Selles pole kahtlust,» vastas insener. «Niisiis, sõbrad, Jcui see kodumaale tagasipöördumise 
võimalus on meil veel olemas, oodakem kannatlikult; kui Äga selgub, et meil seda enam pole, 
siis vaatame, mida edasi teha.» 

«Aga kui me tõesti kunagi peaksime Lincolni saarelt lahkuma, ükskõik millisel teel,» ütles 
Pencroff, «siis igatahes mitte sellepärast, et meil oleks siin halb olnud.» 

«Ei, Pencroff,» vastas insener, «vaid sellepärast, et siin me oleme eemal kõigest, mis on 
inimesele maailmas kõige kallim: perekonnast, sõpradest ja kodumaast!» 

Seega oli asi otsustatud ja edaspidi ei võetud enam kõne alla laeva ehitamist, millega saaks 
sõita kas põhja pool asuvatele saarestikele või Uus-Meremaale läänes, ja kolonistid tegelesid 
vaid igapäevaste töödega, arvestades, et Graniitlossis tuleb veeta juba kolmas talv. 

Kuid enne halva aastaaja tulekut otsustati siiski teha luubil sõit ümber saare. Rannik oli veel 
põhjalikult läbi uurimata ja kolonistidel polnud seetõttu täit ettekujutust lääne- ja põhjakaldast 
alates Kosejõe suudmest kuni Lõualuu neemedeni ega ka viimaste vahel asuvast Haikala 
lahest. 

Ettepaneku selleks retkeks tegi Pencroff ja Cyrus Smith kiitis selle heaks, sest ta tahtis ka ise 
näha seda osa oma valdusest. 

Ilmad olid muutlikud, kuid baromeeter ei teinud siiski järske hüppeid ja seega võis loota 
enam-vähem soodsaid sõidutingimusi. Aprillikuu esimesel nädalal, pärast seda kui baromeeter 
oli tublisti langenud, hakkas ta uuesti tõusma, millega kaasus tugev viis-kuus päeva kestnud 
läänetuul. Siis jäi baromeetriosuti seisma kahekümne üheksale ja üheksale kümnendikule 
tollile (759,45 mm) ning kõik tingimused näisid olevat retkeks soodsad. 

Väljasõit määrati 16. aprillile ja «Bonadventure», mis seisis Ohupalli sadamas, varustati 
toidumoonaga mõnepäevaseks reisiks. 

Cyrus Smith teatas Ayrtonile kavatsetavast retkest ja tegi talle ettepaneku sellest osa võtta. 
Kuna aga Ayrton 

eelistas maale jääda, siis otsustati, et ta asub oma kaaslaste tagasitulekuni Graniitlossi. Talle 
pidi seltsiks olema isand Jup, kes oli nurisemata nõus koju jääma. 

16. aprilli hommikul asusid kõik kolonistid laevale ja võtsid ka Topi kaasa. 

Kui «Bonadventure» väljus Õhupalli sadamast, puhus priske edelatuul ja selleks, et jõuda 
Roomaja neeme juurde, pidi loovima. Lõunarannik algas sadamast ja lõppes neemega ning 
võttis enda alla umbes kakskümmend milli saare ümbermõõdust, mis oli üheksakümmend 
miili. Need kakskümmend miili tuli purjetada võimalikult ranna lähedal, sest tuul puhus otse 
vastu. 

Neemeni jõudmiseks kulus siiski terve päev, sest kui laev sadamast väljus, oli mõõnaaega 
veel ainult kaks tundi ja seejärel algas kuus tundi kestev tõus, mis muutis purjetamise väga 
raskeks. Öö jõudis juba kätte, kui lõpuks ümber neeme sõideti. 

Pencroff tegi insenerile ettepaneku sõita aeglasemalt, kaks rehvi purjes. Kuid Cyrus Smith 
eelistas kaldast mõne kaabeltau kaugusel ankrusse heita, et seda ranni-kuosa järgmisel päeval 
uuesti üle vaadata. Kuna retke eesmärgiks oli saare ranniku üksikasjaline uurimine, siis 
otsustati öösel üldse mitte purjetada ja õhtu saabudes kalda lähedal ankrusse jääda — muidugi 
kui ilm lubab. 

Öö veedeti neeme juures ankrus ja kui tuul hämaruse saabudes vaibus, ei seganud miski enam 
vaikust. Reisijad, välja arvatud meremees, magasid «Bonadventure'i» pardal küll võib-olla 
veidi halvemini kui oma tubades Graniitlossis, kuid nad ikkagi magasid. 

Järgmisel päeval, 17. aprillil, hiivas Pencroff juba aovalgel ankru ja kuna tuul puhus 
ulgumerelt otse pak-poordil, sai ta päris läänekalda ligidale hoiduda. 

Imeilus metsaga kaetud rannik oli kolonistidele juba tuttav, sest nad olid selle kord jalgsi läbi 
käinud, kuid siiski äratas see neis üha uut imetlust. Nad sõitsid nii kalda ligidal kui vähegi 
võimalik, vähendades kiirust,, et kallast tähelepanelikult silmitseda, ja kandsid sealjuures 
hoolt, et ei sõidetaks vastu mõnda siin-seal ujuvat puutüve. Nad lasksid isegi mitu korda 
ankru merre ja Gideon Spilett tegi toredast rannikust ülesvõtteid. 

1 Pakpoord — paaparras, vasakpoolne parras. Tõlk. 

Keskpäeva paiku jõudis «Bonadventure» Kosejõe suudme juurde. Teisel pool, jõe paremal 
kaldal, kasvasid samuti puud, kuid palju hõredamalt, ja kolm miili kaugemal moodustasid nad 
veel vaid üksikuid salku mäe läänepoolsete harude vahel, mille taimestikuta seljandikud 
ulatusid mereni välja. 

Milline kontrast selle ranniku lõunaosa ja põhjaosa vahel! Üks oli metsaga kaetud ja 
haljendav, teine aga sealsamas karm ja metsik. Kogu kallas sarnanes «raudse rannikuga», 
nagu selliseid kohti mõnel pool nimetatakse, ja segipaisatud pinnas näis tõendavat, et teataval 
geoloogilisel ajastul oli hõõguvkuum basaltmass väga kiiresti kristalliseerunud. 
Hirmuäratavad rahnud kuhjusid üksteise otsa ja nad oleksid koloniste kahtlemata kohutanud, 
kui juhus oleks nad merehädalistena kõigepealt siia paisanud. Vaadeldes seda kaldaosa 
Franklini mäe harjalt, ei olnud kolonistid õieti aru saanfcd, kui sünge see rannik tegelikult oli, 
sest nad seisid liiga kõrgel tema kohal; merelt vaadatuna näis ta aga hoopis kummalisena ja 
väga võimalik, et üheski maailmanurgas ei leidunud temaga sarnanevat paika. 
«Bonadventure» sõitis piki rannikut umbes poole miili kaugusel kaldast. Võis selgesti näha, et 
kallas koosnes igasuguses suuruses rahnudest, millede kõrgus ulatus kahekümnest jalast 
kuni kolmesaja jalani. Neid oli mitmesuguse kujuga: silindrikujulisi nagu ümmargused tornid, 
prismakujulisi nagu kirikutornid, püramiidikujulisi nagu obeliskid, koonusekujulisi nagu 
vabrikukorstnad. Isegi polaarmerede jäämäed oma ülevas kohutavuses poleks suutnud võtta 
kummalisemaid vorme. Siin-seal kaardusid looduslikud sillad ühelt kaljult teisele, teisal jälle 
kõrgusid võlvistikud kirikulöövidena, mille sügavusteni pilk ei ulatunud; mõnes kohas 
avanesid sügavad koopad, mille võlvid jätsid otse monumentaalse mulje, mõnes teises kohas 
kuhjusid teravike, mitmetahuliste tor-nikeste ja nooljate tipukeste rägastikud, nagu neid ei 
leidu kõige toredamaski gooti katedraalis. Looduse kapriisid, mis on veelgi mitmekesisemad 
kui inimese kujutlusvõime omad, olid kujundanud selle majesteetliku kaheksa kuni 
üheksa miili pikkuse kaldariba. 

Cyrus Smith ja tema kaaslased vaatlesid rannikut 

403 

üllatustundega, mis oli lähedane jahmatusele. Inimesed vaikisid, kuid Top ei läbenud jätta 
haugatamata ja basalt-müürilt vastas talle tuhandekordne kaja. Insener märkas, et nendes 
haugatustes oli midagi veidrat nagu siis, kui koer haukus Graniitlossi kaevu suudme juures. 
«Sõidame kaldale lähemale,» sõnas ta. Ja «Bonadventure» sõitis kaldakaljudele nii lähedale 
kui vähegi võimalik. Võib-olla oli seal mõni koobas, mida tuleks uurida? Kuid Cyrus Smith ei 
märganud ühtki lõhet ega õõnsust, mis oleks võinud mõnele olendile varjupaigaks olla, sest 
lained murdusid otse vastu kaljuseina jalamit. Peagi jättis Top haukumise ja laev sõitis tagasi 
endisele kaugusele, paar kaabeltaud rannast eemale. 

Saare loodeosas muutus kallas uuesti tasaseks ja liivaseks, madalal ja soisel maapinnal 
kasvasid harvalt üksikud puud. Selle paigaga olid kolonistid juba varem põgusalt tutvunud; 
vastupidiselt mahajäetud läänerannikule elustas siin kallast lugematu hulk veelinde. 

Kui õhtu kätte jõudis, heitis «Bonadventure» põhjarannikul väikeses merekäärus ankrusse, 
asudes üsna kalda äärde, sest vesi oli siin õige sügav. Öö möödus rahulikult ja pimeduse 
saabudes vaikis tuul ning hakkas uuesti puhuma alles aovalgel... 

Siin oli kerge maale minna ja seepärast läksid koloonia täieõiguslikud jahimehed Harbert ja 
Gideon Spilett hommikul kahetunnilisele jalutuskäigule ning tõid tagasi tulles kaasa mitu 
pundart metsparte ja kurvitsaid. Top oli demonstreerinud oma suurepäraseid võimeid ja tänu 
tema innukusele ja osavusele polnud mitte ükski lastud lind kaotsi läinud. 

Kell kaheksa hommikul asus «Bonadventure» uuesti teele ja liikus kiiresti Põhja-Lõualuu 
neeme suunas, sest tuul oli tagant ja muutus üha tugevamaks. 

«Mind ei üllataks muide sugugi,» sõnas Pencroff, «kui puhkeks läänetorm. Eile, kui päike 
loojus, oli horisont väga punane ja täna hommikul märkasin ma «kassisabasid», mis ei 
ennusta midagi head.» 

«Kassisabad» olid taeval hargnenud õhukesed kiudpil-ved, mis kunagi ei lasku madalamale 
kui viis tuhat jalga merepinnast. Nad näisid kergete vatist viirudena ja nende ilmumine 
ennustab tavaliselt peatset tormi. 

«Mis siis ikka,» tähendas Cyrus Smith, «tõstame kõik purjed ja otsime Haikala lahest varju. 
Arvan, et seal on «Bonadventure» kindlas kohas.» 

«Täiesti,» vastas Pencroff, «ja pealegi koosneb põhjarannik vaid luidetest, mis ei paku silmale 
mingit huvi.» 

«Veedaksin selles lahes meelsasti mitte ainult öö, vaid ka järgmise päeva,» lisas insener, «sest 
see koht väärib hoolikat uurimist.» 

«Ma usun, et oleme selleks sunnitud, kas tahame või mitte,» vastas Pencroff, «sest läänes 
hakkab horisont juba ähvardavat ilmet võtma. Vaadake, ta läheb üha tumedamaks!» 
«Lõualuu neemele jõudmiseks on tuul igatahes soodus,» tähendas reporter. 

«Täiesti soodus,» vastas meremees, «kuid lahte sisse-sõitmisel tuleb loovida ja ma eelistaksin 
seda teha valges, sest koht on mulle tundmatu.» 

«Otsustades selle järgi, mis me nägime Haikala lahe lõunarannikul, on siinsed rannaveed täis 
karisid,» lisas Harbert. 

«Pencroff,» sõnas seepeale Cyrus Smith, «siin peate te andma oma parima ja meie usaldame 
end täiesti teie hoolde.» 

«Olge päris rahulik, härra Cyrus,» vastas meremees, «ma ei hakka asjata riskima. Eelistaksin 
pigem ise noa-hoopi kõhtu, kui et minu «Bonadventure» saaks selle mõnelt kaljult!» 

«See, mida Pencroff mõtles laeva «kõhu» all, oli laeva veealune osa ja ta hoidis seda rohkem 
kui oma nahka! «Kui palju on kell?» küsis Pencroff. «Kümme,» vastas Gideon Spilett. 

«Ja kui palju meil veel neemeni purjetada jääb, härra Cyrus?» 

«Umbes viisteist miili,» vastas insener. 

«Need ületame kahe ja poole tunniga,» sõnas seepeale meremees, «ja kella kaheteistkümne 
ning ühe vahel oleme neeme juures. Õnnetuseks algab aga just siis mõõn ja vesi valgub lahest 
välja. Kardan, et meil on raske sinna sisse sõita, kui tuul ja voolus on vastu.» 

«Seda enam, et täna on täiskuu,» tähendas Harbert, «ja pealegi on aprillikuu tõusud ja mõõnad 
väga tugevad.» 

«Aga Pencroff, kas me ei võiks ankrusse heita neeme tipus?» küsis Cyrus Smith. 

«Heita ankrusse kalda lähedal, kui torm on tulemas!» hüüatas meremees. «Mõelge, mida see 
tähendab, härra Cyrus! See oleks niisama hea kui lasta end meelega rannale paisata!» 

«Aga mida te siis mõtlete teha?» 

«Ma katsun püsida ulgumerel tõusu alguseni, see tähendab kella seitsmeni õhtul ja kui siis on 
veel küllalt valge, proovin lahte sisse sõita. Kui on aga juba pime, siis jääme kogu ööks 

loovima, pöörates ühelt halsilt teisele, ja sõidame lahte sisse alles hommikul päikesetõusu 
ajal.» 

«Hästi, Pencroff, usaldame end täiesti teie hoolde,» lausus Cyrus Smith. 

«Oh, oleks siin rannikul vaid tuletorn, siis oleks mere-sõitjail palju kergem!» ohkas Pencroff. 
«Jah,» nõustus Harbert, «ja seekord ei ole meil kaldal lahket inseneri, kes süütaks tule, et 
näidata meile teed sadamasse-!» 

«Jah, kallis Cyrus,» sõnas Gideon Spilett, «me ei ole teid tänanudki! Tõtt öelda, kui seda tuld 
ei oleks olnud, ei oleks me võib-olla kunagi jõudnud ... » 

«Tuld? ... » küsis insener väga imestunult. 

«Tahame öelda, härra Cyrus,» segas Pencroff vahele, «et paar viimast tundi enne 
kojujõudmist olime «Bonad-venture'!» pardal suurtes raskustes ja tuul oleks võinud meid 
saarest mööda kanda, kui teie poleks ettenägelikult ööl vastu 20. oktoobrit Graniitlossi platool 
tuld süüdanud.» 

«Ah jah!... See oli mul tookord tõesti õnnelik mõte,» vastas insener. 

«Ja seekord,» lisas meremees, «ei ole kedagi, kes meile selle teene osutaks, kui mitte Ayrton 
sellele mõttele ei tule.» 

«Tõepoolest, mitte kedagi!» vastas Cyrus Smith. 

Mõni hetk hiljem, seistes reporteriga kahekesi vööris, kummardus insener reporteri kõrva 
juurde ja sõnas: 

«Kui siin maailmas üldse on midagi kindlat, Spilett, siis see on küll kindel, et ööl vastu 20- 
ndat ei süüdanud ma mingit tuld ei Graniitlossi platool ega ka mitte kus- 

kil mujal!» 


XX PEATÜKK. 


OO MEREL. HAIKALA LAHT. USALDUSLIK VESTLUS. 
ETTEVALMISTUSED TALVEKS. HALBADE ILMADE VARAJANE 
SAABUMINE. KAREDAD KÜLMAD. SISE-TÖÖD. KUUS KUUD 
HILJEM. FOTONEGATIIV. OOTAMATU SÜNDMUS. 


Kõik läks nii, nagu Pencroffoli ette arvanud, sest tema eelaimused juba ei petnud. Tuul 
kõvenes, paisudes priskest briisist tormiks, ja saavutas kiiruse nelikümmend kuni 
nelikümmend viis miili tunnisl. Ulgumerel viibides pidi laev rehvima purjed ja topseili 
alla laskma. Et «Bonadventure» jõudis lahe kohale umbes kella ühe paiku, kui mõõn 
hakkas end juba tunda andma, siis ei saadud lahte sisse sõita. Oldi sunnitud 
ulgumerele jääma, sestkui Pencroff oleks tahtnudki, poleks ta Tänumeele jõe 
suudmeni välja jõudnud. Kinnitanud klüüvri tormipurjena, pööras ta vööri maa poole ja 
jäi ootama. 

Olgugi et tuul oli väga tugev, polnud lainetus õnneks kuigi suur, sest meri jäi siin ranniku 
varju. Samuti ei tarvitsenud karta murdlainet, mis on väikestele laevadele suureks ohuks. 
«Bonadventure» ei oleks küll ümber läinud, sest tal oli tubli last peal, kuid langedes tema 
pardale, oleksid hiigellained võinud teda siiski ohustada — luugid poleks ehk vastu pidanud. 
Vilunud meremehena valmistus Pencroff kõigeks võimalikuks. Kahtlemata oli tal suur 
usaldus oma laeva vastu, kuid järgnevat päeva ootas ta siiski teatava rahutustundega. 

Sellel ööl ei olnud Cyrus Smithil ja Gideon Spilettil võimalust teineteisega vestelda, kuid 
lause, mille inse- 

1 45 miili tunnis — umbes 106 km tunnis. 

407 

ner reporterile kõrva sosistas, sundis veel kord mõtteid vahetama salapärase võimu üle, mis 
näis Lincolni saarel valitsevat. Gideon Spilett mõtles kogu aeg uuele seletamatule sündmusele 
— tulelõkkele saare rannikul. Ta ei kahelnud, et oli tuld tõepoolest näinud. Tema kaaslased, 
Harbert ja Pencroff, olid samuti seda näinud. See tuli aitas neid tollel pimedal ööl saart leida 
ja nad ei kahelnud üldse, et insener oli tule süüdanud, kuid ometi kinnitas nüüd Cyrus Smith, 
et tema ei olnud midagi taolist teinud! 

Gideon Spilett tõotas endale, et tuleb selle sündmuse juurde tagasi, niipea kui 
«Bonadventure» on oma retke lõpetanud, ja veenab inseneri, et see räägiks ka teistele neist 
imelikest asjust. Võib-olla otsustavad kolonistid siis üheskoos kõik saare osad põhjalikumalt 
läbi uurida. 

Olgu kuidas oli, kuid sellel ööl ei süttinud ainustki tuld neil tundmatuil kaldail, mis 
moodustasid sissepääsu lahte, ja väike laev jäi kogu ööks ulgumerele. 

Kui esimesed koidukiired idapoolsel horisondil nähtavale ilmusid, pöördus tuul, mis oli pisut 
nõrgenenud, poole rumbi võrra ja võimaldas Pencroffil väiksema vaevaga piki kitsast 
läbikäiku lahte sisse sõita. Olles algul võtnud kursi Põhja-Lõualuu neemele, purjetas «Bonad- 
venture» kella seitsme paiku hommikul ettevaatlikult kitsusest sisse ja tungis lahte, mis oli 
suletud kõige kummalisemate vormidega laavamasside vahele. 

«Vaat sellest meresopist saaks tore reid,» sõnas Pencroff. 

«Siin võiks terve laevastik lahedasti manööverdada.» «Ja mis kõige huvitavam,» tähendas 
Cyrus Smith, «laht on moodustunud kahest laavajoast, mis üksteisele järgnevate pursete 
tagajärjel kokku kuhjusid. Selle tulemusena on laht igast küljest täielikult varjatud ja väga 
võimalik, et isegi kõige tormisema ilmaga on siin veepind vaikne nagu järves.» 

«Kindlasti,» arvas meremees, «sest tuul pääseb siia ainult läbi kahe neeme vahele uuristunud 
kitsa neelu, ja pealegi varjab lõunapoolset neeme põhjapoolne neem, nii et tuuleiilidel on väga 
raske siia sisse tungida. Meie «Bonadventure» võiks siin seista aasta läbi, ilma et ta ankrutross 
korrakski pingule tõmbuks.» 

«Tema jaoks on laht natuke suur,» tähendas reporter. 

«Seda küll, mister Spilett,» vastas meremees, «nõustun, et «Bonadventure'i» jaoks on ta liiga 
suur; aga kui Ameerika laevastikul peaks Vaiksel ookeanil kindlat varjupaika tarvis minema, 
siis usun ma, et paremat kui see reid ta küll ei leia.» 

«Oleme haikala lõugade vahel,» tähendas Nab seepeale, vihjates lahe kujule. 

«Päris lõugade vahel jah, mu tubli Nab,» vastas Har-bert, «aga ega sa ometi karda, et nad 
meie taga sulguvad?» 

«Ei, härra Harbert,» vastas Nab, kuid mulle see laht siiski ei meeldi. Temas oleks nagu midagi 
kurjakuulutavat. 

«Tohoh!» hüüatas Pencroff. «Või Nab laidab minu lahte just nüüd, kus ma selle . Ameerika 
laevastikule kinkisin!» 

«Aga kas siin on ka küllalt sügav?» küsis insener. «Kuigi «Bonadventure'i» kiil põhja ei 
puutu, ei tähenda see veel, et siin oleks küllalt sügav meie soomuslaevade jaoks.» 

«Seda on kerge järele proovida,» vastas Pencroff. 

Ja meremees laskis vette pika köie, mille otsa oli seotud rauatükk ja mis täitis loodi aset. Köis 
oli umbes viiskümmend sülda pikk ja rullus lõpuni lahti, kuid merepõhja ta ei puudutanud. 
«Noh,» sõnas Pencroff, «meie soomuslaevad võivad siia tulla! Nad ei jookse põhja kinni.» 
«See laht on päris kuristik,» tähendas Cyrus Smith. «Võttes arvesse saare vulkaanilist 
päritolu, pole sugugi üllatav, et siin merepõhjas leidub selliseid sügavikke.» 

«Need järsud kaljuseinad on otsekui raiutud,» märkis Harbert, «ja ma olen päris kindel, et 
nende jalamil ei leiaks Pencroff põhja isegi viis või kuus korda pikema loodiga.» 


620 


217 


«Kõik on ju väga kena,» sõnas reporter, «aga ma siiski tähendaksin Pencroffile, et tema reidil 
puudub midagi olulist.» 

«Ja mis .nimelt, härra Spilett?» 

«Lõhang või õõnestee, mille kaudu pääseks saare sisemaale. 

Ma ei näe ainustki paika, kus saaks kanda kinnitada.» 

Ja tõepoolest, kõrges ja väga järsus laavamassis ei olnud terve lahe ulatuses ainsatki 
maabumiseks sobivat kohta. Laava moodustas ületamatu kaljumüüri, mis meenutas Norra 
fjorde, kuid oli nendest veelgi kõledam. «Bonadventure» sõitis sellest kõrgest müürist nii 
lähedalt mööda, et puudutas seda peaaegu, kuid ei leidnud siiski ainsatki väljaulatuvat 
kaljunukid, mis oleks võimaldanud reisijal laevalt lahkuda. 

Pencroff ütles endale lohutuseks, et kui vaja, purustatakse see müür lõhkeaine abil, ja et lahes 
polnud tõepoolest enam midagi peale hakata, siis juhtis ta oma laeva ahtakese läbikäigu poole 
ning umbes kella kahe paiku pärast lõunat väljusid nad lahest. Nab ohkas kergendust tundes. 
Paistis, et tubli neeger ei tundnud end hästi nende tohutu suurte lõugade vahel! 

Lõualuu neemest Tänumeele jõe suudmeni oli ainult umbes kaheksa milli. Kurss võeti 
Graniitlossile ja soodsa külgtuulega purjetas «Bonadventure» piki rannikut ühe miili kaugusel 
kaldast. Hiiglaslikud laavakaljud asendusid peagi tujukate piirjoontega luidetega, millede 
vahelt insener omal ajal nii imelikul kombel leiti. Nende kohal tiirles sadu merelinde. 

Kella nelja paiku jäi laiu tipp vasakule ja Pencroff sõitis laidu saarest lahutavasse 
merekitsusse ning kell viis tungis ankur Tänumeele jõe suudme - liivasesse 

põhja. 

Kolonistid olid oma elukohast lahkunud kolm päeva tagasi. Ayrton ootas neid juba kaldal ja 
isand Jup ruttas neile rõõmsalt vastu, urisedes heameelest. 

Nüüd oli kogu rannik läbi uuritud, kuid midagi kahtlast polnud märgatud. Kui siin tõesti elas 
mõni salapärane olend, siis võis ta asuda ainult Mao poolsaare ligipääsematute metsade 
keskel, kuhu kolonistid oma «otsingutega veel polnud jõudnud. 

Gideon Spilett pidas inseneriga selles asjas nõu ja nad otsustasid, et juhivad ka oma kaaslaste 
tähelepanu kummalistele sündmustele, mis olid saarel aset leidnud ja milledest viimane oli 
üks kõige salapärasemaid. 

410 

Mainides uuesti tuld, mille oli rannikul süüdanud tund-atu käsi, küsis Cyrus Smith reporterilt 
juba kahekümendat korda: 

«Aga kas te olete kindel, et nägite tõesti tuld? Võib-olla oli see vulkaani väike purse või 
meteoor?» «Ei, Cyrus,» vastas reporter, «pole kahtlust, et see oli 'nimese poolt süüdatud tuli. 
Muide, küsige Pencroffilt ja Harbertilt! Nemad nägid seda samuti kui mina ja nad kinnitavad 
mu SÕNU.» 

Tulemuseks oli, et mõni päev hiljem, 25. aprilli õhtupoolikul, kui koik kolonistid olid 
kogunenud Kaugvaate platoole, võttis Cyrus Smith sõna, öeldes: 

«Sõbrad, pean oma kohuseks juhtida teie tähelepanu mõningatele saarel juhtunud sündmustele 
ja tahaksin meelsasti kuulda teie arvamust. Need sündmused on nii öelda üleloomulikku 
laadi...» 

«Üleloomulikku laadi!» hüüstas meremees, puhudes õhku suitsupilve. «Kas on siis võimalik, 
et meie saar on üleloomulik?» 

«Seda mitte, Pencroff, kuid saladuslik kindlasti,» vastas insener, «kui mitte teie ei suuda meile 
seletada, mida Spilett ja mina pole siiani veel suutnud mõistatada.» 

«Rääkige, härra Cyrus,» vastas meremees. 

«Näiteks kas te saite aru, kuidas see võis võimalik olla, et pärast seda, kui olin kukkunud 
merre, leiti mind saarel veerand miili kaldast eemal, kusjuures ma ise toimunust midagi ei 
teadnud?» 

«Kui teie teadvuse kaotanult. . .» 

«See ei ole võimalik,» vastas insener. «Aga läheme edasi. Kas suudate mõista, kuidas Top 
võis leida teie ulualuse, mis oli viie miili kaugusel koopast, kus mina lamasin?» 

«Vaistu abil...» vastas Harbert. 

«Imelik vaist!» tähendas reporter. «Sest vaatamata vihmale ja tol ööl raevutsenud tormile 
jõudis Top Kaminatele kuivana ja ainsagi poripritsmeta!» 

«Edasi!» jätkas insener. «Kas suudate mõista, miks meie koer pärast võitlust dugongiga 
järvest nii kummalisel kombel õhku paisati?» 

«Ei, pean tunnistama, et mitte just täiesti,» vastas Pencroff, «ja samasuguseks mõistatuseks 
jääb mulle ka 

haav dugongi küljes, haav, mis näis olevat löödud mingi terariistaga.» 

«Ja veel edasi!» jätkas Cyrus Smith. «Kas suudate mõista, sõbrad, kuidas sattus haavel 
väikese pekaari kehasse, kuidas see kast nii õnnelikult kaldal randus, kuigi polnud jälgegi 
laevahukust, kuidas pudel, kus leidus kiri, meie esimesel mereretkel nii parajal ajal meie teele 
sattus, kuidas meie paat, olles köie puruks rebinud, tuli meile vastu mööda Tänumeele jõge ja 
Jõudis meieni just hetkel, kui me seda vajasime, kuidas peale ahvide sissetungi redel nii 
sobival ajal Graniitlossist alla lasti ja lõpuks, kuidas sattus meie kätte kiri, kuna Ayrton ometi 
kinnitab, et ta pole seda kirjutanud?» 

Cyrus Smith oli loendanud kõik saarel asetleidnud kummalised sündmused, ühtegi neist 
vahele jätmata. Harbert, Pencroff ja Nab vaatasid üksteisele otsa, teadmata, mida vastata, sest 
kõik need sündmused, mis olid esimest korda niiviisi reastatud, hämmastasid neid üliväga. 
«Tõesõna,» lausus viimaks Pencroff, «teil on õigus, härra Cyrus. Neid asju on raske seletada.» 
«Ja nüüd, sõbrad,» jätkas insener, «lisandus eelmistele veel üks asjaolu, mis on just niisama 
seletamatu.» 

«Ja see oleks, härra Cyrus?» küsis Harbert elava huviga. 

«Te väidate, Pencroff, et nägite Tabori saarelt tagasi tulles Lincolni saarel tuld?» 

«Selles ei ole kahtlust,» vastas meremees. «Kas olete täiesti kindel?» 

«Niisama kindel nagu selleski, et teie siin praegu seisate.» 

«Ja sina samuti, Harbert?» 

«Oh, härra Cyrus,» hüüatas Harbert, «see tuli säras nagu esimese suuruse täht.» 

«Aga kas see viimaks polnudki täht?» käis insener peale. 

«Ei» vastas Pencroff, «sest taevas oli kaetud paksude pilvedega, ja pealegi poleks täht 
seisnud nii madalal horisondi kohal. Kuid härra*Spilett nägi seda samuti ja ta võib meie sõnu 
kinnitada.» 

«Lisaksin,» sõnas reporter, «et tuli oli väga hele ja et ta paiskas pimedusse nagu 
elektrivalguse vihu.» 

«Jah, jah, just nii... » lisas Harbert, «ja ta asukoht oli kindlasti Graniitlossi kõrgendikul.» 
«Teadke siis, mu sõbrad,» vastas Cyrus Smith, «kumbki meist, ei Nab ega mina ei süüdanud 
ööl vastu 20. oktoobrit rannikul tuld.» 

«Teie ei...» hüüatas Pencroff ülimal määral üllatunult, suutmata isegi oma küsimust lõpetada. 
«Me ei väljunud Granittlossist,» vastas Cyrus Smith, «ja kui rannikule ilmus tuli, siis süütas 
selle keegi teine, mitte meie.» 

Pencroff ja Harbert olid hämmastunud. Nad ei võinud eksida, ööl vastu 20. oktoobrit olid nad 
tõesti näinud tuld! 

Jah, nad olid sunnitud tunnistama, et siin peitus mingi saladus. Lincolni saarel andis end tunda 
mingi seletamatu mõjuvõim, mis tegutses «lati parajal hetkel ja oli kolonistidele ilmselt 
soodus, kuid tegi nad äärmiselt uudishimulikuks. Kas peitus tõesti saare kõige varjatumates 
paikades mõni olend? Seda tuli iga hinna eest teada saada! 

Cyrus Smith meenutas kaaslastele ka Topi ja Jupi kummalist käitumist, kui nad tiirlesid 
ümber kaevu, mis ühendas Graniitlossi merega, ja ta rääkis neile, et oli selle kaevu läbi 
uurinud, leidmata sealt midagi kahtlast. Selle jutuajamise tulemusena võtsid kõik kolonistid 
vastu »otsuse saar põhjalikult läbi otsida, niipea kui jälle saabub ilus aastaaeg. 

Kuid sellest päevast alates näis Pencroff murelikuna. Talle tundus, et saar, mida ta siiani luges 
oma isiklikuks omandiks, ei kuulunud enam tervelt talle, et ta jagab seda veel ühe teise 
peremehega, kellele ta end tundis tahes-tahtmata alluvat. Ta vestles Nabiga tihti nendest 
seletamatuist asjust ja et mõlemad juba loomu poolest kaldusid uskuma imedesse, siis nad 
peaaegu ei kahelnudki, et Lincolni saart valitses mingi üleloomulik 

jõud. 

Vahepeal jõudis kätte mai, mis vastab põhjalaiuste novembrile, ja koos sellega tulid ka halvad 
ilmad. Oli oodata varajast ja karmi talve. Viibimata asuti tegema ettevalmistusi 
talveperioodiks. 

Kolonistid olid muide selleks talveks hästi varustatud,, tuli see siis nii karm kui tahes. Neil 
olid vildist rõivad, sest mufloonid, keda oli juba kenakene hulk, olid andnud külluses villa 
sooja viltkanga valmistamiseks. 

Loomulikult varustati ka Ayrton mugavate rõivastega. Cyrus Smith tegi talle ettepaneku tulla 
halvaks aastaajaks Graniitlossi, kus tal oleks parem kui karjataras, ja Ayrton lubas seda teha, 
niipea kui karjataras lõpevad viimased tööd. Ja ta tuligi aprillikuu keskel. 

Sellest ajast peale elas Ayrton pidevalt kolonistide juures ja püüdis igal võimalikul juhul 
kasulik olla, kuid jäädes endiselt alandlikuks ja kurvaks, ei võtnud ta kunagi osa oma 
kaaslaste meelelahutustest. 

Suurema osa kolmandast saarel veedetud talvest olid kolonistid sunnitud mööda saatma 
Graniitlossi seinte vahel. Möllasid väga tugevad tormid ja raevutsesid võimsad rajud ning 
tundus, nagu oleksid nad pannud kaljud kuni aluseni vappuma. Hiiglasuured tõusulained 
ähvardasid kogu saart üle ujutada ja pole kahtlust, et laev, mis oleks saare lähedal ankrus 
seisnud, oleks paratamatult hukkunud. Ühe sellise maru ajal tõusis Tänu-meele jõgi kahel 
korral üle kallaste, ja oli põhjust karta, et vesi viib sillad ning purded endaga kaasa. Suudme 
kohal asuvad purded tuli tugevamini kinnitada, sest kui murdlained vastu kallast peksid, 
kadusid need täiesti vee alla. 

Võib juba isegi arvata, et sellised keeristormidega sarnanevad tormi-iilid, kuhu segunes vihm 
ja lumi, põhjustasid Kaugvaate platool suuri kahjustusi. Eriti said kannatada veski ja linnuõu. 
Kolonistidel tuli siin sageli teostada kiireloomulisi parandustöid, sest muidu oleks tiivuliste 
elu tõsisesse ohtu sattunud. 

Nende äärmiselt halbade ilmadega tungisid ahvikarjad ja mõned jaaguaripaarid platoo servani 
ning kogu aeg oli karta, et osavamad ja julgemad neist tulevad näljast kihutatuna üle oja, mis 
kinni kulmudes oli hõlpsasti ületatav. Istandus ja koduloomad oleksid olnud pääsmatult 
kadunud, kui kolonistid poleks neid pidevalt valvanud. Sageli tuli püsse paugutada, et 
kardetavaid külalisi aupaklikus kauguses hoida. Talvekorterisse asunud kolonistidel polnud 
seega tegevusest puudu, sest 

peale väliste toimetuste oli Graniitlossis alati tuhat kodust tööd ootamas. 

Suurte külmade ajal võtsid kolonistid ette ka paar toredat jahiretke laia Kivipartide rappa. 
Gideon Spilett ja Harbert, keda abistasid Jup ja Top, tabasid iga kord märki, küttides siin 
elutsevaid tuhandeid kurvitsaid, rägaparte, sooparte ja kiivitajaid. Sellele jahisaagi poolest 
rikkale maa-alale oli muide kerge ligi pääseda, minnes kas Õhupalli sadamasse viivat teed 
mööda üle Tänu-meele jõe silla või ümber Laevahuku neeme kaljude, ja sel kombel ei läinud 
Jahimehed kunagi Graniitlossist üle kahe või kolme miili eemale. 

Nii möödusid neli õige külma talvekuud — juuni, juuli, august ja september. Graniitlossis 
halvad ilmad siiski just liiga ei teinud, samuti mitte karjataras, mis oma asukoha tõttu 
Franklini mäe varjus oli paremini kaitstud kui platoo. 

Ka metsad ja kõrged kaldakaljud kaitsesid karjatara tormide eest, nii et sinna ulatusid ainult 
järelpuhangud. Kahjustused polnud seetõttu kuigi suured ning ettevõtlik: ja osav Ayrton 
parandas need üksindagi kiiresti ära, kui ta oktoobri teisel poolel mõneks päevaks karjatarasse 
tagasi pöördus. 

Sel talvel ei tulnud ette ühtki seletamatut sündmust. Ei juhtunud enam midagi eriskummalist, 
kuigi Pencroff ja Nab olid isegi kõige tühisemate sündmuste jahil, mida oleks võinud viia 
ühendusse mingi salapärase põhjusega. Ka Top ja Jup ei tiirelnud enam kaevu ümber ega 
ilmutanud rahutuse tundemärke. Tundus, et üleloomulikena näivate sündmuste ahel oli 
katkenud, kuid Graniitlossis vesteldi õhtuti endiselt nendest salapärastest juhtumitest ja jäädi 
kord tehtud otsuse juurde saar kuni kõige raskemini ligipääsetavate osadeni läbi otsida. 

Aga äkki juhtus midagi äärmiselt tähtsat, midagi, millel võisid olla väga rasked tagajärjed ja 
mis paiskas-kõik Cyrus Smithi ja tema kaaslaste plaaniti ühel hoobil segamini. 

Oli oktoobrikuu. Kevad lähenes kiiresti. Päikese soojades kiirtes ärkas loodus uuele elule ja 
metsaserval kasvavate okaspuude igihalja roheluse kõrvale ilmus jubau õlilootospuude, 
banksiate ja deodaaride noor lehestik. 

Lugeja mäletab, et Gideon Spilett ja Harbert tegid mitu korda Lincolni saarest ülesvõtteid. 
Võlutuna sügavsinisest taevalaotusest tuli Harbert oktoobrikuu seitsmeteistkümnendal 
kuupäeval kella kolme paiku pärast lõunat mõttele pildistada tervet Kaugvaate platoo vastas 
laiuvat Liidu lahte Lõualuu neemest Kuusneemeni. 

Silmapiir oli haruldaselt selge ja meri, mida kerge tuuleõhk vaikselt õõtsutas, paistis taamal 
järvepinna taoliselt siledana ja oli nagu sätendavaid litreid täis külvatud. 

Aparaat asetati Graniitlossi saali aknale ja objektiivis peegeldus kogu rannik ja laht. Harbert 
toimis nagu tavaliselt — teinud võtte, läks ta seda ilmutama kemikaalide abil, mis asetsesid 
Graniitlossi pimikus. 

Tagasi valguse kätte tulles hakkas Harbert tehtud ülesvõtte negatiivi lähemalt vaatama ja 
märkas sellel horisondi kohal vaevunähtavat täpikest. Ta katsus seda korduva lõputusega 
kõrvaldada, kuid täpike ei kadunud. 

«See on mingi viga klaasis,» mõtles ta. 

Huvi pärast vaatas ta täpikest läbi tugeva suurendusklaasi, mille ta pikksilma küljest lahti 
kruvis. 

Vaevalt aga oli ta pilk langenud tumedale punktile, kui ta karjatas ja negatiiv oleks tal käest 
peaaegu maha kukkunud. 

Harbert jooksis otsekohe Cyrus Smithi tuppa, ulatas negatiivi ja suurendusklaasi tema kätte ja 
osutas laigukesele. 

Cyrus Smith uuris punkti, haaras siis oma pikksilma ja sööstis akna juurde. 

Insener libistas pikksilma aeglaselt üle horisondi ja jättis selle siis kahtlasele punktile 
peatuma. Pikksilma langetades lausus Cyrus Smith vaid ühe sõna: 

«Laev!» 

Ja tõepoolest, Lincolni saare vaateväljale oli ilmunud 

laev! 


Ill OSA SAARE SALADUS 

I PEATÜKK. HUKATUS VÕI PÄÄSEMINE? KUTSE 
AYRTONILE. TÄHTIS ARUTELU. SEE POLE «DUNCAN». KAHT- 
LANE LAEV. VAJALIKUD ETTEVAATUSABINÕUD. LAEV 
LÄHENEB. KAHURIPAUK. PRIKK HEIDAB SAARE LAHEDAL 
ANKRUSSE. SAABUB ÖÖ. 


Juba kaks ja pool aastat oli möödunud päevast, mil õhusõitjad paisati Lincolni saarele, kuid 
seni polnud avanenud võimalust kaasinimestega ühendusse astumiseks. Reporter oli küll kord 
teinud katset välismaailmaga sidet luua, usaldades ühele linnule kirjakese andmetega nende 
olukorra kohta, kuid seda võimalust ei saanud siiski tõsiselt arvestada. Väikese koloonia 
liikmetega oli ühinenud ainult Ayrton — asjaolude tõttu, mis on lugejale juba teada. Kuid 
nüüd, 17. oktoobril, ilmusid ootamatult inimesed saare lähedusse merele, mis oli alati olnud 
tühi! 

Polnud enam mingit kahtlust: oli saabunud laev. Eni kas ta läheb mööda või läheneb kaldale? 
Vähem kui paari tunni pärast pidi selguma, kuidas asjad kujunevad. 

Cyrus Smith ja Harbert kutsusid otsekohe Gideon Spiletti, 
Pencroffi ja Nabi Graniitlossi suurde saali ja teatasid neile 
juhtunust. Pencroff haaras pikksilma ja laskis pilgul kiiresti 
üle horisondi libiseda. Ta leidis soovitud punkti, mis oli 


eriti rahuloleva häälega: 

«Tuhat ja tuline! See on tõepoolest laev!» 

«Kas ta tuleb meie suunas?» küsis Gideon Spilett. 
«Praegu on veel võimatu midagi öelda,» vastas Pen-croff, 
«sest horisondil paistavad ainult mastitipud ja kerest pole 
Pencroff võttis pikksilma ja astus midagi näha.» 


akna juurde. 


«Mis me peaksime tegema?» küsis nooruk. 

«Ootama,» vastas Cyrus Smith. 

Kolonistid vaikisid tükk aega, haaratuina mõtteist ja tundeist, kartustest ja lootustest, mida see 
sündmus neis esile kutsus. Nende saarele tulekust saadik polnud veel juhtunud midagi nii 
tõsist. 

Kolonistid olid küll merehädalised, kuid mitte sellised, kes on paisatud viljatule saarekesele, 
kus tuleb vaenuliku loodusega pidada meeleheitlikku võitlust oma armetu olemasolu eest, ja 
kelle südant närib piinav igatsus asustatud maailma tagasi pöörduda. Eriti Pencroff ja Nab, 
kes tundsid endid nii õnnelikena ja nii rikkaina, poleks lahkunud oma saarelt kahjutundeta. 
Nad olid nagu loodud selle uue elu jaoks oma valduses, mille nad olid ise tsiviliseerinud. Kuid 
laev tõi igatahes uudiseid mandrilt, see oli võib-olla osake nende kodumaast, mis neile nüüd 
lähenes. Tema pardal olid inimesed, ja seepärast on arusaadav, et kolonistide südamed 
põksusid laeva nähes. 

Aeg-ajalt võttis Pencroff pikksilma ja astus akna juurde. Ta silmitses laeva väga 
tähelepanelikult. See asus kahekümne miili kaugusel idas. Kolonistidel polnud veel mingit 
võimalust endast märku anda. Lippu poleks märgatud, lasku poleks olnud kuulda ja tuld 
poleks nähtud. 

Polnud siiski kahtlust, et saar, mille kohal kõrgus Franklini mägi, ei võinud jääda nägematuks 
vahtidele mastikorvis. Kuid mis sundis laeva randuma? Kas see polnud mttte paljas juhus, mis 
tõi ta sellesse Vaikse ookeani ossa, kus kaartidel pole märgitud mitte mingisugust 

maad, välja arvatud Tabori saareke, ja seegi väljaspool tavalisi kaugsõiduteid, mis viivad Po- 
lüneesia saarestikele, Uus-Meremaale ja Ameerika rannikule? 

Sellele küsimusele, mille igaüks endale esitas, leidis Harbert äkki vastuse. Ta hüüatas: 
«Kas see pole mitte «Duncan»?» 

Lugeja pole kindlasti unustanud, et «Duncan» oli lord Glenarvani jaht, mis oli jätnid Ayrtoni 
Tabori saarele ja mis pidi teda kord sealt otsima tulema. Tabori ja Lincolni saar asusid nii 
lähestikku, et laev, mis suundus ühele neist, võis kergesti mööduda teisest nägemiskau-gusel. 
Lahutas ju saari ainult sada viiskümmend miili piki paralleeli ja seitsekümmend viis miili piki 
meridiaani. 

«Ayrtonile tuleb asjast teatada,» ütles Gideon Spilett, «ja ta otsekohe siia kutsuda. Ainult 
tema võib meile öelda, kas see on «Duncan».» 

Kõik olid sellega päri ja reporter läks telegraafiapa-raadi juurde, mis pidas sidet karjatara ja 
Graniitlossi vahel, ning saatis järgmise telegrammi: 

«Tulge kiiresti!» 

Mõne hetke pärast helises telegraafikell uuesti: 

«Ma tulen!» vastas Ayrton. 

Kolonistid jätkasid laeva silmitsemist. 

«Kui see on «Duncan»,» ütles Harbert, «tunneb Ayrton ta kerge vaevaga ära, sest ta on ju 
laeva pardal mõnda aega sõitnud.» 

«Ja kui Ayrton ta ära tunneb,» lisas Pencroff, «küll see teda siis alles põrutab!» 
«Kahtlemata,» vastas Cyrus Smith, «kuid nüüd on Ayrton väärt tema pardale astuma. Peaks 
see ometi olema lord Glenarvani jaht, sest kõik teised laevad tunduvad 

mulle kahtlastena! See Vaikse ookeani osa on halvas kuulsuses ja ma kardan alati, et meie 
saarele saabub mõni malai piraatide laev.» 

«Me kaitseme oma saart!» hüüdis Harbert. 

«Loomulikult, mu poeg,» vastas insener naeratades, «kuid oleks parem, kui sellist vajadust ei 
tulekski.» 

«Võtke arvesse,» sõnas Gideon Spilett, «et Lincolni saar on meresõttjaile tundmata, sest seda 
pole märgitud isegi kõige uuematele kaartidele. Kas te ei leia, Cyrus, et juba seepärast ei 
lahku ootamatult tundmatu maa lähedusse sattunud laev seda külastamata?» 

«Kahtlemata!» vastas Pencroff. 

«Seda arvan minagi,» lisas insener. «Võib isegi öelda, et kapteni kohuseks on üles märkida ja 
järelikult ka uurida seni veel kaardile kandmata maad või saart, ja Lincolni saar kuulub just 
selliste saarte hulka.» 

«Oletame,» sõnas Pencroff, «et laev läheneb ja heidab ankrusse paari kaabeltau kaugusel meie 
saarest. Mida me sel juhul teeme?» 

Sellele otse välja öeldud küsimusele ei vastanud esialgu keegi. Kuid olles järele mõelnud, 
sõnas Cyrus Smith temale omasel rahulikul häälel: 

«Mu sõbrad, arvan, et meil tuleb tegutseda järgmiselt: me astume laevaga ühendusse, läheme 
tema pardale ja lahkume oma saarelt. Hiljem pöördume siia tagasi koos nendega, kes tahavad 
meile järgneda, ja muudame Lincolni saare lõplikult asustatuks.» 

«Hurraa!» hüüdis Pencroff. «Asustamine on juba peaaegu lõpule viidud, kõigile saareosadele 
on antud nimed, on olemas looduslik sadam, mage vesi, liiklemisteed, telegraafiliin, 
laevatehas, vabrik — jääb vaid üle kanda Lincolni saar kaardile.» 

«Aga kui ta meie äraolekul hõivatakse?» sõnas Gideon Spilett. 

«Tuhat ja tuline!» hüüatas meremees. «Olen nõus jääma üksinda siia teda valvama ja 
Pencroffi ausõna, minu käest teda juba ei varastata nagu taskukella mõne juhmi taskust.» 

Terve tunni jooksul oli võimatu kindlalt öelda, kas laev sõitis Lincolni saare suunas või ei. Ta 
oli saarele lähenenud, kuid midagi täpsemat ei suutnud Pencroffta liikumise 

kohta kindlaks teha. Kuna tuul puhus kirdest, siis võis oletada, et laev sõitis paremal halsil. 
Tuul oli soodus saarele lähenemiseks ja kuna meri oli vaikne, siis võis muretult purjetada 
ranna poole, kuigi vee sügavus polnud kaardile märgitud. 

Kella nelja paiku, tund aega pärast kutset, saabus Ayrton Graniitlossi. Ta astus suurde saali ja 
sõnas: 

«Olen teie teenistuses.» 

Cyrus Smith ulatas talle käe, nagu tal tavaliselt kombeks, ja lausus, viies ta akna juurde: 
«Ayrton, palusime teid tulla tõsise asja pärast. Saare läheduses on laev.» 

Algul kahvatas Ayrton pisut ja ta silmad tuhmusid hetkeks. Siis aga kummardus ta aknast 
välja ja vaatles horisonti, kuid ei näinud seal midagi. 

«Võtke pikksilm,» sõnas Gideon Spilett, «ja vaadake hästi, Ayrton, sest võib-olla orusee 
«Duncan», mis on tulnud neisse vetesse, et teid kodumaale tagasi viia.» 

««Duncan»!» pomises Ayrton. «Juba!» 

Viimane sõna libises nagu tahtmatult üle Ayrtoni huulte ja ta peitis näo käte vahele. 

Kas kaksteist aastat üksindust inimtühjal saarel ei tundunud talle tõesti veel küllaldase 
karistusena? Kas kahetsev süüdlane ei olnud veel ise endale andestanud ega oodanud 
andestust teistelt? 

«Ei, ei!» hüüdis ta. «Ei! See ei saa olla «Duncan»!» 

«Vaadake järele, Ayrton,» sõnas insener, «sest on oluline, et saaksime aegsasti teada, milles 
on asi.» 

Ayrton võttis pikksilma ja juhtis selle näidatud suunas. Ta vaatles mõni minut horisonti, 
seistes liikumatult ja lausumata sõnagi. Lõpuks ta ütles: 

«Tõepoolest, see on laev, kuid ma ei usu, et see oleks «Duncan».» 

«Miks ei või see olla «Duncan»?» küsis Gideon Spilett. 

«Sellepärast, et «Duncan»: on aurujaht, mina aga ei märka selle laeva kohal ega järel jälgegi 
suitsust.» 

«Võib-olla liigub ta praegu ainult purjede abil?» lausus Pencroff. «Tuul on soodus kursile, 
mida ta näib hoidvat, ja olles maismaast nii kaugel, peaks ta olema huvi-tatud söe 
kokkuhoiust.» 

«Võimalik, et teil on õigus, Pencroff,» vastas Ayrton, 

ja et laevakatelde all pole tuld. Laseme tal rannikule läheneda ja varsti saame teada, milles 
asi seisab.» 

Seda öelnud, istus Ayrton saali nurka ja vajus mõttesse. Kolonistid vahetasid veel arvamusi 
tundmatu laeva kohta, kuid Ayrton ei võtnud enam arutlusest osa. 

Kõik olid meeleolus, mis ei võimaldanud tööd jätkata. Gideon Spilett ja Pencroff olid 
erakordselt närvilised, nad käisid edasi-tagasi, suutmata paigal püsida. Har-bert tundis 
pigemini uudishimu. Ainult Nab säilitas oma hariliku rahu. Insener aga oli süvenenud 
mõtteisse ja südamepõhjas ta pigem kartis kui soovis laeva saabumist. 

Vahepeal oli laev saarele veidi lähenenud. Pikksilma abil võis kindlaks teha, et see oli 
kaugesõidulaev ja mitte malai prau1, millel harilikult sõidavad Vaikse ookeani piraadid. 
Seepärast võis loota, et inseneri kartused olid põhjendamatud ja et laeva viibimine Lincolni 
saare vetes ei ole kolonistidele ohtlik. Pärast väga täpset vaatlust arvas Pencroff võivat 
kinnitada, et laev oli tag-lase poolest prikk ning lähenes saarele poolpõiki parema halsiga ja 
täispurjede all. Sedasama kinnitas ka Ayrton. 

Kuid sõitu samas suunas jätkates oleks laev pidanud varsti kaduma Küüsneeme teraviku taha, 
sest ta suundus edelasse, ja et teda edaspidi jälgida, oleks pidanud ronima Washingtoni lahe 

kõrgustikele Ohupalli sadama läheduses. See oleks olnud tülikas, sest kell oli juba viis ja 
videvik pidi peagi muutma raskeks igasuguse vaatluse. 

«Mis me teeme, kui saabub öö?» küsis Gideon Spi-lett. «Kas süütame tule, et anda märku 
meie saarel viibimisest?» 

See oli tõsine küsimus ja lahendati jaatavalt vaatamata mõningatele eelaimustele, mis olid 
vallanud inseneri. Öö jooksul võis laev eemalduda, kaduda alatiseks ja polnud teada, kas 
peale ta lahkumist ilmub veel kunagi mõni laev Lincolni saare vetesse. Kes võis ütelda, mida 
tulevik kolonistidele toob? .. 

«Olgu laev milline tahes,» lausus reporter, «me peame talle teatavaks tegema, et saarel on 
elanikke. Kui laseme selle juhuse mööda, kahetseme võib-olla eluaeg.» 

Niisiis otsustati, et Nab ja Pencroff lähevad Õhupalli 


Prau — malailaste tugiujukiga paat. Tõlk. 

adamasse ja süütavad seal pärast pimeduse saabumist suure tule, mille kuma kahtlemata 
tõmbab endale priki meeskonna tähelepanu. 

Kuid hetkel, mil Nab ja meremees valmistusid lahkuma Graniitlossist, võttis laev kursi otse 
saarele ja hakkas sõitma Liidu lahe sihis. Oli näha, et prikk oli hea merelaev ja lähenes 
kiiresti. 

Nab ja Pencroff jäid nüüd kohale ja Ayrtoni kätte anti pikksilm, et ta saaks lõplikult kindlaks 
teha, kas laev oli «Duncan» või ei. Šoti jahil oli samuti priki taglas. Oli vaid tarvis kindlaks 
teha, kas merel nähtava laeva mastide vahel oli korsten. 

Laev polnud enam kaugemal kui kümme miili ja horisont oli veel selgesti nähtav. Küsimust 
oli kerge lahendada. Ayrton laskis peagi pikksilma langeda ja lausus:: 

«See ei ole «Duncan»! See ei võinudki olla tema! ...» 

Pencroff võttis priki uuestiApikksilma vaateväljale ja tegi kindlaks, et laeva veeväljasurve oli 
umbes kolmsada kuni nelisada tonni. Prikk oli suurepärase saleda kerega, kõrgete mastidega, 
äärmiselt tugeva ehitusega ja järelikult väga kiire purjetaja. Kuid milliselt maalt ta pärit oli, 
seda oli raske öelda. 

«Ta lipuvardas lehvib lipp,» sõnas meremees, «kuid ma ei suuda eraldada värve.» 

«Vähem kui poole tunni pärast on need meil teada,» vastas reporter. «Muide on täiesti ilmne, 
et laeva kapte-il on kavatsus maabuda ja kui mitte täna, siis hiljemalt omme teeme temaga 
tutvust.» 

«Ükskõik,» sõnas Pencroff, «parem oleks siiski juba üüd teada saada, kellega meil on 
tegemist, ja ma tahak-in meelsasti lipuvärvide suhtes selgusele jõuda.» Nii kõneldes jätkas 
meremees kogu aeg vaatlemist läbi ikksilma. 

Õhtu hakkas kätte jõudma ja päikese loojudes vaikis a meretuul. Lipp laevamastis rippus 
lõdvalt, takerdus õitesse ja tema silmitsemine muutus järjest raskemaks. 

Pencroff rääkis katkendlikult: 

«See pole Ameerika lipp ega Inglise oma, mille punane leks selgesti näha, ega Prantsuse 
ega Saksa, ega ka mitte valge, Vene oma, ega kollane, Hispaania oma. .. Mulle näib, et ta on 
ühevärviline... Oodake... neil 

meredel... millist lippu võib siin kõige sagedamini kohata?... Tšilli lippu?... Kuid see on 
kolmevärviline ... Brasiilia? See on roheline ... Jaapani? See on must kollasega .. . kuna aga 
see SIIN ... » 

Sel hetkel lõi tundmatu laeva lipp tuules lehvima. Ayrton haaras pikksilma, mille meremees 
oli lasknud langeda, tõstis selle oma silmade ette ja hüüdis siis kõlatul häälel: 

«Must lipp!» 

Jah, priki lipuvardas lehvis tume plagu ja teda võis nüüd täiesti õigustatult pidada kahtlaseks 
laevaks. 

Kas insener oli siis õigesti aimanud? Kas see oli piraatide laev? Kas ta tegeles Vaikse ookeani 
lõunapoolses osas röövimisega, võisteldes malai praudega, mis siin veelgi riisusid? Mis oli tal 
otsida Lincolni saare juurest? Kas ta peab saart tundmatuks maaks, mis sobib varastatud 
laadungi varjupaigaks? Kas ta tuli neilt kallastelt otsima varjulist sadamat talvekuudeks? Kas 
ausate kolonistide valdus pidi muutuma autuks pelgupaigaks, Vaikse ookeani piraatluse 
pealinnaks? 

Kõik need mõtted tulid kolonistidele tahtmatult pähe. Mastitipus lehviva musta lipu 
tähenduses polnud võimalik kahelda. See kuulus kahtlemata mereröövlitele. See oli lipp, mis 
oleks lehvinud ka «Duncanil», kui röövlite kuritegelik plaan oleks õnnestunud! 

Enam polnud aega arutlusteks. 

«Sõbrad,» sõnas Cyrus Smith, «võib-olla tahab laev ainult vaadelda saare rannikut. Võib-olla 
ta meeskond ei tulegi maale. See võimalus on olemas. Olgu mis on, me peame tegema kõik, et 
oma siinviibimist varjata. Veski Kaugvaate platool torkab liiga kergesti silma. Ayrton ja Nab, 
minge ja võtke ta tiivad maha. Graniitmaja aknad tuleb samuti moondada võimalikult tiheda 
oksastikuga. Kustutage kõik tuled! Mitte miski ei tohi tunnistust anda, et saarel on elanikke.» 
«Ja meie laev?» küsis Harbert. 

«Oh, see on Õhupalli sadamas varjul,» vastas Pencroff, «ja ma ei usu, et need lurjused ta 
leiaksid!» 

Inseneri korraldused viidi otsekohe täide. Nab ja Ayrton läksid platoole ja tegid kõik, mis 
vaja, et varjata asustuse jälgi. Samal ajal läksid nende kaaslased Jakamari 

metsa servale ja tõid sealt suure hulga oksi ning liaane, mida eemalt võis pidada loomulikuks 
lehestikuks ja mis varjas kaunis hästi auke graniitseinas. Samal ajal asetati käepärast 
laskemoon ja relvad, et kolonistid saaksid neid esimesel vajadusel kasutada, kui neile peaks 
kallale tungitama. 

Kui kõik need ettevaatusabinõud olid tarvitusele võetud, lausus Cyrus Smith: 

«Sõbrad» — inseneri häälest võis aru saada, et ta oli liigutatud — «sõbrad, kui need viletsad 
tahavad Lincolni saart vallutada, siis me kaitseme teda, on ju nii?» 

«Loomulikult, Cyrus,» vastas reporter, «ja kui vaja, sureme kõik teda kaitstes!» 

Insener sirutas kaaslastele käe ja need surusid seda südamlikult. 

Ainult Ayrton istus oma nurgas ja ei tulnud kolonistide juurde. Võib-olla tundis teflia kui 
endine kurjategija ennast ikka veel väärituna. 

Cyrus Smith mõistis, mis toimus Ayrtoni hinges, ja küsis tema juurde astudes: 

«Ja teie, Ayrton, mida teeksite teie?» 

«Seda, mis on minu kohus!» vastas Ayrton. 

Siis läks ta akna juurde ja suunas oma pilgu läbi oksastiku. 

Kell oli pool kaheksa. Päike oli juba umbes kakskümmend minutit tagasi Graniitlossi taha 
vajunud ja idapoolne horisont pimenes vähehaaval. Prikk lähenes üha Liidu lahele. Ta oli 
nüüd ainult kaheksa miili kaugusel ja oli täpselt Kaugvaate platoo kohal, olles teinud 
Kuusneeme kohal pöörde ja sõitnud tublisti põhja suunas, kasutades ära tõusuvoolu. Selles 
kauguses oli ta «õieti juba avarasse lahte sisse sõitnud, sest Küüsneemelt Lõualuu neemele 
tõmmatud sirgjoon oleks jäänud temast lääne poole, seega tüürpoordi. 

Kas prikk sõidab sügavamale lahte? See oli kolonistide esimeseks küsimuseks? Ja kui sõidab, 
siis kas ta heidab seal ankrusse? See oli järgmine küsimus. Võibolla piirdub ta ainult ranniku 
vaatlemisega ja pöördub tagasi ulgumerele ilma meeskonda maale saatmata? Vähem kui tunni 
möödudes on kõik selge. Kolonistidel jäi ainult oodata. 

Asjaolu, et salapärane laev sõitis musta lipu all, tegi Cyrus Smithi väga rahutuks. Kas see 
polnud otsene oht tema ja ta kaaslaste seni nii viljakale ühisele tööle? Nüüd oli selge, et priki 
madrused olid piraadid. Aga kas olid nad juba varem saart külastanud, et nad temale lähene- 
des oma lipu heiskasid? Kas nad polnud siin juba varem maabunud? See oleks selgitanud nii 
mõnegi seni seletamata asjaolu. Kas oli piraatidel saare veel uurimata osas mõni kaaslane, kes 
oli valmis nendega ühendusse astuma? 

Cyrus Smith ei osanud vastata ühelegi neist küsimustest, mida ta mõttes endale esitas, kuid ta 
tundis, et priki saabumine oli kolooniale tõsiseks ohuks. 

Tema ja ta kaaslased olid otsustanud viimse hingetõmbeni vastu panna. Kas piraate oli palju 
ja kas nad olid paremini relvastatud kui kolonistid? Seda oli tingimata tarvis teada saada. Aga 
kuidas pääseda nende juurde? 

Saabus öö. Noorkuu hääbus loojuva päikese viimastes kiirtes ja kadus. Saart ja merd hõlmas 
pilkane pimedus. Horisondile kuhjunud rasked pilved ei lasknud läbi ühtegi valguskiirt. Tuul 
oli pimeduse tulekuga täiesti vaikinud. Ükski leht ei liikunud puudel, ükski laine ei laksunud 
kaldal. Laeva polnud näha, ta oli kustutanud kõik tuled ja kui ta oligi veel saare läheduses, 
polnud võimalik kindlaks teha ta asukohta. 

«Kes teab,» sõnas Pencroff, «võib-olla asub see neetud laev öösel teele ja hommikul me ei 
leiagi teda enam.» 

Just nagu vastuseks meremehe sõnadele sähvatas kauguses hele valgusjuga ja kõlas 
kahuripauk. 

Laev oli ikka veel seal ja tal olid kahurid. 

Valgussähvatuse ja paugu vahet oli kuus sekundit. 

Prikk oli järelikult umbes miili ja veerandi kaugusel kaldast. 

Samal ajal kuuldus kettide kõlinat, mis jooksid loginal läbi klüüside". 

Laev oli heitnud Graniitlossi lähedal ankrusse. 

1 Klüüs — ümmargune avaus laeva pardas keti või trossi jaoks- 


II PEATÜKK. 


NÕUPIDAMINE. EELAIMUSED. AYRTONI ETTEPANEK. SEE 
VÕETAKSE VASTU. AYRTON JA PENCROFF LAIUL. NORFOLKI 
SUNNITÖÖLISED. NENDE PLAANID. AYRTONI KANGELASLIK 
KATSE. TEMA TAGASITULEK. KUUS VIIEKÜMNE VASTU. 


Nüüd ei jäänud enam mingit kahtlust piraatide kavatsuste kohta. Nad olid ranna lähelial 
ankrusse heitnud ja oli ilmne, et nad kavatsesid järgmisel päeval lootsikutega maale tulla. 
Cyrus Smith ja tema kaaslased olid valmis tegutsema, aga nii kindlameelsed kui nad olidki, ei 
tohtinud nad unustada ettevaatust. Võib-olla sai nende sealviibimist siiski veel varjata, kui 
mereröövlid piirduvad ainult rannikul maabumisega ilma sisemaale tungimata. Võis ju olla, et 
neil tõepoolest ei olnud muid plaane kui võtta värsket vett Tänumeele jõest ja polnud võimatu, 
et sild, mis oli ehitatud poolteist miili jõesuust ülespoole, ning sisseseaded Kaminate juures 
jäävad neile märkamatuks. 

Aga milleks see must plagu priki mastis? Misjaoks see kahuripauk? Vist ainult hooplemine. 
Või tahtsid nad sellega kuulutada, et olid saare oma valdusse võtnud? Cyrus Smith teadis 


! Klüüs — ümmargune avaus laeva pardas keti või trossi jaoks. 

nüüd, et laev oli hästi relvastatud. Ent mida võisid Lincolni saare asunikud mereröövlite 
kahurite vastu välja panna? Ainult mõned püssid. 

«Aga igatahes,» tähendas Cyrus Smith, «asume siin vallutamatul positsioonil. Nüüd, kus 
veejuhtme avaus on kaetud pillirooga ja rohuga, suudab vaenlane seda vaevalt üles leida ning 
Järelikult on tal võimatu ka Graniitlossi tungida. 

«Kuid meie põllud, meie linnuõu, meie karjatara ja kõik, kõik muu!» hüüdis Pencroff jalga 
vastu maad põrutades. 

«Mõne tunniga võivad nad kõik rüüstata, kõik hävitada!» 

«Jah, Pencroff, kõik,» vastas Cyrus Smith, «ja meil pole mingit võimalust neid selles 
takistada.» 

«Küsimus seisab selles, kas neid on palju,» ütles seepeale reporter. «Kui piraate on ainult 
tosin, siis suudame neid kinni pidada, aga kui neid on nelikümmend, viiskümmend, vahest 
ehk rohkemgi... » 

«Härra Smith,» sõnas Ayrton, astudes inseneri juurde, «kas võiksin teilt midagi paluda?» 
«Ja nimelt?» 

«Lubage mul minna laevale, et kindlaks teha tema meeskonna suurus.» 

«Aga, Ayrton ...» vastas insener kõheldes, «te riskite oma eluga...» 

«Miks ka mitte, härra Smith?» 

«See on juba enam kui teie kohus.» 

«Ma peangi tegema rohkem, kui on minu kohus,» vastas Ayrton. 

«Kas kavatsete jõuda laevani piroogil?» küsis Gideon Spilett. 

«Ei, mu härra, vaid ujudes. Piroog ei pääse läbi sealt, kust inimene võib läbi libiseda.» 

«Kas teate ka, et prikk on umbes miil ja veerand rannast eemal?» küsis Harbert. 

«Ma olen hea ujuja, härra Harbert.» 

«Ütlen teile, see tähendab eluga riskimist,» kordas insener. 

«See pole tähtis,» vastas Ayrton. «Härra Smith, palun teilt seda nagu heategu. See on ehk 
võimalus, et mind tõsta mu enda silmis.» 

«Minge siis pealegi, Ayrton,» vastas insener, kes tundis selgesti, et keeldumine oleks sügavalt 
kurvastanud endist kurjategijat, kes oli saanud jälle ausaks inimeseks. 

«Tulen teiega kaasa,» ütles Pencroff. «Te siis ei usalda mind!» vastas Ayrton puudutatult. Ja 
siis, alandlikumalt: «Kahju küll!» 

«Ei, ei!» hüüatas Cyrus Smith ägedalt, «ei, Ayrton, Pencroffusaldab Teid! Te saite temast 
valesti aru.» 

«Kindlasti!» vastas meremees. «Ma panen Ayrtonile ette, et saadan teda ainult laiuni. Võib ju 
olla, kuigi see pole just tõenäoline, et mõni neist kaabakaist on seal maabunud, ja kaks meest 
pole sel juhul liiga palju, et neid takistada teisi hoiatamast. Ma jään Ayrtonit laiule ootama, ja 
kui ta kord juba niisuguse ettepaneku tegi,, las ta läheb siis pealegi üksinda laeva juurde.» 
Kui selles asjas oli kokku lepitud, valmistus Ayrton minekuks. Tema plaan oli julge, kuid 
tänu pimedale ööle võis see siiski õnnestuda. Kord juba laeva juurde jõudnud, võis ta enese 
haakida mõne vesistaagil külge, kindlaks teha röövlite arvu ja võib-olla isegi nende sepit- 
sustest midagi kuulda. 

Oma kaaslaste saatel laskusid Ayrton ja Pencroff alla rannale. Ayrton riietus lahti ja hõõrus 
end rasvaga, et külmas merevees paremini vastu panna. Võis ju tõepoolest juhtuda, et ta on 
sunnitud mittjieks tunniks vette jääma. 

Samal ajal läksid Pencroff ja Nab piroogi järele, mis oli mõnisada sammu ülevalpool kalda 
äärde kinni seo-t tud. Kui nad tagasi jõudsid, oli Ayrton juba minekuvalmis. 

Ayrtoni õlgadele heideti vaip ja kõik kolonistid tulid tema kätt suruma. 

Siis astusid Ayrton ja Pencroff piroogi. 

Kell oli pool üksteist õhtul, kui mõlemad pimedusse kadusid. Nende kaaslased pöördusid 
tagasi Kaminatele, et neid seal oodata. 

Merekitsus ületati kiiresti ja piroog maabus laiu saare-poolsel kaldal. Tegutseti väga 
ettevaatlikult, sest seal võis kergesti hulkuda mõni piraat. Aga pärast järeleuuri-mist näis 
olevat kindel, et laid oli täiesti tühi. Ayrton: ja Pencroff läksid kiirel sammul põiki üle laiu, 
ehmatades üles linde, kes pesitsesid kaljupragudes. Siis hüppas-Ayrton ilma pikema 
kõhkluseta vette ja hakkas hääletult ujuma laeva suunas, mille täpset asukohta näitasid äsja- 
süüdatud tuled. 

Pencroff peitis enese ühte kaldakalju õõnsusse ja jäi ootama oma kaaslase tagasitulekut. 
Samal ajal libises Ayrton tugevate tõmmetega ujudes 

1 Vesistaagid — köied ja ketid laeTa ninas, mis toetavad puks-priiti. Tõlk. 

üle avara veevälja, tekitamata kergeimatki sulinat. Tema pea ulatus vaevalt veest välja ja ta 
pilk oli üksisilmi suunatud priki tumedale kogule, mille tuled peegeldusid meres. 

Ta ei mõelnud muule kui vaid ülesandele, mida ta oli tõotanud täita, ega meenutanud 
hetkekski hädaohte, mis teda ähvardasid mitte ainult laeva pardal, vaid ka vees, sest siin liikus 
sageli haisid. 

Vool kandis teda ja ta eemaldus kiiresti rannast. 

Ujudes peamiselt vee all, jõudis Ayrton pool tundi hiljem laeva juurde, ilma et teda keegi 
oleks kuulnud või näinud, ja haaras ühe käega vesistaagist kinni. 

Ta tõmbas veidi hinge ja ronis end mõõda kette kõrgemale vinnates kuni vööritäävi otsani. 
Seal kuivasid mõned lühikesed madrusepüksid. Ayrton tõmbas ühed endale jalga. Siis võttis 
ta kindlama asendi ja jäi kuulatama. 

Prikil ei magatud veel. Otse vastupidi, seal vaieldi, lauldi ja naerdi. Kostsid vannetega segatud 
sõnad, mis Ayrtonit eriti erutasid: 

«Hea saak, see meie prikk!» 

«Meie «Speedy»1 on hea meresõitja! Ta väärib oma nime.» 

«Terve Norfolki laevastik võiks teda taga ajada! Katsugu nad teda kätte saada!» «Elagu tema 
kapten!» 

«Elagu Bob Harvey!» 

Mida tundis Ayrton seda kõnelust kuuldes, seda mõistame alles siis, kui saame teada, et selles 
Bob Harveys tundis ta ära ühe oma endise kaaslase Austraaliast. See oli hulljulge meremees, 
kes oli asunud teostama Ayrtoni kuritegelikke kavatsusi. Ta vallutas Norfolki saare vetes 
priki, mille laadungiks olid relvad, laskemoon, tarbeesemed ja igasugused tööriistad, mis olid 
määratud ühele 

Havai saarele. Kogu tema kamp oli läinud sellele laevale ja nii kihutasid need sunnitöölistest 
piraadid, need viletsad hinged, mööda Vaikset ookeani, hävitades 

laevu ja tappes meeskondi suurema julmusega kui malai mereröövdid . 

1 «Speedy» — inglise keeles «Kiire». 

Kurjategijad kõnelesid kõva häälega, hooplesid oma vägitegudega ja jõid metsikult. Ayrton 
võis nende jutust Järeldada järgmist: 

«Speedy» praegune meeskond koosnes eranditult inglise sunnitöölistest, kes olid Norfolkist 
põgenenud. 

Lõunalaiusel 29°2' ja idapikkusel 165°42', Austraaliast ida pool, asub väike saar, 
ümbermõõduga kuus penikoormat, mille kohal kerkib Pitti mägi, ulatudes umbes tuhat 
ükssada jalga üle merepinna. See ongi Norfolki saar, kuhu on rajatud karistusasutused kõige 
paadunumate roimarite jaoks inglise sunnitöölaagritest. Neid on seal viissada inimest raudse 
distsipliini all, keda hoitakse vaos hirmsate karistuste abil. Nende järele valvavad sada 

viiskümmend sõdurit ja sada viiskümmend ametnikku kuberneri juhtimisel. On raske ette 
kujutada veel hullemat roimarite jõuku! 

Hoolimata nende üle teostatlvast äärmiselt tugevast järelevalvest õnnestub mõnedel vahel 
põgeneda, kuigi seda juhtub harva. Need haaravad siis endi kätte esimese vastujuhtuva laeva 
ja hakkavad teostama röövretki Polüneesia saarerühmade vahel. 

Nõnda oli teinud ka Bob Harvey ja.tema kaaslased. Nii oli kord tahtnud toimida ka Ayrton. 
Bob Harvey oli vallutanud priki «Speedy», mis seisis ankrus Norfolki 

saare lähedal, ja tapnud laeva meeskonna. Nüüd kündis see piraatlaevaks muutunud prikk 
juba terve aasta Vaikse ookeani ääretuid veevälju. Teda juhtis Bob Harvey, kes oli kord olnud 
kaugesõidukapten ja Ayrtoni sõber ja kellest nüüd oli saanud merede hirmuvalitseja. i 
Suurem hulk bandiite oli kogunenud pupilel1 laeva ahtrisse, mõned aga lamasid siin-seal 
laevalael, rääkides kõva häälega. 

Jutuajamisest, mis jätkus kogu aeg karjumise ja joomise saatel, taipas Ayrton, et ainult juhus 
oli toonud Speedy» Lincolni saare juurde. Bob Harvey polnud eel kunagi varem oma jalga 
sellele saarele tõstnud, aid — nagu ka Cyrus Smith oli arvanud — leides oma teel tundmatu 
maa, mis polnud kantud ühelegi kaardile, 


1 Pupp — kinnine pealisehitus laeva ahtritekil. Tõlk. 

oli ta võtnud nõuks seda külastada ja kui saar temale sobis, rajada oma prikile sinna püsiv 
sadam. 

Must plagu «Speedy» mastitipus ja kahuripauk olid ainult hooplev nali piraatide poolt, kes 
tahtsid nii jäljendada sõjalaevu riigilipu heiskamise hetkel. Niisiis polnud see mitte signaal ja 
järelikult ei olnud Norfolki põgenikud Lincolni saarega veel ühendusse astunud. 

Nagu näha, ähvardas saare koloniste äärmine oht. Polnud kahtlust, et saar oma kergesti 
kättesaadava mageda veega, oma väikese sadamaga, oma igasuguste loodusvaradega, mida 
kolonistid nii hästi olid ära kasutanud, kui ka Graniitlossi hästivarjatud avarate ruumidega 
võis piraatidele ainult meeldida. Nende käes oleks sellest saanud suurepärane peidukoht ja 
just see, et keegi saare olemasolust midagi ei teadnud, oleks neile võibolla tükiks ajaks 
kindlustanud täieliku julgeoleku ning karistamatuse. Kindel oli ka see, et kolonistide elu oleks 
vaevalt säästetud ning et Bob Harvey ja tema kaaskurja-tegijate esimeseks mureks oleks 
olnud tappa nad ilma vähimagi halastuseta. 

Cyrus Smithil ja ta kaaslastel polnud võimalust põgeneda, samuti mitte endid saarel peita, sest 
kurjategijad kavatsesid selle võtta oma püsivaks asukohaks. Ja kui «Speedy» lähekski välja 
mõnele röövretkele, oli tõenäoline, et mõned ta meeskonna liikmed jäävad saarele ja 
hakkavad endid seal sisse seadma. Tähendab, tuli võidelda, tuli need lurjused viimse meheni 
hävitada, sest nad ei väärinud halastust ja võitluses nende vastu polnud ükski abinõu liiga 
karm. 

Seda kõike mõtles Ayrton ja ta oli kindel, et Cyrus Smith jagaks tema seisukohta. 

Aga kas oli üldse võimalik vastu panna ja isegi võita?' See sõltus priki relvastusest ja tema 
meeskonna suurusest. 

Just neid andmeid tahtiski Ayrton iga hinna eest saada. Ja kuna umbes tund aega pärast tema 
saabumist hakkas käratsemine vaibuma ja suur hulk piraate magas juba viinauimas, siis ei 
kõhelnud Ayrton ronimast «Speedy» tekile, kus valitses sügav pimedus, sest laeva-laternad 
olid kustunud. 

Ta vinnas enese vööritäävile ja jõudis mööda puks-priiti laeva käila. Libisedes siin-seal 
lamavate kurjategijate 

vahelt läbi, tegi ta ringkäigu laevalael ja talle selgus, et «Speedy» oli relvastatud nelja 
kahuriga, mis võisid tulistada umbes kaheksa- kuni kümnenaelaste kuulidega. Käega 
kombates tegi ta kindlaks, et kahurid olid tagantlaetavad. Järelikult olid need moodsad relvad, 
kergelt käsitsetavad ja kohutava löögijõuga. 

Laevalael magavaid mehi oli umbes kümmekond, kuid võis oletada, et suurem osa 
meeskonnast magas priki siseruumides. Mereröövlite kõnelustest uskus Ayrton võivat 
järeldada, et kokku oli neid pardal umbes viiekümne ümber. Lincolni saare kuue kolonisti 
vastu oli seda liiga palju! Kuid igatahes ei tule rünnak Cyrus Smithile mitte ootamatusena; 
tänu ustavale Ayrtonile tunneb ta oma vastaste jõudu ja võib end vastavalt sellele ette valmis- 
tada. 

Ayrtonil polnud enam muud teha kui tagasi pöörduda ja kaaslastele oma luurekäig|st aru anda. 
Ta kavatses juba uuesti priki käila hiilida ja end sealt merre libistada. 

Aga Ayrton oli mees, kes — nagu ta oli öelnud — tahtis teha rohkem kui oli ta kohus, ja talle 
tuli kangelaslik mõte. See nõudis küll oma elu ohvriks toomist, kuid saar ja kolonistid oleksid 
päästetud. Tõenäoliselt ei jaksaks Cyrus Smith vastu panna viiekümnele hästirelvastatud 
bandiidile ja need saaksid kolonistidelt kindlasti jagu, kas siis vallutades Graniitlossi 
tormijooksuga või sundides ümberpiiratuid näljaga alistuma. 

Ja siis kujutles ta oma päästjaid, neid, kes olid temast jälle teinud inimese ja pealegi ausa 
inimese, neid, kellele ta oli tänu võlgu kõige eest, kujutles, kuidas nad armutult tapetakse, 
nende töö hävitatakse, nende saar muudetakse piraatide peiduurkaks! Ta ütles endale, et 
lõpuks oli tema, Ayrton, kõigi nende õnnetuste algpõhjus, sest tema endine kaaslane Bob 
Harvey viis ju ainult täide tema plaanid, ja kogu ta olemust haaras õudus-tunne. Teda valdas 
vastupandamatu iha lasta prikk õhku koos kõigi nendega, kes viibisid ta pardal. Tema, 
Ayrton, hukkuks muidugi ka ise plahvatuses, aga ta täidaks oma kohuse. 

Ayrton ei kõhelnud. Tungida püssirohukambrisse, mis asub alati laeva ahtris, oli kerge. 
Laeval, mis niisugust 

ametit pidas, pidi olema küllaldaselt püssirohtu ning sädemest oleks piisanud tema 
silmapilkseks hävitamiseks. 

Ayrton laskus ettevaatlikult vahetekile, kus magas hulk piraate, keda oli surunud pikali pigem 
viinauim kui väsimus. Grootmasti jalal põles latern ja masti küljes oli riiul igasuguste 
tulirelvadega. 

Ayrton võttis relvariiulilt revolvri ja tegi kindlaks, et see oli laetud ja et sütik oli oma kohal. 


kesti. Kasutades nüüd oma vastaste 
hetkelist segadust. tormas Avrton 
trepi poole. ct pääseda tekile. Möö- 

had'u” t “mas Ayrtoni 
“ale, katsudes teda maha paisata. 


Rohkem polnud tal oma hävitusplaani täideviimiseks tarviski. Niisiis hiilis ta laeva pära 
poole, priki ahtrikajuti suunas, mille all pidi olema püssirohukamber. 

Oli raske minna üle poolpimeda vaheteki, komistamata mõnele kergema unega kurjategijale. 
Kostis vandesõnu ja langes hoopegi. Enam kui üks kord pidi Ayrton oma teekonnal seisatama. 
Lõpuks jõudis ta siiski ahtrikajuti seinani ja leidis ka ukse, mis pidi viima otse püssirohu- 
kambrisse. 

Uks tuli lahti murda ja Ayrton asus tööle. Seda oli raske teha ilma mürata, sest oli vaja 
purustada tabalukk. Aga Ayrtoni tugevate lihaste survel kargas taba lahti ja uks avanes... 
Samal hetkel langes kellegi käsi Ayrtoni õlale. 

«Mis sina siin teed?» küsis toores hääl ja pimedusest ootamatult esilekerkinud kõrgekasvuline 
mees tõstis laterna äkilise liigutusega Ayrtoni näo ette. 

Ayrton viskus tagasi. Laterna valgusel oli ta silmapilkselt ära tundnud Bob Harvey, oma 
kunagiste kuritööde kaaslase, jäädes aga ise tundmatuks, sest Harvey pidas Ayrtonit ammu 
surnuks. 

«Mis sina siin teed?» kordas Bob Harvey, haarates Ayrtoni püksivärvlist. 

Aga Ayrton ei vastanud midagi, tõukas kurjategijate pealiku jõuga eemale ja püüdis lipsata 
püssirohukamb-risse. üks revolvripauk sinna püssirohutünnide keskele, ja kõik oleks olnud 
lõpetatud! ... 

«Minu juurde, poisid!» karjus Bob Harvey. 

Tema hääl äratas kaks või kolm piraati, kes kargasid püsti ja tormasid Ayrtoni kallale, 
katsudes teda maha paisata. Tugev Ayrton aga kiskus enese nende haardest lahti. Kõlasid kaks 
pauku tema revolvrist ja kaks ktirjategijat 

langesid. Aga noahoobist, mida Ayrton ei suutnud tagasi tõrjuda, sai ta õlga sügava haava. 
Ayrton sai aru, et tal ei õnnestu enam plaani täide viia. Bob Harvey oli sulgenud 
püssirohukambri ukse ja vahetekil tõusis liikumine, mis näitas, et röövlid olid ärganud. 
Ayrtonil tuli end säästa võitluseks Cyrus Smithi kõrval. Nii ei jäänud tal muud üle kui 
põgeneda. 

Aga kas põgenemine oli veel võimalik? See oli väga kahtlane, kuigi Ayrton oli otsustanud 
teha kõik, et oma kaaslaste juurde tagasi jõuda. 

Ayrtoni revolvrisse oli jäänud veel neli kuuli. Ta laskis kaks pauku, sihtides ühe neist Bob 
Harvey pihta, kuid ei tabanud teda, vähemalt mitte raskesti. Kasutades nüüd oma vastaste 
hetkelist segadust, tornas Ayrton trepi poole, et pääseda tekile. Möö- 

dudes laternast, purustas ta selle revolvripäraga — tekkis pilkane pimedus, mis soodustas 
tema põgenemist. 

Kaks või kolm piraati, kes olid kära peale ärganud, laskusid sel silmapilgul trepist alla. 
Kolmas kuul Ayrtoni revolvrist tabas ühte neist, paisates ta maha trepi alumistele astmetele; 
teised tõmbusid tagasi, taipamata, mis sünnib. Paari hüppega jõudis Ayrton tekile ja kolm 
sekundit hiljem, olles kihutanud oma viimse kuuli ühele piraadile näkku, kes tahtis tal kõrist 
haarata, ronis ta üle reelingu ja hüppas merre. 

Ayrton ei saanud veel ujuda kuut süldagi, kui kuulo hakkas ta ümber sadama nagu rahet. 
Mida pidid küll tundma Pencroff, kes varjas end laiul kaljuõõnsuses, või Cyrus Smith, 
reporter, Harbert ja Nab, kes istusid Kaminates, kui nad kuulsid, et priki pardal algas 
tulistamine? Kolonistid tormasid randa, ja hoides püsse laskevalmis, valmistusid nad 
igasugust kallaletungi tagasi lööma. 

Neile ei jäänud mingit kahtlust: piraadid olid Ayrtoni kinni võtnud ja tapnud! Ja võib-olla 
kasutavad need lurjused ööpimedust, et saarel maabuda. 

Möödus pool tundi täis piinavat rahutust. Tulistamine lakkas, kuid ei Ayrton ega Pencroffei 
ilmunud nähtavale. Võib-olla olid piraadid vallutanud laiu? Kas ei olnud vaja Ayrtonile ja 


620 


Pencroffile appi tõtata? Aga kuidas seda teha? Oli alanud tõus ja merekitsust polnud enam 
võimalik jalgsi ületada. Neil polnud ka piroogi. Võib kujutleda kohutavat ärevust, mis oli 
vallanud Cyrus Smithi ja ta kaaslasi! 

Viimaks, pool tundi pärast keskööd, randus piroog kahe inimesega. Need olid õlast kergelt 
haavatud Ayrton ja Pencroff, elus ja terve. Sõbrad võtsid nad avasüli vastu. 

Aega viitmata ruttasid kõik Kaminatele. Seal jutustas Ayrton, mis oli juhtunud, ega vaikinud 
ka priki õhkulask-'mise kavatsusest, mida ta oli püüdnud teostada. 

Kõik surusid südamlikult Ayrtoni kätt. Ta ei salanud, kuivõrd hädaohtlik oli nende olukord. 
Nüüd on piraadid valvel: nad teavad, et Lincolni saar on asustatud. Nad tulevad maale 
kindlasti rohkearvuliselt ja hästi relvastatult. Nad ei tunne aukartust mitte millegi ees.. Kui 
438 

kolonistid peaksid nende kätte langema, pole neil loota mingit halastust. 

«Noh, me oskame surra!» ütles reporter. «Läheme tagasi Kaminatesse ja jääme valvama,» 
sõnas insener. 

«Kas meil on veel mingit lootust pääsemiseks, härra Cyrus?» küsis meremees. 

«Jah, on küll, Pencroff.» 

«Hm, kuus viiekümne vastu!» 

«Jah, kuus!... Arvestamata .. .» 

«Keda?» küsis Pencroff. 

Cyrus ei vastanud. 


III PEATÜKK. 


UDU HAJUB. INSENERI ETTEVALMISTUSED. KOLM VALVEPOSTI. 
AYRTON JA PENCROFF. ESIMENE PAAT. KAKS JÄRGMIST PAATI. 
LAIUL. KUUS PIRAATI MAAL. PRIKK HIIVAB ANKRU. LASUD 
«SPEEDYLT». SEISUKORD ON LOOTUSETU. OOTAMATU LAHEN- 
DUS. 


Öö möödus vahejuhtumiteta. Kolonistid olid valvel ega lahkunud oma postilt Kaminatel. 
Piraadid omalt poolt polnud nähtavasti teinud mingit maabumiskatset. Pärast viimast lasku 
Ayrtoni pihta polnud ükski pauk ega mingi muu müra tõendanud priki viibimist saare lähedal. 
Oleks võinud peaaegu oletada, et ta oli hiiva-nud ankru, arvates, et on tegemist liiga tugeva 
vastasega, ja siinsetest vetest ära sõitnud. 

Aga tegelikult polnud see nii, ja kui hakkas koitma, võisid kolonistid läbi hommikuse udu 
eraldada laeva ähmaseid kontuure. See oli «Speedy». 

«Sõbrad,» ütles siis insener, «mulle näib, et peaksime midagi ette võtma, enne kui udu 
lõplikult hajub. Praegu varjab ta meid veel ja me võime tegutseda ilma piraatide tähelepanu 
äratamata. Kõige tähtsam on panna kurjategijad uskuma, et saarel on rohkesti elanikke, kes on 
võimelised vastupanu osutama. Seepärast teen ma ettepaneku jaguneda kolme rühma, ning 
asetuda järgmiselt: esimene rühm Kaminatele, teine Tänumeele jõe suudmesse ja kolmas 
tuleks minu arvates saata laiule, et takistada või vähemalt raskendada igasugust 
maabumiskatset. Meie kasutada on kaks karabiini ja neli püssi. Seega on igaüks meist 
relvastatud ja kuna meil on külluses püssirohtu ja kuule, pole meil vaja laskemoonaga 
kokkuhoidlik olla. Vaenlaste püssid ning isegi priki kahurid 

ei saa meile mitte midagi teha. Mida suudavad nad nende kaljude vastu? Ja kuna me ei tulista 
Graniitlossi akendest, ei tule piraadid mõttelegi seda pommitama hakata, mis võiks meile 

tekitada parandamatut kahju. Meile on kardetav ainult käsitsivõitlus, sest röövlid on meist 
arvuliselt üle. Sellepärast on tarvis kõigi abinõudega takistada nende maabumist, kuid 
sealjuures ei tohi me endid neile näidata. Nõnda siis, ei maksa olla laskemoonaga 
kokkuhoidlik. Tulistame tihedalt ja tabavalt! Igaühe kohta meist tuleb kaheksa kuni kümme 
vaenlast ja on tarvis, et me nad kõik surmaksime!» 

Cyrus Smith oli andnud seisukorrast selge ülevaate, kõneldes kogu aeg kõige rahulikuma 
häälega, nagu oleks olnud tegemist tööde juhtimisega, mitte aga lahinguplaani 
koostamisega. Tema kaaslased nõustusid tema plaanidega sõnagi lausumata. Nüüd tuli 
kõigil veel vaid asuda oma postidele, enne kuuudu täielikult hajus. 

Nab ja Pencroff läksid kohe Graniitlossi ja tõid sealt küllaldaselt laskemoona. Gideon Spilett 
ja Ayrton, kes nõlemad olid head laskurid, relvastati kahe täpselt tulistava karabiiniga, mille 
laskekaugus oli peaaegu miil. Neli ülejäänud püssi anti Cyrus Smithile, Nabile, Pencroffile ja 
Harbertile. 

Valvepostid jaotati järgmiselt: 

Cyrus Smith ja Harbert jäid valvele Kaminatele ja õisid sealt oma tule all hoida suure osa 
rannast Graniitlossi jalal. 

Gideon Spilett ja Nab peitsid endid kaljude vahele änumeele jõe suudmesse, kus sild ja kõik 
purded olid üles tõstetud. Nende ülesandeks jäi takistada vaenlasi paadiga üle tulemast, 
samuti maabumist vastaskaldal. 

Ayrton ja Pencroff lükkasid piroogi vette, et sõita üle merekitsuse ja asuda kumbki oma 
valvepostile laiul. Sel kombel pidid neljast eri kohast kõlavad paugud viima bandiidid 
mõttele, et saarel on hulk elanikke ja ta on tugevasti kaitstud. 

Juhul kui piraatidel õnnestub maabuda, ilma et valvurid laiul saaksid seda takistada, või kui 
nad näevad, et bandiidid ähvardavad neid ümber haarata, pidid Ayrton ja Pencroff oma 
piroogiga randa tagasi tulema ja suunduma kõige enam ohustatud kohta. 

Enne valvepostidele minekut surusid kolonistid viimast korda üksteise kätt. Kaelustades oma 
kasulast Har-bertit, suutis Pencroff suure vaevaga oma tunnete üle valitseda. Siis nad 
lahkusid. 

Mõne silmapilgu pärast kadusid Cyrus Smith ja Har-bert ühele poole ja reporter ning Nab 
teisele poole kaljude taha. Ja viis minutit hiljem, olles õnnelikult ületanud merekitsuse, 
maabusid Ayrton ja Pencroff laiul ja peitsid endid idakaldal kaljuõõnsustesse. 

Kolonistid jäid vaenlasele märkamatuks, sest nad ise eraldasid udus vaevalt priki kogu. Kell 
oli pool seitse hommikul. 

Peagi hakkas udu kõrgemates õhukihtides vähehaaval hajuma ja priki mastide tipud ilmusid 
nähtavale. Mere kohal aga hõljus veel mõni aeg tihe udumass, kuid siis tõusis kerge tuul, mis 
hajutas kiiresti sellegi. 

«Speedy» tuli nüüd tervenisti nähtavale: ta oli lasknud merre kaks ankrut, keeranud vööri 
põhjakaarde ja asus vasaku pardaga saare poole. Nagu Cyrus Smith oli arvestanud, polnud 
prikk saarest kaugemal kui üks ja veerand miili. 

Sünge must plagu lehvis ta lipuvardas. Insener nägi pikksilmaga, et kõik neli pardal asuvat 
kahurit olid suunatud saarele. Kindlasti olid nad valmis esimese märguande peale tuld avama. 
Kuid «Speedy» jäi tummaks. Laevalael nähti askeldamas umbes kolmekümmend piraati. 
Mõned neist olid roninud pupile, kaks mereröövlit olid aga valvepostil braammasti saalinguil 
ja vaatlesid saart äärmise tähelepanuga läbi pikksilma. 

Polnud kahtlust, et Bob Harvey ja ta meeskond võisid ainult üsna ähmaselt taibata, mis õieti 
öösel priki pardal oli juhtunud. See poolalasti mees, kes püssirohu-kambri ukse oli lahti 
murdnud ja kellega nad olid võidelnud, kes oli neid oma revolvrist kuus korda tulistanud, ühe 
neist sealjuures tapnud ja kaht haavanud — kas see mees oli nende kuulide eest pääsenud? 

Kas ta jõudis ujuda saarele? Kustpoolt oli ta tulnud? Mida ta laevalt otsis? Kas ta tõesti 
kavatses prikki õhku lasta, nagu arvas Bob Harvey? Kõik see oli kurjategijate meelest 
küllaltki segane. Aga ainutt ühes ei võinud nad kahelda, 

nimelt selles, et tundmatu saar, mille ees «Speedy» ankrus seisis, oli asustatud. Võib-olla oli 
seal isegi terve koloonia, kes oli valmis end kaitsma. Ometi polnud ei kaldal ega ka 
kõrgustikel näha ühtki inimest. Rand näis olevat täiesti tühi. Igatahes ei olnud seal asustusest 
jälgegi. Kas olid kõik elanikud põgenenud saare sisemaale? 

Umbes selliseid küsimusi võis piraatide pealik endale esitada. Ja ettevaatliku mehena püüdis 
ta kahtlemata ümbruskonda tundma õppida, enne kui ta oma jõugu maale saatis. 

Poolteise tunni jooksul polnud priki pardal näha mingit märki kallaletungi või maabumise 
ettevalmistustest. Oli ilmne, et Bob Harvey kõhkles. Kahtlemata polnud ta ma parimagi 
pikksilmaga märganud ühtki kolonisti, kes lid peidus kaljude vahel. Samuti polnud 
tõenäoline, et tema tähelepanu oleks köitntd rohelistest okstest ja äätkasvudest eesriie, mis 
maskeeris Graniitlossi aknaid, uigi see paljal kaljuseinal teravalt silma torkas. Ja kui-as oleks 
Harvey võinudki kujutleda, et säärases kõrguses oli kaljumassiivi õõnestatud mingi eluase? 
Tervel Liidu lahe rannikul Kuusneemest kuni Lõualuu neemedeni ei leidnud ta mingit 
kinnitust selle kohta, kas saar oli asustatud või kas seda üldse sai asustada. 

Kella kaheksa ajal märkasid kolonistid lõpuks Speedy» pardal mingit liikumist. Madrused 
hakkasid skeldama talidega ja lasksid paadi merre. Sellesse istusid seitse meest. Nad olid 
relvastatud püssidega. Üks neist asus tüüri juurde, neli aerudele ja ülejäänud kaks olid paadi 
ninas ning uurisid saart, valmis tulistama, Kahtlemata oli nende eesmärgiks teha esimene 
luureretk, mitte aga maabuda, sest viimasel juhul oleksid nad tulnud suuremal arvul. 
Piraadid, kes olid roninud braammasti saalingutele, olid muidugi märganud, et saare ees oli 
väike laid, mida annast eraldas umbes poole milli laiune merekitsus. Jälgides paadi 
sõidusuunda, märkas Cyrus Smith peagi, et see ei kavatsenudki tungida kõigepealt 
merekitsusse, vaid võttis suuna laiule. See ettevaatusabinõu oli kõigiti mõistetav... 

Pencroff ja Ayrton, kes olid peitunud kumbki eri kohas 

kitsasse kaljulõhesse, nägid paati tulevat otse endi poole ja jäid ootama, et see jõuaks 
laskekaugusse. 

Paat liikus edasi äärmise ettevaatusega. Aerud langesid vette pikkade vaheaegade järel. Võis 
näha, kuidas üks paadi ninas istuvaist kurjategijaist hoidis käes loodi-nööri ja püüdis kindlaks 
määrata Tänumeele jõe voolust õõnestatud faarvaateril asetust. Sellest oli näha, et Bob 
Harvey kavatses tuua priki nii ranna lähedale kui võimalik. Umbes kolmkümmend piraati, kes 
olid roninud siia-sinna laeva vantidele, ei lasknud paati, hetkekski silmist ja näitasid oma 
kaaslastele suunda, otsides kohti, kus neil oleks olnud ohutu maabuda. 

Paat oli vaevalt kahe kaabeltau kaugusel laiust, kui ta peatus. Tüürimees otsis püsti seistes 
kõige sobivamat kohta randumiseks. 

Siis kajas kaks lasku. Nõrk suitsupilv kerkis laiu kaljude kohale. Tüürimees ja loodija 
langesid tagurpidi paati. Ayrtoni ja Pencroffi kuulid olid neid tabanud samal hetkel. 
Peaaegu kohe pärast seda kõlas palju tugevam kärgatus ja priki pardalt sähvatas valge 
suitsujuga; kahurikuul 

tabas kalju tippu, mille jalal peitusid Ayrton ja Pencroff, ja purustas selle tükkideks, aga 
mõlemad laskurid jäid siiski vigastamata. 

Hirmsad sajatused kajasid paadist, mis jätkas edasiliikumist. Tüürimehe asemele asus 
viivitamatult üks ta kaaslastest ja aerud hakkasid liikuma kiiremas taktis. 

Kuid selle asemel et laeva juurde tagasi pöörduda, nagu oleks võinud arvata, liikus paat piki 
laiu kallast, et sõita ümber selle lõunatipu. Piraadid sõudsid kõigest jõust, et laskekaugusest 
välja jõuda. 

Nii tulid nad viie kaabeltau kaugusele rannakäärust, mis lõppes Laevahuku neemega, ning 
tehes piki kallast poolkaare, võtsid nad suuna Tänumeele jõe suudme poole, olles pidevalt 
priki kahurite kaitse all. 

Ilmselt oli neil kavatsus sõita sel kombel merekitsusse ja tungida laiul asuvate kolonistide 
selja taha, nii et viimased, ükskõik kui palju lieid ka oleks, jääksid ühelt poolt priki kahurite ja 
teiselt poolt paadisolijate püssitule alla ning satuksid seega väga täbarasse olukorda. 

Nii möödus veerand tundi. Paat jätkas kogu aeg sõitu endises suunas. Ümberringi valitses 
täielik vaikus, sügav rahu nii õhus kui ka veepinnal. 

Pencroff ja Ayrton said küll aru, et neid ähvardas ümberpiiramise oht, kuid nad ei lahkunud 
oma valvepostilt, kas siis seepärast, et endid veel mitte näidata peale-tungijaile ja mitte jääda 
«Speedy» kahurite tule alla, või seepärast, et nad lootsid Nabile ja Gideon Spilettile, kes 
varitsesid jõesuudmes, ning Gyrus Smithile ja Harber-tile, kes olid varjul Kaminate kaljude 
vahel. 

Kakskümmend minutit pärast esimesi laske oli paat Tänumeele jõe kohal, umbes kahe 
kaabeltau kaugusel. Algav tõus tekitas ahtakeses merekitsuses tavalise tugeva vooluse, mis 
kiskus kurjategijaid jõe poole, ning ainult tugevasti aerudele rõhudes suutsid nad endid hoida 
merekitsuse keskel. Möödudes Tänumeele jõe suudmest parajas laskekauguses, võeti neid 
siingi vastu kuulidega ja kaks piraati langesid paadi põhja. Nab ja Gideon Spilett ei olnud 
märgist mööda lasknud. 

Otsekohe lajatas prikk teise kahurikuuli sinna, kust oli sähvatanud püssituli, kuid tulemuseks 
oli ainult mõne kaljuserva purustamine. 

Nüüd oli paadis veel vaid kolm võitlusvõimelist meest. Haaratuna voolusest lendas paat 
noolena läbi merekitsuse, möödus Cyrus Smithist ja Harbertist, kes ei tulistanud, pidades 
vahemaad liiga suureks. Sõudes kahe allesjäänud aeru abil ümber laiu põhjatipu, võtsid piraa- 
did seejärel suuna prikile. 

Seni polnud kolonistidel põhjust kaebamiseks. Nende vastaste käsi käis halvasti. Neil oli juba 
neli raskesti haavatut, võib-olla isegi surnut. Kolonistid seevastu polnud haavatagi saanud ega 
ühtki kuuli asjata kulutanud. Kui mereröövlid rünnakut selliselt jätkasid, kui nad uuesti katset 
tegid paadiga maale tulla, siis oli ehk võimalik neid ükshaaval hävitada. 

Nüüd alles mõistame, kuivõrd õnnestunud olid inseneri poolt tarvitusele võetud abinõud. 
Piraadid uskusid nüüd, et neil on tegemist rohkearvulise ja hästirelvasta-tud vastasega, keda 
pole sugugi kerge võita. 

Alles poole tunni pärast jõudis paat tõusuvooluga võideldes «Speedy» juurde. Tõusis hirmus 
kisa, kui paat koos haavatutega tekile vinnati, ja kahureist lasti kolm või neli pauku, mis aga 
ei tekitanud vähimatki kahju. 

Kuid siis tormas paati umbes tosin mereröövlit, joobunud raevust ja võib-olla ka eelmise 
päeva pummeldamisest. Lasti merre veel teine paat, millesse asus kaheksa meest, ja samal ajal 
kui esimene suundus otse laiule, et koloniste sealt välja tõrjuda, asus teine Tänumeele jõe 
suuet vallutama. 

Pencroffi ja Ayrtoni olukord muutus tõepoolest väga kardetavaks ja nad said aru, et neil tuleb 
saarele tagasi pöörduda. 

Nad ootasid siiski veel, kuni esimene paat jõudis parajasse laskekaugusse, ja kaks hästisihitud 
kuuli tekitasid paadi meeskonnas jälle segadust. Siis lahkusid Pencroff ja Ayrton oma 
valvepostilt ja jooksid hoolimata neile järele saadetud kuulidest üle laiu nii kiiresti kui jalad 
kandsid, hüppasid piroogi, ületasid merekitsuse ja tormasid Kaminatele varju — just hetkel, 
kui teine vaenlase paat ilmus laiu lõunatipu tagant nähtavale. 

Vaevalt olid nad jõudnud Cyrus Smithi ja Harberti juurde, kui piraadid esimesest paadist 
tormasid laiule ja valgusid seal igas suunas laiali. 

Peaaegu samal hetkel kajasid uued paugud Tänumeele jõe valvepostilt, millele teine paat oli 
kiiresti lähenenud. Gideon Spilett ja Nab tabasid selles asuvast kaheksast mehest kaht 
surmavalt, ning kiirest voolust kaasa kistud paat ise purunes vastu Tänumeele jõe suudme 
kaljusid, ülejäänud kuus piraati, tõstes oma püssid kõrgele pea kohale, et hoida neid 
märjakssaamise eest, suutsid siiski jõe paremal kaldal kanda kinnitada. Kuid nähes, et nad 
olid valveposti tule all, jooksid nad nii kiiresti, kui jalad kandsid, Laevahuku neeme poole, 
kolonistide laskeulatusest välja. 

Olukord oli niisiis järgmine: laiul — kaksteist kurjategijat, kellest mitmed olid kahtlemata 
haavatud, kuid kelle käsutuses oli siiski paat; saarel — kuus piraati, kellel aga polnud 
võimalik Graniitlossi rünnata, sest nad ei saanud ületada jõge, kuna sillad olid ülestõstetud. 
«See juba läheb!» hüüdis Pencroff, sööstes Kaminatele. «See juba läheb, härra Smith! Mis 
teie sellest arvate?» 


«Ma arvan,» vastas insener, «et mereröövlid on küllalt taibukad, et mitte enam jätkata võitlust 


neile nii ebasoodsates tingimustes, ning et nad mõtlevad midagi muud välja.» 

«Noh, üle merekitsuse nad ikka ei tule,» ütles meremees. «Ayrton ja Spilett on oma 
karabiinidega seal, et neid selles takistada. Te ju teate, et need relvad lasevad enam kui milli 
kaugusele!» 

«Kahtlemata,» vastas Harbert, «aga mis suudavad kaks karabtini priki kahurite vastu?» 
«Nonoh, ega siis prikk veel merekitsuses ole, arvan ma!» vastas Pencroff. 

«Aga kui ta sinna tuleb?» küsis Cyrus Smith. 

«See on võimatu, sest siin võib ta kergesti karile joosta ja hukkuda.» 

«See on siiski võimalik,» arvas Ayrton. «Kasutades tõusu võivad piraadid merekitsusse sõita, 
kuigi nad mõõna ajal madalikule kinni jäävad. Ja siis ei suuda meie positsioonid küll enam 
nende kahuritule all vastu pidada.» 

«Oh tuhat põrgu kuradit!» karjus Pencroff. «Näib, nagu valmistuksid need lurjused tõesti 
ankrut hiivama!» 

«Võib-olla oleme sunnitud põgenema Graniitlossi?» arvas Harbert. 

«Ootame veel!» vastas Cyrus Smith. 

«Aga Nab ja härra Spilett?...» küsis PencrofF. 

«Küllap nad juba parajal ajal meiega liituvad! Olge valmis, Ayrton! Nüüd on teie ja Spiletti 
karabiinide kord rääkida!» 

See oli tõesti tõsi. «Speedy» valmistus ankrut tõstma ja nähtavasti oli tal kavatsus laiule 
läheneda. Tõus pidi kestma veel poolteist tundi, ja kuna voolus oli juba vaibunud, sai prikk 
kergesti manööverdada. Ent Pencroff ei tahtnud ikka veel Ayrtoniga nõustuda ja arvas 
endiselt, et «Speedy» ei julge merekitsusse sisse sõita. 

Sel ajal kogunesid piraadid, kes asusid laiul, vähehaaval saarepoolsele kaldale, kus neid 
lahutas saarest veel vaid merekitsus. Relvastatud ainult püssidega, ei olnud nad hädaohtlikud 
kolonistidele, kes olid varjul Kaminatel, ega ka neile, kes kaitsesid Tänumeele jõe suuet. 
Kurjategijad ei teadnud, et kaitsjad olid varustatud kaugelaskekarabiinidega, ega osanud 
arvatagi, et nad ise olid kolonistide laskeulatuses. Seepärast lonkisid nad rahulikult mööda 
laidu ja luusisid selle ran-nalgi, ilma et nad oleksid endid kuidagi varjanud. 

See petlik rahu ei kestnud kaua. Ayrton ja Gideon Spilett lasksid nüüd oma karabiinidel 
kõnelda, öeldes kahele mereröövlile kahtlemata ebameeldivaid asju, sest need kukkusid 
pikali. 

Nüüd järgnes üldine põgenemine. Kümnel ellujäänul polnud isegi mahti kaasa viia oma 
haavatud või surnud kaaslasi; nad tormasid tulise valuga laiu teisele kaldale, hüppasid paati, 
mis neid kohale oli toonud, ja sõudsid kiiresti laevale. 

«Kaheksa on juba reast väljas!» hüüdis Pencroff. «Tõepoolest, näib, nagu oleksid härra Spilett 
ja Ayrton kokku rääkinud tulistada üheaegselt!» 

«Härrad,» vastas Ayrton oma karabiini uuesti laadides, «nüüd läheb asi tõsisemaks. Prikk 
seab end sõiduvalmis.» 

«Ankrukett on juba püstloodis!» hüüatas Pencroff. 

«Jah, ankur on juba põhjast lahti.» 

Oli selgesti kuulda, kuidas stopperl langes loginal pöördvinnale, sedamööda kuidas priki 
meeskond ankrut üles vinnas. «Speedy» liikus esmalt ankru poole, aga kui see merepõhjast 
lahti kisti, hakkas ta nihkuma maa poole. Tuul puhus avamerelt, suur fokkpuri ja väike 
stakselpuri tõmmati üles ja laev ligines aegamööda rannale. 

Kahelt valvepostilt Tänumeele jõe suudmes ja Kaminatel vaadeldi laeva manööverdamist 
suure ärevusega, kuid andmata endast elumärki. Kolonistide seisukord tõotas muutuda 
meeleheitlikuks, kui nad satuvad läheda maa pealt tulistavate laevakahurite ette, ilma et nad 
saaksid neile ise mõjukalt vastata. Ja kuidas võisid nad sel juhul takistada piraatide 
maabumist? 

Cyrus Smith taipas seda väga hästi ja pidas aru, mida ette võtta. Ta pidi kiiresti jõudma 
mingile otsusele. Mis teha? Kas sulgeda end Graniitlossi, lasta end seal ümber piirata ja vastu 
pidada mõned nädalad või isegi kuud, sest toidumoona oli laos küllalt? Hüva! Aga siis? Piraa- 
did saavad ikkagi saare isandaiks, rüüstavad seda, niipalju kui tahavad, ja teatud aja pärast 
saavad nad ka Graniitlossi vangidest jagu. 

Aga siiski jäi veel üks võimalus, ja nimelt see, et Bob Harvey ei riski tulla oma laevaga 
merekitsusse, vaid jääb laiu taha. Siis lahutaks teda saarest veel pool milli ja sellisest 
kaugusest ei suudaks ta kahurid ehk nii ränka kahju teha. 

«Ei iialgi,» kordas Pencroff, «iialgi ei tule see Bob Harvey merekitsusse, sest ta on hea 
meremees! Ta teab väga hästi, et kui meri muutub tormiseks, võib ta oma prikist ilma jääda! 
Ja mis saaks temast laevata?» 

Vahepeal aga lähenes prikk laiule, ja paistis, et ta püüab jõuda selle lõunapoolse tipuni. Puhus 
kerge tuul, ja kuna hoovus oli juba märksa nõrgenenud, võis Bob Harvey täiesti oma tahtmise 
järgi manööverdada. 

Esimese kahe paadi maabumiskatse oli temale kätte näidanud faarvaateri ja ta sõitis julgesti 
sellesse. Tema plaan oli nüüd täiesti selge: ta tahtis Kaminate ees ankrusse heita ja vastata 
sealt kuulide ja granaatidega 

449 


620 


238 


M Prikk tõusis t 


hutu veesamba harjale, murdus pooleks ja 
vajus põhja 


püssitulele, mis oli seni juba kümme ta meestest hävitanud. 

Varsti oli «Speedy» laiu lõunatipu juures ja kerge vaevaga purjetas ta ümber selle. Siis 
tõmmati üles brigan-tiinpuri ja rohkem tuulde pööranud prikk jõudis Tänu-meele jõe suudme 
kohale. 

«Bandiidid tulevad!» hüüatas Pencroff. 

Sel hetkel jõudsid Nab ja Spilett Cyrus Smithi, Ayrtoni, meremehe ja Harberti juurde. 
Reporter ja tema kaaslane olid pidanud vajalikuks lahkuda oma valvepostilt Tänumeele jõe 
suudmes, kust nad enam ei suutnud laeva vastu midagi ette võtta, ja nad olid teinud targasti. 
Et otsustav lahing oli tulemas, siis oli kindlasti kõige parem, kui kõik kolonistid olid koos. 
Gideon Spilett ja Nab olid kohale jõudnud, hiilides kaljude tagant ringi, ja kuigi mereröövlid 
neid kuulirahe all hoidsid, ei tabanud neid ükski lask. 

«Spilett! Nab!» karjus insener. «Kas olete haavatud?» 

«EL» vastas reporter, «ainult mõni tühine kriimustus rikošetist! Aga see neetud prikk tuleb 
merekitsusse!» 

«Jah,» vastas Pencroff, «ja vähem kui kümne minuti pärast on ta juba Graniitlossi ees 
ankrus!» 

«Kas teil on mingi plaan, Cyrus?» küsis reporter. 

«Meil tuleb põgeneda Graniitlossi, enne kui piraadid meid märkavad, ja praegu on selleks 
paras aeg.» 

«See on ka minu arvamus,» vastas Gideon Spilett, «aga kui me kord oleme sinna suletud ... » 

«Edaspidi tegutseme vastavalt olukorrale,» vastas insener. 

«Teele siis, ja teeme kähku!» ütles reporter. 

«Härra Smith, kas meie Ayrtoniga ei peaks siia jääma?» küsis meremees. 

«Milleks, Pencroff? Ei, ei maksa lahku minna!» 

Iga hetk oli kallis. Kolonistid lahkusid Kaminatelt. Väike kaljuseljandik varjas neid priki 
meeskonna eest; kuid kaks või kolm lasku ja vastu kaljusid raksatavad kahurikuulid 
tunnistasid, et «Speedy» polnud enam kuigi kaugel. 

Rutata tõsteseadeldise juurde, vinnata end Graniitlossi, kuhu Top ja Jup juba eelmisel õhtul 
olid kinni pandud, ja söösta suurde saali — see läks mõne hetkega. 

450 

Oli viimane aeg, sest läbi oksastiku nägidki kolonistid juba «Speedyt», mis suitsupilvedest 
ümbritsetuna tungis merekitsusse. Nad pidid isegi siin ettevaatlikud olema, sest 
vahetpidamata mürtsusid kogupaugud ja kõik neli kahurit tulistasid pimesi küll valveposti 
Tänu-meele jõe suudmes, kuigi seal enam kedagi polnud, küll Kaminaid. Kaljud purunesid ja 
hurraahüüded saatsid iga plahvatust. 

Kolonistid lootsid siiski, et Graniitloss pääseb purustusest tänu Cyrus Smithi poolt tarvitusele 
võetud ettevaatusabinõudele akende maskeerimiseks. Sealsamas aga tungis üks kahurikuul 
uksepiita riivates otse koridori. 

«Neetud! Kas tõesti oleme avastatud?» hüüdis Pen-croff. 

Võib-olla polnudki koloniste nähtud, kuid oli kindel, et Bob Harvey oli pidanud kohaseks 
saata igaks juhuks ühe kuuli läbi kahtlase lehestiku, mis maskeeris seda osa kõrgest seinast. 
Varsti rebis teine lask katteoksastiku puruks ja tõi nähtavale graniitmüüris haigutava avause. 
See kutsus esile veelgi ägedama tulistamise. 

Kolonistide seisukord oli meeleheitlik. Nende pelgupaik oli avastatud. Nad ei saanud endid 
kuulide vastu kuidagi kindlustada ega endid kaitsta kaljukildude eest, mida sadas nende 
ümber nagu rahet. Neil ei jäänud muud üle kui põgeneda Graniitlossi koridori ja jätta oma 
elamu vaenlasele laastata. Kuid enne kui nad jõudsid oma kavatsust teostada, kuulsid nad 
tumedat plahvatust, millele järgnesid kohutavad karjatused. 

Cyrus Smith ja ta kaaslased tormasid ühe akna juurde. 

Mingi vastupandamatu jõud tõstis priki tohutu veesamba harjale, laev murdus pooleks ja vajus 
vähem kui kümne sekundi jooksul koos oma roimarliku meeskonnaga põhja! 


IV PEATÜKK. 


KOLONISTID MERERANNAL. AYRTON JA PENCROFF 
VARANDUST PÄÄSTMAS. KÕNELUS HOMMIKUEINE AJAL. 
PENCROFFI ARUTLUSED. PRIKI KERE HOOLIKAS UURIMINE. 
PÜSSIROHUKAMBER ON PUUTUMATA. UUED RIKKUSED. 
VIIMASED RIISMED LAEVAST. TÜKK PURUNENUD SILINDRIST. 
«Nad lendasid õhku!» hüüatas Harbert. 

«Jah, lendasid õhku, nagu oleks Ayrton nende püssirohulao põlema süüdanud!» vastas 
Pencroff, tormates tõsteseadeldise juurde üheaegselt Nabi ja noorukiga. 

«Aga mis on juhtunud?» küsis Gtdeon Spilett, veel segi löödud sellest ootamatust 
lahendusest. 

«Oh, seekord me saame teada!... » vastas insener elavalt. 

«Mida me teada saame?» 

«Küll hiljem kuulete! Tulge, Spilett! Peaasi on see, et piraadid on hävitatud!» 

Ja Cyrus Smith, tõmmates reporteri ja Ayrtoni endaga kaasa, järgnes Pencroffile, Nabile ja 
Harbertile mereranda. 

Prikist polnud enam midagi näha, isegi mitte maste, pärast seda kui veesammas oli ta üles 
tõstnud, oli ta langenud küljeli ja vajunud selles asendis põhja — näh-avasti mingi määratu 
augu tõttu ta põhjas. Aga et merekitsus ei olnud selles kohas üle kahekümne jala gav, siis oli 
kindel, et uppunud priki külg ilmub mõõna ajal nähtavale. 

Laevariismed ujusid veepinnal. Kolonistid märkasid tagavaramastide ja raade lasu, korve veel 
elavate kanadega, kaste ja väikesi vaate, mis olid luukide kaudu 

välja pääsenud ja tõusid nüüd veepinnale. Aga meres ei triivinud ühtki lauatükki, ühtki 
tekilauda ega ühtki planku laeva kerest, ja see tegi «Speedy» ootamatu hukkumise hoopis 
mõistatuslikuks. 

Nähtavale ilmusid kaks masti, mis olid murdunud paar jalga ülevalpool tekki. Kiskunud katki 
vandid ja köied, tõusid need veepinnale ühes purjedega, millest ühed olid laiali laotunud, 
teised alles koos. Sellist rikkust ei tohtinud lasta mõõnaga merele kanduda ja Ayrton ning 
Pencroff hüppasid paati, et koguda see kõik kas saare või laiu rannale. 

Ent sel silmapilgul, kui nad kavatsesid kaldalt lahkuda, peatas neid Gideon Spilett, lausudes: 
«Kuidas on lugu kuue röövliga, kes maabusid Tänu-meele jõe paremal kaldal?» 

Ei tohtinud muidugi unustada, et kuus meest, kelle paat oli purunenud vastu kaljusid, olid 
läinud kaldale Laevahuku neemel. 

Kõik vaatasid sinnapoole. Aga ühtki põgenikku polnud näha. Oli võimalik, et nähes priki 
hukkumist merekitsuses, olid nad põgenenud saare sisemaale. 

«Nendega tegeleme hiljem,» ütles Cyrus Smith. «Nad võivad olla veel ohtlikud, sest nad on 
relvastatud, aga lõpuks — meid on kuus kuue vastu ja võimalused on võrdsed. Asume 
pakilisema asja juiirde!» 

Ayrton ja Pencroff lükkasid piroogi vette ja sõudsid jõuliselt laevahuku koha poole. 

Oli tõusu ja mõõna vaheaeg ja meri oli väga kõrge, sest noorkuu oli kahe päeva eest loodud. 
Pidi mööduma vähemalt tubli tund, enne kui priki kere hakkab veest välja paistma. 

Ayrtonil ja Pencroffil oli küllalt aega maste ja planke pikkade köitega kokku siduda. Üks 
köieots viidi kaldale Graniitlossi,juures, kuhu kolonistid vedasid ühisel jõul kõik need 
riismed. Siis korjas piroog kokku kogu ülejäänud kraami, mis veepinnal ujus — kanakorvid, 
tünnid ja kastid. See toimetati viivitamatult Kaminatele. 

Ka mõned surnukehad ujusid veepinnal. Teiste hulgas tundis Ayrton ära Bob Harvey laiba, ja 
ta näitas seda oma kaaslastele, öeldes põrutatult: 

«Selline mereröövel olin ka mina, Pencroff!» 

«Aga nüüd te seda enam ei ole, mu tubli Ayrton!» vastas meremees. 

Oli õige imelik, et veepinnal ujus nii vähe laipu. Neid oli ainult viis või kuus ja mõõn hakkas 
neid juba ulgu-mere poole kandma. Väga võimalik, et hukkumine tuli nii järsku, et piraatidel 
polnud aega tekile põgeneda ning vajudes mattis laev suurema osa neist enda alla. Pikka- 
mööda kandis mõõn kurjategijate laibad avamere poole, päästes nõnda kolonistid kurvast 
kohustusest matta neid kuhugi oma saare nurka. Kaks tundi tegelesid Cyrus Smith ja ta 
kaaslased ainult sellega, et tirisid mastid rannale ja harutasid purjed raade küljest lahti. Purjed 
olid täiesti terved ja laotati rannaliivale kuivama. Kolonistid kõnelesid vähe, sest töö köitis 
kogu nende tähelepanu, aga kui palju mõtteid keerles neil peas! Prikk, õigemini see, mida ta 
sisaldas, oli ju terve varandus! Laev oli nagu väike omaette maailm ja koloonia inventar 
täienes nüüd kindlasti suure hulga kasulike esemetega. Saak tähendas kolonistidele sedasama, 
mida Laevahuku neemelt leitud kast, või veelgi rohkem. 

«Kas ei saaks prikki põhjast üles tõsta?» mõtles Pencroff. «Kui tal on ainult üks auk põhjas, 
siis on võimalik seda paigata, ja kolme- või neljasajatonnine laev — see on juba laev meie 

«Bonadventure'i» kõrval! Sellega võib purjetada kaugele! Ja võib minna igale poole, kuhu 
tahetakse! Härra Cyrus, Ayrton ja mina peaksime seda küsimust uurima. See tasub vaeva!» 
Kui prikk oli veel sõidukõlblik, oleksid Lincolni saare kolonistide kojupääsemise lootused 
muidugi suuresti tõusnud. Aga et seda tähtsat küsimust otsustada, oli vaja oodata mõõna ja 
siis kogu priki kere üksikasjaliselt läbi uurida. 

Kui saak oli toodud rannale kindlasse kohta, otsustasid Cyrus Smith ja ta kaaslased teha 
väikese vaheaja, ket einestada. Nad olid sõna tõsises mõttes nälga suremas. Õnneks polnud 
toidukamber kaugel ja Nabi võis juba pidada tubliks välikokaks. Söödi Kaminatel, ja nagu 
võib arvata, ei kõneldud eine ajal muust kui ainult ootamatust sündmusest, mis oli nii 
imetaoliselt päästnud koloonia.. 

«Imetaoline on õige sõna,» kordas Pencroff, «sest 

peab tõesti tunnistama, et need lurjused lasti õhku just sobival silmapilgul. Graniitloss hakkas 
muutuma erakordselt ebamugavaks!» 

«Ja kas teil on ettekujutust, Pencroff,» küsis reporter, «kuidas see kõik sündis ja mis 
õigupoolest põhjustas plahvatuse prikil?» 

«Noh, härra Spilett, miski pole lihtsam,» vastas Pencroff. «Piraatide laeva ei peeta ometi 
korras nagu mõnda sõjalaeva. Sunnitöölised pole madrused! On kindel, et priki 
püssirohukamber oli avatud, kuna meid tulistati järelejätmatult. Piisas ühestainsast hooletust 
või saamatust madrusest, et kogu seda kupatust õhku lasta.» 

«Härra Cyrus,» ütles Harbert, «mind üllatab eriti see, et plahvatuse mõju polnud suurem. 
Kärgatus polnudki eriti võimas ja lõpuks ei olnud ju kuigi palju lahtisi rususid ega ärarebitud 
kereplankusid. Näib, nagu oleks laev pigem lihtsalt põhja vajunud kui õhku lastud.» 

«Kas see paneb sind imestama, mu poeg?» küsis insener. 

«Jah, härra Cyrus.» 

«Ja mind ka, Harbert,» vastas insener, «ka mind paneb see imestama. Aga kui me priki vrakki 
lähemalt uurime, küllap me siis saame seletuse kõige selle kohta.» 

«Ega teie, härra Cyrus, ei taha ometi väita,» küsis Pen-croff, «et «Speedy» läks põhja, 
tormates lihtsalt vastu kaljut?» 

«Miks mitte,» tähendas Nab, «sest kaljusid mere-kitsuses ju leidub?» 

«Mis sa nüüd jutustad, Nab!» vastas Pencroff. «Sa pole õigel ajal silmi lahti hoidnud. Ma 
nägin väga hästi, et hetk enne põhjavajumist tõusis prikk tohutu laine harjale ja langes siis 
tagasi, vajudes vasakule pardale. Kui ta aga oleks vastu kaljut põrganud, oleks ta uppunud 
rahulikult nagu iga teine korralik laev, millel on auk põhjas.» 

«Selles ongi asi, et see pole korralik laev!» vastas Nab. 

«Hea küll, varsti saame kõik teada, Pencroff,» tähendas insener. 

«Saame teada küll,» lisas meremees, «aga ma olen valmis oma pea pandiks panema, et 
merekitsuse põhjas 

ei ole kaljusid. Kuulge, härra Smith, öelge puhtast südamest — kas te tahate väita, et 
selles sündmuses orr jälle midagi salapärast?» Cyrus Smith ei vastanud. 

«Igal juhul,» ütles Gideon Spilett, «kas jooksis laev karile või lendas õhku, aga nõustuge 
siiski, Pencroff, et see juhtus õigel ajal!» 

«Seda küll... seda küll!» vastas meremees. «Kuid küsimus ei seisa selles. Ma küsin härra 
Smithilt, kas ta näeb kõiges selles midagi üleloomulikku.» 

«Ma ei avalda oma arvamist selles asjas, Pencroff,» ütles insener. «See on kõik, mida ma teile 
vastata võin.» 

Vastus ei rahuldanud Pencroffi sugugi. Meremees oli «plahvatuse» poolt ega tahtnud järele 
anda. Ta poleks kunagi nõustunud mõttega, et merekitsuses, millest ta mõõna ajal oli 
sagedasti üle sõitnud ja mille põhjaks oli samasugune peen liiv, nagu sellega oli kaetud 

randki, oleks olnud mõni tundmatu kalju. Ja kui merekitsuse põhjas oleks siiski olnud karisid, 
mis isegi mõõna ajal välja ei paistnud, siis pidi laeval tõusu ajal olema ikkagi küllaldaselt vett, 
et ükskõik missugusest kaljust lahedasti üle sõita. Järelikult ei saanud laev karile joosta! 
Järelikult oli ta õhku lennanud! 

Peab tunnistama, et meremehe järeldused olid loogilised. 

Kella poole kahe ajal asusid kolonistid piroogi ja sõitsid õnnetuspaigale. Oli kahju, et priki 
kaht paati ei saanud päästa; nagu juba teame, oli üks Tänumeele jõe suudmes purunenud ja 
täiesti tarvitamiskõlbmatu, teise oli prikk põhja minnes kaasa kiskunud ja selle ilmselt puruks 
litsunud, sest paat ei olnud tõusnud veepinnale. 

Sel hetkel hakkas «Speedy» vrakk veest välja paistma. Prikk oli veel enam kui külili, sest 
pärast seda, kui ta mastid murdusid kukkumisel ja ballast nihkus paigast, pöördus ta peaaegu 
kiiluga ülespidi. Mõistatuslik ja kohutav merealune jõud, mis oli üles paisanud vägeva 
veesamba, oli laeva sõna tõsises mõttes kummuli keeranud. 

Kolonistid sõudsid ümber vraki, ja sedamööda kuidas, meri alanes, võisid nad kindlaks 
määrata kui mitte just katastroofi põhjuse, siis vähemalt selle tagajärjed. 

Käila osas, seitsme või kaheksa jala kaugusel vööri-täävi alumisest otsast, olid priki küljed 
kahel pool kiilu vähemalt kahekümne jala pikkuselt kohutavalt lõhki käristatud. Seal 
haigutasid kaks laia avaust, mida oli võimatu sulgeda. Kadunud olid mitte ainult kereplangud 
ja vaskplekist pannul', mis olid kahtlemata muutunud pihuks ja põrmuks, vaid isegi kere 
kaartest ning neid kinnitavaist raudpoltidest ja puunaagleist polnud jäänud jälgegi. Käilast 
kuni ahtrini olid laevakere plangud purustatud ja lahti kistud, valekiil2 oli mõistatusliku jõuga 
küljest rebitud ja kiil ise oli mitmes kohas emapuu küljest lahti tõmmatud ning lõhenenud 
kogu oma pikkuses. 

«Tuhat ja tuline!» hüüdis Pencroff. «Seda laeva on juba raske üles tõsta!» 

«See on isegi täiesti võimatu,» arvas Ayrton. 

«Igal juhul,» tähendas Gideon Spilett meremehele, «see plahvatus, kui siin tõesti oli 
plahvatus, on mõjunud väga imelikult. Selle asemel et ära paisata tekk ja purustada pardad 
ülalpool veeliini, on ta purustanud laeva kere selle alumises osas. Need laiad augud näivad 
olevat tekkinud pigem põrkamisest vastu kaljut kui püssirohukambri plahvatusest.» 
«Merekitsuses ei ole kaljusid!» vaidles meremees vastu. 

«Nõustun kõigega, mida iganes soovite, ainult mitte sellega, et laev on karile jooksnud.» 
«Püüame tungida priki sisemusse,» ütles insener. «Võib-olla leiame sealt midagi, mis selgitab 
ta hukkumise põhjuse.» 

See nõu oli kõige õigem. Pealegi oli vaja saada ülevaade kõigist varandustest, mis leidusid 
priki pardal, ja võtta tarvitusele kõik vajalikud abinõud nende päästmiseks. 

Priki sisemusse polnud enam raske pääseda. Vesi alanes ühtesoodu ja seetõttu oli hõlpus 
tungida alumisele tekile, mis —pärast laeva kummuli vajumist oli saanud 

* Valekiil — kiilu alla kinnitatud õhem puu, mis kaitseb kiilu vigastuste eest. Tõlk. 

ülemiseks. Raskeist malmikangidest koosnev ballast oli selle mitmes kohas läbi murdnud. 
Selgesti oli kuulda läbi laevakere pragude väljavoolava vee solinat. 

Cyrus Smith ja ta kaaslased liikusid, kirved käes, mööda pooleldi purustatud tekki. Siia oli 
kuhjunud mitmesuguseid kaste, ja kuna need olid ainult väga vähe aega vees olnud, siis võis 
arvata, et nende sisu polnud veel rikutud. 

Niisiis asuti kogu seda laadungit kindlasse kohta toimetama. Tõus pidi algama alles mõne 
tunni pärast ja need tunnid kasutati ära võimalikult otstarbekalt. Ayr-ton ja Pencroff kinnitasid 
laevakeresse löödud aukudesse tali, mille abil sai välja vinnata tünne ja kaste. Need lasti 

piroogi ja veeti kohe rannale. Ära viidi kõik ilma valikuta, kuna saagi üksikasjalisem 
läbivaatamine pidi jääma edaspidiseks. 

Esialgu võisid kolonistid igatahes rahuldustundega märkida, et priki laadung koosnes kõige 
mitmekesisemaist esemeist, mille hulgas oli majatarbeid, tööstussaadusi ja tööriistu, mida 
harilikult veavad kaubalaevad, mis sõidavad Polüneesia saarerühmade vahet. Võis 
arvata, et siin leidus enam-vähem kõike, mida Lincolni saare koloonia vajas. 

Nagu juba mainitud, oli laevakere väga rängalt kannatada saanud. Ent nüüd märkas Cyrus 
Smith vaikiva imestusega, et «Speedyt» tabanud katastroof'oli segamini paisanud ka laeva 
siseruumid, eriti vööris. Vaheseinad ja tugipostid olid purustatud, nagu oleks laeva isemuses 
lõhkenud mingi määratu pomm. Kolonistid .õisid hõlpsasti minna vöörist kuni ahtrini, 

olles eest ära tõstnud kastid, mis hiljem ükshaaval laevalaele vinnati. Need ei olnud suured 
kaubapallid, mida oleks olnud aske kohalt liigutada, vaid lihtsad kastid, mis lamasid läbisegi 
siin-seal. 

Nõnda jõudsid kolonistid viimaks priki ahtrisse, sellesse ossa, kus varem oli olnud pärakajut. 
Seal pidi Ayrtoni andmetel asuma püssirohukamber. Cyrus Smith arvas, et see polnud õhku 
lennanud ja lootis, et püssirohi, mis harilikult on suletud metallkesta, polnud veest kannatada 
saanud ning et mõne vaadikese saab veel päästa. 

Ja nii see tegelikult oligi. Püssirohukamber oli täis kahurikuule ja nende vahelt leiti ligi 
kakskümmend vask-vooderdusega vaati, mis veeretati väga ettevaatlikult välja. Pencroff võis 
nüüd näha oma silmaga, et «Speedy» hävingu põhjuseks ei olnud plahvatus püssirohukambris. 
Just see osa laevast, kus asus püssirohukamber, oli kõige vähem kannatada saanud. 
«Võib-olla,» vastas jonnakas meremees, «aga mis puutub kaljudesse, siis neid merekitsuses ei 
ole!» 

«Aga mis siis lõpuks juhtus?» küsis Harbert. 

«Mul pole sellest aimugi,» vastas Pencroff, «isegi härra Cyrus ei tea seda, keegi ei tea seda 
ega saagi kunagi teada!» 

Kõik need otsingud võtsid mitu tundi aega ja tõus hakkas end juba tunda andma. Päästetööd 
tuli katkestada. Muide ei olnud karta, et tõus laeva vraki merele viiks, sest see oli juba liivasse 
vajunud ja seisis niisama kindlalt, nagu oleks ta olnud ankrus. 

Seepärast võis rahulikult oodata järgmist mõõna, et siis jätkata laadungi päästmist. Ent laev 
ise oli paratamatult hukkumisele määratud ja saagi äravedamisega tuli kiirustada, enne kui see 
vajus merekitsuse põhja liikuvasse liiva. 

Oli kell viis õhtupoolikul. Päev oli olnud töötajaile vaevarikas. Kolonistid sõid suure isuga ja 
kuigi nad olid väsinud, ei suutnud nad pärast lõunasööki vastu panna soovile vaadata ligemalt 
kaste, mis moodustasid «Speedy» laadungi. 

Suurem osa kastidest sisaldas valmisriideid, mis muidugi rõõmuga vastu võeti. Rõivaid oli nii 
palju, et sellest oleks jätkunud suuremategi kolooniale. Oli ka igasugust pesu ning jalatseid 
igas SUUTUSES. 

«Nüüd me oleme alles rikkad!» hüüdis Pencroff. «Aga mis me kõige selle kraamiga peale 
hakkame?» 

Vahetpidamata kõlasid õnneliku meremehe hurraa hüüded, kui ta leidis ankruid viinaga, 
tubakatünnikesi, tulirelvi ja külmrelvi, puuvillapalle, põllutööriistu, puusepa-, tisleri- ja 
sepatööriistu, kaste igasuguste seemnetega, mida lühiajaline vees ligunemine polnud veel 
suutnud rikkuda. Kui teretulnud oleksid need asjad küll olnud kaks aastat tagasi! Aga muidugi 
sai neid rikkusi 

kasutada ka nüüd, kus usinad kolonistid juba ise olid muretsenud endile inventari. 

Graniitlossi ladudes polnud ruumipuudust; küll tuli aga sel päeval kätte ajanappus-ja kõike ei 
jõutudki lattu vedada. Ei tohtinud pealegi sugugi unustada, et kuus ellujäänut «Speedy» 

meeskonnast olid veel saarel ja et need olid tõenäoliselt esimese järgu kõrilõikajad, kelle 
suhtes oli vaja valvel olla. Tänumeele jõe sild ja purded olid küll üles tõstetud, ent selliseid 
kurjategijaid ei peata oja ega jõgi, ning meeleheitele viiduina võisid nendetaolised lurjused 
olla äärmiselt kardetavad. 

Mida nende vastu ette võtta, see tuli jätta tuleviku selgitada. Esialgu oli vaja valvata kaste ja 
pakke, mis 

olid hunnikus Kaminate juures. Ja seal valvasidki kolonistid kordamööda terve öö. 

Kuid öö möödus, ilma et kurjategijad oleksid üritanud mingit rünnakut. Isand Jup ja Top, kes 
valvasid Graniitlossi jalal, oleksid sel puhul otsekohe märku andnud. 

Kolm järgnevat päeva, 19., 20. ja 21. oktoober, kulusid selleks, et päästa priki laadungist ja 
taglasest kõik, millel võis olla mingit väärtust või mis võis kuidagi kasulik olla. Mõõna ajal 
tühjendati laevaruumi, tõusu ajal veeti päästetud asjad lattu. Laevakere küljest, mis vajus iga 
päevaga üha sügavamale liiva sisse, õnnestus ära kiskuda isegi suurem osa vaskplekki. Ja 
enne kui põhjatu liiv jõudis neelata rasked esemed, mis olid laeva põhjas olevate avauste 
kaudu välja libisenud, sukeldusid Ayrton ja Pencroff mitu korda merekitsuse põhja ning 
leidsid sealt üles priki ankruketid ja ankrud, ta ballasti malmikangid ja ka neli kahurit. Need 
tõsteti tühjade vaatide abil üles ja veeti kaldale. 

Nagu näeme, rikastusid päästetud varanduste arvel mitte ainult Graniitlossi toidukambrid ja 
laod, vaid ka koloonia arsenal. Pencroff, kes alati tegi vaimustusega suuri plaane, kõneles juba 
rannapatarei ehitamisest, mis valitseks merekitsust ja jõesuuet. Nelja kahuriga oli meremees 
valmis tõkestama «kuitahes vägevat» laevastikku, mis tahaks tungida Lincolni saare vetesse! 
Selleks ajaks kui prikist oli järele jäänud ainult kasutu luukere, jõudsid kätte halvad ilmad, 
mis viisid lammutamise lõpule. Cyrus Smithil oli küll olnud kavatsus see õhku lasta, et laeva 
viimsedki riismed" rannale vedada, kuid tugev kirdetuul ja tormine meri võimaldasid tal 
püssirohtu kokku hoida. 

Ööl vastu 24. oktoobrit purunes laevakere lõplikult ja osa rususid ajasid lained ise kaldale. 
Mis puutub laevapabereisse, siis on tarbetu öelda, et hoolimata põhjalikust otsimisest 
pärakajuti kappides ei leidnud Cyrus Smith neist jälgegi. Piraadid olid nähtavasti hävitanud 
kõik, mis oli ühenduses laeva kapteni või omanikuga, ja et tema kodusadama nime ei 
leidunud isegi ahtripeeglil, siis ei võinud teha mingit järeldust ka tema rahvuse kohta. Ainult 
laeva käila kuju põhjal oletasid Ayrton ja Pencroff, et prikk oli ehitatud Inglismaal. 

Nädal pärast katastroofi, pärast õnnelikku ja salapärast sündmust, mis päästis koloonia, ei 
olnud laevast segi mõõna ajal enam mitte midagi näha. Tema rusud olid laiali pillatud ja 
peaaegu kõik väärtuslik, mis laeval leidus, oli nüüd Graniitlossis. 

Pole kahtlust, et saladuskate, mis varjas laeva kummalist hukkumist, olekski jäänud 
kergitamata, kui mitte Nab poleks 30. novembril rannal lüüsides leidnud paksu raudsilindri 
tüki, mis kandis plahvatuse jälgi. See silinder oli nagu lõhkeaine toimel kõverdunud ja 
rebenenud äärtega. 

Nab tõi metallitüki oma peremehele, kes ühes kaaslastega töötas Kaminate töökojas. 

Cyrus Smith uuris silindrit hoolikalt ja küsis siis Pencroffi poole pöördudes: 

«Mu sõber, kas te ikka veel kinnitate, et «Speedy» ei hukkunud kokkupõrke tagajatel?» 
«Jah, härra Cyrus,» vastas meremees. «Te ju teate niisama hästi kui minagi, et merekitsuses ei 
ole kaljusid.» 

«Aga kui ta tormas selle rauatüki otsa?» küsis insener, näidates murdunud silindrit. 

«Mi, selle torujupi otsa?» hüüdis Pencroff häälel, milles avaldus täielik uskumatus. 

«Mu sõbrad,» ütles Cyrus Smith, «kas teil on meeles, et enne kui prikk hävines, tõusis ta 
määratu veesamba harjale?» 

«Jah, härra Cyrus,» vastas Harbert. 

«Ni, ja kas tahate nüüd teada, mis selle veesamba põhjustas? See siin,» ütles insener, 
osutades purunenud silindrile. 

«See?» hüüatas Pencroff. 

«Jah, see silinder on kõik, mis on jäänud järele miinist.» 

«Miinist?» hüüdsid inseneri kaaslased. 

«Ja kes selle miini siis sinna pani?» küsis Pencroff, kes ei tahtnud alla anda. 

«Võin teile ainult seda öelda, et mina see küll ei olnud,» vastas Cyrus Smith. «Aga seal ta oli 
ja te kõik nägite, kui suur oli ta purustav jõud.» 


V PEATÜKK. 


INSENERI JÄRELDUSED. PENCROFFI FANTASTILINE NÄGEMUS. 
KÖRGUSTIKUPATAREI. NELI LASKU. ELLUJÄÄNUD PIRAATIDE 
KÜSIMUS. AYRTONI KÕHKLUS. CYRUS SMITHI ÕILSAD TUNDED. 
PENCROFF NÕUSTUB VASTU TAHTMIST. 


Niisiis oli kõik seletatav veealuse miini plahvatusega. Cyrus Smith, kellel oli Ameerika 
kodusõja ajal olnud võimalus proovida neid hirmsaid hävitusvahendeid, ei võinud eksida. See 
silinder, mis oli täidetud lõhkeainega — nitroglütseriini, pikriidi või muu selletaolisega, oli 
paisanud merekitsuses üles võimsa veesamba ja purustanud priki põhja, nii et laev hetke 
jooksul põhja vajus. «Speedyt» ei olnud enam võimalik parandada, sest ta kere vigastused olid 
liiga suured. Miinile, mis oleks hävitanud soomustatud sõjalaeva nagu lihtsa kalapaadi, ei 
võinud «Speedygi» vastu panna. 

Jah, nüüd oli kõik selge, kõik... välja arvatud üks asi: kuidas sattus miin merekitsusse?. 

«Mu sõbrad,» lausus Cyrus Smith, «meie ei saa enam kahelda ühe salapärase isiku 
olemasolus, kes on võibolla samasugune merehädaline siin saarel nagu meiegi. Kõnelen 
sellest, et ka Ayrton teaks, milliseid imelikke asju on siin kahe aasta jooksul juhtunud. Kes on 
see tundmatu heategija, kes on õige mitmesugustes olukordades meie eest nii mõjuvalt välja 
astunud? Ma ei suuda seda taibata. Mis sunnib teda sel viisil tegutsema, miks peidab ta end, 
olles meile ometi osutanud nii palju teeneid? Ma ei mõista seda. Aga tema abi pole sellepärast 
mitte vähem reaalne ja seda võis meile osutada ainult isik, kelle käsutuses on ebatavalised 
vahendid. Ayrton 

on temale tänu võlgu niisamuti kui meiegi, sest see oli ema, kes päästis minu lainetest pärast 
õhupalli hukkumist, ning see oli ilmselt samuti tema, kes kirjutas kirja ja heitis selle pudelis 
merre, teatades meile meie praeguse kaaslase asukohast. Ma lisaksin juurde, et selle kasti, 
mis oli meile nii teretulnud ja sisaldas kõike, mis meil puudus, võis ka ainult tema kohale tuua 
ja Laevahuku neemele jätta. Ainult tema võis süüdata platool tule, mis aitas teil kaldale 
jõuda, ainult tema võis lasta haavli, mille me pekaari kehast leidsime, ja tema oli ka see, 
kes pani merekitsusse miini, mis hävitas priki. Ühesõnaga, kõik need mõistatuslikud 
sündmused, mida me pole suutnud seletada, on seoses selle salapärase isikuga. Aga kas on ta 
siis merehädaline või viibib ta siin saarel maapaos, igatahes oleksime tänamatud, kui 
unustaksime, mida ta on meie heaks teinud. Oleme talle palju võlgu ja ma loodan, et me kord 
selle võla tasume.» 

«Teil on õigus nõnda kõnelda, mu kallis Cyrus,» ütles Gideon Spilett. «Siin saarel peitub 
keegi, kes on peaaegu kõikvõimas ja kelle tegevus on olnud meie kolooniale erakordselt 

õnnistusküllane. Ja tõesti, see tundmatu näib kasutavat tegevusvahendeid, mis tunduvad pea- 
aegu üleloomulikena, kui tegelikus elus üldse võib rääkida üleloomulikkusest. Kas see on 
tema, kes on meiega saladuslikus ühenduses Graniitlossi kaevu kaudu ja kas tal on seetõttu 
teada kõik meie kavatsused? Kas see on tema, kes saatis meile selle pudeli, kui me tegime 
oma laevaga esimest proovisõitu? Kas tema viskas Topi järvest välja ning tappis dugongi? 
Kas oli see tema, kes — nagu näib olevat usutav — päästis teid voogudest, Cyrus, ja seda 
olukorras, kus tavaline inimene poleks suutnud midagi teha? Kui see on tema, siis on tal 
võim, mis teeb temast isegi loodusjõudude käskija.» 

Reporteril oli õigus, seda tundis igaüks. 

«Jah,» vastas Cyrus Smith, «kuigi ei saa enam kahelda, et siin on mängus inimese käsi, siis 
pean ma igatahes tunnistama, et tema käsutuses on vahendid, mida inimkond veel ei tunne. 
Siin peitub mingi saladus, aga kui me leiame selle inimese, siis laheneb ka see. Küsimus 
seisab nüüd selles: kas peame austama selle 

suuremeelse olendi inkognitot või peame tegema kõik, et teda leida? Milline on teie arvamus 
selles asjas?» 

«Minu arvamus on,» vastas Pencroff, «et kes ta ka ei oleks, ta on tubli mees ja ma austan 
teda.» 

«Seda küll,» ütles Cyrus Smith, «aga see pole vastus minu küsimusele, Pencroff.» 

«Isand,» sõnas seepeale Nab, «mina mõtlen, et me võime otsida seda härrat niipalju kui 
tahame, aga me leiame ta ainult siis, kui see temale meeldib.» 

«See on väga õige, mis sa seal ütlesid, Nab,» tähendas Pencroff. 

«Ma olen samal arvamisel kui Nab,» sõnas Gideon Spilett, «aga see pole põhjus, et loobuda 
teda otsimast. Kas me selle saladusliku olendi leiame või ei, aga vähemalt me oleme oma 
kohuse tema vastu täitnud.» 

«Ütle ka sina, mu poeg, meile oma arvamus,» sõnas insener Harberti poole pöördudes. 
«Oh,» hüüdis Harbert, kelle nägu elavnes, «ma tahaksin tänada seda inimest, kes päästis teid 
ja hiljem meid kõiki.» 

«Pole just laita soov, mu poiss,» vastas kähku Pencroff. «Ka mina tahaksin seda ja meie kõik! 
Ma ei ole uudishimulik, aga ma annaksin siiski meeleldi ühe silma, et näha teisega näost 
näkku seda erakordset inimest! Mulle näib, et ta peab olema ilus, suur, tugev, toreda 
habemega, juustega, mis on nagu kiired, ja et ta peaks puhkama pilvedel, käes suur kera.» 
«Aga, Pencroff,» tähendas Gideon Spilett, «see on ju päris vanajumala nägu, mille te seal 
maalite!» 

«Võib-olla, härra Spilett,» vastas meremees, «aga sellisena ma teda just kujutlengi!» 

«Aga mida teie arvate, Ayrton?» küsis insener. «Härra Smith,» vastas Ayrton, «selles asjas ei 
või ma teile mingit nõu anda. Mida teie teete, see on hästi tehtud. Kui te tahate, et ma teid 
otsinguil aitaksin, olen valmis teile järgnema.» 

«Tänan teid, Ayrton,» sõnas Cyrus Smith, «aga ma tahaksin täpsemat vastust küsimusele, 
mille ma esitasin. 

Te olete meie kaaslane, te olete juba mitu korda näidanud meile oma ustavust ja nagu kõigi 
teistega, peame ka teiega nõu pidama, enne kui otsustame midagi tähtsat. Kõnelge siis!» 
«Härra Smith,» vastas Ayrton, «ma mõtlen, et peaksime tegema kõik võimaliku selle 
tundmatu heategija leidmiseks. Võib-olla on ta üksik? Võib-olla ta kannatab? Võib-olla saab 
teda aidata, et ta võiks alustada uut elu? Nagu ütlesite, on ka minul temale tänuvõlg tasuda. 
See on tema, see võib olla ainult tema, kes käis Tabori saarekesel, kes leidis sealt viletsa 
olendi, kellena te mind esimest korda nägite, ja see oli tema, kes teile teatas, et seal on õnnetu, 
kes vajab päästmist! ... Nõnda siis võlgnen temale tänu selle eest, et olen uuesti inimeseks saa- 
nud. Ei, ma ei unusta teda iialgi!» 

«See on siis otsustatud,» ütles Cyrus Smith. «Me alustame otsinguid niipea kui võimalik. Me 
ei jäta uurimata ühtki saare osa. Me tuhnime saare läbi kuni ta kõige salajasemate soppideni, 
ja tundmatu sõber andku see meile andeks meie hea eesmärgi pärast!» 

Järgnevate päevade jooksul olid kolonistid usinalt ametis heinateoga ja viljalõikusega. Nad 
tahtsid, et enne kui asuvad oma saare tundmatuid osi läbi otsima, oleksid kõik hädatarvilikud 
tööd lõpetatud. Oli aeg koristada mitmesugused aedviljad, mis olid kasvanud Tabori saarelt 
toodud seemneist. Need tuli paigutada ladudesse. Õnneks oli Graniitlossis küllalt ruumi — 
sinna oleks võinud kõik saare rikkused kokku koguda. Koloonia saadused olid seal 
korrapäraselt sorteeritud ning kindlas kohas, hästi kaitstud nii loomade kui ka inimeste 
eest. Paksus graniitmassiivis polnud ka niiskust karta. Mitmeid loomulikke koopaid ülemises 
käigus suurendati ja süvendati kas kirka või lõhkeaine abil. Sel kombel kujunes Graniitloss 
nagu suureks universaalmagasiniks, mis sisaldas toidukraami, laskemoona, tööriistade ja 
majapidamistarvete tagavarasid — ühesõnaga, koloonia kogu varanduse. 

Prikilt toodud kahurid olid suurepärased valuterasest relvad ja Pencroffi pealekäimisel vinnati 
need plokkide ja tõstemasinate abil Graniitlossi. Akende vahele raiuti laskeavad" ja varsti 
paistsid läbi avade graniitsei- 

nas kahurite läikivad torud. Sellest kõrgusest valitsesid nad tõepoolest kogu Liidu lahte. See 
oli nagu väike Gibraltar, ja iga laev, mis ilmus saare lähedusse, pidi paratamatult sattuma selle 
kõrgustikupatarei tule ulatusse. 

«Härra Cyrus,» ütles Pencroff ühel päeval — see oli 8. novembril, «nüüd, kus relvastumine 
on lõpetatud, on vaja, et prooviksime oma kahurite laskeulatust.» «Kas arvate, et see on 
vajalik?» küsis insener. «See on enam kui vajalik, see on hädavajalik! Kuidas saaksime ilma 
selleta teada, kui kaugele võime lähetada neid ilusaid kuule, millega me oleme varustatud?» 
«Proovime siis pealegi, Pencroff,» ütles insener. «Kuid ma arvan, et peame seejuures 
tarvitama mitte püssirohtu, mille tagavara tahaksin jätta puutumata, vaid püroksüliiini. Sellest 
ei tule meil kunagi puudust.» 

«Kas need kahurid peavad vastu püroksüliini lõhkejõule?» küsis reporter, kes oli Graniitlossi 
kahurväe võimsuse proovimisest niisama huvitatud kui Pencroffki. 

«Ma arvan küll. Muidugi peame toimima ettevaatlikult,» lisas insener. 

Cyrus Smithil oli õigus arvata, et kahurid olid head, tema juba tundis asja. Nad olid 
valmistatud taotud terasest ja olid tagantlaetavad, mistõttu nad suutsid välja kannatada väga 
tugevat survet ja nende laskekaugus pidi järelikult olema väga suur. Tule mõjuvus on nimelt 
seda suurem, mida lamedam on kuuli lendjoon, viimane aga sõltub just kuuli algkiirusest. 
«Algkiirus on võrdeline tarvitatava püssirohu hulgaga,» seletas Cyrus Smith oma kaaslastele. 
«Kahuri-tööstuse tähtsaim probleem seisab selles, et kasutada võimalikult vastupidavat 
metalli, ja teras on kõigist metallidest kahtlemata kõige vastupidavam. Sellepärast ma arvangi, 
et meie kahurid peavad hästi vastu ka püroksüliinigaaside survele ja annavad suurepäraseid 
tulemusi.» 

«Pärast proovilaske teame seda veelgi kindlamini,» vastas Pencroff. 

Endastmõistetavalt olid kõik neli kahurit parimas korras. Sellest ajast peale, kui nad veest 
välja tõmmati, olid kahurid meremehe hoole all, kes neid korralikult 

puhastas. Kui palju tunde oli ta veetnud kahureid nühkides, läikima hõõrudes ja õlitades, 
puhastades lukku ja sulgurit. Ja nüüd olid relvad niisama säravad, nagu oleksid nad asunud 
Ühendriikide sõjalaevastiku fregati pardal. 

Sel päeval proovitigi järgemööda kõiki nelja kahurit kogu koloonia juuresolekul, isand Jup ja 
Top kaasa arvatud. Kahurid laeti püroksüliiniga, võttes arvesse selle lõhkejõudu — nagu juba 
öeldud, ületab see tavalise püssirohu lõhkejõu neljakordselt. Kuulid, millega tulistati, olid 
silindrikujulised ja koonuselise otsaga. Pencroff, hoides sütikunööri, oli valmis tulistama. 

Cyrus Smith andis märku ja pauk käis. Mere poole sihitud kuul lendas üle laiu ja langes 
merre, nii et kuuli lennu kaugust oli võimatu täpselt kindlaks määrata. 

Teine kahuritoru suunati Laevahuku neeme äärmiste kaljude poole ja kuul tabas Graniitlossist 
kolm milli eemal asuvat teravat kivi, purustades selle kildudeks. 

Selle kahuri oli Harbert välja sihtinud ja temast ka tulistanud ning ta oli oma proovilasu üle 
väga uhke. Kuid PencrofFfoli veelgi uhkem kui tema. Selline tore lask, ja kogu au langes tema 
kallile poisile! 

Kolmas kuul sihiti luidetele, mis piirasid Liidu lahte põhja poolt. See pani liiva tuiskama 
vähemalt nelja miili kaugusel, põrkas siis rikošetiga kõrvale ja kadus merel vahupilvesse. 
Cyrus Smith suurendas pisut neljanda kahuri laengut, teha kindlaks maksimaalset 
laskekaugust. Kui kõik olid kõrvale tõmbunud, juhuks kui kahur peaks lõhkema, süüdati 
laeng eemalt pika nööri abil. 

Kärgatas vägev pauk, kuid kahur pidas vastu ja aknale tõtates nägid kolonistid, kuidas kuul 
tabas Lõua-m neeme kaljude harju ligi viis miili Graniitlossist mai ja kadus Haikala lahte. 
«Noh, härra Cyrus,» hüüdis Pencroff, kelle hurraahüü-ded oleksid võinud võistelda eelnevate 
paukudega, «mis te ütlete meie patarei kohta? Nüüd võivad kõik Vaikse ookeani piraadid 
Graniitlossi ette ilmuda! Ja ükski neist ei maabu ilma meie loata!» 

«Uskuge mind, Pencroff,» vastas insener, «parem on seda siiski mitte kogeda.» 

«Muuseas,» jätkas meremees, «mida me teeme nende kuue lurjusega, kes ikka veel saarel 
ümber hulguvad? Kas me lubame neil luusida mööda meie metsi, meie põlde ja niite? Need 
piraadid on ju tõelised jaaguarid ja mulle näib, et me ei tohi kõhelda neid ka säärastena 
kohtlemast. Mis teie sellest asjast arvate, Ayrton?» lisas Pencroff, pöördudes oma kaaslase 
poole. 

Ayrton viivitas esmalt vastusega ja Cyrus Smithil oli kahju, et Pencroff nii ettevaatamatu 
küsimusega välja tuli. Sügava liigutusega kuulis ta Ayrtoni tasast vastust: 

«Ka mina olin kord säärane jaaguar, härra Pencroff, ja mul pole õigust kaasa rääkida .. .» 

Ja ta läks aeglaselt eemale. Nüüd alles Pencroff taipas. 

«Olen mina üks pagana tola!» hüüdis ta. «Vaene Ayrton! Tal on ju õigus siin kaasa rääkida 
nagu igaühel meist!» 

«Jah,» ütles Gideon Spilett, «aga tema tagasihoidlikkus teeb talle au ja me peaksime austama 
seda tunnet, mis teda valdab oma kurba minevikku meenutades.» 

«Arusaadav, härra Spilett,» vastas meremees, «niisugust asja enam ei juhtu! Ennem neelaksin 
oma keele alla, kui et kurvastaksin Ayrtonit. Aga tuleme asja juurde. Mulle näib, et need 
bandiidid ei vääri mingit halastust ja et saar tuleb neist kiireimas korras puhastada.» 

«Kas see on tõesti teie arvamus?» küsis insener. 

«Täpselt minu arvamus!» 

«Ja te alustaksite nendele halastamatut jahti, enne kui nad meie vastu vaenulikkust osutavad?» 
«Kas sellest pole veel küllalt, mis nad on teinud?» küsis Pencroff, kes ei suutnud oma 
kaaslaste kõhklustest kuidagi aru saada. 

«Nad võivad oma mõtteviisi muuta,» ütles Cyrus Smith, «ja hakkavad võib-olla isegi 
kahetsema.. .» 

«Kahetsema! Nemad!» hüüatas meremees õlgu kehitades. 

«Pencroff, mõtle Ayrtonile!» ütles seepeale Harbert. võttes meremehe käest kinni. «Tema on 
saanud ausaks inimeseks.» 

Pencroff vaatas kõigile kordamööda otsa. Ta poleks iialgi võinud uskuda, et tema ettepanek 
äratab mingisuguseid kõhklusi. Ta karm loomus ei pidanud õigeks, et oldi nii leplik 
kaabakatega, kes olid tulnud saarele, Bob Harvey kaaslastega, «Speedy» meeskonna mõrtsu- 

katega. Ta vaatas neile nagu kiskjatele, keda tuleb kõhklemata ja ilma sisetundepiinadeta 
hävitada. 

«Ennäe!» hüüatas ta. «Kõik on minu vastu! Te tahate olla suuremeelsed nende lurjuste vastu! 
Hea küll! Kui meil seda ainult kahetseda ei tule!» 

«Mis hädaoht meid siis ikka ähvardab,» ütles Harbert, «kui me vaid ise valvel oleme?» 
«Hm,» ümises reporter, kes oli sõnadega tagasihoidlik, «neid on kuus ja nad on hästi 
relvastatud. Kui nad meid ükshaaval nurga tagant tulistama hakkavad, siis on nad varsti 
koloonia peremehed.» 

«Aga miks nad ei ole seda juba teinud?» küsis Harbert vastu. «Kahtlemata sellepärast, et see 
ei tule neile kasuks. Muide on ka meid kuus nagu neidki.» 

«Olgu pealegi!» vastas Pencroff, keda ükski vastuväide poleks võinud veenda. «Jätame need 
mehikesed siis oma toimetuste juurde ja unustame nad täiesti!» 

«Noh, Pencroff,» ütles Nab, «ära ennast nüüd nii halvaks ka tee! Kui keegi neist õnnetuist 
oleks siin sinu püssitoru ees, sa küll ei laseks tema pihta... » 

«Ma laseksin ta maha nagu hullu koera, Nab,» vastas Pencroff külmalt. 

«Pencroff,» ütles insener, «te olete sagedasti osutanud minu nõuannetele suurt tähelepanu. 
Kas te ei tahaks nüüd ka selles asjas minu nõu kuulda võtta?» 

«Teen nii, nagu soovite, härra Smith,» vastas meremees, keda jutuajamine polnud põrmugi 
kõigutanud. 

«Hüva, ootame, ja ründame ainult siis, kui meid rünnatakse.» 

Niisiis otsustati jääda piraatide suhtes äraootavale seisukohale, kuigi Pencroff ei ennustanud 
sellest midagi head. Kolonistid ei kavatsenud rünnata, kuid otsustasid olla valvel. Pealegi oli 
saar suur ja viljakas. Kui nende viletsatesse hingedesse oli veel jäänud kübegi ausust, võisid 
nad endid veel parandada. Kas polnud antud olukorras nende endi huvides kohaneda oma 
uue eluga? 

471 

Igal juhul tuli oodata — kas või ainult inimsuse nimel. Nüüd ei võinud kolonistid muidugi 
enam saarel muretult ringi liikuda nagu varem. Seni oli neil tulnud karta ainult metsloomi, 
nüüd aga hulkusid nende saarel kuus võib-olla kõige halvemat liiki kurjategijat. Olukord oli 
kahtlemata tõsine ja vähem vaprad mehed oleksid selle tõttu kaotanud hingerahu. 

Seekord pidi Pencroff igatahes alla andma. Võitis enamuse arvamus. Aga kas tulevik õigustab 
seda arvamust? Seda veel näeme. 


VI PEATÜKK. 


PLAANID RETKEKS. AYRTON KARJATARAS. KAIK OHUPALLI 
SADAMASSE. PENCROFFI TÄHELEPANEKUD 
«BONADVENTURE'I» PARDAL. KARJATARASSE SAADETUD 
TELEGRAMM. AYRTONILT EI TULE VASTUST. TEELEMINEK. 
JÄRGMISEL PÄEVAL. MIKS TELEGRAAF EI TÖÖTA. 
PÜSSIPAUK. 


Nagu juba otsustatud, oli kolonistide peaülesandeks nüüd saare täielik läbiuurimine. Sellel oli 
kaks eesmärki: kõigepealt avastada saladuslik isik, kelle olemasolus polnud enam võimalik 
kahelda, ja samal ajal selgitada, mis oli saanud piraatidest, millise asukoha nad olid endile 
valinud, millist elu nad elasid ja mida nende poolt võis karta. 

Cyrus Smith tahtis viivitamatult teele asuda, aga et ekspeditsioon pidi kestma mitu päeva, siis 
näis olevat otstarbekohane vankril kaasa võtta laagris vajalikud esemed ja majariistad, et end 
vahepeatustel paremini sisse seada. Kuid üks onaagadest oli vigastanud oma jala; teda ei 
saanud ette rakendada ja ta vajas mõni päev puhkust. Seepärast otsustati teeleminek nädala 
võrra edasi lükata ja määrata see 20. novembrile. Nende laiuskraadide all vastab novembrikuu 
maikuule põhjapoolkeral. Niisiis oli ilus aastaaeg. Päike ligines Kaljukitse pöörijoonele ja tõi 
kaasa aasta kõige pikemad päevad. Aeg oli kõigiti kohane kavatsetud ekspeditsiooniks, ja kui 
ka ei saavutata peaeesmärki, siis võis retk ometi olla viljakas avastuste poolest, peaasjalikult 
loodusvarade osas, sest Cyrus Smith kavatses läbi uurida Metsiku Lääne paksud metsad, mis 
ulatusid kuni Roomaja neeme tipuni. 

Üheksa, päeva jooksul, mis veel jäi teeleminekuni,, otsustati lõpetada viimased tööd 
Kaugvaate platool. 

Ayrton pidi aga tagasi pöörduma karjatarasse, kus "koduloomad vajasid tema hoolitsust. 
Otsustati, et ta jääb sinna kaheks päevaks ja ei tule enne Graniitlossi tagasi, kui on viinud 
lautadesse küllaldaselt loomatoitu. 

Enne ta äraminekut küsis Cyrus Smith, kas ta ei taha, et keegi kolonistidest temaga kaasa 
läheks, sest saarel liikumine polnud enam nii ohutu kui seni. 

Ayrton vastas, et see on tarbetu, et ta tuleb töödega üksinda toime ja et ta ei karda midagi. Kui 
karjataras või selle ümbruses midagi iseäralikku juhtub, siis teatab ta sellest kohe telegraafi 
teel Graniitlossi. 

Ayrton asus 9. novembri varahommikul teele, sõites vankriga, mida vedas onaaga, ja kaks 
tundi hiljem teatas telegraaf, et ta leidis karjataras kõik korras olevat. 

Nende kahe päeva jooksul viis Cyrus Smith läbi plaani, mis kindlustas Graniitlossi lõplikult 
igasuguste üllatuste vastu. Selleks tuli peita endise äravoolukanali ülemine avaus Granti järve 
lõunanurgas, mis juba varem oli kinni müüritud ja pooleldi varjatud rohu ja suuremate 
taimedega. Seda oli hõlpus teostada: oli vaja ainult tõsta järve pinda kahe-kolme jala võrra, nii 
et vesi ujutaks äravoolukanali suudme täiesti üle. 

Veepinna tõstmiseks aga polnud tarvis teha muud kui ehitada tammid mõlemale kolonistide 
poolt kunstlikult loodud äravooluteele järve kaldas, mis toitsid Glütseriini oja ja Suure Kose 
jõekest. Kõik kohalviibivad kolonistid võtsid sellest tööst osa ja kaljurahnudest ning tsemen- 
dist, mida kasutati sideainena, ehitati kiiresti kaks umbes kuus kuni seitse jalga laia ja kolm 
jalga kõrget tammi. 

Pärast selle töö lõpetamist ei võinud keegi tulla mõttele, et järve nurgast algas maa-alune käik, 
mida mööda varem vesi järvest välja voolas. 

Mõistagi jäeti sealjuures alles väike veenire, mis täitis Graniitlossi reservuaari ja pani liikuma 
tõsteseadeldise. Veepuuduse vastu olid kolonistid igatahes kindlustatud. Kui tõstekorv üles 
tõsteti, oli Graniitloss kindel ja mugav pelgupaik, kus polnud karta mingit ootamatut 
kallaletungi. Kuna töö lõpetati kiiresti, siis leidsid Pen-croff, Gideon Spilett ja Harbert aega 
minna Õhupalli sadamasse. Meremees soovis väga teada, kas piraadid 

olid käinud väikeses lahekeses, kus oli ankrus «Bonad-venture». 

«Need džentelmenid,» tähendas ta, «maabusid just saare lõunaosas ja kui nad läksid edasi 
mööda randa, siis on karta, et nad avastasid ka meie väikese sadama. Sel juhul ei annaks ma 
meie «Bonadventure*i» eest poolt dollaritki.» 

Pencroffi kartused olid küllaltki põhjendatud ja käik Õhupalli sadamasse näis seepärast olevat 
üsna vajalik. 

Meremees ja ta kaaslased asusid heas relvastuses teele 10. novembri pärastlõunal. Kõigi nähes 
lükkas Pencroff oma püssi mõlemasse rauda kuuli ja raputas pead, 

mis ei tähendanud midagi head ühelegi, kes tuleb talle liiga lähedale, olgu see siis «elajas või 
inimene», nagu ta ütles. Gideon Spilett ja Harbert võtsid samuti oma 

püssid ja kella kolme ajal lahkusid kõik kolm Graniitlossist. 

Nab saatis neid Tänumeele jõe kääruni ja pärast nende üleminekut tõstis ta silla üles. Oli 
kokku lepitud, et püssipauk pidi kuulutama kolonistide tagasijõudmist ja et selle signaali peale 
tuleb Nab ja seab ühenduse jõe mõlema kalda vahel uuesti jalule. 

Väike rühm liikus mööda sadamasse viivat teed saare lõunaranna poole. Sadamasse oli 
ainult kolm ja pool miili, aga Gideon Spilettil ja ta kaaslastel kulus selle läbimiseks kaks 
tundi. Siis aga olid nad ühtlasi läbi otsinud kogu teeäärse ala niihästi paksu metsa poolsest 
küljest kui ka Kivipartide raba poolt. Nad ei leidnud mingeid jälgi põgenikest, kes arvatavasti 
polnud veel selgusele jõudnud kolonistide arvu ja nende kasutada olevate kaitsevahendite 
suhtes ning olid seepärast tunginud saare kõige raskemini juurdepääsetavatesse osadesse. 
Õhupalli sadamasse jõudes nägi Pencroff oma suureks rahulduseks, et «Bonadventure» oli 
rahulikult kitsas lahesopis ankrus. Õhupalli sadam oli nii hästi kõrgete kaljude vahele 
peidetud, et seda ei võinud märgata ei mere ega maa poolt, ehk olgu siis, kui seisti otse selle 
kohal või satuti otse lahte. 

«Tubli,» ütles Pencroff, «need lurjused pole siis veel siia jõudnud. Ussidele meeldib end 
kõrgesse rohtu peita ja me leiame nad kindlasti Metsiku Lääne metsadest.» 

«See on meile õnneks, sest kui nad oleksid leidnud «Bonadventure'i», siis oleksid nad sellega 
põgenenud. Ja siis me poleks enam niipea saanud Tabori saarele tagasi sõita,» lisas Harbert. 
«Jah,» vastas reporter, «on väga oluline viia sinna kiri teatega, et Ayrton asub nüüd siin, ja 
andmetega Lin-colni saare täpsest asukohast — juhuks, kui šoti jaht peaks tulema teda 
otsima.» 

«Nõndaks, «Bonadventure» on veel siin, härra Spilett!» tähendas meremees. «Tema ja ta 
meeskond on valmis feele asuma esimesel märguandel.» 

«Ma arvan, Pencroff, et retk tuleks ette võtta kohe, kui meie ekspeditsioon-saarel on 
lõpetatud. On ju võimalik, et meie tundmatu heategija, kui me tema ainult leiame, teab väga 
palju niihästi Lincolni kui ka Tabori saarest. Pidage meeles, et just tema kirjutas kirja ja tema 
ehk teab ka, mida arvata jahi tagasitulekust.» 

«Tuhat ja tuline!» hüüatas Pencroff. «Kes see võiks küll olla? See isik tunneb meid, aga meie 
teda ei tunne! Kui see on lihtsalt mõni merehädaline, miks ta end siis varjab? Me oleme ausad 
inimesed, ma arvan, ja ausate inimeste seltskond pole kellelegi ebameeldiv. Kas ta on tulnud 
siia vabatahtlikult? Kas ta võib lahkuda saarelt, kui see temale meeldib? Kas ta on veel siin? 
Või pole teda enam siin? ... » 

Nõnda kõneldes olid Pencroff, Harbert ja Gideon Spi-lett roninud «Bonadventure'i» pardale ja 
vaatasid seal ringi. Äkki hüüatas meremees, olles uurinud peli', millele oli keritud ankruköis: 
«No küll on lugu! Vaat see on alles number!» 

«Mis on, Pencroff?» küsis reporter. 

«See sõlm siin pole minu tehtud!» 

Ja Pencroff osutas nöörile, millega köie ots oli seotud peli külge, et see end lahti ei keriks. 
«Kuidas nii, pole teie tehtud?» küsis Gideon Spilett. 

«Ei, olen selles veendunud. See siin on kalamehe sõlm, mina aga teen alati veblingu2.» 

«Ega te ei eksi, Pencroff?» 


' Peli — seadeldis ankru hiivamiseks ja vettelaskmiseks. Tõlk.- 


2 Vebling- — tavaline meremehesolm. Tõlk. 

«Ei, ma ei eksi!» kinnitas meremees. «Selle sõlme -tegemine on mul juba loomulikult käe 
sees ja käsi ei eksi kunagi.» 

«Niisiis on bandiidid siiski pardal käinud?» küsis Harbert. 

«Seda ma ei tea,» vastas Pencroff, «aga see on kindel, et keegi on «Bonadventure'i» ankru 
hiivanud ja hiljem jälle vette lasknud! Ja ennäe, siin on ka teine tõend! Ankruköis on lastud 
alla libiseda ja garnituur' ei ole enam klüüsi kohal. Ütlen teile, et meie laeva on kasutanud 
keegi võõras!» 

«Aga kui kurjategijad oleksid teda kasutanud, oleksid nad ta tühjaks röövinud või temal 
põgenenud...» 

«Põgenenud!.. .Kuhu siis? ... Kas Tabori saarele?» sähvas Pencroff. «Kas te usute, et nad 
oleksid söandanud välja sõita nii väikese tonnaažiga laeval?» 

«Pealegi tuleb siis eeldada, et Tabori saar oli neile tuntud,» jätkas reporter. 

«Olgu sellega kuidas tahes,» ütles meremees, «aga nii tõesti, kui minu nimi on Bonadventure 
Pencroff Vineyardist, meie «Bonadventure» on merel käinud ilma meieta.» 

Meremees oli oma asjas nii kindel, et Gideon Spilett ja Harbert ei tihanud talle vastu vaielda. 
Oli ilmne, et pärast seda kui PencrofF oli ta Õhupalli sadamasse toonud, oh laev teinud lühema 
voi pikema sõidu. Meremees ei kahelnud põrmugi, et ankur oli vahepeal üles vinna-tud ja 
hiljem jälle vette lastud. Ja milleks see kõik, kui laeva sõiduks ei tarvitatud? 

«Aga kuidas me siis pole näinud « Bonadventure'it» ulgumerele sõitvat?» küsis reporter, kes 
tahtis kõik võimalikud vastuväited läbi proovida. 

«Oh, härra Spilett,» vastas meremees, «tarvitseb vaid lahkuda öösel hea tuulega ja juba kahe 
tunni pärast olete saarest kaugel eemal.» 

«Hea küll,» jätkas Gideon Spilett, «aga ma küsin edasi, millise sihiga tarvitasid bandiidid 
«Bonadven-ture'it» ja miks tõid nad selle peale kasutamist sadamasse tagasi?» 


' Garnituur — tükk purjeriiet, mis ümber ankruköie mähitakse, et see osa, mis on vastu 
klüüsi, ära ei kuluks. Tõlk. 

«Noh, härra Spilett,» vastas meremees, «lisame selle teiste mõistatuslike asjade juurde ja ei 
maksa sellele enam mõelda. Peaasi, et «Bonadventure» oleks alles ja siin ta ongi. Õnnetuseks 
on asi aga nii, et kui piraadid võtavad laeva veel teist korda, siis me ei leia teda siit ehk enam 
kunagi.» 

«Sel juhul, Pencroff,» ütles Harbert, «oleks vast kõige õigem viia «Bonadventure» ettevaatuse 
mõttes Graniit-lossi ette?» 

«Jah ja ei,» vastas Pencroff, «pigem küll ei. Tänumeele jõe suue on halb koht laeva jaoks ja 
meri on seal kuri.» 

«Aga kui vedada ta välja liivale, võib-olla isegi Kaminateni ...?» 

«Võib-olla ... jah ...» vastas Pencroff. «Igatahes kuna me peame Graniitlossi kaunis pika retke 
ajaks niikuinii maha jätma, siis usun, et «Bonadventure» on siin meie äraolekul kindlamas 
kohas kui mujal, ja me teeme hästi,, jättes ta siia, kuni saar on neist kaabakaist puhastatud.» 
«See on ka minu arvamus,» ütles reporter. «Siin pole tal vähemalt tormi korral nii ohtlik kui 
Tänumeele jõe suudmes.» 

«Aga kui bandiidid tulevad teda uuesti külastama?» küsis Harbert. 

«Noh, mu poiss,» vastas Pencroff, «kui nad ei leia teda siit, leiavad nad ta kergesti 
Graniitlossi eest ja meie äraolekul ei takistaks neid keegi teda vallutamast. Seepärast arvan ma 
niisamuti kui härra Spilettki, et on parem jätta ta Õhupalli sadamasse. Aga kui me tuleme 
tagasi, ilma et oleksime saart neist'lurjustest vabastanud, siis on küll targem meie laev 
Graniitlossi ette viia, kuni tal pole enam karta mingit kurjategijate külaskäiku.» 

«Oleme kokku leppinud. Nüüd siis teele!» ütles reporter. 

Kui Pencroff, Harbert ja Gideon Spilett jõudsid tagasi Graniitlossi, teatasid nad insenerile 
kõigest, mis oli juhtunud, ja see kiitis heaks nende kavatsused oleviku ja tuleviku suhtes. Ta 
andis isegi meremehele lubaduse, et uurib merekitsuse seda osa, mis asub laiu ja ranniku 
vahel, et näha, kas sinna pole võimalik ehitada muuliga varjatud kunstlikku sadamat. Sel juhul 


oleks «Bonad-venture» alati lähedal ja kolonistide silma all. Tarbe korral võiks laeva koguni 
lukustada. 

Samal õhtul saadeti Ayrtonile telegramm palvega, et ta tooks karjatarast paar kitse, 
keda Nab tahtis harjutada elama platoo aasadel. Kuid imelik küll, Ayrton ei teatanud sõnumi 
kättesaamisest, kuigi ta seda harilikult alati tegi. See pani inseneri imestama. Aga võis ju 
olla, et Ayrton ei viibinud sel ajal karja-taras või et ta oli juba teel Graniitlossi. Ta oli 
lahkunud Graniitlossist juba kahe päeva eest ja lubanud 10. novembri õhtul või hiljemalt 11. 
varahommikul tagasi 

olla. 

Kolonistid jäid niisiis ootama, et Ayrton Kaugvaate platool nähtavale ilmuks. Nab ja Harbert 
läksid isegi silla lähedale valvama, et seda otsekohe alla lasta, niipea kui nende kaaslane sinna 
jõuab. 

Aga kella kümneks õhtul oli juba selge, et Ayrton ei tule. Peeti otstarbekohaseks saata uus 
telegramm, paludes viivitamatut vastust. Telegraafikell Graniitlossis püsis aga tummana. 
Nüüd muutusid kolonistid väga rahutuks. Mis oli juhtunud? Kas Ayrton ei olnudki enam 
karjataras või'kui ta oli veel seal, kas ta oli siis vangistatud? Kas tuli neil veel sel pimedal öö 
karjatarasse minna? 

Selle üle vaieldi. Ühed tahtsid minna, teised jääda. 

«Aga ehk on telegraafiseadeldises juhtunud mingi rike-ja see ei tööta enam,» ütles Harbert. 
«Väga võimalik,» ütles reporter. 

«Ootame homseni,» vastas Cyrus Smith. «On ju tõesti 

võimalik, et Ayrton pole saanud meie sõnumit või pole meie kätte saanud tema oma.» 
Oodati, ja muidugi mitte ilma teatud ärevuseta. 11. novembril varavalgel lülitas Cyrus Smith 
aparaadi uuesti sisse, kuid ei saanud ka seekord vastust. 

Ta tegi seda veel kord — samuti tagajärjeta. 

«Nüüd asume teele karjatarasse!» ütles ta. 

«Ja hästi relvastatult,» lisas Pencroff. 

Ühtlasi otsustati, et Graniitlossi ei tohi jätta üksi ja et Nab jääb sinna. Kui ta on saatnud 
kaaslased Glütseriini ojani, tõstab ta jälle silla üles ja ootab puu taga peidus olles, kuni nad 
tagasi tulevad või kuni tuleb Ayrton. 

Juhul kui piraadid nähtavale ilmuvad ja püüavad üle oja tungida, takistab ta neid püssitulega, 
ja kui häda käes, põgeneb Graniitlossi. Kui tõstuk on kord juba üleval, siis on Nabi julgeolek 
kindlustatud. 


Cyrus Smith, Gideon Spilett, Harbert ja Pencroff pidid tõttama otseteed karjatarasse ja kui nad 


sealt Ayrtonit ei leia, siis ümbruskonnas metsa läbi otsima. 

Kell kuus hommikul ületasid insener ja tema kolm kaaslast juba Glütseriini oja ning Nab asus 
valvepostile oja pahemale kaldale väikese kõrgendiku taha, millel kasvasid mõned suured 
draakonipuud. 

Lahkudes Kaugvaate platoolt, suundusid kolonistid otseteed karjatara teele. Nad hoidsid 
püssid laskevalmis ja olid valmis tulistama vähimagi ohu puhul. Nii karabiinid kui ka püssid 
olid laetud kuuliga. 

Võsa mõlemal pool teed oli tihe ja võis hõlpsasti peita kurjategijaid, kes oma relvade 
tõttu.võisid olla väga kardetavad. 

Kolonistid sammusid ruttu ja vaikides. Top käis nende ees, kord joostes mööda teed, kord 
põigates metsa alla, kuid ta oli kogu aeg vait ega märganud nähtavasti midagi ebaharilikku. 
Seda truud koera võis arvestada, ta ei lasknud end kindlasti üllatada ja oleks hakanud 
haukuma, niipea kui kuskil oleks olnud midagi kahtlast. 

Sammudes mööda teed, jälgisid kolonistid kogu aeg ka telegraafiliini, mis ühendas karjatara 
Graniitlossiga. Nad olid käinud juba umbes paar miili, kuid neile polnud veel silma puutunud, 
et ühendus oleks kuskil kat- 

kenud. Postid olid heas korras, isolaatorid puutumata ja traat korralikult pingul. Siis aga 
märkas insener, et traat rippus lõdvemalt, ja jõudes post nr. 74 juurde, hüüatas Harbert, kes 
kõndis kõige ees: «Traat on katki!» 

Tema kaaslased kiirendasid sammu ja tõttasid kohale, kus noormees oli peatunud. 

Seal oli post ümber paisatud ja lamas põiki üle tee. Liini katkemise koht oli seega kindlaks 
tehtud ja oli selge, miks sõnumid Granittlossist ei jõudnud karjata-rasse ega sealt tulevad 
sõnumid Graniitlossi. 

«Tuul küll ei ole seda posti ümber lükanud,» tähendas Pencroff. 

«Ei,» vastas Gideon Spilett, «ta on maa seest välja kaevatud ja inimkäsi on ta üles kiskunud.» 
«Ka traat on katki lõigatud,» lisas Harbert, näidates kahele raudtraadi otsale. 

«Kas katkemiskoht on värske?» küsis Cyrus Smith. 

«Jah,» vastas Harbert, «kahtlemata on ta alles hiljuti katki lõigatud.» 

«Karjatarasse! Karjatarasse!» hüüdis meremees. 

Kolonistid olid poolel teel karjatara ja Graniitlossi vahel. Neil jäi veel minna kaks ja pool 
miili. Nüüd läksid nad jooksusammul. 

Oli karta, et karjataras oli juhtunud midagi tõsist. Muidugi võis Ayrton saata telegrammi, mis 
kohale ei jõudnud, kuid mitte selles polnud põhjus, mis ta seltsimehi rahutuks tegi. 
Mõistatuslikum oli see, et Ayrton eelmisel õhtul koju ei tulnud, kuigi ta oli seda lubanud. 
Lõpuks aga polnud ühendus karjatara ja Graniitlossi vahel rikutud ilma põhjuseta ja kellel 
muul oleks olnud huvi seda katkestada kui piraatidel? 

Kolonistid jooksid ja nende südant vaevas mure. Nad olid tõsiselt kiindunud oma uuesse 
kaaslasse. Kas nad leiavad ta tapetuna nendesamade inimeste käe läbi, kelle juht ta oli kord 
olnud? 

Peagi jõudsid nad kohani, kus tee kulges piki väikest Punaoja haru, mis niisutas karjatara 
niitusid. Nad aeglustasid siin sammu, et mitte hingeldada hetkel, kus võib-olla oli tarvis 
astuda võitlusse. Püssid polnud enam kaittseriivis, vaid vinnas. Igaüks pidas silmas üht osa 

metsast. Top tõi kuuldavale tumedaid urinaid, mis polnud hea tunnus. 

Lõpuks ilmus puude vahelt nähtavale püstplankudest tara. Esimesel silmapilgul polnud sellel 
näha mingeid lõhkumise jälgi. Värav oli kinni nagu harilikult. Karja-taras valitses sügav 
vaikus. Ei olnud kuulda tavalist mufloonide määgimist ega Ayrtoni häält. 

«Lähme sisse!» ütles Cyrus Smith. 

Ja insener astus mõned sammud edasi, kuna ta kaaslased jäid temast paarkümmend sammu 
tahapoole, olles valmis tulistama. 

Cyrus Smith tõmbas krambi eest ja tahtis üht värava-poolt lahti lükata, ent äkki hakkas Top 
ägedasti haukuma. Tara kohal kõlas pauk ja sellele järgnes valukarjatus. Harbert langes 
kuulist tabatuna maha! 


VII PEATÜKK. 


REPORTER JA PENCROFF KARJATARAS. HARBERT KANTAKSE 
MAJJA. MEREMEHE AHASTUS. REPORTERI JA INSENERI 
NÕUPIDAMINE. RAVI. ON JÄLLE LOOTUST. KUIDAS NABI 
HOIATADA? KINDEL JA USTAV KULLER. NABI VASTUS. 


Harberti karjatust kuuldes laskis Pencroff oma relva kukkuda ja sööstis tema poole. 

«Nad on ta tapnud!» hüüdis ta. «Nad on tapnud mu poisi! Nad on ta tapnud!» 

Cyrus Smith ja Gideon Spilett tõttasid samuti Har-berti juurde. Reporter kuulas, kas vaese 
noormehe süda veel lööb. 

«Ta elab,» ütles ta. «Kuid ta tuleb siit ära viia ... » 

«Kas Graniitlossi? See on võimatu,» ütles insener. 

«Siis karjatarasse!» hüüdis Pencroff. 

«Üks hetk,» ütles Cyrus Smith. 

Ta tormas vasakule piki tara. Seal märkas ta enda ees bandiiti, kes sihtis tema pihta; kuul 
lendas läbi inseneri kübara. Sekund hiljem, enne kui kurjategija jõudis teist korda tulistada, 
langes ta Cyrus Smithi pistoda löögist, mis tabas paremini südamesse kui püssikuul. 

Samal ajal vinnasid Gideon Spilett ja meremees endid tara nurga juurest üles, ronisid üle 
plangu ja hüppasid karjatarasse. Nad kiskusid ära seestpoolt vastu väravat toetatud teibad ja 
tõttasid majja. See oli tühi ja peagi lamas vaene Harbert Ayrtoni voodil. 

Mõni hetk hiljem oli ka Cyrus Smith tema juures. 

Nähes Harbertit hingetuna, oli meremehe valu kohutav. Ta nuttis ja nuuksus ja tahtis oma 
pead vastu seina purustada. Ei insener ega reporter suutnud teda 

rahustada. Neid endidki tahtis meeleliigutus lämmatada, ad ei suutnud rääkida. 

Siiski tegid nad kõik, mida võisid, et surmalt ära kiskuda vaest noormeest, kes vaakus hinge 
nende silmade all. Gideon Spilett, kes oli oma elus läbi teinud nii palju tormilisi juhtumusi, 
tundis pisut praktilist arstiteadust. Ta teadis kõigest natuke ja oli viibinud mõneski olukorras, 
kus ta oli pidanud hoolitsema haavatute eest, keda oli tabanud terariist või kuul. Cyrus Smithi 
abil asus ta Harberti eest hoolitsema, nii nagu selle olukord nõudis. 

Kõigepealt ehmatas reporterit nooruki täielik liikumatus, mis võis tulla verekaotusest, aga ka 
šokist, kui kuul oli tabanud mõnda luud sellise jõuga, et see põrutas tugevasti kogu organismi. 

Harbert oli äärmiselt kahvatu ja tema pulss nii nõrk, et Gideon Spilett tundis sedi tuikavat 
ainult pikkade vaheaegade järel, nagu oleks süda just seisma jäämas. Meelte ja mõistuse 
tegevus oli täiesti lakanud. Need sümptoomid olid väga tõsised. 

Harberti rind tehti paljaks, ja kui veri oli märja taskuräti abil kõrvaldatud, pesti haava külma 
veega. 

Vigastatud koht tuli nüüd selgesti nähtavale. Rinnal kolmanda ja neljanda roide vahel, selles 
kohas, kus kuul oli Harbertit tabanud, punetas piklik haav. 

Cyrus Smith ja Gideon Spilett pöörasid vaese noormehe külili ja Harbert tõi kuuldavale nii 
nõrga oige, et seda võis pidada viimaseks hingetõmbeks. 

Harberti seljal immitses verd veel teine haav ja sealt kukkus välja kuul. 

«Jumal tänatud,» ütles reporter, «kuul pole jäänud kehasse ja meil pole vaja seda sealt välja 
kiskuda.» 

«Aga süda?» küsis Cyrus Smith. 

«Süda pole viga saanud, muidu oleks Harbert juba surnud.» 

«Surnud!» karjatas Pencroff ahastavalt. 

Meremees oli kuulnud ainult reporteri viimast sõna. 

«Ei, Pencroff,» vastas Cyrus Smith, «ei! Ta ei ole surnud! Ta pulss lööb. Ta isegi oigas. Aga 
rahustuge, juba oma lapse huvides! Vajame kogu oma külma verd. Ärge sundige meid seda 
kaotama, mu sõber!» 

Pencroff vaikis, aga suured pisarad, mis voolasid üle ta näo, näitasid ta hingelist vapustust. 
Sel ajal püüdis Gideon Spilett meelde tuletada oma kogemusi ja toimida kavakindlalt. Olles 
haavatu läbi vaadanud, oli reporterile selge, et kuul oli eestpoolt sisse tunginud ja seljast välja 
tulnud. Aga milliseid vigastusi oli ta põhjustanud? Milliseid tähtsaid organeid oli ta 
puudutanud? Vaevalt oleks seda võinud praegu öelda isegi elukutseline kirurg, veel vähem 
siis reporter. 

Üks oli siiski selge: pidi ära hoidma põletiku tekkimist vigastatud kehaosades ja võitlema 
kohaliku põletikuga ning palavikuga, mida haav tekitas — haav, mis võis olla surmav! 
Milliseid ravimeid, milliseid põletikuvastaseid rohtusid pidi ta tarvitama? Milliste 
vahenditega võis ta vältida põletiku tekkimist siseorganeis? 

Kõigepealt oli aga vaja mõlemad haavad viivitamatult kinni siduda. Gideon Spilett ei pidanud 
soovitavaks pesta haava sooja veega ega tõmmanud ka haava ääri kokku, sest see võis 
põhjustada uue verejooksu. Verekaotus oli niigi olnud väga suur ja Harbert oli selle tõttu 
äärmiselt nõrk. Seepärast otsustas reporter pesta mõlemat haava ainult külma veega. 
Harbert seati lamama vasakule küljele ja jäetigi sellesse asendisse. 

«Ei ole hea, kui ta end liigutab,» ütles Gideon Spilett. «Praegune asend on kõige kohasem 
selleks, et mäda saaks nii rinna- kui ka seljahaavast kergesti välja voolata. Ja ta vajab täielikku 
rahu.» 

«Mis? Me ei saagi teda Graniitlossi kanda?» küsis Pencroff. 

«Ei, Pencroff,» vastas reporter. 

«Neetud!» hüüatas meremees, vibutades rusikat. 

«Pencroff!» ütles Cyrus Smith. 

Gideon Spilett hakkas haavatud noormeest suurima tähelepanuga uurima. Harbert oli ikka 
veel nii kohutavalt kahvatu, et reporter sattus suurde ärevusse. 

«Cyrus,» ütles ta, «mina ei ole arst. .. olen hirmsas segaduses ... Te peate mind aitama oma 
nõuannete ja oma kogemustega!» 

«Püüdke oma rahu tagasi saada, mu sõber!» vastas 

insener, surudes reporteri kätt. «Otsustage külmavereliselt! Mõelge ainult sellele, et Harbert 
tuleb päästa!» 

Need sõnad andsid Gideon Spilettile tagasi enesevalitsuse, mida ta oma kanda võetud raske 
vastutuse tõttu oli meeleheite silmapilgul kippunud kaotama. Ta võttis istet voodi ees. Cyrus 
Smith seisis püsti. Pencroff oli oma särgi lõhki käristanud ja valmistas masinlikult 
haavasidemeid. 

Gideon Spilett seletas Cyrus Smithile, et ta peab vajalikuks kõigepealt verejooks seisma 
panna, seejuures aga mitte haavu sulgeda ega soodustada nende kiiret kinnikasvamist, sest 
kindlasti olid ka siseorganid vigastatud ning kopsu ei tohtinud lasta koguneda mäda. 

Cyrus Smith kiitis selle kõigiti heaks ja siis otsustati haavad kinni siduda, kuid nende servi 
mitte kokku suruda. Õnneks polnud haavadel sakilisi ääri, mis oleks 

tulnud ära lõigata. 

Aga kas oli kolonistidel mõjuvat vahendit põletiku vastu, mille tekkimine oli paratamatu? 

Jah, neil oli üks vahend, mida loodus ise rikkalikult pakkus. Neil oli külma vett, seda kõige 
paremat rahustavat vahendit, mida võib tarvitada haavapõletiku vastu, kõige mõjuvamat 
terapeutilist vahendit raskete juhtumite puhul, mis nüüd on tunnustatud kõikide arstide poolt. 
Külmal veel on veel see paremus, et ta laseb haaval seista täielikus rahus ja hoiab ära 
enneaegse mähiste vahetamise vajaduse. See paremus on väga oluline, sest kogemused on 
näidanud, et esimestel päevadel on õhk haavale äärmiselt ohtlik. 

Nõnda arutasid Gideon Spilett ja Cyrus Smith ja lasksid endid juhtida vaid oma tervest 
mõistusest ning tegutsesid nii, nagu oleks tegutsenud ka parim kirurg. Vaese Harberti 
mõlemale haavale seati linased kompressid ja neid niisutati pidevalt külma veega. 

Meremees oli kiiresti süüdanud koldesse tule. Majas ei puudunud kõige vajalikumad 
tarbeained. Vahtrasuhkrust ja ravimtaimedest — viimaseid oli nooruk ise korjanud Granti 
järve kaldalt — valmistati värskendav jook, mida anti haigele, kes ikka veel oli 
meelemärkuseta. Palavik pii väga kõrge ja terve päev ja öö möödusid, ilma et haavatu oleks 
tulnud teadvusele. Harberti 

elu rippus nagu niidi otsas ja see niit võis iga hetk katkeda. 

Järgmisel päeval, 12. novembril, said Cyrus Smith ja ta kaaslased juba uut lootust. Harbert oli 
tulnud meelemärkusele. Ta avas silmad ning tundis ära Cyrus Smithi, reporteri ja Pencroffi. 
Noormees lausus kaks-, kolm sõna. Ta ei teadnud, mis oli juhtunud. Talle jutustati sellest ja 
Gideon Spilett palus teda lamada täielikus rahus. Ta ütles noorukile, et tema elu pole 
hädaohus ja et ta haavad kasvavad mõne päevaga kinni. Muide, Harbert peaaegu ei tundnudki 
valu, ja külm vesi, millega ta haavu kogu aeg niisutati, ei lasknud neis tekkida põletikku. 
Mäda voolas normaalselt välja, palavik ei tõusnud, ja võis juba loota, et hirmus haav ei 
põhjusta siiski surma. Vähehaaval muutus Pencroffi süda kergemaks. Ta oli nagu halastajaõde 


või nagu ema oma lapse voodi ääres. Harbert uinus taas, aga nüüd näis tema uni olevat parem. 


«Öelge mulle uuesti, et te loodate paranemisele, härra Spilett!» ütles Pencroff. «Öelge mulle 
veel kord, et te päästate Harberti!» 

«Jah, me päästame ta,» vastas reporter. «Haav on raske ja võib-olla on kuul läbistanud isegi 
kopsu, aga selle organi vigastamine pole surmav.» 

«Taevas kuulgu teid!» kordas Pencroff. 

Mõistagi polnud kolonistidel selle kahekümne nelja tunni jooksul, mis nad olid veetnud 
karjataras, muud mõtet kui hoolitseda Harberti eest. Nad ei hoolinud palju hädaohust, mis 
võis neid bandiitide tagasitulekul ähvardada, ega mõelnud ka sellele, milliseid 
ettevaatusabinõusid edaspidi tarvitusele võtta. 

Aga järgmisel päeval, kui Pencroff valvas haige voodi juures, hakkasid Cyrus Smith-ja 
reporter seda küsimust arutama. 

Kõigepealt käisid nad kopli läbi. Ayrtonist ei olnud jälgegi. Kas olid endised sõbrad vaese 
Ayrtoni kaasa viinud? Kas olid mereröövlid talle ootamatult kallale tunginud? Kas oli ta vastu 
hakanud ning võitluses hukkunud? See viimane oletus oli vägagi tõenäoline, sest hetkel, mil 

Gideon Spilett ronis üle tara, oli ta selgesti näinud üht kurjategijat, kes põgenes Franklini mäe 

lõunapoolse seljandiku kaudu ja kellele Top järele tõttas. See oli üks neist, kelle paat oli 
purunenud vastu kaljusid Tänumeele jõe suudmes. Ka see bandiit, kelle Cyrus Smith oli 
tapnud ja kelle laip lamas tara taga, kuulus Bob Harvey jõuku. 

Ehitused ise olid rüüstamata. Väravad olid suletud ja seepärast polnud loomad saanud metsa 
laiali joosta. Ei olnud näha ka võitluse jälgi; nii maja kui ka tara olid täiesti korras. Ainult 
laskemoon, millega Ayrton oli varustatud, oli kadunud ühes temaga. 

«Sellele õnnetule tungiti nähtavasti ootamatult kallale,» ütles Cyrus Smith, «ja kuna tema juba 
võitluseta alla ei andnud, siis ta arvatavasti tapeti.» 

«Jah, seda on karta,» vastas reporter. «Pärast seda asusid kurjategijad muidugi siia elama, 
kuna siin oli kõike külluses, ega põgenenud enne, kui nägid meid tulevat. On ka täiesti kindel, 
ft sel hetkel ei olnud siin enam ei surnud ega elavat Ayrtonit.» 

«On vaja mets läbi otsida,» ütles insener, «ja vabastada saar neist lurjustest. Pencroffi 
eelaimused ei petnud teda, kui ta tahtis neile nagu kiskjatele jahti pidada. See oleks meid 
hoidnud paljude õnnetuste eest.» 

«Jah,» vastas reporter, «aga nüüd on meil õigus olla halastamatud.» 

«Igal juhul oleme me sunnitud ootama mõne aja,»-ütles insener, «ja jääma siia, kuni võime 
kanda Harberti Graniitlossi, teda sealjuures ohustamata.» 

«Kuid Nab?» küsis reporter. 

«Nab on kindlas kohas.» 

«Aga kui ta muutub meie pärast rahutuks ja katsub siia tulla?» 

«Ta ei tohi tulla!» vastas Cyrus Smith otsustavalt. «Ta tapetakse teel.» 

«Siiski on väga tõenäoline, et ta püüab meiega ühineda.» 

«Ah, kui telegraaf veel töötaks, siis võiksime teda hoiatada! Aga nüüd on see võimatu. Meie 
ei või ka Pencroffi ja Harbertit üksi siia jätta. . . Hea küll, ma lähen üksi Graniitlossi.» 

«Ei, e1% Cyrus,» vastas reporter, «te ei tohi riskida. Teie julgus ei aitaks siin kuigi palju. 
Arvatavasti valva- 

vad need närukaelad seda kohta ja varitsevad paksus metsas, mis ümbritseb tara, ning kui te 
lähete, on meil kaks õnnetust ühe asemel.» 

«Aga Nab?» kordas insener. «Juba terve ööpäev pole tal meist teateid. Tal võib tekkida soov 
siia tulla.» 

«Ja kuna ta on veel ettevaatamatum kui meie, siis langeb ta lõksu .. .» 

«Kas pole mingit võimalust teda hoiatada?» 

Insener mõtles järele ja ta pilk langes Topile, kes siia-sinna joostes näis ütlevat: «Kas siis 
mind polegi siin, mis?» 

«Top!» hüüdis Cyrus Smith. 

Loom hüppas oma peremehe juurde. 

«Jah, Top läheb!» ütles reporter, kes oli mõistnud inseneri kavatsust. «Top pääseb läbi sealt, 
kus see meil ei õnnestu. Tema viib Graniitlossi teateid ja toob meile uudiseid Graniitlossist.» 
«Ruttu,» vastas Cyrus Smith, «ruttu!» 

Gideon Spilett tõmbas kiiresti oma bloknoodist lehe ja kirjutas järgmised read: 

«Harbert haavatud. Oleme karjataras. Ole valvel. Ära lahku Graniitlossist. Kas piraate on 
ümbruses näha? Saada vastus Topiga!» 

See napisõnaline sedel sisaldas kõiki andmeid, mida Nabil oli tarvis teada, ja nõudis temalt 
vastust küsimustele, mis olid kolonistidele olulised. Leht keerati kokku ja seoti Topi 
kaelarihma külge, nii et ta oli hästi näha. 

«Top, mu koerake!» ütles insener looma kallistades. «Nab! Top! Nab! Mine, mine!» 
Nende sõnade juures hüppas Top üles. Ta sai aru, ta aimas, mida temalt nõuti. Karjatara tee 
oli talle tuttav. Top võis vähem kui poole tunniga jõuda Graniitlossi, ja joostes metsaserva 
varjus või kõrges rohus, lipsas ta kindlasti märkamatult läbi sealt, kus Cyrus Smithi ja 
reporterit oleks paratamatult ähvardanud oht. 

Insener läks väravate juurde ja lükkas ühe poole lahti. 

«Nab! Top, Nab!» kordas ta veel kord, näidates käega Graniitlossi suunas. 

Top tormas välja ning kadus. 

«Ta jõuab pärale!» ütles reporter. 

«Jah, ja see truu loom tuleb ka tagasi!» 

«Mis kell on?» küsis Gideon Spilett. 

«Kümme.» 

«Tunni aja pärast võib ta siin olla. Me valvame ta tulekut.» 

Värav suleti uuesti. Insener ja reporter läksid majja. Harbert magas ikka veel sügavasti. 
Pencroff hoidis ta kompressid kogu aeg niisked. Kuna Gideon Spilettil ei olnud parajasti 
midagi erilist teha, hakkas ta toitu valmistama, pidades sealjuures hoolega silmas seda osa 
koplist, mis ulatus vastu mäekülge, sest sealtkaudu võis karta kallaletungi. 

Kolonistid ootasid ärevusega Topi tagasitulekut. Veidi enne kella ühtteist läksid Cyrus Smith 
ja reporter, karabiinid käes, värava taha, olles valmis seda avama koera esimese haugatuse 
peale. Nad ei kahelnud, et niipea kui Top on õnnelikult Graniitlossi jõudnud, saadab Nab ta 
otsekohe tagasi. 


Nad olid oodanud seal umbes kümme minutit, kui kõlas pauk ja kohe selle peale kostis Topi 
haukumine. 

Insener avas värava ja nähes umbes saja sammu kaugusel metsaserval püssirohusuitsu 
pilvekest, tulistas selles suunas. 

Samal hetkel hüppas Top sisse ja värav suleti kiiresti. 

«Top, Top!» hüüdis insener, võttes koera suure targa pea oma käte vahele. 

Topi kaelarihma külge oli kinnitatud sedel ja Cyrus luges sealt järgmised sõnad, mis olid 
kirjutatud Nabi suure käekirjaga: 

«Graniitlossi ümbruses pole piraate. Ma ei liigu siit. Vaene noorhärra Harbert!» 


VIII PEATÜKK. 


PIRAADID KARJATARA ÜMBRUSES. AJUTINE ELUKOHT. 
HARBERTIT RAVITAKSE. PENCROFFI RÕÕM. TAGASIVAADE 
MINEVIKKU. MIDA TOOB TULEVIK. CYRUS SMITHI 
ARVAMUSED SELLE KOHTA. 


Niisiis olid piraadid ikka veel siin; nad varitsesid ja olid võtnud nõuks tappa ükshaaval kõik 
kolonistid. Järelikult pidid ka viimased kohtlema neid nagu kiskjaid. Aga seejuures tuli olla 
väga ettevaatlik, sest kurjategijail oli praegusel hetkel parem positsioon: nad võisid näha, olles 
ise nähtamatud, nad võisid ootamatult kallale tungida, kuid neid endid ei saanud üllatada. 
Cyrus Smith otsustas seepärast jääda esialgu karja-tarasse, mille toidutagavaradest jätkus üsna 
pikaks ajaks. Ayrtoni maja oli varustatud kõige vajalikuga, ja kuna kolonistide ootamatu 
saabumine ajas piraadid kiiresti põgenema, ei jäänud neile aega maja rüüstamiseks. Oli 
võimalik, nagu tähendas Gideon Spilett, et asjad arenesid järgmiselt: saarel maabunud kuus 
sunnitöölist olid läinud edasi mööda lõunarannikut. Kartes tungida Metsiku Lääne 
metsadesse, tegid nad ringi ümber Mao poolsaare ja jõudsid Kosejõe suudmesse. Minnes siis 
edasi mööda jõe parempoolset kallast, jõudsid nad Franklini mäe esimeste seljandikkudeni, 
kus nad loomulikult hakkasid otsima mingit peavarju ja sattusid peagi karjatarasse, mis oli sel 
ajal elaniketa. Sinna olid nad siis tõenäoliselt elama asunud, oodates parajat momenti, et 
teostada oma alatuid kavatsusi. Ayrtoni saabumine oli neile ootamatu, kuid neil oli nähtavasti 
korda läinud õnnetu oma võimusesse saada ja... lõppu võib kergesti aimata. Kurjategijate arv 
oli nüüd, tõsi küll, vähenenud viiele, aga nad 

olid hästi relvastatud. Nad hulkusid metsas ja sinna tungides oleksid kolonistid seadnud end 
nende kuulide alla, ilma et oleks olnud võimalik neile samaga vastata või neist ette jõuda. 
«Tuleb oodata! Praegu ei ole muud teha,» kordas Cyrus Smith. «Kui Harbert on paranenud, 
siis võime saare põhjalikult läbi puistata ning piraatidega lõpparve teha. Selle võiksime seada 
meie suure ekspeditsiooni eesmärgiks, samuti kui... » 

«Samuti kui meie salapärase kaitsja otsimisegi,» lisas Gideon Spilett, lõpetades inseneri lause. 
«Aga tuleb tunnistada, armas Cyrus, et sel korral jäi tema abi tulemata — just siis, kui meil 
oleks seda kõige enam vaja olnud.» 

«Kes teab?» vastas insener. 

«Mida te sellega öelda tahate?» küsis reporter. 

«Et meie hädad pole veel lõppenud, mu armas Spilett, ja et vägeval abimehel on veel 
võimalust oma võimu näidata. Kuid praegu ei seisa küsimus mitte selles. Praegu on tähtis vaid 
Harbert!» 

Võitlus Harberti elu eest oli kolonistidele kõige valusam mure. Möödus mõni päev ja õnneks 
vaese nooruki olukord ei halvenenud. See oli juba suur asi, sest ajavõitmine tähendab haiguse 
puhul palju. Külm vesi, mis hoiti kogu aeg paraja temperatuuri juures, oli haavapõletiku 
täiesti ära hoidnud. Reporterile näis isegi, et see vesi, mis vulkaani läheduse tõttu sisaldas 

pisut väävlit, soodustas otseselt haava kinnikasvamist. Mädavool oli juba väiksem ja tänu 
lakkamatule hoolitsusele, millega Harbertit ümbritseti, tuli elu temasse tagasi ja ka palavik 
alanes. Noormees oli muide allutatud rangele dieedile ja seetõttu oli ta äärmiselt nõrk. Teisiti 
see ei saanudki olla. Aga tal ei puudunud kosutavad ravimjoogid ja täielik rahu mõjus temale 
kõige paremini. 

Cyrus Smith, Gideon Spilett ja Pencroff olid muutunud noore haavatu sidumisel väga 
osavaks. Kogu elamu pesu oli selleks ohverdatud. Harberti haavad kaeti kompresside ja 
sidemetega, kuid neid ei mähitud kinni ei liiga lõdvalt ega liiga tugevasti, vaid nõnda, et see 
soodustas armistumist, hoides seejuures ära põletikulised komplikatsioonid. Reporter osutas 
sidumisele äärmist 

tähelepanu. Ta tundis selle tähtsust ja kordas oma kaaslastele sedasama, mida tunnustab 
meeleldi enamjagu arste: hästi tehtud haavasidet näeb harvemini kui hästi teostatud lõikust. 
Kümne päeva pärast, 22. novembril, oli Harberti tervis-tunduvalt paranenud. Ta hakkas juba 
pisut toitu võtma. Ta põskedesse tuli värv tagasi ja ta heasüdamlikud silmad naeratasid 
põetajaile. Ta kõneleski pisut, kuigi' Pencroff püüdis teda selles takistada, rääkides ise ühte- 
soodu ja jutustades kõige uskumatumaid lugusid. Har-bert oli temalt kord küsinud, kus on 
Ayrton, ja imestanud, et ta teda siin ei näe, kuigi tema arvates pidi Ayr-ton olema karjatara 
majas. Meremees ei tahtnud Harber-tit erutada ja vastas lühidalt, et Ayrton läks Nabi juurde,, 
et kaitsta Graniitlossi. 

«Oh need piraadid!» kõneles meremees. «Neil džentel-menidel pole enam mingit Aalastust 
loota. Ja härra Smith tahtis neid võita õrnade tunnetega! Ma neile veel saadan õrnu tundmusi 
— suurekaliibrilisi ja heast: tinast!» 

«Kas neid on vahepeal nähtud?» küsis Harbert. 

«Ei, mu laps,» vastas meremees, «aga küll me nad üles leiame! Ja kui teie saate terveks, siis 
vaatame, kas need argpüksid, kes tulistavad selja tagant, julgevad meiega silm silma vastu 
välja tulla.» 

«Mina olen veel väga nõrk, mu vaene Pencroff.» 

«Oh, küllap jõud aja jooksul tagasi tuleb. Mis tähendab üks kuul läbi rinna? Ainult tühi nali! 
Ma olen saanud veelgi hullemaid haavu ja tunnen end siiski üsna kenasti!» 

Üldiselt näisid asjad edenevat hästi, ja oletades, et mingit komplikatsiooni ei teki, võis olla 
kindel, et Har-bert paraneb. Aga milline oleks kolonistide olukord olnud siis, kui Harberti 
haav oleks olnud raskem, kui näiteks-kuul oleks jäänud kehasse või kui oleks tulnud ära 
lõigata jalg või käsi?» 

«Ei,» ütles enam kui üks kord Gideon Spilett, «ma ei ole kunagi saanud värisemata mõelda 
niisugusele võimalusele!» 

«Aga siiski, kui seda oleks tulnud teha,» küsis temalt ühel päeval Cyrus Smith, «te poleks ju 
kõhelnud?» 

«Ei, Cyrus!» ütles Gideon Spilett. «Aga on ikkagi suur õnn, et meil polnud tegemist niisuguse 
komplikatsiooniga!» 

Kolonistid võtsid igas olukorras abiks oma terve mõistuse loogika, mis oli neid aidanud juba 
nii mitugi korda, ja seni oli neil kõik õnnestunud tänu nende laiadele üld-teadmistele. Aga kas 
ei tule kord hetk, kus kõik nende teadmised osutuvad mitteküllaldasteks? Nad olid üksi sellel 
saarel. Inimesed aga vajavad ühiskonda, nad täiendavad üksteist, nad on üksteisele tarvilikud. 
Cyrus Smith teadis seda hästi ja nii mõnigi kord küsis ta endalt, kas ei teki neilgi mõni raske 
olukord, millest nad ei suuda väljapääsu leida. 

Talle näis, et tema kaaslased ja tema, kellel seni kõik oli hästi läinud, olid nüüd astunud 
mingisse õnnetuste ajajärku. Enam kui kahe ja poole aasta jooksul, mis oli möödunud nende 
põgenemisest Richmondist, oli kõik kujunenud nende kasuks. Saar oli neile andnud küllalda- 

selt mineraale, taimi, loomi, ja kui loodus oli püsivalt olnud nende heategija, siis olid nad tänu 
oma teadmistele osanud tema ande ära kasutada. Koloonia aineline heaolu oli peaaegu täielik. 
Veel enam, teatud olukordades oli veel mingi seletamatu võim neile abiks tulnud . .. Kuid nii 
ei võinud see igavesti kesta! 

Lühidalt, Cyrus Smith arvas märkavat, et õnn pööras neile selja. 

Sunnitööliste laev oli ilmunud nende saare vetesse, ja kuigi piraadid väga imelikul viisil 
hukkusid, siiski oli kuus kurjategijat katastroofist pääsenud. Nendest saarel maabunud 
piraatidest olid viis veel elus ja neid oli peaaegu võimatu tabada. Polnud kahtlust, et need 
viletsad olid tapnud Ayrtoni, ja kuna nad omasid tulirelvi, siis juba nende esimesel 
kallaletungil kolonistidele sai Har-bert väga raskesti haavata. Kas olid need alles esimesed 
saatuselöögid kolonistide pihta? Seda küsis endalt Cyrus Smith. Sellest kõneles ta sagedasti 
ka reporterileA ja neile mõlemale tundus, et see nii imelik, kuid nii mõjuv vahelesegamine, 
mis oli neile seni nii palju kasu toonud, oleks nagu nüüd kadunud. Kas oli saladuslik olend, 
kelle olemasolu ei saanud eitada, saarelt lahkunud? Või oli ehk tedagi õnnetus tabanud? 

Neile küsimustele polnud võimalik vastust anda. Aga ei maksa arvata, et Cyrus Smith ja tema 
kaaslane, kuigi nad selliseist asjust kõnelesid, oleksid meelt heitnud Kaugel sellest! Nad 
vaatasid olukorrale otse näkku nad arutasid kõiki võimalusi ja valmistusid iga võimaliku 
sündmuse vastu. Nad vaatasid kindlalt ja julgelt tulevikku ja kui õnnetus peakski neid kord 
tabama, leiaks ta eest mehed, kes on valmis temaga võitlusse astuma 


IX PEATÜKK. 


NABIST EI OLE TEATEID. PENCROFFI JA REPORTERI 
ETTEPANEK, MIDA EI VÕETA VASTU. GIDEON SPILETTI 
LUUREKAIGUD. RIIDERÄBAL. SÕNUM. RUTULINE LAHKUMINE. 
KAUGVAATE PLATOOLE JÕUDMINE. 


Noor haige paranes pidevalt. Nüüd jäi veel vaid soovida, et ta tervislik seisund lubaks teda 
Graniitlossi üle viia. Ehkki majake oli hästi sisse seatud ja varustatud, polnud ta siiski nii 
mugav ja tervislik kui Graniitloss. Pealegi ei pakkunud ta niisugust julgeolekut kui kalju- 
elamu ja tema elanikke ähvardasid kõigest valvsusest hoolimata alati piraatide kuulid. 
Seevastu aga Graniit-lossis, keset võitmatut ja ligipääsematut kaljumassiivi, ei oleks neil 
olnud midagi karta ja igasugune nende vastu sihitud rünnak oleks seal kindlasti luhtunud. 
Seepärast ootasid nad kannatamatult hetke, mil Harbertit oleks saanud üle viia, ilma et see 
oleks olnud ohtlik ta haavale. Nad olid kindlalt otsustanud seda teha, kuigi teekond läbi 
Jakamari metsa oli väga kardetav. 

Nabilt ei olnud teateid, aga tema pärast ei tuntud muret. Vahva neeger oli Graniitlossis hästi 
varjatud ega lasknud end juba ootamatult tabada. Toppi tema juurde enam ei läkitatud, sest 
truud koera polnud mõtet saata kuulide alla, mis oleksid kolonistidelt röövinud nende kõige 
kasulikuma abilise. 

Tuli oodata, aga kolonistid olid kärsitud, soovides olla jälle Graniitlossis koos. Inseneri häiris 
väga asjaolu, et koloonia jõud olid laiali pillatud, sest see tuli piraatidele kasuks. Pärast 
Ayrtoni kadumist oli neid ainult neli viie vastu, sest Harbertit ei saanud veel arvestada. See 
tegi 

vahvale noormehele suurt tuska, sest ta sai väga hästi aru, millist tüli ta oma kaaslastele 
valmistas. 

29. novembril võtsid Cyrus Smith, Gideon Spilett ja Pencroffüksikasjalise arutluse alla 
küsimuse, mida kurjategijate vastu ette võtta, valides oma nõupidamiseks hetke, mil Harbert 
magas ja ei võinud neid kuulda. 

«Mu sõbrad,» ütles reporter pärast seda, kui oli kõnelnud Nabist ja sellest, et temaga ei saa 
teateid vahetada, «ma usun nagu teiegi, et kui me end näitaksime karja-tara teel, siis 
riskiksime saada kuuli, ilma et meil endil oleks võimalust vaenlast tabada. Aga kas te ei arva, 
et praegu oleks õige aeg alustada jahti nendele kaabakatele?» 

«Sellele olen minagi mõelnud,» vastas Pencroff. «Me ei ole ju mehed, kes kuuli kardaksid, ja 
mis puutub minusse, siis olen kohe valmis tormama metsa neid otsima — kui ainult härra 
Smith sellega nõus on. Tont võtaks! Täismees saab ühe vastasega alati hakkama!» 

«Aga mis ta viiega peale hakkab?» küsis insener. 

«Mina lähen Pencroffiga kaasa,» vastas reporter, «ja kahekesi, hästi relvastatult, koos 
Topiga... » 

«Kallis Spilett, ja teie, Pencroff» kõneles Cyrus Smith, «arutame seda asja külmavereliselt! 
Kui kurjategijad oleksid endid kuskil meie saarel püsivalt sisse seadnud, kui see koht oleks 
meile teada ja kui oleks vaja neid sealt välja lüüa, siis oleks otserünnakul mõtet. Aga kas 
praeguses olukorras, vastupidi, pole karta, et bandiidid tulistavad esimestena?» 

«Oh, härra Cyrus,» hüüdis Pencroff, «ega kuul alati ei taba!» 

«See, mis haavas Harbertit, tabas küll,» vastas insener. «Muide, kui teie mõlemad lahkute 
karjatarast, jään mina siia üksinda seda kaitsma. Võib juhtuda, et kurjategijad näevad teid 
lahkumas, lasevad teil rahulikult metsa minna, kuid ründavad teie äraolekul meid, teades, et 
siin on vaid üks mees ja haavatud laps. Kas te võite vastutada, et seda ei juhtu?» 

«Teil on õigus, härra Cyrus,» vastas Pencroff, kelle südames märatses tumm raev, «teil on 
õigus. Nad teevad kõik, et vallutada karjatara, mida nad teavad olevat hästi 

varustatud. Ja üksinda te nende vastu seista ei suuda! Ah, kui me vaid oleksime 
Graniitlossis!» 

«Kui me oleksime Graniitlossis,» vastas insener, «oleks olukord hoopis teine! Seal ei kardaks 
ma jätta ühte meist Harberti juurde koju, samal ajal kui ülejäänud kolm läheksid saare metsi 
läbi otsima. Aga me oleme siin ja peame jääma siia seniks, kuni võime kõik üheskoos ära 
minna.» 

Cyrus Smithi argumentide vastu ei saanud midagi ette tuua ja tema kaaslased mõistsid seda 
hästi. 

«Kui ainult Ayrton oleks veel meiega!» ütles Gideon Spilett. «Vaene mees! Tema uus elu 
kestis ainult üsna lühikest aega.» 

«Kui ta on tõesti surnud ...?» lisas Pencroff imelikul 

toonil. 

«Kas te siiski loodate, Pencroff, et need lurjused teda säästsid?» küsis Gideon Spilett. 

«Jah, kui see oli nende huvides!» 

«Mis! Te oletate, et sattudes uuesti kokku oma endiste kaassüüdlastega, unustas Ayrton kõik, 
mis ta on meile võlgu... » 

«Kes teab?» vastas rneremees, julgemata oma kurja oletust siiski otseselt välja öelda. 
«Pencroff,» ütles Cyrus Smith, võttes kinni meremehe käsivarrest, «see on teil halb mõte ja te 
teete mind nukraks, kui te sellest mõttest veelgi visalt kinni peate. Mina vastutan Ayrtoni 
ustavuse eest!» 

«Mina ka,» lisas reporter kindlalt. 

«Jah ... jah .. . härra Cyrus... ma eksisin,» vastas Pencroff. «See oli tõepoolest õel mõte ja 
miski ei õigusta seda. Aga mis teha? Mul pole nagu üldse enam pead otsas. See vangistus siin 
rusub mind hirmsasti ja ma pole kunagi olnud nii erutatud nagu nüüd.» 

«Olge kannatlik, Pencroff,» vastas insener. «Kallis Spilett, kui kaua läheb veel teie arvates 
aega, kuni me võime Harberti Graniitlossi kanda?» 

«Seda on raske öelda, Cyrus,» vastas reporter, «sest vähimgi ettevaatamatus võib tuua kaasa 
kurbi tagajärgi. Seni on Harbert ju korralikult paranenud, ja kui ta umbes nädala pärast oma 
jõu tagasi saab, noh, eks siis vaatame!» 

Terve nädal! See lükkas Graniitlossi mineku detsembri alguseni edasi. 

Kevad oli kestnud juba kaks kuud. Ilm oli ilus ja palavus suurenes üha. Saare metsad olid 
paksus lehes ja lähenes lõikuseaeg. Kohe pärast tagasijõudmist Kaug-vaate platoole pidi 
järgnema suur põllutööde hooaeg, mida kavatseti katkestada ainult plaanis oleva uurimisretke 
ajaks. 

On mõistetav, kui täbarasse olukorda olid sattunud kolonistid oma sunniviisilise karjataras 
viibimisega. Nad alistusid küll paratamatusele, kuid ei saanud võitu kärsitusest. 

Üks või kaks korda riskis reporter minna välja ning teha ring ümber tara. Top saatis teda ja 
Gideon Spilett oli valvel, ning hoidis püssi laskevalmis. 

Ta ei kohanud aga kedagi ja eL leidnud ühtki kahtlast jälge. Koer oleks teda hoiatanud iga 
hädaohu puhul, ja kuna Top ei haukunud, siis võis sellest järeldada, et vähemalt sel hetkel 
polnud tal midagi karta ja et roimarid viibisid mõnes teises saareosas. Kui Gideon Spilett aga 
27. novembril teist korda välja läks, tungides umbes veerand miili kaugusele metsa mäe 
lõunaküljel, märkas ta, et Top midagi haistab. Koer polnud enam ükskõikne nagu harilikult, ta 
jooksis siia-sinna, nuuskis rohus ja põõsastes, just nagu oleks ta tundnud kahtlast lõhna. 
Gideon Spilett järgnes Topile, julgustas ja õhutas teda valju häälega, pidades kogu aeg 
ümbrust silmas. Ta hoidis püssi laskevalmis ja varjas end puude taha. Top ei haistnud 
nähtavasti inimest — ta oleks sellest teatanud tasase haukumise ja tumeda urinaga. Aga ta ei 
haukunud ja see näitas, et lähedal polnud hädaohtu karta. 

Nii möödus umbes viis minutit — Top nuuskis ja reporter järgnes temale ettevaatlikult. Äkki 
jooksis koer paksu põõsastikku ja tõmbas sealt välja mingi riide-räbala. 

See määrdunud ja narmendav räbal pärines mingist riietusesemest ja Gideon Spilett viis selle 
viibimata karjatarasse. 

Kolonistid uurisid seda ja leidsid, et see oli tükk Ayrtoni kuuest, tükk vilti, mida valmistati 
ainult Graniitlossi töötoas. 

«Näete nüüd, Pencroff,» tähendas Cyrus Smith, «õnnetu Ayrton on neile vastu hakanud. 
Kurjategijad on ta vägivaldselt endaga kaasa viinud. Kas kahtlete veel tema aususes?» 

«Ei, härra Cyrus,» vastas meremees, «ja ma olen juba ammu lahti saanud oma hetkelisest 
kahtlusest. Aga mulle näib, et sellest leiust võib teha ühe järelduse.» 

«Millise?» küsis reporter. 

«Selle, et Ayrtonit ei tapetud mitte siin. Et ta tassiti siit ära elavana, sest ta hakkas ju teel 
vastu! Järelikult võib ta praegugi elus olla!» 

«Võib-olla tõesti,» vastas insener, jäädes mõttesse. 

Seega oli veel lootust, midagi, millest Ayrtoni kaaslased võisid kinni haarata. Seni olid nad 
olnud sunnitud arvama, et Ayrtonile oli ootamatult kallale tungitud ja et teda tabas kuul nagu 
Harbertitki. Aga kui kurjategijad teda kohapeal ei tapnud ja ta elusalt mingisse teise saareossa 
kaasa viisid, kas ei võinud siis oletada, et ta on veel praegugi nende vang? Võib-olla mõni 
neist tundis Ayrtonis isegi ära oma endise kaaslase Austraaliast, Ben Joyce'i, põgenenud 
sunnitööliste juhi? Kes teab, võib-olla tekkis neil petlik lootus saada Ayrton jälle oma kilda? 
Ta oleks olnud neile ju nii kasulik, kui nad oleksid saanud temast teha reeturi!... 

Nii tegid kolonistid sellest juhtumist lootusrikkaid järeldusi ja neile ei paistnud enam 
võimatuna, et nad leiavad Ayrtoni elusana. Kui Ayrton on ainult vangis, teeb ta kahtlemata 
omalt poolt kõik, et bandiitide käest pääseda, ja tema oleks kolonistidele suureks abiks. 
«Kui Ayrtonil õnnestub põgeneda, läheb ta tingimata otsekohe Graniitlossi, tähendas Gideon 
Spilett. «Ta ei tea ju midagi kallaletungist, mille ohvriks langes Harbert, ja järelikult ei ole tal 
ka aimugi sellest, et meie oleme siia suletud.» 

«Ah, kuidas ma tahaksin, et ta oleks Graniitlossis,» hüüdis Pencroff, «ja et ka meie oleksime 
juba seal! Sest lõpuks, kuigi need lurjused ei suuda meie lossile midagi teha, võivad nad siiski 
laastata kogu platoo, kõik meie istandused ja linnuõue ... » 

Pencroffist oli saanud tõsine põllumees, kes rippus kogu südamega oma lõikuse küljes. Aga 
peab tunnis- 

tama, et kõige kärsitumalt ootas just Harbert Graniitlossi tagasipöördumist, sest ta teadis väga 
hästi, kui vajalik oli kolonistide sealviibimine. Ja see oli tema, kes neid kinni pidas! Seepärast 
haaras teda üksainus mõte: lahkuda karjatarast, lahkuda siit kõige kiuste! Ta uskus, et 
kannatab välja üleviimise Graniitlossi. Ta isegi kinnitas, et tema jõud tuleks palju kiiremini 
tagasi ta oma toas — tänu kargele mereõhule ja avarale väljavaatele. 

Ta püüdis Gideon Spiletti korduvalt veenda, ent see ei andnud luba lahkumiseks, kartes 
õigusega, et Harberti haavad, mis polnud veel täiesti kinni kasvanud, võivad teel uuesti 
avaneda. 

Siis juhtus aga midagi, mis sundis Cyrus Smithi ja ta kaht sõpra noormehe soovidele järele 
andma. Nad ei võinud ju teada, kui palju muret ja sisetundepiinu see otsus neile hiljem kaasa 
toob! 

See juhtus 29. novembril. Oli kell seitse hommikul. Kolonistid vestlesid Harberti toas, kui 
nad äkki kuulsid Topi ägedat haukumist. 

Cyrus Smith, Pencroff ja Gideon Spilett haarasid oma püssid, mida nad alati hoidsid 
laetuina, ja väljusid majast. 

Top oli jooksnud tara juurde, hüples ja haukus, kuid ta väljendas heameelt, mitte viha. 
«Keegi tuleb!» 

«Jah.» 

«Ja see pole vaenlane!» 

«Vahest Nab?» 

«Või Ayrton?» 

Vaevalt olid insener ja tema kaks kaaslast need sõnad ahetanud, kui keegi kargas üle kõrge 
tara ja maandus õuel. 

See oli Jup, isand Jup isiklikult, ja Top korraldas temale tõesti sõbraliku vastuvõtu! 

«Jup!» hüüdis Pencroff. 

«Nab saatis ta siia,» ütles reporter. 

«Siis peab tal olema kiri kaasas,» vastas insener. 

Pencroff ruttas ahvi juurde. Kui Nabil oli oma peremehele midagi tähtsat teatada, siis ei 
võinudki ta leida ustavamat ja kiiremat kullerit, kes võis ka sealt läbi pääseda, kus "kolonistid 
ja isegi Top oleksid hätta jäänud. 

Cyrus Smith ei olnud eksinud. Jupi kaela oli riputatud väike kotike ja selles leidus Nabi käega 
kirjutatud kirjake. 

Võib arvata, milline oli Cyrus Smithi ja tema kaaslaste ahastus, kui nad lugesid sõnu: 
«Reedel kell kuus hommikul. 

Platoo on bandiitide poolt vallutatud. Nab.» 

Nad vaatasid vaikides üksteisele otsa ja läksid siis majja. Mida pidid nad tegema? 
Kurjategijad Kaugvaate platool — see tähendas õnnetust, laastamist ja hävingut! 

Nähes inseneri, reporterit ja Pencroffi, taipas Harbert kohe, et olukord on halvenenud. Ja kui 
veel tuppa astus Jup, ei kahelnud ta enam, et Graniitlossi ähvardab hädaoht. 

«Härra Cyrus,» ütles ta, «tahan, et asuksime teele Kannatan selle kindlasti välja! Tahan teele 
asuda!» 

Gideon Spilett tuli Harberti juurde. Olles teda silmitsenud, ütles ta: 

«Eks asume siis pealegi teele!» 

Kiiresti arutati küsimust, kas paigutada Harbert kanderaamile või vankrile, mille Ayrton oli 


Pencroff märkas paksu - suitsupilve. 

toonud karja-tarasse. Kanderaam muidugi raputas haavatut vähem, kuid see vajas kaht 
kandjat, mis tähendas kaht püssi vähem, juhul kui teel tuleks endid kallaletungi vastu kaitsta.. 
Vankrit kasutades jääksid aga kõik käed vabaks. Ja Harberti võis ju vankris asetada madratsile 
ja liikuda edasi nii ettevaatlikult, et poleks tunda vähimatki rappumist. Nii otsustatigi teha. 
Vanker toodi kohale. Pencroff rakendas onaaga ette. Cyrus Smith ja reporter tõstsid Harberti 
ühes madratsiga üles ja asetasid ta vankrisse. 

Ilm oli ilus. Heledad päikesekiired libisesid läbi lehestiku. 

«Kas relvad on laskevalmis?» küsis Cyrus Smith. 

Seda nad olid. Inseneril ja Pencroffil oli kummalgi kaheraudne püss ja Gideon Spilettil 


karabiin. Kõik olid valmis teele asuma. 
«Kas sul on hea olla, Harbert?» küsis insener. 
«Ah, härra Cyrus,» vastas nooruk, «olge rahulik, ma ei sure teel!» 

Nii ta kõneles, kuid ometi oli näha, et vaene laps võtab kokku kogu oma energia ja et ta kogub 
ülima tahtepingutusega jõudu, mis kipub kaduma. 

Inseneri süda kiskus valust kokku. Ta kõhkles ega andnud kohe märku teeleminekuks. Kuid 
otsuse muutmine oleks viinud Harberti meeleheitele, võib-olla isegi tapnud 

«Teele!» sõnas Cyrus Smith. 

Värav avati. Jup ja Top, kes oskasid vaikida, kui tarvis, tõttasid ette. Vanker hakkas veerema, 
värav suleti uuesti, Pencroff võttis ohjad ja onaaga hakkas aeglasel sammul liikuma. 
Muidugi oleks olnud parem valida teine tee kui see, mis viis otse Graniitlossi, kuid metsas 
oleks vankriga olnud väga vaevarikas liikuda. Seepärast tuli minna otseteed, kuigi see oli 
piraatidele tuttav. Cyrus Smithja Gideon Spilett sammusid / kummalgi pool vankri 
kõrval, valmis igale kallaletungile vastu astuma. Ei olnud 

küll tõenäoline, et kurjategijad oleksid juba lahkunud Kaugvaate platoolt. Nab oli nähtavasti 
kirjutanud sedeli ja selle ära saatnud niipea, kui ta nägi piraate. Sedelile oli märgitud «kell 
kuus hommikul», ja väledal ahvil, kes oli harjunud karjataras käima, kulus vähem kui kolm- 
veerand tundi nende viie miili läbimiseks, mis seda eraldasid Graniitlossist. Teel ei võinud 
seega ähvardada oht, ja kui üldse tekkis vajadus tulistada, siis tõenäoliselt alles Graniitlossi 
läheduses. 

Siiski olid kolonistid hoolega valvel. Top ja malakaga relvastatud Jup jooksid kord ees, kord 
uurisid teeäärset metsa, kuid ei teatanud mingist hädaohust. 

Pencroff hoidis ohje ja vanker liikus aeglaselt edasi. Nad olid karjatarast väljunud kell pool 
kaheksa. Üks tund hiljem oli neli miili viiest juba läbi käidud, ilma et midagi oleks juhtunud. 
Tee oli tühi, samuti see osa Jakamari metsast, mis asus Tänumeele jõe ja järve vahel. Miski ei 
häirinud võsastikus valitsevat rahu, kõik näis olevat niisama inimtühi nagu sel päeval, mil 
kolonistid saarel maabusid. 

Läheneti platoole. Veel üks miil ja nad näevad Glütse-riini oja purret. Cyrus Smith oli 
veendunud, et purre on igal juhul alla lastud, sest kas tungisid piraadid siitkaudu platoole või 
läksid üle mõne teise oja, mis piiras kiltmaad, nad lasksid kindlasti purde alla, et kindlustada 
endale taganemisteed. 

Viimaks hakkas puude vahelt paistma meri. Vanker liikus edasi ja keegi selle kaitsjaist ei 
võinud mõeldagi eemaldumisele. 

Äkki peatas Pencroff onaaga ja karjatas: 

«Ah, need lurjused!» 

Ja ta näitas käega paksule suitsupilvele, mis keerles veski, lautade ja linnuõue kohal. 

Suitsus askeldas keegi mees. See oli Nab. 

Ta kaaslased hõikasid teda. Nab kuulis ja jooksis nende juurde. 

Bandiidid olid rüüstanud platoo ja lahkunud umbes poole tunni eest. 

«Ja härra Harbert?» hüüdis Nab. 

Gideon Spilett tuli samal ajal vankri juurde tagasi. 

Harbert oli kaotanud teadvuse. 


X PEATÜKK. 

HARBERT TUUAKSE GRANIITLOSSI. NABI JUTUSTUS. CYRUS 
SMITHI KAIK PLATOOLE. HÄVING JA LAASTAMINE. 
KOLONISTID ON VÕIMETUD HAIGUSE EES. PAJUKOOR. SURMAV 
PALAVIK. TOP HAUGUB JÄLLE. 


Kurjategijad, hädaohud, mis ähvardasid Granittlossi, laastatud platoo, — kõik see c4i 
unustatud. Harberti tervis oli tähtsam kui kõik muu. Kas polnud teekond temale saatuslikuks 
saanud ja mingit sisemist vigastust tekitanud? Reporter ei osanud selle kohta midagi öelda, 
ning ta kaaslased ja ta ise olid meeleheitel. 

Vanker viidi jõekääruni. Seal asetati madrats, millel lamas minestanud Harbert, okstest tehtud 
kanderaamile. Kümme minutit hiljem olid Cyrus Smith, Gideon Spilett ja Pencroff müüri 
jalal, jättes Nabi hooleks vankri tagasiviimise Kaugvaate platoole. 

Tõstuk pandi liikuma ja varsti lamas Harbert oma voodis Graniitlossis. 

Tema eest hoolitseti kõige suurema tähelepanuga ja see tõi nooruki varsti jälle teadvusele. Ta 
naeratas korraks, leides enese taas oma kambrist, ent ta oli nii nõrk, et suutis vaevalt sosistada 
mõne sõna. 

Gideon Spilett vaatas ta haavu. Ta kartis, et need on uuesti avanenud — olid nad ju ainult 
pooleldi kinni kasvanud. Seda polnud siiski juhtunud. Aga millest siis see ülisuur väsimus? 
Miks oli Harberti olukord halvenenud? 

Peagi uinus noormees palavikulisse unne ja reporter ning Pencroff jäid ta voodi juurde. 
Vahepeal jutustas Cyrus Smith Nabile kõigest, mis oli juhtunud-karjataras ja Nab rääkis oma 
peremehele sündmustest platool. 

Kurjategijad olid alles möödunud ööl Glütseriini oja lähedal metsaserval nähtavale ilmunud. 
Nab, kes oli linnuõue juures valvel, oli kõhklematult tulistanud ühe piraadi pihta, kes tahtis 
tulla üle oja, aga et oli üsna pime, siis ta polnud kindel, kas ta oli lurjust tabanud. Sellest ei 
olnud küllalt, et röövjõuku tagasi hoida, ja Nab jõudis hädavaevalt tagasi Graniitlossi, kus ta 
oli vähemalt kindlas kohas. 

Aga mis teha edasi? Kuidas takistada röövleid, kes ähvardasid platood laastata? Kas oli Nabil 
võimalik oma peremeest hoiatada? Ja missuguses seisukorras olid karjatara elanikud ise? 
Cyrus Smith ja ta kaaslased olid lahkunud Graniit-lossist 11. novembril ja nüüd oli juba 29. 
kuupäev. Seega tervelt üheksateist päeva polnud Nab saanud neist muid teateid peale nende, 
mis tõi Top, ja need olid kurvad teated: Ayrton kadunud, Harbert raskesti haavatud, insener, 
reporter ja meremees karjataras niisama-hästi kui vangis. 

Mis teha? küsis endalt vaene Nab. Temal isiklikult ei olnud midagi karta, sest bandiidid.ei 
suutnud tungida Graniitlossi. Aga ehitused, viljapõllud — kogu majapidamine oli piraatide 
käes! Kas ei olnud vaja lasta Cyrus Smithil otsustada, mida ette võtta, ja teda vähemalt 
hoiatada ähvardava hädaohu eest? 

Siis oli Nabile tulnud mõte kasutada Juppi ja saata temaga kiri. Ta tundis ahvi äärmist arukust, 
mida orangutang oli nii mõnelgi puhul osutanud. Jup mõistis sõna «karjatara», mida oli 
sagedasti lausutud tema kuuldes, ja mäletatavasti oli ta mitmel korral ühes Pencroffiga sinna 
sõitnud ja koguni ise vankrit juhtinud. Päike ei olnud veel tõusnud. Väle ahv oskas kindlasti 
märkamatult läbi pääseda, seda enam et kurjategijate silmis pidi ta olema tavaline 
metsaelanik. 

Nab ei viivitanud. Ta kirjutas sedeli, sidus selle Jupile kaela, viis ahvi Graniitlossi uksele ja 
laskis sealt alla pika köie. Siis kordas ta mitu korda: «Jup! Jup! Karjatara! Karjatara!» Loom 
taipas, haaras köiest, libistas enese kiiresti alla ja kadus hämarusse, ilma et ta millegagi oleks 
piraatide tähelepanu endale tõmmanud. 

«Sa tegid hästi, Nab,» vastas Cyrus Smith, «aga meid mitte hoiatades oleksid sa ehk teinud 
veelgi paremini.» 

Öeldes nõnda, mõtles Cyrus Smith Harbertile, sest teekond oli noormehe seisukorrale väga 
halvasti mõjunud. 

Nab lõpetas oma jutustuse. Kurjategijad ei olnud end rannal üldse näidanud. Kuna nad saare 
elanike arvu ei teadnud, siis võisid nad oletada, et Graniitlossi kaitses tugev salk. Neile pidi 
meenuma, et priki kallaletungi ajal võttis neid vastu tihe püssituli mitmelt poolt kaljudelt. Ja 
kahtlemata ei tahtnud nad jälle tule alla sattuda. Aga Kaugvaate platoo oli neile avatud ja 
Graniitlossist ei saanud seda tule all hoida. Seal andsid nad siis vaba voli oma hävitamiskirele, 
rüüstates ja põletades kõik, ja seda lihtsalt hävitamisihast. Nad lahkusid alles pool tundi enne 
kolonistide tulekut, keda nad arvasid veel viibivat karjataras. 

Siis oli Nab tõtanud oma peidupaigast välja. Ta oli läinud platoole, kuigi riskides seal kuuli 
pihta saada. Ta oli püüdnud kustutada leeke, mis õgisid linnuõue ehitusi, ja oli tagajärjetult 
võidelnud tule vastu kuni hetkeni, mil vanker ilmus metsaservale. 

Need oli tõsised sündmused. Piraatide sealolek oli püsivaks hädaohuks Lincolni saare 
kolonistidele, kes olid seni elanud nii õnnelikult. Nüüd aga oli neil karta üha raskemaid 
õnnetusi." 

Gideon Spilett jäi Graniitlossi Harberti ja Pencroffi juurde, kuna Cyrus Smith läks Nabi saatel 
isiklikult kindlaks tegema hävitustöö ulatust. 

Ta tundis heameelt juba sellestki, et bandiidid polnud tunginud Graniitmüüri jalamini, sest 
vastasel korral ei oleks Kaminatel asuvad töökojad rüüstamisest pääsenud. Aga lõpuks oleks 
ehk kõike seda saanud siiski hõlpsamini taastada kui varemeid, mis nüüd kuhjusid Kaug-vaate 
platool! 

Cyrus Smith ja Nab läksid Tänumeele jõe äärde ja liikusid piki selle vasakut kallast ülespoole, 
leidmata röövlitest jälgegi. Teisel pool jõge metsatihnikus ei märganud nad samuti midagi 
kahtlast. 

Juhtunu kohta võis arvata järgmist: kurjategijad olid kas koloniste karjatara teel näinud ja olid 
teadlikud nende tagasitulekust Graniitlossi või vastupidi, olles pärast 

platoo rüüstamist läinud piki Tänumeele jõe kallast sügavale Jakamari metsa, ei teadnud nad 
sellest midagi. 

Esimesel juhul pöördusid nad arvatavasti karjatara juurde tagasi, mis oli nüüd kaitseta ja kus 
leidus nende jaoks väga väärtuslikke tagavarasid. 

Teisel juhul läksid nad tõenäoliselt tagasi oma laagrisse ja jäid seal ootama sobivat võimalust 
kallaletungi kordamiseks. 

Viimasel juhul oli võimalik neist ette jõuda. Aga plaanid saare puhastamiseks röövlitest 
sõltusid ikka veel Harberti seisukorrast. Cyrus Smithil oli vaja kõiki oma mehi, praegusel 
silmapilgul aga ei võinud keegi Graniit-lossist lahkuda. 

Insener ja Nab jõudsid platoole. Vaatepilt oli ahastamapanev: põllud olid ära tallatud, lõikust 
ootavad viljapead vedelesid maas. Teised istandused polnud sugugi vähem kannatada saanud. 
Köögiviljaaed oli rüüstatud. Õnneks leidus Graniitlossis seemnetagavarasid, mis võimaldasid 
neid kahjustusi heaks teha. Veski, linnuõue ehitused ning onaagade tall olid tules hävinud. 
Mõned ehmunud loomad hulkusid mööda platood. Kodulinnud, kes tulekahju ajal olid 
põgenenud järvele, tulid juba oma tavalisse elupaika tagasi ja paterdasid rannal. Siin tuli kõik 
uuesti üles ehitada. 

Cyrus Smithi näos, mis oli kahvatum kui harilikult, avaldus viha, mida ta vaevaga alla surus. 
Kuid ta ei lausunud sõnagi. Ta heitis veel viimase pilgu rüüstatud põldudele ja ikka veel 
suitsevatele varemetele ning tuli siis tagasi GraniitloSsi. 

Nüüd tulid päevad, mis olid kõige kurvemad kogu saarel veedetud ajast. Harberti nõrkus 
suurenes silmanähtavalt. Näis, et.noorukit ähvardas mingi hoopis tõsisem haigus, mis oli teda 
tabanud raske kehalise vigastuse tagajärjel. Ja Gideon Spilett nägi tema olukorda sellisel 
määral halvenevat, et tundis end võimetuna selle vastu võitlema. 

Harbert viibis nüüd mingis pidevas unetaolises rammestuses. Vahetevahel ta isegi sonis. 
Karastavad ravim-joogid olid ainsad kolonistidel haiguse vastu kasutada olevad vahendid. 
Palavik polnud veel väga kõrge, aga 

peagi näis see omandavat korduvate palavikuhoogude iseloomu. 

Gideon Spilett tundis haiguse ära 6. detsembril. Vaese poisi sõrmed, nina ja kõrvad muutusid 
äärmiselt kahvatuks, teda haarasid esmalt kerged võbinad, siis tugev üldine värisemine ja 
vappumine. 

Pulss oli nõrk ja korrapäratu, nahk kuiv ning haige kannatas tugevat janu. Sellele 
haigusperioodile järgnes varsti kõrge palavik: nägu elavnes, nahk muutus punaseks, pulss 
kiirenes; siis hakkas haige higist nõretama ja pärast seda näis palavik vähenevat. See hoog 
kestis umbes viis tundi. 

Gideon Spilett ei lahkunud Harberti voodi juurest. Ilmelt oli noormees haigestunud 
malaariasse, ja palavikule tuli iga hinna eest piir panna, enne kui see halvema pöörde võtab. 
«Et palavikku võita,» ütles Gideon Spilett Cyrus Smithile, «selleks on vaja mõnda 
palavikuvastast vahendit.» 

«Palavikuvastast vahendit! ...» vastas insener. «Meil ei ole ju ei hiinapuu koort ega hiniini!» 
«Ei» ütles Gideon Spilett, «aga järve kaldal kasvab pajusid ja pajukoor võib mõnikord 
asendada hiniini.» 

«Proovime siis seda, ja kiiresti!» vastas Cyrus Smith. 

Pajukoort on õigusega peetud hiinapuu koore aseaineks, niisamuti nagu india kastanit, 
okastamme lehti ja serpenteer-kaktust. 

Tuli vähemalt katsetada, kuigi pajul ei ole hiinapuu koore väärtust. Koort tuli tarvitada 
sellisena, nagu ta looduses esineb, sest puudusid vahendid, et temast vajalikku alkaloidi, see 
tähendab salitsiini, ekstraheerida. 

Cyrus Smith ise lõikas musta paju tüve küljest mõne tüki koort, tõi need Graniitlossi, hõõrus 
pulbriks ja seda pulbrit anti Harbertile juba samal õhtul. 

Öö möödus, ilma et midagi tõsist oleks juhtunud. Har-bert sonis veidi, aga palavikuhoog 
siiski ei kordunud ega tulnud tagasi ka järgneval päeval. 

Pencroffil tekkis jälle lootus. Gideon Spilett ei lausunud sõnagi. Malaariahoog ei kordu mitte 
alati iga päev, vaid võib tulla ka ülepäeviti, see tähendab kolmandal päeval. Niisiis ootasid 
kolonistid järgmist päeva kõige suuremas ärevuses. 

Võis tähele panna, et palavikuhoogude vahel oli Harbert nagu läbi pekstud, ta pea oli raske ja 
ta tundis sageli pööritust. Ilmus veel uus sümptoom, mis hirmutas reporterit väga: Harberti 
maks tursus üles ja haige hakkas ägedasti sonima, mis tõendas, et ka ta aju oli puudutatud. 


Gideon Spilett oli sellest komplikatsioonist päris masendatud. Ta viis inseneri kõrvale ja ütles: 


«See on pahaloomuline malaaria!» 

«Pahaloomuline malaaria!» hüüatas Cyrus Smith. «Te eksite, Spilett. Pahaloomuline malaaria 
ei teki kunagi iseendast. Tema puhul peab olema tegemist nakkusega! .. .» 

«Ma ei eksi,» vastas reporter. «Harbert on kahtlemata saanud nakkuse saare soodes ja sellest 
on küllalt. Ta on juba esimese hoo läbi teinud. Kui tuleb teine hoog ja kui me ei suuda ära 
hoida kolmandat, siis on ta kadunud ... » 

«Aga pajukoor?» 

«Sellest on vähe,» vastas reporter, «ja pahaloomulise malaaria kolmas hoog, kui sellele ei 
õnnestu hiniiniga piiri panna, on alati surmav!» 

Õnneks ei olnud Pencroff sellest kõnelusest midagi kuulnud. Ta oleks läinud hulluks. 

On arusaadav, millises rahutuses veetsid insener ja reporter 7. detsembri ja sellele järgneva 
Öö. 

Keskpäeval algas teine palavikuhoog. Kriis oli hirmus. Ka Harbert ise tundis, et ta oli 
kadunud. Ta sirutas oma käed Cyrus Smithi, Spiletti ja Pencroffi poole. Ta ei tahtnud surra! ... 
See oli südantlõhestav pilt. Pencroff tuli eemale viia. 

Palavikuhoog vältas viis tundi. Oli ilmne, et kolmandat hoogu Harbert enam üle ei ela. 
Järgnev öö oli kole. Sonides kõneles Harbert asjadest, mis otse lõhestasid ta kaaslaste 
südameid. Ta kõneles kõigest läbisegi, võitles piraatidega ja hüüdis Ayrtonit. Ta palus seda 
salapärast olevust, seda kaitsjat, kes oli nüüd kadunud: kujutlus sellest olevusest painas teda .. 

Siis langes ta jälle täielikku rammestusse ning kaotas viimasegi jõuraasukese. Juba mitu korda 
arvas Gideon Spilett, et vaene nooruk on surnud. 

Järgmisel päeval, 8. detsembril, järgnes üks nõrkus-hoog teisele. Harberti kõhnaks jäänud 
käed haarasid kramplikult linadest. Talle anti jälle mitu annust peenekshõõrutud pajukoort, 
aga reporter ei pannud sellele kuigi palju lootusi. 

«Kui me enne järgmist hommikut pole saanud talle anda mõjuvamat palavikku alandavat 
rohtu,» ütles reporter, «siis Harbert sureb.» 

Saabus öö — kahtlemata viimne öö vahvale noormehele, kes oli nii hea, nii tark, oma aastate 
kohta nii arenenud ja keda kõik armastasid nagu oma poega! Ainus arstim, mis aitas hirmsa 
pahaloomulise palaviku vastu, ainus spetsiaalne vahend, mis võis seda võita, seda Lincolni 
saarel ei leidunud! 

Sel ööl vastu 9. detsembrit sonis Harbert veelgi rohkem. Ta maks oli tugevasti tursunud ja 
ajutegevus tublisti häiritud, nii et ta ei tundnud enam kedagi ära. 

Kas ta elab veel järgmise päevani, kuni järgmise pala-vikuhooni, mis ta paratamatult tapab? 
See polnud enam tõenäoline. Tema jõud oli lõpuni kurnatud ja haigushoo-gude vaheaegadel 
näis ta täiesti elutuna. 

Kella kolme paiku hommikul karjatas Harbert läbilõikavalt. Ta näis tõmblevat viimastes 
krampides. Nab, kes oli tema juures, jooksis ehmunult kõrvaltuppa, kus valvasid tema 
kaaslased. 

Sel silmapilgul haukus Top iseäralikult. Kõik ruttasid Harberti juurde ja hoidsid kinni surevat 
noorukit, kes tahtis oma sängist välja karata, ning Gideon Spilett, võttes ta käe, tundis ta 
pulssi järk-järgult kiirenevat... 

Oli kell viis hommikul. Tõusva päikese esimesed kiired libisesid Graniitlossi kambreisse. Oli 
tulemas imeilus päev ja see päev pidi olema vaesele Harbertile viimne ... 

Üks päikesekiir valgustas lauda, mis oli asetatud voodi juurde. Äkki hüüatas Pencroff, 
näidates mingile laual olevale esemele ... 

See oli väike ovaalne karbike. Ta kaanele oli kirjutatud üksainuke sõna: 

Hinim. 


XI PEATÜKK. 


620 272 


SELETAMATU SALADUS. HARBERTI PARANEMINE, SAAREOSAD, 
MIS TULEB LÄBI UURIDA. ETTEVALMISTUSED 
TEELEASUMISEKS. ESIMENE PÄEV. ÖÖ. TEINE PÄEV. 
KAURIKUUSED. KAASUARIPAAR. JÄLJED METSAS. ROOMAJA 
NEEMELE JÕUDMINE. 


Gideon Spilett võttis karbi ja avas selle. Karp sisaldas umbes paarsada valget terakest. 
Reporter maitses mõnda. Terakesed olid äärmiselt mõrud — eksitus oli võimatu, See oli 
tõepoolest hiinapuu koore väärtuslik alkaloid, parim abinõu malaariapalaviku vastu. 
Harbertile tuli viivitamatult anda seda pulbrit. Kuidas see oli lauale sattunud, seda võis 
arutada hiljem. «Tooge kohvi!» nõudis Gideon Spilett. Mõni hetk hiljem tõi Nab tassi leiget 
kohvi. Gideon Spilett heitis sinna umbes kaheksateist tera hiniini' ja sundis Harbertit selle 
segu ära jooma. Oli viimane aeg, sest kolmas palavikuhoog ei olnud ennast veel tunda 
andnud 

Lubatagu lisada, et see jäigi tulemata! Ja peab ütlema, et kõik said uut lootust. Saladuslik 
võim oli jälle tegevusse astunud, ja just hetkel, mil häda oli kõige suurem ja keegi enam tema 
abile ei lootnud. 

Mõne tunni pärast magas Harbert juba rahulikumalt. Nüüd võisid kolonistid juhtunu üle 
mõtteid vahetada. Tundmatu abi oli seekord käegakatsutavam kui kunagi varem. Aga kuidas 
pääses ta öösel Graniitlossi? See oli täiesti seletamatu. Viis, kuidas toimis «saare kaitsevaim,» 
oli niisama iseäralik kui «vaim» ise. 

1 18 tera hiniini — 10 g hiniini. 

Terve päeva jooksul anti Harbertile iga kolme tunni tagant hiniini. 

Juba järgmisest päevast peale hakkas Harbert tasapisi paranema. Muidugi polnud ta veel 
täiesti terve ja pealegi on malaariapalavikul kalduvus väga hädaohtlikul kujul korduda. 
Seepärast poetati noormeest suure hoolega. Ja mis kõige tähtsam: vajalik arstim oli siin ega 
olnud kahtlemata kaugel ka see, kes selle oli toonud. Ühesõnaga: kindel lootus täitis jälle 
kõigi südameid. 

Ja see lootus polnud petlik. Kümne päeva pärast, 20. detsembril, algas Harberti tõeline 
tervenemine. Ta oli veel nõrk ja ta allutati rangele dieedile. Ent palavikuhood ei kordunud 
enam. Sõnakuulelik poiss tegi meeleldi kõik, mis temale ette kirjutati. Ta ihkas nii väga 
terveks saada! 

Pencroff oli nagu põhjatust kuristikust välja tõmmatud. Teda valdasid ohjeldamatud 
rõõmuhood. Kui oli selge, et kolmas palavikuhoog jääb tulemata, oli ta sülelnud reporterit nii, 
et see pidi lämbuma. Sellest hetkest alates nimetas ta teda ikka vaid «doktor Spilett». 
Ravimi tooja ise oli aga veel avastamata. 

«Küll me ta leiame!» kinnitas meremees korduvalt. 

Seda inimest ootas igatahes tubli Pencroffi tormiline kaisutus! 

Detsembrikuu jõudis lõpule ja ühes sellega 1867. aasta, mille jooksul Lincolni saare 
kolonistid pidid läbi elama nii karme katsumusi. Nad astusid 1868. aastasse suurepärase 
ilmaga ja tugeva kuumusega, troopilise palavusega, mida õnneks värskendas nõrk meretuul. 
Harbert sündis nagu uuesti. Lamades akna alla asetatud voodil, hingas ta täie rinnaga 
tervislikku soolast mereõhku, mis tõi talle tervise tagasi. Ta hakkas sööma ja milliseid häid 
kergeid ja maitsvaid maiuspalasid Nab temale küll valmistas! 

«See paneb ju päris igatsema rasket tõbe!» ütles Pen-croff. 

Kogu selle aja jooksul ei olnud piraadid end kordagi Graniitlossi läheduses näidanud. 
Ayrtonist polnud mingeid teateid ja kuigi insener ja Harbert hellitasid veel lootust teda jälle 
leida, ei kahelnud nende kaaslased enam, et õnnetu on surnud. See teadmatus ei võinud iga- 
515 

tahes kauem kesta, ja niipea kui Harbert on paranenud, kavatseti võtta ette tähtis uurimisretk, 
mis pidi tooma asjasse lõpliku selguse. Sellega tuli oodata veel vähemalt kuu aega, sest 
bandiitide võitmiseks oli tarvis koloonia kõiki jõude. 

Harberti tervis paranes pidevalt. Maksa turse oli kadunud ja haava võis lugeda juba täiesti 
kinnikasvanuks. 

Jaanuarikuu jooksul teostati Kaugvaate platool mitmed tähtsad tööd — õieti polnud seal muud 
teha kui päästa laastatud lõikusest kõik, mis veel päästa andis, nii vilja kui ka aedvilja osas. 
Seemned ja taimed korjati kokku ja nii pandi alus uuele lõikusele järgneval poolaastal. Ent 
linnuõue ehituste, veski ja tallide taastamisega eelistas Cyrus Smith oodata. Sel ajal kui 
kolonistid olid bandiite jälitamas, võisid viimased kergesti teha uue külaskäigu platoole ja 
neile ei tulnud anda võimalust jälle asuda oma rüüstaja- ja tulesüütaja-ameti juurde. Kui saar 
ükskord kurjategijatest puhastatakse, küllap siis jõuab ka uusi ehitusi püstitada. 

Jaanuari teisel poolel hakkas paraneja juba käima, esmalt üks tund päevas, siis kaks, siis 
kolm. Noormehe organism oli nii elujõuline, et ta tugevnes silmanähtavalt. Ta oli nüüd 
kaheksateistkümne aastane, tugeva kehaehitusega ja temast tõotas tulla kauni välimusega 

mees. Sellest ajast peale paranes ta järjekindlalt, kuigi vajas veel teatud hoolitsust, ja doktor 
Spilett osutus selles suhtes rangeks järelevaatajaks. 

Kuu lõpul jalutas Harbert juba Kaugvaate platool ja rannal, käis Nabi ja Pencroffiga suplemas 
ja see mõjus talle väga hästi. Nüüd võis Cyrus Smith kavatsetud retke alguse lõplikult 
kindlaks määrata — teelemineku päev pidi olema 15. veebruar. Ööd olid sel aastaajal väga 
selged ning seega kohased otsinguteks, mida kavatseti korraldada kogu saare ulatuses. 
Kolonistid alustasid retke ettevalmistustega ja tegid seda väga põhjalikult, sest nad olid 
vandunud mitte enne Graniitlossi tagasi tulla, kui on saavutatud nende kahekordne siht: ühelt 
poolt hävitada kurjategijad ja leida Ayrton, kui ta veel elas, teiselt poolt — avastada see, kes 
juhtis nii mõjukalt koloonia saatust. 

Kolonistid tundsid juba põhjalikult Lincolni saare idapoolset rannikut Kuusneemest kuni 
Lõualuu neemedeni, laia Kivipartide raba, Granti järve ümbrust, seda osa Jakamari metsast, 
mis asus karjatara tee ja Tänumeele jõe vahel, selle jõe ja Punaoja kaldaid ning lõpuks 
Franklini mäe esimesi seljandikke, mille vahele oli rajatud karjatara. 

Nad olid pealiskaudselt läbi uurinud Washingtoni lahe avara ranniku Küüsneemest kuni 
Roomaja neemeni, lääneranniku metsarikka ja soise kalda ja need lugematud liivaluited, mis 
ulatusid Haikala lahe pool-avatud lõugadeni. 

Aga nad ei tundnud veel sugugi laialdasi metsaga kaetud alasid Mao poolsaarel ega ka 
Tänumeele jõe paremat kallast ja Kosejõe vasakut kallast, samuti mitte kogu seda 
seljandikkude ja orgude rägastikku, mis piiras Franklini mäge kolmest küljest — läänest, 
põhjast ning idast — ja kus kahtlemata leidus palju sügavaid ja varjatud koopaid. Seega olid 
tuhanded aakrid saare pindalast nende poolt veel läbi uurimata. 

Ja nõnda siis otsustati, et ekspeditsioon suundub läbi Metsiku Lääne metsade ja püüab tundma 
õppida kogu seda maa-ala, mis on Tänumeele jõest paremal pool. 

Võib-olla - oleks olnud parem minna esmalt karja-tarasse, sest oli karta, et roimarid olid sinna 
uuesti sisse 

tunginud, kas siis selleks, et rüüstamist toime panna, või selleks, et seal endile püsiv eluase 
rajada. Juhul kui kõik oli juba laastatud, oli hilja seda takistada. Kui aga piraadid olid 

kasulikumaks pidanud endid seal kindlustada, siis oli edaspidi veel aega küllalt neid sellest 
pesast välja kihutada. 

Nõnda siis jäädi pärast asja arutamist ikkagi esimese plaani juurde ja otsustati minna läbi 
metsa kuni Roomaja neemeni. Kolonistid teadsid, et neil tuleb seal käia kirves käes. Ent sel 
kombel võisid nad ühtlasi ajada esimese sihi tee jaoks, mis ühendaks Graniitlossi poolsaare 
tipuga ja mis tuleks kuusteist või seitseteist miili pikk. 

Vanker oli täiesti korras. Onaagad olid hästi välja puhanud ja võisid vastu pidada pikale 
teekonnale. Toiduained, laagritarbed, kantav pliit ja mitmesugused köögi-nõud laoti vankrile, 
niisamuti relvad ja laskemoon, mis Graniitlossi nüüd nii täielikust arsenalist hoolega välja 
valiti. Ei tohtinud ju unustada, et metsades võisid hulkuda kurjategijad ja et paksus tihnikus 
võis kergesti kuuli pihta saada. Oli selge, et kolonistide väikesel rühmal tuleb sammuda alati 
koos ja et nad ei tohi ühelgi põhjusel üksteisest lahku minna. Samuti otsustati, et Graniitlossi 
ei jää kedagi. Isegi Top ja Jup pidid retkest osa võtma. Ligipääsematu elamu oli niigi küllalt 
hästi kaitstud. 

14. veebruar, teelemineku eelpäev, oli pühapäev. See pühendati täielikult puhkusele. 
Harbertile, kes oli täiesti tervenenud, kuid veel natuke nõrk, oli määratud koht vankril. 
Järgmisel päeval päikesetõusu ajal tegi Cyrus Smith vajalikud korraldused, et ära hoida 
igasugust sissetungi Graniitlossi. Redelid, mida varem kasutati ülesronimi-seks, viidi 
Kaminatele ja maeti seal sügavale liiva sisse, et neid tagasi tulles võiks uuesti tarvitada; 
tõstuki võll monteeriti lahti ja seega muutus kogu seadeldis tarvitamiskõlbmatuks. Pencroff 
jäi viimasena Graniitlossi, et seda tööd läbi viia, ja laskus siis maapinnale mööda köit, mille 
mõlemad otsad rippusid allaja olid kinnitatud müüri jalale. Kui köis lõpuks alla tõmmati, 
katkes igasugune ühendus ülemise platvormi ja merekalda vahel. 

Ilm oli suurepärane. 

«Tuleb palav päev!» ütles reporter rõõmsalt. 

«Oh, mis sellest, doktor Spilett!» vastas Pencroff. «Meie marsime puude varjus ega pane 
päikest üldse tähelegi.» 

«Asume siis teele!» ütles insener. 

Vanker ootas neid kaldal Kaminate ees. Reporter nõudis, et Harbert sõidaks vähemalt 
teekonna esimestel tundidel vankris, ja noormees pidi täitma oma arsti ettekirjutusi. 

Nab asus onaagasid juhtima. Cyrus Smith, reporter ja meremees sammusid ees. Top hüples 
rõõmsalt nende kõrval. Harbert oli pakkunud Jupile kohta oma sõidukis ja Jup oli selle 
täieliku endastmõistetavusega vastu võtnud. Teelemineku hetk oli kätte jõudnud ja väike salk 
hakkas liikuma. 

Vanker pööras esmalt jõe äärde, sõitis siis ühe miili mööda Tänumeele jõe vasakpoolset 
kallast ülespoole ja ületas silla, mis viis Õhupalli sadama teele. Seejärel jätsid matkajad tee 
endist vasakule ja hakkasid tungima Metsiku Lääne piirkonna laiade laante sügavusse. 

Kaks esimest miili võis vanker vabalt liikuda, sest puud kasvasid siin üsna hõredalt. Aeg-ajalt 
tuli läbi raiuda moni Haan või rühkida läbi tiheda võsastiku, aga kolonistide teele ei sattunud 
ükski tõsisem takistus. 

Tihe oksastik andis jahedat varju. Deodaarid, dugla-sed, kasuariinid, banksiad, akaatsiad, 
draakonipuud ja teised kolonistidele juba tuttavad puud laiusid nii kaugele kui silm ulatas. 
Saarele omased linnuliigid olid täielikult esindatud: seal oli metsiseid, jakamare, faasaneid, 
loorisid ja kogu kakaduude ja papagoide lobisev perekond. Aguutid, kängurud ja vesisead 
«tõttasid läbi rohu. Kõik meenutas kolonistidele nende esimesi retki pärast saarele saabumist. 
«Igatahes on näha,» tähendas Cyrus Smith, «et loomad — nii neljajalgsed kui ka tiivulised — 
on muutunud kartlikumaks. Piraadid on nähtavasti hiljuti siin olnud ja me leiame neist 
kindlasti teisigi märke.» 

Ja nii oligi. Mitmes kohas võis märgata, et rühm inimesi oli sealt hiljuti läbi läinud: siin-seal 
olid puudel 

oksad murtud, võib-olla teemärkideks; leiti mõned kustunud tuleasemed ja jalajälgi, mida 
kohati savine maapind oli säilitanud. Aga miski ei lasknud oletada püsivat laagrikohta. 
Insener oli oma kaaslastel keelanud jahipidamise. Püssipaugud oleksid andnud märku 
bandiitidele, kes võib-olla metsas ringi hulkusid. Ja küttides oleksid kolonistid paratamatult 
pidanud vankrist eemalduma, kuid üksikult käimine oli samuti rangelt keelatud. 

Päeva teisel poolel, kui oli jõutud Graniitlossist umbes kuue miili kaugusele, muutus 
edasiliikumine kaunis raskeks. Selleks et pääseda läbi padrikust, oli vaja maha raiuda puid ja 
rajada teed. Enne kui insener tungis tihni-kuisse, saatis ta sinna oma luurajad Topi ja Jupi, kes 
täitsid oma ülesande ustavalt. Ja kui koer ning ahv tulid tagasi, ilmutamata vähimatki rahutust, 
siis polnud karta ei piraate ega metsloomi — oma metsikuse poolest olid need mõlemad 
vaenlased võrdsed. 

Esimese päeva õhtul jäid kolonistid laagrisse umbes üheksa miili kaugusel Granittlossist, 
Tänumeele jõe väikese haru kaldal, mille olemasolust nad seni midagi ei teadnud. Jõeke oli 
osa sellest voolavate vete süsteemist, mille tõttu maapind oli siin nii hämmastamapanevalt 
viljakas. 

Uurijad sõid tubli õhtueine, sest nad olid väga näljased, ja võtsid siis tarvitusele kõik 
võimalikud abinõud, et nende öörahu ei segataks. Kui inseneril oleks tegemist olnud ainult 
Jaaguaride ja teiste kiskjatega, siis oleks ta lihtsalt süüdanud lõkked oma laagripaiga ümber, 
mis oleksid teda küllaldaselt kaitsnud. Aga piraate oleksid need tuled pigem ligi meelitanud 
kui eemale tõrjunud ja praegusel juhul oli parem end ümbritseda sügava pimedusega. 

Seati sisse range vahikord. Kaks kolonisti jäid korraga valvesse ja lepiti kokku, et vahetus 
toimub iga paari tunni tagant. Kuna Harbert oli hoolimata tema vastuväidetest sellest 
kohustusest vabastatud, siis valvasid laagri läheduses kordamööda Pencroff koos Gideon Spi- 
lettiga ja insener koos Nabiga. 

Öö kestis tegelikult vaid mõni tund. Läks pimedaks mitte niivõrd seetõttu, et päike loojus, kui 
seepärast, et 

oksastik oli väga tihe. Vaikust segas ainult jaaguaride kähe möirgamine ja ahvide 
lõkerdamine, mis näis ärritavat eriti isand Juppi. 

Öö möödus ilma vahejuhtumiteta ja järgmisel päeval, 16. veebruaril, jätkus retk läbi metsa. 
Edasiliikumine oli küll aeglane, kuid siiski mitte eriti vaevaline. 

Sel päeval ei suudetud läbi käia rohkem kui kuus milli, sest ühtelugu oli vaja kirvega teed 
rajada. Nagu õiged peremehed kunagi, jätsid kolonistid suured ja ilusad puud kasvama — 
nende raiumine oleks ka nõudnud äärmist pingutust — ja tõid ohvriks väiksemad puuke-sed. 
Seetõttu ei tulnud tee sirge, vaid pikenes rohkete käänakute võrra. 

Päeva jooksul avastas Harbert uusi puuliike, mida ta seni veel saarel polnud kohanud, näiteks 
puukujulise sõnajala, mis oma allapoole kumerduva lehekrooniga meenutab purskkaevust 
voolavat veejuga, ja sarv-puu, mille pikad kaunad sisaldavad mahlakaid magusaid vilju, mida 
onaagad isukalt sööma hakkasid. Sealsamas nägid kolonistid ka suurepäraste kaurikuuskede 
rühmi, mille halja oksakoonusega kroonitud ümmargused tüved tõusid kuni kahesaja jala 
kõrguseni. Need Uus-Meremaa kuninglikud puud on niisama kuulsad kui liibanoni seedrid. 
Mis puutub loomariigisse, siis ei kohanud jahimehed liike, mida nad ei olnud juba varem 
tundma õppinud. Korraks nägid nad siiski paari kaasuaritaolist1 lindu, kes on iseloomulikud 
Austraaliale ja keda nimetatakse emu-deks. Emud on viis jalga kõrged, pruuni sulestikuga ja 
kuuluvad karklinnuliste perekonda. Top kihutas neile järele nii väledasti kui jalad kandsid, 
kuid emud jooksid veelgi kiiremini, jättes koera kaugele maha. 

Metsas leiti uuesti mõningaid jälgi kurjategijatest. Ühe tuleaseme juures, mis paistis olevat 
veel üsna värske, nähti jalajälgi, mida kolonistid väga tähelepanelikult uurisid. Mõõtes neid 
ükshaaval pikuti ja laiuti, tehti kergesti kindlaks, et need kuulusid viiele inimesele. Viis 
bandiiti olid ilmselt siin ööbinud. Aga vaatamata kõige hoolikamale uurimisele ei suudetud 
siiski leida 


1 Kaasuar — suur kiire jooksuga lind. Tõlk. 

kuuenda mehe jälgi, mis oleksid võinud kuuluda Ayrtonile. 

«Ayrton ei olnud nendega kaasas,» ütles Harbert. 

«Ei,» vastas Pencroff, «ja kui ta pole nendega, siis see tähendab, et need lurjused on ta juba 
tapnud. Paistab, et neil kiskjatel polegi alalist asupaika, kus neid saaks maha kõmmutada nagu 
tiigreid.» 

«Ei,» vastas reporter. «On tõenäolisem, et nad peavad paremaks niikaua ümber hulkuda, kuni 
nad lõplikult saavad saare peremeesteks.» 

«Saare peremeesteks!» hüüdis meremees. «Saare peremeesteks! . .. » kordas ta lämbunud 
häälel, nagu oleks raudne käsi haaranud tal kõrist. Siis ütles ta rahulikumalt: 

«Kas teate, härra Cyrus, missugune kuul on mul püssis?» 

«Ei, Pencroff.» 

«See on kuul, mis läks läbi Harberti rinna, ja ma tõotan teile, et see juba märgist mööda ei 
lenda!» 

Aga see õiglane kättemaks ei võinud Ayrtonile elu tagasi anda, ja olles uurinud jälgi 
maapinnal, pidid kolonistid oma suureks kurvastuseks tunnistama, et polnud enam mingit 
lootust teda jälle näha saada. 

Sel õhtul jäädi laagrisse neliteist miili Graniitlossist eemal ja Cyrus Smith arvestas, et nende 
peatuskohast polnud Roomaja neemeni rohkem kui viis miili. 

Järgmisel päeval jõutigi poolsaare tipuni ja seega oli laas pikuti kogu ulatuses läbitud. Kuid ei 
leitud ühtegi märki, mis oleks võimaldanud leida- pelgupaika, kus piraadid end varjasid, ega 
ka seda mitte vähem varjatud paika, mis oli koduks salapärasele tundmatule. 


XII PEATÜKK. 


MAO POOLSAARE UURIMINE. ÖÖLAAGER KOSEJÕE SUUDMES. 
KUUESAJA SAMMU KAUGUSEL KARJA-TARAST. GIDEON 


SPILETTI JA PENCROFFI LUURE-KÄIK. NENDE TAGASITULEK. 


EDASI! AVATUD VÄRAV. VALGUSTATUD AKEN. KUUVALGEL. 


Järgmine päev, 18. veebruar, pühendati kogu selle metsarikka rannikuala uurimistle, mis 
ulatus Roomaja neemest kuni Kosejõeni. Kolonistid tuhnisid põhjalikult läbi padriku, mille 
laius ulatus kolmest millist nelja millini ja mille piirideks olid Mao poolsaare mõlemapoolsed 
kaldad. Kõrged ja lopsaka võraga puud andsid tunnistust maapinna erakordsest viljakusest, 
mis oli siin veelgi imetlusväärsem kui saare üheski teises osas. Näis, nagu oleksid Ameerika 
või Kesk-Aafrika ürgmetsad toodud üle parasvöötmesse. See pani oletama, et siinne uhke 
taimestik kasvas pinnasel, mille ülemine kiht oli niiske ja mida alt soojendas vulkaaniline tuli 
niisuguse temperatuurini, mis ei ole omane parasvöötme mõõdukale kliimale. Valitsevad 
puuliigid olid kaurikuused ja eukalüp-tid, mis siin kasvasid hiiglamõõtmeteni. 

Aga kolonistide eesmärk ei olnud toreda taimestiku imetlemine. NacT teadsid juba, et 
taimestiku poolest oleks Lincolni saar võinud kuuluda Kanaari saarte rühma, mille esimeseks 
nimeks oli «Õnnelikud, saared». Kuid oh häda! nende saar ei kuulunud enam ainuüksi neile 
—osa sellest olid võõrad endi kätte haaranud. Kurjategijad tallasid saare pinda ja nad tuli 
viimseni hävitada. 

Läänekaldal ei leidunud ühtki jälge, kuigi otsiti äärmise hoolega. Ei märgatud enam jalajälgi, 
ei ühtki murtud oksa, ei kustunud tuleasemeid ega mahajäetud laagrikohti. 

«See ei üllata mind,» ütles Cyrus Smith oma kaaslastele. «Bandiidid tulid saarele Laevahuku 
neeme lähedal, läksid läbi Kivipartide raba ja ruttasid kohe Metsiku Lääne metsadesse. Nad 
tulid seega umbes sama teed, mida mööda meiegi tulime. Sellega ongi seletatavad jäljed, mis 
me metsas leidsime. Jõudes läänerannikule, taipasid kurjategijad, et nad siit sobivat 
pelgupaika ei leia, ja pöördusid põhja poole ning avastasidki meie karjatara.» 

«Ja võib-olla on nad juba sinna tagasi pöördunud ... » ütles Pencroff. 

«Seda ma ei arva,» vastas insener, «sest nad kahtlemata oletavad, et me neid sealtpoolt 
otsime. Karjatara on neile ainult moonahankimise koht, mitte püsiv laagri-paik.» 

«Ma mõtlen sedasama, mis Cyruski,» ütles reporter. «Ja minu arvates on roimarid leidnud 
pelgupaiga kuskil Franklini mäe harude vahel.» 

«Sellisel korral, härra Cyrus,» hüüdis Pencroff, «ruttame otseteed karjatarasse! Nendega on 
vaja lõpparve teha, seni aga oleme ainult oma aega raisanud!» 

«Ei, mu sõber,» vastas insener. «Te unustate, et me tahtsime teada saada, kas Metsiku Lääne 
metsad ei varja mõnd eluaset. Meie uurimisretkel on kaks eesmärki, Pencroff. Ühelt poolt 
peame kätte maksma kuriteo eest ja teiselt poolt on meil tasuda tänuvõlg.» 

«Vaat see on hästi öeldud, härra Cyrus,» vastas meremees. «Aga mina arvan sellegipärast, et 
me ei leia seda aumeest, enne kui tema ise seda tahab!» 

Ja sellega väljendas Pencroff nende kõigi ühise arvamuse. Tõenäoliselt oli tundmatu elukoht 
niisama salapärane kui tema isegi. 

Sel õhtul peatus vanker Kosejõe suudmes. Ööbimine korraldati nagu harilikult ja võeti 
tarvitusele tavalised ettevaatusabinõud. Harbert oli saanud jälle tugevaks ja terveks nagu enne 
haigustki ning lahtise taeva all, värske meretuule käes ja metsade elustavas õhus tublisti 
kosunud. Ta ei istunud enam vankril, vaid sammus salga eesotsas. 

Järgmisel päeval, 19. veebruaiil, suundusid kolonistid piki jõe vasakut kallast ülespoole,. 
jättes seljataha 

ranniku, kus teisel pool jõesuuet maaliliselt kuhjusid kõige mitmekesisemate vormidega 
basaltkaljud. Tee oli siin osalt juba rajatud eelmiste retkede ajal, mis sooritati ' karjatarast 
lääneranda. Kolonistid olid nüüd kuue miili kaugusel Franklini mäest. 

Inseneri plaan oli järgmine: hoolikalt läbi uurida kogu org, mille põhjas voolas jõgi, ja tungida 
ettevaatlikult *edasi liikudes karjatarani. Kui karjatara oli hõivatud, siis tuli see tagasi 
vallutada, kui see aga ei olnud okupeeritud, siis tuli endid seal kindlustada ja rajada sinna pea- 
korter, kust saaks korraldada retki Franklini mäe uurimiseks. 

See plaan võeti kolonistide poolt üksmeelselt vastu. Nad ei tahtnud enam viivitada kogu saare 
endi valdusse võtmisega. 

Nende tee viis piki kitsast orgu kahe kõige kõrgema seljandiku vahel. Jõekaldale tihedalt 
kokkusurutud puud jäid seda harvemaks, mida kõrgemale vulkaani poole tõusti. Maastik oli 
mägine ja vaheldusrikas, sobis hästi varitsuspaikadeks ja kolonistid liikusid edasi äärmise 
ettevaatusega. Top ja Jup tegutsesid maakuulajatena ja nuhkisid paremal ja vasakul tihedas 
padrikus, võisteldes omavahel arukuses ja osavuses. Aga miski ei osutanud, et jõe kaldail 

oleks hiljuti keegi käinud, kurjategijaid ei olnud nähtavasti ei lähemas ega kaugemas ümb- 
TUSES. 

Kell viis õhtul peatus vanker umbes kuuesaja sammu kaugusel karjatarast. Teda varjas veel 
ainult kõrge pool-kaarekujuline metsariba. 

Tuli teha luurekäik karjatarasse, et teada saada, kas see oli hõivatud. Avalikult päise päeva 
ajal ei võidud sinna minna, sest kui piraadid seal varitsesid, võis seejuures kergesti pihta 
saada, nagu see oli juhtunud Har-bertiga. Õigem oli oodata öö saabumist. 

Gideon Spilett tahtis siiski viivitamata ümbrust uurima hakata ja Pencroff, kelle kannatus oli 
lõppemas, pakkus end talle kohe saatjaks. 

«Ei, mu sõbrad,» ütles neile insener. «Oodake ööd! Ma ei luba ühelgi teist päeva ajal asjata 
riskida!» 

«Aga härra Cyrus,...» alustas meremees, kel polnud tahtmist järele anda. 

«Ma palun teid, Pencroff!» ütles insener. 

«Olgu siis pealegi!» vastas meremees, ja andes oma vihale teise suuna, saatis ta bandiitide 
aadressil kõige vängemaid nimetusi mereleksikonist. 

Kolonistid jäid oma vankri juurde ja valvasid hoolsalt ümbritsevat metsa. 

Nii möödus kolm tundi. Tuul oli raugenud ja suurte puude all valitses täielik vaikus. Kõige 
väiksemagi oksa murdumine, sammude sahin kuivanud lehtedel, keha libisemine rohus oleks 
olnud kuuldav vähimagi pingutuseta. 

Kõik oli rahulik. Ka Top lamas maas, pea käppadel, ega avaldanud ühtki ärevuse märki. 
Kell kaheksa oli juba küllalt hämar, et luuret edukalt läbi viia. Gideon Spilett teatas, et ta on 
valmis minema koos Pencroffiga. Cyrus Smith oli sellega päri. Top ja Jup pidid jääma 
inseneri, Harberti ja Nabi juurde, et mõni juhuslik haugatus või karjatus ei ärataks piraatide 
tähelepanu. 

«Ärge astuge ettevaatamatult võitlusse,» soovitas Cyrus Smith meremehele ja reporterile. 
«Teie ülesanne ei seisa mitte karjatara vallutamises, vaid ainult selles, et välja selgitada, kas 
see on hõivatud või mitte.» 

«Oleme rääkinud,» vastas Pencroff. 

Ja nad asusid teele. 

Tiheda lehestiku tõttu valitses puude all juba hämarik, mis ei lasknud näha rohkem kui kolme- 
neljakümne jala kaugusele. Reporter ja Pencroff liikusid edasi äärmise ettevaatusega, 
peatudes iga vähegi kahtlase krabina puhul. 

Nad sammusid teineteisest veidi eemal, et nende pihta oleks raskem sihtida. Ja tõtt öelda 
ootasid nad iga silmapilk pauke. 

Viis minutit pärast vankri juurest lahkumist jõudsid Spilett ja Pencroff metsaservale lagendiku 
äärde, mis eraldas neid tarast. 

Nad peatusid. Viimane ähmane valguskuma langes lagedale rohumaale nende ees. 
Kolmekümne sammu kaugusel paistis värav, mis näis olevat suletud. 

Need kolmkümmend sammu metsaservast tarani, mis neil tuli läbida, moodustasid 
«hädaohtliku tsooni», kui 

tarvitada väljendust, mis on laenatud ballistikast1. Oleks piisanud vaid mõnest pihtaialt lastud 
kuulist, et maha sirutada igaüht, kes oleks julgenud tungida sellesse tsooni. 

Gideon Spilett ja meremees polnud ara verega mehed, aga nad teadsid, /et kui nad toimivad 


ettevaatamatult, siis langevad nad ise esimeste ohvritena ja tõmbavad kaasa ka oma kaaslased. 


Kui nemad tapetakse, mis saab siis Cyrus Smithist, Nabist ja Harbertist? 
Pencroff oli siiski liiga erutatud, olles nii lähedal kohale, kus kurjategijad endid tema 
arvates yarjasid, ja tahtis juba edasi tormata, kuid reporteri tugev käsi peatas teda. 

«Mõne hetke pärast on täiesti pime,» sosistas Gideon Spilett Pencroffile kõrva, «ja siis on aeg 
tegutseda.» 

Pigistades kramplikult püssipära, hoidis Pencroff end tagasi ja jäi vandesõnu pomisedes 
ootama. 

Varsti kadus eha viimanegi kuma. Pimedus, mis näis tõusvat paksust metsast, mähkis 
lagendiku endasse. Franklini mägi oli nagu määratu eesriie loodetaeva ees. Pimenes kiiresti, 
nagu see on tavaline madalatel laiuskraadidel. Nüüd oli õige aeg tegutseda. 

Reporter ja Pencroff polnud metsaserval varitsedes pihtaeda hetkekski silmist lasknud. 
Karjatara näis olevat täiesti maha jäetud. Tara ülemine serv eraldus pisut tumedama joonena 
ümbritsevast pimedusest ja sellel polnud märgata midagi kahtlast. Kui kurjategijad oleksid 
seal asunud, siis oleksid nad kindlasti pannud ühe endi hulgast vahti pidama, et olla kaitstud 
igasuguste üllatuste vastu. 

Gideon Spilett surus oma kaaslase kätt ja püsse laskevalmis hoides hakkasid mõlemad 
roomama tara poole. 

Nad jõudsid värava juurde, ilma et pimedust oleks läbistanud ükski valguskiir. 

Pencroff katsus väravat lahti lükata, ent nagu võis arvata, oli see suletud. Kuid meremees pani 
tähele, et välimised krambid ei olnud ette lükatud. 

Sellest võis järeldada, et bandiidid olid majas ja et 

Ballistika — lasketeooria, õpetus kuuli või mürsu liikumisest. Tõlk 

nad olid tõenäoliselt kindlustanud värava, et seda ei saaks lahti murda. 

Gideon Spilett ja Pencroff kuulatasid. 

Seest polnud kuulda vähimatki häält. Mufloonid ja kitsed magasid arvatavasti oma lautades 
ega seganud millegagi öist rahu. 

Kuna reporter ja meremees ei kuulnud mitte midagi, siis pidasid nad aru, kas mitte ronida üle 
pihtaia ning tungida õue. See aga oleks käinud Cyrus Smithi juhendite vastu. Tõsi, ettevõte 
võis õnnestuda, kuid võis ka luhtuda. Kui bandiidid olid muretud, kui neil polnud aimugi 
nende vastu suunatud retkest, siis oli võimalik neid üllatada. Aga kas tohtis riskida selle 
võimaluse kaotamisega, ületades ettevaatamatult tara? 

Reporteri arvates polnud neil selleks õigust. Ta pidas mõistlikumaks oodata, kuni kolonistid 
on kõik koos, ja tungida siis sisse. Kindel oli, et vähemalt kuni pihtaiani võis hiilida 
märkamatult ja et tara ilmselt üldse ei valvatud. Nõnda siis jäi ainult vankri juurde tagasi 
minna ja aru pidada. 

Pencroff nähtavasti jagas reporteri arvamust, sest kui viimane pöördus tagasi metsa alla, 
Järgnes meremees talle tõrkumata. 

Mõni minut hiljem oli insener olukorrast informeeritud. «Noh,» ütles Cyrus Smith, olles 
järele mõelnud, «nüüd on mul põhjust uskuda, et kurjategijad ei ole enam karja-taras.» 

«Me saame seda kohe teada, kui oleme üle pihtaia roninud,» vastas Pencroff. 

«Edasi, sõbrad!» hüüdis Cyrus Smith. 

«Kas jätame vankri metsa?» küsis Nab. 

«EL» vastas insener, «see on meie moonavanker ja vajaduse korral saame seda kasutada 
barrikaadina.» 

«Edasi!» hüüdis Gideon Spilett. 

Vanker väljus metsast ja liikus käratult tara poole. Valitses pilkane pimedus ja niisama täielik 
vaikus nagu siis, kui Pencroff ja reporter roomasid oma luureretkele. Paks rohi summutas 
täielikult sammude müra. 

Kolonistid olid valmis tulistama. Jup sammus Pencroffi korraldusel kõige taga. Nab hoidis 
Topi rihma otsas, et ta ei saaks ette tormata. 

Lagendik ilmus peagi nähtavale. See oli tühi. Väike salk suundus viivitamatult tara poole. 
Hädaohtlik tsoon ületati kiiresti. Ei kõlanud ühtki pauku. Pihtaia ees vanker peatus. Nab jäi 
onaagade juurde, et neid kinni hoida. Insener, reporter, Harbert ja Pencroff suundusid värava 
poole, et kindlaks teha, kas see oli seestpoolt barrikadeeritud... Üks väravapool oli lahti! 
«Aga te ju ütlesite? . .. » pöördus insener meremehe ja Gideon Spiletti poole. Need mõlemad 
olid rabatud. 

«Minu hingeõnnistuse nimel,» ütles Pencroff, «see värav oli alles äsja suletud!» 

Kolonistid seisatasid kõheldes. Kas olid kurjategijad tõepoolest sel ajal karjataras, kui 
Pencroff ja reporter luuramas käisid? Selles ei võinud kahelda, sest seestpoolt suletud värava 
võisid avada ainult piraadid. Kas on nad veel seal? Kas mõni neist väljus äsja? 

Kõik küsisid seda endilt. Aga kuidas vastata? 

Harbert, kes oli paari sammu võrra väravast sisse astunud, taganes järsku ja haaras Cyrus 
Smithi käe. 

«Mis on?» küsis insener. 

«Valgus!» 

«Kas majas?» 

«Jah!» 

Kõik viis tõttasid värava juurde ja läbi vastasoleva akna nägid nad tõesti vilkuvat nõrka 
valgust. Cyrus Smith otsustas kiiresti. 

«See on ainulaadne võimalus,» ütles ta oma kaaslastele, «leida bandiidid suletuna sellesse 
majja, ilma et nad midagi aimaksid. Nad on meil käes! Edasi!» 

Kolonistid hiilisid õue, püssid laskevalmis. Vanker jäeti välja Jupi ja Topi valve alla, kes 
ettevaatuse mõttes vankri külge seoti. 

Kolonistid liikusid edasi mööda pihtaia äärt. Cyrus Smith, Pencroff ja Gideon Spilett uurisid 
ühelt poolt, Harbert ja Nab teiselt poolt eesõue, mis oli täiesti pime ja tühi. 

Mõne hetke pärast olid kõik maja ees ja peatusid ukse juures. See oli suletud. 

Cyrus Smith andis kaaslastele käega märku, et nad 

end ei liigutaks, ja astus ise akna juurde, kust kumas nõrk valgus. 

Tema pilk tungis maja ainukesse tuppa, mis moodustas terve alumise korruse. 

Laual põles latern. Laua kõrval oli voodi, mida varem kasutas Ayrton. 

Voodis lamas keegi mees. 

Äkki tõmbus Cyrus Smith tagasi ja hüüdis summutatud häälel: «Ayrton!» 

Uks löödi pigem sisse kui avati ja kolonistid tormasid kambrisse. 

Ayrton näis magavat. Ta nägu tunnistas, et ta oli palju ja raskesti kannatanud. Õnnetu 
käerandmell ning luupeksedel võis näha laiu sinipunaseid vorpe. 

Cyrus Smith kummardus tema kohale. 

«Ayrton!» hüüdis insener, haarates käest kaaslasel, kelle ta oli nii ootamatult leidnud. 

Selle hüüde peale avas Ayrton silmad ja vaatas otsa Cyrus Smithile ning siis teistele. 
«Teie!» hüüatas ta. «Teie?» 

«Ayrton, Ayrton!» kordas Cyrus Smith. 

«Kus ma olen?» 

«Karjatara majas!» 

«Kas üksinda?» 

«Jah!» 

«Aga nad tulevad tagasi!» hüüatas Ayrton. «Kaitske endid! Kaitske endid!» Ja Ayrton 
langes jõuetult tagasi. 

«Spilett,» ütles seepeale insener, «meid võidakse iga hetk rünnata. Tooge vanker õue! Siis 
barrikadeerige värav ja tulge kõik siia!» 

Pencroff, Nab ja reporter tõttasid täitma inseneri korraldusi. Ei tohtinud hetkegi kaotada. 
Võib-olla oligi vanker juba bandiitide käes! 

Ühe silmapilguga tormasid reporter ja tema kaks kaaslast üle õue värava juurde, mille taga 
kuuldi Toppi tumedalt urisevat. 

Insener jättis Ayrtoni mõneks hetkeks üksi ja tõttas majast välja, valmis tulistama. Harbert oli 
tema kõrval. Mõlemad pidasid silmas mäeseljandikku, mis ker- 

530 

kis tara kohal. Kui roimarid olid sinna peitu pugenud, siis võisid nad kolonistid ükshaaval 
maha lasta. 

Sel hetkel tõusis kuu idas mustava metsaserva tagant ja valgusvihk langes õuele. Siin muutus 
valgeks, võis näha puude salusid ja väikest ojakest, mis niisutas laia rohuvaipa. Maja ja üks 
osa pihtaeda olid mäepoolses küljes kuuvalgusega üle kallatud, kuna õue värava-poolne osa 
jäi varju. 

Varsti ilmus seal nähtavale tume kogu. See oli vanker, mis jõudis valgustatud alasse, ja Cyrus 
Smith kuulis värava nagisemist, kui ta kaaslased selle uuesti sulgesid ja mõlemad pooled 
seestpoolt kõvasti kinni panid. 

Kuid samal hetkel tõmbas Top järsku oma rihma katki ning tormas raevukalt haukudes 
koplisse majast paremal. 

«Tähelepanu, sõbrad, püssid palge! .. .» karjus Cyrus Smith. 

Kolonistid seadsid püssid laskevalmis ja ootasid, millal tuleb hetk tulistamiseks. Top haukus 
edasi ja Jup, joostes koerale järele, vilistas läbilõikavalt. 

Kolonistid läksid talle järele ja jõudsid väikese oja kaldale, mida varjutasid suured puud. 

Ja mida nägid nad seal heledas kuuvalguses? 

Kaldajärsakul lamas viis laipa. 

Need olid piraadid, kes neli kuud tagasi olid maabunud Lincolni saarel. 


XIII PEATÜKK. 


AYRTONI JUTUSTUS. TEMA ENDISTE KAASSÜÜDLASTE 
KAVATSUSED. NENDE ASUMINE KARJA-TARASSE. LINCOLNI 
SAARE KÕRGEM KOHTUMÕISTJA. «BONADVENTURFE». 
OTSINGUD FRANKLINI MAE UMBER. ORUD KÕRGUSTIKUL. 
MAA-ALUSED 

KÕMINAD. PENCROFFI VASTUS. KRAATRI PÕHJAS. KOJUTULEJC 


Mis oli juhtunud? Kes oli surmanud bandiidid? Kas Ayrton? Ei, sest alles hetk tagasi ta kartis 
nende tagasitulekut. 

Aga Ayrton oli praegu sügavas, surmataolises unes, millest teda polnud võimalik äratada. 
Pärast neid üksikuid sõnu, mis ta rääkis, haaras teda täielik rammestus ja ta langes jälle 
liikumatult oma asemele. 

Koloniste valdasid tuhanded hämmeldavad mõtted. Nad olid suures ärevuses ja valvasid kogu 
öö, lahkumata Ayrtoni majast, ega läinud ka enam sinna, kus lamasid kurjategijate laibad. 
Nende surma põhjuse kohta ei saanud Ayrton tõenäoliselt mingit selgitust anda, sest ta ei 
teadnud algul isegi seda, et viibis karjatara majas. Aga ta võis vähemalt jutustada neist sünd- 
mustest, mis eelnesid sellele kohutavale kohtumõistmisele. 

Järgmisel päeval ärkas Ayrton oma rammestusest ja ta kaaslased väljendasid südamlikult oma 
rõõmu, nähes teda pärast sada neli päeva kestnud lahusolekut jälle elusana ja peaaegu tervena. 

Siis jutustas Ayrton neile väheste sõnadega kõik, mis oli juhtunud, või vähemalt niipalju, kui 
tema juhtunust teadis. 

10. novembril, karjatarasse saabumisele järgneval päeval, olid piraadid roninud üle pihtaia ja 
talle ootamatult kallale tunginud. Nad sidusid ta kinni ja panid talle tropi suhu; pärast viidi ta 
kuhugi pimedasse koopasse Franklini mäe jalal, kus oli kurjategijate pelgupaik. 

Bandiidid otsustasid ta surmata ja järgmisel päeval pididki nad seda tegema, kuid siis tundis 
üks neist ta ära ja kõnetas teda nimega, mida ta kandis Austraalias. Ayrtoni tahtsid need 
nurjatud tappa, kuid Ben Joyce'i nad säästsid! 

Ent sellest hetkest peale oli Ayrton oma endiste kaaslaste püsivate pealekäimiste ohver. Nad 
tahtsid nüüd, et ta liituks nendega, aitaks neil tungida Graniitlossi, vallutada see ligipääsematu 
kindlus, tappa kolonistid ja saada sel kombel ise saare peremeesteks. 

Ayrton tõrkus. Endine sunnitööline, kes oli kahetsenud ja kellele oli andestatud, oleks pigem 
surnud kui reetnud oma kaaslased. 

Nõnda elas Ayrton neli kuud selles koopas — pideva valve all, kinniseotuna ja tropp suus. 
Bandiidid olid avastanud karjatara õige varsti pärast saarele jõudmist ja sellest ajast peale 
kasutasid nad tema tagavarasid, kuid ei asunud sinna elama. 11. novembril üllatasid kolonistid 
kaht parajasti seal viibivat bandiiti, kes tulistasidki Harbertit. Üks neist tuli tagasi ja hooples, 
et on tapnud ühe kolonisti, aga ta tuli üksi. Tema kaaslane, nagu me juba teame, langes Cyrus 
Smithi pistoda hoobist. 

Võib kujutleda Ayrtoni rahutust ja ahastust, kui ta kuulis uudist Harberti surmast. Koloniste 
oli nüüd ainult neli ja nad olid peaaegu täiesti piraatide võimuses! 

Pärast seda sündmust ja kogu selle aja jooksul, mil kolonistid asusid Harberti haiguse tõttu 
karjataras, ei lahkunud piraadid oma koopast. Ja isegi pärast Kaug-vaate platoo rüüstamist ei 
pidanud nad mõistlikuks koobast maha jätta. 

Nüüd muutus Ayrtoni kohtlemine üha julmemaks. Ta kätel ja jalgadel oli veel praegugi 
vermeid köidikuist, millega la oli seotud ööd ja päevad. Iga hetk ootas ta surma, millest ta ei 
lootnudki enam pääseda. 

Nii kestis see kuni veebruarikuu kolmanda nädalani. Oodates sobivat juhust, lahkusid piraadid 
harva oma pelgupaigast. Nad teostasid ainult mõned jahiretked saare sisemaale ja 
lõunarannikule. Ayrton ei saanud oma sõpradest enam teateid ja tal ei olnud enam lootust neid 
kunagi jälle näha. 

Halvast kohtlemisest kurnatud õnnetut vangi valdas lõpuks selline ääretu nõrkus, et ta ei 
kuulnud ega näinud enam midagi. Seepärast ei teadnud ta ka jutustada, mis oli toimunud kahe 
viimase päeva jooksul. 

«Aga, härra Smith,» lisas ta, «ma olin ju koopas vangis, kuidas sattusin ma siia?» 

«Kuidas see juhtus, et bandiidid lamavad surnult koplis?» küsis insener vastu. 

«Surnult?» hüüatas Ayrton, tõustes istukile hoolimata oma nõrkusest. 

Ta kaaslased toetasid teda. Ta tahtis tõusta, tal lubatigi seda ja kõik läksid väikese oja äärde. 
Suur valge oli juba väljas. 

Kaldal lamasid viis laipa ja nende asendist oli näha, et surm oli neid tabanud ootamatult nagu 
pikselöök. 

Ayrton oli rabatud. Cyrus Smith ja tema kaaslased vaatasid talle vaikides otsa. 

Inseneri märguandel uurisid Nab ja Pencroff juba kangestunud laibad läbi. Neil ei paistnud 
olevat ühtegi haava. 

Alles pärast väga hoolikat vaatlust märkas Pencroff ühe otsaesisel, teise rinnal, kolmanda 
seljal ja neljanda õlal väikest punast täppi, vaevalt nähtavat nahavigas-tust, mille põhjust oli 
võimatu taibata. 

«Sealt ongi surm neid tabanud!» ütles Cyrus Smith. 

«Aga millist relva on siin tarvitatud?» küsis reporter. 

«Mingit kohutavat relva, mille saladust me ei tunne.» 

«Ja kes seda relva siis tarvitas? ...» küsis Pencroff. 

«Selle saare kohtumõistja,» vastas Cyrus Smith. «Seesama, kes tõi teid siia, Ayrton: see, kes 
jälle kord oma võimu kasutas; seesama, kes teeb meie heaks kõike seda, mida meie ise teha ei 
suuda, ja kes kõige selle juures jääb.meile ikka nähtamatuks.» 

«Eks hakkame teda siis otsima!» hüüdis Pencroff. 

«Jah, otsime,» vastas Cyrus Smith, «kuid me leiame ta ainult siis, kui ta arvab heaks meid 
enda juurde kutsuda.» 

See nägematu kaitse, mis kolonistide endi tegevuse nii tähtsusetuks muutis, ühtlasi ärritas ja 
liigutas inseneri. Oma võimete suhteline küündimatus, mida ta paratamatult tundis, oli 
temasugusele uhkele hingele haavav. Suuremeelsus, mis väldib igasugust tänuavaldust, ilmu- 
tab nagu teatud põlgust oma tänuvõlglaste vastu, ja see vähendas Cyrus Smithi silmis osaliselt 
ka heateo enda väärtust. 

«Otsime,» kordas ta, «ja annaks taevas, et meil ühel päeval oleks võimalik tõestada sellele 
kõrgile kaitsjale, et tal pole tegemist tänamatutega! Mis ma küll annaksin, et me võiksime 
temale tasuda ja osutada omakorda temale mingi teene — kas või oma elu hinnaga!» 

Sellest päevast peale muutus salapärase kaitsja otsimine Lincolni saare elanike peamiseks 
tegevuseks. Kõik õhutas neid avastama selle mõistatuse võtit, mehe nime, kes omas tõesti 
seletamatuid, lausa üliinimlikke võimeid. 

Nab ja Pencroff kandsid piraatide laibad metsa, kar-jatarast pisut eemale, ja matsid nad seal 
maha. 

Mõne aja pärast tulid kolonistid tagasi elamusse, kus Ayrton sai tänu heale hoolitsusele oma 
vaimse ja kehalise jõu peagi jälle tagasi. Siis jutustati talle kõigist sündmustest, mis olid 
toimunud tema vangistuse ajal. Ta sai kuulda ka sellest, mis oli juhtunud Harbertiga ja 
milliseid katsumusi olid kolonistid pidanud läbi tegema. Kolonistid jutustasid, et nad polnud 
lootnudki enam Ayrtonit näha, olles arvamisel, et bandiidid on ta armutult tapnud. 

«Ja nüüd,» ütles Cyrus Smith, lõpetades oma jutustust, «jääb meil veel täita teine ülesanne. 
Pool meie ettevõttest on juba läbi viidud, aga kuigi piraate pole enam karta, ei ole me siiski 
omal jõul saanud uuesti saare peremeesteks.» 

«Mis siis ikka,» vastas Gideon Spilett, «tuhnime kogu Franklini mäe harude labürindi läbi! 
Me ei jäta uurimata ühtki koobast, ühtki urgu! Ah, kui kunagi mõni reporter on seisnud 
haarava saladuse ees, siis olen see küll mina, mu sõbrad!» 

«Ja me ei lähe enne Graniitlossi tagasi,» lisas Harbert, «kui oleme leidnud oma heategija.» 
«Jah,» ütles insener, «me teeme kõik, mis on inimese võimuses... Aga ma kordan, me ei leia 
teda enne, kui ta seda meile lubab.» 

«Kas jääme karjatarasse?» küsis Pencroff. 

«Jah, jääme siia,» vastas Cyrus Smith. «Tagavarad on siin küllaldased ja siin oleme just 
otsingute piirkonna keskpunktis. Muide, kui vaja, siis saame ju vankriga kiiresti Graniitlossi 
sõita.» 

«Hästi,» tähendas meremees. «Ainult üks väike märkus!» 

«Ja see oleks?» 

«Suvi jõuab varsti lõpule ja me ei tohi unustada, et meil seisab veel ees mereretk.» 
«Mereretk?» küsis Gideon Spilett. 

«Jah, sõit Tabori saarele,» vastas Pencroff. «Sinna tuleb tingimata viia kiri andmetega meie 
saare, Ayrtoni praeguse asukoha kohta, sest šoti jaht võib talle järele tulla. Kes teab, võib-olla 
olemegi juba hiljaks jäänud!» 

«Aga kuidas te kavatsete seda meresõitu teha, Pen-croff?» küsis Ayrton. 

«Oma «Bonadventure'il» muidugi!» 

««Bonadventure'il»!» hüüatas Ayrton. «Teda pole ju enam!» 

«Minu «Bonadventure'it» pole enam!?» möirgas Pen-croff üles karates. 

«Ei ole,» vastas Ayrton. «Piraadid leidsid laeva tema väikeses sadamas vaevalt nädal tagasi, 
sõitsid temaga merele ja . .. » 

«Ja .. .2» küsis Pencroff põksuva südamega. 

«Ja et juhtimas ei olnud Bob Harvey, siis sõitsid nad kaljudele ja laev purunes täielikult.» 
«Ah, need nurjatud! Bandiidid! Alatud lurjused!» karjus Pencroff. 

. «Pencroff,» ütles Harbert, võttes meremehe käe, «me teeme teise «Bonadventure'i», ja veel 
suurema! Meie käsutuses on ju kõik priki raudosad, kogu taglas.» 

«Aga kas te ka teate,» vastas Pencroff, «et läheb vähemalt viis kuni kuus kuud, et ehitada 
kolme-nelja-kümnetonnfne laev?» 

«Me leiame selleks aega,» vastas reporter,.«aga sel aastal tuleb loobuda meresõidust Tabori 
saarele.» 

«Mis teha, Pencroff, tuleb olukorraga leppida,» ütles insener, «ja ma loodan, et see viivitus ei 
saa meile saatuslikuks.» 

«Oh mu «Bonadventure», mu vaene «Bonadventure»!» hüüdis Pencroff, tõsiselt vapustatud, 
et oli kaotanud oma laeva, mille üle ta oli olnud nii uhke. 

«Bonadventure'i» kaotus oli kolonistidele raskeks löögiks ja seepärast otsustati see uue laeva 
ehitamisega niipea kui võimalik heaks teha. Esialgu aga otsustati pühendada kogu jõud saare 
kõige salajasemate soppide uurimisele. 

Sellega alustasid nad veel samal päeval, 19. veebruaril. Otsingud vältasid terve nädala. 
Seljandikud ja nende harud kujundasid mäejalamil äärmiselt keerulise orgude ja kuristikkude 
labürindi. Ilmselt tuli jätkata otsinguid just siin, nende sügavate lõhestike põhjas ja võib-olla 
isegi Franklini mäe massiivi sisemuses. 

Saare ükski teine osa polnud kohasem, et peita elamut, mille peremees soovis jääda 
tundmatuks. Aga läbipõimunud orgude ja mäeharjade rägastik oli niivõrd keeruline, et Cyrus 
Smith pidi neid uurima kindla meetodi järgi. 

Kõigepealt tuhnisid kolonistid läbi oru, mis algas vulkaanist lõuna pool ja kuhu valgusid 
veenired, millest algas Kosejõgi. Seal näitas Ayrton neile koobast, kus piraadid olid end 
varjanud ja milles teda oli kinni peetud, kuni ta toodi karjatarasse. Koobas oli täpselt samas 
seisukorras nagu siis, kui Ayrton sealt lahkus. Sealt leiti hulk laskemoona ja toiduaineid, mis 
bandiidid olid kar-jatarast endile tagavaraks röövinud. 

Kogu see org, mille lõpus asus koobas ja mida kattis ilus mets, kus kasvasid peamiselt 
okaspuud, uuriti põhjalikult läbi. Siis läksid kolonistid ümber edelapoolse mäeharu ja tungisid 
veel kitsamasse orukaela, mis algas läänerannikul kuhjuvate maaliliste basaltkaljude juurest. 
Puud kasvasid siin harvemalt. Rohu asemel olid kivid. Metskitsed ja mufloonid hüplesid 
kaljude vahel. Siit algas saare viljatu osa. Juba nüüd oli selge, et nendest 

arvukatest orgudest, mis lõhestasid Franklini mäe jalamit, oli ainult kolmes metsa ja 
rohumaid. Need olid Karjatara org, sellest lääne pool asetsev Kosejõe org ja ida pool asuv 
Punaoja org. Need kaks oja, millesse voolas mitmeid kõrvalharusid, paisusid allpool jõgedeks, 
ja kuna nad sel kombel kõik mäelt voolavad veed endasse kogusid, muutsid nad mäe 
lõunanõlvad viljakaks. Tänumeele jõgi sai aga oma vee peamiselt Jakamari metsade varjus 
peituvaist veerikkaist allikaist. Samasugused allikad niisutasid Mao poolsaare maapinda, 
hargnedes luge-tnatuiks väikesteks ojadeks. 

Kõik kolm Franklini mäe viljakat orgu võisid olla pelgupaigaks mõnele üksiklasele, kes oleks 
sealt leidnud kõik elamiseks vajaliku. Kuid kolonistid olid need orud juba läbi otsinud ja nad 
polnud kuskil leidnud jälgi inimesest. 

Kas tuli tõesti otsida seda pelgupaika ja tema elanikku neist viljatuist kuristikest, 
kaljuveermete keskelt, kõledaist põhjapoolseist mäelõhestikest, tardunud laavajõ-gede vahelt? 
Franklini mäe põhjanõlva jalamil oli ainult kaks laia ja madalat taimkattest täiesti lagedat 
orgu. Neis laavast aluspinnasega orgudes kulgesid pikad moreensel-jandikud, maapind oli 
täis külvatud rändrahne ja kõrgeid kaljukuhikuid, mis sätendasid obsidiaanist ja lab- 
radoriidist1. Siinse ümbruse uurimine oli pikk ja vaevarikas töö. Orgudes leidus tuhandeid 
õõnsusi, mis olid elamiseks kahtlemata ebamugavad, ent täiesti varjatud ja raskesti 
juurdepääsetavad. Kolonistid tungisid isegi pimedaisse tunneleisse, mis olid 
tekkinud vulkaani tegutsemise ajajärgul. Tunnelid ulatusid sügavale mäe-massiivi sisemusse 
ja nende seinad olid veel praegugi tumedad sealt kunagi läbitormanud tuleleekidest. Kolo- 
nistid otsisid need sünged käigud läbi, valgustades neid vaiguste tõrvikutega, nad tuhnisid 
igas vähimaski õõnsuses, nad uurisid läbi iga viimasegi süvendi. Aga kõikjal valitses vaikus ja 
pimedus. Näis, et neisse iidsetesse galeriidesse polnud veel iialgi astunud inimese jalg ja et 
inimese käsi polnud siin paigalt nihutanud ühtki rahnu. Nii nagu nad siin lamasid, nii oli 
vulkaan nad ajajärgul, mil saar merepinnale kerkis, vetesügavusest välja paisanud. 

Kuigi need maa-alused käigud näisid tühjadena ja kuigi neis valitses pilkane pimedus, pidi 
Cyrus Smith siiski tunnistama, et vaikus ei olnud täielik. 

Jõudes ühe sellise sünge käigu lõppu, mitmesaja sammu sügavusele mäe sisemusse, üllatas 
inseneri tume kõmin, mis kaljudelt vastu kõlades veelgi kõvenes. 

Gideon Spilett, kes teda saatis, kuulis samuti seda kauget mürinat, mis tähistas maa-aluste 
jõudude ärka- 

' Labradoriit — mineraal põldpagude grupist. Tõlk. 

mist. Mitmel korral kuulatasid mõlemad ja nad tulid ühisele otsusele, et maa sisemuses 
toimusid mingid keemilised reaktsioonid. 

«Vulkaan polegi siis veel täielikult kustunud,» ütles reporter. 

«On võimalik, et pärast seda kui me kraatrit uurisime,» ütles Cyrus Smith, «algas 
sügavamates maakihtides mingi protsess. Iga vulkaan, kuigi teda loetakse kustunuks, võib 
uuesti tegutsema hakata.» 

«Aga kui Franklini vulkaan peaks uuesti ärkama,» küsis Gideon Spilett, «kas see siis ei ohusta 
Lincolni saart?» 

«Ma ei usu,» vastas insener. «Kraater, see tähendab kaitseventiil, on olemas ja üleliigsed 
aurud ja laava paiskuvad sealtkaudu välja, nii nagu see on sündinud varemgi, kui vulkaan oli 
veel tegev.» 

«Aga kas laava ei või endale murda uut teed saare viljakate osade suunas?» 

«Aga miks, kallis Spilett?» vastas Cyrus Smith. «Miks ta ei võiks voolata juba rajatud teed 
mööda?» 

«Oh, vulkaanid on tujukad!» vastas reporter. 

«Pange tähele,» jätkas insener, «et juba Franklini mäemassiivi kallak soodustab laavamasside 
liikumist nende orgude poole, mida me praegu uurime. Ainult sel juhul, kui maaväring 
muudab mäe raskuskeskme asukohta, võib laava voolamise suund muutuda.» 

«Äga maavärinat on meil ikkagi alati karta,» tähendas Gideon Spilett. 

«Alati,» vastas insener, «ja eriti siis, kui maa-alused jõud uuesti liikuma hakkavad ja maakera 
sisemuses on teed pika puhkuse tõttu ummistunud. Seepärast on purse meile tõsiseks ohuks, 
kallis Spilett, ja oleks palju parem, kui vulkaan ei asuks uuesti tegevusse. Aga me ei saa sinna 
midagi parata, eks ole? Mis ka ei juhtuks, ma igatahes ei usu, et meie valdus Kaugvaate 
platool oleks tõsiselt ohustatud. Platoo ning vulkaani vahel on maapind tunduvalt nõgus ja kui 

laava kunagi peaks hakkama voolama järve suunas, siis vajub ta kallaku tõttu luidetele ja 
Haikala lahe ümbrusse.» 

«Me pole vulkaani tipul veel märganud suitsu, mis [ennustaks lahenevat purset,» ütles 
Gideon Spilett. 

«Seda küll,» vastas Cyrus Smith, «alles eile silmitsesin ma kraatri tippu, kuid ei märganud 
seal vähimatki suitsuvina. Kuid on võimalik, et kraatri alumisse ossa on ajajooksul kuhjunud 
kaljusid, tuhka, hangunud laavat ja et ventiil, millest ma kõnelesin, on praegu veel 
ummistunud. Kuid esimese tugevama surve juures kaovad kõik tõkked ja te võite kindel olla, 
mu kallis Spi-lett, et ei saar, mis on katlaks, ega ka vulkaan, mis on korstnaks, ei lenda õhku 
gaaside survel. Aga ma kordan, et oleks muidugi parem, kui seda purset ei tuleks.» 

«Ja ometi me ei eksi,» jätkas reporter. «Otse vulkaani sisemuses on selgesti kuulda tumedat 
mürinat!» 

«Jaa,» vastas insener, kes kuulatas uuesti väga tähelepanelikult, «me ei saa siin eksida ... Seal 
toimub reaktsioon, mille tähtsust ja lõplikke tagajärgi me ei või ette näha.» 

Cyrus Smith ja Gideon Spilett pöördusid kaaslaste juurde tagasi ja jutustasid neile olukorrast. 
«Tubli,» hüüdis Pencroff, «see vulkaan tahab oma tahtmist ajada. Las ta ainult proovib! 
Leidub temalegi peremees! ... » 

«Kes siis?» küsis Nab. 

«Meie kaitsevaim, Nab, meie tubli kaitsevaim. Küll ta kraatri juba kinni topib, kui see vaid 
proovib avaneda.» 

Nagu näha, oli meremehe usaldus oma saare kaitsja vastu täielik. Ja tõepoolest ei paistnud 
selle salapärase olendi võimul, mis oli korduvalt avaldunud nii seletamatul kombel, olevat 
mingeid piire. Aga ühtlasi oskas ta jääda leidmatuks, ja vaatamata kõige hoolikamatele otsin- 
gutele, vaatamata kõigile pingutustele, agarusele ja kangekaelsusele, ei .õnnestunud 
kolonistidel avastada saladuslikku pelgupaika. 

19. veebruarist kuni 25. veebruarini laiendati uurimist kogu Lincolni saare põhjaosale ja 
tuhniti selle kõige varjulisemateski urgastes. Kolonistid läksid koguni niikaugele, et nad iga 
kaljuseina läbi kloppisid, nagu teevad politseinikud kahtlase maja seintega. Insener võttis ette 
mäenõlvade üksikasjalise uurimise ja otsis läbi kiviräga mäe jalamil, samuti mäe 
tüvikoonusetaolise osa, mille hari moodustas alumise platvormi, ja siis võeti käsile- 

ülemine, laia kaabu sarnane koonus, mille harjal avanes kraater. 

Veel enam: käidi ka kraatris endas, mis oli küll veel kustunud olekus, aga mille sügavusest 
võis selgesti kuulda kõminat. Ometi polnud veel näha ei suitsu ega auru. Kaljusein polnud 
kuskil soojenenud, mis oleks andnud märku peatsest purskest. Aga ei seal ega üheski teises 
Franklini mäe osas ei leidnud kolonistid jälgegi sellest, keda nad otsisid. 

Siis laskuti liivaluiteile. Otsiti hoolega läbi Haikala lahe kõrge laavasein alusest harjani, kuigi 
oli äärmiselt raske ronida kuni veepinnani. 

Mitte kedagi, mitte midagi! 

Nende nelja sõnaga võis kokku võtta nii palju asjata kulutatud vaeva, nii palju visasid 
pingutusi, mis jäid täiesti tulemusteta! Cyrus Smith ja ta kaaslaste südametes tekitas nende 
ettevõtte ebaõnnestumine juba peaaegu ; viha. 

Kolonistid otsustasid tagasi pöörduda, sest polnud mõtet otsinguid lõpmatult jätkata. Neil ei 
jäänud tõesti muud üle kui uskuda, et salapärase olevuse elukoht ei asu saare pinnal, ja nende 
ülierutatud kujutluses tekkisid kõige hullemad oletused. Eriti Pencroff ja Nab ei rahuldunud 
enam olukorra salapäraseks tunnustamisega, vaid nägid siin üleloomulikkuse valdkonna 
algust. 

25. veebruaril jõudsid kolonistid tagasi Graniitlossi. Kahekordse köie abil, mille nool 
ukseplatvormile viis, seati ühendus maapinna ja nende elukoha vahel jälle jalule. 

Kuu hiljem, 25. märtsil, pühitseti Lincolni saarele jõudmise kolmandat aastapäeva. 


XIV PEATÜKK. 


KOLM AASTAT ON MÖÖDUNUD. UUE LAEVA EHITAMISE 
KÜSIMUS. KUIDAS SEE LAHENDATI. KOLOONIA ÕITSENG. 
LAEVAEHITUSPLATS. LÕUNAPOOLKERA KÜLMAD. 
PENCROFF ANNAB ALLA. PESUPESEMINE. FRANKLINI MÄGI. 


Kolm aastat oli möödunud Richmondi vangide põgenemisest. Ja kui mitu korda nende kolme 
aasta jooksul kõnelesid nad kodumaast, mis neil ikka oli mõttes! 

Nad ei kahelnud enam, et kodusõda oli nüüd lõppenud ja et põhjariigid, kes kaitsesid õiget 
asja, olid võitnud. Aga millised olid olnud selle hirmsa sõja viimased sündmused? Kui palju 
verd oli see maksma läinud? Kes kolonistide sõpradest olid selles võitluses langenud? Tihti 
vestlesid nad kõigest sellest, teadmata siiski, millal nad saavad jälle oma kodumaad näha. Kas 
või ainult mõneks päevaks sinna tagasi pöörduda, uuendada ühiskondlikke sidemeid asustatud 
maailmaga, seada sisse ühendus oma kodumaa ja Lincolni saare vahel ning pühendada siis 
ülejäänud elu, võib-olla oma parimad aastad sellele kolooniale, mille nad olid asutanud, — 
kas see kõik oli tõesti ainult teostamatu unistus? 

Unistuse teostamiseks oli ainult kaks võimalust: kas ilmub mõni laev ühel päeval Lincolni 
saare vetesse või ehitavad kolonistid ise laeva, mis oleks küllalt suur, et viia neid kuni kõige 
lähema asustatud rannikuni. 

«Kui meie hea kaitsevaim mitte ise ei aita meid kodumaale tagasi pöörduda,» ütles Pencroff. 
Ja kui Pencroffile ja Nabile oleks öeldud, et kolmesaja-tonnine laev ootab neid Haikala lahes 
või Õhupalli sadamas, ei oleks see neid põrmugi üllatanud. Nad olid imedega niivõrd 
harjunud, et pidasid kõike võimalikuks. 

Aga Cyrus Smith ei olnud nii kergeusklik ja ta soovitas neile tulla tagasi reaalsesse maailma 
ning mõelda laeva ehitamisele. See oli tõesti väga pakiline ülesanne, sest Tabori saarele tuli 
võimalikult peatselt toimetada teade andmetega Ayrtoni uue asupaiga kohta. 
«Bonadventure'it» polnud enam olemas ja uue laeva ehitamiseks kulus vähemalt kuus kuud. 
Ent laev oli tulemas ja seega ei saanud reisi ikka enne järgmist kevadet ette võtta. 

«Niisiis on meil küllalt aega, et end suveks ette valmistada,» ütles insener, kõneldes neist 
asjust Pencrof-figa. «Ma mõtlen, mu sõber, et kuna meil niikuinii tuleb ehitada uus laev, siis 
teeme ta juba võimalikult suurema. Šoti jahtlaeva tulek Tabori saarele on väga küsitav. On 
võimalik, et ta käis seal juba mõne kuu eest ja, olles asjata otsinud Ayrtoni jälgi, sõfcis uuesti 
minema. Kas ei tuleks seepärast ehitada laev, mis võiks meid vajaduse korral viia kas 
Polüneesia saarestikeni või Uus-Meremaale? Mis teie sellest arvate?» 

«Ma arvan, härra Cyrus,» vastas meremees, «ma arvan, et teil on suure laeva ehitamine 
niisama lihtne kui väikese ehitamine. Meil ei ole puudust ei puumaterjalist ega tööriistadest. 
Küsimus seisab vaid ajas.» * 

«Ja mitu kuud võtaks kahesaja viiekümne või kolme-sajatonnise laeva ehitamine?» küsis 
Cyrus Smith. 

«Vähemalt seitse või kaheksa kuud,» vastas Pencroff. «Aga ei tule unustada, et talv on 
tulemas ja et suurte külmadega on puu töötlemine raske. Seega tuleb arves-ftada 
mõnenädalast tööseisakut, ja on isegi hästi, kui meie jlaev saab valmis järgnevaks 
novembriks.» 

«Tore,» vastas Cyrus Smith, «see olekski just parim *aeg pikemaks meresõiduks — kas siis 
Tabori saarele või kaugemale.» 

«Teil on õigus, härra Smith,» vastas meremees. «Tehke 'aga teie plaanid, töölised on valmis ja 
ma loodan, et 'Ayrton on meile selles asjas suureks abiks.» 

Inseneri ettepanek võeti kolonistide poolt ühel häälel Ivastu, sest antud olukorras oli Cyrus 
Smithi plaan parimaks lahenduseks. Kahe- kuni kolmesajatonnise laeva ehitamine oli muidugi 
suur töö, kuid kolonistidel oli usku 

tema võimetesse ja seda õigustasid nende senised tublid saavutused. 

Cyrus Smith asus niisiis laeva plaani välja töötama ning šabloone valmistama. Ta kaaslased 
kasutasid seda aega puude mahavõtmiseks ja kohaletoimetamiseks. Nendest pidid saama 
laeva kaared, plangutus ja teised osad. Metsiku Lääne metsad andsid selleks kõige paremat 
liiki tammesid ja jalakaid. Kasutati ära viimase retke ajal aetud siht, ja sellest sai tõeline tee, 
millele anti nimeks Metsiku Lääne tee. Seda mööda veeti puud Kamimnatele, kus seati sisse 
laevaehitusplats. Tee oli küll sageli õige looklev, sest selle suuna määras mahavõetavate 
puude valik, aga siiski kergendas ta juurdepääsu suuremale osale Mao poolsaarest. 

Puud oli vaja võimalikult kiiresti maha võtta ja ehitusmaterjaliks lõigata, sest neid ei saanud 
ju toorelt tarvitada, vaid tuli enne kuivatada. Puulõikajad töötasid seepärast agarasti kogu 
aprillikuu ja neid ei seganud miski peale mõnede ägedate pööripäevatormide. Isand Jup aitas 
osavalt kaasa, küll ronides puu latva, et sinna köit kinnitada, küll tassides oma tugevatel 
õlgadel laasitud tüvesid. 

Kogu see puumaterjal laoti riita avarasse laudadest katusealusesse, mis selleks otstarbeks 
Kaminatele ehitati, ja jäeti ootama parajat aega. 

Aprillikuu ilmad olid võrdlemisi ilusad, nagu sageli oktoobrikuus põhjapoolkeral. Tehti 
agarasti põllutöid ja varsti olid Kaugvaate platoolt kadunud kõik rüüstamise jäljed. Veski 
ehitati uuesti üles ja uued hooned kerkisid ka linnuõuele. Need tuli ehitada endistest palju 
avaramad, sest sulgloomade pere suurenes silmanähtavalt. Tallides oli nüüd juba viis onaagat, 
neli neist tugevad ja hästi välja õpetatud, kes sobisid koormaveoks ja ratsutamiseks, kuna 
viies oli väike, alles äsja sündinud. Koloonia tööriistade tagavara oli täienenud adra võrra. 
Onaa-gad rakendati selle ette ja nad kündsid nagu tõelised jorkširi või kentuki härjad. Kõik 
kolonistid rakendusid hoolega töösse, keegi ei viitnud aega tegevuseta. Seetõttu oli nende 
tervis suurepärane, ja millise hea tuju tõid nad kaasa oma õhtustele koosviibimistele 
Graniitlossis, kus arutati tuhandeid tulevikuplaane. 

On endastmõistetav, et Ayrton võttis täielikult osa nende ühisest elust ja ei tulnud enam kõne 
allagi, et ta oleks läinud karjatarasse üksinda elama. Kuid ta oli siiski kurb, hoidus omaette ja 
ühines oma kaaslastega rohkem töös kui meelelahutustes. 

Ta oli väsimatu töötaja igal alal, tugev, osav, tark ja leidlik. Teda austasid ja armastasid kõik 
ja see ei olnud tal teadmata. 

Karjatara ei jäetud siiski ilma järelevalveta. Iga kahe päeva tagant läks üks kolonistidest kas 
onaagal ratsutades või vankriga sinna, et hoolitseda mufloonide ja kitsede eest ning tuua 
piima, mida vajas Nab köögis. Need väljasõidud pakkusid ühtlasi võimalusi jahiks, ja seetõttu 
käisid karjataras peamiselt Harbert ja Gideon Spi-lett, keda saatis Top. Tänu suurepärastele 
relvadele ei puudunud majas kunagi vesisea-, aguuti-, känguru- ja metssealiha, samuti mitte 
linnuliha — pardid, metsised, tedred, jakamarid ja nepid. Jäneste piirkonna ja austrite 
leetseljaku saadused, kilpkonnad, suurepärased lõhed, kes tulid uuesti Tänumeele jõe vetesse 
kudema, Kaugvaate platoo aedvili, metsa puuviljad — see oli tõeline küllus, [ja köögimeistril 
Nabil oli päris tegemist kõigi nende rikkuste toidukambrisse paigutamisega. 

Muidugi mõista seati telegraafiühendus karjatara ja .Graniitlossi vahel jälle korda ja seda 
kasutati siis, kui üks või teine kolonistidest pidas vajalikuks jääda ööseks karjatarasse. Saare 

julgeolek oli ju nüüd kindlustatud ja 'polnud karta ühtki kallaletungi, vähemalt mitte inimeste 
fcoolt. 

Asetleidnud juhtumid võisid siiski korduda. Piraatide ja isegi põgenenud sunnitööliste 
maaletulekut võis alati karta. Oli võimalik, et mõned Bob Harvey kaaslased või 
kaassüüdlased, keda veel Norfolkis kinni peeti, olid tema plaanidest teadlikud ja püüdsid 
toimida tema eeskujul. Seepärast pidasid kolonistid saare maabumispaiku alati silmas ja iga 
päev uurisid nad pikksilmaga avarat silmapiiri Liidu lahe ja Washingtoni lahe kohal. Karjata- 
ras käies vaatlesid nad merd saarest läänes niisama [tähelepanelikult ja seljandiku harjalt võis 
nende pilk haa-jrata suuremat osa läänehorisondist. 

Midagi kahtlast polnud näha, kuid ikkagi tuli olla valvel. 

547 

Ühel õhtul tutvustas insener oma sõpru kavaga karja-tara kindlustamiseks. Ta pidas 
tarvilikuks teha pihtaed kõrgemaks ja ehitada blokhaus1, kus kolonistid vajaduse korral 
võiksid vastu panna tervele vaenulikule sõjasal-gale. Graniitloss oli juba oma asendi poolest 
ligipääse-matu, karjatara aga oma ehituste, tagavarade ja loomadega muutuks paratamatult 
saarel maabunud piraatide rünnakute objektiks. Nüüd tuli teha kõik selleks, et kolonistid 
võiksid seal edukalt vastu panna, juhul kui nad oleksid sunnitud end sinna sulgema. 

Plaan tuli läbi mõelda, selle täideviimine tuli aga paratamatult järgmise kevadeni edasi lükata. 
15. mai paiku oli laevaellingeil uue «Bonadventure'i» kiil juba maha pandud ja varsti tapiti 
selle otstesse peaaegu püstloodis ka vööritääv ja ahtritääv. Tugevast tammest tehtud kiil oli 
sada kümme jalga pikk, mis võimaldas panna kahekümne viie jala pikkuse keskmise pärnpuu. 
Aga see oli ka kõik, mida puusepad võisid teha enne pakase ja halbade ilmade saabumist. 
Järgmisel nädalal pandi veel ahtris paigale esimesed kaared, siis tuli töö katkestada. 

Kuu viimastel päevadel olid ilmad erakordselt halvad. Tuul puhus idast, paisudes vahel 
orkaaniks. Insener hakkas juba kartma laevaehitusmaterjali kuuride pärast, mille jaoks ta 
muide küll poleks Graniitlossi ümbruses leidnud ühtki sobivamat kohta. Laid kaitses randa 
ainult osaliselt ulgumerelt tuleva tormi viha eest ja suurte marude ajal peksid laineharjad juba 
otse vastu Graniit-lossi müüri. 

Kuid õnneks ei läinud need kartused täide. Tuul puhus enamasti edelast ja seetõttu varjasid 
Laevahuku neeme etteulatuvad kaljud täielikult rannikut Graniitlossi kohal. 

Pencroff ja Ayrton, uue laeva kõige agaramad ehitajad, jätkasid oma tööd nii kaua kui vähegi 
võimalik. Nad ei lasknud endid eksitada tuulest, mis sasis nende juukseid, ega vihmast, mis 
leotas nad kuni üdini läbi, sest haamrilöök jääb ikka haamrilöögiks, olgu siis ilm milline 
tahes. Aga kui vihmasele ajajärgule järgnes kibe 


1 Blokhaus — tugev palkmaja laskeavadega, väike välikindlus-tus. Tõlk. 

külm, muutus puu kõvaks kui raud, nii et teda oli äärmiselt raske töödelda, ja 10. juuni paiku 
tuli laevaehitamine lõplikult katkestada. 

Cyrus Smith ja tema kaaslased olid ammu tähele pannud, et talved olid Lincolni saarel väga 
karmid. Siinsed külmad sarnanesid külmadega Uus-Inglismaall, mis asub ekvaatorist 
umbes niisama kaugel. 

Põhjapoolkeral, või vähemalt selles osas, kus asuvad Uus-Inglismaa ja Ameerika 
põhjaosariigid, on külma põhjuseks see, et pooluse suunas laiuvad maa-alad on 1 madalad ja 
seal pole ühtki kõrgustikku, mis oleks tõkkeks karmidele põhjatuultele. Ent Lincolni saarel 
oli tegemist teiste asjaoludega. 

«On kindlaks tehtud,» ütles Cyrus Smith ühel päeval oma kaaslastele, «et saared ja 
rannikualad kannatavad külma all vähem kui samade laiuskraadide all asuv sise-Imaa. Olen 
sageli kuulnud kinnitatavat, et näiteks Lombardias on talv palju karmim kui Sotimaal, sest 
talvel hingab meri välja soojust, mida ta suvel on endasse 


620 


290 


549 


kogunud. Saared on selles suhtes kõige paremas olukorras.» 

«Aga, härra Cyrus,» küsis Harbert, «miks näib siis, et Lincolni saare kohta see loodusseadus 
ei maksa?» 

«Seda on raske seletada,» vastas insener. «Ometi kaldun arvama, et see iseäralik nähtus sõltub 
saare asendist siin, lõunapoolkeral, mis, nagu sa tead, mu laps, on külmem kui 
põhjapoolkera.» 

Harbert lisas: «Ka jäämägesid võib Vaikse ookeani lõunaosas kohata palju madalamatel 
laiuskraadidel kui ookeani põhjapoolses osas.» 

«See on tõsi,» kinnitas Pencroff. «Kui ma vaalapüüdja-ametit pidasin, nägin ma jäämägesid 
isegi Kap Horni juures.» 

«Siis vahest võibki Lincolni saare pakaseid seletada jääväljadega, mis asuvad suhteliselt 
lähedal,» arvas Gideon Spilett. 

«Jah, tõenäoliselt on see nii, mu armas Spilett,» vastas Cyrus Smith, «ja nende jääväljade 
lähedusest tingituna ongi meie talved nii karmid. Ma juhiksin teie tähelepanu ka sellele, et üks 
puht füüsiline põhjus teeb lõunapoolkera külmemaks kui põhjapoolkera. 

Kui päike on sellele poolkerale suvel lähemal, siis järelikult on ta talvel seda kaugemal. See 
seletab, miks siin esinevad suured temperatuurivahed; kui talved on Lincolni saarel väga 
külmad, siis ei maksa unustada, et suved on siin seevastu väga soojad.» 

«Aga palun, härra Smith,» küsis Pencroff kulme kortsutades, «miks on siis meie poolkera, 
nagu teie jutust selgub, nii halvas olukorras? See pole ju õiglane!» 

«Sõber Pencroff,» vastas insener naerdes, «õiglane või mitte, kuid me peame olukorraga 
leppima. Ja ma räägin teile, millest see iseärasus tuleb. Maakera teekond ümber päikese on 
vastavalt mehaanikaseadustele mitte ringi-, vaid ellipsikujuline. Päike on selle ellipsi ühes 
fookuses ja järelikult on maa oma teekonnal teatud perioodil ellipsi apogees — päikesest 
kõige kaugemal asendis, teisel perioodil aga oma periheelis — päikesele kõige lähemas 
asendis. Nüüd on aga nii, et just siis, kui lõunapoolkera aladel on talv, asub maakera päikesest 
kõige kaugemal ja järelikult valitsevad nendes piirkondades 

tugevad külmad. Aga sinna ei ole midagi parata ja inimesed, nii targad kui nad ongi, Pencroff, 
ei saa iialgi selles taevakehade liikumise süsteemis midagi muuta.» 

«Aga inimene on siiski väga tark,» lisas Pencroff, kes ei tahtnud alla anda. «Millise paksu 
raamatu küll saaks, härra Smith, kui kirja panna kõik, mida inimesed teavad!» 

«Ja veel paksema raamatu saaks kõigest sellest, mida nad ei tea,» vastas Cyrus Smith. 

Oli see nüüd nii või teisiti, aga juunikuu tõi kaasa karmi külma nagu harilikult ja kolonistid 
olid sunnitud veetma suurema osa ajast Graniitlossis. 

Seda vangisolekut oli neil kõigil raske taluda ja Gideon Spilettil võib-olla kõige raskem! 
«Tead, Nab,» ütles ta ühel päeval, «meeleldi määraksin notariaalse lepinguga sulle kogu 
pärandi, mille omanikuks ma võin ühel päeval saada, kui sa oleksid hea poiss ja läheksid ning 
telliksid mulle ükskõik millise ajalehe! Mis mul siin saarel kõige enam puudub ja minu õnne 
rikub, on see, et ma ei saa igal hommikul teada, mis on eelmisel õhtul mujal maailmas 
sündinud.» 

Nab hakkas naerma. 

«Oh,» vastas ta, «mind aga huvitab kõige enam just meie igapäevane töö.» 

Ja tööd oli küllalt niihästi väljas kui ka Graniitlossis. 

Lincolni saare koloonia oli nüüd oma jõukuse tipul ja kolm aastat visa tööd olid ta selleni 
viinud. Hävinud prikk osutus neile uueks rikkuseallikaks. Kõnelemata tervest taglasest, mis 
oli määratud uue laeva jaoks, kuhjusid Graniitlossi ladudes igasugused töö- ja majariistad, 
relvad ja laskemoon, rõivad ja instrumendid. Polnud enam vaja ise valmistada ka jämedat 

viltriiet; kui kolonistid olid esimesel talvel kannatanud külma, siis nüüd võis halb aastaaeg 
saabuda, ilma et neil oleks tarvitsenud pakast karta. Ka pesu oli külluses ja kolonistid pidasid 
seda suure hoolega korras. Kloornaatriumist, mis on lihtsalt meresool, valmistas Cyrus Smith 
hõlpsasti naatriumi ja kloori. Naatriumi oli kerge muuta söe-happe soodaks ja kloorist sai 
kloorlupja ja teisi aineid, mida võis kasutada mitmesugusteks koduse majapidamise tarveteks, 
eriti pesupesemiseks. 

Pesupesemine võeti muide ette ainult neli korda aastas, nagu see oli vanasti viisiks 
auväärsetes perekondades. Ja lubatagu tähendada, et Pencroff ja Gideon Spilett, viimane küll 
üha oodates, et postiljon toob talle tema ajalehe, osutusid väljapaistvaiks pesupesijaiks. 
Nõnda möödusid talvekuud — juuni, juuli, august. Need olid väga karmid ja keskmine 
temperatuur ei tõusnud üle kaheksa kraadi Fahrenheiti järgi (13,33° alla nulli Celsiuse järgi). 
Seega oli temperatuur eelmise talve keskmisest madalam. Graniitlossi ahjudes põles seepärast 
lakkamatult hea tuli ja korstnast tõusev suits jättis pikad mustad vöödid kaljuseintele. Kütet 
polnud vaja kokku hoida, see kasvas ju siinsamas, mõne sammu kaugusel lossist. Pealegi 
võimaldasid laevaehituseks kasutatava metsamaterjali jäägid säästa kivisütt, mille kohale- 
vedu nõudis rohkem vaeva. 

Inimesed ja loomad olid kõik hea tervise juures. Ainult isand Jup näis olevat liiga 
külmakartlik, seda peab ütlema. See oligi vahest tema ainus viga ja talle tuli teha hea 
vateeritud hommikukuub. Aga kui tubli teener ta oli — osav, usin, väsimatu, peenetundeline 
ja ei lobisenud! Teda oleks õigusega võinud seada eeskujuks kõigile ta kahejalgsetele 
ametivendadele Vanas ja Uues Maailmas. 

«Noh, muidugi,» ütles Pencroff, «kui kellelgi on neli kätt, mis ime siis, et ta töötab paremini 
kui teised!» 

Ja arukas neljakäeline tegi oma töö tõesti hästi. 

Seitsme kuu jooksul, alates viimastest otsingutest mäe ümbruses kuni septembrini, mis tõi 
kaasa ilusad ilmad, ei olnud enam üles tõstetud saare «kaitsevaimu» küsimust. Tema 
vahelesegamist ei olnud kuskil märgata. See oleks küll olnud ka tarbetu, sest ei juhtunud 
midagi, mis oleks toonud kolonistidele raskemaid katsumusi. 

Cyrus Smith pani isegi tähele, et kui kunagi oligi mingi ühendus Graniitlossi elanike ja 
tundmatu vahel läbi graniitmassiivi, nagu ka Top seda näis aimavat, siis viimasel ajal ei olnud 
sellest enam midagi märgata. Koer ei urisenud enam ja ka ahv polnud enam rahutu. Need kaks 
sõpra — sest seda nad ju olid — ei käinud enam ümber kaevu, ei urisenud ega häälitsenud 
enam kummaliselt, mis algusest peale oli äratanud inseneri 

tähelepanu. Aga kas võis kinnitada, et mõistatus jääb mõistatuseks ja et selle lahendust ei leita 
iialgi? Kas võis Cyrus Smith väita, et ei teki niisugust olukorda, mis toob päevavalgele selle 
saladusliku tegelase? Kes teab, mida tulevik võib tuua? 

Viimaks ometi möödus talv. Aga just kevade esimestel päevadel leidis aset sündmus, millel 
võisid olla väga tõsised tagajärjed. 

7. septembril, vaadeldes Franklini mäe tippu, märkas Cyrus Smith, et kraatri kohale kerkis 
suits, mille esimesed pilvekesed haihtusid õhus. 


XV PEATÜKK. 


VULKAANI ÄRKAMINE. ILUS AASTAAEG. TÖÖDE JÄTKAMINE. 15. 
OKTOOBRI ÕHTUPOOLIK. TELEGRAMM. KÜSIMUS. VASTUS. 

KARJATARASSE MINEK. SEDEL. HARULIIN. BASALTKALLAS. 
TÕUSU AJAL. MÕÕN. KOOBAS. PIMESTAV VALGUS. 


Kolonistid, kellele insener oli sündmusest kohe teatanud, katkestasid oma töö ja vaatlesid 
vaikides Franklini mäe tippu. 

Vulkaan oli niisiis ärganud ja aurud olid tunginud läbi kraatri põhja kuhjunud kivimasside. 
Aga kas põhjustab maa-alune tuli jõulise purske? Selle kohta oli võimatu midagi ette öelda. 
Kuid isegi oletades, et purse toimub, võis siiski loota, et kogu Lincolni saar selle all ei 
kannata. Vulkaaniliste ainete pursked ei ole ju alati katastroofiliste tagajärgedega. Saar oli 
juba varemgi sellise katse läbi teinud, nagu tunnistasid laavajoad, mis viirutasid mäe põhja- 
külgi. Ja arvestades mäe kuju ja lõhet kraatri servas, võis loota, et väljavoolav laavamass 
valgub teisele poole, eemale saare viljakaist osadest. 

Aga ometi ei määra minevik alati tulevikku. Sagedasti sulguvad vulkaanide tipul vanad 
kraatrid ja avanevad uued. Nii on see toimunud Uues ja Vanas Maailmas, Etnal1, 
Popocatepetlil ning Orizabal2, ja isegi veel purske eelõhtul ei saa midagi kindlat öelda. Aitab 
ainult maavärinast, mis käib mõnikord vulkaani tegevusega kaasas, et muuta mäe kogu 
sisemust ja rajada hõõguvale laavale sootuks uued teed. 


1 Etna — Euroopa suurim tegewulkaan Sitsiilia idarannikul. 
Tõlk. 

2 Popocatepetl, Orizaba — tulemäed Mehhikos. Tolk. 

Cyrus Smith selgitas seda kõike oma kaaslastele. Ilma olukorra tõsidusega liialdamata esitas 
ta neile kõik võimalused «poolt» ja «vastu». 

Ja lõpuks ei olnud siin midagi parata. Graniitlossi ei paistnud ähvardavat hädaoht, ehk olgu 
siis, kui tuleb maaväring, mis kõigutab tervet saart. Karjatara oli aga otseselt ohustatud, kui 
Franklini mäe lõunaküljel avaneb moni kraater. 

Sellest päevast peale ümbritsesid aurupilved pidevalt mäetippu. Ja võis isegi märgata, et nad 
muutusid üha kõrgemaks ja tihedamaks, kuigi selles sünges suitsusam-bas polnud näha ühtki 
leeki. Järelikult möllas tuli alles kraatri sügavuses. 

Ilusate ilmade tulekul jätkati laevaehitustöid. Nendega kiirustati niipalju kui vähegi võimalik. 
Ära kasutades rannale langevat koske, ehitas Cyrus Smith veejõul töötava saeveski, kus 
puutüved Kiiresti laudadeks ja plankudeks lõigati. Selle mehhanism oli niisama lihtne kui see, 
mida kasutavad norra talupojad oma saeveskites. Kogu probleem seisis selles, et anda palgile 
horisontaalne liikumissuund ja panna saag liikuma vertikaalselt. Ja selle insener saavutaski 
ühe rätte, kahe silindri ja vastavate plokkide abil. 

Septembri lõpul kerkis ellingeil juba valmis laevakere; sellest pidi tulema kahemastiline 
kuunar. Laeva sõrestiku ehitamine oli peaaegu täiesti lõpule viidud ja kõik kaared ajutiste 
pidepuudega kinnitatud. Nii sai laeva kujust juba päris selge ettekujutuse. Vöörist kitsas, aga 
ahtrist üsna lai kuunar võis häda korral vastu pidada pikalegi meresõidule. Kuid väline ja 
sisemine vooderdus ja teki katmine nõudsid veel pikaajalist tööd. Õnneks oli korda läinud 
päästa õhkulennanud priki raudosad. Vigastatud plankudest ja kaartest olid Pencroff ja Ayrton 
välja kiskunud palju polte ja suure hulga vasknaelu. Nii oli seppade töö tunduvalt lihtsamaks 
tehtud, aga puusepad pidid kõvasti pingutama. 

Üheks nädalaks tuli ehitustööd katkestada lõikuse ja heinateo tõttu ning põllu- ja aedviljade 
koristamiseks, mida nüüd Kaugvaate platool rohkesti kasvatati. Kui aga see töö oli läbi, asuti 
hetkegi kaotamata taas kuunarit ehitama. 

Öö saabudes olid töölised alati puruväsinud. Et mitte aega kaotada, olid nad oma söögiajad 
ümber korraldanud: lõunastati keskpäeval ja söödi õhtust alles siis, kui pimedus ei lasknud 
enam edasi töötada. Siis mindi Gra-niitlossi ja heideti kohe magama. 

Mõnikord siiski, kui jutt kaldus huvitavatele teemadele, viivitati magamaminekuga. Kõneldes 
tulevikust, sattusid kolonistid hoogu ja eriti meeldis neile unistada muutustest, mida toob 
nende ellu sõit kuunaril mõnele asustatud maale. Aga kõigis neis kavatsustes oli keskseks 
mõtteks tagasitulek Lincolni saarele. Kunagi ei tulnud neile pähe jätta alatiseks maha 
koloonia, mille rajamine oli olnud nii vaevarikas ja siiski nii edukas ning millele ühendus 
Ameerika mandriga avaks avarad arenemisvõmmalused. 

Pencroff ja eriti Nab lootsid siin oma elupäevad mööda saata. 

«Harbert,» ütles meremees, «ega sinagi Lincolni saart maha ei jäta?» 

«Ei iialgi, Pencroff, ja eriti siis, kui sina otsustad siia jääda!» 

«See on täiesti otsustatud, mu poiss,» vastas Pencroff, «ma jään sind siia ootama. Sa tood 
kaasa oma naise ja lapsed ja mina teen su jõnglastest vahvad vennikesed.» 

«Oleme rääkinud,» vastas Harbert, naerdes ja punastades ühtlasi. 

«Ja teie, härra Cyrus,» jätkas Pencroff vaimustatult, «teie saate saare kuberneriks. Kui palju 
elanikke suudaks ta küll toita? Noh, kümme tuhat vähemalt!» 

Nii vesteldi, lasti Pencroffil unistada ning sel kombel jõuti lõpuks vähehaaval selleni, et 
reporterist sai ajalehe «New Lincoln Herald» väljaandja. 

Selline on inimsüda. Vajadus teha midagi, mis jääb püsima, elada edasi oma loomingus teeb 
inimese kõrgemaks kõigist elusolendeist. See teebki temast looduse valitseja ja õigustab ta 
ülevõimu. 

Ja lõpuks, kes teab, võib-olla olid ka Jupil ja Topil oma väikesed tulevikuunistused? 

Ka Ayrton, muidu ikka nii vaikne, ütles, et ta tahaks näha lord Glenarvani ja tõendada kõigile, 
et temast on saanud uus inimene. 

Ühel õhtul, 15. oktoobril, oli vestlus samadel teemadel veninud harilikust pikemale. Kell oli 
juba üheksa. Pikad halvasti varjatud haigutused tuletasid meelde puhketundi ja Pencroff 
hakkas liikuma sängi poole, kui äkki kõlises saalis elektrikell. 

Kõik olid kohal — Cyrus Smith, Gideon Spilett, Har-bert, Ayrton, Pencroff ja Nab. Järelikult 
ei olnud keegi kolonistidest karjataras. 

Cyrus Smith hüppas püsti. Ta kaaslased vaatasid üksteisele otsa, arvates, et nad olid valesti 
kuulnud. 

«Mis see siis tähendab?» hüüdis Nab.' «Kas see on vanapagan ise, kes helistab?» 

Kõik vaikisid. 

«Ilm on tormine,» tähendas lõpuks Harbert. «Kas mitte elekter .. .?2» 

Harbert ei lõpetanud oma lauset. Insener, kelle poole olid pööratud kõigi pilgud, raputas 
eitavalt pead. 

«Ootame,» ütles Gideon Spilett. «Kui see on signaal, ükskõik kellelt, siis saatja kordab seda.» 
«Aga kes see teie arvates on?» hüüdis Nab. 

«Aga muidugi see,» vastas Pencroff, «kes. .. » 

Elektrikella uus tilin katkestas meremehe lause. 

Cyrus Smith läks aparaadi juurde ja lastes voolu läbi traadi, saatis karjatarasse küsimuse: 
«Mida te soovite? Mõni silmapilk hiljem tõi nõel, mis liikus kettal, Graniitlossi elanikele 
vastuse: 

«Tulge kiiresti karjatarasse!» 

«Viimaks ometi!» hüüatas Cyrus Smith. Jah, viimaks ometi! Saladuskate hakkab kerkima! 
Põlev huvi, mis neid tõmbas karjatarasse, hajutas kogu väsimuse, igasuguse vajaduse puhkuse 
järele. Sõnagi lausumata lahkusid kolonistid Graniitlossist ja mõne hetke pärast olid nad all 
rannal. Ainult Jup ja Top olid üles jäänud. Nüüd võis läbi saada ka nendeta. 

Öö oli pime. Alles samal päeval loodud noorkuu oli kadunud koos päikesega. Nagu Harbert 
oli tähendanud, võlvusid nende pea kohal paksud madalad ja rasked äikesepilved, kattes kõik 
tähed. Ainult üksikud põua-välgud ja kauge äikese sähvatused valgustasid silmapiiri. 

Kuid mõne tunni pärast võis kõu juba saare kohal kõmiseda. Öö oli kurjakuulutav. 

Ka pilkane pimedus ei takistanud koloniste, kes olid harjunud käima karjatara teed. Nad 
läksid mööda Tänumeele jõe vasakut kallast ülespoole, jõudsid platoole, ületasid Glütseriini 
oja purde ja liikusid edasi läbi metsa. 

Nad astusid kiirel sammul, tiivustatud äärmisest erutusest. Ei olnud kahtlust, et nüüd laheneb 
mõistatus, et nad saavad teada selle salapärase olendi nime, kes nii sügavalt oli tunginud 
nende ellu, kelle abi oli olnud nii suuremeelne ja kelle teod nii võimsad! Sest kui see tund- 
matu oskas iga kord kõige õigemal silmapilgul tegevusse astuda, kas ta ei olnud siis tihedalt 
seotud nende eluga, kas ta ei tundnud siis kõiki selle vähimaidki üksikasju, kas ta ei kuulnud 
kõike, mida kõneldi Graniitlossis? 

Igaüks oli vajunud mõtteisse ja kiirustas sammu. Siin, puudevõlvi all, oli pimedus selline, et 
ei võinud eraldada teeservagi. Mets oli täiesti hääletu. Neljajalgsed ja linnud olid lämmatava 


ja raske äikese-eelse õhu mõjul liikumatud ja vaiksed. Ükski tuuleõhk ei sahisenud lehestikus. 


Pimeduses oli kuulda ainult kolonistide samme, mis kõmisesid kuivanud maapinnal. 
Teekonna viimane veerandtund sammuti vaikides. Ainult Pencroff sõnas korraks: 
«Oleksime pidanud laterna kaasa võtma.» 

Ja insener vastas: 

«Selle saame karjatarast.» 

Cyrus Smith ja ta kaaslased olid lahkunud Graniit-lossist kaksteist minutit pärast kella 
üheksat. Kell üheksa nelikümmend seitse olid nad juba läbi käinud kolm miili viiest, mis 
lahutasid Tänumeele jõe suuet karjatarast. 

Sel hetkel sähvisid üle saare vägevad heledad välgud, mille paistel selgesti joonistusid 
metsaserva mustad äärjooned. Kiirgavad piksenooled pimestasid silmi. Oli ilmne, et iga 
silmapilk võis vallanduda äike. Välgusähvatused muutusid järjest sagedamaks ja heledamaks. 
Kauged mürinad kõmisesid kõrgel taevalaotuses. Öhk oli lämmatav. 

Kolonistid sammusid, nagu oleks neid tagant tõuganud mingi vastupandamatu jõud. 
Kell veerand üksteist nägid nad heleda välgusähvatuse 

valgusel pihtaeda ja nad polnud veel jõudnud väravast sisse, kui juba puhkeski äike 
kohutavate kõuekärgatustega. 

Ühe hetkega tormasid nad läbi õue ja peatusid maja ees. 

Võimalik, et tundmatu oli siin, sest telegramm pidi ju olema siit saadetud. Kuid akendest ei 
paistnud ühtki valgusekiirt. . 

Insener koputas uksele. 

Ei mingit vastust. 

Cyrus Smith avas ukse ja kolonistid astusid kambrisse. See oli täiesti pime. 

Nab lõi tuld, hetk hiljem süüdati latern ja vaadati läbi kõik toanurgad. 

Toas ei olnud kedagi. Iga asi oli oma kohal, nii nagu see lahkumisel oli jäetud. 

«Ega see ei olnud ometi meelepete?» pomises Cyrus Smith. 

Ei, see polnud võimalik! Telegrammis oli ju öeldud: «Tulge ruttu karjatarasseb 
Kolonistid astusid laua juurde, millel seisis telegraafi-seadeldis. Kõik oli omal kohal: patarei 
ja selle kest, vastuvõtu- ja saateaparaat. 

«Kes teist käis siin viimast korda?» küsis insener. 

«Mina, härra Smith,» vastas Ayrton. 

«Ja see oli. . .2» 

«Neli päeva tagasi!» 

«Sedel!» hüüatas äkki Harbert, näidates laual lebavale paberilehele. 

Seal seisis inglise keeles: «Minge uut liini mööda!» 

«Teele!» hüüdis Cyrus Smith, kes taipas, et telegramm ei tulnud karjatarast, vaid salapärasest 
pelgupaigast, mida Graniitlossiga ühendas haruliin. 

Nab võttis laterna ja kõik lahkusid majast. 

Pikne raevutses kohutava jõuga. Ajavahemik välgu-sähvatuste ja kõuekärgatuste vahel 
vähenes üha. Äikese-raju oli haaramas Franklini mäge ja kogu saart. Välkude vahelduval 
valgusel võis näha, et kogu vulkaani tipp oli mähitud plaksudesse pilvedesse. 

Selles õue osas, mis asus elamu ja pihtaia vahel, ei 

olnud näha mingit uut telegraafiliini. Aga kui insener astus väravast välja ja ruttas esimese 
posti juurde, märkas ta välgusähvatuse valgusel, et posti isolaatorist ulatus maapinnani traat. 
«Siin see ongi,» ütles ta. 

Traat kulges mööda maapinda ja oli nagu merealused kaablidki kaetud isoleeriva ainega. Juhe 
näis suunduvat läbi metsa ja üle lõunapoolsete mäeharude läände. 

«Lähme!» ütles Cyrus Smith. 

Laterna valgusel, millele välgusähvatused kaasa aitasid, tõttasid kolonistid suunas, kuhu 
juhatas traat. 


Kõu kõmises lakkamatult ja sellise tugevusega, et sõnad poleks olnud kuuldavad. Ent kõnelda 


polnud vajagi, tuli vaid edasi minna. 

Cyrus Smith ja ta kaaslased ületasid Karjatara oru ja Kosejõe oru vahelise seljandiku selle 
kõige kitsamas osas. Traat, mis oli kord kinnitatud puude alumiste okste külge, kord kulges 
maapinnal, oli neile kindlaks teejuhiks. 

Insener oli arvanud, et traat viib ehk välja Kosejõe oru kaugemasse soppi, ja et seal ongi 
tundmatu pelgupaik. 

Aga see ei olnud nii. Tuli ronida üle edelapoolse mäe-haru ja laskuda viljatule kiltmaale, 
millega lõppes see tujukalt kuhjunud rahnudest basaltmüür. Aeg-ajalt kummardus üks või 
teine kolonistidest ja kobas käega traati, leides sel kombel jälle õige suuna. Nüüd polnud 
enam kahtlust, et traat jooksis otse mere suunas. Kindlasti asus seal kuskil sügavas kaljulõhes 
peidupaik, mida seni asjatult oli otsitud. 

Taevas oli lausa tules. Välgusähvatus järgnes välgusähvatusele. Mitmed neist raksasid 
vulkaani tippu ja kadusid tihedasse aurupilve mattunud kraatrisse. Hetketi jäi isegi mulje, 
nagu purskuksid mäest tulejoad. 

Mõni minut enne kella ühtteistkümmend jõudsid kolonistid kõrgele läänerannikule. Oli 
tõusnud tuul. Viissada jalga allpool peksid murdlained mühinal vastu kallast. 

Cyrus Smith arvestas, et karjatarast tulles olid nad läbinud umbes poolteist milli. 

Sel kohal laskus traat kaljude vahele ja siis mööda kaunis järsku kallakut alla kitsasse 
käänulisse kuristikku. 

Kolonistid läksid traati jälgides alla, riskides tekitada lahtiste kivide laviini, mis võis nad 
merre paisata. Laskumine oli äärmiselt kardetav, kuid kolonistid ei hoolinud hädaohust. Nad 
ei olnud enam iseendi peremehed, mingi vastupandamatu külgetõmbejõud kiskus neid selle 
salapärase koha poole, nagu magnet tõmbab rauda. 

Nii laskusid nad peaaegu ebateadlikult lõhestikku, mis isegi päise päeva ajal oleks olnud 
ligipääsematu. Kivid veeresid alla ja läigatasid välguvalgusel nagu hõõguvad meteoriidid. 
Cyrus Smith oli kõige ees, Ayrton salga lõpus. Nad liikusid kord aeglaselt, samm-sammult, 
kord libisesid mööda siledat kaljut, tõusid jälle ja jätkasid oma teed. 

Viimaks pöördus traat järsult kõrvale ja kulges nüüd mööda randa, kus kuhjus tihedalt 
kaljurahne, milleni arvatavasti ulatus meretõus. Kolonistid olid jõudnud basaltmüüri jalamile. 

Sealt algas kitsas kaljurada, fciis kulges horisontaalselt piki mereranda. Traat jooksis mööda 
seda rada ja kolonistid jätkasid teekonda suunas, mida näitas juhe. Nad ei olnud käinud veel 
sadat sammugi, kui rada suundus laugjalt allapoole ja kadus lainetesse. 

Insener haaras traadist kinni ja nägi, et see juhtis merre. 

Tema kaaslased peatusid suures hämmastuses. 

Pettumuse, peaaegu meeleheite karjatus tungis nende rinnust! Kas pidid nad sukelduma vee 
alla ja hakkama seal otsima mõnd merealust koobast? Selles vaimse ja füüsilise ülierutuse 
seisukorras nad poleks kõhelnud sedagi tegemast. 

Insener peatas nad. 

Ta juhtis oma kaaslased ühte kaljuõõnde varjule ja ütles: 

«Ootame! Praegu on tõus. Mõõna ajal on tee lahti.» 

«Aga miks te seda arvate ...?» küsis Pencroff. 

«Ta ei oleks meid kutsunud, kui poleks võimalik temani jõuda.» 

Cyrus Smith kõneles sellise kindlusega, et keegi ei hakanud vastu rääkima. Muide oli ta 
arutlus loogiline. Tuli oletada, et kaldas oli mingi avaus, mida praegu varjas meri, -ent millele 
mõõna ajal võis juurde pääseda. 

Tuli oodata mitu tundi. Kolonistid istusid vaikides kaljusse uuristunud nišitaolises õõnsuses. 
Vihma hakkas sadama ja peagi langesid välgust rebestatud pilvedest tihedad veejoad. 
Kõuekärgatused kajasid mitmekordselt vastu ja sulasid üheksainsaks võimsaks mürinaks. 
Kolonistid olid ülierutatud. Musttuhat kummalist, üleloomulikkuse ala riivavat mõtet käis neil 
peast läbi. Neile tundus, nagu oleks olnud oodata mingi võimsa üliinimliku olendi ilmumist, 
kes vastas nende kujutlusele saare salapärasest «kaitsevaimust». 

Kell kaks öösel võttis Cyrus Smith laterna ja läks randa, et uurida kaljusid. Mõõn oli alanud 
juba kahe tunni eest. 

Insener ei olnud eksinud. Avara koopa võiv hakkas kerkima alaneva veepinna kohale. Ja traat 
keeras järsult selle haigutavasse kurku. 

Cyrus Smith tuli tagasi oma kaaslaste juurde ja sõnas lühidalt: 

«Tunni aja pärast võib avausest läbi pääseda.» «See on siis ikkagi olemas?» küsis Pencroff. 
«Kas teie selles kahtlesite?» küsis Cyrus Smith omakorda. 

«Aga koobas jääb ju teatud kõrguseni vett täis,» tähendas Harbert. 

«Ta kas muutub täiesti kuivaks,» vastas Cyrus Smith, «ja sel juhul me läbime tema jalgsi, või 
kui ta ei jää kuivaks, siis leiame eest mingi sõiduvahendi.» 

Tund möödus. Kõik laskusid läbi vihmasaju mererannale. Kolme tunniga oli veepind 
alanenud viisteist jalga. Võlv tõusis vähemalt kaheksa jalga üle veepinna. See oli nagu 
sillakaar, mille alt voolasid läbi vahutavad vood. 

Kummardudes nägi insener mingit musta eset veepinnal ujuvat. Ta tõmbas selle enda juurde. 
See oli paat, mis oli köidetud väljaulatuva kaljunuki külge. Paat oli valmistatud raudplekist ja 
selle põhjas pinkide all oli kaks aeru. 

«Istume sisse!» ütles Cyrus Smith. 

Hetk hiljem olid kolonistid paadis. Nab ja Ayrton asusid aerudele ja Pencroff tüüri juurde. 
Cyrus Smith oli paadi ninas ja valgustas laternaga teed. 

Võlv, mille alt paat läbi sõitis, oli väga madal, kuid tõusis siis järsku. Oli väga pime ja laterna 
valgus liiga nork, nii et koopa ulatust, ta laiust kõrgust ja sügavust ei saanud kindlaks teha. 
Basaltvõlvistiku all valitses täielik vaikus. Väljast ei ulatunud siia ükski hääl ja kõue- 
kärgatuste müringi ei suutnud tungida läbi koopa paksude müüride. 

Nii mõneski paigas maakeral leidub selliseid määratuid koopaid, looduslikke katakombe, mis 
on tekkinud kaugetel geoloogilistel ajastutel. Mõnedesse neist tungib meri, teised mahutavad 
oma seinte vahel terveid järvi. Niisugune on Fingali koobas Staffa saarel Mebriidide1 

saarestikus, niisugused on Morgat' grotid Duarnenezi lahe ääres Bretagne'is2 ja Bonifacio 
grotid Korsikal, sedalaadi on Lyse-Fjord Norras, säärane on määratu Mammuti koobas 
Kentuckis, mille kõrgus on viissada jalga ja pikkus üle kahekümne milli. Mitmesse kohta 
maakeral on loodus uuristanud neid katakombe ja säilitanud neid inimestele imetlemiseks. 
Kas koobas, mida kolonistid praegu uurisid," ulatus saare keskpaigani? Juba veerand tundi 
liikus paat edasi, kusjuures insener osutas Pencroffile napisõnaliste märkustega suunda. 
Korraga ta hüüdis: 

«Paremale!» 

Muutes sõidusuunda, tuli paat üsna parempoolse müüri äärde. 

Insener tahtis kontrollida, kas traat ikka veel kulges mööda seina. Traat oli kohal, kinnitatud 
kaljunukkide külge. «Edasi!» hüüdis Cyrus Smith. 

Ja kaks aeru andsid tumedasse vette laskudes paadile jälle uut hoogu. Nii liikusid nad edasi 
veel veerand tundi ja olid jõudnud juba poole miili kaugusele koopasuust, kui kostis uuesti 
Cyrus Smithi hääl: : «Stopp!» 

Paat peatus ja kolonistid nägid heledat tuld, mis val- 


1 Mebriidid — kaljusaarestik Sotimaa looderannikul. Tõlk 

2 Bretagne — poolsaar Loode-Prantsusmaal. Tõlk. 

gustas määratu suurt, sügavale saare sisemusse õõnestunud võlvkäiku. 

Alles nüüd oli võimalik vaadelda ligemalt koobast, mille olemasolust neil seni aimugi ei 
olnud. 

Umbes saja jala kõrgusel ümardus võiv, mida kandsid nagu ühe vormi järgi valatud 
basaltsambad. Kujult ebakorrapärased ja tujukad võlvkaared toetusid sammastele, mida 
loodus oli siin maakera algaegadel vorminud tuhandete kaupa. Määratud kaljurahnud olid 
kuhjatud üksteise otsa nelja-viiekümne jala kõrguseni. Nende jalamil loksus vesi, mis 
hoolimata väljas möllavast tormist oli täiesti vaikne. Hele valgus, mida insener oli märganud, 
helkis vastu igalt prismakujuliselt kaljunukilt ja pani need sädelema; ta otsekui hõõgus läbi 
seinte, nagu oleksid need läbipaistvad, ja muutis iga väiksemagi kaljusaki sätendavaks 
teemandiks. 

Vastupeegelduse tõttu aga vilkusid kõik need tuled ka veepinnal, nõnda et paat näis sõitvat 
kahe särava val-gusriba vahel. 

Järve keskel õõtsus vaikselt nikk 


Ei olnud võimalik eksida selle valguse iseloomus, mille teravad kiirtevihud tungisid välja 
ühest hiilgavast keskusest ja murdusid siis koopa igal nukil, igal võlvikaarel. Valguse allikas 
pidi olema elekter, seda tunnistas juba tema valge värvitoon. Elekter oli selle võlvistiku päike 
ja täitis koopa tervenisti. 

Cyrus Smithi märguandel langesid aerud jälle vette, paisates üles terve sädemetevihma, ja 
paat ligines valgusallikale, millest ta oli peagi vaid poole kaabeltau kaugusel. 

Selles kohas oli veeriba laius umbes kolmsada viiskümmend jalga ja üle hiilgava 
valguskeskuse võis näha määratut basaltmüüri, mis sulges sealtpoolt igasuguse läbipääsu. 
Koobas oli nüüd tunduvalt laiem ja moodustas väikese järve. Aga võlvid, külgseinad, 
tagasein, kõik need prismad, silindrid ja koonused ujusid elektrivalguses, nii et näis, nagu 
oleksid nad ise selle sära allikaks. Nad olid otsekui kallihinnalised lihvitud briljandid, mis 
valgust välja kiirgasid. 

Järve keskel õõtsus vaikselt pikk värtnakujuline ese. Sära, mida temast hoovas, paiskus ta 
külgedelt nagu kahest ahjusuust, mida on köetud valge hõõguseni. See 

ese, mis meenutas määratu suure vaala keha, oli umbes kakssada viiskümmend jalga pikk ja 
ulatus umbes kümme-kaksteist jalga veest välja. 

Paat ligines pikkamööda. Paadi ninas istuv Cyrus Smith tõusis püsti. Ta vaatas ettepoole, 
haaras ülieruta-tult reporteri käe ja hüüdis: 

«Aga see on ju tema! See ei voi olla keegi muu kui tema ... Tema! .. .» 

Siis langes ta tagasi oma pingile, lausudes sosinal mingi nime, mida kuulis vaid Gideon 
Spilett. 

Kahtlemata tundis ka reporter seda nime, sest see mõjus temasse sügavalt. Ta vastas tumedal 
häälel: 

«Tema! Inimene väljaspool seadust!» 

«Jah, tema!» kinnitas Cyrus Smith. 

Inseneri korraldusel ligines paat iseäralikule ujuvale ehitusele ja peatus tema vasaku parda 
juures, kust läbi paksu klaasi kiirgas pimestavat valgust. 

Cyrus Smith ja ta kaaslased astusid tekile. Nad leidsid lahtise luugi ja ruttasid kõik sealt sisse. 
Trepp viis koridori, mida valgustas elekter. Koridori lõpus oli uks. Cyrus Smith tõukas selle 
lahti. 

Kolonistid astusid kiiresti läbi toredasti sisustatud saali ja jõudsid raamatukokku, mida täitis 
hiilgavast laest tulvav valgus. 

Raamatukogu tagumises seinas oli lai uks, samuti kinni. Insener avas ka selle. 

Kolonistide silmale avanes avar saal, mis oli nagu muuseun täis igasuguseid aardeid 
mineraalide maailmast, kunstiteoseid ning tehnika imesid, ja nad peaaegu uskusid, et neid oli 
nõiduse väel kantud muinasjuturüki. 

Toredal diivanil lamas mees, kes ei paistnud nende sealviibimist tähelegi panevat. 

Siis ütles Cyrus Smith oma kaaslaste ülimaks imestuseks järgmised sõnad: 

«Kapten Nemo, te kutsusite meid? Siin me oleme.» 


XVI PEATÜKK. 


KAPTEN NEMO. TEMA ESIMESED SÕNAD. VABADUSVÕITLUSE 
KANGELASE ELULUGU. VIHA ANASTAJATE VASTU. KAPTEN 
NEMO KAASLASED. ELU MERE ALL. UKSI. «NAUTILUSE» VIIMNE 
PELGUPAIK LINCOLNI SAARE ALL. SAARE SALAPÄRANE 
«KAITSEVAIM». 


Nende sõnade juures tõusis diivanil lamav mees üles ja ta nägu oli näha täies valguses: 
suurepärane pea, kõrge laup, uhke vaade, valge habe, tihedad tahapoole lükatud juuksed. 
Mees nõjatus käega diivanikorjule. Tema vaade oli rahulik. Võis näha, et mingi pikaldane 
haigus oli järkjärgult kurnanud ta jõu. Kuid ta hääl oli veel tugev, kui ta ütles inglise keeles 
tooniga, mis avaldas äärmist üllatust: 

«Mul ei ole nime, mu härra!» 

«Ma tunnen teid!» vastas Cyrus Smith. 

Kapten Nemo heitis insenerile põletava pilgu, nagu tahaks teda hävitada. 

Siis aga pomises ta, laskudes tagasi diivanipatjadele: 

«Lõpuks on see ükskõik — olen ju niikuinii suremas.» 

Cyrus Smith lähenes kapten Nemole ja Gideon Spilett võttis tema käe; ta leidis selle olevat 
kuuma. Ayrton, Pencroff, Harbert ja Nab seisid aupaklikult eemal suurepärase elektrivalguses 
särava saali kaugemas nurgas. 

Kapten Nemo tõmbas oma käe kohe tagasi ja andis insenerile ning reporterile märku istet 
võtta. 

Kõik vaatasid teda sügava liigutusega. Tema oli ju see, keda nad olid nimetanud saare 
kaitsevaimuks ja heaks haldjaks, võimas olend, kes neid mitmel puhul oli nii mõjuvalt 
abistanud, heategija, kellele nad olid võlgu 

nii palju tänu! Seal, kus Pencroff ja Nab uskusid leidvat peaaegu jumala, nägid nad nüüd 
ainult inimest. Ja see inimene oli suremas! 

Aga kuidas oli mõeldav, et Cyrus Smith tundis kapten Nemot? Miks tõusis viimane nii 
hoogsalt üles, kuuldes nimetatavat seda nime, mida tema arvates keegi ei tundnud? ... 
Kapten heitis uuesti diivanile ja silmitses küünarnukile toetudes enda ees istuvat inseneri. 
«Kas te teate ka mu endist nime, mu härra?» küsis ta. 

«Tean küll,» vastas Cyrus Smith, «nagu ma tean ka selle imetlusväärse veealuse laeva nime ... 
» 

««Nautilus»2» küsis kapten pooleldi naeratades. 

««Nautilus».» 

«Aga kas te teate ... kas te teate, kes ma olen?» 

«Jah, ma tean ka seda.» 

«Ja ometi juba kolmkümmend aastat pole mul enam mingit sidet asustatud maailmaga, 
kolmkümmend aastat elan ma meresügavustes, selles ainsas keskkonnas, kus olen leidnud 
sõltumatuse! Kes ometi võis reeta mu saladuse?» 

«Mees, kes pole kunagi endale võtnud mingit kohustust teie suhtes, kapten Nemo, ja keda 
seepärast ei saa süüdistada reetmises.» 

«See prantslane, kelle juhus heitis mu laevale kuueteistkümne aasta eest?» 

«Just tema.» 

«Kas see mees ja tema kaks kaaslast ei hukkunudki siis Maelströmil keerises, kuhu 
«Nautilus» oli sattunud?» 

«Ei, nad ei hukkunud. Ja pealkirjaga «Kaheksakümmend tuhat kilomeetrit mere all» on 
ilmunud raamat, mis sisaldab teie eluloo.» 

«Ainult mõne kuu minu eluloost, mu härra!» vastas kapten elavalt. 

«See on tõsi,» tähendas Cyrus Smith, «aga isegi need vähesed kuud teie ebaharilikust elust on 
teinud teid juba tuntuks.» 

«Kui suure kurjategija, eks ole?» vastas kapten Nemo, 

1 Maelströmi keeris — veekeeris Põhja-Jäämeres, Norra ranniku lähedal. Tõlk. 

kelle huultele ilmus kõrk naeratus. «Jah, kui mässaja, kelle inimkond on võib-olla endast välja 
tõuganud!» 

Insener ei vastanud. 

«Miks te ei vasta, mu härra?» 

«Pole minu asi kohut mõista kapten Nemo üle,» vastas Cyrus Smith, «vähemalt mitte ta 
mineviku üle. Tunnen niisama vähe nagu kõik teisedki selle iseäraliku eluviisi tõukejõude ja 
ma ei või otsustada tagajärgede üle, kui ma ei tunne põhjusi. Tean vaid seda, et alates meie 
saabumisest Lincolni saarele on üks heategev käsi meid pidevalt kaitsnud, et me kõik 
võlgneme oma elu heale, suuremeelsele ja võimsale inimesele ning et see võimas, 
suuremeelne ja hea inimene olete teie, kapten Nemo.» 

«Jah, see olen mina,» vastas kapten lihtsalt. 

Insener ja reporter tõusid püsti. Nende kaaslased astusid ligemale ja püüdsid sõnade ning 
liigutustega väljendada tänu, mis nende südameiditäitis. 

Kapten Nemo andis neile märku vaikida ja lausus suurema liigutusega hääles, kui ta seda ise 
oleks tahtnud: 

«Võtke enne kuulda, mis mul on öelda!»1 

Ja siis jutustas kapten lühikeste ja täpsete lausetega kogu oma eluloo. 

Tema jutustus oli lühike, aga ta pidi siiski koondama kogu oma energia, et seda lõpuni viia. 
Oli ilmne, et ta võitles äärmise nõrkusega. Mitu korda palus Cyrus Smith teda hetkeks puhata, 
aga ta raputas pead nagu inimene, kes teab, et ta ei ela enam homseni. Ja kui' reporter talle 
arstina oma abi pakkus, vastas ta: 

«Seda pole enam vaja, minu päevad on loetud.» 

Kapten Nemo oli hindu, prints Dakkar, tol ajal veel iseseisva Bundelkundi riigi radža poeg ja 
India rahvuskangelase Tippu-Sahibi2 vennapoeg. Kui poiss oli kümne aastane, saatis isa ta 
Euroopasse, et ta saaks seal täieliku hariduse. Ta tegi seda salajase sooviga, et ta poeg 

1 Tõepoolest ilmuski kapten Nemo lugu trükis pealkirja all «Kaheksakümmend tuhat 
kilomeetrit mere all». Ka selles teoses esineb mõningaid lahkuminekuid kuupäevades, nagu 
me juba märkisime Ayrtoni jutustuse puhul. (Vt. Ik. 462.) 

2 Tippu-Sahib — Mysore'i valitseja Indias (1782—1799); sõdis korduvalt ja vahelduva eduga 
inglaste vastu, astus aastal 1797 liitu Prantsusmaaga, et inglasi Indiast välja tõrjuda, ent langes 
võitluses viimastega. Tõlk. 

võiks kord võrdsete relvadega võidelda nende vastu, kellesse ta suhtus kui oma maa 
rõhujatesse. 

Kümnendast kuni kolmekümnenda eluaastani pühendus prints Dakkar õpingutele. Ta oli 
erakordselt andekas, avara südame ja ülla vaimuga ja ta kogus endale teadmisi kõigil aladel, 
teadustes, kirjanduses ja kunstis; ta uuris kõike ja süvenes kõigesse. 

Prints Dakkar reisis läbi terve Euroopa. Ta päritolu ja varandus tegid ta kõikjal oodatud 
külaliseks, aga suure maailma kiusatused ei avaldanud talle mõju. Kuigi noor ja ilus, jäi ta 
ikka tõsiseks ning süngeks; teda kihutas õppimisjanu, tema südant näris salaviha. 

Prints Dakkar vihkas. Ta vihkas seda ainsat maad, kuhu ta kunagi polnud tahtnud minna, seda 
ainsat rahvast, kelle vastutulelikkuse ta korduvalt tagasi lükkas: ta vihkas Inglismaad ja viha 
oli seda suurem, et ta nii mõneski suhtes seda maad imetles. 

Hindu koondas endasse kogu viha ja põlguse, mida võidetu tunneb oma võitja vastu. Rõhujal 
ei olnud loota andestust rõhutu poolt. Prints, kelle isa oli üks neist ise-valitsejaist, keda 
Ühendatud Kuningriik oli alistanud ainult nimeliselt, see Tippu-Sahibi perekonna vürstlik 
võsu, keda oli kasvatatud kättemaksu ja protesti vaimus ning ühtlasi armastuses oma luulelise 
isamaa vastu, mis nüüd oli Inglise ahelais — see nooruk ei tahtnud iialgi oma jalga tõsta 
sellele tema jaoks neetud maale, mis oli süüdi India orjastamises. 

Prints Dakkarist sai kunstnik, kelle südant kunstiaarded täitsid õilsa vaimustusega; temast sai 
teadlane, kellele polnud võõrad ka teaduste sügavaimad probleemid; ta sai riigimeheks, kes 
Euroopa õukondades oli tundma õppinud kõiki diplomaatia peensusi. Pealiskaudne vaatleja 
võis teda pidada kosmopoliidiks, kes tahab kõike teada, kuid ei hooli tegutsemisest, üheks 
neist rik-kaist maailmarändureist kõrgi ja veretu hingega, kes reisivad lakkamatult mööda 
maailma ja kel ei ole kodumaad. 

Temaga ei olnud lugu nõnda. See kunstnik, see teadlane, see inimene oli jäänud hinduks oma 
südames, hinduks oma kättemaksuihaga, hinduks hingepõhjas hellitatud lootusega oma maa 
õigused uuesti maksma panna, 

sealt võõrad minema kihutada ja Indiale jälle iseseisvus tagasi anda. 

Nõnda tuli prints Dakkar tagasi Bundelkundi aastal 1849. Ta abiellus suursuguse hindu 
neiuga, kelle süda niisamuti kui temal endal verd jooksis isamaa õnnetuse pärast. Tal oli kaks 
last, keda ta armastas. Aga kodune õnn ei pannud teda unustama, et India oli orjastatud. Ta 
ootas soodsat juhust. Ja see tuli. 

Inglise ike rõhus juba liiga raskelt hindu rahvast. Prints Dakkar muutus rahulolematute 
õhutajaks. Ta nakatas neid kogu selle vihaga, mida ta ise tundis võõramaalaste vastu. Ta käis 
läbi mitte ainult India poolsaare veel sõltumatud provintsid, vaid ka need alad, mis olid juba 
vahetult alistatud Inglise ülemvalitsusele. Ta tuletas rahvale meelde neid unustamatuid päevi, 
mil tegutses Tippu-Sahib, kes langes kangelasena Seringapatamis oma kodumaa kaitsel. 
Tuhande kaheksasaja viiekümne seitsmendal aastal puhkes suur sipaidel ülestõus. Prints 
Dakkar sai selle hingeks. Ta organiseeris tohutu ulatusega vastupanuliikumise. Ta rakendas 
selle heaks kõik oma anded ja oma varanduse. Ta ei säästnud ka iseennast; võideldes esi- 
mestes ridades, riskis ta oma eluga nagu kõik need loendamatud tundmatud kangelased, kes 
olid üles tõusnud soma maa vabastamiseks. Kahekümnes lahingus sai ta kümme korda 
haavata, kuid surm säästis teda isegi siis, kui viimased iseseisvuse sõdurid varisesid inglise 
kuulide all. 

Veel kunagi ei olnud Briti võim Indias sattunud sellisesse ohtu, ja kui sipaid oleksid saanud 
abi väljastpoolt, nagu nad lootsid, siis oleks olnud lõpp Ühendatud Kuningriigi mõjul ja 
ülemvalitsusel Aasias. 

Prints Dakkari nimi oli sel ajal kuulus. Kangelane, kes seda kandis, ei peitnud end, ta võitles 
avalikult. Tema pea eest kuulutati välja suur tasu, ent kuna ei leidunud reeturit, kes oleks ta 
välja andnud, siis maksid tema eest 

Sipaide ülestõus 1857—1859 oli india rahva kõige suurem ülestõus Inglise koloniaalvõimu 
vastu. Ülestõusnute kätte langes peaaegu kogu Pohja-India, aga ühtse juhtimise puudumine, 
India feodaalne killustatus ja feodaalide reetmine aitasid ingkstel võita ia ülestõusu verre 
uputada. Tõlk. 

oma eluga tema isa, ta ema, ta naine ja lapsed — veel enne kui ta teada sai, millisesse 
hädaohtu nad tema pärast olid sattunud ... 

Õigus jäi veel kord jõule alla. Sipaid võideti ja vanade radžade maa langes uuesti nüüd veelgi 
karmima Inglise võimu alla. 

Prints Dakkar, kes ei olnud surma leidnud, tuli tagasi Bundelkundi mägedesse. Üksi jäänud, 
realiseeris ta oma varanduse jäänused, kogus enda ümber paarkümmend kõige ustavamat 
kaaslast ja kadus ühel päeval koos nendega. 

Kus arvas siis prints Dakkar leidvat selle iseseisvuse, mida talle keeldus andmast asustatud 
maailm? Vee all, meresügavustes, kuhu keegi ei suutnud temale järgneda. 

Sõjamehe asemele astus teadlane. Ühele tühjale Vaikse ookeani saarele rajas ta 
ehitustöökojad ja seal ehitati tema plaanide järgi veealune laev. Ammendama-tuist allikaist 
saadud elektri määratut mehaanilist jõudu, mille kasutamise vahendeid alles tulevik tundma 
õpib, oskas ta rakendada oma ujuva elamu kõigiks vajadusteks: elekter oli liikumapanevaks 
jõuks, seda kasutati valgustuseks ja kütteks. Meri oma lõpmatute varandustega, määratute 
kalaparvedega, oma veetaimede piiritute põldudega, oma hiiglaslike imetajatega — ja mitte 
ainult looduslikud rikkused, vaid ka see, mida inimesed mere-voogudesse olid kaotanud — 
kõik see varustas nüüd külluslikult printsi ja tema meeskonda. Ja nii täitus ta kõige palavam 
soov — katkestada kõik sidemed maailmaga. Ta nimetas oma veealuse sõiduki 
«Nautiluseks», iseennast «kapten Nemoks»1 ja kadus vetesügavustesse. 

Paljude aastate jooksul käis kapten kõigil ookeanidel, ühest poolusest teiseni. Paaria kogu 
asustatud maailma silmis, kogus ta selles tundmatus riigis imeväärseid aardeid. Need 
miljonid, mis vajusid Vigo lahte2 koos hispaania galioonidega 1707. aastal, osutusid kapten 
Nemole ammendamatuks rikkuseallikaks, mida ta kasutas ise 


1 Nemo — tähendab ladina keeles «ei keegi». Tõlk. 

2 Vigo — sadamalinn Hispaania rannikul, Gahitsias. Vigo lahes, laskis Inglise-Hollandi 
laevastik aastal 1707 põhja Hispaania kullalaevad, mis pöördusid tagasi Lõuna-Ameerikast. 
Tõlk. 

tundmatuks jäädes nende rahvaste toetamiseks, kes võitlesid oma maa iseseisvuse eest1. 
Ammu enam polnud tal kokkupuuteid kaasinimestega, kui äkki 6. novembri ööl aastal 1866 
sattusid kolm inimest tema laeva pardale. Need olid üks prantsuse professor, selle teener ja 
keegi kanada kalur. Need kolm meest olid kukkunud merre kokkupõrke puhul «Nauti-luse» ja 
teda jälitava Ameerika fregati «Abraham Lincolni» vahel. 

Kapten Nemo kuulis sellelt professorilt, et «Nauti-lust» aetakse taga kõigil meredel, et teda 
peetakse kas hiiglaslikuks vaalataoliseks imetajaks või veealuseks piraatlaevaks. 

Kapten Nemo oleks võinud heita ookeani kolm meest, keda juhus oli paisanud tema 
salapärasesse ellu, kuid ta ei teinud seda, vaid hoidis neid vangis. Ja seitsme kuu jooksul 
võisid nad vaadelda kõjki neid imesid, mis avanesid sel kahekümne tuhande penikoorma 
pikkusel teekonnal mere all. Ühel päeval, 22. juunil 1867, õnnestus kolmel mehel, kes ei 
teadnud midagi kapten Nemo minevikust, haarata endi kätte «Nautiluse» paat ja põgeneda. 
Aga kuna «Nautilus» oli sel silmapilgul tõmmatud Mael-strömi keerisesse Norra rannas, siis 


uskus kapten, et põgenikud, keda haaras seesama hirmus mereneel, hukkusid sügavikus. 


Ja ta ei saanudki teada, et prantslane ja selle kaks kaaslast heideti otse imeväel randa ja et 

lofoodi kalurid nad päästsid. Ta ei teadnud, et professor avaldas pärast oma tagasitulekut 
Prantsusmaale teose, kus tema seitsmekuune kummaline ja seiklusrikas reis «Nautilusel» oli 
kirja pandud ja sai seega avalikkusele teatavaks. 

Veel kaua jätkas kapten Nemo nõnda oma elu, sõites mööda meresid. Aga ükshaaval surid 
tema kaaslased ja läksid puhkama oma korallkalmistule Vaikse ookeani põhjas. «Nautiluse» 
pardal jäi üha tühjemaks ja viimaks jäi ainult kapten Nemo järele kõigist neist, kes ühes 
temaga olid põgenenud ookeani sügavustesse. 

Kapten Nemo oli siis kuuekümne aastane. Jäädes üksi, 


1 Jutt on Kreeta saare elanike ülestõusust, mida kapten Nemo toetas. 

viis ta «Nautiluse» ühte neist peidetud sadamaist, mida ta mõnikord varemgi oli kasutanud 
peatuspaigana. 

See sadam oli koobas Lincolni saare all ja sai nüüd «Nautiluse» koduks. 

Juba kuus aastat oli kapten veetnud siin, mitte enam merd sõites, vaid oodates surma, 
silmapilku, mil ta lootis uuesti ühineda oma kaaslastega. Juhuslikult nägi ta, kuidas hukkus 
õhupall, millel põgenesid lõunariiklaste vangid. Ta jalutas parajasti tuukriülikonnas mere all, 
mõni kaabeltau saare rannast eemal, kui insener merre paiskus. Kapteni hinges ärkas 
kaastunne... ja ta päästis Cyrus Smithi. 

Alguses tahtis ta põgeneda nende viie merehädalise eest, aga tema sadam oli juba sulgunud, 
sest vulkaaniliste jõudude tegevuse tõttu oli selle põhjast üles kerkinud basaltkõrgendik, mis 
takistas väljasõitu koopast. Seal, kus kergele paadile oli veel küllalt vett ülepääsemi-seks, ei 
olnud seda enam «Nautilusele», mille süvis oli võrdlemisi suur. 

Ja nii jäi kapten Nemo kohale. Ta hakkas jälgima mehi, kes puupaljaina olid heidetud siia 
tühjale saarele, aga ta ei tahtnud, et teda nähtaks. Vähehaaval hakkas teda nende elu huvitama, 
sest ilmnes, et nad olid ausad tarmukad inimesed, keda ühendas vennalik sõprus. Märkamatult 
tutvus ta nende elu kõigi saladustega. Tuukri-ülikonnas oli tal kerge pääseda Graniitlossi 
kaevu põhja, ja tõustes mööda kaljunukke kaevusuuni, kuulis ta koloniste jutustavat oma 
minevikust ja aru pidavat oma oleviku ja tuleviku üle. Ta sai alles nende kaudu teada 
Ameerika kodusõjast, mille eesmärgiks oli orjapidamise kaotamine. Jah, need mehed olid 
väärt, et lepitada kapten Nemot inimsooga, keda nad sellel saarel nii õilsalt esindasid. 

Kapten Nemo oli päästnud Cyrus Smithi. Samuti oli ta viinud Topi Kaminatele ja heitnud ta 
tookord järvest välja. Tema toimetas Laevahuku neemele kasti, mis sisaldas kolonistidele nii 
kasulikke asju, tema saatis paadi mööda Tänumeele jõge alla ja viskas ahvide rünnaku ajal 
Graniitlossist köisredeli. Tema tegi teatavaks Ayrtoni viibimise Tabori saarel, heites merre 
pudeli kirjaga. Tema laskis õhku priki, pannes miini merekitsusse, tema 

574 

päästis Harberti kindlast surmast, tuues talle hiniini. Ja lõpuks tappis tema roimarid 
elektrilaengutega, mille saladust ta tundis ja mida ta tarvitas jahil merepõhjas. Nõnda seletusid 
nii paljud juhtumid, mis pidid paistma üleloomulikena ja mis kõik kõnelesid kapteni 
suuremeelsusest ja võimetest. 

See suur misantroop1 ihkas kõigest hoolimata ikka veel head teha. Tal oli oma kaitsealustele 
varuks veel nii mõnigi hea nõu. Aimates surma lähenemist, kutsus ta kolonistid Graniitlossist 
enda juurde juhtme kaudu, mis ühendas karjatara «Nautilusega», kus tal oli oma saate-aparaat. 
Võib-olla poleks ta seda teinud, kui ta oleks teadnud, et Cyrus Smith tundis tema lugu nii 
hästi, et võis tervitada teda Nemo nimega. 

Kapten oli lõpetanud oma eluloo jutustamise. Siis võttis sõna Cyrus Smith. Ta tuletas meelde 
kõiki neid juhtumeid, kus oli end ilmutanud kolonistide saatust juhtiv võim. Ja enda ning oma 
kaaslaste nimel tänas ta üllast inimest, kellele nad võlgnesid nii palju. 

Aga kapten Nemo ei mõelnudki nõuda tasu oma teenete eest. Üksainus mõte vaevas teda ja 
enne kui ta surus kätt, mille insener temale ulatas, ütles ta: 

«Nüüd, mu härra, kus te tunnete minu elulugu, olge minu kohtunikuks!» 

Nii kõneldes mõtles kapten nähtavasti raskele sündmusele, millele kolm tema laeva pardale 
heidetud meest olid olnud tunnistajaiks. Prantsuse professor oli muidugi jutustanud sellest 
sündmusest oma raamatus ja maailma avalikkuses pidi see olema leidnud põrutava 
vastukaja. 

Nimelt mõni päev enne professori ja tema kaaslaste põgenemist oli «Nautilus», mida Põhja- 
Atlandil jälitas sõjalaev, tormanud nagu müürilõhkuja selle peale ja fregati halastamatult 
põhja ajanud. 

Cyrus Smith taipas vihjet ja jäi vastuse võlgu. 

«See oli Inglise fregatt, mu härra,» hüüdis kapten Nemo, saades veel hetkeks prints 
Dakkariks, «Inglise sõjalaev, mõistate mind! Ta tungis mulle kallale! Ma olin surutud kitsasse 
lahte, mis polnud küllalt sügav... Mul oli vaja läbi minna ja .. . ma läksin läbi!» 


1 Misantroop — inimpõlgur. 

Siis jätkas ta rahulikumal toonil: 

«Minu poolt olid õigus ja õiglus. Ma olen ikka teinud head, kus olen võinud, ja kurja seal, kus 
ma selleks olin sunnitud. Õiglus ei seisa alati andestamises!» 

Selle vastuse järel valitses mõni hetk vaikus. Siis küsis kapten Nemo uuesti: 

«Mida te arvate minust, mu härra?» 

Cyrus Smith ulatas kaptenile käe ja tema küsimusele vastas ta tõsiselt: 

«Kapten, teie viga seisis usus, et võib uuesti elustada minevikku, ja selles, et te võitlesite 
paratamatu arengu vastu. Teie eksitus on sedaliiki, mida võib imetleda, ja teie nimi ei tarvitse 
midagi kaotada ajaloo kohtu ees. See armastab kangelaslikku meeletust, kuigi mõistab hukka 
tagajärjed, mida see kaasa toob.» 

Kapten Nemo rind tõusis ja ta sosistas: 

«Kas ma tegin õigesti või ei?» 

Cyrus Smith jätkas: 

«Teil ei tarvitse karta ajaloo kohtumõistmist, kapten Nemo. Kõik need ausad inimesed, kes 
praegu siin seisavad, need, keda te olete aidanud, ei unusta teid iialgi.» 

Harbert oli lähenenud kaptenile. Ta laskus põlvili, võttis tema käe ja suudles seda. 

Surija silmist veeresid pisarad. 


XVII PEATÜKK. 


KAPTEN NEMO VIIMSED TUNNID. SURIJA VIIMSED SOOVID. 
KINGITUS SÕPRADELE MÄLESTUSEKS. KAPTEN NEMO 
PUUSÄRK. MÕNED NÕUANDED KOLONISTIDELE. VIIMSED 
HETKED. OOKEANI PÕHJAS. 


Päev oli saabunud. Ükski valguskiir ei tunginud sellesse sügavasse võlvistikku. Kurni oli 
tõus, kattis meri koopasuu kinni. Aga kunstlik valgus, mille pikad kiirte-vihud paiskusid 
«Nautiluse» külgedelt, ei nõrgenenud ja veepind säras endiselt ümber laeva. 

Kapten Nemot valdas äärmine väsimus ja ta vajus patjadele. Ei võinud mõeldagi tema 
üleviimisele Graniitlossi, sest ta oli avaldanud soovi jääda «Nautilusele» oma aarete keskele, 
mida poleks saanud osta ka miljonite eest, ja oodata seal peatset surma. 

Võrdlemisi pika nõrkushoo jooksul, mis teda hoidis peaaegu teadvusetus olekus, jälgisid 
Cyrus Smith ja Gideon Spilett tähelepanelikult haige seisukorda. Oli silmanähtav, et kapteni 
elu kustus vähehaaval. Jõud jättis maha ta keha, mis oli kord olnud nii tugev, nüüd aga vaid 
habras koor hingele, mis oli lahkumas. Kogu ta elu oli koondunud südamesse ja ajju. 
Insener ja reporter pidasid vaikselt omavahel nõu. Kas võis surijale veel kuidagi abi anda? 
Kui teda ei saanud päästa, kas ei võinud vähemalt ta elu mõne päeva võrra pikendada? Ta ise 
oli öelnud, et tema jaoks pole mingit ravimit, ja jäi rahulikult ootama surma, mida ta ei kart- 
nud. 

«Me oleme võimetud,» ütles Gideon Spilett. «Aga miljesse ta sureb?» küsis Pencroff. «Ta 
lihtsalt kustub,» vastas reporter. 

«Aga siiski,» jätkas meremees, «kui me kannaksime ta välja värske õhu ja päikese kätte, 
vahest ta paraneks?» 

«Ei, Pencroff,» vastas insener, «pole enam midagi teha. Muide, kapten Nemo ei nõustuks oma 
laevalt lahkuma. Ta on elanud «Nautilusel» kolmkümmend aastat ja tahab siin ka surra.» 
Kahtlemata oli kapten Nemo kuulnud Cyrus Smithi vastust, sest ta tõusis istukile ja ütles 
häälel, mis oli endisest veelgi nõrgem, aga ikkagi arusaadav: 

«Teil on õigus, härra. Siin pean ma surema. Nii on minu soov. Aga mul on teile üks palve.» 
Cyrus Smith ja ta kaaslased olid astunud diivani juurde ja kohendasid selle patju nõnda, et 
surija võiks neile paremini toetuda. 

Võis näha, kuidas ta pilk libises üle selle saali toreduste, mida valgustasid helendavast ja 
peenelt nikerdatud laest langevad elektrivalguse kiired. Ta vaatas üksteise järel kõiki maale, 
mis rippusid uhkete tapeetidega kaetud seintel, itaalia, flaami, prantsuse ja hispaania 
kunstnike meistriteoseid, marmorist ja pronksist skulptuure, suurepärast orelit tagumise seina 
ääres, vitriine, mis seisid keset tuba asuva basseini ümber, kus leidus kõige imetlusväärsemaid 
mereande: meretaimi, zoofüütel1, võrratu väärtusega pärleid. Ja viimaks peatusid ta silmad 
deviisil, mis oli kirjutatud muuseumi sissekäigule, «Nautiluse» deviisil: 

Mobilis in mobili.2 

Näis, nagu oleks ta tahtnud viimast korda oma pilguga kallistada neid kunsti ja looduse 
meistriteoseid, mis olid seisnud ta silme ees nii mitme aastakümne jooksul, mis ta oli elanud 
meresügavuses. 

Cyrus Smith ei katkestanud vaikust. Ta ootas, et surija ise hakkaks kõnelema. 

Mõne minuti pärast, mille jooksul ta kahtlemata nägi vaimusilmis mööda lendavat kogu oma 
elu, pöördus kapten Nemo kolonistide poole ja ütles: 

«Kas arvate, mu härrad, et võlgnete mulle tänu? ... » 

1 Zoofüüt — loomtaim, mitmesuguste taimelaadsete loomade, eriti ainuõõssete 
(korallide, merirooside jne.) vana nimetus. Tõlk. 

2 Mobilis in mobili — «liikuv liikuvas» (ladina k.). Tõlk. 

«Kapten, me annaksime meeleldi oma elu, et pikendada teie oma!» 

«Hea küll,» ütles Nemo, «hea küll! ... Tõotage mulle, et täidate minu viimsed soovid, ja te 
olete tasunud mulle kõik, mida olen teie heaks teinud.» 

«Me tõotame seda,» vastas Cyrus Smith ja selle tõotusega sidus ta nii ennast kui ka oma 
kaaslasi. 

«Mu härrad,» jätkas kapten, «homme olen ma surnud.» 

Ta peatas käeviipega Harberti, kes tahtis vastu vaielda. 

«Homme olen ma surnud ja ma soovin, et «Nautilus» oleks mu hauaks. See on puusärk, mis 
mulle sobib. Kõik mu sõbrad puhkavad merepõhjas ja ka mina tahan seal puhata.» 

Nendele kapten Nemo sõnadele järgnes sügav vaikus. 

«Kuulake mind hästi, mu härdad,» jätkas ta. ««Nauti-lus» on vangis siin koopas, mille 
sissekäigu põhi on üles kerkinud. Aga kui ta ei või lahkuda oma vanglast, võib ta vähemalt 
vajuda selle sügavusse ja varjata seal minu maiseid jäänuseid.» 

Hardunult kuulasid kolonistid surija sõnu. 

«Homme pärast minu surma, härra' Smith,» jätkas kapten, «lahkute koos oma kaaslastega 
«Nautiluselt», sest kõik rikkused, mida ta sisaldab, peavad kaduma ühes minuga. Üksainus asi 
jäägu teile mälestuseks prints Dakkarist, kelle elulugu te nüüd tunnete. See kastike ... seal... 
sisaldab mitme miljoni väärtuses teemante, mis on enamasti mälestusesemed ajast, kus ma 
olin isa ja abikaasa ning peaaegu uskusin õnne võimalusse, ja kogu pärleid, mis mina ja mu 
sõbrad oleme korjanud merepõhjast. Kui selleks aeg tuleb, võite nende aaretega häid tegusid 
teha. Niisugustes kätes nagu teie ja teie kaaslaste omad, härra Smith, ei saa raha olla 
hukatusetoojaks. Ma olen siis ka surnuna teie töö kaasosaline ning mul ei tarvitse seda karta.» 
Pärast hetkelist puhkust, milleks haiget sundis tema äärmine nõrkus, jätkas kapten Nemo: 
«Homme te võtate kasti, lahkute saalist ja sulete ukse. Siis lähete «Nautiluse» laele, sulete 
luugi ja kruvite selle kõvasti kinni.» 

«Me teeme seda, kapten,» vastas Cyrus Smith. 

«Hästi. Seejärel asute paati, mis tõi teid siia. Aga enne kui lahkute «Nautiluse» juurest, 
sõudke tema ahtrisse ja avage seal kaks suurt kraani, mis asuvad just veeliinil. Vesi tungib 
reservuaaridesse ja «Nautilus» vajub pikkamööda, et minna puhkama sügavikku.» 

Nähes Cyrus Smithi tõrjuvat liigutust, lisas kapten: 

«Ärge kartke midagi! Te matate ju vaid surnu.» 


Ei Cyrus Smith ega keegi ta kaaslastest ei usaldanud esitada kapten Nemole ühtki vastuväidet. 


Need olid tema viimsed soovid, mis ta neile esitas, ja kolonistidel ei jäänud muud üle kui need 
täita. 

«Kas mul on teie lubadus, mu härra?» küsis kapten. 

«Jah, kapten,» vastas insener. 

Kapten tegi tänu väljendava liigutuse ja avaldas soovi, et kolonistid ta mõneks tunniks üksi 
jätaksid. Gideon Spilett palus väga luba tema juurde jääda, kartes kriisi. Kuid surija keeldus, 
öeldes: 

«Ma elan kuni homseni, mu härra!» 

Kõik lahkusid saalist, läksid läbi raamatukogu ning söögitoa ja jõudsid laeva ninasse, 
masinaruumi, kuhu olid asetatud elektriaparaadid, mis peale soojuse ja valguse andsid 
«Nautilusele» ka mehaanilist energiat. 

«Nautiluse» pardal oli loendamatuid tehnika imesid ja laev ise oli tehnika ime. Insener oli 
lausa vaimustuses. 

Kolonistid läksid laevalaele, mille kõrgus veepinnast oli umbes seitse kuni kaheksa jalga. Seal 
peatusid nad paksu läätsekujulise klaasi juures, mis kattis suurt avaust, kust paiskus 
valgusvihk. Klaasi taga paistis juhiruum tüürirattaga. Seal asus sõidu ajal tüürimees, juhtides 
«Nautilust» läbi veekihtide, mida elektrikiired valgustasid arvatavasti üsna kaugele. 

Cyrus Smith ja ta kaaslased vaikisid algul, olles tugevasti mõjutatud kõigest sellest, mida nad 
olid näinud ja kuulnud. Ja nende süda kiskus valust kokku, kui nad mõtlesid, et nende kaitsja, 
kes neid nii mitu korda oli päästnud ja keda nad õppisid tundma alles mõni tund tagasi, oli 
suremas. 

Milline ka oleks otsus, mille järeltulevad põlved teevad selle inimlikest piiridest üle 
ulatuva elu kohta, 

prints Dakkar jääb alati ainulaadseks isiksuseks, kelle mälestus ei või kustuda. 

«Vaat see on alles mees!» ütles Pencroff. «Mõtelda ainult, et ta on sel kombel elanud ookeani 
põhjas! Ja võib-olla on ta seal leidnud niisama vähe rahu kui maa peal.» 

««Nautilus» oleks meid võib-olla võinud aidata Lin-colni saarelt lahkuda ja asustatud 
maailma jõuda,» tähendas Ayrton. 

«Tulise pihta!» hüüatas Pencroff. «Mina küü ei söandaks iialgi niisugust laeva juhtima hakata. 
Sõita mere peal, sellega olen nõus, aga mitte mere all, oh ei!» 

«Ma usun,» vastas reporter, «et niisugust veealust laeva nagu «Nautilus» peaks olema väga 
kerge juhtida, Pencroff, ja me oleksime sellega kiiresti harjunud. Pole 

karta ei torme ega piraatide kallalekippumist. Mõni jalg allpool merepinda on vesi ju niisama 
vaikne kui järves.» 

«Võib-olla», vaidles meremees, «kuid armastan pigem siiski tublit tormi hästitaageldatud 
laeval. Laev tehakse selleks, et sõita vee peal, aga mitte vee all.» 

«Mu sõbrad,» vastas insener, «on tarbetu, vähemalt «Nautiluse» puhul, vaielda veealuste 
laevade küsimuse üle. «Nautilus» pole meie oma ja meil pole õigust teda kasutada. Ta ei 
saaks meile muide ühelgi juhul abiks olla. Kõnelemata sellest, et basaltkalju ei võimalda tal 
niikuinii koopast lahkuda, tahab kapten Nemo, et pärast tema surma vajuks laev ühes temaga 
põhja. See on tema kindel tahtmine ja selle me täidame.» 

Cyrus Smith ja ta kaaslased jutlesid nõnda veel mõne aja ja laskusid, siis uuesti «Nautiluse» 
sisemusse. Seal sõid nad pisut ja pöördusid siis saali tagasi. 


Kapten Nemot haaranud nõrkusehoog oli möödunud ja ta silmad olid saanud tagasi oma läike. 


Ta huultele oli ilmunud kerge naeratus. 

Kolonistid kogunesid tema ümber. 

«Mu härrad,» ütles neile kapten, «te olete julged, ausad ja head inimesed. Te olete kõik täiesti 
andunud ühisele asjale. Ma olen teid sagedasti tähele pannud. Ma armastasin teid ja armastan 
veelgi... Teie käsi, härra Smith!» 

Cyrus Smith ulatas kaptenile oma käe, kes seda südamlikult pigistas. 

«See on hea,» sosistas ta. 

«Aga küllalt nüüd minust!» jätkas kapten Nemo. «Ma tahan kõnelda teist endist ja Lincolni 
saarest, kus te olete leidnud asupaiga... Kas kavatsete siit lahkuda?» 

«Ainult selleks, et siia tagasi tulla, kapten,» vastas Pencroff õhinal. 

«Siia tagasi tulla? .. . Tõepoolest, Pencroff,» vastas kapten naeratades, «ma tean, kuidas te 
armastate seda saart. Teie vaeva läbi on ta põhjalikult muutunud ja ta kuulub õigusega teile.» 
«Kas teil ei ole viimset soovi, mida ehk võiksime täita?» küsis insener. «Anda edasi mõni 
mälestusese teie sõpradele, kes on jäänud India mägedesse?» + 

«Ei, härra Smith. Mul pole enam sõpru. Ma olen viimane oma sugukonnast... ja ma olen 
ammu surnud kõigile neile, keda tundsin .. . Aga tuleme tagasi teie juurde. Üksindus ja 
eraldatud olek on kurvad asjad, mis käivad üte inimliku jõu. .. Ma suren, sest uskusin, et võin 
üksinda elada!... Teie peate püüdma teha kõik, et lahkuda Lincolni saarelt ja jälle näha maad, 
kus olete sündinud. Ma tean, et need kaabakad hävitasid laeva, mille te ehitasite .. .» 

«Me ehitame uue laeva,» ütles Gideon Spilett, «laeva, mis on küllalt suur, et kanda meid 
lähimale asustatud maale. Aga kui meil varem või hiljem lähebki korda Lin-colni saarelt 
lahkuda, me pöördume siia tagasi. Meid köidab selle saarega liiga palju mälestusi, mida me ei 
unusta iialgi.» 

«Siin õppisime tundma kapten Nemot,» ütles Cyrus Smith. 

«Siin tuletab meile kõik teid meelde,» lisas Harbert juurde. 

«Jah, siin puhkan ma igavest und, kui...» 

Kapten viivitas, ja selle asemel et lõpetada oma lause, ütles ta ainult: 

«Härra Smith, ma tahaksin teiega kõnelda ... teiega üksi.» 

Inseneri kaaslased lahkusid, austades surija tahet. 

Cyrus Smith jäi mõneks minutiks kapten Nemoga üksi 

ja kutsus siis oma sõbrad tagasi, aga ei ütelnud neile midagi salajastest asjadest, mida surija 
oli temale usaldanud. 

Gideon Spilett vaatles haiget väga tähelepanelikult. Oli selge, et kapten hoidis end üleval 
ainult tahtejõu abil ja et see varsti ei suuda võidelda tema füüsilise nõrkusega. 

Päev möödus, ilma et haige juures oleks näha olnud mingit muutust. Kolonistid ei lahkunud 
hetkekski «Nau-tiluselt». Öö oli saabunud, kuid siin maa-aluses võlvistikus ei olnud sellest 
midagi märgata. 

Kapten Nemol polnud valusid, aga ta jõud rauges. Tema õilis nägu, mida surma lähedus pani 
kahvatama, oli rahulik. Tema huultelt libisesid aeg-ajalt sõnad, mis olid vaevalt arusaadavad 
ja mis puudutasid mitmesuguseid juhtumeid ta kummalisest elust. Oli tunda, et elu vähehaaval 
põgenes sellest kehast: haige jäsemed olid juba külmad. 

Üks või kaks korda pöördus ta veel mone sõnaga kolonistide poole, kes olid kogunenud tema 
ümber, ja naeratas neile viimse naeratusega, mis püsib näol kuni surma-hetkeni. 

Natuke pärast keskööd asetas kapten Nemo pingutusega käed risti rinnale, nagu tahaks ta 
surra selles asendis. 

Kell üks öösel oli kogu elu koondunud veel ainult ta silmadesse. Viimne säde vilkus neis 
silmaterades, mis olid kunagi nii võimsalt leegitsenud. Siis, sosistades sõna «kodumaa!», suri 
ta vaikselt. 

Cyrus Smith kummardus ja sulges silmad mehel, kes oli kord olnud prints Dakkar ja kes nüüd 
polnud enam isegi kapten Nemo. 

Harbert ja Pencroff nutsid. Ayrton kuivatas poolvargsi pisara. Nab oli põlvili reporteri kõrval, 
kes oli tardunud raidkujuks. 

Mõni tund hiljem täitsid kolonistid kaptenile antud tõotuse ja teostasid tema viimse tahtmise. 
Cyrus Smith ja tema kaaslased lahkusid «Nautiluselt», võttes kaasa ainsa mälestusasja, mis 
nende heategija oli neile pärandanud, kastikese, mis sisaldas määratuid varandusi. 

Tore, ikka veel valgusest üle ujutatud saal suleti hoolikalt. Ka laeva raudne luuk suleti nõnda, 
et ükski veepiisk ei pääsenud «Nautiluse» siseruumidesse. 

Siis laskusid kolonistid paati, mis oli seotud veealuse, laeva külge. 

Sõuti laeva ahtrisse. Veeliinil leiti kaks suurt kraani, mille abil sai täita reservuaarid, mis 
võimaldasid laeval sukelduda. 

Kraanid avati, reservuaarid täitusid ja «Nautilus» vajus pikkamööda vee alla. 

Aga kolonistid võisid teda jälgida veel õige sügavale. Ta tugev valgusvihk tungis läbi vee, ent 
koobas muutus pimedamaks. Siis kadus viimaks ka elektrivalguse kiirgus ning varsti puhkas 
kapten Nemo puusärgiks saanud «Nautilus» merepõhjas. 


XVIII PEATÜKK. 


KOLONISTIDE MÕTISKLUSED. LAEVAEHITUSTÖODE 
JÄTKAMINE. 1. JAANUAR 1869. PAKS SUITS VULKAANI TIPUL. 
PURSKE ESIMESED TUNDEMÄRGID. AYRTON JA CYRUS SMITH 
KARJATARAS. DAKKARI KOOPA UURIMINE. MIDA RÄÄKIS 
KAPTEN NEMO INSENERILE. 


Koidikul väljusid kolonistid vaikides koopast, mille nad nimetasid kapten Nemo mälestuseks 
Dakkari koopaks. Oli mõõn ja nad pääsesid hõlpsasti koopasuust läbi, mille basaltvõlvi 
jalamil loksusid lained. 

Raudplekist paat jäeti sinna, nii et ta oli kaitstud murdlainete eest: ettevaatuse mõttes vedasid 
Pencroff, Nab ja Ayrton ta väikesele luitele koopasuu kõrval, kus teda ei ähvardanud mingi 
oht. 

Äike oli öösel lakanud. Viimased kõuekõminad vaibusid läänes. Vihma ei sadanud enam, aga 
taevas oli veel pilves. Selle aasta oktoober, lõunapoolkera esimene kevadkuu, ei alanud üldse 
hästi ja tuulel oli kalduvus hüpata ühest ilmakaarest teise, mis ei lubanud oodata püsivat ilma. 
Cyrus Smith ja ta sõbrad lahkusid Dakkari koopast ja sammusid jälle karjatara poole. Teel ei 
unustanud Nab ja Harbert kokku kerida traati, millega kapten oli ühendanud koopa ning 
karjatara ja mida võis hiljem mujal kasutada. 

Kõndides kõnelesid kolonistid vähe. Ööl vastu 16. oktoobrit toimunud rohked sündmused olid 
jätnud neisse väga sügava mulje. Seda tundmatut, kes nii sageli oli neid tõhusalt kaitsnud, 
seda inimest, kellest nende kujutlusvõime oli teinud saare kaitsevaimu, — kapten Nemot; ei 
olnud enam. Tema «Nautilus» ja ta ise 

olid vajunud meresügavusse. Igaühele tundus, et nad olid nüüd üksildasemad kui seni. Nad 
olid juba nagu harjunud lootma võimsale abimehele, keda neil nüüd enam ei olnud, ja isegi 
Cyrus Smith ja Gideon Spilett ei. suutnud vabaneda sellest tundest. Seepärast sammusid nad 
kõik väga sügavas vaikuses mööda karjatara teed. 

Kell üheksa hommikul jõudsid kolonistid tagasi Gra-niitlossi. 

Lepiti kokku, et laevaehitustöid tuleb kõigi jõududega jätkata, ja Cyrus Smith pühendas 
sellele nüüd enam aega ja hoolt kui kunagi varem. Ei võinud ju teada, mida toob tulevik. 
Kolonistide olukord oleks olnud hoopis kindlam, kui nende käsutuses oleks olnud tubli laev, 
mis peaks vastu ka suurtele tormidele ja oleks küllalt suur selleks, et tarbe korral katsuda õnne 
pikemagi reisiga. Kui kolonistid laeva valmimise korral ei otsus-tagi Lincolni saarelt otsekohe 
lahkuda ja mõnele Polüneesia saarestikule või Uus-Meremaale sõita, siis pidid nad ometi 
võimalikult kiiresti sõitma Tabori saarele, et jätta sinna teateid Ayrtoni kohta. Seda oli 
tingimata tarvis teha juhuks, kui šoti jahtlaev uuesti peaks ilmuma neisse vetesse, ja selles 
suhtes ei tohtinud mingil tingimusel hooletu olla. 

Niisiis jätkati laeva ehitustöid. Cyrus Smith, Pencroff ja Ayrton, keda abistasid Nab, Gideon 
Spilett ja Harbert, töötasid väsimatult igal ajal, kui neid ei takistanud mõni teine 
edasilükkamatu ülesanne. Kui taheti Tabori saarel ära käia enne pööripäeva torme, mis 
oleksid teinud reisi võimatuks, siis tuli laev valmis ehitada viie kuuga, see tähendab, lõpetada 
töö märtsi alguseks. Seepärast ei tohtinud puusepad hetkegi kaotada. Õnneks polnud neil vaja 
vaeva näha taglase valmistamisega, sest «Speedy» oma oli tervenisti päästetud. Seega tuli 
kõigepealt lõpetada laevakere. 

1868. a. lõpp möödus nende tähtsate tööde tähe all, mistõttu peaaegu kõik muu jäi kõrvale. 
Kahe ja poole kuu jooksul olid kaared juba paigale pandud ja külge löödud ka esimesed 
pardaplangud. Juba nüüd võis näha, et Cyrus Smithi joonestatud plaanid olid suurepärased ja 
et laev tuleb hästi vastupidav. Pencroff oli tulise agarusega töö juures ega häbenenud valjusti 
nurisedagi, kui 

keegi mõnikord vahetas puusepakirve püssi vastu ja läks jahile. Ometi oli vaja enne talve 
tulekut täiendada ka Graniitlossi toidutagavarasid. Aga tubli meremees ei olnud igatahes 
rahul, kui töölised ellingeilt puudusid. Ta urises siis ja tegi vihaga kuue mehe töö. 

Terve suvi oli halb ilm. Mõnel päeval oli kuumus rammestav ja elektriga täidetud õhk ei 
Jahenenud muidu kui hirmsate äikesehoogudega, mis ilmastiku täiesti segi lõid. Harva oli 
päevi, kus polnud kuulda kauget kõuekõminat. Ühtesoodu kostis tume mürin, nagu see esineb 
tavaliselt ainult ekvatoriaalsetel aladel. 

Ka 1869. aasta 1. jaanuari tähistas erakordselt tugev äikesehoog ja välk lõi korduvalt saarele. 
Pikne purustas mitu suurt puud, muuseas ühe määratu karkasspuu, mis varjutas linnuõue järve 
lõunasopis. Kas neil atmosfääri-listel nähtustel oli midagi ühist nendega, mis toimusid maa 
sisemuses? Kas oli midagi ühjst atmosfääriliste häirete ja maakera koore all toimuvate 
muutuste vahel? Cyrus Smith kaldus seda uskuma, sest üha ägenevate äikesehoogudega 
muutusid tõsisemaks ka vulkaanilise purske sümptoomid. 

3. jaanuaril märkas Harbert, kes oli koidu ajal läinud Kaugvaate platoole onaagat saduldama, 
määratu suurt suitsupilve, mis hõljus vulkaani kohal. 

Harbert teatas sellest kohe kolonistidele ja kõik tulid vaatama Franklini mäe tippu. 

«Vaata, vaata!» hüüdis Pencroff. «See pole enam aur! Mulle näib, et hiiglane ei ole enam 
rahul hingamisega, vaid on hakanud ka suitsetama!» 

Meremehe võrdlus iseloomustas õigesti muutusi, mis olid toimunud vulkaani kraatris. Juba 
kolm kuud tõusis sealt enam või vähem tihedat auru, aga see oli ainult vulkaaniliste ainete 
keemise tulemus. Seekord järgnes aurudele paks suits, tõustes hallika sambana, mis oli alt 
umbes kolmesaja jala laiune, ent valgus üleval kaheksasaja jala kõrgusel laiali ja võttis 
hiiglasuure seene 

kuju. 

«Tuli on juba kraatris,» ütles Gideon Spilett. 

«Ja meie ei saa seda kustutada,» vastas Harbert. 

«Vulkaanidesse tuleks korstnapühkijad saata,» tähendas Nab, kes näis kõnelevat kõige 
tõsisema tooniga. 

«Tore mõte, Nab!» hüüatas Pencroff. «Kas sa võtaksid enda peale selle korstna 
puhastamise?» 

Ja Pencroff pahvatas kõvasti naerma. 

Cyrus Smith jälgis Franklini mäest tõusvat suitsu väga tähelepanelikult ja 

isegi kuulatas, nagu tahaks ta tabada kauget mürinat. Tulles tagasi oma 
kaaslaste juurde, kellest ta oli veidi eemaldunud, sõnas ta: 

«Jah, mu sõbrad, on toimunud tähtis muutus ja seda ei maksa meil 
endi eest varjata. Vulkaanilised ained mitte ainult ei kee, vaid nad 

on võtnud ka tuld, ja kindlasti ähvardab meid purske oht.» 

«Hea küll, härra Smith, eks me jälgi seda purset ja plaksuta käsi, kui 
ta õnnestub! Ma ei arva, et selles oleks midagi, mille pärast me 
peaksime muretsema!» 

«Ei, Pencroff,» vastas Cyrus Smith, «sest laava endine tee on ikka 
veel lahti ja tänu kraatri kallakule on laava-joad seni alati põhja 
poole voolanud. Ja siiski. . .» 

«Ja siiski, kuna sellest purskest pole mingit kasu, oleks parem, kui ta 
ära jääks,» ütles reporter. 

«Kes teab,» vastas meremees, «vahest on vulkaanis mõni kasulik ja 
väärtuslik aine, mida ta lahkesti välja heidab ja mida meie saame 
hästi ära kasutada.» i ta 
Cyrus Smith raputas pead, nagu ei oleks ta oodanud midagi head nii üha i a m 
äkilise iseloomuga loodusnähtusest. Ta ei suhtunud purske 

tagajärgedesse nii kergelt kui Pen-croff. Kuigi kraatri kallaku tõttu laava otseselt ei ähvar- 
danud saare metsarikkaid ja ülesharitud osasid, võisid purskega kaasas käia ootamatud 
muudatused. On ju olnud küllalt juhtumeid, kus purset saadab maavärin, ja selline maalapp 
nagu Lincolni saar võis kergesti laguneda, kuna ta aluspõhi koosnes väga erinevatest ja 
kokkusobimatutest ainetest — ühel pool basalt, teisal graniit, põhjaosas laava ja lõunas pehme 

pinnas. Ja kui vulkaaniliste ainete väljavool ei tähendanudki veel väga tõsist ohtu, siis 
igasugune maavärisemine, mis saart kõigutas, võis kaasa tuua äärmiselt raskeid tagajärgi. 
«Mulle näib,» ütles Ayrton, kes oli maha heitnud ja pannud kõrva vastu maad, «et ma kuulen 
tumedat mürinat, nagu sõidaks vanker raudlattide koormaga.» 

Kolonistid kuulatasid äärmise tähelepanuga ja veendusid, et Ayrton ei eksinud. Maa-aluse 
tüminaga segunes 

vahel mingi undamine, mis kord tugevnes, kord nõrgenes, nagu oleks maasüga-tustes 
vihisenud vägev tuuleiil. Aga ühtki tõsist plahvatust ei ojnud veel kuulda. Sellest võis 
järeldada, et aurudel ja suitsul oli veel vaba väljapääs kraatri kaudu, ja niikaua kui see ventiil 
oli küllalt lai, ei olnud karta maanihet ega plahvatust. 

«Tühja kah,» ütles Pencroff, «lähme parem tagasi oma töö juurde! Las Franklini mägi suitseb, 
käratseb, oigab ja ajab tuld ja leeke välja, niipalju kui süda kutsub, ega seepärast veel töö või 
seisma jääda! Lähme, Ayr-ton, Nab, Harbert, härra Spilett! Kõigil tuleb käed külge panna! 
Täna on meil vaja kinnitada vööpuud ja tosin käsi pole sugugi palju. Oleks hea, kui kõige 
rohkem kahe kuu pärast meie uus «Bonadventure» — me ju jätame temale selle nime, eks 
ole? — juba ujuks Õhupalli sadamas. Niisiis — ei tohi kaotada ühtki tundi!» 

Kolonistid, kelle töökäsi Pencroff- nõudis, suundusid ehitusplatsile ja aitasid kohale kinnitada 
vööpuid — pakse plankusid, mis moodustavad laeva vöö, sidudes kere kaared kindlalt 
üksteisega. See oli raske ja tülikas töö, millest kõik pidid osa võtma. 

Nõnda töötati siis agaralt terve 3. jaanuari, suuremat hoolimata vulkaanist, mida Graniitlossi 
rannalt muide 

nähagi polnud. Aga paar korda katsid tihedad varjud päikese, mis paistis sel päeval 
erakordselt selgest taevast, ja andsid tunnistust sellest, et paks suitsupilv lendas päikeseketta 
ja saare vahelt läbi. Tuul, mis puhus avamerelt, viis need pilved läände. Cyrus Smith ja 
Gideon Spilett panid väga hästi tähele mööduvaid varje ja kõnelesid mitmel korral 
vulkaanilise tegevuse elavnemisest, aga tööd ei katkestatud. Oli ju kõigiti väga vajalik, et laev 
valmiks võimalikult kiiresti. Sündmuste puhul, mida nüüd iga päev oodata oli, oleks laev 
olnud kolonistidele kõige paremaks kaitsevahendiks. Kes teab, ehk on see laev ühel päeval 
nende ainus pelgupaik? 

Õhtul pärast sööki läksid Cyrus Smith, Gideon Spilett ja Harbert Kaugvaate platoole. Öö oli 
juba alanud ja pimeduses pidi olema võimalik näha, kas kraatri kohate kuhjunud aurude ja 
suitsuga segunes juba ka leeke või hõõguvaid aineid. . 

«Kraater on leekides!» hüüdis Harbert, kes teistest nobedamana jõudis esimesena platoole. 
Franklini mägi, mis oli siit umbes kuue miili kaugusel, paistis olevat nagu hiiglasuur tõrvik; 
tema tipul loitsid nõgised leegid. Nähtavasti oli nendesse segatud niipalju suitsu, niipalju räbu 
ja tuhka, et nende sära ei tunginud kuigi teravalt läbi ööpimeduse. Aga saarele langes siiski 
mingi kollakaspunane helk ja laskis ähmaselt eraldada lähedast metsaserva. Määratud 
suitsukee-rud tumestasid taevast ja nende vahelt paistsid vaid mõned üksikud tähed. 
«Vulkaani tegevus areneb kiiresti,» ütles insener. 

«Siin pole midagi imestada,» vastas reporter. «Vulkaan ärkas juba mõne aja eest. Te mäletate, 
Cyrus, et aur ilmus esimest korda juba siis, kui me tuhnisime mööda mäeharusid, et leida 
kapten Nemo pelgupaika. See oli, kui ma ei eksi, 15. oktoobri paiku.» 

«Jah,» vastas Harbert, «ja sellest on juba kaks ja pool kuud möödas.» 

«Maa-alune tuli on hõõgunud niisiis juba kümme nädalat,» jätkas Gideon Spilett, «ja pole 
mingi ime, et ta nüüd sellise ägedusega esile tungib.» 

«Kas te ei tunne, et maapind pisut võngub?» küsis Cyrus Smith. 

«Jah, tunnen küll,» vastas Gideon Spilett, «aga sellest maavärisemiseni... » 

«Ma ei ütle, et meid ähvardaks maavärin,» vastas Cyrus Smith, «ja taevas hoidku meid selle 
eest! Ei, need võnked kutsub esile võimas maa-alune tuli. Maakera koor pole ju muud kui 
aurukatla sein, ja te teate, et katla seinad vibreerivad auru surve all nagu kumisev plaat. 
Praegu on tegemist just sellega.» 

«Vaadake, kui suurepärased tulevihud!» hüüdis Harbert. 

Sel hetkel purskas vulkaanist nagu ilutulestik, ja isegi aur ei suutnud selle sära vähendada. 
Tuhandeid helendavaid kilde ja sädelevaid täpikesi paiskus igasse külge. Mõned neist sööstsid 
suitsusambast kõrgemale, läbides selle kiiresti, ja jätsid oma teele hiõguva tolmu. Purskeid 
saatsid üksteisele järgnevad plahvatused nagu tihe lahinguragin. 

Cyrus Smith, reporter ja nooruk veetsid platool terve tunni, laskusid siis alla rannale ja läksid 
tagasi Graniit-lossi. Insener oli mõttes ja isegi mures, nii et Gideon Spilett pidas tarvilikuks 
temalt küsida, kas ta näeb ette mingit otsest või kaudset hädaohtu seoses purskega. 

«Jah ja ei!» vastas Cyrus Smith. 

«Kõige suurem õnnetus, mida meil on karta, on maavärin, mis võib saare segamini paisata,» 
lisas reporter. «Ent ma ei usu, et selline oht meid ähvardaks, sest aurud ja laava on endale 
leidnud vaba väljapääsu.» 

«Sellepärast ma ei kardagi harilikku maavärinat, mille kutsub esije maa-aluste aurude surve. 
Kuid on teisi tegureid, mis võivad kaasa tuua suuri õnnetusi,» vastas Cyrus Smith. 

«Milliseid siis, mu kallis Cyrus?» 

«Ma ei tea täpselt... On vaja, et ma ise näeksin. .. et ma uuriksin mäge . .. Mõne päeva pärast 
on mul asi selge.» 

Gideon Spilett ei käinud peale ja varsti magasid Gra-niitlossi elanikud sügavat und, hoolimata 
vulkaani üha tugevnevatest plahvatustest, mis kogu saarel vastu kõmasid. 

Möödus kolm päeva — 4., 5. ja 6. jaanuar. Kogu aeg töötati laeva kallal ja pikemalt 
seletamata püüdis insener tööd kõigest jõust kiirendada. Franklini mäe tipp oli nüüd mähitud 
tumedasse süngesse pilvekotti ja ühes leekidega' paiskas ta välja hõõguvaid kaljulahmakaid, 
milledest mõned kukkusid tagasi kraatrisse. See pani Pencroffi, kes tahtis kogu nähtust võtta 
ainult lõbusast küljest, ütlema: 

«Ennäe! Hiiglane mängib bilbokeed1! Hiiglane žong-leerib!» 

Väljapaisatud ained langesid tagasi kuristikku ja maa alt üles surutud Jaava ei olnud veel 
nähtavasti jõudnud kraatri servani. Igatahes kirdepoolsest süvendist, mis oli osalt näha, ei 
valgunud ühtki laavajuga põhjapoolsele mäenõlvale. 

Kuigi laevaehitustööga oli väga kiire, tuli kolonistidel siiski mitmesuguste muude asjade 
pärast käia ka saare teistes osades. Kõigepealt oli tarvis talitada mufloone ja kitsi karjataras ja 
uuendada loomatoidu tagavarasid. Otsustati, et Ayrton läheb sinna järgmisel päeval, 7. 
Jaanuaril. Ayrton oli selle tööga harjunud ja võis üksi hakkama saada. Seepärast olid Pencroff 
ja teised pisut üllatatud, kui nad kuulsid inseneri ütlevat: 

«Kui te lähete homme karjatarasse, Ayrton, tulen ma teiega kaasa.» 

«Oh, härra Cyrus!» hüüdis meremees, «tööpäevi on meile jäänud väga napilt, ja kui teie ka 
ära lähete, siis puudub meil juba neli töökätt!» 

«Me oleme ülehomme tagasi,» vastas Cyrus Smith, «ja minu käik karjatarasse on 
hädavajalik... Ma tahan teada, kuidas on lood purskega.» 

«Purskega! Purskega!» osatas Pencroff. «Õige mul tähtis asi, see purse! Mind ta ei huvita 
põrmugi!» 

Kuid mis meremees sellest asjast ka arvas, inseneri poolt kavatsetud retk määrati järgmisele 
päevale kindlaks. Harbert oleks meeleldi Cyrus Smithiga kaasa läinud, agata ei tahtnud 
oma äraminekuga Pencroffi 

mäng, kus õhkuvisatud pallid püütakse kepikese otsa kinnitatud karikasse. Tõlk. 

Järgmisel päeval päikesetõusu ajal istusid Cyrus Smith ja Ayrton vankrisse, mille ette olid 
rakendatud onaagad, ja sõit läks kiires traavis karjatara poole. 

Üle metsa libisesid suured pilved, millele lakkamatult lisas suitsu Franklini mäe kraater. Need 
pilved, mis vajusid raskelt läbi õhu, koosnesid nähtavasti erisugustest ainetest. Mitte ainult 
vulkaani suits ei teinud neid nii iseäralikult tumedaks ja raskeks. Pihunenud räbu, pusolaan1 
ja hallikas tuhk, peen nagu püül, hõljusid õhus paksude pilvekeerdudena. Need tuhahelbed on 
nii peened, et neid on vahel nähtud õhus hõljuvat mitme kuu jooksul. Nii oli Islandis peale 
1783. a. purset õhk üle aasta niivõrd täis vulkaanilist tolmu, et päikesekiired sellest ainult 
vaevu läbi tungisid. 

Aga kõige sagedamini langevad need tolmuks muutunud ained maha ja nii sündis ka 
käesoleval juhul. Cyrus Smith ja Ayrton olid vaevalt jõudnud karjatarasse, kui hakkas sadama 
omamoodi musta lund, mis sarnanes peene püssirohuga ja muutis korraga kogu ümbruse ilme. 
Puud, karjamaad — kõik kadus selle tumeda kihi alla, mille paksus oli mitu tolli. Õnneks aga 
puhus tuul kirdest ja suurem osa pilvedest kandus merele. 

«See on tõesti iseäralik, härra Smith,» ütles Ayrton. 

«See on ohtlik,» vastas insener. «Pusolaan ja tolmuks muutunud pimsskivi, ühesõnaga, kõik 
see mineraalne tolm näitab, kuivõrd äge on protsess vulkaani sügavuses.» 

«Kuid meie ei saa ju sinna midagi parata.» «Ei saa, saame ainult nende nähtuste käiku jälgida. 
Hakake aga teie, Ayrton, loomade eest hoolitsema! Mina lähen samal ajal Punaoja allikateni 
ja ronin veelgi kõrgemale ning uurin olukorda mäe põhjaküljel. Hiljem .. .» *«Ja hiljem, härra 
Smith?» 

«Hiljem teeme ühe käigu Dakkari koopasse .. . Ma tahan näha.. . Ühesõnaga, ma tulen teile 
kahe tunni pärast järele.» 

Ayrton läks õue, ja oodates inseneri tagasitulekut, hakkas ta hoolitsema mufloonide ja kitsede, 
eest, kes samuti 


> Pusolaan — väga peen vulkaaniline muld, mida leidub peamiselt Itaalias vaikese 
sadamalinna Puzzola lähedal. Tõlk. 

näisid tundvat ärevust purske esimeste sümptoomide puhul. 

Sel ajal ronis Cyrus Smith üle idapoolse mäeharu harja, pöördus Punaoja suunas ja jõudis 
kohani, kus ta esimesel uurimisretkel oli koos oma kaaslastega avastanud väävliallika. 

Siin oli olukord põhjalikult muutunud. Üheainsa väävliauru samba asemel loendas ta neid 
nüüd tervelt kolmteist, mis nagu hiiglasuure kolvi survel maast välja paiskusid. Oli ilmne, et 
maakera koor oli selles kohas tohutu surve all. Õhk oli küllastunud väävligaasidest, vesinikust 
ja süsihappegaasist, mis olid segunenud veeauruga. Cyrus Smith tundis, kuidas vabisesid 
vulkaani-lised tufid, millega lagendik oli üle külvatud ja mis polnud muud kui pulbritaoline, 
aja jooksul kõvadeks rahnudeks kivistunud tuhk. Aga insener ei näinud veel ühtki jälge 
värskest laavast. 

Sedasama võis insener veelgi selgemini tähele panna, kui ta vaatles kogu Franklini mäe 
põhjanõlva. Kraatrist tõusid suitsukeerised ja leegid, maapinnale sadas räbu-rahet, aga ühtki 
laavajuga ei valgunud üle kraatri ääre. See näitas, et vulkaanilised ained polnud veel tõusnud 
ülemise servani. 

«Ja ma eelistaksin ometi, et see oleks juba sündinud,» lausus Cyrus Smith endamisi. «Siis 
oleks vähemalt kindel, et laava liigub oma endist teed pidi. Kes teab, kas ta ei tungi nüüd välja 
mõnest uuest avausest? Kuid hädaoht ei seisne selles! Kapten Nemo aimas seda päris õigesti! 
... Ei, hädaoht ei ole selles!» 

Cyrus Smith liikus edasi kuni võimsa seljandikuni, mille kaugemad harud raamisid kitsast 
Haikala lahte. Nii võis ta küllalt. lähedalt uurida sellesse külge voolanud endisi laavajugasid. 
Ei olnud kahtlust, et eelmine purse oli toimunud väga ammu. 

Siis pöördus ta tuldud teed tagasi, kuulatades maa-aluseid mürinaid, mis kostsid nagu pidev 
kõuekõmin ja millest eraldusid raksuvad plahvatused. Kell üheksa hommikul oli ta 
karjataras tagasi. Ayrton ootas teda. 

«Loomad on talitatud, härra Smith,» ütles Ayrton. 

«Hea küll, Ayrton.» 

«Nad näivad olevat rahutud, härra Smith.» 

«Jah, neis kõneleb vaist, ja vaist ei peta kunagi.» 

«Millal teie arvates ... » 

«Võtke latern ja tuleraud, Ayrton,» vastas insener, «ja lähme!» 

Ayrton tegi, nagu kästud. Lahtirakendatud onaagad hulkusid karjataras. Värav suleti 
väljastpoolt ja Cyrus Smith ning Ayrton tema kannul hakkasid sammuma lääne poole mööda 
kitsast rada, mis viis mereranda. 

Nad sammusid maapinnal, mis oli kaetud pilvedest langenud paksu pehme tolmuga. Ükski 
neljajalgne ei näidanud end metsa all. Ka linnud olid põgenenud. Aegajalt tõstis juhuslik 
tuulepuhang tuhalasu lendu ja kolonistid, sattudes selle läbipaistmatusse keerisesse, ei näinud 
enam teineteist. Nad olid sunnitud kaitsma oma silmi ja suud taskurätiga, sest ähvardas 
pimestamise ja lämbumise oht. 

Cyrus Smith ja Ayrton ei võinud neis tingimustes sammuda kiiresti, õhk oli raske, nagu oleks 
hapnikku vähemaks jäänud, ja mattis hinge. Iga sammu järel tuli peatuda ja pisut puhata. Nii 
oli kell juba üle kümne, kui insener ja ta kaaslane jõudsid suure basalt- ja porfüür-kaljudest1 
valli harjale, mis moodustas saare looderanna. 

Ayrton ja Cyrus Smith hakkasid järsust kaldast alla ronima umbes sedasama viletsat teed 
mööda, mis neid sel äikeseööl oli viinud Dakkari koopani. Päevavalgel oli laskumine vähem 
ohtlik ja tuhakord, mis kattis siledaid kaljusid, lubas neil tugevamini jalga kinnitada. 

Varsti jõudsid kolonistid umbes neljakümne jala kõrgusel piki järsku kaljuseina kulgeva kitsa 
astanguni. Cyrus Smithile meenus, et astang langes laugjalt kuni merepinnani. Kuigi sel ajal 
oli mõõn, ei olnud all näha ühtki liivariba ja vulkaanilisest tolmust sogased mere-vood uhtusid 
otse basaltkaljusid. 

Cyrus Smith ja Ayrton leidsid vaevata Dakkari koopa suu ning peatusid viimase kalju all, 
millega astang lõppes. 

«Kas plekklootsik peaks olema seal?» küsis insener. 

«Siin ta ongi, harra Srnith,» vastas Ayrton, tõmmates enda poole kerge sõiduki, mis ali koo- 
pavõlvi all peidus. 

«Istume sisse, Ayrtonl» Mõlemad kolonistid asusid paati. Kerge laine tõukas paadi kaugemale 
koopa mad ala võlvi alla, kuni Ayrton lõi tuld ja siiiitas laterna. Siis asetas ta selle paadi 
ninasse, nii et valgus langes ettepoole, haaras aerud j a hakkas sõudma. Cyrus Smith istus 
tüürile ja juhtis sõiduki pimedasse võlvistikku. 

Seal polnud enam «Nautilust», kes oleks siinge koopa oma tuledega särarna pannud. 
Võib- olla paiskasid tema helgiheitjad, mida toitis võimas jouallikas, mere põhjas veelgi val- 
gust, ent vähimgi kuma ei ulatunud üles sügavikust, kus puhkas kapten Nemo. 

Laterna valgus oli küll puudulik, kuid aitas inseneril siiski edasi jõuda ning jälgida koopa 
parempoolset seina. Selle võlvi all, vähemalt koopasuu poolses osas, valitses hauavaikus. 
Varsti aga kuulis Cyrus Smith selgesti tumedat mürinat, mis kostis mäe sisemusest. 

«Kuulge siis, mu sõbrad,» vastas insener. «Lincolni saarel valitsevad teised tingimused kui 
muudel Vaikse ookeani saartel. Ja tema erakordne loomus, millega kapten Nemo mind 
tutvustas, peab varem või hiljem kaasa tooma tema aluspõhja kokkuvarisemise.» 
«Kokkuvarisemise! Lincolni saar hävineb! Minge ikka!» hüüdis Pencroff, kes hoolimata 
kõigest oma austusest Cyrus Smithi vastu ei saanud jätta õlgu kehitamata. 

«Kuulge mind, Pencroff,» ütles insener. «Räägin teile, mida kapten Nemo on kindlaks teinud 
ja mida ma ise eile õhtul Dakkari koobast uurides märkasin. See koobas ulatub saare all kuni 
vulkaanini ja on selle pealõõrist eraldatud ainult kaljumüüriga, mis moodustab tema tagaseina. 
See sein on täis pragusid ja lõhesid, mis lasevad juba läbi vulkaani sisemuses tekkinud 
väävligaase.» 

«Noh, ja siis?» küsis Pencroff, tõmmates lauba kipra. 

«Ja siis — ma veendusin, et need lõhed suurenevad seestpoolt tuleva surve mõjul, et see 
basaltsein laguneb järk-järgult ja et lühema või pikema aja pärast avab ta tee mereveele, mis 
täidab koobast.» 

«Tore!» ütles Pencroff, kes katsus veel kord naljatada. «Meri kustutab vulkaani ja kõik ongi 
läbi.» 

«Jah, kõik ongi läbi,» vastas Cyrus Smith. «Päeval, mil meri tungib läbi müüri ja jõuab 
mööda purskelõõri saare sisemusse, kus keevad vulkaanilised ained, selsamal päeval, 
Pencroff, lendab Lincolni saar õhku, nagu lendaks õhku Sitsiilia, kui Vahemeri tungiks 
Etnasse.» 

Kolonistid ei vastanud midagi inseneri nii kindlalt sõnastatud väitele. Nad said aru, milline 
oht neid ähvardas. 

Tuleb muide tähendada, et Cyrus Smith ei liialdanud sugugi. Nii mõnigi inimene on tulnud 
mõttele, et vulkaane, mis enamasti kõik asetsevad merede või järvede ääres, saab ehk 
kustutada, kui juhtida kraatrisse vett. Ent seejuures nad ei taipa, et niisugusel juhul osa maa- 
kerast lendaks õhku nagu aurukatel, kuhu on saadetud kuul tulirelvast. Tungides suletud 
ruumi, mille temperatuur tõuseb tuhandete kraadideni, aurustub vesi äkki ja nii suure jõuga, et 
ükski sein sellele vastu ei pea. 

Nii polnud siis kahtlust, et saar, mida lähemas tulevi- 

Toimus kohutav plahvatus. 


kus ähvardas kohutav purunemine, ei pea vastu kauem kui Dakkari koopa sein. See polnud 
isegi mitte kuude või nädalate, vaid päevade, vahest koguni tundide küsimus! 

Koloniste valdas kõigepealt sügav kahjutunne. Nad ei mõelnud hädaohule, mis ähvardas neid 
isiklikult, vaid selle maa hävinemisele, mis oli neile andnud varjupaika, sellele saarele, mille 
nad olid teinud viljakandvaks, mida nad armastasid ja mille nad tahtsid ühel päeval viia 
õitsengule. Nii palju asjata kulutatud vaeva. Nii palju kaotsiläinud tööd! 

Pencroff ei suutnud tagasi hoida pisaraid, mis libisesid ta palgele, ja ta ei püüdnudki neid 
varjata. 

Kõnelus kestis veel mõne aja. Arutati pääsemisvõimalusi, mida kolonistid veel võisid 
arvestada, ja jõuti lõpuks ikkagi otsusele, et ei tohi tundigi kaotada, ja et laeva ehitamist ning 
taageldamist on vaja jätkata kõige suurema hooga. Selles oli Lincolni saare elanike ainus 
pääsetee. 

See nõudis nüüd kõiki töökäsi. Milleks enam vilja lõigata, saaki koguda, jahti pidada, 
Graniitlossi tagavarasid täiendada? Tagavaradest ladudes ja toidukambris oli enam kui küllalt, 
et varustada laeva ükskõik kui pikaks meresõiduks. Kõige tähtsam oli see, et laev ise oleks 
kolonistide käsutuses, enne kui saabub paratamatu katastroof. 

Tööd jätkati palavikulise hooga. 23. jaanuaril olid pardaplangud juba pooleldi kohale pandud. 
Selle ajani ei olnud vulkaani tipul märgata mingit muutust. Koos leekide ja hõõguvate 
kividega paiskus kraatrist endiselt auru ja suitsu. Aga ööl vastu 24. jaanuari tungis laava 
vulkaani esimese platvormini ja paiskas õhku ülemise mütsitaolise kuhiku. Kostis kohutav 
mürin. Kolonistidele tundus algul, et saar laguneb koost. Nad tormasid Gra-niitlossist välja. 
Oli umbes kell kaks öösel. 

Taevas lõõmas leekides. Mäe ülemine, tuhande jala kõrgune koonus, mis kaalus miljardeid 
naelu, sööstis saare peale, nii et maapind vappus. Õnneks kaldus see tipp põhja poole ja 
langes liiva- ning laavalagendikule vulkaani ja mere vahel. Kraater oli nüüd laialt avatud ja 
heitis taevakaarele nii heledat valgust, et juba selle pal- 

jas kuma laskis paista õhku leegitsevana. Samal ajal paiskus mäe uues tipus pulbitsev laava 
kaskaadidena alla nagu vesi, mis kipub välja liiga täis olevast basseinist, ja tuhanded tuleojad 
vingerdasid mööda vulkaani nõlvakuid. 

«Karjatara, karjatara!» hüüdis Ayrton. Kraatriuue kallaku tõttu valgus laava tõesti karjatara 
poole. Otsene häving ähvardas saare viljakaid osi, Punaoja lätteid ja Jakamari metsa. 

Ayrtoni hüüde peale tõttasid kolonistid talli ja rakendasid onaagad kohe vankri ette. Kõigil oli 
vaid üks mõte: tõtata karjatarasse ja päästa vabadusse sealviibivad loomad. 

Kell ei olnud veel kolmgi, kui nad kohale jõudsid. Kohutav kisa näitas selgesti, et mufloone ja 
kitsi oli haaranud surmahirm. Juba voolasid põlevad ained ja vedelad mineraalid ojadena 
mööda mäeharu alla karjamaadele ja leegid nilpsasid sealtpoolt pihtaeda. Ayrton avas kiiresti 
väravad ja hullunud loomad tormasid igasse külge laiali. 

Tund aega hiljem täitis keev laava kogu karjatara, muutis auruks ojakese, mis sealt läbi 
voolas, süütas maja, mis lõi põlema nagu õlekuhi, ja hävitas pihtaia kuni viimse postini. 
Karjatarast ei jäänud midagi järele. 

Kolonistid püüdsid algul võidelda märatsevate loodusjõudude vastu, kuid nende 
meeleheitlikud katsed osutusid asjatuks, sest niisuguste tohutute katastroofide puhul on 
inimene võimetu. 

Saabus 24. jaanuari hommik. Cyrus Smith ja ta kaaslased tahtsid enne Graniitlossi 
tagasiminekut selgusele jõuda, millise lõpliku suuna võtab uputav laavavool. Maapinna üldine 
kallak oli Franklini mäelt idarannikule, ja oli karta, et hoolimata paksust Jakamari metsast 
valgub laava Kaugvaate platoole. 

«Meid kaitseb järv,» ütles Gideon Spilett. 

«Loodetavasti,» vastas Cyrus Smith lühidalt. 

Kolonistid oleksid tahtnud minna lagendikuni, kuhu oli langenud Franklini mäe ülemine 
koonus, aga laava tõkestas neil tee. Laavajoad valgusid ühelt poolt Punaoja orgu ja teiselt 
poolt Kosejõe orgu, aurustades teel mõlemad jõed. Ei olnud mingit võimalust sellest voolust 

üle pääseda, vastupidi, selle eest tuli taanduda. Oma tipust ilmajäänud vulkaan polnud enam 
äratuntav. Endise kraatri asemel oli nüüd peaaegu lame tasandik. Kahest lõhest uue tipu 

lõuna- Ja idaküljel voolasid vahetpidamata laavajoad, mis moodustasid kaks peamist voolust. 
Uue kraatri kohal segunesid suits ja tuhk saare kohale kuhjunud pilvedega. Kostsid raksatavad 
kõuekär-gatused, mis ühinesid mäe mürinaga. Vulkaani suust sööstis üles hõõguvaid 
kaljulahmakaid, need heideti tuhande jala kõrgusele pilvedesse, kus nad lõhkesid ning 
paiskusid kartetšina laiali. 

Vulkaani purskele vastas taevas välgusähvatustega. 

Kella seitsme paiku hommikul muutus Jakamari metsa servale põgenenud kolonistide olukord 
kriitiliseks. Neid ei ohustanud mitte ainult nende ümber sadavad kivid: laavat ääreni täis 
Punaoja säng hakkas üle ajama ja tekkis oht, et karjatara tee lõigatakse läbi. Esimesed puud 
võtsid juba tuld ja nende mahl, muutudes äkki auruks, loi tüved lõhki nagu paukpadrunid. 
Teised, kuivemad puud said sellest laavauputusest vähem kannatada. 

Kolonistid jätkasid edasiliikumist mööda karjatara teed. Nad sammusid aeglaselt, sageli tagasi 
vaadates. Kuid maa kallaku tõttu voolas laava kiiresti ida poole ja kui esimene voog oli 
tardunud, valgus selle peale uus keev kiht. 

Peamine laavajuga, mis tormas alla piki Punaoja orgu, muutus üha ähvardavamaks. Tervel 
sellel alal oli mets leekides, määratud suitsupilved keerlesid puude kohal, mille tüved 
pragisesid juba laavas. 

Kolonistid peatusid järve ääres umbes poole miili kaugusel Punaoja suudmest. Edaspidine oli 
nüüd juba elu ja surma küsimus. 

Cyrus Smith oli harjunud tõsistel silmapilkudel seisukohta võtma ja teadis, et tal oli tegemist 
meestega, kes suudavad tott kuulda, milline see ka ei oleks. Ta sõnas: 

«Emb-kumb, kas järv peatab selle voolu ja saare üks osa pääseb täielikust laastamisest või 
haarab laava ka Metsiku Lääne, ja maapinnale ei jää enam ühtki puud, ühtki taime. Ja siis 
tuleb meil surra neil paljastel kaljudel ning saare õhkulendamine ei lase seda kaua oodata.» 

«Niisiis,» hüüdis Pencroff käsi risti rinnale pannes ja jalaga vastu maad lüües, «on asjatu 
töötada ka laeva kallal, eks ole?» 

«Me peame oma kohust täitma lõpuni, Pencroff,» vastas Cyrus Smith. 

Samal ajal rajas laavajõgi endale läbipääsu keset toredaid puid, mis ta oma teel hävitas, ja 
jõudis järve äärde. Seal oli väike seljandik, mis oleks ehk jaksanud voolu pidurdada, oleks ta 
olnud vaid pisut suurem. 

«Tööle!» hüüdis Cyrus Smith. 

Inseneri mõte oli kõigile arusaadav. Seda voolu oli vaja tammiga tõkestada ja juhtida ta sel 
kombel järve. 

Kolonistid jooksid ehitusplatsile. Nad tõid labidad, kirkad ning kirved ja mõne tunniga 
õnnestus neil valmistada mullast ning maharaiutud puudest vall, mis tuli umbes kolm jalga 
kõrge ja mõnisada sammu pikk. Kui nad olid sellega valmis, tundus neile, nagu oleksid nad 
töötanud vaid mõne minuti. 

Oli ka viimane aeg. Vedel laava jõudis peaaegu samal ajal valli jalamini. Vool paisus tammi 
taga nagu jõgi, mis püüab üle kallaste tungida, ja ähvardas ületada selle ainsa tõkke, mis 
takistas tal haaramast kogu Metsiku Lääne metsade ala... Aga vall pidas vastu ja pärast 
lühikest, ent jubedat ootusehetke vajus laava kahekümne jala kõrguselt kosena Granti järve. 
Kolonistid seisid liikumatult ja hingeldades ning jälgisid sõnagi lausumata kahe elemendi 
võitlust. 

Milline vaatepilt oli see kahevõitlus tule ja vee vahel! Kelle sulg suudaks kirjeldada seda 
imepärast ja kohutavat pilti, kelle pintsel oskaks seda maalida? Kokkupuutel keevaA laavaga 
muutus vesi sisinal auruks, mis paiskus kõrgele õhku, nagu oleks äkki avatud määratu katla 
ventiilid. Ja nii suur kui oligi vee hulk järves, pidi ta viimaks ikkagi lõppema, sest kuskilt ei 
voolanud enam tilkagi juurde, kuna laavajõgi, mida näis toitvat tühjendamatu allikas, veeretas 
järve üha uut hõõguvat ainet. 

Esimesed laavamassid, mis järve langesid, hangusid peaaegu kohe ja kuhjusid üksteise otsa 
ning ulatusid lõpuks veest välja. Sellele kuhjale libisesid uued kihid, mis omakorda kivistusid, 
tungides järve keskkoha poole. Nii tekkis midagi muulitaolist, mis ähvardas täita kogu 

järve; vesi ei voolanud üle kallaste, sest suur osa sellest auras õhku. Sisisemine ja särisemine 
ühinesid kõrvulukustavaks müraks, kuna aurupilved puhus tuul merele, kus need vihmana alla 
sadasid. Muul pikenes ja kivinenud laava pangad kuhjusid üksteise otsa. Seal, kus äsja 
õõtsusid rahulikud veevood, paistis nüüd tohutu kuhi suitsevaid kaljusid, nagu oleks maavärin 
järve põhjast üles tõuganud tuhandeid karisid. Kujuteldagu endale orkaanis märatsevat 
veepinda, mis on mitmekümnekraa-dises pakases silmapilkselt jäätunud, siis saab pildi 
järvest, nagu see oli kolm tundi pärast seda, kui tõkestamatu laavavool oli jõudnud temani. 
Sel korral tuli võitis vee. 

Asjaolu, et laava valgus Granti järve, osutus kolonistidele siiski väga kasulikuks. Nüüd oli 
neil jälle mõni päev ajapikendust. Kaugvaate platoo, Graniitloss ja ehitusplats olid esialgu 
päästetud. Neid mõningaid päevi tuli kasutada laeva parraste lõplikuks katmiseks, hoolikaks 
tihendamiseks ning tõrvamiseks. Siis võidi ta merre lasta, kolonistid võisid laevale asuda, ja 
kord juba vees, oleks aega küllalt purjekat taageldada. Plahvatusohu tõttu ei pakkunud maale 
jäämine enam mingit julgeolekut. Graniitlossi, selle seni nii kindla pelgupaiga seinad võisid 
iga minut kokku variseda. 

Kuue järgmise päeva jooksul, 25. kuni 30. jaanuarini, töötasid kolonistid laeva kallal 
kahekümne mehe eest. Nad peaaegu ei puhanudki ja kraatrist paiskuvate leekide valgel võisid 
nad töötada nii päeval kui ka öösel. Laavavool kraatrist jätkus, aga nähtavasti vähemal 
määral. See oli kolonistidele õnneks, sest Granti järv oli juba peaaegu täis ja kui uut laavat 
oleks kuhjunud endisele, oleks see viimaks paratamatult valgunud ka Kaugvaate platoole ja 
sealt randa. 

Aga kui saare siinpoolne osa oli enam-vähem kaitstud, oli lääneosa hoopis kaitseta. 

Teine laavajuga, mis oli voolanud mööda Kosejõe orgu, ei leidnud seal mingeid tõkkeid, sest 
org oli lai ja madalate nõlvadega. Sula mass oli seepärast ikkagi tunginud Metsiku Lääne 
metsadesse. Sel aastaajal olid puud suure kuumuse tõttu peaaegu kuivad ja mets võttis 
silmapilkselt tuld. Tulekahju levis tüvelt tüvele, aga 

ka mööda puuvõrasid; viimast soodustas asjaolu, et puude oksad olid tihedalt kokku 
põimunud. Näis, et üleval tormasid leegid kiiremini kui laavavool all tüvede ümber. 

Hirmust sõgestunud loomad — jaaguarid, metssead, vesisead, kuulad, kõikvõimalikud linnud 
ja neljajalgsed — otsisid pääsu Tänumeele jõe ääres ja Kivipartide rabas teisel pool Õhupalli 
sadamasse viivat teed. Aga laevaehitajail oli liiga palju tegemist oma tööga, et tähele panna 
isegi kõige kardetavamaid neist loomadest. Kolonistid olid muide lahkunud Graniitlossist ega 
tahtnud isegi otsida peavarju Kaminates, vaid ööbisid telgis Tänumeele jõe suudme juures. 
Iga päev ronisid Cyrus Smith ja Gideon Spilett Kaug-vaate platoole. Mõnikord saatis neid 
Harbert, aga mitte kunagi Pencroff, kes ei tahtnud näha saart tema praegusel, põhjalikult 
laastatud kujul. 

See oli tõepoolest ahastamapanev vaatepilt. Kogu endine metsarikas saareosa oli nüüd 
paljas. Üksainus haljas puudesalu kerkis Mao poolsaare tipus. Siin ja seal kõverdus mõni 
oksteta ja suitsust mustunud puu-tüügas. Metsalage maa oli nüüd kõledam kui Kivipartide 
raba. Laava laastamistöö oli täielik. Seal, kus kord laius imekaunis rohelus, polnud nüüd 
muud kui vulkaaniliste tuffide metsikud lademed. Kosejõe ja Tänumeele jõe orgu-sid mööda 
ei voolanud merre enam tilkagi vett ja kolonistidel poleks olnud millegagi oma janu 
kustutada, kui ka Granti järv oleks täiesti tühjaks kuivanud. Kuid õnneks oli selle lõunasopp 
alles jäänud ja moodustas tiigi, mis sisaldas kogu mageda vee, mis saarel veel leidus. Loodes 
joonistusid selgesti ja teravalt mäeharud, mis olid nagu saarele toetuvad hiigelküünised. 


620 


Milline kurb pilt! Milline südantlõhestav vaade! Millist kahjutunnet pidi see äratama 
kolonistides, kes olid oma viljakalt valduselt, mida katsid metsad, niisutasid jõed ja kus 
lokkasid põllud, mõne silmapilgu jooksul sattunud laastatud kaljule! Ilma oma tagavaradeta 
poleks nad saanud siin eladagi. 

«See lõikab otse südamesse!» ütles ühel päeval Gideon Spilett. 

«Jah, Spilett,» vastas insener. «Andku taevas, et saaksime 

õigeks ajaks valmis oma laeva, millest saab nüüd meie ainus pelgupaik.» 

«Kas teile ei näi, Cyrus, et vulkaan hakkab rahunema? Ta purskab küll veel laavat, aga juba 
vähem, kui ma ei eksi.» 

«Sel on vähe tähtsust,» vastas Cyrus Smith. «Tuli mäe sisemuses on endiselt äge ja meri võib 
sinna iga hetk sisse murda. Oleme nagu reisijad, kelle laev on haaratud tulekahjust, mida nad 
ei suuda kustutada, ja kes teavad, et varem või hiljem jõuab tuli püssirohukambrini. Tulge, 
Spilett, me ei tohi kaotada tundigi!» 

Laava voolas veel nädalapäevad, see tähendab kuni 7. veebruarini, kuid endisi piire ta ei 
ületanud. Cyrus Smith kartis kõige enam, et vedel mass tungib lõpuks ka randa, ja sel juhul ei 
oleks saanud ehitusplatsi päästa. Samal ajal tundsid kolonistid maapõues kergeid tõukeid, mis 
tegid neid ülimal määral rahutuks. 

Oli 20. veebruar. Oli veel tarvis tervelt kuu aega töötada, enne kui laev võis merele sõita. Kas 
peab saar nii kaua vastu? Pencroff ja Cyrus Smith kavatsesid laeva vette lasta, niipea kui selle 
kere vett peab. Teki, taglase ja üldse veepealsete osade kallal võis hiljemgi töötada. Tähtis oli, 
et kolonistid pääseksid kindlasse kohta väljaspool saart. Arutati isegi, kas poleks kohane viia 
laev Õhupalli sadamasse, vulkaanist nii kaugele kui võimalik, sest Tänumeele jõe suudmes, 
laiu ja graniitseina vahel, ähvardas seda saare katastroofi puhul purunemine. Seepärast 
püüdsid kolonistid kõigest jõust laeyakeret võimalikult kiiresti valmis saada. 

Saabus 3. märts ja arvestati, et umbes kümne päeva pärast saab laeva vette lasta. 

Kolonistid, kes olid neljanda Lincomi saarel veedetud aasta jooksul niipalju katsumusi läbi 
teinud, said nüüd jälle uut lootust. Isegi Pencroff näis üle saavat sellest vaikivast süngusest, 
millesse ta oma saare hävingu ja laastamise pärast oli langenud. Tõsi küll, ta ei suutnud 
mõelda millestki muust kui oma laevast, millele ta koondas kõik oma lootused. 

«Me ehitame ta valmis,» ütles ta insenerile, «tingimata ehitame ta valmis, härra Cyrus, ja 
sellega on tuline kiire, sest aeg läheb edasi ja varsti on juba pööripäev. 

608 

Noh, hea küll, kui vaja, läheme Tabori saarele ja oleme talve seal. Aga mis on Tabori saar 
pärast Lincolni saart! Oh õnnetuste õnnetus! Kas ma kunagi oleksin võinud arvata, et ma kord 
niisuguseid asju näha saan!» 

«Kiirustame!» vastas insener napisõnaliselt, nagu tal kombeks oli. 

Töötati edasi hetkegi kaotamata. 

«Mis te arvate,» küsis Nab mõni päev hiljem, «kui kapten Nemo oleks veel elanud, kas see 
kõik oleks siis võinud nii juhtuda?» 

«Jah, Nab, oleks küll,» vastas Cyrus Smith. 

«Noh, aga mina arvan, et ei oleks!» sosistas Pencroff Nabile kõrva. 

«Mina samuti!» vastas Nab tõsiselt. 

Märtsi esimesel nädalal muutus Franklini mägi uuesti ähvardavaks. Tuhandeid vedelast 
laavast tekkinud klaas-niite langes nagu vihma. Kraater täitus uuesti laavaga ja see valgus 
igalt poolt mööda vulkaani külgi alla. Laavajõgi voolas nüüd kivinenud tuffide pinnal ja hävi- 
tas lõplikult need mõned armetud puutüükad, mis olid vastu pidanud esimesele purskele. 
Seekord tõttas vool mööda Granti järve edelaranda, tungis üle Glütseriini oja ning laastas 
kogu Kaugvaate platoo. See viimane hoop kolonistide kätetööle oli kohutav. Veskist, 
linnuõue hoonetest ja tallidest ei jäänud midagi järele. Ehmunud sulgloofnad lendasid igasse 

külge laiali. Top ja Jup avaldasid kõige suurema hirmu märke ja nende vaist hoiatas neid, et 
katastroof oli lähedal. Suur osa metsloomi oli hukkunud juba esimese purske ajal. Ellujäänud 
olid leidnud pelgupaiga Kivipartide rabas, välja arvatud mõned üksikud, kes olid varju 
otsingud Kaugvaate platool. Nüüd oli neilt võetud ka see viimne pelgupaik. Laavajõgi voolas 
üle graniitmüüri serva ning langes tulejugadena alla rannale. See oli sõnulseletamatult 
kohutav vaatepilt. Öösel näis, nagu oleks see mingi sula malmi Niagara; keeva massi kohal 
keerles hõõguvkuum aur. 

Kolonistid olid nüüd sunnitud põgenema oma viimsele toetuspunktile ja kuigi laeva ülemine 
osa oli veel ühendamata, otsustati ta vette lasta. 

Pencroff ja Ayrton tõttasid ettevalmistusega ja vette- 

laskmine pidi toimuma järgmisel päeval, 9. märtsi hommikul. 

Aga ööl vastu 9. märtsi paiskus kraatrist välja tohutu aurusammas ja tõusis kohutavate 
plahvatuste saatel enam kui kolme tuhande jala kõrgusele. Dakkari koopa sein oli nähtavasti 
gaaside survele järele andnud ja merevood, mis sööstsid läbi kraatri tuldsülitavasse maapõue, 
muutusid korraga auruks. Kraater aga ei võinud anda aurule küllalt vaba väljapääsu, õhku 
käristas plahvatus, mida arvatavasti võis kuulda saja miili kaugusele. Hiiglasuured 
mäelahmakad langesid Vaiksesse ookeani ja mõni minut hiljem katsid veevood koha, kus oli 
olnud Lincolni saar. 


XX PEATÜKK. 


ÜKSIK KALJURAHN VAIKSES OOKEANIS. LINCOLNI SAARE 
KOLONISTIDE VIIMNE PELGUPAIK. SURM SILME EES. 
OOTAMATU ABI. MIKS JA KUIDAS SEE TULI. VIIMNE HEATEGU. 
SAAR KINDLAL MAAL. KAPTEN NEMO HAUD. 


Üksik kalju, kolmkümmend jalga pikk ja viisteist jalga lai, tõusis vaevalt kümme jalga üle 
veepinna — see oli ainus maalapike saarest, mida polnud vallutanud Vaikse ookeani vood. 
See oli kõik, mis oli järele jäänud Graniitlossi massiivist! Kaljusein paisati ümber ja purunes. 
Ainult mõned suured rahnud olid kuhjunud nõnda, et neist moodustus veest väljaulatuv tipp. 
Kõik muu selle ümber oli kadunud sügavikku: Franklini mäe alumine koonus, mille plahvatus 
tükkideks käristas, Haikala lahte raaminud tardunud laavast neemed, Kaugvaate platoo, 
Pääsemise laid, Õhupalli sadama graniitrahnud, Dakkari koopa basaltkaljud, pikk Mao 
poolsaar, mis oli ometi vulkaanist nii kaugel! Lincolni saarest oli alles jäänud ainult kitsas 
kaljurahn, mis oli nüüd viimseks pelgupaigaks kuuele kolonistile ja nende koerale Topile. 
Kõik loomad olid katastroofis hukkunud, linnud nagu teisedki saare loomariigi esindajad olid 
kas lömastatud või uppunud. Isegi vaene Jup oli õnnetuseks kuskil maapinna lõhes surma 
saanud. 

Cyrus Smith, Gideon Spilett, Harbert, Pencroff, Nab ja Ayrton jäid ainult seetõttu ellu, et nad, 
olles koos oma telgis, paisati merre hetkel, kui saar purunes ja tema riismeid kõikjal alla 
sadas. 

Kui nad uuesti veepinnale kerkisid, ei näinud nad ümberringi 


midagi peale üksiku kaljuhunniku; nad ujusid sinna ja ronisid 
kivirahnudele. 

Nüüd olid nad seal elanud juba üheksa päeva. Pisut toiduaineid, mis enne katastroofi 
Graniitmajast kaasa võeti, natuke magedat vett, mis oli vihmaga kogunenud ühte 
kaljuõõnsusse — see oli kõik, mida need õnnetud omasid. Laev, nende viimne lootus, oli 
purustatud. Neil polnud mingit võimalust karilt lahkuda. Ei olnud ka tuld ega põletismaterjali. 
Nad olid määratud hukkumisele. 

18. märtsil oli kolonistidel konserve veel mõneks päevaks, kuigi nad olid neid tarvitanud 
range kokkuhoidlikkusega. Kõigist nende teadmistest ja leidlikkusest polnud nüüd mingit 
kasu. Nende elu oli ainuüksi saatuse käes. 

Cyrus Smith oli rahulik. Gideon Spilett, kes oli närvilisem, ja Pencroff, keda pures võimetu 
viha, käisid kaljul edasi-tagasi. Harbert ei lahkunud inseneri juurest ja vaatas temale nagu 
paludes abi, mida see aga ei suutnud anda. Nab ja Ayrton olid alistunud saatusele. 

«Oh häda, oh häda!» kordas Pencroff sagedasti. «Kui meil oleks kas või pähklikoorgi, millega 
sõita Tabori saarele! Kuid meil ei ole enam midagi, mitte midagi!» 

«Kapten Nemo suri õigel ajal,» tähendas kord Nab. 

Möödus veel viis päeva. Cyrus Smith ja tema kaaslased elasid kõige kokkuhoidlikumalt, 
süües ainult niipalju, kui oli vaja elu säilitamiseks. Nad olid juba äärmiselt nõrgad. Harbert ja 
Nab hakkasid sonima. 

Kas võis neile selles olukorras jääda veel lootuse kübetki? Ei. Millele võisid nad veel loota? 
Et mõni laev siit kaljurahnu lähedalt mööduks? Aga oma kogemuste põhjal teadsid nad väga 
hästi, et selles-Vaikse ookeani osas kunagi laevu ei liigu. Kas võisid nad arvestada, et šoti 
Jahtlaev nagu saatuse näpunäitel just nüüd tuleb Ayrtonit Tabori saarelt otsima? See oli vähe 
tõenäoline, ja isegi kui ta tuleks, pidi «Duncani» kapten pärast asjatuid otsinguid uuesti 
merele sõitma ja võtma kursi madalamate laiuskraadide poole, sest kolonistid polnud ju 
saanud jätta Tabori saarele mingit teadet Ayrtoni uuest asukohast. 

Ei, neile ei jäänud mingit pääsemislootust ja hirmus surm nälga ja janusse ootas neid sel 
kaljul. 

Nad lamasid nõrkenult oma maalapikesel ega teadnud enam, mis nende ümber sündis. Ainult 
Ayrton tõstis mõnikord äärmise pingutusega pea ja saatis meeleheitliku pilgu tühjale merele ... 
Aga siis, 24. märtsi hommikupoolikul, sirutas Ayrton käed ühe punkti poole silmapiiril. Ta 
tõusis esmalt põlvili ja seejärel püsti, püüdes käega märku anda... 

Saare lähedale oli ilmunud laev! Ja see ei sõitnud siit mitte juhuslikult mööda. Kaljukari oli ta 
sihiks, mille poole ta sõitis otsejoones ja täiel aurul. Õnnetud oleksid võinud teda näha juba 
mitu tundi tagasi, kui neil oleks jätkunud jõudu vaadelda silmapiiri. 

««Duncan»,» sosistas Ayrton ja langes maha ning jäi liikumatult lamama. 

Kui Cyrus Smith ja ta kaaslased tänu neile osutatud heale hoolitsusele meelemärkusele tulid, 
leidsid nad endid auriku kajutis. Keegi neist ei suutnud taibata, kuidas nad olid surmast 
pääsenud. 

Aga üksainus sõna Ayrtoni suust selgitas neile kõik. 

««Duncan»!» sosistas ta. 

««Duncan»!» hüüatas Cyrus Smith. 

See oli tõesti «Duncan», lord Glenarvani jaht, mida juhtis nüüd Robert Grant, kapten Granti 
poeg. Ta oli saadetud Tabori saarele, et otsida üles Ayrton ja tuua ta tagasi pärast 
kaheteistkümneaastast karistusaega. 

613 

Kolonistid olid päästetud ja nad olid juba koduteel. 

«Kapten Robert,» küsis Cyrus Smith, «kes tõi teid mõttele, sõita pärast lahkumist Tabori 
saarelt, kust te Ayrtonit enam ei leidnud, sada miili edasi kirde poole?» 

«Härra Smith,» vastas Robert Grant, «tegin seda selleks, et tuua ära nii Ayrtonit kui ka teid ja 
teie kaaslasi.» 

«Minu kaaslasi ja mind?» 

«Jah, Lincolni saarelt!» 

«Lincolni saarelt!» hüüdsid Gideon Spilett, Harbert, Nab ja Pencroff äärmises hämmastuses. 
«Kuidas te saite teada Lincolni saare olemasolust,» küsis Cyrus Smith, «kui seda saart pole 
veel kaardilegi kantud?» 

«Teatest, mille te jätsite Tabori saarele,» vastas Robert Grant. 

«Teatest?!» hüüatas Gideon Spilett. 

«Muidugi, siin ta on!» vastas Robert Grant, ulatades talle paberilehekese, millele oli märgitud 
Lincolni saare pikkus- ja laiuskraad — «Agyrtoni ja viie ameerika kolonisti praegune asukoht.» 
«Kapten Nemo!» ütles Cyrus Smith, olles sedeli läbi lugenud ja veendunud, et see oli 
kirjutatud sama käekirjaga kui karjatarast leitud sedel. 

«See oli siis tema, kes võttis meie «Bonadventure'i» ja kes julges üksinda sõita Tabori saarele 
... » ütles Pencroff. 

«Et jätta sinna see sõnum,» lisas Harbert. 

«Mul oli siis täiesti õigus,» hüüdis meremees, «kui ma ütlesin, et kapten aitab meid veel 
pärast oma surmagi.» 

«Mu sõbrad,» ütles Cyrus Smith sügavasti liigutatud häälel, «me ei unusta iialgi oma päästjat 
kapten Nemot.» 

Inseneri viimaste sõnade puhul paljastasid kolonistid pea ja sosistasid harduses kapten Nemo 
nime. 

Siis astus Ayrton inseneri juurde ja küsis lühidalt: 

«Kuhu pean panema selle kastikese?» 

See oli kastike, mille Ayrton oli päästnud oma elu hädaohtu pannes hetkel, kui saar vajus 
voogudesse, ja mille ta nüüd ustavalt insenerile tagasi andis. 

«Ayrton, Ayrton!» ütles Cyrus Smith sügavas meele-liigutuses. 

Siis lisas ta, pöördudes Robert Granti poole: «Mu härra, kuhu te jätsite süüdlase, seal leiate 
mehe, kellest karistuse kandmine on teinud ausa inimese, ja ma olen uhke, et võin tema kätt 
suruda.» 

Siis jutustati Robert Grantile see kummaline lugu, mis oli juhtunud kapten Nemoga ja 
Lincolni saare kolonistidega. Seepeale märkis kapten üles kaljukari koordinaadid, et oleks 
võimalik see tulevikus Vaikse ookeani kaartidele kanda, ja «Duncan» asus uuesti teele. 

Kaks nädalat hiljem maabusid kolonistid Ameerikas. Nende kodumaal valitses jälle rahu. 
Hirmus sõda cli lõppenud ja viinud õiguse ja õigluse võidule. 

Suurem osa varandusest, mida sisaldas kapten Nemo poolt kolonistidele pärandatud kastike, 
kulutati suure maaomandi ostmiseks Iowa osariigis. Ainult üks kõge ilusam pärl eraldati 
aarete hulgast ja saadeti leedi Gle-narvanile merehädaliste poolt, kelle «Duncan» oli päästnud. 
Sellele maatükile kutsusid kolonistid töötama, jõukusest ja õnnest osa saama kõiki neid, 
kellele nad kord olid kavatsenud pakkuda külalislahkust- Lincolni saarel. Nii asutati seal suur 
koloonia, millele nad andsid sama nime, mida oli kord kandnud Vaiksesse ookeani kadunud 
saar. Seal oli jõgi, mis nüüd nimetati Tänumeele jõeks, mägi, mis sai Franklini mäe nime, 
väike järv, mis ristiti Granti järveks, ja metsad, millest said Metsiku Lääne metsad. See oli 
nagu saar keset maismaad. 

Inseneri ja tema kaaslaste osaval juhtimisel lõi seal kõik varsti õitsele. Ükski endistest 
Lincolni saare kolonistidest ei puudunud koloonias, sest nad olid andnud tõotuse elada alati 
üheskoos: Nab ei lahkunud kunagi oma peremehe juurest, Ayrton oli alati ennastsalgavalt 
abivalmis, endisest meremehest Pencroffist sai veelgi tublim põllumees ja Harbert viis 
inseneri juhtimise all lõpule oma õpingud. Gideon Spilett aga asutas «New Lincoln Heraldi», 
mis oli kõige värskema informatsiooniga ajaleht maailmas. 

Seal külastasid Cyrus Smithi ja ta kaaslasi mitmel korral lord ja leedi Glenarvan, kapten John 
Mängles ja tema naine, kes oli Robert Granti õde, Robert Grant ise, 

major Mac Nabbs ja kõik teised, kes olid seotud kapten Granti ja kapten Nemo looga. 

Nii elasid kolonistid õnnelikult üheskoos sõbralikus üksmeeles nagu varemgi. Aga kunagi ei 
unustanud nad saart, mis neid, vaeseid ja armetuid inimesi, vastu võttis ja neile nelja aasta 
jooksul kõik eluks vajaliku andis, saart, millest oli järele jäänud ainult üksik Vaikse ookeani 
voogudest uhutud kaljurahn — inimese haud, kes kunagi oli olnud kapten Nemo. 


JÄRELSÕNA. 


«Saladusliku saare» autor, prantsuse kirjanik Jules Verne, on seikluskirjanduse suurimaid 
meistreid ja tema looming kuulub selle kunstivormi varaaita. Verne'i hoogne fantaasialend, 
oskus luua ülipõnevaid olukordi ja mehiseid kangelasi on peaaegu terve sajandi jooksul 
vaimustanud mitme põlvkonna noorsugu. 

Jules Verne (1828—1905) sündis advokaadi perekonnas. Isa soovil õppis noor Verne 
ülikoolis õigusteadust, ent elav huvi loodusteaduste ja kirjanduse vastu mõjutasid teda 
loobuma juristi elukutsest ja pöörduma lõplikult kirjanduse juurde. 

Verne'i noorusaastad langesid kokku revolutsiooniliste sündmustega, mis haarasid 
Prantsusmaad möödunud sajandi keskpaiku. 1848. aasta revolutsioon suruti küll maha, ent 
kirjanik võis siiski hüüda: «Ma hingasin vabariigi õhku, ma nägin, et vabariik on võimalik!» 
Hiljem võttis Verne osa Preisi-Prantsuse sõjast ning Kommuuni päevil viibis Pariisis ja nägi 
oma silmadega esimese töölisklassi riigi verist purustamist. Need tormilised ajad mõjutasid 
kirjanikku sügavalt ja kajastusid ka tema teostes. Verne jäi küll kodanlikuks liberaaliks, ent 
oma loomingus on ta järjekindel vabaduse kaitsja ja igasuguse rõhumise vaenlane. 

Teine tähtis tegur, mis mõjus kaasa Jules Verne'i kujunemisele teaduslik-fantastilise 
seikluskirjanduse suurmeistriks, oli teaduse ja iehnika võimas areng XIX sajandil. XIX sajand 
oli muuhulgas rikas ka geograafiliste avastuste poolest. Võitlus kolooniate pärast nõudis 
olulise tähtsusega uurimisretke korraldamist Vaiksel ookeanil, Kesk-Aafrikas, Lõuna- 
Ameerikas. Liiklus- ja sidevahendite täiustumine lähendas kaugeid maid, kuid suurendas 
ühtlasi huvi nende vastu. Jules Verne'i haaras teaduse ja avastuste vallas saavutatud edu 
seevõrd, et ta asus oma loomingus edasi arendama seda, mis oli tegelikkuses juba kätte 
võidetud. 

Kirjanik oli kirglik matkaja. Lääne-Euroopa mered ja rannikud olid talle hästi tuntud. Jules 
Verne reisis Skandinaavias, Inglismaal, Hispaanias ja Itaalias, käis Aafrikas ja Ameerikas. Ta 
alustas koguni ümbermaailmareisi oma tillukesel purjekal «Saint-Mi-chel», ent seda ei 
õnnestunud tal lõpule viia. Kirjanik lõpetas reisi oma raamatutes ... 

Verne on kirjutanud 69 romaani. Kõik need on koondatud sarja, mis kannab nimetust 
«Kummalised teekonnad». Sarja üksikuist teoseist on' tuntumad «80 000 kilomeetrit vee all», 
«Kapten Granti lapsed», «Kaheksakümne päevaga ümber maailma», «Viieteistaastane 
kapten» jt. Nende romaanide kangelased külastavad kõiki ookeane ja kõiki mandreid, 
tungivad meresügavustesse, lendavad õhupallidel. 

Kuid hoolimata väga rikkalikust fantaasiast ei eksi kirjaniku kujutlusvõime kunagi väljapoole 
võimalikkuse piire. Verne tugines ka oma kõige julgemates projektides ikka sellele, mida 
teadus oli juba saavutanud. Kirjaniku mõte tungis kaugesse tulevikku, kuid käis siiski 
möödunud sajandi suurte teadlaste poolt kättenäidatud' teid. Kirjaniku paljuimetletud 
geniaalne ettenägelikkus seisab lihtsalt oskuses teha geniaalsetest hüpoteesidest põhiliselt 
õigeid ja mõistuspäraseid järeldusi. On loomulik, et Verne eksis sageli üksikasjades, ent see 

pole oluline. Oluline on see, et kirjanik teadis: inimesed hakkavad lendama, hakkavad 
laskuma ookeanide põhja ja jõuavad kord ka teistele planeetidele. 

Kui kõrvutada kapten Nemo allveepaati «Nautilust» romaanist «80 000 kilomeetrit vee all» 
teaduse tegelike saavutustega XVIII ja XIX sajandil, siis tuleb tunnistada, et «Nautilust» ei 
loonud' sugugi ainuüksi Jules Verne'i fantaasia. Juba Põhja-Ameerika iseseisvussõjas aastal 
1777 ründasid ameeriklased allveelaevaga inglise purjekat «Eagle». Päris edukalt kasutati 
allveepaati ka Ameerika kodusõjas. Nüüd on möödunud kolmveerand sajandit ajast, mil ilmus 
romaan «80 000 kilomeetrit vee all». Kaasaegne teadus ja tehnika on ammu teostanud Jules 
VerneM julgemadki unistused ja on jõudnud neist ette. Ent kapten Nemo salapärane 
«Nautilus» ei ole vananenud. Verne'i seiklusromaane loetakse ikka veel raugemata 
põnevusega. Verne'i- kujutlused on küll enamasti saanud' tegelikkuseks, kuid tema looming 
on ikka veel värske ja kaasakiskuv, sest Verne'i kangelaseks ei ole mitte hingetu masin, vaid 
arenev teaduslik idee ja seda ideed kandev inimene. 

1872. aastal asus Jules Verne tööle suure kolmeosalise romaani kallal. See romaan oli 
«Saladuslik saar», mis on võib-olla kõige armastatum teos terves «Kummaliste teekondade» 
sarjas. 

Siin jutustatakse viiest inimesest, kes satuvad õhupallil üksikule inimtühjale saarele keset 
Vaikse ookeani lõunaosa mõõtmatuid avarusi. 

Kas see on lihtsalt uueaegne robinsonilugu? Ei. Tühjale saarele paisatud Robinson Crusoele 
langes sülle hukkunud laeva laadung, suur hulk tööriistu ja toidumoona. «Saladusliku saare» 
kangelased heitsid ohupallikorvist ballastina välja ka kõige pisemad tarbeesemed, isegi 
tuletikud ja taskunoad. Robinson sattus rikka troopilise looduse rüppe ja tal oli vaja sirutada 
vaid käsi selle andide järele. Verne aga laseb oma kangelastel pidada karmi võitlust olemasolu 
eest, neil tuleb alustada puunuiast ja kivikirvest. Kuid Robinson oli üksi, saladuslikule saarele 
sattunud merehädalised moodustasid aga tugeva ja üksmeelse kollektiivi. Puu-paljalt tühjale 
saarele paisatuna ei heitnud nad meelt ja väsimatu tööga lõid nad õitsva ja elurõõmsa 
koloonia. 

Lincolni saar, nagu kolonistid teda nimetasid, on tõepoolest saladuslik saar. Ta näib olevat 
määratud nimelt merehädalistele, ta on otsekui loodud kriitikute jaoks, kes on seadnud oma 
ülesandeks otsida Jules VerneM teaduslikke eksitusi ja vigu. Vaikse ookeani lõunaosa saartel 
ei ela ega võigi elada orangutange ega känguruid. Täiesti ebatoenäolised on seal ka sellised 
loomad nagu jaaguarid, mägilambad, pekaarid, aguutid, vesisead ja šaakalrebased. 

Sellisel saarel ei võinud kasvadabambusi, eukalüpte ja saagopalme. Saar on uskumatult rikas 
maapõuevarade poolest. Otse maapinnal leiavad kolonistid kivisütt, rauamaaki, väävlit ja 
salpeetrit. 


«Saare taime- ja loomariik,» nurisevad kriitikud, «on kokku korjatud peaaegu kogu maakeralt. 


See on omamoodi zoopark ja botaanikaaed, mis on salapärasel kombel sattunud Vaikse 
ookeani asustamata saarele.» 

Kuidas võis ometi juhtuda, et Jules Verne, kes oli nii põhjalikult uurinud teaduslikku 
kirjandust ja suhtus alati suure hoolega üksikasjadesse, tegi nii jämedaid vigu? 

Sellele võib leida ainult ühe seletuse. 

Kirjanik oli kindlasti teadlik kõigist vasturääkivustest, mis tema teoses esinesid. Jules Verne 
eemaldus täiesti teadlikult täpsest tegelikkusest. Saladuslik saar oli temale maakera 
sümboliks, tema romaan oli inimühiskonna arengu allegooria, ülistus tööle, teaduse 
kõikevõitvale jõule. Verne kirjutas selle teose suure sotsialisti-utopisti Fourier' sajandaks 
sünnipäevaks. Kirjanik esineb siin utoopilise sotsialismi ideede pooldajana ja 
propageerijana. 

Oma kangelasteks valis kirjanik erinevatest rassidest, erinevate elukutsetega ja erinevate 
saatustega inimesed. Kuid ometi valitseb romaani kangelaste vahel täielik üksmeel. Ja just 

selles tihedas, liitumises ja üksteise mõistmises seisab nende inimeste jõud. Neid innustab 
tuline töötahe ja vankumatu usk teaduse piiramatuisse võimalustesse. 

Insener Cyrus Smith ei ole ainult ebatavaliselt andekas insener. Ta kehastab teaduse vaimu, 
olles nii uurija, teoreetik kui ka leidlik praktik. Üksmeelne ja terviklik kollektiiv, kus vajmne 
ja füüsiline töö on tasakaalus, kus teadus on vahetult rakendatud inimese teenistusse, andes 
igaühele võimaluse mitmekülgseks arenemiseks ja õnnelikuks eluks — selline oli Verne'i 
unistus täiuslikust ühiskon- 

nast. 

Jules Verne ei jõudnud muidugi oma maailmavaates teadusliku, sotsialismini. Kuid meie 
armastame Verne'i tema kirgliku usu. pärast teaduse jõusse, tema usu pärast inimesesse. 
Verne'i vaprad,, leidlikud ja ausameelsed kangelased leiavad kindlasti tee ka meie noorte 
lugejate südamesse. 

vik. Top haugub jälle 507 

XI PEATÜKK. 0Seletamatu saladus. Harberti paranemine. 
Saareosad, mis tuleb läbi uurida. Ettevalmistused teele- 

asumiseks. Esimene päev. Öö. Teine päev. Kaurikuu- 

sed. Kaasuaripaar. Jäljed metsas. Roomaja neemele 

jõudmine 514 

XII -PEATUKK- Mao poolsaare uurimine. Öölaager Kosejõe 
suudmes. Kuuesaja sammu kaugusel karjatarast. Gi- 

deon Spiletti ja Pencroffi luurekäik. Nende tagasi- 

tulek. Edasi! Avatud värav. Valgustatud aken. Kuu- 

valgel 523 

XIII PEATUKK. Ayrtoni jutustus. Tema endiste kaassüüd- 
laste kavatsused. Nende asumine karjatarasse. Lin- 

colni saare kõrgem kohtumõistja. «Bonadventure». 

Otsingud Franklini mäe ümber. Orud kõrgustikul. 

Maa-alused kõminad. Pencroffi vastus. Kraatri põhjas. 

Kojutulek 83 1933 

XIV PEATUKK. Kolm aastat on möödunud. Uue laeva ehi- 
tamise küsimus. Kuidas see lahendati. Koloonia õitseng. Laevaehitusplats. Lõunapoolkera 
külmad. Pen-croff annab alla. Pesupesemine. Franklinimägi. . . 20344 
XV PEATÜKK- Vulkaani ärkamine. Ilus aastaaeg. Tööde 
jätkamine. 15. oktoobri õhtupoolik. Telegramm. Küsi- 

mus. Vastus. Karjatarasse minek. Sedel. Haruliin. 

Basaltkallas. Tõusu ajal. Mõõn. Koobas. Pimestav val- 

gus — 554 

XVI PEATÜKK Kapten Nemo. Tema esimesed sõnad. Vaba- 
dusvõitluse kangelase elulugu. Viha anastajate vastu. 

Kapten Nemo kaaslased. Elu mere all. Uksi. «Nauti- 

luse» viimane pelgupaik Lincolni saare all. Saare sala- 

pärane «kaitsevaim» 567 

XVII PEATUKK- Kapten Nemo viimsed tunnid. Surija viim- » 
sed soovid. Kingitus sõpradele mälestuseks. Kapten 

Nemo puusärk. Mõned nõuanded kolonistidele. Viimsed 

hetked. Ookeani põhjas 

XVIII PEATÜKK. Kolonistide mõtisklused. Laevaehitus- 
tööde jätkamine. 1. jaanuar 1869. Paks suits vulkaani 

tipul. Purske esimesed tundemärgid. Ayrton ja Cyrus 

Smith karjataras. Dakkari koopa uurimine. Mida rääkis 

kapten Nemo insenerile 

XIX PEATÜKK. Cyrus Smith jutustab oma uurimiskäigust. 
Laevaehitustöödega kiirustatakse. Viimne käik karjata-rasse. Võitlus tule ja vee vahel. Mis 
jääb saare pinnale. Otsustatakse laev vette lasta. Öö vastu 9. märtsi. 
XX —PEATUKK- Üksik kaljurahn Vaikses ookeanis. Lincolni 
saare kolonistide viimne pelgupaik. Surm silme ees. 

Ootamatu abi. Miks ja kuidas see tuli. Viimne heategu. 

Saar kindlal maal. Kapten Nemo haud 

Järelsõna 

Nimede = ligikaudne - hääldamine 

JKioJib Bepu TAHHCTBEHHbIH OCTPOB 

Ha 3CTOHCKOM H3falKe 

PHCyHKH X. <t>3Bp 00J10JKKa <t>. BopOoTHHKOB 

3cTOHCKoe rocyAapcTBeriHo e H3flaTejibCTB 0 TajiiHH, IIHpHy niaaHTea, 
10 


Toimetaja H. Rajandi 

Kunstiline toimetaja H. Vitsur 

Tehniline toimetaja T. Mitt 

Korrektorid A. Nurmoja ja 0. Sepp 

Trükiarv 20 000. MB-04541. Tellimise nr. 606. Trükikoda. «Punane Täht», Tallinn, Pikk 
tän. 54/58. 

